
Every man who has reached even his intellectual teens begins to suspect 
that life is no farce; that it is not genteel comedy even; that it flowers and 
fructifies on the contrary out of the profoundest tragic depths of the 
essential dearth in which its subject's roots are plunged. The natural 
inheritance of everyone who is capable of spiritual life is an unsubdued 
forest where the wolf howls and the obscene bird of night chatters. 


Henry James Sr., writing to his sons Henry and William 


Kiekvienas žmogus, vos įkopęs į intelektualinę paauglystę, pradeda 
įtarti, kad gyvenimas - tai ne farsas ir netgi ne tradicinė komedija; 
priešingai - kad jis žydi ir neša vaisius tragiškiausiose esminės stokos 
gelmėse, kuriose glūdi jo valdinių šaknys. Kiekvienas, kuriam nesveti- 
mas dvasinis gyvenimas, neišvengiamai patenka į iškerojusį mišką, kur 
staugia vilkas ir klega tamsus nakties paukštis. 


Iš sero Henrio Džeimso laiško sūnums Henriui ir Viljamui 


Misijė Rakelė Ruis graudžiai apsiverkė, kai ankstų rytą moti- 
nėlė Benita jai telefonu pranešė apie Brigidos mirtį. Šiek tiek 
apsiraminusi, paprašė papasakoti išsamiau: 

— Amalija, toji moterytė, kuri jai patarnaudavo, nežinau, ar 
pamenat... 

— Kaipgi neatsiminsiu, Amalija... 

— Irumpiau tariant, toji Amalija, kaip įprastai prieš naktį pa- 
ruošusi jai puodelį stiprios arbatos, po kurios ši kuo ramiausiai 
užmigusi. Atrodo, kad prieš miegą dar lopiusi gražučius kremi- 
nės spalvos naktinius marškinius... 

— Kaip gerai, kad man priminėte, Motinėle! Buvau visai pa- 
miršusi, Tegul juos suriša ir palieka pas durininkę Ritą. Tai ma- 
no dukraitės Malu vestuvių nakties marškiniai. Esu jums sa- 
kiusi, tos, kuri neseniai ištekėjo. Per savo medaus mėnesį juos 
įplėšė lagamino užtrauktuku... Visuomet surasdavau tokių dar- 
"belių Brigidai, kad pajvairinčiau jos kasdienybę ir kad ji pasi- 
justų vis dar reikalinga šeimai. Niekas kitas negalėjo prilygti 
Brigidai rankdarbių dailumu. Iurėjo rankas... 

Misijė Rakelė rūpinosi laidotuvėmis: surengė šermenis dva- 
sinės praktikos namų „ČCimbos įsikūnijimas“ koplyčioje, kur 


* Misijė (misia) - kai kur, ypač Amerikoje, draugiškas, familiarus kreipinys į ištekėjusią 

Brigida praleido savo paskutiniuosius metus, suruošė gedulin- 
gas mišias visai keturiasdešimčiai prieglaudos senučių, trims 
vienuolėms ir penkioms pamestinukėms, dalyvavo ir jos pa- 
čios sūnūs, marčios bei vaikaičiai. Kadangi tai buvo paskutinės 
mišios prieš arkivyskupui uždarant koplyčią ir nugriaunant Na- 
mus, jas aukojo pats tėvas Asokaras. Galiausiai laidojimas Ruisų 
šeimos mauzoliejuje - tai, kas jai seniai buvo pažadėta. Deja, 
mauzoliejus buvo perpildytas, bet paskambinusi vienur kitur, 
misijė Rakelė rado vietelę Brigidai. Viltis, kad misijė Rakelė 
tesės savo žodį ir jai taip pat bus leista ilsėtis po šiuo marmuru, 
suteikė paskutiniaisiais gyvenimo metais vargšei senolei ra- 
mybę. Motinėlė Benita vaizdingai palygino velionės mirtį su lieps- 
nele, kuri užgeso. Žinoma, po kurio laiko reikės sutvarkyti visų 
palaikus, - šitiek kūdikių, viena mademoiselle, palaidota toli nuo 
tėvynės, vieniši dėdės, kurių inicialai beveik išsitrynė, - sukrauti 
juos visus į vieną dėželę, kad būtų erdviau. 

Viskas buvo taip, kaip misijė Rakelė buvo numačiusi. Senu- 
tės visą popietę noriai padėjo man puošti koplyčią juodais kas- 
pinais. Kitos artimos velionės bičiulės nuprausė mirusiąją, su- 
šukavo, įstatė dantų protezus, aprengė pačiais prašmatniausiais 
apatiniais; vis dūsaudamos ir verkšlendamos aptarinėjo tinka- 
miausią paskutinį toilette, kol galiausiai išrinko šviesiai pilką 
megztinį ir rožinį šaliką, tą, kurį Brigida laikė suvyniojusi šil- 
kiniame popieriuje ir apsigobdavo tik šventadieniais. Aprams- 
tėme karstą Ruisų šeimos atsiųstais vainikais, uždegėme žva- 
kes. Taigi pas tokią šeimininkę kaip misijė Rakelė gera būti net 
ir tarnaite. Kokia geraširdė ponia! Kelioms iš mūsų nusišypso- 
jo tokia laimė kaip Brigidai? Nė vienai. Tik prisiminkit ne per 
seniausiai įvykusias vargšelės Mersedes Baroso laidotuves: 
vargšelę Menčę' išvežė viešųjų paslaugų furgonas ir netgi ne 
juodas, kaip derėtų. Mes pačios, nors ir keistai skamba, bet mes 


* Mersedes santr. Vert. 

pačios turėjome apkaišyti jos karstelį kuklučiais prie įėjimo į 
kiemą žydinčiais kardeliais, nors šeimininkai telefonu buvo pri- 
žadėję vargšelei Menčei aukso kalnus, palauk, moterie, paken- 
tėk, turėk kantrybės, vasarą bus geriau, ne, geriau bus, kai grį- 
šim po atostogų, juk tau nepatinka paplūdimiai, prisimeni, kaip 
tave nugairino jūros oras, kai sugrįšim, pamatysi, tau patiks nauja 
trobelė su sodeliu, o patalpa virš garažo kaip tik tau... Ir žiūrė- 
kit, vargšelei Menčei mirus, nė akių neparodė. Kaip jai nepasi- 
sekė! Buvo tokia šmaikštuolė, pasakodavo nešvankius juoke- 
lius, o kiek jų Žinojo. Ir iš kur tiek traukdavo? O-Brigidos laido- 
tuvės buvo visai kitokios. Vainikai buvo tikri, puošti baltomis 
gėlėmis, ir visa kita, kaip dera per laidotuves, netgi su vizitinė- 
mis kortelėmis. Pirmiausia, kai atvežė karstą, Rita perbraukė 
delnu jo dugną ir patikrino, ar apatinė dalis irgi gerai nulakuo- 
ta, kaip būdavo anais laikais. Aš mačiau, kaip ji nusistebėjusi 
patempė lūpą ir pritariamai palingavo galva. Gerai padirbtas 
Brigidos karstas. Ir šį pažadą įvykdė misijė Rakelė. Niekas 
mūsų nenuvylė: nei karieta, kinkyta ketvertu juodų arklių su 
gūniomis ir plunksnų karūnomis, nei žvilgantys, ilga virtine 
išsirikiavę Ruisų šeimos automobiliai. Bet eskortas vis dar 
negali pajudėti. Paskutinę akimirką misijė Rakelė prisimena, 
kad savo celėje turi dviratį, tiesa, aplūžusį, bet šiek tiek pa- 
tvarkius jis kuo puikiausiai tiktų šventųjų Petro ir Povilo die- 
ną dovanoti sodininkui; eik, Muditai", eik ir savo vežimaičiu 
atgabenk jį, tegul vairuotojas paguldo autobusiuko gale, vis 
vien pakeliui. 

— Tai ar jau negrįšit pas mus, misijė Rakele? 

— Turėsiu grįžti, kai misijė Ines parvyks. 

— Gal yra kokių naujienų iš misijė Ines? 

— Ne, jokių. Ją vargina laiškų rašymas. O juolab dabar, kai 
nepavyko ta garsioji beatifikacija ir kai Cheronimas pasirašė 


* Mudo (isp.) - nebylys. Vert. 

perleidžiąs Askoitijų šeimos koplyčią vyskupijai, turbūt sėdės 
uodegą pabrukusi, nė atviruko neatsiųs. Jei dar ilgai užsisėdės 
Romoje, tik per stebuklą ras Namus nenugriautus. 

— Tėvas Asokaras man rodė Vaiko miesto projektus. Labai 
gražūs! Matytumėt, kokie dideli langai! Tie planai mane kiek 
apramino... šios mišios koplyčioje, atrodo, buvo paskutinės. 

— Tėvo Asokaro prasimanymai, motinėle Benita. Nebūkit to- 
kia patikli, tai prastas kunigas, politikuotojas. Ta nuosavybė, 
kurią Cheronimas de Askoitija perleido arkivyskupui, be galo 
vertinga. Vaiko miestas! Lažinuosi, kad nugriovus Namus, vi- 
są tai bus parduota iš varžytynių, o pinigai dings kaip į vandenį. 
Dėl Dievo, kur tasai Muditas, Motinėle, juk Brigidą reikia lai- 
doti. Kurgi jis galėjo prasmegti? Žinoma, Namai yra labai di- 
deli, ne taip greit nusigausi per kiemelius ir koridorius prie ce- 
lės, kurioje laikau savo rakandus, o Muditas toks paliegęs, ir 
dar raišas. Pavargau, noriu greičiau palaidoti vargšę Brigidą, 
noriu eiti sau, man per daug įspūdžių, juk laidoju ištisą gyveni- 
mą, vargšė Brigida tik keleriais metais vyresnė už mane, Dieve 
mano, 0 aš, kad išpildyčiau jos valią, užleidau net savo vietą 
mauzoliejuje: tegul ilsisi ramybėje, savo kūnu šildydama man 
guolį, kad mano palaikai nesustabarėtų ir nejaustų baimės, kai 
tenai nukeliaus; tik užleisdama jai vietą galėjau ištesėti duotą 
pažadą, net giminaičiai, kurie jau metų metus jos nepasveiki- 
na, taip pat reiškia kažkokias teises į laidojimą mauzoliejuje, 
bet dabar jau nebijau, kad kas.atims iš manęs tą amžinojo atil- 
sio vietą, rūpestingai senolės saugomą ir šildomą, kaip seniau, 
būdavo, žiemą ji laukia manęs paklojusi lovą ir pakaitinusi du- 
benį vandens: Bet kai numirsiu, man turės užleisti vietą. Kas 
jos laukia! Taip, taip, Brigida, nusamdysiu advokatus, kad at- 
imtų iš tų giminaičių jų reiškiamas teises, tačiau abejoju, ar 
pasiseks... turėsi apleisti mano vietą. Tai jau ne mano kaltė. Aš 
jau nebūsiu už tai atsakinga, ką gali Žinoti, kas tavęs laukia po 
mirties. Negali skųstis, kad su tavim buvo blogai elgiamasi, 

tavęs klausydavau, bet bijau, kad ištraukę tavo palaikus neži- 
nos, kur juos padėti, kad jau niekas niekam nerūpės... nežinau, 
po kelerių metų aš mirsiu, laimė, mano sveikata gera, atsime- 
nat, kad šią žiemą nepraleidau lovoje nė dienelės, nebuvau net 
peršalusi, motinėle Benita, visai nieko, pusė mano vaikaičių 
sirgo, netgi dukterys man skambino, kad ateičiau joms padėti, 
nes tarnaitės, ir tos susirgo... 

- Kokia jūs laiminga. Čia liga beveik visas buvo patiesusi. 
Žinoma, šie Namai yra šalti, o ir anglys tokios brangios... 

- Klausykit! Pasibaisėtina! Šitiek kalbama apie Vaiko mies- 
tą, o kokia čia apgailėtina buitis. Sušelpsiu jas, kai nuvyksiu į 
ūkį. Nežinau, ar kas dar liko nuėmus derlių, bet šį tą vis tiek 
atsiųsiu, kad prisimintų vargšę Brigidą. Ar tilpo dviratis, Che- 
narai? 

Vairuotojas atsisėda šalia misijė Rakelės. Dabar jau galima 
judėti: vežikas įsitaiso ant karietos pasostės, marti užsimauna 
siuvinėtas važnyčiojimo pirštinaites, juodoji kinkinė neramiai 
prunkščia, senolių akys ašaroja, apsimuturiavusios skaromis, 
kretėdamos ir kosėdamos jos spūdina vorele viena paskui kitą 
atsisveikinti su velione. Prieš pat misijė Rakelei duodant žen- 
klą vykti, prisiartinu prie jos langelio ir paduodu ryšulėlį. 

— Kas čia? 

Lūkuriuoju. 

— Malu naktiniai marškiniai! Dėl Dievo! Jei šis vargšas vy- 
rutis nebūtų prisiminęs, tikrai būčiau užmiršusi ir turėjusi grįŽ- 
ti. Ačiū, Muditai! Ne, ne, palauk, tegu lukteli Muditas, Motinė- 
le, imkite, tai cigaretėms, jūsų silpnybei, imkite. Duok signalą, 
Chenarai, judėkim. Taigi likit sveika, motinėle Benita... 

— Sudie, misijė Rakele... 

— Sudie... 

Kai paskutinis automobilis dingsta už kampo, mes grįžta- 
me: motinėlė Benita, aš ir senutės murmėdami traukiame savo 
kiemelių link. Uždarau ir užrakinu vartus. Rita užveria girgž- 

dančias langines. Viena suvargusi senolė pakelia ant laiptų nu- 
kritusią rožę, žiovaudama prisisega ją prie gobtuvo ir, išvargu- 
si nuo įspūdžių, dingsta koridoriuose ieškoti savo draugių, sa- 
vo lėkštės su vandeninga sriuba, savo apkloto, savo lovos... 


Sustojusios prie galinio kiemo vartelių, kuriuos kryžmai užka- 
liau lentomis (buvau jau šiek tiek atlaisvinęs vinis, kad būtų 
lengviau nuplėšti lentas ir jos galėtų užlipti į kitą aukštą), naš- 
laitės ištraukė vinis, nuėmė lentas ir padėjo užlipti Iris Matelu- 
nai. Gerai jau, matot, kad bijau, šitie laiptai be turėklų, trūksta 
pakopų, lentos girgžda nuo tos storulės svorio. Lipa nedrąsiai ir 
atsargiai pasitikrindamos, kur statyti koją, kad laiptai neįgriū- 
tų, kas žingsnį vis bandydamos lentų tvirtumą, kad Iris taip pat 
galėtų užlipti ant aukšto. Prieš dešimt metų motinėlė Benita 
liepė man užrakinti tas duris, kad ši Namų vieta būtų galutinai 
užmiršta, nereiktų nei tvarkyti, nei valyti, nes jau neturime jė- 
gų, Muditai, geriau tegu taip ir lieka. Penketas iš nuobodulio 
po Namus slampinėjančių našlaičių pagaliau aptiko duris, pro 
kurias laiptais galima užkopti iki skliautuotų galerijų, jungian- 
čių visas viršutines patalpas; lipam, mergiotės, nebijokit, juk 
diena, pasižiūrėsim, kokio šlamšto ten priversta, ką daugiau ten 
rasi, kaip ir visuose namuose, gal ir gerai, kad draudžiama čia 
landžioti, sako, galima pasiklysti. Eliana pasisiūlo pasergėti apa- 
čioje, ar iš tenai nesimato, nors pavojaus šiandien tikrai nėra, 
visos senolės susibūrusios prieangyje atsisveikinti su Brigida. 
Vis tiek geriau nesirodyti, nes motinėlė Benita vaikščioja surū- 
gusi; imkitės kokio darbo, mergaitės, surinkit išmėtytus daik- 
tus, sušluostykit šią krūvą šaukštų ir lėkščių, reikia gi pagaliau 
susitvarkyti, juk darys apskaitą, sulankstykit ir suskaičiuokit 
servetėles, iššluokit grindis, bent jau drabužius išsiskalbkite, 

vaikščiojat apsileidusios kaip paršeliai, viskas jums tik žaidi- 
mas... ša, tyliau, mažosios, paskui gausim barti... pereina vie- 
ną patalpą, paskui kitą, kol pasiekia duris. Eliana jas stumteli — 
kambaryje stovi koks dvidešimt surūdijusių lovelių: vienos iš- 
klerusios, kitoms trūksta kojų, dar kitoms ratukų, čiužiniai 10- 
pas ant lopo, sukrauti į dvi stirtas prie sienos lyg kokiam inter- 
nate. Du visai vienodi langai: aukšti, siauri, plačiomis palangė- 
mis ir sulig žmogaus ūgiu šokolado spalva nutepliotais stiklais, 
slepiančiais nuo pašalinių tai, kas viduje. Atlaisvinau vinis, ku- 
riomis pats buvau užkalęs šiuos du langus. Pamestinukės jau 
viską Žino ir atidaro juos tuo metu, kai pajuda Brigidos eskor- 
tas, sudarytas iš ketverto puošniai kinkytų arklių ir devynių au- 
tomobilių, suskaičiuoja Eliana, o Mirėja suskaičiuoja aštuonis, 
ne, devynis, ne, aštuonis, ne, devynis; kai jis dingsta iš akių, 
vietiniai berniūkščiai vėl pradeda bėginėti ir gainioti kamuolį. 
Geras, Rikardai! Spirk, Mitai! Greičiau, vykis jį, Lučai, dabar 
mu pasveikina draugų įvartį, vienam kitam draugiškai mirkte- 
lėdama akį. 

Iris liko sėdėti ant čiužinio kambario gilumoje. Žiovauja. Var- 
to savo žurnalą. Pamestinukės nuobodžiauja: sėdėdamos ant 
palangės šūkčioja savo draugams, vaiposi praeiviams, pasišai- 
po iš nueinančios ponios. 

Kai saulė pakrypsta vakarop, Iris pašaukia Elianą. 

— Ko reikia? 

— Man žadėjai paskaityti apie šunį Plutą ir jūreivį Papajų. 

— Neskaitysiu, esi skolinga man jau už du skaitymus. 

- Šiandien su Milžinu eisim daryti nanai. Rytoj tau sumo- 
kėsiu. 

— Tada rytoj ir paskaitysiu. 

Eliana vėl prilimpa prie lango. Gatvėse įsižiebia žibintai. Prie- 
šais esančiame name moteris atidaro balkono langą. Šukuoda- 
ma savo ilgus keliskart dažytus plaukus, ji apžiūrinėja gatvę, 

įsijungia radiją: rat tat tat tatatat tat tatat, sinkopinis elektrinių 
gitarų ritmas, lydimas prikimusių balsų, atsklinda iki miega- 
mojo, vos išgirdusi dainuojant babalū babalū ajė, Iris pakyla 
nuo čiužinio ir nejučia atsiduria loveles skiriančiame tarpuei- 
lyje, ei, Gina, pašok mums, prašo ją pamestinukės, nors kartelį; 
sukinio gūsis pagauna ir lengvai kilsteli ilgomis bangomis vin- 
guriuojančius plaukus, primerktos, džiugesio kupinos akys lyg 
tų novelėse aprašomų artistų, jau nebesijaučiu aptingusi, lio- 
viausi Žiovavusi, noriu šokti, kaip ta aktorė, vardu Gina, gyve- 
nusi vienuolyne pas blogąsias vienuoles Korinos Ieėjado nove- 
lėje, kurią man skaitė Eliana. Iris sustoja. Pasiraususi kišenėse 
susiranda violetinius lūpų dažus ir pasitepa lūpas: tamsiu, bjau- 
riu dažu padengta švelni jaunutė oda tampa stamantri ir grubi. 
Nagi, pašok mums dar, Gina, judėk, šitaip, šitaip, smarkiau. 
Ant palangės Eliana padeda dvi uždegtas žvakes, kurias nu- 
gvelbė Brigidos koplyčioje: ji tegali tik sujaudinti, ne daugiau, 
nes yra dar tik paauglė, ir gatvės berniūkščiai ja nesidomi - juk 
neturi nei tokių krūtų, nei tokių šlaunų kaip Iris. Padariusi vie- 
tos ant palangės susispietusioms pamestinukėms, ji padeda už- 
lipti Iris. 

- Žiūrėk, Gina, pasirodė Milžinas. 

— Pasakyk jam, kad ateisiu, kai senolės sumigs. 

— Tie žiopliai nori, kad jiems pašoktum. 

Pasilieka viena ant apšviestos palangės. Krusteli klubus. Siū- 
buodamos krūtys švysteli pro prasegtą megztinį lyg pagunda, 
kuri perbėga visu jos kūnu, kilsteli pasijonį, kad pasigėrėtu- 
me jos virpančiais šlaunų raumenimis, tuomet kita ranka nu- 
braukia plaukus nuo veido, sudėjusi lūpas lyg aistringam bu- 
činiui. Apačioje jai ploja po žibintu susibūrę žiopliai. Mote- 
ris, besišukuojanti priešais esančiame lange, pagarsina muzi- 
ką ir Žiūri pasirėmusi alkūnėmis ant palangės. Iris pradeda 
palengva siūbuoti, judindama čia vieną, čia kitą klubą, paskui 
ima suktis, vis labiau pasiduodama ją užvaldančiam babalū 


JOSĖ DONOSO E TAMSUS NAKTIES PAUKŠTIS 17 


ritmui, plaukai išsitaršę, rankos ištiestos į priekį, delnai ištempti, 
lyg ko ieškotų, sukasi ir sukasi, čia susiriesdama, čia atsitiesda- 
ma, atlošia galvą, paskui staiga ją palenkia žemyn, leisdama 
plaukams laisvai kristi ant veido, sukasi įsijautusi į roko ar fru- 
goritmą, ką aš žinau, kas čia bus iš tokio sukimosi rodant šlau- 
nis, nešvarius apatinius, siūbuojančias krūtis, aistros įkaitintą 
liežuvį, šoka ant palangės, kad žmonės gatvėje ja Žavėtųsi ir 
plotų šaukdami: pašok dar, brangioji, pašok, stipriau krestelėk 
krūtis, išlaisvink susikaupusią aistrą, kad suliepsnotų Namai, 
kad ugnis įsipliekstų ir mumyse. Ir Milžinas su savo didele kar- 
tonine galva išeina į gatvės vidurį šokti, lyg šoktų su Iris; Iris, 
svyruodama į šonus, judindama klubus, sukdamasi kaskart vis 
smarkiau, ratu šoka savo ankštame žvakių apšviestame narve, 
esančiame namų flygelyje, ir klykia iš pasitenkinimo lyg kokia 
išprotėjusi Mergelė, nužengusi iš savo nišos. Milžinas stabteli 
priešais langą ir šūkteli: Gina, Gina, nulipk, padarysim nanai, 
pašauk ją tu, ožy, matai, kad manęs, uždaryto toje kartono dė- 
žėje, ji negirdi. 

— Nulipk, Gina. 

— Ei, Eliana, paklausk Milžino, ką man šiandien atnešė do- 
vanų, jei ne, nenulipsiu. 

— Sako, pinigų neatnešė, bet turi penkis Korinos Tėjado žurna- 
lus ir veido skaistalų, nenaujų, bet užtat auksinėje dėželėje. 

— Turbūt paauksuotoje, nes auksinės labai brangios. 

— Neimk išjo kokio šlamšto, Iris, nebūk kvaila. Verčiau pa- 
prašyk pinigų sumokėti už mano skaitymus. 

— Jei tu man nepaskaitysi, paprašysiu Mirėjos, taigi man ne- 
rūpi. | 

— Bet juk tau patinka, kai skaitau ir aiškinu viską, kitaip tu 
nieko nesuprastum. Taigi esi nuo manęs priklausoma, nes jei 
tau nepaskaityčiau ir nepaaiškinčiau Korinos Teėjado novelių 
arba pasakojimų apie antiną Donaldą, mirtum iš nuobodulio 
šiuose sumautuose Namuose... 

Persisveria per turėklus pasižiūrėti: tai jis, apvaliomis it vien- 
kartinės lėkštės akimis, ta pati šypsena niekuomet nepykstančia- 
me veide, jis geras, padarysime gardų nanai, sako man Gina, o 
tie riesti antakių lankai, laikantys juokingai užkritusią skrybėliu- 
kę... tai jis nori vesti mane. Todėl, kad jam patinka, kaip darau 
nanai, nuves mane į filmą, kur artistės šoka pačios ir kalba taip 
paprastai, kad toji Eliana neturėtų man aiškinti, Milžinas mane 
nuves į vieną tų aukštų pastatų, esančių centre, kad aš tenai pa- 
šokčiau konkurse ir gaučiau premiją, sako, ta mergina, kuri ge- 
riausiai šoka, gauna dažų, paskui ji pasirodo visų žurnalų virše- 
liuose, ir kvaiša Eliana, senjora Rita, Muditas, mergiotės ir visos 
senolės pamatys mano atvaizdą, išspausdintą žurnaluose. 

— Kaip su manim atsiskaitysi, jei Milžinas tau nesumokės? 

Iris gūžteli pečiais. 

— Todėl, kad turi man sumokėti anksčiau, nei ištekėsi, Žinai, 
jeigu ne, įduosiu karabinieriams, kurie išsivedė tavo tėvą, ir jei 
nesumokėsi, turėsi sėsti į kalėjimą. Gerai, pakaks tų dviejų žur- 
nalų ir skaitalų, kuriuos duos Milžinas. 

— Gal pakvaišai? Žurnalas, keletas pasidažymų ir būk rami... 

— Sutarta. Bet dėžutę, kai baigsi dažus, atiduok man. 

— Sutarta. 


Motinėlė Benita, sekundei užmerkusi akis ir sunėrusi rankas, 
tebestovi prie durų, mudu su Rita laukiame, kol ji atitoks, at- 
merks akis, atsimerkia, sujuda ir duoda man ženklą sekti pas- 
kui ją, aš, toks kuprotas ir šlubas, vilkdamas savo karutį lyg 
nevisprotis vaikas savo žaislą. Žinau, kodėl ji nori, kad sek- 
čiau. Tai darėme begalę kartų: išvalyti visa, kas liko po miru- 
siosios. Išdalyk viską jos draugėms, paliepė misijė Rakelė, jos 
kompanijai, lyg čia būtų panelių koledžas, nenoriu matyti Bri- 

gidos kamaraitės, dėl Dievo, Motinėle, nenoriu matyti anei liesti 
nieko, jei nebus nieko vertingo, todėl sakau jums, kad nenoriu 
nieko matyti, darykit su tais daiktais ką norit, motinėle Benita, 
išdalykit juos vargšėms senutėms, džiaugsis bet kokiu Brigi- 
dos niekučiu. Juk Namuose ją taip mylėjo. 

Seku paskui, stumdamas karutį, prikrautą šluotų, skudurų, 
šepečių ir šluotelių dulkėms valyti. Virtuvės kiemelyje būrelis 
senučių, susispietusių aplink motinėlę Anselmą, skutančią bul- 
ves... gražios buvo Brigidos laidotuvės... misijė Rakelės ap- 
siaustas kaip princesės, sako, tokie vėl madoje... vežikas buvo 
su ūsais, nežinia, ar gerai, kad tokios prašmatnios karietos ve- 
žikas su ūsais, lyg ir nepagarbu... kitas būrelis senučių, jau už- 
miršusių laidotuves ir Brigidą, ant cukraus dėžės pliekia korto- 
mis. Atsargiai, Motinėle, čia yra dar vienas laiptelis šešėlyje, 
atsiduriame kitame kiemelyje, dar ne tas, kur gyveno Brigida, 
taigi reikia eiti į tolimesnius kiemelius, viena kita tuščia celė, 
eilė belangių kambarių, daugybė pravirų ir uždarų durų - išties 
jokio skirtumo, ar jos praviros, ar uždaros; praeiname pro kitas 
patalpas, išdaužytais ar apdulkėjusiais langais. Dar vienas kie- 
melis. Skalbimo kiemelis, kur jau nebeskalbiama, vienuoliu- 
kių kiemelis, kuriame nė viena negyvena, nes tėra tik trys vie- 
nuolės, Palmės kiemelis, Liepos kiemelis, bevardis, Ernestinos 
Gomes kiemelis, valgykla, kuri jau niekam nereikalinga, nes 
senolėms labiau patinka valgyti virtuvėje, kiemeliuose ir nesu- 
skaičiuojamose galerijose, sujungtose begalės koridorių, kam- 
barių, kurių jau net nesistengiam iškuopti, nors neseniai dar jūs 
sakėte: taip, Muditai, susirink šluotas ir šepečius, skudurus ir 
miltelius, kai tik turėsim laiko, vieną dieną eisim išvalyti, nes 
jau koktu žiūrėti į visa tai. Atsargiai, Motinėle, aš jums pagel- 
bėsiu, apeikim tuos rakandus, verčiau einam šiuo koridoriumi, 
užsibaigiančiu dar vienu kiemeliu, čia taip pat yra užmirštų dar- 
bų, iš jo galima patekti į voratinkliais apaugusius kambarius ir 
galerijas, kuriose paliktas mums nežinomų mirčių aidas, o gal 


0 
1 
p) 


TA 
| 3 
L UTTO 


20 


tai žiurkės ir katės, ir vištos, ir balandžiai, šmirinėjantys tarp 
nebaigtos griauti sienos liekanų. 

Pasiveju motinėlę Benitą. Stabteliu prie nameliūkščių, su- 
remtų iš skardos, lentų, kartono, plonų ir perdžiūvusių šakų; 
statinys lyg iš kortų, kuriomis senolės pliekia senovinius žaidi- 
mus. Tiek kartų stengėtės įkalbėti jas, kad eitų gyventi į kitas 
patalpas. Yra šimtai gerų didelių kambarių, visi laisvi, išsirin- 
kit, kuris patinka, mudu su Muditu juos išvėdinsime, kad būtų 
gerai; ne, Motinėle, mes bijome, jie pernelyg dideli, o lubos 
labai aukštos ir sienos tokios storos, turbūt čia buvo daug mel- 
džiamasi, daug mirusiųjų, o tai gąsdina, jie drėgni, tai sukelia 
reumatą, jie tamsūs ir nejaukūs, pernelyg daug vietos, o mes 
nepratusios turėti tiek vietos, todėl, kad esame tarnaitės, pra- 
tusios prie mažučių daiktų prigrūstų patalpėlių, esančių šeimi- 
ninkų namų gale, ne ne, motinėle Benita, dėkui, mums geriau 
tie palaikiai namiūkščiai, suremti tiesiog koridoriuose, nes no- 
rime būti arčiau viena kitos, kad jaustume kaimynės alsavimą 
gretimame kambaryje ir žolelių arbatos kvapą, ir už sienelės 
besiblaškantį, kosintį, krenkščiantį, garsiai perdžiantį ar koš- 
marus sapnuojantį kūną, visai nesvarbu šaltis, besismelkiantis 
pro blogai sudėtų lentų tarpus, vis tiek norim būti šalia viena 
kitos, nežiūrėdamos pavydo ar pasipūtimo, nepaisydamos bai- 
mės, iškreipiančios mūsų bedantes burnas ir nuo traiškanų suli- 
pusias akis, norim kartu, įsitvėrusios viena kitos skarmalų, pa- 
ryčiais ėiti koplyčion, nes neapšviestos skliautuotos galerijos ir 
nesibaigiantys koridoriai lyg klaidus labirintas mums varo bai- 
mę, atrodo, lyg koks paukštis brūkšteli man per veidą, ir su- 
klykiu iš netikėtumo - nepatinka, kai kas nors mane liečia 
tamsoje, norim kartu išvaikyti prieš aušrą nuo sijų nutįsusius 
šešėlius. Štai ateina senolė pasakotoja, dažanti antakius an- 
glimi. O šita - Amalija, laba diena, Amalija, nesigėdyk, pa- 
lauk manęs, kol baigsiu tvarkyti Brigidos namiūkštį; ne ne, dė- 
kui, Muditas kaip visada man padės, žiū, atstumia Brigidos lūš- 

nelės sklendę. Prisistato ir didžioji paskalūnė Rosa Peres. Laba 
diena, Karmela, taip, ateis tavęs aplankyti, moterie, nors jau 
dešimt metų lauki ir niekas neateina, sako, Rafaelitas išsinuo- 
mojęs namą, ir tau atsiras ten kampas; tik pažvelkit, motinėle 
Benita, į šį plaukų kuokštelį, čia jo, dar vaikelio, kai auginau, 
šviesūs lyg ramunėlių arbata, ne ne, lyg kukurūzo burbuolė, 
tokie buvo prieš patamsėdami, sako, kad, dabar jis jau visai 
plikas, gaila, skambinau jam prieš kelias dienas, bet jo naujoji 
žmona liepė paskambinti kitą dieną, palauk, Karmela, ir Kar- 
mela laukia, kaip ir kitos susidėjusi rankas ant kelių, žvelgda- 
ma pro sakų krešuliais aptemdytas akis, jie didėja, auga, iš pra- 
džių pamažu uždengdami šviesą, po to vis labiau - iki visiškos 
visiškos visiškos visiškos visiškos tamsos, kur jau negali net 
rėkti, nes patamsy vis tiek nesurasi balso prisišaukti pagalbos; 
taip ir prasmenga po vieną, ir pasiklysta tamsybėse, kaip Brigi- 
da vakar naktį. Lūkuriuodamos senutės palengva šlavinėjasi, 
kaip ir anksčiau, liežuvauja, plauna ir skuta bulves ar kitas dar- 
žoves, jei yra ką skusti ar plauti, dirba tai, kas neatima daug 
jėgų, nes joms neliko jėgų; dienomis, kurios viena nuo kitos 
niekuo nesiskiria, snūduriuoja ant suolelio saulės atokaitoje, 
gainioja muses nuo grindinyje ištiškusių skreplių, alkūnes įsmei- 
gusios į kelius ir rankomis užsidengusios veidus, pavargusios 
laukti to, ko nė viena nesitiki sulauksianti, laukia, kaip visuo- 
met laukdavo kituose kiemeliuose, šalia kitų kolonų, prigludu- 
sios prie kitų langų, arba stumia laiką skindamos įvairiaspal- 
vius kardelius apkaišyti medinį karstą, kuriame išvežė Merse- 
des Baroso, kad vargšelė Menčė neliktų visai be gėlių, nesvar- 
bu, kad tie kardeliai tokie apdulkėję, nes, Dievaži, buvo tikra 
linksmuolė, kai strapinėdavo frugą ar roką, kurių išmokė Iris 
Mateluna, o našlaitės ir net mes, senutės, plodavom rankom į 
taktą prašydamos, kad Iris pašoktų kartu su Menče... vargšelė 
Menčė... tiesiog pasimirė storuliukė Mersedes Baroso vieną 
naktį, lygiai tokią pat kaip ir ši, kuri netruks ateiti. 

Šiek tiek pasitraukiu, kad galėtumėte įeiti. Čia viso labo tel- 
pa stalelis su veidrodžiu ir bronzos lovelė. Patalynė menkai su- 
glamžyta, niekas nė nepasakytų, kad prieš keturiasdešimt aš- 
tuonias valandas moteris čia pajuto mirties agoniją. Brigida dar 
tebėra čia. Ši patalpa vis dar priklauso jai, tebealsuoja jos dva- 
sia, nors kūnas jau maitina kirmėles: jai būdinga tvarka ir ele- 
gantiškumo siekis, daiktelyčiai, tenkinę jos poreikius ar silpny- 
bes, žiūrėkit, motinėle Benita, kaip sumaniai priderino Verbų 
sekmadienio palmes prie Gerosios Naujienos paveikslo, arba 
čia - iš vyniojamojo dovanų popieriaus ir kokakolos butelio 
pasidirbo dailią vazelę gėlėms. Ruisų šeimos portretai. Šven- 
tieji. Savo išpuoselėtomis rankomis sugebėjo sutvarkyti net su- 
daužėjusią kunigo sutaną, vėliau ją pasiėmė tėvas Asokaras, 
pasak jo, būtų kvailystė šį aštuoniolikto amžiaus reliktą palikti 
Namuose, kad pradingtų, tai iš tikrųjų vertingiausias daiktas, 
motinėle Benita, o visa kita - šlamštas, ir tiek, sunku patikėti, 
kad šalies valdžia nesugebėjo čia sukaupti nieko geresnio. Ant 
balta iškrakmolyta staltiesėle užtiesto naktinio stalelio guli ant- 
pirštis, adatinė, žnypliukės, yla, žirklutės, polissoir '. Lengvai, 
vos pirštų galiukais perbraukiate per tvarkingai išdėliotus daik- 
tus, stengdamasi jų nepajudinti. Mudu atėjome iškraustyti čia 
tebesančios Brigidos, motinėle Benita, suardyti, sudeginti, su- 
naikinti Brigidą, kuri nori išlikti šioje nepriekaištingai išdėliotų 
daiktų tvarkoje. Ištrinti jos žymes, kad ryt ar poryt mums atsiųstų 
kitą seriolę, kuri savaip įsitvirtins čionai, bet vis tiek neišvengia- 
mai artės prie agonijos. Pakeis Brigidą, kaip Brigida pakeitė... 
nepamenu, kuo vardu buvo toji senolė karpotomis rankomis, ku- 
ri gyveno Brigidos kamarėlėje prieš jai atvykstant... 

Žinia, kad motinėlė Benita pradėjo tvarkyti Brigidos senie- 
nas, netrunka pasklisti po Namus. Pasmalsauti ateina senutės ir 
iš kitų kiemelių. Motinėlė Benita neteikia pirmenybės savoms 


* Polissoir (pranc.) - nagų dildelė. Vert. 

prašytojoms, todėl iš pradžių anos nedrįsta prieiti arčiau: tylo- 

mis suka ratus arba šnabždėdamosi čia prieina, čia nueina nuo 
durų, pamažu artėdamos. Viena išdrįsta stabtelėti ilgėliau: jums 
angeliškai nusišypso, man pamerkia akį, ir aš jai mirkteliu Mu- 
dito akimi. Pro duris eina lėtesniu žingsniu, kol pagaliau susto- 
ja, prilimpa lyg musės prie sirupo, susispaudžia šnabždėdamo- 
si tarpduryje, kvaišos, įkyruolės, kol man paliepiate jas nuvyti, 
kad eitų sau čia nežiopsojusios, Dievaži, leiskit ramiai dirbti, 
vėliau jus pakviesim. Pasitraukia truputį atokiau. Atsisėda ki- 
toje koridoriaus pusėje, kojas atremia į koloną, nerimastin- 
gais pirštais pešioja išlindusius sijono siūlus, žvilgsniu tiria 
melsvo šilko Brigidos antklodę, sako, ji esanti iš grynų plunks- 
nų, kažin kuriai atiteks, manau, kad ją parsineš misijė Rake- 
lė; žiūrėk, Sunilda, radijas, kertu lažybų, kad jį parduos iš var- 
žytynių, nes radijai yra brangūs; norėčiau ir aš turėti tokį radi- 
ją, kai šalta, gulėčiau sau sekmadieniais lovoje kaip Brigida 
ir klausyčiausi mišių iš Katedros. Žiūrėkit, Klemensija, šitas 
juodas šalikas, kurį neseniai iš jos skolinausi, sakau jums, tai 
panelės Malu dovana gimtadienio proga, o Brigida juo nė karto 
neapsisiautė, nes jai niekuomet nepatiko juoda spalva... turė- 
tų būti tarsi naujutėlis. 

Surenkate patalynę, sugėrusią velionės agonijos dėmes ir kva- 
pus: į skalbyklą. Pakeliu jos dvigubą čiužinį, noriu išvilkti jį į 
koridorių ir išvėdinti. Nuplėšiat nuo jo šlapimo nepraleidžiančią 
plėvelę, po ja - metalo virbų rezginys, ten knibžda gausybė 
storų nariuotų, ilgų, minkštų, kvadratinių, beformių gyvių, de- 
šimtys, šimtai ryšulėlių, kartoninių dėžių, aprištų virvelėmis, 
vilnonių ir kitokių siūlų, aplūžusi muilinė, batas be poros, api- 
plyšusi vėduoklė, avietinės spalvos maudymosi kepuraitė —vis- 
kas susimaišę, susipynę ir užkonservuota po minkštu dulkių 
sluoksniu, tokiu lengvu ir švelniu, kad mažiausias judesys, kvėp- 
telėjimas ar mirktelėjimas galėtų išsklaidyti visas dulkes, trum- 
pai apaktume ir užimtų kvapą; taigi gyviai, ropinėjantys po 

apklotu iš skudurėlių liekanų, senų žurnalų skiautelių, lietsar- 
gio virbų, dėžių su dangčiais, jų atplaišų, jau rengiasi mus pul- 
ti. Štai dar ryšeliai po lova ir, žiūrėkit, motinėle Benita, po veid- 
rodžio staleliu ir užjo, už pertvaros, prie užuolaidų - viskas 
sukaupta apačioje, kur net akis neužmato. 

Nestovėkite čia nuleidusi rankų. Ar neatpažįstate šios dulkių 
ir senų rakandų karalienės Brigidos? Ji nuvylė jus? Ak, Moti- 
nėle, Brigidai rūpėjo ne tik šie Namai: siuvimo reikmenys, Žir- 
klutės, polissoir, baltas siūlas - viskas, iš šalies Žiūrint, tvarkin- 
gai sudėta ant baltos servetėlės. Labai jaudinamai. Dabar jūs 
susiduriate su kita, neoficialia Brigida, kuri nesipuikavo krak- 
molytomis servetėlėmis, prašmatniai palaidota prieglaudos ka- 
ralienė, kurios išpuoselėtos rankos auksiniais siūlais siuvinėjo 
prašmatnias paklodes, jos malonių akių žvilgsnis versdavo tuo- 
jau paklusti, sutvarkyti kokį reikalą pakakdavo vienos frazės ar 
atsidusimo, piršto mostelėjimu galėdavo pasukti kitų gyveni- 
mus priešinga linkme, ne, motinėle, jūs jos nepažinojote ir ne- 
būtumėt pažinusi; Motinėlės Benitos žvilgsnis nėra toks skvar- 
bus, kad pasiektų tolimesnes palovės slaptavietes, geriau jau 
nuolankiai tarnauti, paklusti, nors tai reikštų dirbti iki nukriti- 
mo; kaip jūs metų metus dirbote tarp šių nukaršusių senolių, 
įkalinta šiuose prakeiktuose Namuose, apsupta kvėštelėjusių- 
jų, paliegėlių, vargetų, apleistųjų, budelių ir kartu gyvenančių 
jų aukų, amžinai besiskundžiančių, šąlančių ir alkstančių, kai 
jūs nebežinote, nė kuo jiems padėti, jus varo iš proto visagalė 
senatvės anarchija... vargšelės senučiukės, reikia kaip nors pa- 
gelbėti joms, taip, jūs labai atkakliai dirbote, kad tik nereiktų 
pažinti antrosios Brigidos pusės. 

Atsidūsta stengdamasi pasiekti iš palovės vieną keturkampį 
paketėlį, įvyniotą į popierių ir perrištą raišteliu. Apšluostau jį 
skuduru, nuo pakilusių dulkių net nosį riečia. Jūs norite išvy- 
nioti ryšulėlį - kartoninė dėžutė nuo anksčiau ateljė darytų por- 
tretų puošniais apvadais su kamputyje aukso raidėmis atspaus- 

tu fotografo parašu, tačiau nuotraukos joje nėra. Nešuosi po- 
pierių ir dėželę į kiemo vidurį, kur pradėjau krauti visą sude- 
ginti skirtą šlamštą. Pradeda rinktis senutės, bandydamos rasti 
ką nors sau tinkamo, bet mažai kas čia verta dėmesio, visai 
mažai. Nieko nėra. Žinoma, dar tik pradžia. Viskas bus gerai. 
Todėl, kad Brigida buvo turtinga. Sako, milijonierė. Tereikia 
turėti šiek tiek kantrybės. Senutės toliau nejudėdamos stebi mus 
arba vaikštinėja koridoriumi. 

Viskas, ką jūs randate, apraišiota, į ką nors suvyniota, įdėta 
į kitą dėžę, apmuturiuota skarmalais, kažkokios duženos, ku- 
rios visiškai subyra jas išvyniojus, porcelianinio puodelio ąse- 
lė, auksiniai kutai nuo Pirmosios komunijos juostos, daiktai, 
laikomi tik tam, kad būtų laikomi, įvyniojami, supakuojami, 
saugomi; ši negyvų daiktų galybė neatskleidžia jums savo pa- 
slapties, motinėle Benita, nes būtų per Žiauru, kad patikėtu- 
mėt, jog jūs, aš, visos mirusios ir gyvos senolės - esame įvy- 
nioti į ryšulius, kuriuos patys išsirenkame, kurie ką nors reiš- 
kia, nes jūs gerbiate žmones, ir jei vargšė Brigida privyniojo 
tiek daug ryšelių, sentimentaliai nusiteikusi motinėlė Benita 
noriu išlaikyti, noriu išgyventi. Bet, Motinėle, patikėkit ma- 
nim, Brigida turėjo daug veiksmingesnių būdų apsaugoti sa- 
vo būtį... na, gerai, rišo ryšulėlius, bet juk taip daro visos se- 
nutės ir slepia juos po lovomis. 

Išvyniokim tuos ryšelius, Muditai, ar tik nebus ten kas pa- 
slėpta, kas nors, kas... neįmanoma užbaigti jos pasakymo, bi- 
j0, kad nepasitvirtintų tarpusavio ryšys, bet įsitraukia į mazge- 
lių narpliojimo, skudurų vyniojimo, vokų ir dėžių atidarymo 
žaidimą, tikėdamasi rasti ką nors vertingo. Ne, čia juk grynas 
šlamštas. Vieni skudurai. Popieriai. Parudusi marlė nuo kadai- 
se buvusios žaizdos. Vienas ryšulys po kito. Argi nematote, mo- 
tinėle Benita, kad svarbiausia jai buvo įvynioti, o įvyniotas daik- 
tas neturi jokios reikšmės. Šiukšlių kalnas kiemelyje auga. Zir- 

zia senolių būrys, jos ginčijasi, pešasi dėl kiekvieno nieko - dėl 
bronzos gabalėlio, sagų, sudėtų į arbatos dėžutę, vieno batelio 
pado, pieštukinės dangtelio. Kartais, tvarkydami kokios nese- 
niai mirusios globotinės daiktus, tarp jų ką nors atpažįstame: 
štai juodo medžio ratukas užuolaidoms kabinti, tikrai pamenu, 
kad aną savaitę, kai mirė Mersedes Baroso, išmetėme jį į šiukš- 
les, oji, besirausdama velionės daiktuose, rado ir pasiėmė, ana 
ėmė iš kitos, ta dar iš kitos... 

Bedantė senolė, merkusi man akį, matuojasi avietinės spal- 
vos maudymosi kepuraitę, kitoms plojant, staiposi saulėje. Do- 
ra ardo kandžių išvarpytą megztinį švelnią vilną vyniodama į 
kamuoliukus, ją išskalbs ir numegs naują švarkutį netrukus tu- 
rinčiam gimti vaikučiui. Šitas ryšulėlis, šitas. Jūs staiga subruz- 
date iš nekantrumo, čia turėtų būti raktas, išaiškinantis, ką Bri- 
gida norėjo pasakyti. Šitas. Norite išvynioti? Gerai. Taip, Mu- 
ditai, tik atsargiai, nes Brigida nori, kad aš kažką suprasčiau; 
ne, motinėle Benita, neapgaudinėkite savęs, ji tiesiog vyniojo 
tuos ryšulėlius iš baimės. Buvo valdovė, budelis, diktatorė, 
teisėja, bet vyniodavo ir slėpdavo daiktus, kaip ir visos senu- 
tės. Žinau, jūs tikitės rasti čia ką nors daugiau nei šiukšlių. 
Išvynioja ir numeta kavos spalvos popieriaus skiautę, randa 
kitą, plonesnę ir susiglamžiusią, nuplėšia, meta ant grindų. 
Kokia prasmė išvynioti ir plėšyti popierius, kad ir šį obuolio 
spalvos, kyšantį iš po sulankstyto laikraščio, - Ruzveltas ir 
Fala, besišypsantis laivo denyje Stalinas,- jei žinote, kad nie- 
ko nerasite? Štai minkštas ryšulėlis su vatos prikimšta pagal- 
vėle. Skubėdama nekantriai drasko ją nagais, vatos gabalai 
krinta. Lieka paskutinis kietas nykščiu 1r smiliumi laikomas 
ryšelis. Apsauginė drobė po dangteliu, spusteli jį, atidengia... 
Taip taip, Dieve mano, tėn kažkas yra, kažkas kietas, iš tikrų- 
jų yra. Jos pirštai negrabiai bando nukrapštyti drobę: suglam- 
žytas sidabrinio popieriaus gniužulėlis. Plėšo jį ir drasko, si- 
dabrinis popierius pažyra drebančiuose delnuose. Pūstelsiu tas 

daleles, kad išsisklaidytų, bet jūs spėjat sugniaužti delną, aki- 
mirksnį grąžindama sidabriniam kamuoliukui ankstesnę jo for- 
mą. Nusivylusi sukioja ir piktai maigo jį pirštais. Apžiūrinėja. 
Dėbteli į mane, ar gniužulėlis liko toks pat, kokį radome. Eina 
durų link. Senolės stovi nutilusios: jų akys seka rankos mostą ir 
skriejančio kamuoliuko kelią. Bėga šlamšto krūvos link ieškoti 
tarp velionės rakandų to blizgančio gniužulėlio. Tikiu, kad jį 
atrasime tarp kitos mirusiosios daiktų. 

Motinėle, kodėl rankomis užsidengėte veidą? Pasileidžia te- 
kina per kiemelius, koridorius, skliautuotas galerijas, senolės 
kaulydamos nusiveja iš paskos, veidų margumynas, prašančios 
traiškanotos akys, vos girdimas balsas, nes burna nuo peršali- 
mo apmuturiuota šaliku, kitas - gergždžiantis nuo rūkymo, nuo 
pernelyg karštos arbatos savo sustirusiam kūnui šildyti, rankos 
siekia paliesti jos abitą, sulaikyti, nutverti už prijuostės ar ran- 
kovės, neišeikite, Motinėle, aš noriu bronzinės lovelės, o man 
reikia akinių, nes aš neturiu, o taip patinka skaityti laikraščius, 
nors ir senus, man reikėtų antklodės, nes labai šąlu naktimis, 
net ir vasarą, aš buvau mylimiausia jos draugė, aš buvau kai- 
mynė iš dešinės, aš - iš kairės, aš jai kirpdavau nagus, net ir 
kojų, gydžiau nuospaudas, nes būdama jauna dirbau manikiūro 
salone, mane mylėjo labiau už Amaliją, nes ši brangiai imdavo 
už drabužių skalbimą; mediniai pirštai tarsi žnyplės suspaudžia 
man rankas, susiraukšlėjusios burnos kažko reikalauja, esu našlė, 
tai mano žirklutės, žiūrėkit, Motinėle, čia Rafaelito plaukų 
kuokštelis, kaip gaila, kad jis jau nuplikęs ir, sako, storas, ada- 
ta, kurią jai buvau paskolinusi, aš - smeigtuką, aš - kelias sa- 
Jų prašymai ir švebeldžiavimas supančioja mane: man, man, 
motinėle Benita, aš noriu, man reikia, kodėl man nepadovano- 
jat arbatos likučių, žiūrėkit, esu tokia vargšė, ne, ne jai, 0 man, 
duokit man, sako, kad ji vagilė, saugokit daiktus, nes gali pa- 
vogti, duokit man, man; viskas susipina į vieną neišnarplioja- 

mą kamuolį, aštrūs nagai, bjaurūs skarmalai, beveik krintan- 
tys nuo susmirdusių kūnų, nuo jų tvaiko net prisišlieju prie 
pertvaros išdaužytais langais, raktas, atsirakinu, išeinu, užra- 
kinu. Pasuku raktą iš išorės. Ištraukiu ir įsidedu į prijuostės 
kišenę. Pagaliau, ačiū Dievui! Liko užrakintos kitapus durų, 
dūstančios nuo dulkių. Pro išdaužytų langų kiaurymes lenda 
jų rankos, šukių sužaloti veidai... nutyla prašančių balsų mur- 


mėjimas. 


Senolės po dvi arba būreliais palieka virtuvę, lyg eitų ne mie- 
goti, o susilieti su tamsa. Virtuvėje, užgrioztoje krėslais, mais- 
to likučių ir trupinių nusėtais marmuro stalais, apšnerkštomis 
plautuvėmis, kuriose dunkso riebaluotų ir suodinų puodų kal- 
nai tarsi smilkstančios anglys, išnyksta balsai, minutė virsta va- 
landomis. 

Paskutinės visuomet išeidavo šešios, sėdėdavusios šilčiau- 
sioje virtuvės vietoje kartu su Brigida ir pulkeliu jos artimiau- 
sių draugių, meilikaujančių Iris Matelunai - žiūrėk, čia pavai- 
šina saldėsiais, čia atneša spalvingų žurnalų ar įmantriai sušu- 
kuoja plaukus. Aš atsisėsdavau prie to paties stalo, tik tolėliau. 
Sunerdavau rankas, įremdavau į jas smakrą ir klausydavau mo- 
notoniško jų balsų murmėjimo. Girdėdavau aptarinėjant įvai- 
riausius reikalus: viena susimušė į akmenį koją, Brigida prane- 
šė, kad misijė Rakelė gavusi nuo misijė Ines sveikinimo atviru- 
ką iš Romos, trečia užminė tą pačią mįslę ar papasakojo kokį 
nutikimą ant Ritos kelių sėdinčiai Iris pralinksminti. 

Tą vakarą, gerai neprisimenu kuri iš jų, kelintą kartą porino 
šią Istoriją: 

Kartą, prieš daug daug metų, gyveno toks turtingas ir gailes- 
tingas ponas, valdęs didelius žemės plotus visoje šalyje. Šiau- 
rėje jie driekėsi iki pat kalnų, pietuose - iki miškų, vietomis 
siekdami net pakrantę, bet užvis daugiausiai jis turėjo drėkina- 

mos žemės šiaurinėje provincijoje, prie Maulės upės, netoli San 
Chavjero, Kaukeneso ir Vija Alegrės, kur visi jį pažinojo kaip 
labai įtakingą žmogų. Todėl, užėjus sunkiems laikams, kai me- 
tai būdavo nederlingi, kamuodavo karščiai ir sausra, krisdavo 
gyvuliai ir gimdavo negyvi ar apsigimę kūdikiai, į šį žemvaldį 
krypdavo susirūpinusių kaimiečių akys, prašydamos paaiškin- 
ti, už ką jiems tenka tokios nelaimės. 

"Tasai ponas turėjo devynis sūnus, kurie jam padėjo apdirbti 
žemę, ir jaunėlę dukterį, akių šviesą ir širdies džiaugsmą. Apie 
šviesiaplaukę mergelę, linksmutę ir gerą šeimininkę, sklido gar- 
sas po visą apylinkę. Nuostabiai siuvinėjo ir mezgė. Iš ūkyje 
auginamų lamų taukų liejo žvakes, o iš vilnos audė užtiesalus. 
Vasarą, ėmus dūgzti bitėms aplink besirpstančius vaisius, nuo 
dideliuose švino dubenyse verdamų gervuogių, svarainių ir slyvų 
oras sodyboje nusidažydavo žydrai ir pritvinkdavo aitraus kva- 
po. Iš vaisių tarnaitės virdavo saldumynus, be kurių negalėjo 
apsieiti namų vyrija. Visų moteriškų darbų mergaitę išmokė 
viena karpota senolė, kuri užaugino našlaitėlę, mat mergaitės 
motina mirė gimdydama. Po paskutinio dienos valgymo nu- 
tvarkiusi stalą, prie kurio pavargęs tėvas ir broliai susėsdavo 
net nenusiavę dulkėtų batų, ji švelniai pabučiuodavo kiekvieną 
ir eidavo į savo kambarį, kurį dalinosi su aukle, lydėdavusia ją 
tamsiais koridoriais su uždegta žvake rankoje. 

Galbūt iš pavydo, kad mergaitė ir jos auklė tokios artimos, 
o gal neradus paaiškinimo dėl daugybės nelaimių, reikėjo ką 
nors apkaltinti, be to, blogi laikai gimdo tamsias mintis, taigi 
ir pasklido gandai. Arklininkas pasakė sūrininkui, o gal sūri- 
ninkas arklininkui ar sodininkui, ar kalvio moteriai, o gal bro- 
lienei. Vakarais darbininkai šnibždėdavosi suklaupę aplink lau- 
žus, kūrenamus už kiaulidės, bet vos tik išgirdę ką artinantis, 
tuojau nutildavo. Pamažu gandai pasiekė laukų darbininkus ir 
pačių tolimiausių kalnų piemenis: sako, jog yra girdėjusiųjų 
kalbant ar kažkas yra matęs, ar girdėjęs pasakojant, kad mė- 

nesienos naktimis po dangų skrajoja paukštis didele baisia gal- 
va, ilgais kviečių spalvos plaukais, dailiu šeimininko dukters 
veidu... aidėjo šiurpus tamsaus paukščio tuė tuė tuė, štai dėl 
ko visos nelaimės ir vargai, užpuolę kaimiečius: burtai, juo- 
doji magija, užkeikimas. Išdžiūvusiose upių vagose rangėsi 
troškulio kamuojamios pabaisos, šeimininko dukters galva, 
plasnodama didelėmis gyslotomis lyg šikšnosparnio sparnai 
ausimis, sekė paskui geltoną sulysusią ir kaip auklė karpotą 
kalę, ji vedėsi paukštį toli už ribos, kur žvaigždės nusileidžia 
ant kalvų: tai jos dėl visko kaltos, nes mergaitė yra ragana, 
kaip ir jos auklė, kuri išmokė pačių nekalčiausių moteriškų 
darbų, tokių kaip saldumynų gaminimas ar namų tvarkymas. 
Sako, patys nuomininkai paskleidę šiuos gandus, paskui suži- 
nojo kitų ūkių nuomininkai, tie papasakoję tolimesniems, tai- 
gi per vynuogių derliaus nuėmimą ir kviečių kūlimą šnekos 
jau buvo plačiai pasklidusios po apylinkę, ir jau niekas ne- 
abejojo, kad šeimininko duktė ir jos auklė užkeikusios visą 
vietovę. 

Kartą naktį viename ūkyje vyriausiasis sūnus pernelyg anks- 
ti pakilo iš meilės patalo, kad laiku sugrįžtų į tėvo namus. Jo 
moteris šūktelėjo iš po suverstų patalų: 

— Kertu lažybų, kad tavo sesuo dar negrįžusi. Raganos parsi- 
randa, kai užgieda gaidys ir pradeda švisti... 

Jis atsivėdėjęs trenkė jai per veidą ir pareikalavo viską papa- 
sakoti. Išklausęs sudavė dar kartą. Lėkte parlėkęs į namus, vis- 
ką papasakojo antram broliui, paskui kitam ir dar kitam, ir de- 
vyni broliai, nei drauge, nei kiekvienas atskirai negalėjo susi- 
taikyti, kad gandai - tik viso labo jų šeimos vardą dergiantis 
prasimanymas. Klaikas skverbėsi į namus, kuriuose šeiminin- 
kavo jų sesuo, rodos, tokia skaisti ir laiminga. Be reikalo pati- 
kėjo. Būtų pakakę tiesiog nekreipti į gandus dėmesio. Jie dau- 
giau apie tai nekalbėjo. Vis dėlto namo po dienos darbų grįž- 
davo panarinę galvas, nepardavę turguje gyvulių, prieš liūtį ne- 

suvežę javų. Jau neužaudavo linksmi ir nerūpestingi, nes kaus- 
tė baimė, kad vynas atriš liežuvius ir išsiplepės tėvui. 

Tačiau retkarčiais drauge, o supratę, kad čia vis dėlto yra 
melas, kiekvienas atskirai, lyg slėpdamasis nuo kitų, kad ne- 
išsiduotų, jog priima bent dalelę už gryna, ėmė naktimis sau- 
goti mergaitės kambario duris. Visuomet girdėdavo tą patį. 
Anapus durų sesuo pokštaudavo su savo aukle, mindavo mis- 
les ar niūniuodavo, paskui melsdavosi, kalbėdavo rožinį, kol 
užgesus žvakei abi sumigdavo. Visuomet girdėjo tą patį ir nie- 
ko daugiau. Nieko neišsiaiškino. Moterų buveinė vyrų namuo- 
se, jiems neprieinama, bet ir nepavojinga. Tai kada gi išbėg- 
davo į orgijas, kuriomis jas kaltina? Kurį laiką taip sergėjo, ir 
kai įsitikino, jog kaltinimai nepagrįsti, nutarė viską papasa- 
koti tėvui, kad šis nubaustų gandų skleidėjus. Apkvaitęs nuo 
įtūžio ir skausmo, žemvaldys kvotė savo dukterį, bet mergai- 
tės akys liko tokios pat tyros, jos tyrumas neleido suvokti kal- 
tinimų prasmės, kol galiausiai tėvas prikando liežuvį ir, pasi- 
sodinęs savo mylimą dukrelę ant kelių, paprašė jos ką nors 
padainuoti. Jaunylis, dabar jau pralinksmėjęs, pasiėmė gitarą 
jai pritarti: 


Už vieną rožę mane įmestų jūron, 

betgi bijau aš šniokščiančių bangų; 
pakeiskit varpeliais didžiuosius varpus, 
kad nedrebintų dūžiai širdies. 


Iolimiausiame kambaryje susirinkę broliai nusprendė, kad 
vertėtų keletą dienų luktelėti, o paskui atsikratyti aukle, nes ji 
čia prikišusi nagus, jau vien savo buvimu šalia metė šešėlį ant 
nekaltos mergaitės. Kam rūpės, kad niekam nežinoma senė bus 
paaukota užbaigti šį reikalą? Daugelį naktų budėję ir dabar nu- 
siraminę išsiskirstė miegoti. Pirmą valandą nakties vienas pa- 
dienis darbininkas pasibeldė į šeimininko miegamąjį: 

nėja geltonoji kalė ir juodasis paukštis... 

Ir pradingo, kol žemvaldys suskubo pasirodyti tarpduryje 
vienmarškinis su pakinktais rankose, riksmu žadindamas sū- 
nus, budindamas visus namus: renkitės, vykitės, balnokite ar- 
klius ir jokite... Dešimt vyrų išskubėjo į kaimą, palikdami tik 
dulkių debesį, ieškojo, klausinėjo, stabtelėję įsiklausydavo, ar 
neišgirs kur kalės ir paukščio, degė nekantrumu išsiaiškinti tie- 
są. Tolimas kauksmas, atsklidęs nuo girios, čaižus klyksmas, 
paspirto akmenėlio garsas juos vedė kalnų link, kur išnaršė vi- 
sus urvus, ieškodami įėjimo į raganų gūžtą. Pavymui šuns loji- 
mui net nusileido prie upės - tai galėjo būti ir geltonoji kalė; 
pragydo gaidys, ir pradėjo brėkšti, baigėsi raganų metas, de- 
šimt nuvargusių vyrų nieko nepešę grįžo namo, į ūkį. Prijoję 
vynuogyną, išgirdo lapų šnarėjimą: 

— Laikykit, gaudykit ją, tai geltonoji kalė, juodasis paukštis 
taip pat turėtų būti netoliese. 

Dešimt vyrų užtvėrė jai kelią, apsupo iš visų pusių, sugavo ir 
mušė norėdami čia pat pribaigti, arkliai šoko piestu, žvangėjo 
kamanos, bet kalė, apgaubta dulkių, pranyko brėkštančio ryto 
šviesoje. Pasiuntė darbininkus ieškoti. Kad ir kas būtų, reikia 
surasti, nes kalė - tai senoji auklė, o ši - ragana. Nedrįskite 
grįžti tuščiomis rankomis. Užmuškit ir nudirkit jai kailį. 

Tėvas, lydimas savo sūnų, įsiveržė į dukters kambarį. Įėjęs 
šūktelėjo iš netikėtumo ir, mostelėjęs savo plačiu ponču, sku- 
biai uždengė nuo kitų akių tai, ką tik jo akys išvydo. Užrakino 
dukterį tolimiausiame kambaryje ir tik tada leido kitiems užei- 
ti: senoji, išsitepliojusi magiškais tepalais, tysojo savo guolyje 
primerktomis akimiš ir lėtai kvėpavo tarytum miegotų ar siela 
būtų palikusi jos kūną. Anapus lango skalijo geltonoji kalė, na- 
gais braižydama stiklą ir mėgindama patekti vidun. 

- Štai ji, nudėkit ją, arba aš jus visus nudėsiu... 

Kalė nutilo. Iš kambario sklido mergaitės verksmas: 


M 
6 
B 1 


10 


(RB/AVy, 
| 2 
Os inys 


34 


— Aukle! Auklyte! Nežudykit jos, tėveli, leiskit jai grįžti at- 
gal į kūną. Jei paliksit ją gyvą, prisiekiu, viską papasakosiu... 

— Nutilk! Gali nieko nepasakoti. 

Išėjo laukan apžiūrėti nelabosios. Nebuvo sunku ją sučiup- 
ti, buvo pavargusi, tirtėjo susigūžusi po mergaitės kambario 
langu - taip pasakojo darbininkai, kol dešimt ponų apžiūrinėjo 
kruviną geltonosios kalės kailį. Dabar teliko atsikratyti raga- 
nos kūno. Buvo nei gyva, nei mirusi. Vis dar galėjo būti pavo- 
jinga: užkasti raganos kūną žemėn reikštų apnuodyti mylias dir- 
bamos žemės, taigi šeimininkas paliepė kenkėjos kūną pririšti 
prie medžio ir mušti, kad atsipeikėtų ir prisipažintų padariusi 
visus nusikaltimus. Iškankintas kūnas sruvo krauju, bet ragana 
neatmerkė akių, nepravėrė burnos, nors tebekvėpavo - klajojo 
kitoje erdvėje tarp gyvybės ir mirties. Neliko nieko kita, kaip 
nukirsti medį. Visi devyni broliai, nuomininkai ir kaimyninių 
ūkių nuomininkai nugabeno raganos kūną prie Maulės ir pri- 
tvirtinę prie kamieno, kad nenuskęstų, įmetė jį į vandenį. 

Šeimininkas liko namuose. Po valandos kitos, nurimus žmo- 
nių balsams, iškeliavo su dukterimi į sostinę. Atidavė ją į vie- 
nuolyną, įžadus davusių vienuolių globai: nuo tol niekada nie- 
kas, net devyni broliai, taip mylėję savo seserį, daugiau jos 
nematė. 

"Tuo metu Maulės pakrante, paskui žemyn upe plaukiantį kū- 
ną, pasileido raiteliai. Rąstui prisiartinus pernelyg arti, jį nu- 
stumdavo ilgomis kartimis toliau nuo kranto. Kai veržli srovė 
pagaudavo nešti į upės vidurį, kabliais jį pritraukdavo arčiau. 
Naktį tais pačiais kabliais pritraukė raganos kūną arčiau kran- 
to, nubalnojo arklius, šio bei to užkrimto, sukūrė ugnį ir, pato- 
giai apsisiautę savo pončais, prieš miegą pradėjo pasakoti vieni 
kitiems senas istorijas apie raganas, vaiduoklius ir kitokias bai- 
sybes. Pasakojo, ką yra girdėję apie raganas, apie ką nuo neat- 
menamų laikų pakuždomis buvo perduodama iš lūpų į lūpas, 
kad kartą kažkas yra sakęs vienam seneliui, jog norint dalyvau- 

ti raganų orgijose reikia pabučiuoti jauno ožiuko lytį, kalbėjo 
"apie baisumus senovėje ir dabar, taip pat apie amžinąsias bai- 
sybes, po to stojo tyla, visi pasveikino vienas kitą, kad atbaidy- 
tų kalbų prižadintus nakties padarus, šį kartą raganoms nepasi- 
sekė pagrobti šeimininko dukters, ir, užsiuvus visas devynias 
kūno skyles, paversti jos imbunče; nes raganos vagia nekaltus 
jaunuolius, nusigabena į savo urvus ir paverčia 1mbunčėmis: už- 
siuva akis, užsiuva lytį, išeinamąją, burną, šnerves, ausis - už- 
siuva viską, nekerpa plaukų ir nagų, kvailina vargšelius, purvi- 
nus ir utėlėtus laiko, prasčiau nei gyvulius, o šie tegali tik strak- 
sėti, kai velniai ir girtos raganos jiems įsako šokti... kažkurio 
tėvas kartą kalbėjęs su vienu žmogum, mačiusiu imbunčę, nuo 
tada jam iš baimės atėmė pusę kūno. Sustaugė šuo. Iš baimės 
balsai vėl nuščiuvo. Apsiblaususios raitelių akys Žibėjo laužo 
liepsnose, besigalynėjančiose su tamsos šešėlių sparnais. 

Išjojo anksti rytą. Atrišo rąstą ir visą dieną jojo nuplikusiom 
kalvom žemyn upe paskui raganos kūną. Iš kaimo į kaimą skli- 
do žinia, kad ragana pagaliau nutverta, kad pagaliau liausis kraš- 
tą kamavusios negandos, kad moterys sėkmingai gimdys, ne- 
bebus potvynių; prie raitelių jungėsi aplankytų kaimų gyvento- 
jai. Vakarop jūra buvo jau visai čia pat. Upės vaga išplatėjo, 
prarado sraunumą. Prijojo didelę salą. Pakrantę juosė smėlio 
kauburiai. Žalią vandens spalvą pakeitė pelenų spalva, netru- 
kus tolumoje pasirodė juodos uolos ir į jas dūžtančių bangų 
baltos keteros. 

Sėdę į valtį, devyni broliai kabliais ir virvėmis užtempė ra- 
ganą ant smėlio kauburio: srovė jau buvo nudraskiusi jos dra- 
bužius, negailestingai suvėlusi plaukus ir apdarų skiautes. Ap- 
link valtį plūduriavo negyvos žuvys, bandžiusios ragauti jos kū- 
no. Raiti ir pėsčiomis atėję darbininkai, lydėtojai, vaikai su šu- 
nimis, kaimynai ir šiaip žiopliai užlipo ant kalvos jūros pakran- 
tėje. Pradėjus temti, pro pončų skvernus švilpiantis vėjas atgi- 
nė pergalingą devynių brolių riksmą: pagaliau jūra prarijo ra- 

ganos kūną, ir tikslas pasiektas. Minia pasuko atgal ir pamažu 
išsisklaidė pakeliui į namus. Kiekvienas grįžo į savo kaimą, į 
savo ūkį, išsivadavę nuo kaustančios baimės, ramūs, tikėdami 
blogųjų laikų pabaiga. 

Sakiau, kad tą vakarą virtuvėje viena senutė, dabar gerai ne- 
pamenu kuri, pasakojo maždaug tokią legendą, nes ją esu gir- 
dėjęs ne kartą ir tiek variantų, kad visi susimaišė. Vienose isto- 
rijose sakoma, kad buvę ne devyni broliai, o septyni ar trys. 
Mersedes Baroso pasakojo, kad darbininkai, išsigandę Žem- 
valdžio pykčio, nudėję pirmą pasitaikiusią kalę, kad atneštų jam 
tą kailį, o tikra geltonoji kalė likusi gyva. Tik vienas dalykas 
sutampa: plačiu ponču tėvas uždengia duris, tarsi diskretiškai 
slėpdamas kilmingą pagrindinį personažą, o pasakojimo įtam- 
pa nukrypsta į senės gaudynes. Šis nelabai svarbus personažas, 
kaip ir visos senolės, truputį liežuvaujanti, truputį Žžiniuonė ir 
paslapčių sergėtoja, kartais dejuojanti ir šiek tiek raganaujanti 
tarnaitė, su jai būdinga psichologija ir bruožais, visiškai užgo- 
Žia legendoje minimą mergelę, ir tik ji viena kaltinama ben- 
dravusi su uždraustom jėgom. Ši po visą šalį pasklidusi legen- 
da iš tiesų turi šaknis žemėse į pietus nuo Maulės. Jas Askoitijų 
šeima valdė jau nuo kolonizacijos laikų. Suprantama, kad Ines 
irgi žino vieną šio pasakojimo versijų, nes ji taip pat turi Askoi- 
tijų kraujo iš jos motinos motinos giminės. Peta Ponsė turėjusi 
papasakoti jai, kai Ines dar buvo maža. Jos įbaugintoje sąmo- 
nėje turbūt atsiskyrė ir užsimiršo pasakojimas apie mergaitę 
raganą, kitą šios legendos personažą: tai didinga Askoitijų šei- 
mos istorija apie mergaitę šventąją, kuri mirė praėjusio šimt- 
mečio pradžioje su šventumo dvasia, įkalinta šiuose Namuose; 
visiškai žlugo jos beatifikacija, davusi nemažai peno radijo ko- 
mentatorių ir žurnalistų pašaipoms. Bet legenda sėkmingai plinta 
kaimiečių senučių lūpomis, kurios kiekvieną žiemą ją pasako- 
ja, kaskart vis ką nors įterpdamos, kad vaikaičiai, susispietę 
šalimais prie ugnies, perprastų, kas yra baimė. 

Čia pat, Namų virtuvėje, ji jau yra papasakota tiek kartų, kad 
Iris ant Ritos kelių čiulpdama nykštį užsnūsta. Na jau, Rita, ji 
per didelė, turi ją atpratinti nuo šio bjauraus įpročio, sako, pa- 
tepus pirštą aitriąja paprika, galima atpratinti, arba išmatomis, 
šuns išmatomis... ne ne, palikit vargšelę ramybėje, pati atpras, 
ar nematot, kad pirmi nėštumo mėnesiai yra patys sunkiausi, 
vaikščioja išvargusios, apsnūdusios, dujų prisikaupusiais pil- 
vais, joms parausta ir tinsta kojos, kartais net venos iššoka, 
žiūrėkit, kaip ištino Iris kojos, jos visuomet buvo storos, o da- 
bar kojinės, rodos, perpjaus jai kelius. 

Aš nemiegojau. Bet galvos nepakėliau išgirdęs, kad Iris tu- 
rės kūdikį, nes nebūčiau jos pakėlęs ir tuo atveju, jei būčiau 
išgirdęs, kad galvos skausmui malšinti bulvių kompresai yra 
veiksmingesni už nuorūkų kompresus, arba jei Klemensija 
nebūtų tokia egoistė, tai paskolintų man savo gėlėtą prausdu- 
benį, tai tik dejonės ir jų balsų aidas vynioja mane ir vynioja, 
tai tik kita tylos versija... ne: Iris žiaukčioja, vemia prilaiko- 
ma senolių, kad mažiau skaudėtų, ima verkšlenti, Muditai, 
ateik, išvalyk vėmalus, kol nepasirodė motinėlė Benita ir ne- 
pradėjo klausinėti. 

Atsisakiau tai daryti. 

Pažvelgiau į jas ženklais rodydamas, kad supratau, jog Iris 
nėščia, taip taip, viskas aišku, užtai jūs tokios paslaptingos, vis 
vaikštinėjat būriu, apsupusios tą kvaišelę Iris, meilindamosi vis 
kaišiojat jai čia saldumyną, čia dar kokį niekutį, matau, kad jos 
krūtys padidėjusios, eisiu pakviesti motinėlę Benitą, ji pasa- 
kys, ką toliau daryti, nenoriu įsipainioti į šį reikalą, paskui dar 
mane apkaltins... 

— Ar tave, Muditai? 

— Juk tu esi tik pusiau vyras. 

— Na kasjau čia imtų tave kaltinti... 

Juokėsi iki ašarų, nors Muditas vis kartojo savo grasinimus: 
pašaipos ir jo badymas kreivais pirštais nustelbė grasinimus, 

ne, Muditai, brangusis, prašom mūsų neįskųysti, nebūk toks bjau- 
rus, mes tave labai mylim, esi gražuolis, pasilik čia su mumis, 
tu mums patinki, paglostysim tave, matysi, tau patiks, juk tu 
šaunus vyrutis, toks simpatiškas, bet koks gi tu vyras, kad neiš- 
drįsti net išeiti į gatvę, taigi nesmaksok čia, tyleni nelabasis, jei 
mus išduosi, išmesim tave į gatvę, atimsim raktus, ir tu jau nie- 
kada nejeisi į Namus, ir prasmegsi tamsiose gatvių duobėse, 
kur tave persekioja don Cheronimas de Askoitija, daktarai ir 
karabinieriai su šunimis. Taip. Jau nuėjo jų atsivesti. Ar neži- 
nai, kad kelias dienas jiems neduoda ėsti, kad būtų plėšrūs ir 
pikti? Zas... užtenka karabinieriui spragtelėti pirštais, kad šu- 
nys skalydami pasileistų į naktį. Kaukia vaikydamiesi tave po 
gatves ir lietų, parkas pilnas pabaisų, tempiančių į nepraeina- 
mus akligatvius, ant tiltų, aš persisveriu per tilto turėklus, o 
lojimas persekioja mane slidžiais akmenimis, šiukšlių nuklo- 
tais šaligatviais, užkliūvu už kažkokios šakos, griūvu įsipjau- 
damas ąsočio šuke, galiu užsikrėsti stablige, džiova, pažvelkit 
į mano krauju apsipylusias rankas, pasikeliu remdamasis kru- 
krūmokšnių, augančių tiesiog iš akmens, kur vėjas praryja ma- 
no balsą ir lieku nebylys, padėkit, maldauju jūsų padėti, prisie- 
kiu, kad jos neišduosiu, netikim tavim, prisipažink, netikėli, 
esi tik šūdo gabalas, mėšlinas Muditai, šiukšlės, šlamštas, bėgu 
ir bėgu, kad nepagautų manęs, nes girdžiu už nugaros kojų lap- 
nojimą, lekavimą ir apsiputojusių snukių alsavimą, jų letenos 
pargriauna mane, bandau atsistoti, bet negaliu, nes suleidę iltis 
tempia mane į upės pakrantę, kur metamos atliekos... drasko 
savo fluorescensiniais snukiais, iltys, seilėti liežuviai, akys, skro- 
džiančios tamsą, pabaisos, gabalais tempiančios daktarui Asu- 
lai karštus mano vidurius, kuriuos jis pasisavina, permirkę ma- 
no kraujo klane, tąso žarnas ir raumenis, ausis ir liaukas, plau- 
kus, nagus, šlaunis, kiekvieną mano dalį, nes aš jau nesu aš, o 
tiktai kruvini, sudarkyti mėsos gabalai. 

— Ei, tu? 

Patraukiu rankas nuo veido. Žvelgiu ir atpažįstu: Dora, Bri- 
gida, Marija Benites, Amalija, Rosa Peres - visos, išskyrus 
Ritą, nulydėjusią Iris miegoti. 

— Ar įskųsi mus? 

Pažadu joms, kad ne. Parpuolu ant kelių ir valau kalinio duk- 
ters vėmalus. Jos tėvas vieną rytą lovoje perpjovė savo žmonai 
gerklę, ir Iris pabudo motinos kraujo klane, o aš štai valau Iris 
vėmalus. Bet kodėl jos išeina? Ar pasiduodamas nenuraminau 
jų? Neišeikit, nepalikit manęs, paklausykit, galiu jums padėti, 
taip taip, galiu, aš saugau raktus nuo visų namų durų, jei kartais 
jų prireiktų, o taip tikrai gali nutikti, nesakykit ne, neatimkit iš 
manęs paskutinio valdžios trupinėlio... jūs nežinote, kad turi 
būti septynios senolės, o jūsų tėra tik šešios, septyni yra magiš- 
kas skaičius, o šeši — ne, tai leiskit man būti septintąja ragana, 
nenueikit, noriu ir galiu jums būti naudingas... 

Nenuėjo. Priėmė mano pasiūlymą, ir už tai esu joms dėkin- 
gas. Brigida tarė: 

— Šitas tikrai gerai pažįsta Namus. Tegul suranda mums kokį 
kampą, slaptą palėpę, tokią vietą, kad niekas nenutuoktų apie 
jos buvimą, tenai auginsime be nuodėmės pradėtą vaiką, gim- 
siantį iš Iris įsčių... Muditai, supranti, mums reikia tokios vie- 
tos... kad niekas nežinotų... kad niekas neišgirstų... kad niekas 
nepamatytų... 

Pasakiau joms, kad jau turiu tokią vietelę, kaip tik tokią, ko- 
kios reikia, rūsyje, tuomet buvau priimtas ir man buvo leista 
tapti septintąja ragana. 


Vienuolynas, įkurtas tėvo vienos tikinčiosios, kurios beatifika- 
ciją Romoje mėgino paakstinti Ines, buvo perleidęs šiuos na- 
mus Askoitijų šeimos žinion dar prieš pusantro šimto metų. 
Pradžioje buvusi kukli, uždara vienuolių buveinė, kurią žem- 
valdys pastatė savo turtingose Čimbos žemėse, į šiaurę nuo sos- 
tinės, suteikė jo dukteriai prieglobstį, O po jos mirties arkivys- 
kupas turėjo nutarti dėl tolesnės Namų paskirties. Vis dėlto tei- 
siškai nuspręsta, kad vyriausiasis amžiumi ir žemvaldžio pa- 
vardę turintis bei ją kitiems perduodantis palikuonis turi teisę 
juos parduoti, perduoti, padalinti, nugriauti arba panorėjęs kam 
nors padovanoti. Niekada nė vienas Askoitija nėra pasinaudo- 
jęs šia teise. Kiekviena iki šiol buvusi karta patvirtindavo savo 
šeimos ištikimybę Bažnyčiai per daug nesirūpindama, kad aš- 
tuoniolikto amžiaus vienuolynas neduoda jokio pelno. Tačiau, 
sudarydami testamentus ar prieš mirtį, nė vienas Askoitija aiš- 
kiai neapibrėžia šių Namų nuosavybės perleidimo teisių pavel- 
dėtojui, primindami, ko iš tikrųjų niekada nepamiršdavo: kad 
šis archyvuose palaidotas vienuolynas, šventeivų tetų ir nusi- 
gyvenusių pusseserių rūpestis, nuo neatmenamų laikų artina ir 
sieja Askoitijas su Dievu, ir kad Jam užleidžia Namus mainais 
už suteiktas privilegijas. Kad ir kaip ten būtų, kol neįklimpote į 
nepaaiškinamus dalykus, nekvaršinkit mums galvos dėl tų vie- 
nuoliukių, įkyrių beglobių, apsimetėlių kunigų, begėdžių vie- 

nišių ir šiais laikais stingančių vienuolynų. Tegul monsinjoras 
daro ką nori su tais pagarsėjusiais Namais. Ačiū Dievui, pinigų 
mums pakanka, nėra reikalo parduoti šią nuosavybę. Perver- 
smai ir intrigos, ryžtas ir atsidavimas mūsų kuriamos Tėvynės 
politikai įtraukia į savo sūkurį, mes negalim kreipti dėmesio į 
reikalus, kurie niekur neveda. Ar monsinjoras sako, kad bažny- 
ku, tegul tuo ir pasirūpina, juk jam svarbu visa kas mistiška ir 
dvasinga. Mes rūpinsimės politika, šiurkščia realybe. Tegul ar- 
kivyskupas nevargina mūsų neatidėliotinais susitikimais aptar- 
ti Namų klausimus. Monsinjoras puikiai žino, jog turi leidimą 
mūryti papildomus kiemelius, statyti antraeilės svarbos pasta- 
tus, dar vieną aukštą, paplatinti skliautuotas galerijas ir pail- 
ginti įstiklintus koridorius, nugriauti sienas, jei to prireiktų, su 
sąlyga, kad tiems darbams nesitikės lėšų iš mūsų kišenių. 

Visais laikais paliktas likimo valiai, šis pastatas įžūliai didė- 
j0, ir dabar jau niekas nepamena, gal tik vienintelei Ines dar 
rūpi, kur būta pagrindinio sektoriaus ir primityvių kiemelių, su- 
mūrytų žemvaldžio dukrai paslėpti. Miestas nusitęsė palei upę 
iš šiaurės, ir pakrantė buvo tirštai apgyvendinta. Iš pradžių atsi- 
rado varganos gatvelės, aptūptos lūšnelių, savo melionais ir po- 
midorais maitinusių miestą, o ilgainiui Čimbos gatviūkštės vir- 
to plačiomis gatvėmis su darbininkų teises grąžinti reikalau- 
jančiųjų vardais, ir, apjuosusios bei nutolusios nuo dvasinės 
praktikos namų „Cimbos įsikūnijimas“, juos, aklus ir nebylius, 
įspraudė į centrinę miesto dalį. 

Kai buvo kuriama koplyčia, niekas negalėjo numanyti, jog 
paveldėjimui ir teisių perdavimui pritrūks vyriškos pavardės, 
nes, kaip parašyta tų laikų dokumentuose, įkūrėjas turėjęs de- 
vynis sūnus; aš apdairiai įdėjau juos į Ines dossier, kurią ji ve- 
žėsi į Romą; taigi sūnūs ves ir, žinoma, turės daug vaikaičių ir 
provaikaičių. Askoitijos visuomet buvę geri raiteliai, nepri- 
klausomi ir laisvi, todėl prasidėjus Nepriklausomybės karams 

pastatė tokias stiprias tvirtoves į pietus nuo Maulės, kad ispanų 
priešams jos pasirodė neįveikiamos. Askoitijų šeimą apgaubė 
šlovė. Visi patriotai tik ir kalbėjo apie juos. Bet jų skaičius bu- 
vo smarkiai sumažėjęs. 

Lyg būtų užkeikta, visą Nepriklausomybės kovų laikotarpį 
Askoitijų šeimoje gimė beveik vien tik moterys, gražios, kil- 
nios ir aprūpintos, jos greitai ir gerai ištekėdavo, susiedamos 
lovos ryšiais Askoitijas su visomis įtakingiausiomis to meto 
šeimomis, mokėdavo elgtis su būreliu valdingųjų, susirinkusių 
prie židinio, vyniodamos plonus siūlus, apipainiodavo vyrus 
šnabždesiais ir murmesiais, naktiniu bučiniu rikiuodavo vaikų 
sapnus, atsisveikinimo šypsena, kuri suardo ar išsaugoja repu- 
taciją ir tradicijas, tylios, diskretiškos moterys savo siuvinių, 
tarnaičių, vizitų, naujienų ir ligų pasaulyje, akimis, nukreipto- 
mis į spalvotus šilkus ant siuvinėjimo stalelio, kol čaižūs vyriš- 
ki balsai įsiaistrina ginčydamiesi dėl dalykų, kurių mes nesu- 
prantame ir neturime suprasti, nes mums suprantami tik ne- 
svarbūs dalykai: kaip ažūrine siūle papuošti iškirptę, ar verta 
užsisakyti Prancūzijoje jaunos ožkytės odos pirštines, ar geras 
nuodėmklausys yra Santo Domingo kunigas, ar nelabai. Kol 
šeimos galia plito, pasislėpusi tarp kelių ištekėjusių moterų kar- 
tų, negalinčių perduoti pavardės nei išsaugoti šeimos vienybės, 
vyriškoji Askoitijų linija silpo: kiekviena karta duodavo daug 
moterų ir tik po vieną vyrą, išskyrus šventiką don Klementę de 
AskoitHją, Chėronimo dėdę. Pavardė atsidūrė ties išnykimo ri- 
ba, osuja ir metinė renta, teisės, valdos, galia, geros įplaukos, 
titulai, kuriuos padalinus tarp pusbrolių su kita pavarde, bus 
išskaidyta jėga, kurią turėtų vienintelis kartos Askoitija. 

Ines ir Cheronimas neturėjo vaikų. Pavardė po jų visiškai 
išnyks. Šitą jie žino. Šlovę pasidalys giminaičiai, kurie to visai 
neverti, institucijos, kurioms tai visiškai nerūpi, legatas, labda- 
ra. Arkivyskupas tikėjosi patvirtinti projektą šiuose Namuose 
įrengti Vaiko miestą. Cheronimas kada panorėjęs galėjo per- 

leisti juos, tačiau nesveika viltis, kad netikusios jo Žmonos įsčios 
dar galėjo ką nors pakeisti, neleido nieko atsižadėti, net men- 
kaverčių daiktų. Todėl staiga buvo pasirašyti dokumentai, liu- 
dijantys, kad pagrindinė šių Namų nuosavybė perduodama ar- 
kivyskupui; kol Ines negrįžusi iš Romos, niekas tuo nepatikėjo. 
Nepatikėjo ir motinėlė Benita, net ir labai besidžiaugianti tuo 
projektu. Net ir aš, nepaisant mano baimės. Bet tėvas Asoka- 
ras mus perspėjo, kad ruoštume namus varžytynėms to, ką jis 
vadina šlamštu, na, o paskui ir nugriovimui, kuris netruks pra- 
sidėti, kai tik namai liks tušti. 

Šis nublukusių suaižėjusių sienų kvartalas įgavo neutralią 
nedegtų plytų spalvą. Kartais iš anapus atklydęs miglotas švie- 
sos atšvaitas pažyra šimtuose jos nuo dulkių apakusių langų, 
aklų todėl, kad aš juos kryžmai užkaliau lentomis, paskui dar 
kartą užkaliau, nes jie pavojingi, tai dar ir užklijavau. Pavaka- 
riais kukliuose triukšmingo gretimo rajono namuose, 0 ir plyti- 
niuose, dengtuose čerpėmis, bet išdažytuose rožine arba žydra, 
arba violetine, arba kremine spalva, užsidega šviesos, kirpyk- 
lose bei duoninėse įjungiami radijo imtuvai, galybėje barų — 
televizoriai, o tuo metu remonto dirbtuvėse, naudotų žurnalų 
bei komiksų nuomos parduotuvėlėse ir kampinėje smuklėje, ra- 
jono, su kuriuo mes neturime nieko bendro, gyvenimas teka 
sava vaga. 

Buvau užkalęs ne tik langus, žiūrinčius gatvėn. Namų vidu- 
je taip pat užkaliau pavojingas vietas, tokias kaip viršutinis 
aukštas, po to, kai Asunsjonai Morales atsirėmus į turėklus 
viskas su ja pačia, sausmedžiu ir turėklais nubildėjo žemyn. 
Dabar jau nereikia tiek erdvės, todėl ją susiaurinau. Ne taip 
kaip anksčiau, kai dar arkivyskupas Namams reguliariai skir- 
davo pašalpą ir kiekvienais metais išsirinkdavo juos rekolekci- 
joms, kuriose dalyvaudavo pasipūtę klierikai, kanauninkai, sek- 
retoriai, diakonai ir subdiakonai, draugai, giminaičiai, net vie- 
nas pamaldus vyriausybės ministras. ĮŽymių jaunikaičių būre- 

liai, religinės draugijos, skaisčiųjų mergelių kolegijos, žymiau- 
sios šalies korporacijos jau prieš kelis mėnesius prieš numatytą 
datą prašydavo leidimo atvykti, kad, užsidarę toli nuo žmonių, 
rastų ryšį su Dievu. Ir sakykloje, ir klausykloje auksaburniai 
vienuoliai gražbyliavo apie didybę ir pasiaukojimą, atgailą ir 
bausmę, apie tai, kad ne vienas, žengęs šiuo keliu, savo širdies 
šviesa nutvieskė Istoriją. Kartais naktimis iš šimto celių, pus- 
lankiu juosiančių apelsinmedžių kiemą, iki vėlumos būdavo gir- 
dėti raudos ir atgailavimai: paliekantieji čia savo kaltes plak- 
davosi naktimis, o jų kruvino kūno skausmas nuskaidrindavo 
sielą; rytą, po liepsningos komunijos, gražiausiame sodo kam- 
pelyje sielą apgaubdavo vienuolio svajonės, kurios baigdavosi 
tauria auka. 

Žinoma, šiandien niekam nekiltų mintis atvykti dvasinių ap- 
mąstymų į „Čimbos įsikūnijimo“ namus. Yra šviesių, šildomų 
ar vėsinamų, nelygu koks metų laikas, kolegijų, jų langai atsi- 
veria į apsnigtas kalnų grandines, išpažinėjai čia visada laukia- 
mi. Tad kas rizikuos klausytis susidėvėjusių vamzdynų garga- 
liavimo ir prieglaudos gyventojų šurmulio mansardoje, kai vesti 
sąžinės sąskaitą reikia ypatingai susikaupus? Dar visai nese- 
niai —- dabar jau ne - šiuose Namuose turėdavę pamąstyti ir 
nereikšmingos mokslo įstaigos auklėtinės ar kokios varganos 
korporacijos nariai, kad pasikalbėtų su Dievu ir išklausytų karštų 
pamokslų apie seniai žinomą socialinę neteisybę, bet ne apie 
Didingumą, Pyktį ir Dievo meilę, kaip anais laikais: 

Bet nieko čia nepadarysi. Sakoma, kad geri laikai jau seniai 
baigėsi. Vis dėlto šie Namai išliko nepakitę. Dabar čia likusios 
tik trys vienuolės, o anksčiau visa kongregacija rūpinosi pilig- 
rimų patogumu, kad jų sielos, nevarginamos materialių rūpes- 
čių, laisvai skrajotų apimtos ekstazės. Tiktai trys vienuolės, na, 
žinoma, ir senutės, kurios baigia išmirti, bet pakeičiamos vis 
kitomis, irgi joms paskirtu laiku paliekančiomis šią vietą, taip 
reikalingą kitoms, jos prašančioms. Ir našlaitės, maždaug prieš 


JOSĖ DONOSO Iš TAMSUS NAKTIES PAUKŠTIS 45 


metus atgabentos čionai, motinėle Benita, matau, turite pakan- 
kamai vietos, priimkit jas porai savaičių, kol baigsim dengti 
prieglaudą nauju stogu, jūs žinote, kaip užsitęsia tokie darbai, 
o darbininkai vis pasigeria ir nieko nepadaro; pasiklydę šiame 
labirinte tebegyvena penketas našlaičių, pusalkanių, nuobo- 
džiaujančių nuo tokio neorganizuoto gyvenimo, nes tėvas Aso- 
karas vis žada, na dar savaitėlę kitą, motinėle Benita, ir niekas 
jų nepasigenda. Aš turiu raktus ir užrakinu visas duris. Ponios, 
turinčios arkivyskupo ar Ines rekomendacijas, gali išsinuomo- 
ti celes savo sendaikčiams, neturintiems jokios vertės, bet iš- 
mesti tų daiktelių jos niekaip negalinčios, o tokia gausybė jau 
nesutelpa į mažus, kokiuose dabar visos gyvena, namelius. Kart- 
kartėmis jos ateina pasiimti kokio daikto ar sumokėti skolą, 
taip, mums tikrai trūksta pinigų, priėjom prie to, kad nuomoja- 
me celes išlaidoms padengti, juk tėvas Asokaras siunčia grašius. 
O labiausiai apsunkina atliekų priekabos ir šventųjų statulų du- 
ženos, kurių negali išmesti su kitomis šiukšlėmis, vis dėlto tai 
apeiginiai dalykai, reikalaujantys pagarbos; dar senų žurnalų ir 
laikraščių, kurių pasenusiomis naujienomis užkraunami vis nau- 
ji kambariai, krūvos, jos seniai virto graužikų maistu ir papildo 
mano iškastruotų enciklopedijų biblioteką, įrišti Zig Zag, Life, 
La Esfera rinkiniai, literatūra, kurios jau niekas neskaito: Gy- 
pas, Konča Espina, Ojos ir Vinentas, Karerė, Vijaespesa, prie- 
kabų priekabos nieko bendro neturinčių dalykų, neveikiantys 
laikrodžiai, maišai nežinia kam laikyti, kėdės be sėdynių, įvai- 
riausi daiktai kemšami ir kemšami į niekaip neužsipildančias 
patalpas. 

Cheronimas nė karto nėra peržengęs šių Namų slenksčio. Ines, 
priešingai, prieš išvykdama į Romą, dažnai čia apsilankydavo, 
du triskart per savaitę ateidavo pasikuisti lagaminuose ir tarp 
rakandų, kurių kimšte prikimštos keturios celės, mat kaip šių 
Namų šeimininkei jos jai ir atiteko. Savo teisę ji parodo myg- 
dama durų skambutį tol, kol vargšė Rita su savo negyjančiais 

skruostikauliais lekia jai atidaryti. Kartais ją lydėdavo misijė 
Rakelė Ruis, kuri ją kantriai išklausydavo ir net nebandydavo 
perkalbėti, kai Ines, rausdamasi nesuskaičiuojamose dėžėse, pra- 
dėdavo traukti popierius ir portretus, planus ir relikvijas, kurių 
galbūt kada nors jai prireiks, vis liepdama man nukelti nuo dra- 
bužinės apskritą pintinę, patraukti į šalį kilimo ritinį, kad būtų 
galima pasiekti odos skrybėlinę, kur galėtų būti įvyniotas vo- 
kas, kuriame galėtų būti prieš tūkstantį metų padėtas tam tikras 
svarbus patvirtinimas ar svarbi nuotrauka, ir aš jai nukeldavau 
pintinę, pasiekdavau skrybėlinę, nors puikiai Žinojau, kad ieš- 
komo dokumento ten nėra, nes žinau kiekvienos dėžės, kiek- 
vieno krepšio, kiekvieno lagamino, kiekvienos skrynios, kiek- 
vienos jos celės spintos turinį geriau už ją pačią... Vis dėlto 
surinkusi ką tik galėjo, Ines išvyko į Romą, labai elegantiška, 
labai išdidi su tais dokumentais, kuriuos savo rankomis įdėjau 
į prasčiokišką plastikinį maišą, kad parodytų purpuriniams kar- 
dinolams ir pateiktų prašymą, o jie tyliai papurtė galvas, didin- 
gai parodydami jai, kad viskas, ką čia atvežusi, neverta dėme- 
sio, kad verčiau ramiai grįžtų į tėviškę ir aukotų savo padėčiai 
derančias aukas. 

Askoitijos visada buvo abejingi Namams. Atrodė, kad jaučia 
jiems kažkokią baimę, kurios net sau negali pripažinti, ir tarsi 
norėtų jų atsikratyti, neprarasdami nuosavybės teisių. Vienintelį 
kartą padarė išimtį ir pasinaudojo šia teise, kai atsiuntė karšinti 
čia don Klementę. Tada irgi sakė, čia tiek daug vietos, bet pridė- 
jo: pagaliau jis irgi yra Askoitija ir turi teisę čia pasilikti. 

Kai senuką atvežė, jis buvo labai ramus ir liūdnas. Motinėlė 
Benita jį kaip kūdikį maitindavo šaukštu, mes abu nurengda- 
vom jį prieš miegą: Aš jam padėdavau atlikti savo reikalus, 
kadangi jis niekuomet nepasiprašydavo, turėdavome saugoti, 
kad neišterliotų savo drabužių. Sėdėdamas fotelyje prie lango, 
don Klementė pasiremdavo ant savo lazdos ir tylomis liūdnai 
šypsodavosi, kol palengva, tarsi lėtai traukiama užuolaida, jo 

šypsena išnyko, palikdama Askoitijos bruožuose vien sustin- 
gusį skausmą. Vėliau pastebėjome, kad žydros ir liūdesio kupi- 
nos akys prisitvenkė ašarų, kurios vieną gražią dieną nesulai- 
komai pasruvo jo skruostais. Ištisas savaites jis ramiai sau lei- 
do sėdėdamas aksomu aptrauktame fotelyje ir žiūrėdamas į apel- 
sinus sodelyje, nereikalaudamas nei valgio, nei jokios priežiū- 
ros, ašaros tekėjo jo veidu, drėkindamos lyg vaikui jo sutanos 
antkrūtinį. Vieną dieną pradėjo tyliai inkšti lyg Žvėris, tarytum 
šuo, kad jo niekas nepaglosto, kai skundžiasi, jo klausia: na, 
kas gi tau yra, seni, kas yra, nors žino, kad vargšas kvailelis 
negali atsakyti, skundžiasi kažkuo, ko niekas negali suprasti, 
negali palengvinti skausmo, kad nutildytų tuos iš proto varan- 
čius skundus. Po kiek laiko don Klementės inkštimas virto ai- 
manomis, jau nebesėdėdavo ramus kaip anksčiau savo fotelyje 
ir nežiūrėdavo į apelsinmedžius kiemelyje. Pradėjo blaškytis 
po celę, kumščiais daužyti duris ir langų stiklus, jo aimanos 
virto klyksmais, o kai stiklus iškūlė ir beveik išvertė duris, bu- 
vome priversti jį užrakinti, nes kitaip rasdavome pasiklydusį 
koridoriuose, paskui labai sunku buvo sugrąžinti jį besispar- 
dantį atgal į celę, rodos, iš naujo atsiradusiu balsu besisten- 
giantį išrėkti kažkokius skiemenis, kurie skambėjo kaip baimė 
ir naktis,kalėjimas ir tamsa, ir apgaulė, tie žodžiai ar jų nuotru- 
pos veržėsi iš jo gerklės, kai palikdavome naktį miegoti, graibstė 
mus už drabužių, kad neišeitume, neleisdavo apvilkti naktinių 
marškinių, pykdavo, kad jį nurengiame, kad apklojame, bet ne- 
norėjo likti ir apsirengęs, suplėšė savo sutaną, nors senutės ją 
sulopė, vis tiek liko tik skuteliai, kai stengėsi apvilkti. Pusnuo- 
gis blaškėsi po celę, 0ją užrakinus ir visai nuogas persisverda- 
vo per langą prašydamas pagalbos, kad ateitų su juo pabūti, 
išvaduoti iš šios baisios ligoninės, kur jį kankina. Nei motinėlė 
Benita, nei senutės nekeldavo kojos į don Klementės celę, aš jį 
prižiūrėjau, bet mane išvydavo: šūdo gabale, dink iš akių, nesi- 
artink prie manęs, nes užmušiu šia lazda, vėl nuogas persisver- 

davo per išdaužtą langą. Senutės nei vienuolės nedrįso vaikš- 
čioti po apelsinmedžių kiemelį. Nusprendėme, kad bus geriau- 
sia, jei užkalsime jo langines. Jam vis tiek pasisekė jas išlaužti. 
Vieną naktį, don Klementei giliai įmigus, plytomis ir cementu 
užmūrijau jo langą - tai buvo pirmasis Namuose užmūrytas 
langas. Vėliau sumaniau tą vietą iš išorės nudažyti sienos spal- 
va. Dabar jau nė ženklo nėra, kad čia būta lango. 

Bet vieną popietę don Klementė išlaužė celės duris. Iškli- 
binkščiavo pasivaikščioti po koridorius nuogas, pasiramsčiuo- 
damas lazda, tiesus, Adomo kostiumu, išklausė kartu su senu- 
tėmis rožinį, nuėjęs prie altoriaus, savo lazda sukūlė viską, kas 
papuolė; senutės, klykdamos ir aimanuodamos, pasileido teki- 
nos, pasibaisėjusios don Klemente, išniekinusiu koplyčią, išnie- 
kinusiu jų akis, tyras nuo senatvės, kančių ir vargo. Staigiai 
užsimojęs lazda, senukas parkrito ir susitrenkė galvą. Pribėgęs 
greitai užklojau jį apsiaustu. Nuvedžiau į celę, kur po kelių die- 
nų pasimirė verkdamas iš nevilties, vėl nebylus. 

Yra senolių, besididžiuojančių tuo, kad Namuose gyvena taip 
seniai, jog mena tą baisią popietę, kai don Klementė de Askoi- 
tija įsiveržė nuogas į koplyčią. Aš jomis netikiu. Galbūt taip 
sako žinodamos, kaip lengva vieną senutę supainioti su kita. 
Vis dėlto viena iš didžiausių jų baimių — sutemus vaikščioti 
koridoriais, sako, ten klaidžioja nuęgas don Klementė ir jas per- 
sekioja, 0 jos nebepajėgiančios greitai bėgti. Sako, kartais būna 
užsidėjęs skrybėlę ant sutvarstytos galvos. Arba su apatiniais ir 
batais. Arba su trumpais, bambos nesiekiančiais marškiniais. 
Nebūna daugiau apsirengęs. Vos pasklidus gandui apie don Kle- 
mentės klaidžiojimus, išgąstis sukausto Namus, senolės užsi- 
rakina savo kambarėliuose ir be perstojo kalba rožinį, Tėve mū- 
sų, sveika Marija, esu girdėjęs pakvaišusių, nesusivokiančių 
senolių murmesius, kartojančių, tikinčių, jog daugybės rožinių 
sukalbėjimas padės joms aprengti sielą vargšelio don Klemen- 
tės, kurį Dievas nubaudęs nuogą klaidžioti po Namus už tai, 

kad savo gėdos rodymu užtraukęs joms nešlovę; kunigui bus 
atleista tik tuomet, jei tiek ir tiek senučių sukalbės tiek ir tiek 
rožinių, kad Jis, Gailestingasis, pamažu grąžintų jam apdarus, 
kad apsirengęs įžengtų į Dangaus Karalystę. O kol kas turi bas- 
tytis po namus vis primindamas senolėms, kad melstųsi už jį, 
tada Dievas jam grąžins batus, sutaną, apatinius, taip, apatinių 
reikia pirmiausiai. Sako, jau kuris laikas don Klementė pasiro- 
dabar Dievas jam dovanos kelnes. Kad tik būtų ilgos, meldžia 
senutės. Ir šiltus marškinius Žiemai. Sutemus jų murmesiai ap- 
gaubia Namus, tarsi zyztų vabzdžiai, mėginantys nuausti drobę 
tiems apatiniams, o nuogas don Klementė užpuola iš netyčių 
senolę, kai ji mano, kad galvoja visai apie ką kita. 


Ritai dar neteko matyti krauju išteptų Iris kelnaičių. Pati jas 
visada išsiskalbdavo. Vargšė našlaitė. Nuo šalčio net suskirs- 
davo rankos. Bet žaizdos nekraujuodavo. 

Užsidariusi viena su Iris pradėjo klausinėti. Ar niekada ne- 
kraujavai? Jūs manote, kad esu dar nesubrendusi mažvaikė, bet 
ašjau esu moteris, kiekvieną mėnesį sergu mėnesinėmis ir la- 
bai gausiai kraujuoju, aš vienintelė iš pamestinukių kas mėnesį 
kraujuoju, kitos dar tik mažos ožkytės, todėl man su jomis ir 
nuobodu... taip, jums neteko matyti, nes kai kraujuoju, pati plau- 
nu savo kelnaites, tiesiog nenoriu varginti jūsų, nes esate man 
labai gera, senjora Rita. 

Rita nepatikėjo nė per nago juodymą. Per daug gerai ją paži- 
nojo: Iris nebuvo švaruolė nei labai paisė kitų. Mėgino jai pa- 
aiškinti vyro ir moters santykius. Bet kaip aiškinti, jeigu pati 
buvo nekalta? Nieko tikrai nežinojo. Nė ką galvoti. Iris net ko- 
jos gatvėn neiškėlė nuo tada, kai ją čia atvežė. Bet vargšė mer- 
giotė menkai tesuprato, ką nori pasakyti Rita, tad negalėdama 
susikaupti, iš nuobodulio ėmė žiovauti; Rita klausinėjo atsar- 
giai, stengdamasi neišsiduoti ir neįžeisti nekaltos mergaitės, o 
ši tarsi negirdėjo, čiulpė sau nykštį, vyniodama aplink pirštą 
plaukų sruogą; gana jau, liaukis, ištrauk pirštą iš burnos ir ne- 
valgyk snarglių, maža netikėle... taip, ji buvo nekalta. Bet Rita 
niekaip negalėjo patikėti, kad mėnesinių dienomis ji pati skal- 

bėsi kelnaites. Ėmė stebėti: na, šį mėnesį nieko, nei kitą, melas, 
nieko nėra išsiskalbusi. Blogiausia, kad kas mėnesį ėjo vis pil- 
nyn, vaikščiojo aptingusi ir apsnūdusi. 

Ilgiau neišturėdama, Rita pasidalijo šia paslaptimi su Brigi- 
da. Pastaroji, išmaniusi viską, turėjo išmanyti ir šiuos dalykus: 
pagimdė du kūdikius, nesvarbu, kad abu gimė negyvi, kas žino 
kodėl, matyt, taip norėjęs Dievas. Netrukus mirė ir jos vyras. 
Gulėdama lovoje, Brigida su dideliu susidomėjimu išklausė Ri- 
tos pasakojimą ir, truputį pamąsčiusi, tarė: nėra jokių abejonių, 
čia - stebuklas. Jei vaikai gimsta, kai vyrai nepridaro moterims 
kiaulysčių, tai ir yra stebuklas... iš dangaus nusileidžia angelas, 
ir viskas. Stebuklas. Žinoma, dėl šventos ramybės geriausiai 
būtų, kad Iris apžiūrėtų gydytojas. Marija Benites yra žiniuonė. 
Kaip galime atskleisti jai paslaptį, Brigida, ji netruks pasklisti 
po visus Namus ir iki vakarinių pamaldų iš mūsų pavogs Iris su 
vaikeliu arba nubaus ją, nes dabar žmonės tikri eretikai, nebeti- 
ki stebuklais, sako, dabar žmonės netiki net Šventosios Merge- 
lės nekaltu prasidėjimu... Brigida vis tiek įtikino pasitelkti į 
pagalbą Žiniuonę: tegulją labai atsargiai ištiria, be jokio instru- 
mento, juk Iris nekalta, bus negerai, jeigu supras, ką jai daro- 
me. Marija Benites pasakė: taip, ji nėščia, ką čia gali Žinoti, 
dabar merginos pastoja vien užuodusios vyriškų kelnių kvapą. 

Kad išvengtų nereikalingų kalbų ir piktžodžiavimo, papasa- 
kojo jai apie stebuklą. Apstulbo. Ir niekam daugiau nė žodžio! 
Visos senolės yra labai pavydžios ir tikrai norės pavogti iš mū- 
sų kūdikį, o dabar trise galėsim slapčia jį auginti, 1r trise gėrė 
Brigidos kambarėlyje arbatą, joms patarnavo Amalija, ir jai te- 
ko papasakoti apie stebuklą: esam keturios, ne, penkios, prisi- 
pažino Rita, nes pirmiausia savo abejonėmis pasidalijo su Do- 
ra, ji irgi buvo raštinga, tad pakeisdavo Ritą prieangyje ir pri- 
imdavo žinutes iš tėvo Asokaro, iš prieglaudos gyventojų šei- 
mininkų ir giminių. Taigi jau buvo penkios. Pastebėjusi aplink 
besisukiojančią Rosą Peres ir besidominčią, ką gi jos veikian- 

čios su Iris, gudragalvė Brigida sumetė, kad tik papasakojusios 
ir jai apie stebuklą galės apsisaugoti nuo tos paskalų skleidė- 
jos, kuri bet kokia kaina išsiaiškins, kas ją domina, o tuomet, 
Dievas mato, Namai apsivers aukštyn kojomis, tikriausiai pa- 
skambins arkivyskupui, taip, geriau jai viską papasakoti. Ji iš 
tų, kurios paskui pavydžiai saugos paslaptį. Labai svarbu, kad 
niekas, visiškai niekas, tik jos šešios žinotų, jog Iris laukiasi 
vaikelio. Tuomet Brigida joms tarė: 

— Amalija, atnešk sausainių ana iš tos vazos. Motinėlė Beni- 
ta rengiasi vykti į Ispaniją dėl Namų nugriovimo ir Vaiko mies- 
to statybos reikalų, mat tėvas Asokaras yra pažadėjęs jai vy- 
riausiosios ekonomės pareigas. Tokia išsiblaškiusi, nesirūpina 
net mergiotėmis, kurias iš pradžių buvo užsimojusi mokyti, 0 
dabar, pažiūrėkit, vaikščioja sutįsusios. Kai tik Iris pilvukas pa- 
sidarys pastebimas, padovanosiu jai kavos spalvos apsiaustą, 
kurį dar išsaugojau. Na, gal bus kiek didokas. Jei manęs klaus 
motinėlė Benita, turėsiu jai ką nors atsakyti, sakysiu: vargšas 
angelėlis tirtėjo nuo šalčio, tad ir padovanojau šį drabužėlį, 
matau, kad jis kiek per didelis, bet radusi laiko būtinai jį patai- 
sysiu. O paskui, tik mums šešioms žinant, užgims kūdikėlis. 
Reikia surasti saugią vietelę kur nors namų gilumoje, kur ją 
galėtume įkurdinti, ir kad niekas net nenumanytų apie gimusį 
vaiką, tuomet jis augs gražus ir šventas, visą gyvenimą paslėp- 
tas čia ir apsaugotas nuo pasaulio blogybių. Kaip įmanydamos 
stengsimės juo rūpintis. Kaip nuostabu prižiūrėti vaiką... vys- 
tyti jį, kad nesušaltų... valgydinti.... maudyti... keisti vystyk- 
lus... rengti. O kai paūgės, svarbiausia bus nemokyti nieko da- 
ryti pačiam, netgi kalbėti ar vaikščioti, taip išliksim visada rei- 
kalingos, reikės juo rūpintis. Duokdie, kad negirdėtų ir nema- 
tytų. Būsime jo mamulytės, tik mes suprasime jo norus, jis pri- 
klausys nuo mūsų, bus taip, kaip mes norėsime. Tai vienintelė 
galimybė užauginti šventą vaikelį, kad niekada, net ir suaugęs, 
negalėtų išeiti iš savo buveinės, niekas nežinotų apie jo buvi- 

mą, mes būtume jo rankos ir kojos. Žinia, pamažu išmirsime. 
Bet tai nesvarbu. Visada atsiras kitų senolių. Tegul kalba ką 
nori, bet Namai išliks, misijė Rakelė man sakė, kad kalbos apie 
nugriovimą - gryniausias tėvo Asokaro prasimanymas, jis nori 
išvilioti iš Cheronimo de Askoitijos, gerosios Ines vyro, dau- 
giau pinigų. Kai viena iš mūsų mirs, reikės į jos vietą išrinkti 
kitą, kad vaikas eitų nuo senolės prie senolės, iš rankų į rankas, 
kol vieną dieną pareikš savo valią, kad gana jau mirčių, ir mus 
visas pasiims į dangų. 

Imbunčė. Viskas užsiūta: akys, burna, išeinamoji, šnervės, 
ausys, lytis, nosis, be rankų ir kojų. Kilusi iš kaimo glūdumos, 
iš kito regiono, iš praėjusio amžiaus, kažkokia pusiau indėniš- 
ko kraujo močiutė baugino išsigandusią mažą mergaitę, tokią 
kaip Brigida, kad paversianti už neklausymą imbunče, pagun- 
da būti ja pačiai ar paversti ką kitą glūdėjo mergaitės pasąmo- 
nėje ir dabar nubudusi iškilo, kaip būsimo Iris vaiko paaiškini- 
mas ir ateities vizija. Viskas užsiūta. Užkimštos visos kūno kiau- 
rymės, nevaldomos rankos supančiotos tramdomaisiais marš- 
kiniais, taip, jos įsiskiepytų naujagimio organus ir jų funkcijas: 
išluptomis akimis, atimtu balsu ir pavogtomis rankomis atjau- 
nintų savo pačių jau suvargusius.organus, gyventų dar vieną 
gyvenimą be to, kuris jau nugyventas. Ir jos taip padarys. Ne- 
abejoju. Senolių galia beribė. Netiesa, kad į Namus jas atveža 
ramiai praleisti paskutinių savo dienų, jie tik taip sako. Čia tik- 

ras kalėjimas, pilnas kamerų grotuotais langais ir su neperkal- 
tes, kai suvokia, kad yra per daug joms skolingi, ir nuogąstauja, 
jog šios vargdienės vieną dieną gali juos savo galia sunaikinti. 
Tarnai sukaupia visas vargo teikiamas privilegijas. Užuojauta, 
apkalbos, išmalda, pašalpėlės ir pažeminimas juos daro galin- 
gus. Ir senolės alsuoja kerštu, nes į šiurkščias gyslotas rankas 
susigeria nematoma šeimininkų gyvenimo pusė: neišnaudota, 
sugadinta - visas purvas ir bjaurastis, kurį jie, pasitikintys ir 


7) 
+ 


KS 
ssnys 


54 


jautrūs, įsižeidę dovanoja su kiekvienu dėvėtu apatiniu sijonu, 
kiekvienais laidynės pradegintais marškiniais. Kaip nelaikys šei- 
mininkų savo galioje, jei šios rankos skalbdavo ir kuopdavo 
visą purvą, išmetamą iš jų gražaus gyvenimo? Šluodavo ap- 
šnerkštus jų valgomuosius, plaudavo įrankius, dubenis ir lėkš- 
tes, misdamos jų maisto likučiais. Valydavo dulkes jų svetainė- 
se, rinkdavo siūlgalius nuo siuvinių ir suglamžytus popierga- 
lius nuo rašomųjų stalų. Paklodavo sujauktas jų lovas, vėstan- 
čias po meilės ar svetimavimo žaidimų, ar nevilties scenų, ne- 
sibjaurėdamos šlykštaus kvapo ir paliktų dėmių. Lopydavo su- 
plėšytus jų drabužius, vaikams nušnypšdavo nosis, paguldyda- 
vo girtus suaugusiuosius, valydavo jų vėmalus ir šlapimą, su- 
adydavo puskojines ir blizgindavo batus, karpydavo nagus bei 
nuospaudas, šveisdavo nugarą vonioje, šukuodavo, ruošdavo 
voneles, sugirdydavo laisvinamuosius ir nuskausminamuosius 
vaistus. Besirūpindamos visais šeimininkų kūno poreikiais, il- 
gainiui pasisavindavo ir net įsijausdavo į savo šeimininkų at- 
mestą gyvenimo dalį... jų drąsa auga sulig kiekvienu daiktu, 
geisdamos vis daugiau nuoskaudų ir dovanojamų nudėvėtų ko- 
jinių, nori užvaldyti viską. Štai kodėl Brigida sugalvojo iš Iris 
įsčioše augančio padarėlio pavogti akis, rankas ir kojas: kad 
vieną dieną, nežinia kada ir nežinia kam, galėtų jį panaudoti. 
Kartais jaučiu, kad senolės naktimis būdrauja, susirūpinusios 
kuičiasi savo palovėse laikomose dėžėse ir ryšuliuose, traukia 
išjų viską, ką yra sukaupusios:siūlgalius, nukarpytų nagų liku- 
čius, snarglius, vėmaluotus skarmalus, šeimininkių menstrua- 
cijų krauju išterliotos marlės skutus, ir mėgaujasi patamsyje 
šiomis šlykštynėmis, tarytum atkurdamos ne tik savo šeiminin- 
kų, bet ir viso pasaulio negatyvų atvaizdą: jaučiu senolių sil- 
pnumą, jų pasigailėtiną būtį, koridoriuose ir tuščiuose kamba- 
riuose besikaupiančią ir didėjančią vienatvę, nes į šiuos Na- 
mus atvyksta saugoti savo stabų 1r silpnybių, kad suformuotų 
išvirkščiąją galios pusę: čia jos niekas iš jų neatims. Cheroni- 

mą de Askoitiją visuomet baugino Namai, nors jo išdidumas 
neleidžia pripažinti šlykščių ir negarbingų dalykų baimės, nėra 
nė kojos čia įkėlęs, ir pagaliau jų atsikratė. Nederėjo taip pasi- 
elgti. Klaidingas žingsnis. Daiktus reikia saugoti, viltis miršta 
paskutinė. Teks kokiu nors būdu tai sutvarkyti, nes jūsų giminė 
bus pratęsta, gal jūs to dar nežinote, bet jūsų sūnus turi tapti 
Namų savininku: mes, dabar jau septynios senolės - mane, be- 
lytį, jos.priėmė į savo būrį —- saugome jūsų sūnų Iris įsčiose, aš 
jį sugrąžinsiu don Cheronimui, nepaisant pasirašytų dokumen- 
tų, jis valdys šiuos Namus, niekada jų nenugriaus ir galėsiu slaps- 
tytis čia, kur don Cheronimas niekuomet neateis manęs ieškoti, 
nes bijo plaukų ir nuospaudų, kuriuos jos saugo susukusios sa- 
vo skuduruose ir popieriaus skiautėse. Taigi, don Cheronimai, 
neįvertinote, jos nėra tokios kvailos, kaip atrodo, arba jų kvai- 
lumas yra tam tikra išmintis. Todėl jos ir saugo amuletus, kad 
išlaikytų jus savo galioje. Nedrįskit kišti čia nosies! Aš buvau 
ištikimas jūsų tarnas, don Cheronimai. Nors ir labai nenoru juo 
būti, kitaip negaliu. Jūs pažymėjote man ausį lyg kokiam avinui. 
Tebetarnauju jums. Kovodamas su šiais sunkumais, būdamas tar- 
nų tarnu, kentėdamas jų pašaipas ir vykdydamas jų nurodymus, 
aš tampu dar stipresnis, nes kaupiu įžeistųjų įžeidimus, pažemin- 
tųjų pažeminimus, paniekintųjų pašaipas. Esu septintoji senė. Pa- 
sižadu budėti prie naujagimio Askoitijos. Esu pateptasis Iris vė- 
malais, kuriuos valiau nuo virtuvės grindų plytelių. Suvyniojęs į 
ryšelį saugau juos tarp savo knygų ir rankraščių. 


Visų pirma turėjau užsitarnauti jų pasitikėjimą. Jeigu kuo nors 
neįtiksiu, būsiu tik formalus jų bendras. Keletą dienų, kol viską 
įrenginėjau, leidau, kad šiek tiek pakalbintų ir nepatikliai mane 
stebėtų. Pagaliau vieną pavakarę daviau joms suprasti, jog tu- 

riu suradęs idealią, niekam neprieinamą vietą Iris gimdyti, te- 
nai mes, septynios senolės, galėsim niekieno netrukdomos au- 
ginti kūdikį. 

Nusivedžiau jas į Namų gilumoje esantį kiemelį, kur pats 
gyvenu, čia buvo įrengtos ir šventųjų kapinaitės. Eidamos pro 
koplyčią senolės persižegnojo, perėjome apelsinmedžių kiemelį 
ir įsipainiojome į galinės Namų dalies labirintus, į tą mažesnių 
kiemelių ir koridorių raizgalynę, iš kurių tik aš gebu išsipainio- 
ti, ir pagaliau pasiekėme mano kiemą. 

Vos atvėręs duris ir išgirdęs jų nuostabos šūksnius, supratau, 
kad įleisdamas į šventųjų kapines pelniau jų pasitikėjimą. 
Džiaugsmingai šurmuliuodamos supuolė vidun, kur stūksojo 
begalvės šventojo Pranciškaus, arkangelo Gabrieliaus skulptū- 
ros, nudaužytais rodomaisiais pirštais, berankės ir šlubos šven- 
tojo Antonijaus iš Padujos, Karmen, Amžinosios Pagalbos ir 
Lurdo mergelių figūros, nublukusiais apdarais, kūdikėlio Jė- 
zaus iš Prahos statulėlės be karūnos ir rankų, su šermuonėlių 
kailius vaizduojančiomis puošmenomis, šventieji, iškreiptais 
veidais, pabaisa, apsivijusi Žemės rutulį ir kažkieno kojas, šitą 
Brigida sakė pasiimsianti, nes priklauso Nesuteptajai Merge- 
lei, atidėk jas į šalį, Muditai, galbūt paskui surasim ko trūksta ir 
sustatysim viską iš naujo; besparniai angelai, neatpažįstami 
šventieji, atskilusiomis kūno dalimis, sunykę nuo laiko ir orų, 
apdergti balandžių, apgraužti pelių, paukščių iškapotomis aki- 
mis ir pilvaskylėmis, žinoma, nevalia išmesti lauk buvusių apei- 
ginių dalykų, reikia laikyti juos pagarbiai, juk negali sumesti 
kartu su maisto atliekomis ir šiukšlėmis, ne, reikia viską atga- 
benti į dvasinės praktikos namus „Čimbos įsikūnijimas“, kurie 
viską sutalpina. Motinėlė Benita prašo manęs, kad ateičiau su 
karučiu ir išvežčiau šias liekanas į savo kiemą, kad laikas ir 
lietūs jas pribaigtų, nes altoriuose jų atvaizdai pakeičiami nau- 
jais, beveik identiškais, užsakytais pas meistrą; galbūt ši Ber- 
nadeta neturi tokių spinduliuojančių akių, gal kūdikėlio Jėzaus 

"garbanėlės bus gelsvesnio atspalvio, gal šventojo Sebastijono 
išvaizda atrodys ne tokia dviprasmiška. Motinėlė Benita neži- 
no, kur mano kiemas. Yra griežtai uždraudusi, kad kas nors 
kaišiotų čia nosį. Tai Mudito kiemas. Pats išsirinko, nes šis jam 
pasirodė geriausias. Tegul turi nors kokį savo kampelį ir veikia 
ten ką nori, reikia gerbti tą vargo vyrutį, kuris jau šitiek metų 
čia, Namuose, taip stengiasi jums pagelbėti. 

Senolės šūkčiodamos išsibarstė po kiemą, klupinėjo ties du- 
ženomis ir vėl kėlėsi nešinos gipso gabalais, rankomis, lieme- 
nimis, karūnomis, mantijomis, rankiodamos ir. atpažindamos 
patamsėjusius šventuosius; šventoji Agota, šventasis Kristofo- 
ras ir šventasis Ramonas No Natas, ne, Dora, šis abitas priklau- 
so šventajam Pranciškui, ne, šventajam Dominykui de Salesui, 
ar nematote kavos spalvos gobtuvo, pasakysiu jums, kad vi- 
siems šventiesiems Sebastijonams trūksta dalių, ei, Amalija, 
paieškok man dar Skaisčiausiosios gabalų, bus sunku, beje, štai, 
matau vieną žvaigždžių diadema apjuostą galvą, gal tiks, neži- 
nau, o šitam šventajam Gabrieliui reikia surasti atkištą pirštelį, 
Mergelę susirasiu bet kokią, niekas neatskirs, ir ant savo spin- 
telės sudėliosiu Gerąją Naujieną. 

— Kovo 25-0ji - Įsikūnijimo šventė... 

— Apmaudu, kad Namuose jos nešvenčiam. 

— Bet Kūdikėlio gimimą praėjus devyniems mėnesiams po 
arkangelo Gabrieliaus apsireiškimo švenčiame... 

— Įsikūnijimas - tai ne tas pat kas Geroji Naujiena. 

— Nežinau, paklausk motinėlės Benitos. 

— Na, eisiu paieškoti arkangelo pirštelio. 

"Turėjau keletą kartų suploti rankomis lyg mokykloje pertrau- 
kos metu, kad sugrąžinčiau jas į realybę; turime dar daug ką 
nuveikti, neužsimirškite, štai mano kambarys, aš čia gyvenu, 
štai mano lova, daugiau čia nieko nėra, išskyrus tas netikras 
duris, vedančias į rūsį, esu jau paruošęs jį, O pats saugosiu įėji- 
mą į patalpą. Aš nušveičiau ir išvaškavau perdžiūvusias grindų 

lentas ir senais laikraščiais išklijavau sienas, iškraustęs spintas 
radau kilimų ir paveikslų, lovų su užtiesalais ir čiužiniais, žva- 
kidžių, bronzinį lopšį su nėriniais ir baldakimu, viskas ganėti- 
nai dėvėta, bet nieko jau čia nepadarysi, labai gerai žinojau, 
kokia ponia ir kokius laiko daiktus, net kuriame lagamine, vis 
tiek buvo aišku, kad jau niekam niekada jų neprireiks, taigi prieš 
senolių akis atsivėrė mano įruošta buveinė. 

Buvau sugalvojęs atnešti ir Bojaus drabužėlius, kuriuos Ines 
laiko specialioje dėžėje antroje celėje, tenai ji užsuka dažniau- 
siai. Neišdrįsau, nes Ines puikiausiai atsimena, kokius daiktus 
turi ir kur juos padėjusi. Ji lyg apsėsta, smulkmeniška ir prieka- 
bi. Senokai neatveriame dėžės, kur saugomas iki smulkmenų 
paruoštas Bojaus kraitelis, tas bronzos apkaustais sutvirtintas 
juodas pasaulis, pripildytas nuostabių daiktų daiktelių, skirtų 
Askoitijai, kurio jos bergždžios įsčios neišnešiojo. Kol aš ieš- 
kojau daiktų Bojui, kurį išnešios kita, negalėjau susilaikyti, at- 
vėriau duris į tą pasaulį, pasižiūrėjau dar kartą ir šiaip taip atsi- 
spyriau pagundai ką nors pavogti, bent kokį Petos Ponsės siu- 
vinėtą seilinuką ar porą megztų žydros vilnos batelių. Nepada- 
riau to. Gal tuomet, kai Ines grįš pabrukusi uodegą iš Romos, 
kai jau bus išjuokta už tuos paistalus apie šventąją, nusivylusi, 
neturėdama daugiau jokio užsiėmimo tikrai dažniau lankysis 
Namuose, kad pasinertų į pirmą savo rakandų pragaro ratą, per- 
žiūrės juos, pertvarkys, išskalbs. Klausiamas, kas jai nesant ce- 
lėje ką nors lietė, atsakysiu, jog aš, nes nutariau nuodugniai 
viską išvalyti ir dėl viso pikto pabarstyti tarp drabužių naftali- 
no. Tuomet gausiu dar ir arbatpinigių, kuriuos pridėsiu prie anks- 
čiau sukauptų lyg dar vieną užgaulę. 

Jau du mėnesius mūsų, septynių senių, gyvenimas sukasi apie 
tai, kaip geriau pasiruošus priimti kūdikėlį. Jam siuvame dra- 
bužėlius, plonyčius vystyklus ir patalėlius iš Brigidos dovano- 
tos drobelės, reikėtų išardyti šitą šaliką, puiki vilna, tai ne da- 
bartinė, greitai įsielektrinanti, ir, gerai išplovus, numegzti šali- 

kėlį, tegul Dora mezga, nes kas jau kas, o Dora moka visokių 
įmantrių mezgimo raštų. Bronzinį lopšį papuošime tiuliais, na 
tai kas, kad truputį apiplyšę, esame vargdieniai, bet vaikelis 
turės lopšį, kuris prieblandoje atrodo lyg karaliaus. Gaila, kad 
pasimirė Brigida ir jo nepamatys. O ji labiausiai šito troško. 
Žinia, kūdikėlis ją irgi kartu su visomis pasiims į dangų. Paga- 
liau. Toks jau tas gyvenimas. Ateinantys mėnesiai žada būti 
sunkūs, nes Iris nesijaučia gerai, ją pykina, pernelyg sparčiai 
storėja, jūs, Marija, juk esate Žiniuonė, sakykit, kodėl šiai mer- 
gytei nepraeina blogumai? 

Reikia paguldyti ją lovon. Ar tau ir vėl bloga? Štai čia yra 
tavo lova, o šičia - lopšys, mes kartu su tavimi žaisime mamas, 
žaisime, kad tu guli ir esi mama. Gerai, senjora Rita, bet jei 
žaisime mamas, tai kodėl neduodat man lėlės, ką nors suvysty- 
tą įskudurus, na, kaip žaisdavau aš, kai buvau mažutė, koks čia 
žaidimas be lėlės, man buvo žadėję padovanoti didelę lėlę, kuri 
judina rankas ir kaip tikras kūdikis sako „mama“, bet tai buvo 
melas. Palūkėk, Iris, tu pavargusi, netrukus gausi lėlę, miegok, 
tu neturi žinoti, kad laukiesi kūdikio, nes stebuklingo vaikelio 
laukimas tave gali įbauginti, sumanysi dar mus visas apgauti ir 
pasisavinti vaiką. 

Rūsyje šilta nuo dieną naktį kūrenamos krosnelės, mat reikia 
išdžiovinti kleisterį, kurį Muditas tepė popieriais klijuodamas 
sienas. Amalija lygina vystyklus. Marija Benites stengiasi vis- 
ką pasiruošti laiku: ant ugnies pliko kvepiančias žoleles, lau- 
kia, kol užvirs, mesteli dar žolelių, kurios keičia kvapą kamba- 
ryje, dar truputį vandens, nukelia, leidžia ataušti, supilsto įvai- 
riaspalvius skysčius į atskirus buteliukus. Šitas tinka stiprinti 
kraują, niekada nežinai, koks tas pirmasis gimdymas. O šis de- 
zinfekuoja. Anas tiks šutekliams, jeigu ją ir toliau pykintų. IN- 
liau kalbėkit, prižadinsit, jai reikia miegoti. Žiūrėkit, kaip ji 
miega! Atrodo tikra gražuolė. Pažvelkit į šį šventosios veidą, 
visai toks kaip perdažytos Mergelės, kuri stovi motinėlės Beni- 

tos kabinete. Dar visai jaunutė. Kokia švelni jos veido oda. Ge- 
rai sako, kad laukiantis labai pagražėja veido oda! Ne visoms, 
kitos, atvirkščiai, pasidaro negražios, bet ji turi laimę. Naujokė 
Damiana delnu paliečia jos skruostą... Tikras šilkas. Kaip gra- 
žu bus žiūrėti į ją, šiltame ir kvepiančiame kambaryje maiti- 
nančią kūdikį!.. Mes išeiname ant pirštų galų, kad nepažadin- 
tume būsimos mamos, pagarbiai nusilenkusios įsčių stebuklui, 
saugomam jos vidaus organų, jos raumenų ir odos, kurie tik 
tam ir sutverti. 

Iris čiulpdama nykštį miega lovoje, o mes užgultos tūkstan- 
čio moteriškų rūpesčių stengiamės būsimam naujagimiui įrengti 
tinkamą būstą, tuo bruzdėjimu atgaiviname prisnūdusius ins- 
tinktus, kad neišnyktume tuštumoje, kaip neseniai atsitiko Bri- 
gidai; ta iškilnia proga, kai rūpinomės mirties ritualais, mūsų 
instinktai atgijo visu didingumu, mes gailėjomės ir raudojom, 
nes nuo amžių pradžios vienas iš senolėms privalomų vaidme- 
nų yra raudojimas laidotuvėse, taip kaip skatinimas ir džiugini- 
mas gimdymo metu. Mūsų seni balsai trūkčioja nuo nepabai- 
giamų kalbų, ša ša, tyliau, nepažadinktt jos, šis nauju švelnumu 
ir skaisčiu raudoniu užlietas gandas, pasirengimo gimdymui ri- 
tualai tarytum atgaivino mūsų balsus, kaip ir šventas tikėjimas 
tuo, kad vyras čia neįsipainiojęs. 

"Taip, Iris nėštumas - tikras stebuklas. Kartą apie tai pakalbė- 
jusios, prie šios temos antrąkart negrįžome: daug negalvoda- 
mos pripažinome, jog čia apsieita be vyro. Lengva širdimi pa- 
miršome vaiko pradėjimą ir pakeitėme jį paslaptingo įsikūniji- 
mo mergelės įsčiose stebuklu! Turėjome visiškai atsisakyti min- 
ties, kad čia būta kokio nors vyro. Reikėjo nuvyti šalin baimę, 
kad atsiras tėvas ir ateis pareikalauti savo vaiko. Kodėl turėtu- 
me dalintis vaiku su vyru, kai kankinasi ji viena, jis net nežino 
kaip auginti, ji viena aukojasi, vyras tik pasitenkino pradėda- 
mas vaiką, nesąžiningas, greit pamirštamas pasitenkinimas, jis 
toli gražu neprilygsta malonumui būti motina, kuriai teko ta 

lemtis. Iris yra neliečiama. Nė vienas vyras neturi teisės į tai, 
"kąji nešioja savo įsčiose. Niekas neturi apie jį žinoti. Niekas 
negali jos matyti. Šiame rūsyje, kurį mums surado Muditas, 
koks jis vis dėlto geras, ką būtume be jo dariusios, vedamos 
moteriško pašaukimo lyginam ir lankstom vaiko vystyklus, mez- 
gam antklodėles, daug antklodėlių, kad netektų šaltu oru vysty- 
ti vaikelio kokiais skarmalais, kūdikiams labai pavojinga per- 
šalti, nors, sako, dabar yra tokių žvakučių, kurios slogą išgydo 
per kelias dienas, reikėtų įsigyti tų žvakučių; surišome kaspi- 
nais šilko užuolaidas ant bronzinio lopšio, štai yra ir patiesalas 
čiužiniui, kad nesupelytų nuo šlapimo, nes suplėkę čiužiniai 
tikrai bjaurūs, o šiame rūsyje ventiliacija labai bloga, iš to gra- 
žaus plonyčio žydro šilko reikės pasiūti daug seilinukų, nes 
gims berniukas, ne, šilkas visai netinka seilinukams siūti, nes 
juos reikia skalbti rankomis, ar nematote, negalėsim jų kaskart 
vos sutepus nešti į valyklą, betgi, Amalija, šilką galima skalbti, 
kaip gali būti tokia kvaiša, net tokių dalykų nežinai, kad natū- 
ralų, tikrai ploną šilką reikia tik gerai sudrėkinti, paskui išvė- 
dinti ir, paėmus karštą lygintuvą... 


Anksčiau man nesivaidendavo nei aidintys balsai, nei žings- 
niai, nei suvokdavau esąs sekamas paslaptinguose Namų labi- 
rintuose. Tačiau ilgainiui tą pajutau, vėliau pastebėjau, kad kaž- 
kas pradėjo slankioti koridoriais, kiemeliais, tuščiais kamba- 
riais ir užkaboriais — visai kaip ir aš. Tai nebuvo senolės, gana 
anksti užsidarančios savo kamaraitėse, nei vienuolės, nuvargu- 
sios po dienos darbų ir neturinčios jėgų net maldą sukalbėti. 
Čia tu. Nuo pat pradžių tai supratau. Nei mačiau tavęs, nei 
girdėjau, bet mane buvo apėmęs tikrumo jausmas, kad čia tu, 
tavo vaikiškas, vulgarus ir nepraustas kūnas dalijosi ta pačia 
erdve, kuri supo ir mane. Kodėl? Šią valandą, kaip ir kitos pa- 
mestinukės, jau turėjai būti giliai įmigusi, o ne klaidžioti neto- 
liese, kur vaikščiodavau aš. Kodėl vaikštinėji nakčia korido- 
riais? Vadinasi, apsimesdavai, kad kaip visos senolės, bijai tam- 
SOS, voratinklių, sukčių, imbunčių, griuvėsių, užpuolikų, don 
Klementės, piktų šunų, duobių, kuriose gali prasmegti, čigonų, 
vagiančių vaikus, juodų daiktų, gegutės, gegutės?.. Kodėl se- 
kioji paskui mane? Gal persekioji? Ne, nepersekiojai, tu tie- 
siog buvai, tavo buvimas pažeidinėjo mano naktinės tuštumos 
pusiausvyrą, kur niekas manęs nejaudino: nei prisiminimai ir 
net troškimai, kai jokia kita būtybė nesikėsino į mano silpną- 
sias vietas. Tau pasisekė labai tyliai, kad kitos nenugirstų, 1š- 
slinkti iš kambario, žinojai, jog aš iki gilios nakties, o kartais 

net ištisą naktį vaikščioju po Namus, nes aš nemiegu, ir tu atsi- 
radai mano kelyje iš pradžių vogčiomis, tik priversdama pajus- 
ti tave esant nakties erdvėje, mano zonoje, kviesdama, kad tave 
aklai sekčiau, lyg šuo uosdamas seka pėdsakais. 

Dieną, eidamas pataisyti prakiurusio vamzdžio, kuris gali 
užtvindyti skliautuotą galeriją, mačiau tave viename kiemelyje 
su draugėmis šalia liepos žaidžiančią klases, prieš pradėdamas 
sekti paskui, žiūrėjau į tave pasislėpęs koridoriaus šešėlyje, kad 
pamotum man ar duotum kokį ženklą. Net nežinau, ar mane 
pastebėjai. Gal ir esi mane mačiusi, nes matai nežiūrėdama, ir 
supranti pati to nesuvokdama. Nesu tavęs įsimylėjęs. Net neža- 
dini manyje klystkelio ilgesio, kurį jaunystei užklupus jaučia 
mano metų vyrai: esi vidinis balsas, Iris Mateluna, nereikalin- 
gas pradinės egzistencijos gabalas, gaubiantis daugintis skirtas 
įsčias, kaip pagrindinę tavo savybę, o visa kita tavo esybės da- 
lis — tik nereikalingas luobas. Tačiau tavo buvimas Namuose 
taip staiga sužadino mano susidomėjimą, kad neatidėliodamas 
ėmiau ieškoti būdų, kaip susitikti su tavim, jau nelaukiau, kada 
atsitiktinai pasimatysim dieną. Į mane visai nekreipei dėmesio. 
Nematei manęs, ir tiek. Apsipratau su tuo, jog esu būtybė, į 
kurią pažvelgus akys praslysta nestabtelėjusios, nes žvilgsniui 
nėra už ko užkliūti. Tai kodėl sekei paskui, jei net žvilgsniu 
nesiteikei parodyti, kad mane pastebėjai? 

Pagaliau vieną pavakarę užtikau tave vieną iš seno laikraš- 
čio lankstančią trikampę kepuraitę. Užsidėjusi ją nusišypsojai 
savo kvaila šypsena lyg tikra pasileidėlė, tarytum užsivožti tą 
draiskalą būtų pats šauniausias pokštas pasaulyje. Nelabai pa- 
menu tavo veidą tą pavakarę. Tik niekaip negaliu pamiršti barz- 
doto vado, grūmojančio iškeltu kumščiu iš beviltiškai pasenu- 
sio dienraščio. 

Čia buvo mano baimių pradžia: barzdotas vadas, grasinda- 
mas kruvinu susidorojimu, persekiojo mane koridoriais su sa- 
vo ginkluotais, nuožmiais ir prakaituotais apsauginiais. Kuo esu 

nusikaltęs, kad šitaip man grasintų, kas aš esu? Niekuo nenusi- 
kaltau ir niekas esu. Kur jį mačiau? Gal senuose laikraščiuose, 
kuriuos arkivyskupas priekabomis siunčia į Namus, kad nepra- 
žūtų, motinėle Benita, dienraščiai, žurnalai ir knygos, kad ir 
kokios senos būtų, visada kam nors naudingos. Ko nori iš ma- 
nęs toji Namuose atsiradusi apokaliptinė figūra? Naktimis ne- 
davė man ramybės, gąsdino koridoriuose, įžeidinėjo: išdavi- 
kas, prakeiktasis, subinlaižys, parsidavėlis; pasitelkė svitą savo 
bendražygių, kurie visuose kiemeliuose kalbėjo litanijas apie 
pasaulio tragedijas, įsibrovė į mano vienatvę, apsupo mane, kvie- 
tė minią veržtis į mano pasaulį, kad sudraskytų jį į skutelius. 

Pasirinkusi tą lapą, kad grėsmingas veidas žvelgtų tiesiai į 
mane, - neišsisukinėk, labai gerai žinojai, kodėl taip elgiesi, 
išlankstei iš laikraščio kepurėlę. 

Vis dėlto Namai yra labai dideli. Jėga, sukaupta iš senučių 
ramybės, yra tarytum tirpiklis, jos užpildė tuštumą savo amule- 
tų galia, ir masės pamažu grimzdo atgal į beribę erdvę, nyko, 
kol liko tik barzdotas vadas, dar keletą naktų grūmojęs kumš- 
čiu, paskui grįžo į kepurėlę, į naujienas, į seną laikraštį, savo 
vietoje palikęs aiškų tavo atvaizdą: iškėlusi ranką stovi prie sie- 
nos, skiriančios Palmės kiemelį nuo gatvės. Pravažiuojančio 
automobilio šviesos žaliai atsispindėjo šukių duženose, duoda- 
mos ženklą lipti siena, įeiti ar išeiti iš Namų. Nuleidai ranką. 
Neįmanoma. Ėjai iš paskos į tamsą, be baimės, pasitikinti savi- 
mi, versdama ir mane eiti kartu, juk to norėjai, kad sekčiau 
paskui tave, kad daryčiau tai, ką ir tu, kad sustotume pasiklau- 
syti, kas ten taip vėlai švilpaudamas grįžta namo. Supratai, jog 
pasislėpęs už durų stebiu tave. Galėjai netikėtai mane užklupti, 
bet nusprendei to nedaryti. Geriau manęs nepastebėti. Pama- 
čiusi pagalvotum, jog esu Muditas, kuris šlavinėja ir karučiu 
vežioja sendaikčius, tik pažvelkit, motinėle Benita, turėčiau pa- 
pasakoti jai apie tave, ką čia veikia ši mergiotė, kai kitos jau 
giliai įmigusios, prabudau nuo neaiškaus bruzdesio, maniau, 

gal vagys, bet ne, tai buvo ji, ką galima veikti tokiu vėlyvu 
"metu, reiktų nubausti ją, reikia griežčiau prižiūrėti... Ne, tau 
vertėjo daugiau su manimi nesimatyti. 

Ištisas naktis tampei mane iš vieno Namų galo į kitą, kad 
pamatyčiau gatvės Žibintų atšvaitus ant čerpių stogo, klausy- 
čiausi gramofono, girdėčiau klegesį vaikų, šiltą vasaros naktį 
žaidžiančių ko norite, ponai, mandandirun dirun dan, noriu vieno 
jūsų vaiko mandandirun dirun dan, o kaip jį pavadinsime man- 
dandirun dirun dan... visur sekiojau tave, nesiruošei pasiklysti, 
nesiruošei būti amžinai užrakinta slaptajame kambaryje, nesi- 
ruošei išnykti, kad įminčiau mudviejų naktinių klajojimų mįs- 
lę, kai buvome kartu, tačiau nematėme vienas kito... atidary- 
čiau prakeiktas duris, vedančias ant aukšto, atlaisvinčiau vinis 
kryžmai sukaltose lentose, stumtelėčiau, kad atsidarytų, nes tau 
jos nepasidavė; atidaryk duris, nebūk bjaurus, atidaryk, ką tau 
reiškia atidaryti vienas duris, kad užlipčiau pasižiūrėti, kas yra 
viršuje, kas matyti iš kito aukšto, ko niekad nesu mačiusi. Vie- 
ną naktį, po daugybės nesėkmingų bandymų, kai nieko nelai- 
mėjusi nueidavai, pagaliau radai atlaisvintas vinis, ir lentos pa- 
sidavė, nes aš supratau ir patenkinau tavo norus, atvėriau pra- 
keiktas duris, kad galėtum klajoti viršutinio aukšto koridoriais, 
ir įleidau tave į miegamąjį su dvidešimčia lovelių, ir atlapojau 
langus, kad galėtum pažvelgti į miestą. Mano supratingumas 
tave nuramino. Radau kieme numestą popierinę kepuraitę ir 
sudeginau. Vėjas greitai išsklaidė apsvilusios barzdos kvapą. 

Kasnakt lipdavai žiūrėti pro langą į gatvę. Susidraugavai 
su vietiniais berniūkščiais. Šūkčiodami kalbėjotės, šokdavai 
ant palangės vis kitiems susirinkusiems žiūrovams. Jau ne- 
klaidžiojai be tikslo po Namus. Pakvaišusią nuo gatvės, su 
atsukta į mane nugara, palikau tave ant aukšto, o pats vėlei 
grįžau į koridorių tylą. 

Žinau, jog kartais tenka paklusti stipresniam ir nusižeminti, 
bet savęs raminimas trunka tik akimirką, užsispyrusi pabaisa 

vėl rodo savo nagus, kad gautų dar daugiau. Žinojau, kad Iris 
Matelunai greitai nusibos Žiūrėti pro langą, tuomet pradės rei- 
kalauti ko nors kito ar to paties, tik daugiau, kad vėl klaidžios 
naktiniais koridoriais, ieškos manęs, reikalaus išpildyti jos no- 
rą, bet aš nenoriu paklusti tau, Iris Mateluna, juk tu esi tik prieš- 
taringumų pilnas mėsos gabalas, ne daugiau, jau pamiršai savo 
tėvą, kuris, jums visiems trims miegant vienoje lovoje, perpjo- 
vė motinai gerklę, kaip gali visa tai pamiršti, vieną menką troš- 
kimą keisdama kitu, apšviesta siena, paskui langas į gatvę, da- 
bar... negalėjau išpildyti tavo noro, taigi pasislėpiau Namų gi- 
lumoje. Tačiau man niekada nepavyko pasislėpti, visuomet mane 
rasdavai, ir turėdavau sekti paskui tave, pasiklysti koridoriuo- 
se, nors iki šiol maniau, kad pažįstu juos, pamesdavau kryptį 
Namuose, kurie yra mano Namai, kuriuos pažįstu kaip savo 
penkis pirštus, kartą maniau atviliojęs tave į vieną užkaborį, 
žadėdamas užrakinti ir visiems laikams tavęs atsikratyti, staiga 
atsidūriau kiemelyje prie vartų. Kaip čia atsitiko? 

Pasislėpiau tarp geranijų, vešliai sužėlusių prie dirbtinės Lur- 
do grotos. Stebėjau, kaip ištrauki durų kaištį. Vėliau išgirdau 
klibinant vartų skląstį, nesmarkiai, tiesiog, kad įsitikintum tuo, 
ką jau žinojai, kad kasnakt juos užrakinu, klik klik klik, ir lei- 
dai suprasti savo naują įgeidį. Ne, Iris. To jau per daug. Stipriai 
suspaudžiau kišenėje savo raktus. Kodėl turėčiau tau paklusti? 
Pagaliau juk niekada nematei, kad seku paskui tave. Tik nu- 
jausdavai, taigi jei mėginsi viešai man keršyti, pakaks nekreip- 
ti dėmesio. Lūkuriuodama žaidei akmenėliu, laukei, kol atida- 
rysiu vartus. Neatidariau. Nepaklusau tau. Šokuodama ant vie- 
nos kojos ir spirdama ja akmenuką, dingai už skliautuotos ga- 
lerijos. Buvai palikusi ištrauktą durelių kaištį. Bėgte pribėgau 
jų uždaryti, nes tai mano pareiga, tą darydavau kasnakt jau daug 
metų. Nejauku, kai durys naktį lieka atviros. 

Ne vieną naktį rasdavau tą patį. Ištraukdavai kaištį ir pravė- 
rusi duris judindavai vartų skląstį, nors puikiai žinojai, kad vėl 

rasi juos užrakintus, — svarbiausia buvo išgirsti klik klik, - pas- 
"kui nutoldavai savo kiemelio link. Duris palikdavai praviras. 
Vos dingdavai, aš jas užsklęsdavau. Pagaliau vieną naktį nenu- 
ėjai į savo kiemelį. Turbūt pasislėpei akimirką, kad mane ap- 
gautum, ir po kelių minučių grįžusi radai jas užsklęstas. Tau 
net nereikėjo tikrinti, ar vartai užrakinti. O kam, juk supratai, 
kad čia mano darbas? 

— Muditai. 

Iris, atsiliepiau. Neišgirdai, nes mano balso negali girdėti. 
Neišėjau iš grotos. Tačiau įkliuvęs į tavo spąstus tapau tavo 
bendrininku. Kitą naktį, vos tik Namai sumigo, nuėjai prie var- 
tų. Radai duris be kaiščio. Ir neužrakintus vartus. Stebėjau ta- 
ve: nė vienas krustelėjimas neišdavė tavo nustebimo. Atsidarei 
vartus ir išėjai į gatvę. 

Laukiau tavęs tarp išblukusio cemento luitų. Uždaryti. Pa- 
sukti raktą ir užkišti kaištį. Greitai sukurpti kokią tavo dingimo 
versiją: pagrobė čigonai, prarijo gegutė, pabėgai su žmogžu- 
džiu, kuris yra tavo tėvas, pasiglemžė Namų tamsa, įkritai į 
užtvanką, pasiklydai palėpėje, užsitrenkei besiknaisiodama ko- 
kioje dėžėje, patikės bet kuo, ir tik aš Žinosiu, jog palikau tave 
anapus karabinieriams, tegul atiduoda daktarams, kurie išnars- 
tys po kaulelį tavo jauną kūną, yra daug žmonių, kuriems reikia 
tavo organų, o daktaras Asula visuomet teiraujasi liaukų ir gim- 
dų, akių, galbūt labiausiai akių, todėl, kad don Cheronimas su- 
interesuotas ypatingomis akimis, taigi išdalinta, įskiepyta kitų 
kūnuose, tu visiškai išnyksi. 

Tačiau nespėjau įteikti tave budeliams, kai atsivėrė durys ir 
sugrįžai, lauke praleidusi kokią dešimtį minučių, kažką niū- 
niavai gana garsiai, pernelyg garsiai, tarytum visai nesibai- 
mintum, kad tavo paslaptis gali būti atskleista, nes aš, tavo 
pagalbininkas, turėjau tave saugoti. Praeidama pro Lurdo mer- 
gelę persižegnojai, bet nesiliovei dainavusi, juoduke, išpai- 
kinta juoduke, ritmingai judink liemenį į šalis. Ėjai nesišyp- 


1, 


| ; 
ITT 


68 


sodama, ne taip, lyg ką negero iškrėtusi. Nieko. Dainavai. Žio- 
vavai. Ir dingai. 

Nuėjau užšauti durų ir užrakinti vartų. Net nesivarginai jų 
uždaryti, radau atlapotus, o lauke juodavo baugi naktis. 


Dažnai duris jai palikdavau neužrakintas, kad galėtų išeiti. 
Laukdavau grįžtančios pasislėpęs grotoje, tarp akmenų, kar- 
tais valandų valandas, iki aušros. Aš jau irgi nelikdavau Na- 
muose: Iris brovėsi pro nepasotinamų šunų, aukštų namų ir 
dangoraižių, kur jos kažkas tyko, tiltų, gatvių, automobilių, 
klyksmų maišalynę, stumte stumdama mane į don Cheronimo 
rankas. 

Tai ji mane tempė. Tarytum kokį šunį. Pririštą grandine, kad 
visur paskui ją sekčiau ir paklusčiau, aklas ir bevalis, pririštas, 
kad nepakliūčiau po automobiliu važiuojamoje dalyje, su spyg- 
liuotu antkakliu, kokį naudoja šunų dresuotojai, tuomet nelie- 
ka nieko kita, tik pasiduoti, nes jei priešiniesi, antkaklis Žei- 
džia, jeigu spygliai užsimano pakankinti už tai, kad jiems nors 
truputį priešiniesi, sukruvina kaklą. Pagaliau vis tiek pasiduo- 
di, pernelyg skauda žaizdotą kaklą, kad dar priešintumeis ir 
reikštum savo norus, kad neskaudėtų ir nekraujuotų mano kak- 
las, kai truktelėjus grandinę įsmigs antkaklio spygliai, užmirš- 
tu, jog kadaise, rodos, turėjau savo valią ir norus, bandžiau prie- 
šintis, kai dar supratau, ką reiškia priešintis. Dabar jau nebesi- 
priešinu jai. Iris labai Žiauri, kartais trukteli grandinę vien tam, 
kad pasimėgautų mano kančia, kai spygliai žaloja man kaklą; 
seku ją iš tolo, bet neišleidžiu iš akių, nors ir nesirodau, leisda- 
mas laisvai kalbėtis su draugais... kažkas ją pavaišina kokakola... 
užeina į parduotuvėlę, kur vietiniai berniūkščiai renkasi pažaisti, 
parduoti ar išmainyti perskaitytus žurnalus... išmoko ją naujų 

šokių ir populiarių dainų... žaidžia, skaito jai meilės istorijas... 
Vaikštinėja paskui Milžiną, padeda išdalyti jam spalvotus lanks- 
tinukus: Žvejo Martino krautuvė. Lanksti mokėjimo sistema. Čiu- 
žiniai. Lovos. Užtiesalai. Baldai. Kainos tokios žemos, kad ma- 
tysi tik pasilenkęs. Čia ją vadina Gina, Milžino drauge. Viskas 
taip nekalta, taip vaikiška. 

O jeigu don Cheronimas sužinos, kad Iris mane tampo gat- 
vėmis? Gali būti, kad jis net neatpažins manęs, paversto Iris 
šunimi, atsikračiau visko, kas buvo Umberto, išskyrus guvų ma- 
no žvilgsnį, kurio daktaras Asula nesugebėjo sunaikinti. O jei- 
gu jo sekliai sumos, jog Iris šuo turi mano akis? Šį kartą jie 
tikrai neleis man pasprukti, Umbertai, negaliu daugiau laukti, 
baltais chalatais vis dar pasiruošę tarnauti man, ieško tavęs, 
atėjo metas grąžinti tai, ką turi mano. Prie durų pilna tavo lūku- 
riuojančių žmonių, vienas jų, tikriausiai už kampo sutikęs ma- 
ne, duoda sutartą ženklą - bando glostyti ūsus, o iš tikrųjų ne- 
glosto, tik mėgina prisiklijuoti, nes tai netikri ūsai, - kad jo 
neatpažinčiau, tarytum galiu ką pažinti, nepažįstu nieko, nė Im- 
peratorės, turbūt stebinčios mane pro riedančių automobilių lan- 
gus, jos seilėtos iltys, ant nykštukės kaktos susimetusios raukš- 
lės, kiekviena atskirai manęs ieškančios, ir Peta Ponsė, pavo- 
jinga, Žiauri, nuožmi, sunkiai atpažįstama, nes ja galiu palaiky- 
ti bet kurią senolę, jos žingsnių negirdėti, gašli senė, nepalie- 
kanti manęs ramybėje, aš juokiuosi iš tavęs, nes gyvenu tarnau- 
damas tokioms senolėms kaip ir tu, tik jos nepažįsta manęs taip, 
kaip tu pažinai, todėl Namuose man duoda ramybę, esu dar 
viena senolė, don Cheronimai, esu Iris šuo, leiskit man pailsėti, 
nepersekiokit manęs, aš jau atitarnavau jums, būti liudytoju reiš- 
kia būti ir tarnu, jūs žinote, kad tarnams visuomet kas nors at- 
lieka nuo savo šeimininkų, taigi žinote, ir kaip nežinosite, juk 
man teko svarbiausias dalykas, kai samdėte mane būti jūsų sėk- 
mės liudytoju. Kadaise laiminga pora pagarbiai ir atkakliai lai- 

kė prikausčiusi mano žvilgsnį, Cheronimas ir Ines tą labai ge- 
rai žinojo ir be to negalėjo apsieiti. Nematydami mano pavy- 
daus žvilgsnio tiesiog negalėjo gyventi; jų laimė maitinosi iš 
mano akių srūvančiu skausmu. Ne aš, o mano pavydas daugelį 
metų buvo don Cheronimo tarnas. Aš likau su stiprybės kupinu 
žvilgsniu, jis yra mano, niekam jo neatiduosiu ir niekam nelei- 
Siu jo iš manęs atimti, todėl jį slepiu čia, Namuose, kad jūs, don 
Cheronimai, iš manęs neatimtumėte, kad daugiau niekada ne- 
būtumėte laimingas; neisiu daugiau pasivaikščioti su Iris, net ir 
persirengęs šunimi, nors mane spardytų ir kankintų, kad pa- 
klusčiau, neisiu, liksiu čia, kur esu, sustingęs kaip gipsinė šven- 
tojo statula tarp griuvėsių. 

Milžinas su Iris buvo laiminga pora, mano akys mito jais, 
juos stebėdamas, stengdavausi įspėti smulkiausias šio ypatingo 
ryšio detales, nes Iris garbino savo Milžiną; jis mane ves, pasa- 
kojo ji našlaitėms, pažiūrėkit, koks jis puikus šiame „Mickey 
Mouse“ žurnale, žiūrėkit, štai čia vedasi šunį Plutą, tai jis, Mil- 
žinas, kelis kartus per savaitę praeina mūsų gatve, o ašjo lau- 
kiu viršutinio aukšto balkonėlyje, susišūkčiojame, vėliau, Mil- 
žine, kada senolės nueis miegoti, luktelėk, tuojau prisidėsiu prie 
tavo didingos, visus praeivius gožiančios figūros. 

Atsisėdę ant lovelės kalbėdavosi. Nežinia apie ką. Negaliu 
net įsivaizduoti, apie ką galima kalbėtis su tokia būtybe kaip Iris 
Mateluna, kuri nieko neišmano, tik savo kūną, nes visa kita — 
kaimas, mirusi motina, įkalintas tėvas — liko užmiršti ankstes- 
niame įsikūnijime, ji - Milžino draugė, net vardą pasikeitė mo- 
dernesniu, dabar ji ne Iris, o Gina, Gina, pašok gašliai judinda- 
ma krūtimis, tiesiog čia, šioje kryžkelėje, nagi, smarkuole... 

Turiu pasakyti tiesą: tai Romualdas, jis buvo neblogas vaiki- 
nas, su Iris elgėsi rūpestingai lyg vyresnysis brolis, tarytum jos 
gailėtų. Pasakodavo įvairiausius dalykus... Šeimininkai turkai, 
žvejo Martino krautuvėlės savininkai, būdavo patenkinti, kai iš 
pirkėjų išgirsdavo, kad Milžinas yra jiems davęs spalvotą lanks- 


JOSĖ DONOSO E TAMSUS NAKTIES PAUKŠTIS 71 


tinuką, šeimininkai turkai man visada duoda arbatpinigių, lei- 
džia pernakvoti krautuvėlėje, patiesia prie durų čiužinuką, pa- 
lieka raktus, nes manimi labai pasitiki, dirbu ne tik Milžinu, 
dar ir sargauju naktimis, kartais būnu šiame kvartale, kartais 
einu kitur, tačiau man labiau patinka šitas, kai uždirbsiu dau- 
giau, susirasiu vietelę kuriame nors vietiniame pensione, bet 
kas žino, kada taip bus, kartais numigti pokaičio einu į tokį 
užkaborį leidžiantis žemyn šita gatve, kas čia pastebės, įlendu į 
seno, be ratų ir motoro automobilio kėbulą ir nusnūstu. 

Sekiau jį iki tos vietos. Dažyto kartono galva puikavosi ant 
priekinės sėdynės. Jis, susirietęs lyg gemalas, miegojo ant gali- 
nės sėdynės. Kyštelėjau ranką pro iškultą langą. Švelniai palie- 
čiau dažytas Milžino akis. Prabudęs Romualdas šūktelėjo: 

— Palik mane!.. 

Pasitraukiau. 

— Koreikia? 

— Nieko. 

— Tai bėk iš čia. 

Išsigandęs viena ranka prisidengiau burną, o kita čiupau sau 
už gerklės ir pasileidau tekinas gatvėmis, mano balsas prasme- 
go akivare veidų, tarp kurių buvo: don Cheronimas, daktaras 
Asula, Imperatorė, Peta - žiaurūs Žmonės, norėję mane išduoti 
motinėlei Benitai, o ši papasakotų tėvui Asokarui, kad mano 
gyvenimas veidmainiškas: Muditas kalba ir turi troškimų bei 
jėgos kupiną žvilgsnį, ir daug ką išmano, sugeba nekęsti ir są- 
vadauja, gali būti pavojingas; tuomet atimtų iš manęs raktus ir 
negalėčiau nuo visų pasislėpti, taip, praneštų telefonu arkivys- 
kupui, kuris duotų žinią don Cheronimui, kad atvyktų manęs 
pasiimti, nes Iris jau nebevedžiojo manęs pririšto grandine, iš- 
ėjau savo noru, tarsi būčiau užmiršęs, kad daktaras Asula iš- 
lups akis, gyvas ir reginčias užkonservuos specialiame inde ir 
įteiks don Cheronimui, ir tik tuomet šis paliks mane ramybėje 
ir leis sugrįžti atgal į šiukšlyną, ten, kur mano vieta, nes jį do- 

mina tik nostalgiškas, pavydo ir skausmo kupinas mano žvilgs- 
nis, O kita esybės dalis jam buvo niekas niekas niekas - šis 
išdavikiškas žodis degino man gerklę. 

Užsidariusio savo kiemelyje ir susirangiusio savo lovoje ma- 
nęs tikrai niekas nesuras. Karštinė, drebuliai, senolės suvystė 
mane į skarmalus lyg kūdikį. Ištinusi gerklė man neleido kal- 
bėti, nors ir būčiau norėjęs. Skauda net ryjant. Paraudę liežuvio 
kauburėliai, kruvinas gomurys, peršinčios gerklos, niekis, nie- 
kis, suvystykit mane, senolės, standžiai, kad nedrebėčiau pur- 
tomas šalčio, kad nepajudinčiau nei rankų, nei plaštakų, nei 
kojų, nei šlaunų, paskubėkit, senolės, užsiūkit mane visą, ne tik 
degančią burną, bet, svarbiausia, akis, kad nematytų, palaido- 
kit jų galią po mano vokų gilybe, kad jis niekada daugiau jų 
nepamatytų, nes patamsiuose, nebūtyje man bus reikalinga jų 
energija, taigi užsiūkit, senolės, tegul don Cheronimas visam 
laikui liks nepajėgus. 


Kad greičiau sveikčiau, senolės girdė mane visokiais antpilais. 
Marija Benites tepė mane metileno mėliu, savo burnos net se- 
nolėms nerodžiau, nes juokėsi iš manęs: violetinės lūpos, pil- 
kas liežuvis, dar patepk, Marija, nors to ir neprireiks, tokia mė- 
lyna burna niekur nedrįsčiau eiti, nes palaikytų mane kuoktelė- 
jusiu ir išgabentų į Pamišėlių namus... gal jau pakaks, Muditai, 
tų tepliojimų, karštis nukrito, jei turi ūpo, gali keltis, atrodai 
kur kas geriau, tik pažvelk, pažvelk į saulę, kokia skaisti ru- 
dens saulytė... 

Neblogai žinojau Milžino įpročius. Buvo tingus. Nors rietė 
istorijas apie pasakiškus arbatpinigius, savo varganu užmokes- 
čiu ir darbu nebuvo patenkintas. Čia ne tik žeminantis, bet ir 
varginantis darbas vaikštinėti su juokinga kauke ant galvos ir 

dalyti lankstinukus, kuriais niekas, išskyrus vaikus, nesidomė- 
j0, lankstydami ir perlankstydami vaikai paversdavo juos lai- 
veliais, plukdydavo pakelės grioviuose po Žiemos čiurlenan- 
čiais siauručiais vandens upeliukais. Dirbdavo kiek galėdamas 
mažiau. Vasarą nuo karščio po galva buvo galima uždusti. Per 
šalčius tirtėdavo vienmarškinis. Nuošaliai riogsančiuose Fordo 
griaučiuose įsirengė kažką panašaus į būstą: suodini puodeliai 
arbatai plikyti, seni Žurnalai, vienišiaus kortos, prie valytuvų 
pritvirtinta kažkokių muzikuojančių gauruočių nuotrauka, Mil- 
žino galva atskirai nuo kūno ilsisi ant priekinės sėdynės. Prisi- 
taikęs pažvelgiau įją. Žiūrėjau į miegantį Romualdą. Nenorė- 
damas, kad miegotų, vėl paliečiau jo akis. 

—Ir vėl tu? Ko reikia? 

Milžino galvos. Štai ko man reikia. Išnuomok ją, Romual- 
dai, noriu pasislėpęs po ja būti laimingos poros dalimi. Dar no- 
rėjai pasidomėti, kam ji man reikalinga, tačiau susiturėjęs vi- 
dury frazės paklausei kiek. Tūkstantis. Lėta šypsena po juodais 
tavo ūsais apnuogino baltus drėgnus dantis... taip, bet ne, ne- 
įmanoma, toji Milžino galva yra mano verslas, ji priklauso šei- 
mininkams turkams, galva labai plona, žiūrėk, koks plonytis 
kartonas, viskas nudažyta, paskui dar padengta laku, blizga, Ži- 
nai, šeimininkai turkai stebi, ar gerai atlieku darbą, ar dalyda- 
mas lankstinukus aplankau visą rajoną, supranti, čia juk rekla- 
ma... jiems priklauso Milžino galva, ne man, jei būtų mano, 
oho, tikrai tau paskolinčiau, bet ji ne mano... 

— Tūkstantis penki šimtai. 

— Kuriam laikui? 

— Negaliu pasakyti, gal valandai, gal dviem... 

— Sutarta. 

Ant liežuvio galo sukosi klausimas kam, bet kas man darbo, 
ką žmonės galvoja, šitas stuobrys pernelyg keistas, vien jo bal- 
sas ko vertas, o burna - kaip poliarinės meškos zoologijos so- 
de... ir tūkstantis penki šimtai dar niekam nepakenkė. Kas čia 

pastebės, kad ne ašesu Milžinas, Žmonės jau net nežiūri į gatve 
einantį Milžiną, be to, pasižadėjo už mane išdalyti lankstinukus. 

— Sutarta. | 

Pasieki nuo priekinės sėdynės galvą, neregėtą, spalvingą, dė- 
mėtą klouno, marionetės, velnio, lėlės kaukę, išsprogusiose aky- 
se sustingusi reklaminė šypsena rodo keletą zuikio dantų. 

— Gerai. Padėsiu tau apsirengti. 

— Gerai. 

— Duok šen tą tūkstantį penkis šimtus. 

Paduodu. Romualdas įteikia man dvi poras gėlėtų marlinių 
kelnių. Apsimaunu. 

— O švarkas? 

— Ne, pirma galvą, paskui švarką, kad paslėptų virveles, ku- 
riomis reikia stipriai suveržti galvą. 

Uždedi ją man iš priekio, lyg arkivyskupas, karūnuojantis 
valdovą, sunaikindamas visą ankstesnę mano būtį: Cheronimo 
sekretorių, Muditą, Iris šunį; Umbertas Penjalosa, jautrusis pro- 
zininkas, pateikęs šiuose plonyčiuose puslapiuose jausmingą ir 
menišką praėjusių laikų pasaulio viziją, kai nekaltybės pavasa- 
ris žydėjo glicinijų darželiuose, septintoji ragana, mes visos iš- 
tvirkavome kaukės tamsoje. Nieko nematau. Negana, kad pra- 
radau balsą, dabar netekau ir regėjimo, bet ne, radau plyšelį 
Milžino kakle, pro čia ir žiūrėsiu. Niekam net į galvą nešaus 
ieškoti mano akių kartoninės kaukės kakle. 

— Pasakysiu tau atvirai - ji nėra labai patogi, o tu paliegęs. 
Bet matai, nėra tokia sunki, kaip galėjo pasirodyti iš pradžių? 
Todėl, kad šis kartonas yra aukščiausios rūšies, užtat ir leng- 
vas. Svarbiausia, prie ko turėsi priprasti, tai vaikščioti žiūrėda- 
mas pro plyšį. Žiūrėk, nesumanyk man jos sukulti, jei galva 
nukentės, šeimininkas už tai nepaglostys, toji galva labai ver- 
tinga. O dabar - švarką. 

Dvasininkas, pagarbiai linkčiodamas, pasitraukia. Švarkas irgi 
gėlėtas, tačiau jis gėlėtas kitaip, tarytum mano iškilmių drabu- 

žis būtų pasiūtas iš nublukusios marlės skiaučių. Žengiu vieną 
apeigų žingsnį, antrą, prilaikydamas karūną rankomis, bet la- 
bai greitai suvokiu, jog nėra sunku ją laikyti, juk čia mano gal- 
va, taip, jaučiu, kaip vėjas glosto man veidą, ranka paliečiu sau 
skruostą, sudie, Romualdai, sakau garsiai ir aiškiai, matau ma- 
ne supantį miestą, tokį romų lyg Namai, nes šitaip persirengu- 
sio manęs niekas negalės atpažinti. Iš savo aukštumų matau jį 
visą, esu didesnis už don Cheronimą, mano puikiosios kartoni- 
nės akys stebi stiklinius mano karalystės dangoraižius. Pasuku 
į pirmą pasitaikiusią gatvę, net nepažvelgęs į pavadinimą, ži- 
nau, kad nepaklysiu, nes Milžinas niekada nepasiklysta savo 
karalystėje. 

"Toks blyškumas esti tik šią valandą. Jeigu neįvyks nieko, kas 
išgelbėtų daiktus, jie tiesiog išsisklaidys susidūrę su mano ne- 
paprasta figūra. Ilgiausias kvartalas - tai vientisa siena, su toly- 
giai įstatytomis durimis, vyšninėvioletinėrožinėcitrininė, skir- 
tingų spalvų juostos apie kiekvienas duris reiškia atskirus na- 
mus, medžius, banką, lašantį vandens čiaupą, dubuo duonai min- 
kyti, šluotelė, ponia, įsigijusi dujinę viryklę, begonija, nupiešta 
ant pilvoto arbatinuko, už kiekvienų durų atsiveria kitas pasau- 
lis, lapus numetę riešutmedžiai vorele išsirikiavę palei takelį, 
kuriuo juokdamiesi pasivaikščioti eina Gina su Milžinu, ji pra- 
šo nupirkti kokakolos ir paleidžia pavėjui spalvotus lankstinu- 
kus, mirgančius šioje apgaulingoje šviesoje, Gina sukasi lanks- 
tinukų lietuje, gaudo juos krintančius, nes jai labai patinka spal- 
votų lankstinukų lietus. Kažkokia moterėlė uždega lauželį. Van- 
duo, srovenantis pakelės grioviu, atspindi žydrą anglis apėmu- 
sią liepsną, akimoju virstančią žarijomis. Gina paduoda jai lanks- 
tinuką. 

— Ar tai cirkas, panele? 

— Ne, kinas. 

— O kasjūs? 

— Esu Gina, Brodvėjaus pantera. 

Veidus prisidengę Žmonių siluetai šnabždasi skersgatvyje, jų 
duslūs balsai ir gatvės triukšmas tarytum laukia kokio užkeiki- 
mo, kuris atgaivintų juos ir paverstų tikrais. Ne Iris veda mane, 
tai ašją vedu, nepaisydamas prieblandos gatvėse, nes puikiai 
pažįstu šį rajoną. Ten toliau, susirietusi lyg kokia sraigė, senolė 
pučia į kito laužo žarijas... kibirkščiuojantis šleifas nuvingiuo- 
ja gatve, geraširdės raganos šnopavimas veržiasi jai iš burnos, 
nes reikia uždegti gatvių žibintus, apšviesiančius mūsų kelią, ir 
staiga akinamoje elektros šviesoje, lyg užburti, daiktai keičia 
savo prasmę, žydra tampa violetinė, rožinė virsta skaisčiai rau- 
dona, geltona - apelsinine, o skersgatviuose besiginčijantys si- 
luetai - lyg sąmokslininkai... atpažįstu juos, elektros šviesa iš- 
duoda visus, tik ne mane, tebesu Milžinas, gerai pažįstu visus 
šiame rajone. Keturi asai, rūkantys skersgatvyje, tikrai nėra jo- 
kie sąmokslininkai, tai Anisetas, Anselmas, Andresas ir Anto- 
nijus, nagi, Irma, begėde, pasitrauk nuo to mergininko, ar ne- 
matai, jau užsidegė šviesa, eidami toliau pastebime vis daugiau 
laužus kuriančių moterų, pučia į žarijas ir šnekučiuojasi: pasi- 
žiūrėkit, čia toji mergiotė iš Namų, sako, jos vardas Gina, ne- 
tiesa, ji vardu Iris, Milžino bičiulė; susikabiname už rankų ir 
pereiname gatvę, staiga mus nutvieskia iš kažkur netikėtai iš- 
dygusio automobilio žibintų šviesa - sekundės dalelė virsta va- 
landomis, mes, apšviesti lyg akrobatai, tampame didesni ir gra- 
žesni nei kasdienybėje, negirdime mus keiksnojančio vairuoto- 
jo, jau pradingstančio kituose skersgatviuose. Parsivedu Iris į 
dykvietę. Pasislepiame Forde. 

— Padarykim nanai. 

Nedvejoju nė sekundės. Nestabdau savo įsijautrinusių ran- 
kų, nesuturiu susijaudinusios lyties, kai ji švelniai glosto mano 
kartoninį skruostą, užgulęs visu savo svoriu, verčiu ją linguoti 
nudelbtomis akimis, tu esi mano meilė, noriu tekėti už tavęs, 
esi toks gražus, toks saldus nanai, nepalik manęs, noriu dar na- 
nai, dar kartelį, ir duodu jai dar ir dar meilės, nes galiu dovanoti 

visą savo meilę, kad ją patenkinčiau... iki ateina laikas išsiskir- 
ti, jau turiu eiti, Milžine, bet pažadu tau, kad kasnakt eisiu su 
tavimi kartu, juoksimės ir šoksime, gerai, Gina, o aš nupirksiu 
tau gražių daiktelių, kada, Milžine, pasakyk man, kada, neži- 
nau, negaliu tau nieko žadėti, kas žino, kada galėsiu grįžti į Šį 
rajoną, jei mane sučiuptų šeimininkai turkai, tikrai gaučiau vel- 
nių, žinai, kad turiu apeiti ir aplinkinius rajonus, ne tik šiuos 
šalia žvejo Martino krautuvėlės, nieko nepešiu kaskart vaikš- 
čiodamas po tą patį kvartalą, juk mano darbas yra skelbti ir 
reklamuoti, už tai man moka, tai pasakyk, kada, Milžine, neži- 
nau, nežinau, gerai, lauksiu tavęs kas vakarą, matysiu pro vir- 
šutinio aukšto langą, kada ateini, tuomet nusileisiu susitikti su 
tavimi, tik pamerk man akį... sudie, Milžine, saldus buvo na- 
nai, sudie, Gina, ir lieku laukti tavęs pasislėpęs tarp akmenų 
grotoje. 


Ašesu Iris vaiko tėvas. 

Nėra jokio stebuklo. Tiesiog turiu tą paprastą gyvulišką su- 
gebėjimą apvaisinti, o don Cheronimas to jau nesugeba, nepai- 
sant jo galybės. 

Stebėdavau Romualdo atėjimą. Padarydavau taip, kad Iris 
galėtų išeiti, netrukus išeidavau ir aš, pakeisdavau savo galvą į 
Milžino ir darydavome nanai. Romualdas jau buvo pirkęs išsi- 
mokėtinai rankinį laikrodį. Išperkamąjį mokestį mokėdavo ga- 
vęs iš manęs pinigus už Milžino galvos nuomą. Kai tik Marija 
Benites apžiūrėjo Iris ir įsitikino, kad ji iš tikrųjų laukiasi, — 
nežinau nė ką sakyti, tos šiuolaikinės merginos pastoja vien 
nuo vyriškų kelnių kvapo, - tą pačią popietę pasakiau Romual- 
dui, kad man daugiau nebereikės Milžino galvos. 

— O mano laikrodis"? 

Patraukiau pečiais. 

— Kaip užjį išsimokėsiu ? 

Nieko jam neatsakiau. Tegul pats randa išeitį ir manęs ne- 
kaltina. 

— Reikės išnuomoti galvą ir kitiems ožiams. 

Puiku. Kaip pirštu į akį. Šaunuolis, Romualdai, esi nuosta- 
bus sąvadautojas. Iris jau nešiojo mano vaiką. Reikėjo sunai- 
kinti kitą jos esybės dalį, apglėbusią mano vaiką jos įsčiose. 
Pažvelgiau į Romualdą. Ar ne per toli nuėjo, sumanydamas to- 

kią išeitį? Pasiūliau jam pačiam užsidėti Milžino galvą ir pasi- 
mylėti su Gina. 

— Man nereikia jokios kaukės glamžytis su ta puskvaiše. 

Paklausiau, ar jau yra tai daręs. 

— Ne. 

Nepatikėjau. Norėjau galutinai įsitikinti, kad Iris nešioja mano 
vaiką. Pasiūliau jam lažintis. Jeigu sugundys Giną be Milžino 
galvos, sumokėsiu visą laikrodžio kainos likutį. 

— Sutarta. 

Stebėjau pro galinį Fordo langelį. Vos tik Romualdas pamė- 
gino nusiimti galvą, Iris suklykė: paukštis, juodasis paukštis, 
kad daugiau neskristum, prakeiktas raganiau... ir galva nukrito 
ant žemės. Romualdas pabandė pargriauti Iris ant Fordo baga- 
žinės dangčio, bet toji apdraskė jam visą veidą, verkdama ir 
muistydamasi stipriai suspaudė kelius ir kandžiojo Romualdui 
rankas, kai tik šis bandydavo prisiliesti prie krūtų; grumtynės ir 
kraujas Romualdą įkaitino ir supykdė. Jiems besipešant, užsi- 
dėjau galvą. Apsirengiau savo marlinius drabužius, kad galė- 
čiau išgelbėti ją nuo piktadanio rankų, apkabinau ir nusivedžiau 
gatve ramindamas, kad jis - negeras vyras, nuodėmė susidėti 
su kitais, juk yra Milžinas, aš vienintelis esu geras, Gina, imk 
lankstinukus, galėsi juos išdalyti, imk, atnešiau tau šiuos žur- 
nalus dovanų, žiūrėk, ar nori, kad paskaityčiau nuostabią mei- 
lės istoriją, išspausdintą Cariūo, imk žydro šilko kaspiną, koji- 
nių porą, butelaitį kokakolos ir trispalvių ledų porciją. 

Romualdas pripažino mano viršų lažybose. Pridūrė, kad dėl 
to laikrodžio susitvarkysiąs pats, nes suradęs porą klientų, no- 
rinčių išsinuomoti galvą, du ožius, kurie, aišku, tūkstančio pen- 
kių šimtų gal ir neduos, bet tūkstantį tai tikrai... bala žino, kam 
jiems prireikė tos Milžino galvos, bet jam tai visai nerūpėję. 

Kadangi leisdavau jai išeiti gana dažnai, Iris netrukus įsigijo 
puikių vietinių klientų. Aš slėpdavausi Forde ir stebėdavau, kaip 
ji mylisi su manimi, aikčiodama iš pasitenkinimo varto akis, 

juokiasi, glosto man skruostą, raičiojasi mano akivaizdoje. Gar- 
sas apie Iris netruko pasklisti po visą miestą. Iš toliausių už- 
kampių atsibelsdavo pasimylėti su ja. Pirmiausia užplūdo ama- 
tininkai ir moksleiviai, paskui visokie ratuoti pimpalaikiai. Vė- 
liau pastebėjau ponus, kuriuos atveždavo uniformuoti vairuo- 
tojai, švarkuotus diplomatus, generolus, blizgančiais antpečiais 
ir aukso juostomis, medaliais apsikarsčiusius akademikus, pi1l- 
votus kanauninkus, plikomis lyg minkštų taukų kamuoliai gal- 
vomis, karininkus, advokatus, senatorius, kurie mylėdamiesi dėstė 
savo išvedžiojimus apie apgailėtiną šalies padėtį, kino artistus, 
išsidažiusius lyg kekšės, radijo komentatorius, žinančius visą tiesą. 
Keisdami savo prabangą į mano uniformą, savo veidus į manąjį, 
jie įgaudavo jėgų mėgautis Iris teikiamais malonumais, kai pa- 
nerdavo rankas į tą minkštą, mane mylintį kūną, atsiduodantį 
mano glamonėms, - visa tai mačiau pro galinį Fordo langą. Vie- 
ną kartą mačiau išlipant iš savo „Mercedes Benz“ ir don Chero- 
nimą de Askoitiją, šnektelėjo su Romualdu, sumokėjo pinigus ir 
gavo Milžino galvą. Neišsigandau, nes Iris įsčios jau priklausė 
mano vaikui. Net pajutau jam užuojautą, nes nuo to laiko, kai 
prieš daugel metų jį palikau, visokiais būdais, net ir skandalin- 
gais, mėgina susigrąžinti potenciją, kurią saugau savo akyse. Jau 
nėra jaunas. Iš nusivylimo griebiasi keistų ir abejotinų eksperi- 
mentų. Bet viskas veltui. Juk Žinote, kad viskas veltui, don Che- 
ronimai, ir tai truks tol, kol aš to norėsiu, vargšelis, apgailėtinas 
impotentas, suglebusiu lyg tuščia rankovė galu. 

Pamatęs jį nė kiek neišsigandau, supratau, kad reikėjo rizi- 
kuoti: turiu leisti jam persirengus manimi pasimylėti su Iris Ma- 
teluna. Užteko pamatyti besimylintį, kad vėl trumpai tapčiau jo 
sėkmės ir triumfo liudininku. 

Mano galva jį prarijo. Vos tik pasirodė Iris, prispaudė ją prie 
sienos ir abu ėmė judėti vienu ritmu, bet veltui, kas nutiko, 
mano gražuoli, ar jau nebemyli manęs, kad tau nepakyla, myli 
kitą, ne ne, palauk, esu pavargęs, luktelėk minutėlę, net per 

standų medvilninį kostiumą pajutau jo išgąstį, beviltišką mel- 
dimą padėti, šnabždant mano vardą, ieškant mano žvilgsnio. 
Supratęs, kad išgąstis gali jį priveikti, įkišau galvą pro Fordo 
langelį, kad pastebėtų mane, Umbertą Penjalosą, kuris lydėda- 
vęs jį į viešnamius, kai Ines laukėsi, kad nepakenktų kūdikiui, 
eikš, Umbertai, palaikyk man kompaniją, ir eidavau su juo, Žiū- 
rėdavau, kaip smaginasi su pirma pasitaikiusia kekše, O jis gir- 
davęsis, matai, koks esu vyras, Umbertai, matai, kaip sugebu ją 
pasmaginti, lažinuosi, kad tu jos nepriverstum šitaip alpėti iš 
malonumo, mano pajėgumas, pečių tvirtumas, rankų ir kojų mik- 
lumas, o mano liežuvis, o mano lūpos, žiūrėk į ją, Umbertai, 
klausyk, kaip ji vaitoja, ar supranti, kad esi tik apgailėtinas mul- 
kis, nes nesugebi sužadinti tokio geismo kaip aš, tave perveria 
skausmas ir sužeidžia, lauk, kol ilgesys išdegins visą tavo es- 
mę, liūdėk, kad nesugebi to, ką sugebu aš... ką sugebėdavote, 
don Cheronimai. Jau nebe. Šiandien - taip, nes leidžiu jums 
matyti mano veidą, prigludusį prie Fordo lango, mano liūdnas 
akis, skausmą, kuris dar gyvas mano vyzdžiuose, todėl pavyko 
priversti Iris Mateluną alpėti iš malonumo. 

Negaliu apsakyti, kokią skaudžią dvejonę pajuto don Chero- 
nimas pamatęs mane: mesti Iris ir nutraukti šį po daugel metų 
pradėtą vyriškumo aktą, kad pagaliau sučiuptų mane ir pasi- 
naudotų manimi, ar pasilikti su Iris ir toliau mėgautis meile, 
prarasti mane ir visiems laikams prarasti save patį. Mane matė 
tik sekundę ir suprato, kad nesivaidena. Puoliau bėgti ir pasi- 
slėpiau Namuose. Niekada daugiau iš jų nebeišeisiu. O kam? 
Viskas kuo puikiausiai susiklostė, ir planas pavyko: nebus 1a- 
bai sunku įtikinti don Cheronimą, kad iš Iris Matelunos įsčių 
gimęs mano kūdikis yra jūsų, paskutinis ilgus metus lauktas 
Askoitija, kurio taip ir nesugebėjo pagimdyti Ines. Don Chero- 
nimas pripažins jį. Duos savo vardą ir žemes. Jis taps Namų 
šeimininku. Išgelbės juos nuo sugriovimo ir bus kaip buvę - 
vienišos, aptrūnijusios sienos, tarp kurių liksiu amžinai. 

Kažin ką pasakytų mano tėvas, mano vargšas tėvas, pradinės 
mokyklos mokytojas, jei sužinotų, kad jo vaikaitis, mano sū- 
nus, traukinio mašinisto provaikaitis, purkuosis Askoitijos pa- 
varde? Ne ne, Umbertai, tvarką reikia gerbti, nevalia apgaudi- 
nėti nei vogti, norint tapti džentelmenu, pirmiausia reikia būti 
garbingam. Negalime tapti Askoitijomis. Net prisiartinti prie 
jų. Esame Penjalosos, šią bjaurią, vulgarią pavardę, dažnai ap- 
tinkamą komiškose pjesėse, visi taria su pajuoka, tai - beviltiš- 
ko prasčiokiškumo, būdingo komiškam herojui, amžinai pa- 
smerktam dėl savo plebėjiškos pavardės, simbolis, tik ją ir pa- 
veldėjau iš tėvo. Nes aš turėjau tėvą, nors jums ir sunku tuo 
patikėti, nors niekada nesidomėjote, neklausėte apie šį nenu- 
neigiamą faktą, aš turėjau tėvą, turėjau ir motiną, ir vieną varg- 
šę seserį, kuri kažkur nusidangino po gėdingo ištekinimo už 
kanceliarinių prekių parduotuvės savininko, ten pirkdavau są- 
siuvinius pirmosioms poezijos rašliavoms, o ji - Kleo de Me- 
rodės, Imperijos piemenaitės ir Bertinio atvirukus; pranyko, gal- 
būt jau ir numirė kokiame lietingų pietinių provincijų kaime. 
Mano tėvas atsiminė tik savo tėvą, lokomotyvo mašinistą, to- 
liau —vieni tamsuoliai kaip mes, be šeimos istorijos, priklau- 
santys masei, kurioje išsitrina autentiškumas ir poelgiai, užŽ- 
leisdami vietą populiarioms tradicijoms ir legendoms. Neprisi- 
minė mūsų istorijos, buvo tiesiog Penjalosa, išlepintų, nervus 
gadinančių žemesniųjų klasių mokytojas. Girdžiu savo tėvo bal- 
są po riebaluota nuo parafino lempa. Vakare, užvalgęs kokio 
motinos paruošto viralo, dėstydavo man apie būtinybę siekti ko 
nors daugiau, nepasitenkinti šia liūdna šeimos tuštuma - be is- 
torijos, be tradicijų, be atsiminimų; nuo jo viltingo balso, ro- 
dės, prailgdavo naktis, o nepaliaujamai nuo stogo teškantys lie- 
taus lašai tarytum atkakliai jam prieštaraudavo. Tėvas man vis- 
ką paaiškindavo. Tai darydavo nieko neaiškindamas, aistringai 
savo švelnia, bet drovia ranka, kuri norėjo, bet nedrįso paliesti 
manosios, padėtos ant sesers siuvinėtos staltiesės, turėjusios ro- 

dyti mūsų namų tvarką, prie kurios visai netiko klibantis stalas. 
Taip, tėti, taip, tikrai, o kaipgi, pasižadu tau, kad tapsiu kuo 
nors svarbiu, kad vietoj šio liūdno neišraiškingo Penjalosų vei- 
do įsigysiu fantastišką kaukę, didelį, švytintį, besišypsantį ir 
tobulą veidą, kuriuo nebus galima atsigėrėti. Tarytum užjaus- 
dama dėl tokio beprasmio užmojo, motina akimirką pakeldavo 
akis į mane, paskui vėl nudelbdavo į adomą kokios vietinės 
piniguotės apatinį sijoną. Kuo nors. Tapti kuo nors. Motina jau 
iš pradžių žinojo, kad niekuo svarbiu aš netapsiu. Galbūt todėl 
ją užmiršau, nepaisant jos pasiaukojimo mūsų svajonėm, ku- 
riomis ji netikėjo. Niekuomet nesijaučiau jai artimas, ji visada 
buvo nuošaly, nors mus prižiūrėjo, bet nesižavėjo tuo, kas vi- 
liojo mano tėvą, seserį ir mane. Tapti kuo nors. Taip, Umber- 
tai, sakydavo mano tėvas, tapti džentelmenu. Jį draskė nusivy- 
limas, kad toks netapo. Buvo niekas. Beveidis. Negalėjo įsigy- 
ti net kaukės savo ambicijoms, savo veidui, kurio neturėjo, pa- 
slėpti, todėl kad gimė beveidis ir neturėjo teisės tapti džentel- 
menu. Jo juokingai taisyklinga mokytojėlio tartis ir rūpinima- 
sis laiku sumokėti mokesčius, kaip vėliau sužinojau, nebuvo 
būtini džentelmeno atributai. Pamenu, kaip kalbėdavo po lem- 
pa šaltoje patalpoje ir pūtuodamas viralo kvapu vis kartodavo, 
kad stebuklų nebūna, jis ne toks naivuolis, kad nesuprastų, jog 
aš niekuomet netapsiu tikru džentelmenu, tokiu, pavyzdžiui, 
kaip šios dienos laikraštyje minimas ponas, kuris pasirašė susi- 
tarimą dėl sienų su kaimynine šalimi, arba ponai, kurie prastū- 
mė įstatymą dėl cenzūros arba gamybos ir žemės ūkio plėtoji- 
mo, arba sudarė sandėrius dėl kasyklų ar žemių, ponai, valdan- 
tys šią mažą šalį, kur visi vienas kitą pažįsta, bet niekas, abso- 
to kvartalo, daržovių pardavėją iš dar tolimesnio kvartalo - nie- 
kas, kas būtų kas nors, nepažįsta mūsų, Penjalosų... ne, nebuvo 
nei trenktas, nei svajotojas, kad nesuvoktų, jog negaliu tapti 
toks kaip jie, juk džentelmenais gimstama, tai Apvaizdos do- 

vana, pagaliau, kad ir kas atsitiktų, juk visuomet būsiu Penjalo- 
sa, Ojis buvo tik pradinės mokyklos mokytojas, nunešiotu krei- 
duotu kostiumu, ir mano senelis buvo tik mašinistas garvežio, 
kuris daug dūmydavo, bet netoli nuvažiuodavo. Ne. Tikrai ne. 
Tikėtis to jau būtų per daug. Nors kas Žino, galbūt pasiaukoji- 
mu ir atkaklumu man pasisektų tapti bent kiek panašiam į anuos 
garbingus ponus, mėgdžiodamas juos galėčiau nutiesti, tarkim, 
tiltą. Kodėl gi ne? Argi dabar nekalbama apie viduriniosios kla- 
sės iškilimą mūsų šalyje? Kas Žino, priklausydamas viduriniajai 
klasei - šiuos žodžius tarė su ne menkesne pagarba nei džentel- 
menas - galbūt tapčiau panašus, pavyzdžiui, į advokatą, notarą 
ar teisėją. Galėčiau imtis politinės veiklos. Visiems žinoma, kad 
daugelis tokių jaunuolių kaip aš, neturinčių pažinčių, pinigų, gi- 
minių ir reikiamų ryšių, su neaiškia kilme ir juokinga kaip mano 
pavarde, ištrūko iš beveidės masės, įsisuko į politiką, įveikė vi- 
sas kliūtis ir pagaliau tapo kuo nors. Mano tėvas nesugebėjo. 
Niekada net nemėgino to daryti. Pasaulis kitų, kurie teisėtai bu- 
vo kas nors, nepažįstamųjų pasaulis, regėjosi jam stebuklingų 
proporcijų ir pasakiško atbalsio. Negalėjau suprasti, kaip šlubuo- 
janti ir taisyklėmis paramstyta mano vargšo tėvo vaizduotė galė- 
jo būti tokia nuoširdi ir jausminga? Kaip vakarieniaudavo. Ko- 
kių turėjo daiktų. Ką ir kokiais žodžiais sakydavo, kaip juos 
ištardavo. Kur eidavo sekmadienio popietę ar kitomis dienomis. 
Iš siuvimo uždirbtus motinos pinigus išleisdavo dienraščiams ir 
žurnalams, susigundydavo ir brangiaisiais, kaip La Esfera. Lauk- 
dama valgio, mano storulė ir tingi sesuo su nušiurusiu peruku ant 
galvos skaitė Vijaespesos poemas, dūsaudama apžiūrinėjo Bar- 
tolocio nupieštas grožybes, Garsijos Sančio aprašytas kažkokias 
pavyduliaujančias moterytes, nei doras, nei parsidavėles, kvie- 
čiančias savo drauges pasikalbėti apie meilužius kažkokiose mis- 
tinėse vietose, vadinamose boudoirs ", o tėvas sklaidė dienraš- 

čių lapus ir garsiai postringavo apie būtybes tikrais veidais, nes 
matė jas išspausdintas, nors asmeniškai jų nepažinojo, kad klau- 
sytume jo pasakojimų, kad pajustume monotoniško liūdesio 
nuodus, kurie iš jo svajonių skverbėsi į mus. Pamenu jo trum- 
pareges akutes už storastiklių akinių, kai skaitydavo mums nau- 
jienas, akys, kurių spalvos neprisimenu, skendėjo neįveikiama- 
me liūdesyje. 

Daug vėliau, kai jis jau buvo miręs, nors kažin ar apskritai 
gyveno, ir tai ne mano išgalvota, teko įsitikinti, kad jį apsėdu- 
sios mintys buvo gryni paistalai, nes žmonės, kurie buvo kas 
nors ir turėjo savo veidą, buvo beveik tokie pat kaip mes: jie 
irgi mėgo svogūnus, kėdės, ant kurių sėdėjo, savo bjaurumu 
mažai skyrėsi nuo mūsiškių, o elegantiškumu, temdžiusiu jam 
protą, pasižymėjo tik kelios prekeivių šeimos. Dauguma žino- 
mų žmonių pasirodė esą netašyti kaimiečiai ir veltėdžiai, ne- 
praustaburniai viešnamių lėbautojai ir triukšmadariai, savo mo- 
terų prievartautojai ir palaidūnai, jie iš tiesų buvo labai panašūs 
į mus ir kitus mokytojėlius ir mėsininkus, ir daržovių prekiau- 
tojus. Bet jei visa tai kas nors būtų pasakęs mano tėvui, jis nie- 
ku gyvu nebūtų patikėjęs. Jis manė kitaip. Jis skaitė laikraš- 
čius. Jis žinojo, kokius neįtikėtinus dalykus šie žmonės sugeba 
įgyvendinti, tuo ir skyrėmės nuo jų. Matydamas, kaip skaudu 
mano tėvui, sielojausi ir aš. Nes mano tėvas, don Cheronimai, 
nebuvo karjeristas, neleisiu net šmėstelėti tokiai minčiai. Net 
negaliu pavadinti jo ambicingu, siekiančiu materialinės gero- 
vės: kad tapčiau kuo nors, jam nė į galvą nešovė padaryti mane 
verslininku. Ne, mano tėvas buvo kitoks, buvo svajotojas, ap- 
sėstasis, beviltiškai nederantis prie savo fantazijų... Gyveno ba- 
lansuodamas ant ribos, skiriančios jį nuo tų, kurie sugebėjo tapti 
kuo nors. Taip, nedrįskite galvoti kitaip, mano tėvas buvo su- 
žeistasis, atstumtasis, liūdnas ir nusivylęs. Sustoję skersgatvy- 
je žiūrėdavom į parko link riedančias karietas, į laiminguosius, 
be jokio vargo turinčius savo veidus, 0 aš turėjau sunkiai dirbti, 

kadjį įgyčiau: mane išmokė atpažinti tuos ūsuotus ponus, lydi- 
mus pasakiškų damų, kurios mano, vaiko, akimis tebuvo tik aki- 
mirksniu dingstančios rausvų ir geltonų skrybėlaičių dėmės. 
Vieną rytą tėvas vedėsi mane už rankos į centrą. Už viskam 
abejingos motinos uždirbtus pinigus ėjome pirkti man pirmo- 
sios tamsios eilutės, kad jau nuo vaikystės įprasčiau rengtis kaip 
džentelmenas. Ir baltų marškinių, ir juodo kaklaraiščio, ir po- 
ros lakinių batelių: puikus rinkinys siekiantiems Žėrinčios lem- 
ties. Apsvaigęs nuo jo svajonių, kurios, rodos, turėjo išsipildyti 
nupirkus man džentelmeno apdarą, žingsniavau linksmai šali- 
mais, tarytum su Šia nauja eilute atsivers visos durys į pasaulį, 
kur viskas įmanoma. Tėti, aš iš tikrųjų tapsiu kuo nors, garsiu 
advokatu, didžiu politiku, juk matėte puikius mano įvertinimus 
mokykloje, paklausykite, ką sako apie mano pažangą istorijos, 
anglų, prancūzų ir lotynų kalbų mokytojai, taip, stengsiuosi ge- 
rai mokytis, darysiu viską, ką man liepsite, pasižadu išpildyti 
jūsų svajonę, kad daugiau taip nekentėtumėte, negaliu pakelti 
jusslegiančio liūdesio. Eilutė, kurią rengėmės pirkti, turėjo bū- 
ti gera, patvari, šiek tiek didesnė, kad greitai neišaugčiau, ne- 
krintanti į akis, kad žmonės nepamanytų, jog tai vienintelė ma- 
no eilutė, kurią įstengėme nusipirkti. Apžiūrinėjome prabangių 
centro parduotuvių vitrinas, nors puikiai žinojome, kad čia jos 
nerasime, mano pirmasis kostiumas kabojo vienoje iš mūsų 
kelia įtarimo. Taigi buvo pavasaris. Moterys rengėsi lengvais 
drabužiais. Ir niekas netrukdė spoksoti į spindinčias vitrinas. 
Staiga tėvas truktelėjo mane už rankos. Akimis pasekiau jo 
žvilgsnį. Šaligatviu, lenkdamas linksmai iš ryto šurmuliuojan- 
čius žmones, žingsniavo aukštas tvirtas vyras, labai šviesių plau- 
kų, atviro žvilgsnio, kupino, kaip man pasirodė, elegantiškos 
paniekos, apsirengęs kaip niekas kitas, manau, nedrįstų reng- 
tis: visas pilkas, labai šviesus, perlų, balandžių, dūmų spalvos, 
bateliai pailgintomis nosimis, zomšos blauzdinės ir puikios odos 

pirštinės, nei pilkos, nei rusvos, nei geltonos, nei baltos spal- 
vos. Ant krūtinės kabojo akiniai, vieną pirštinę mūvėjo, kitą 
nešėsi rankoje. Eidamas pro šalį jūs palietėte mane savo piršti- 
ne, tiesiog brūkštelėjote man per ranką štai šioje vietoje: ir da- 
bar jaučiu tą prisilietimą, vis dar deginantį mane po tiek metų, 
po šiais skudurais, kurie slepia ir šautinę žaizdą. 

Taigi kai jus išvydau, don Cheronimai, tarytum kokia alkio 
skylė atsivėrė manyje, aš panūdau pasprukti pro ją iš savo ra- 
chitiško kūno ir persikūnyti į pro šalį einantį vyrą, troškau tapti 
jūsų dalimi, nors būčiau tik šešėlis, įsikūnyti arba suplėšyti jį į 
skutelius, sukapoti ir užvaldyti jį dalimis: elgesį, spalvą, gebė- 
jimą žvelgti be baimės, todėl, kad jis viską turėjo, todėl, kad jis 
pats buvo viskas. Aš, atvirkščiai, buvau niekas ir niekuo, to 
mane išmokė tėvo ilgesys. Jis tardavo savo vardą skiemenimis: 
Cheronimas de Askoitija, sugebėjau iššifruoti jūsų mikčioji- 
mą, godžiai stebėdamas, kaip stabtelėjate ant banko laiptelių 
pasišnekučiuoti su grupele draugų ir kartkartėmis kilstelėjate 
savo pilką skrybėlę, sveikindamasis su vienu ar kitu pro šalį 
einančiu pažįstamu. 

Kiekvienas nuėjome savo keliu, nes negalėjome stovėti lyg 
įbesti ir amžinai vienas į kitą Žiūrėti, nors ir labai abu to norėjo- 
me. Mano tėvas atsiduso. Praėjo labai arti mūsų. O mesjo ne- 
pažįstame, negalime jo nei pasveikinti, nei pažįstame tų, kurie 
pažintų ką nors, kas jį pažinotų, kad bent mūsų vardus jo aki- 
vaizdoje paminėtų. To pakaktų karjerai padaryti, jei don Che- 
ronimas malonėtų įsukti mane bent sraigteliu jo vairuojamoje 
mašinoje dabar, kai grįžo iš Europos, ir, sako, ketina vesti. Ne 
tik dėl to šį rytą dūsavo mano tėvas, don Cheronimai. Jį taip 
smaugė nepagydomas ilgesys, nuo kurio nepagydomai pradėjo 
skaudėti ir man. Tėvas dūsavo dėl fantastiškos, abstrakčios idė- 
jos, jam buvo skaudu, kad tai nepasiekiama, iš nusivylimo, su- 
pratęs, kad niekada nesugebės būti toks. Štai kodėl taip sunkiai 
šį rytą dūsavo mano tėvas, don Cheronimai, iš ilgesio. 


— Ei, Titai. Kaip sekėsi? 

- Blogiau nebūna 

— Kodėl gi? 

— Nesidavė. Visą laiką juokėsi, nes kažkokia geltona kalė 
lindėjo Forde ir mus stebėjo, paskui pradėjo laižyti jai koją, O 
man tampė kelnes. Pažiūrėk, kokia čia skylė. O Gina leipo juo- 
kais, ta kvaiša. Kai pagaliau ją prirėmiau, manėm, kad ta kalė 
jau yra išsinešdinusi, staiga ji vėl sušmėžavo už mašinos lange- 
lio, lyg šypsodamasi laižėsi snukį ir patenkinta kinkavo galva, 
klausyk, toks juokas suėmė, kad negalėjau nieko padaryti, ir 
Gina pradėjo kvatotis, paskui užsimovė kelnaites, taip ir likau 
nieko nepešęs... 

— Eik tu peklon. Prasti popieriai, drauguži, kitą kartą pasi- 
seks. Surasiu tau tikrai gerą mergą. Bet čia Ginos kaltė. Ta gel- 
tona kalė vis paskui ją tąsosi ir kitiems bernams, sako, yra pa- 
gadinusi reikalą. Nieko nebus. Eisiu pasikalbėt su Romualdu. 
"Tau turėtų grąžinti pinigus. 

— Taigi net papų nedavė palaižyti. 

Gabrielius yra Tito vyresnysis brolis, naudotų žurnalų ir ro- 
manų krautuvėlės savininkas. Sugebėjo nusipirkti net du žaidi- 
damas, kol pradės veikti aparatas su automobilių lenktynėmis, 
Romualdas pešioja sau ūsus. Pyksta, šūkčioja, smarkiau už ki- 

tus sukioja žaidimo vairą. Jis kiek vyrėlesnis. Svajoja nusipirk- 
ti mopedą. Kitiems bernams atsibosta Žaisti su juo, nes jis vis 
laimi. Tarpusavy kuždasi, kad Romualdas dedasi kietas, o kas 
jis čia toks, bet nuo to laiko, kai nusipirko laikrodį, tikrai pasi- 
keitė. Geriau eime prie lentynų, pasiimsim Žurnalų, pavarty- 
sim, padėsim, imsim kitus, parodysim juos tam, kuris pasirė- 
męs alkūnėmis sėdi šalia Ginos. Grįžę iš mokyklos leidžiame 
laiką Gabrieliaus krautuvėlėje, vakarais, kai sutemsta - irgi, 
tarsi norėtume pirkti kokį romaną, bet prieš tai knygą reikia 
gerai pavartyti, gal nieko verta. Gina leidžia užskaitymą glos- 
tyti jai kojas. Titas užkiša mano galvą ir marlinį švarką užveid- 
rodžio: jo veidas siaurutis lyg paukščio, visas nusėtas spuogais. 

— Klausyk, Romualdai, grąžink mano broliui pinigus. Gina 
nė už kąjo neprisileido. Nežinau, drauguži, ko iš jos norėjo 
Titas, net gerai jos nepažįstu. Išnuomoju Milžino galvą visiems 
norintiems, bet man nė motais, ką su ja veikia, čia jau kiekvie- 
no jūsų reikalas, taigi šaukštai po pietų. 

— Ei, tu, nevaidink čia nekalto avinėlio. 

— Jei tavo brolis būtų tikras vyras, tikras stipruolis, būtų ją 
išdulkinęs. 

— Būk atsargus, nekalbėk apie mano brolį blogai. 

Keturi asai prisiartina pasiklausyti. 

— Klausyk, rėksny, aš čia niekuo dėtas, kad ta geltona kalė pasi- 
painiojo. Titui, tavo broliui, už gerą kainą išnuomojau Milžino 
galvą, bet man visai nerūpi, kam jinai jam. Neįdomu. 

Padėjome žurnalus į šalį, regis, bus peštynės. Titas yra geras 
Keturių asų draugelis. Jie neleis, kad toks gaidys kaip Romual- 
das jį mulkintų, žinia, Titas dar tik pienburnis nesubrendėlis, 
panorėjęs išbandyti tuos reikaliukus... juk kaip nors reikia iš- 
mokti. Labiausiai supykęs buvo Anisetas. 

— Mėšlo krūva. 

Romualdas trinkteli jam į akį. Kiti trys Asai puola prie jo, 
tačiau Romualdas vikriai išsprūsta, nekabinkit man makaronų, 

ta Gina tikra kekšė ir visai ji ne Gina, tai kuo aš čia dėtas, baikit 
tas kvailystes, suknisti šikniai, reikėjo čia man susidėti su to- 
kiais pienburniais kaip jūs, eisiu sau, kur mano galva, pasiim- 
siu savo galvą ir daugiau į šį kvartalą nė kojos nekelsiu. Andre- 
sas užlenda už veidrodžio ir pasirodo užsidėjęs mano galvą, 
prilaikydamas ją viena ranka, ima šokti. 

— Nusiimk mano galvą, šūdinas ožy! 

—Jo galva, jo galva, perlais nusagstyta galva, tik pažiūrėkit... 
don Romualdo galva... 

Gabrielius atsisuka ir įsmeigia žvilgsnį į jį. Pradedam ginčytis, 
kaip dažnai atsitinka tokiose situacijose, reikalai pakrypsta į gerą- 
1ą pusę. Nebūk niekšas, Romualdai, visas kvartalas žino, ką veiki 
su Gina ir su Milžino galva, naudojiesi, kad mergiščia ne visai 
sveiko proto. Liepiame Romualdui nešdintis, niekam šiame kvar- 
tale jis nereikalingas nuo to laiko, kai įsigijo laikrodį paauksuota 
apyranke, mano, kad ir mopedą iš mūsų išlups, tegul dingsta sau 
tas šūdgabalis. Tik prieš tai tegul grąžina Titui pinigus. 

— Nė nemanau. 

Andresas nusiima mano galvą. 

— Duok šen galvą, sakau. Man jau gana, išeinu, bala jūsų 
neniatė. Šiknių kvartalas. 

— Ak, šit kaip? Šiknių? Don Romualdas reikalauja savo gal- 
vos, o mes jo neklausysim, nors jis ir labai pasipūtęs, juk ruo- 
šiasi pirkti motociklą. 

— Galjau rengiasi pirkti tą didelį juodą automobilį su vai- 
ruotoju? 

— Regis, girdėjau, kad labiau norėtų balto, pakeliamu vir- 
šum... 

— Arba spalvoto. 

Andresas trenkia galvą į žemę, niekas nekreipia dėmesio į 
klykiančią Iris. Gana tau, Gina, raminkis, nebūk kvaiša, palai- 
kykit ją kuris nors, visai pašėlo, neleidžia pasišnekėti mums su 
don Romualdu. 

— Įsidėmėk, Anselmai, dabar jis jau don Romualdas, nes 
turi Milžino galvą, be to, ketina pirkti mašiną, į jį reikia kreiptis 
labai pagarbiai, taigi don Romualdas prašo, kad malonėtumė- 
te jam grąžinti Milžino galvą, nes galite ją išterlioti. 

— Keista, net nepagalvojau, kad jo. Maniau, tas Romualdas — 
tik dvesiantis iš alkio mėšlinas sąvadautojas, neturintis net kur 
nusibaigti. 

— Ką čia tauzijat! 

— Atsargiai, Antonijau, saugok, kad nieko neatsitiktų don Ro- 
mualdo galvai, ji labai vertinga. 

— Atiduokit ją man, prakeiktieji... 

Gabrielius pasitraukia. 

— Nekelk čia triukšmo, Romualdai. Ir tu, Gina, sėdėk ra- 
miai, nebūk kvaiša. Dar prišauksit karabinierius, juk žinote, 
kad dirbu nelegaliai, nemoku už patentą. Nutilk, Gina, vel- 
niai tave griebtų, užčiaupk jai kakarinę, stuobry, negaliu susi- 
šnekėti. 

Iris krinta ant žemės ir apkabina mane. Dulkės pasiutusiai 
graužia akis. Andresas ima mušti mane tarytum būgną, o kiti 
trys Asai ir Titas pasileidžia šokti: tom tom tom tom - kokie 
skaudūs tie smūgiai, tom tom tom tom - pakelia nuo žemės Iris 
tom tom, kad paplūdusi ašaromis šoktų su jais mano veidą dau- 
žančių smūgių ritmu: tom tom tom tom tom - nagi, judriau, 
Gina; dar vienas sukinys ir Romualdas metasi tiesiai prie An- 
dreso, kuris parverčia mane ant žemės. Iris cypdama puola gin- 
ti mane nuo kitų užpuolikų; visi norėtume pastverti tą galvą, 
žaidimėlis jau darosi įdomus... supuolę parbloškiame Romual- 
dą veidu į žemę. Keturi asai ima spardyti ir spjaudyti gulintįjį, 
staiga nustoja ir spardyti, ir spjaudyti. Jau nebereikia ir laikyti. 
Uždeda ranką ant sugurintos mano nosies. Iš viršaus į jį žvelgia 
grėsmingi pasitenkinusių berniūkščių veidai ir nuo ašarų pa- 
burkusios Iris akys. Gabrielius iškošia: 

— Išsigimėlis. 

Romualdas pramerkia sudaužytas ir pajuodusias akis. Lėtai 
keliasi remdamasis viena alkūne. Keturi asai jį ragina spyriais. 
Vėl parpuola ant žemės, šį kartą manęs neliečia, akys užmerk- 
tos, kūnas suglebęs, plaukai susivėlę, iš drabužių belikę vieni 
skutai. Tik jo lūpos sujuda: 

— Kaltas yra kitas gaidys, ne aš... 

Nori išduoti Muditą. Nori paaiškinti, kas jis toks, kad jis ir 
pradėjo šį, jau pasibaigusį, žaidimą. Bet nežino, kas esu. Nie- 
kas šiame kvartale manęs nepažįsta, nes niekur nesirodau. Ne- 
žino, kad pasislėpęs už kartoninių Milžino galvos sienų galiu 
viską stebėti. 

— Koks dar kitas gaidys? 

Negali paaiškinti. Sako: 

— Gina yra tikra kekšė. 

— Gina, paklausyk, kokias šlykštynes apie tave kalba Romu- 
aldas... 

— Kas toks? Tai tamsus nakties paukštis... įsižeidė mat, nes 
nesileidau su juo daryti nanai. Jis baisiai sunkus, laimei, Milži- 
nas mane išgelbėjo... 

— Arne tiesa, kad jis tik dvesiantis vargeta? 

— Nieko nėra man padovanojęs. 

— Pagąsdink jį, Gina... 

Iris mėgina išgauti kokią nors baisią grimasą: suurzgia, iš- 
tempia lūpas ir pašiaušusi plaukus ima šiepti dantis: 

— Grrrrrr, aš esu Brodvėjaus pantera, grrrrrr, ir tave gyvą 
suėsiu, grrrTTT... 

— Suėsk jį, Gina. 

— Spirk jam. 

— Grrrrrr, aš esu Pantera... 

Mūsų ratas, į kurį susibūrėme šiam vaidinimui, vis labiau 
spaudžia Iris ir Romualdą, mūsų kojos užstoja mane... tik pen- 
kias minutes manęs nematei, Iris, ir jau pamiršai: esi Brodvė- 
jaus pantera, kuri šoka skersgatviuose ir ant Namų palangės, 

taip įsitraukusi į šį naują Žaidimą, kad pamiršai viską, kas buvo 
anksčiau, šoki laukinį šokį aplink gulintį ant žemės kūną. Iš 
apačios matau tavo blauzdas, matau, kaip nusiauni batelius, kils- 
teli palaidinukę ir kraipydama klubus įtempi savo raumenis; 
mes tau audringai plojame, visada tau plojame, mindžioji Ro- 
mualdą, ir mes uždedame po vieną koją jam ant krūtinės, jei 
mėgintų keltis. Andresas ieško manęs ir suranda. 

— Klausyk, Romualdai, čia radau kažkokį gražų daiktelį. Ar 
jo nori? Ateik čia, Anisetai, spirk jam... 

Mano galva išlekia į orą, Anisetas ją sugauna, meta Antoni- 
jui, tas sugavęs vėl meta, vėl skrendu, mano stangrios ausys 
didžiuliu kamuoliu, Titas, Gabrielius, Iris kaip pamišus klykia: 
paukštis, tamsus nakties paukštis, Romualdas yra raganius, jis 
pavertė mano Milžiną tamsiu nakties paukščiu, ir skrajoju leng- 
vai lyg tamsus nakties paukštis, skrendu nuo rankos ant rankos, 
kol pagaliau kažkas leidžia man nukristi ant žemės. Smūgis 
žiebia ausin. Neturiu rankų užsidengti tą skylę, taip skauda 
ten, kur dažai nusilupo. 

— Po velnių, atsargiau elkitės su mano galva, sakau jums. 

— Gražuolio galva... 

— Neišpurvinktt jos, šikniai... 

- Žiūrėk, Romualdai. Matai? Čia, viena ausies dalis jau įply- 
šusi, geriau nuplėškim visai. | 

Vienu mostu Anselmas nurauna man gabalėlį ausies ir, vi- 
siems mums sveikinant ir plojant, išdidžiai ją parodo. Iris at- 
ima išjo tą gabalėlį. Kūkčiodama suklumpa prie manęs, ban- 
do vėl pritvirtinti kaip buvo, bet neįstengia, nelimpa, ir kaž- 
kuris paspiria tą gabalą tolyn, vėl mėto jį vienas kitam. Iris 
verkdama tebeklūpo prie manęs jau žinodama šio žaidimo 
baigtį, kas dabar man bus, o aš neturiu nei rankų apsiginti, nei 
kojų pabėgti, vien tik akis, kurios mato, ir ploną odą, kuri 
sugeria smūgius. 

— Pažiūrėkit, ką padarėt, šeimininkas užmuš mane, visai ją 
suniokojot, niekšai, turėsit sumokėti man užjos pataisymą. 

— Nereikės nieko taisyti. Pribaigsim. 

Mane mėto iš rankų į rankas, sviedžia ant žemės, paleidžia į 
orą, Iris bėgioja paskui, mėgina gelbėti, jai leidžia mane ap- 
glėbti ir vėl išplėšia iš rankų, ne ne, nežudykit mano Milžino, 
jis geras, vėl skraidina mane plyštantį, skaudantį, nubrozdintą, 
pilkas kartonas prasimuša pro dažytą odą, mane meta ant že- 
mės, plyšta skrybėlė, nors tai neskausminga. Romualdas atsi- 
duria prie vieno iš mūsų — Anselmo - kojų. Kai Romualdas 
bando uždengti mane savo kūnu, Anselmas paspiria prie Ani- 
seto kojų, ir šis paklausia: 

— Ei, ar grąžinsi Titui pinigus? 

— Ne. 

Po tokio atsakymo Anisetas spiria man tiesiai į veidą, jo koja 
įsminga į sumaitotą mėsą, kuri apglėbia mane žalojančią koją, 
vėl netekau veido, jau pradedantys ryškėti bruožai išnyks, su- 
muštom akim nieko nematau, liksiu aklas, net ne aklas, nieko 
iš manęs neliks, Anisetas valkioja mano veidą pasimovęs sau 
ant kojos, maigo mane iš vidaus, šlubčioja, 0 mes, visi kiti, 
raitomės iš juoko, ei, sugalvok tu man, koks juokingas tas kvanka 
Anisetas, o Romualdas - žioplys - sekioja jį keturiomis, ban- 
dydamas nusiimti galvą, lyg ji būtų kas nors daugiau nei karto- 
no skutų krūva, tarytum dar galėtų ją, nubrozdintą, apiplyšusią, 
suniokotą išgelbėti, o pusprotė Iris puldinėja čia prie Romual- 
do, čia prie galvos, čia prie Aniseto, kam dabar jai ta galva, juk 
niekam daugiau netinkama, nebent išmest į šiukšlyną, mėgina 
atimti iš Aniseto, bet tik dar labiau sudrasko ir klykia iš pykčio; 
žiūrėkit, jos rankoje skrybėlė, užsidėk ją, Gina, tau per didelė, 
pašok, Gina, su ta Milžino skrybėle, šok, šok štai taip, brangu- 
te, duok man skrybėlę, ir aš noriu užsidėti, man, ne, man, aš 
noriu, pasidalykim ją, aš - vieną ausį, ne ne, prašau jūsų, ką 
man pasakys šeimininkai turkai, kaip atsiskaitysiu jiems už tą 

galvą, ir taip esu vargeta, 0 per jus dabar gausiu velnių, turėsit 
man atlyginti už sudraskytą galvą, žiūrėkit, akies gabalas, ožiai 
neraliuoti, paskambinsiu karabinieriams, kad jus visus uždary- 
tų, pradedant tavimi, Gabrieliau, kad dirbi nelegaliai, taigi sau- 
gokis, tik pamėgink, Romualdai, niekšeli nelaimingas, jei ateis 
karabinieriai, papasakosim, kaip išnaudoji tą kvaišelę nepilna- 
metę Giną, ir mes esame nepilnamečiai, 0 tau jau dvidešimt 
vieneri ir neprisistatei į karinę tarnybą, na ir žliumbia ta pus- 
kvailė merga, laikanti Milžino nosį saujoje, pašok su tuo pim- 
palu, Gina, šok, gana žliumbti, šok, sakau tau. Gabrieliau, mesk 
kitą galvos dalį man, Antonijau, man, Titai, aš noriu kitos au- 
sies, šių zuikio dantų, perplėšk, vienas bus tau, kitas man, kai 
ateis karabinieriai, papasakosim, kaip tu išnaudojai Giną, apsi- 
meta šokėja, 0 ji tik kekšė, karabinieriams nelabai visa tai pa- 
tiks, taigi šiame žaidime pralošęs būsi tu, nagi, kas nors pašau- 
kit karabinierius, mums tai nieko nebus, o tau - galas, tu mėš- 
linas sąvadautojau ir niekše. Ne, Gina, tu neišeik, turėsi paliu- 
dyti karabinieriams, pažvelkit, kaip Andresas šoka, nosį lyg pim- 
palą užsidėjęs, vienintelis nesuplėšytas daiktas, štai iki ko nu- 
siritau, mano didelė nosis virtusi falu, esu suglebęs, tuščiavidu- 
ris, kartoninis falas, nieko daugiau, aš visas suglebęs, be kraujo 
ir nervų rezginio, kažkuris paima mane, nagi, paleisk pimpalą, 
bet kur pasidėjo toji puskvaišė Iris, nepamatys geriausio pokš- 
to, bėgte išbėgo, nes labai bijo karabinierių, gerai jau, Ansel- 
mai, pakaks, palik ją ramybėje, visai suplėšysi, kam dar šitą 
draskyti, juk jau prisišėlote iki valiai, žiūrėkit, kiek atplaišų ant 
žemės, švino spalvos draiskalai - tai visa, kas liko iš Milžino 
galvos, kuri buvo tokia graži, ne, nesuplėšykit nors šito, tik tiek 
iš manęs liko, palikit jį ramybėje, atiminėja falą vieni iš kitų, 
peštynių metu perplėšia mano puikųjį falą į dvi ar tris dalis, 
nebelieka nieko, ir kvaišelė Gina pradingo, sako, bučiuodavosi 
kaip artistė: dūsaudama, užsimerkusi, praverta burna, ir šnabž- 
dėdavo, koks saldus nanai, branguti, dar noriu nanai, kur ji din- 

go per tokį lietų. Dabar, kai jau nebeliko Milžino, turbūt nebe- 
išeis į viršutinio aukšto balkoną pašokti mums, gaila, gerai 
šokdavo ta pusprotė Gina, taigi gal ir nevisprotė, bet ką jau ką, 
o šokdavo tikrai gundomai. Romualdas slenka durų link. Visi jį 
pamiršo. Tik tuomet jį pastebi Gabrielius. 

— Niekur neisi. 

— Grąžink pinigus, Romualdai. 

— Vagis. 

— Niekšas. 

— Nepilnamečių tvirkintojas. 

Kai berniūkščiams baigia nudžiūti iš juoko ištryškusios aša- 
ros, Romualdas jau kuria tolyn tamsia gatve. Susibūrę šaukia- 
me jam pavymui: niekšas, šūdžius, sąvadautojas, vagis, ir mo- 
juojame Milžino draiskanomis lyg nosinaitėmis. Nė vienas ne- 
išdrįsta vytis Romualdo, lietus jį praryja ir po kelių minučių jis 
pradingsta neapšviestoje gatvėje. 

— Gerai. 

— Gerai pasilinksminom. 

— Tikrai buvo verta pinigų, kurių tau negrąžino... 

— Aišku, visi pasilinksminot už mano pinigus. 

Gabrielius ramina brolį, kad taip nesijaudintų, pats grąžins 
jam tą tūkstantį pesų. Keturi asai tapšnoja jam per nugarą, nu- 
siramink, vyruti, ką reiškia tas tūkstantis pesų, mes surasim tau 
tikrai gerą mergiotę, tikrą mergiotę, su kuria galėsi kaip rei- 
kiant pasivolioti, nebus daugiau tokių nesąmonių, nereikės slėp- 
tis po kartonine galva, kad prie sienos išdulkintum jau persiso- 
tinusią mergšę, taip irgi gerai pasismaginti, bet nesulyginsi, kai 
dulkiniesi lovoje su karšta mergiščia visą naktį, negaliu visą 
naktį negrįžti namo, nes mama ir tėvas supyks, juk esu dar ma- 
žas, pridengsiu tave, Titai, apgausim mamą, kad galėtum pra- 
leisti visą naktį lovoje su karšta merga, kaip priklauso, kitaip 
tikrai neverta, ir dar duosiu tūkstantį pesų, kad nusiramintum ir 
turėtum pinigų sumokėti tikrai gerai mergiotei. 

 Išsiskirstome lietuje. Staiga Andresas susigriebia, kad jau vė- 

lu, ir palieka krautuvėlę. Gabrielius prašo padėti jam šiek tiek 
apsikuopti, nes jo mama nusprendusi skirti namo dalį, išeinan- 
čią į gatvę, žurnalų ir meilės romanų pardavimo-supirkimo ver- 
slui. Ji jau sensta, turi daug darbo ir nesirengia prižiūrėti krau- 
tuvės. Būkit malonūs padėti man tvarkytis. 

Gabrielius surenka išvisų pakampių žurnalus. Ivarkingai su- 
dėlioja ant lentynėlių. Kažkuris dar maigo Žaidimų automatą, pas- 
kui meta ir vangiai koja paspiria Milžino atplaišų krūvelę. Ani- 
setas ir Anselmas prieina prie automatų, bet taip ir nesuskumba 
spustelti mygtuko - dabar jie tik niekam tikusios epo herojų, kar- 
žygių imitacijos. Žiovaudami išeina iš krautuvėlės ir net neatsi- 
sveikinę sprunka į lietų, kiekvienas į savo pusę. Padėti savo bro- 
liams sukimšti draiskanas į kibirus pasilieka tik Anisetas. Jei di- 
desnis gabalas nesutelpa į kibirą, tiesiog jį perplėšia. Čia dar rai- 
čiojasi akies dalis, balta, juodais lyg žvaigždės taškeliais, o ši 
atplaiša - ausis. Kai viskas jau daugmaž aptvarkyta, Gabrielius 
prie veidrodžio pastebi tysantį apdulkėjusį Milžino drabužį. 

— Štai ką pamiršome. 

— Kurį kišim? 

— Niekam vertas. 

— Padovanosim Ginai. 

Juokiasi. 

— Ta mergelė tikrai atrodė pamišusi. 

— Kažin ar tiesa, kad ji manė?.. 

— Kekšė ji. Vaizduoja nekaltą su ta Milžino istorija. 

Anisetas stovi tarpdury ir žiūri į lietų laukdamas kokios pro- 
švaistės. Dėsto: 

— Netikiu. Ji kažkokia keista. Sako, kai dulkinasi, viską daro 
tarsi ne iš tikrųjų, nemokšiškai, lyg Žaisdama, ne taip kaip ki- 
tos, ir sako nanai, nanai kaip kūdikis. Žinot, man kartais kyla 
begalinis noras nueiti ir papasakoti viską vienuolėms, kad ko 
neatsitiktų tai Žioplei, kuri, dar sako, našlaitė. 

— Nesikišk, Anisetai. 

— Tikrai, nesikišk. 

— Aišku, geriau nesikišti. 

— Galjau eik, Anisetai, noriu užrakinti. 

— Nuobodžiaus ji Namuose. 

— Būtum matęs, kaip atrodė Romualdas. 

— Šito tai jau nė padujų mūsų kvartale neliko. Kažin ką jam 
pasakys garsieji šeimininkai turkai? 

— Nagi, Anisetai... 

— Ar neužsičiaupsi tu. 

Šiek tiek pragiedrėja. 

— Jau einu. Kiek šiandien užkalei? 

— Nežinau. Turbūt nedaug, rytoj patikrinsiu kasą. Kai lyja, 
niekada daug neužkalų. O labiausiai siutina, kad kažkokie niek- 
šai, pasinaudodami jūsų sukeltu šurmuliu, nugvelbė man kele- 
tą naujutėlių romanų. 

— Na, tai ašjau eisiu. 

Broliai nieko neatsako. Palei šalikelę stūksantys namai tapo 
melsvi. Riešutmedžių šakos žibintų šviesoje atrodė lyg su- 
smaigstyti kabliai. 

— Kada rytoj atrakinsi'? 

— Bus matyt. 

— Gal užeisiu. 

— Iki, Gabrieliau. 

- Iki: | 

— Iki, Titai. 

— Atia. 


Rūsys buvo šiltas ir kvapnus, šviesa sklido iš žvakidėje įstaty- 
tos žvakės. Mes, septynios senolės, paguldome Iris į lovą. At- 
rodo nekaip mūsų vargšė mažytė. Rita su Dora greitai nuvel- 
ka šlapius drabužius, imasi džiovinti plaukus, tikrai nelengva 
išdžiovinti tokią kupetą, šitiek plaukų tos Iris! Dėl Dievo, tur- 
būt jie niekad neišdžius, dar gaus plaučių uždegimą; aprengia 
ją flanelės baltiniais, kad sušiltų, užmauna kojines, apvelka 
megztinį, apgobia šilta skara, ką dar, ak taip, butelį karšto 
vandens prie kojų, bet vanduo beveik verdantis, reikia įkišti 
kokį žabelį, kad nesprogtų, ištrauk iš šluotos vieną ražą. Ma- 
rija Benites patraukia arčiau krosnelę. Apkamšo vargšelę šil- 
tomis skaromis, negaliu pasakyti, kas nutiko tai mažytei, at- 
radom ją prie vartų, baloje, iki siūlo galo permirkusią, visiš- 
kai basą, kas žino, kur jos bateliai. Palietusi jos kaktą Marija 
Benites patikina, kad karščio neturinti, nieko baisaus, tik rei- 
kia laikyti šiltai apklostytą, pagirdyti karšta liepžiedžių arba- 
ta su citrina ir prižiūrėti, kad nesumanytų keltis ta mažoji ne- 
nuorama, kai šitaip lyja, šalta ir vėjuota. Paruoškit liepžie- 
džių su citrina, pagirdysit, kai nubus, tegul Amalija užpliko. 
Dabar tegul pamiega. 

— Nekelkit triukšmo. 

Damiana šluoja grindis. Dora mezga. Rosa Peres, kuri nieko 
nemoka, veja žolelių pynes, dėl visa ko, kraujui stabdyti, nie- 

kada nežinai, kas gali nutikti per pirmąjį nėštumą. Paskui, kai 
laukiesi antro, trečio kūdikio, jau ne taip svarbu, viena mano 
tetulė turėjo aštuoniolika vaikų. Dirbame tyliai, mūsų ramūs, 
švelnūs ir duslūs balsai netrikdo miego. Iris sukruta: 

— Senjora Rita... 

Rita prisiartina. Visos prisiartiname. Rita prisėda ant lovos 
krašto, paglosto jai kaktą, Iris susiranda jos ranką ir tvirtai su- 
spaudžia. Pamačiusios šį jaudinamą gestą, mūsų pritvinkusios 
akys vos sulaiko ašaras. 

— Kaipjautiesi, brangute? 

Iris dirsteli į mus nustebusi, jos veidu perbėga baimės ir pa- 
sipriešinimo šešėlis. Paslepia ranką. Ima verkti, ir kuo toliau, 
tuo labiau, taip, atrodo, lyg jai, vargšelei, širdis plyštų iš skaus- 
mo, kažin ko ji taip sielojasi, nepanašu, kad ką nors skaudėtų, 
čia kažkas kita, galbūt kas nors papasakojo, kad jos tėvą už 
išdavystę ir nužudymą nuteisė myriop, girdėjau motinėlę Beni- 
tą kalbantis su tėvu Asokaru, kad rengiamasi jį sušaudyti. 

— Buvo parašyta laikrašty. 

Mūsų žvilgsniai nukrypsta į Damianą. 

— O iš kur tu Žinai? 

- Perskaičiau... Žinoma, apie tai skelbė prieš kokius du mė- 
nesius, buvo ir tėvo nuotrauka, visai nepanašus į nusikaltėlį... 
dabar jau bus miręs... 

— Turbūt jai viską išpasakojai, todėl dabar tokia nesava. 

— Ar aš? Kodėl gi būčiau turėjusi jai pasakoti? 

Septintąja vietoj Brigidos išrinkome Damianą, kad sudary- 
tume septynių senolių, dalyvaujančių gimimo ir mirties apei- 
gose, skaičių. Damiana tokia mažutė, lyg nykštukė, plonų ran- 
kų ir kojų. Didelėje burnoje nebeliko nė vieno danties, kaip 
kūdikis, veidas - raizgalynė raukšlelių, susimetusių aplink ma- 
žytes, bet žvitriai spindinčias akutes. Šluoja toliau. Nebūtina, 
kad tupėtų šalia Iris kaip mes. Ji vis dėlto naujokė, pati pasku- 
tinė. Tačiau negali paneigti, kad ji nepamaloninta: išrinkome 

ją, o ne Sunildą Toro, nors, sako, kur tik dirbusi tarnaite, iš visų 
namų ją išgindavę, nes buvusi didelė bastūnė. 

Mėgina įtikti mums, lyg būtų mūsų tarnaitė. 

— Damiana, arbatinukas užvirė... 

— Damiana, maniau, kad moki pradurti čiulptukuose skyles, 
štai, žiūrėk, įkaitini virš liepsnos adatą, nuvalai ir tada cvakt... 

Išgerk, Iris, karštos liepžiedžių arbatos su citrina, tau padės, 
ir nebeverk daugiau, kas atsitiko, nežiūrėk į sieną, į tuos barz- 
dotus vyrus su karabinais, jie tokie baisūs... ir kaip Muditui 
šovė į galvą šalia Iris lovos priklijuoti tuos pabaisas, vargšelė 
tikrai gali išsigąsti, nežiūrėk į tą pusę, neverk daugiau, nusira- 
mink, juk nieko neatsitiko, pasistenk vėl užmigti... 

Iris neužmiega. Žiūri akis įsmeigus į lubas, o mes stengia- 
mės kalbėti apie ką kita, apie nėrinius, rūgpienį, raugėjimą, ta- 
čiau negalim nepastebėti, kaip Iris akyse susitvenkusios ašaros 
pradeda riedėti skruostais. Veidelis sustingusiomis akimis, at- 
rodo, jau neturi to vaikiško apvalumo. Neatpažįstame jos. Ne- 
žinome, kaip elgtis. Pradeda dejuoti. Damiana, plonutė tartum 
metalo strypas, įsispraudžia tarp mūsų, apsidairo, prieina prie 
naktinio stalelio, kur sudėti seilinukai, paima vieną, užsiriša ir 
įsliuogia į žydru dirbtiniu šilku padabintą bronzinį lopšį veb- 
lendama agu agu, didelėmis nekaltomis akimis ir pakeltomis 
aukštyn rankytėmis prašo ją pamyluoti. 

— Agu... 

— Gana jau, Damiana... 

— Ištepliosi lopšį savo purvinomis kojomis. 

Iris žiūri į šį pasibaisėtinai seną kūdikį, kuris tiesia į ją ran- 
kytes ir sako „mama, mama“, šypsosi jai savo nekaltomis aki- 
mis, prašo paimti ant rankų ir paglostyti, nes kūdikiams patin- 
ka, kai juos ima ant rankų ir myluoja, ir mamoms patinka imti 
kūdikius ant rankų ir myluoti, spardosi, tabaluoja karpomis apė- 
jusios kojos, gumbuotos, nuospaudomis nusėtos pėdos su išsi- 

šovusiais pirštų kaulais, dėmėtas, raukšlių išvagotas veidas su- 
simetęs į šypseną, iš bedantės burnos ant naujutėlaičio seilinu- 
ko tįsta senos seilės. Rita nušluosto Iris ašaras, ši, kiek aprimu- 
Si, nuo naktinio stalelio pasiima baltutę kepuraitę su bumbulu. 
Pasilenkia prie Damianos. Užmaukšlina jai ant galvos. Damia- 
na zirzena ir muistosi, kol Iris po jos plaukuotu smakru riša 
dailų kaspinėlį. Kai pagaliau jai pavyksta, kūdikis nurimsta ir 
nusišypso. Kartu su Iris visos skaniai nusikvatojame. 

— Nuimk jai kepuraitę, Iris. 

— Damiana turi utėlių. 

— Ši kepuraitė skirta tavo lėlytei. 

— Damiana yra mano lėlytė. 

— Nair bjaurus tavo lėlytės veidelis. 

— Netiesa, man ji graži, be to, sako „mama“... 

— Man salta, mama... 

— Paduokit man antklodėlę, apsupsiu ją. 

Paduodame, ko prašomos. Iris pakyla iš lovos ir apmuturiuoja 
antklode senės liemenį ir kojas. Opa pa... padedame Iris paimti 
ant rankų Damianą, papuoštą kepure su bumbulu, seilinuku ir 
susuptą į antklodę. Kūdikis ima knirkti. 

— Reikia kūdikėlius pasūpuoti, kai jie verkia, tada nurims. 

Iris vaikštinėja pirmyn atgal... ša ša, nurimk, mano mažute, 
ša ša, užmik, mano brangute... kol nutildo Damianos verksmą. 

— Užsnūdo. 

— Pabus išalkusi. 

Damiana atmerkia akis. 

— Mama, noliu niamnia.. 

Iris prisėda šalia krosnelės, rimta, susikaupsi. Atsisagsto pa- 
laidinukės sagas. Ištraukia vieną apsunkusią krūtį. 

— Niamnia, mama... 

— Gerk, mano mažute. 

— Nagi, Damiana, imk savo niamnia, neversk laukti, kažin ar 
daugiau bepasiūlys... 


JOSĖ DONOSO E TAMSUS NAKTIES PAUKŠTIS 103 


Bedantė Damianos burna priglunda prie Iris spenelio, o mes 
kvatojame pilvus susiėmusios, kaip gerai, kad mums pasitaikė 
toji Damiana, tikra pokštininkė, geresnė nei Menčė, tikras cir- 
pagimdei, Iris, kokia gėda, paslėpk jį, tikrai, geriau kur nors 
paslėpti, kad, gink Dieve, kas neužmatytų, nes išsigąs arba pa- 
šieps tave, nematytas dalykas, plaukuotas kūdikis, o Iris sako, 
visai ne, mano mažoji lėlytė - tikra gražuolytė, kai kalba, man 
smagu, kai žinda mano krūtis, nagi, Damiana, brangute, žįsk 
sau į sveikatą, paskui aš tave pasūpuosiu ir padarysiu tau nanai, 
ir prašysiu senolių, kad leistų tau miegoti su manimi vienoje 
lovoje, kad šildytum mane, kai taip trūksta šilumos, esu nors ir 
storulė, bet šaltakraujė, gerai, Damiana, užteks, jau pakanka- 
mai žindai, nebūk smagurė ir gobšuolė, jau gana. Iris paslepia 
krūtį. Vėl su kūdikiu ant rankų vaikštinėja po rūsį, delnu tapš- 
nodama per nugarą, kad kūdikis atsirūgtų. Trinktelk stipriau 
per nugarą tai senai susmirdėlei, jei neatsirūgs, paskui susuks 
pilvą ir verks, niekas tuomet Namuose negalės užmigti, kai jau 
Damiana verkia, tai verkia iš širdies, atsimenate, mirus Brigi- 
dai verkė taip, kad turbūt net Ginklų aikštėje girdėjosi, dar trink- 
telėk, Iris, smarkiau. Galiausiai Damiana atsiraugėja sudrebin- 
dama visą rūsį, mes vėl raitomės iš juoko. 

— Dabar tai jau tikrai girdėjosi Ginklų aikštėje. 

— Mama, mama, padariau sisių... 

— Negali būti, ta sena kiaulė. 

— Gali. 

— Susmardins naujutėlę antklodę. 

— Reikia skubiai pervystyti, kol nesusigėrė. 

— Tai pervystyk savo kūdikį, Iris... 

Iris paguldo Damianą ant rankšluosčio, kad nesuteptų pata- 
lo. Rita paduoda naują vystyklą, Amalija atneša talko, Rosa 
Peres - kempinėlę, Marija Benites - tepalėlio, Dora tarškina 
barškutį, kad nukreiptų kūdikio dėmesį, taip galės jį ramiai per- 

vystyti, kartais kūdikiams nepatinka, kai jiems keičiami vys- 
tyklai. Mama pakelia apiplyšusią palaidinę ir susmirdusį apa- 
tinį sijoną, numauna vilnones kojines, šlapias kelnaites, man 
reikia šilto vandens, ne, ne tokio karšto, dar apiplikysiu savo 
mažylę, o mergiotė neprastai rūpinasi kūdikiu, atrodo, kad gy- 
venime tik tą ir veikė - prižiūrėjo kūdikius, pažiūrėkit, jau din- 
go širdgėla, kuri taip ją kamavo, dabar Iris jau laiminga, juo- 
kiasi, žiūrėkit, kaip juokiasi pamačiusi tą bergždžią, sustabarė- 
jusią, juodą, labiau nei džiovinta datulė susiraukšlėjusią lytį. 
Net ašaros ištryško iš juoko matant, kaip Damiana nepatenkin- 
ta raukosi, kai Iris jai švelniai plauna dziundzę. Neskaudės, mano 
mažytei, nebijok, jos dziundzytė tokia švelni, tokia jautri, pra- 
skėsk jai kojas, Iris, pažiūrėsim, ar toji senė labai susmirdusi, 
tik nesibaimink, praskėsk, ar nežinai, kad mergytėms būtinai 
reikia praskėtus kojytes gerai išplauti ten viduje, kitaip nuo tal- 
ko ir tepalėlių gali susikaupti nešvarumų ir įsimesti koks užde- 
gimas, taigi atsargiai, bet kruopščiai, kad neliktų jokių nešva- 
rumų, švelniai, taip, tenai, gerai, švelniai glostau savo dukrelės 
dziundzę, mano kalbančios lėlytės, man niekada neteko žaisti 
su lėlėmis, kai buvau maža, turėjau tik skudurais apvyniotą pa- 
galį, ši daug įdomesnė už man žadėtą lėlę, nes ji - gyva lėlė, 
kempinėle glostau tavo dziundzę, kad nusiramintum, kad kal- 
bėtum, sakytum agu, mama, gražioji mamyte, tavo šiurkščios 
rankos, kurios yra mano kūdikio rankos, paliečia skruostą, o aš 
lengvai plekšteliu per švelnius sėdmenis, iš tikrųjų tavo sėdme- 
nys labai švelnūs, nors kitos senolės ir šaiposi, kai tu sukioji 
klubus, kol tave prausiu. Jau nebesimuistai, užsimerki. Pabu- 
čiuoju tavo raukšlėtas įsčias. 

— Kokia graži dziundzytė tos mano mergytės. 

Atrodo, kad Damiana pagaliau užmigo. Iris niūniuodama 
barsto talku juodus plaukelius. Mes, kitos senolės, mokome ją 
teisingai vystyti, ne taip vynioji, Iris, va šitaip, šitaip geriau, ne, 
Dora, nesuveržk taip, nes kūdikiui bus nemalonu ir jis verks, 

gali net pašusti... labai negerai, kai kūdikiai šunta... pamatysi 
tu, sena suskretėle, Damiana, ims ir iššus tavo užpakalis, zyz- 
le tu, nesakau jums, kad dabar geriau, bet aš visuomet šitaip 
vystydavau senjoros Gertrūdos vaikus ir nebuvo atsitikę, kad 
kuris pašustų. 

Mes grįžtame kiekviena prie savo darbų. Iris suvysto Da- 
mianą į antklodėlę, atsisėda kamputyje ir niūniuoja, niūniuoja 
švelniai ją sūpuodama, priglaudusi skruostą prie jos dėmėto vei- 
do, tylutėliai dainuoja: 


Mergelė skalbė, 
Juozapas džiovė, 
vaikelis verkė, 

Jį šaltis užklojo... 


Kai kūdikėlis ima knirkti ir vėl prašyti niamnia, mama, dal 
noliu niamnia, Iris vėl išsiima krūtį, ir kūdikis patenkintas į ją 
įsisiurbia. Tai vaikelis nemigėlis ir visai nenuvargęs, geriau pa- 
dainuoti ką kita, kas galėtų jį įbauginti ir užmigdyti, nes kitaip 
nebus čia galo, ir mes negalėsim miegoti. 


Arurururupėda 

atskris čionai pelėda 
įkirs užpakaliuką, 

nes rado ten kakiuką... 


Jau nesiskiria abi, ji ir Damiana. Baigiame pamiršti, kad ji var- 
du Damiana. Vadiname ją Iris kūdikiu. Kai pagaliau nelieka 
pašalinių, tokių, kaip sena liežuvautoja Karmela, amžinai vis- 
kuo nepatenkinta, arba Sunilda Toro, sekiojanti mus lyg koks 

peslys, laukiantis vienos iš mūsų mirties, kad greičiau ją išrink- 
tume, nors ir nežino, ar tikrai ją išrinksime, pasimuistęs Iris 
glėbyje, bjaurusis kūdikis šokteli ir susiriečia jai ant kelių, ir 
mama ją myluoja, daro nanai, nanai mano mergyte, kokia geru- 
tė, nedaro į kelnytes kakų, kokia gražutė, čiūčia liūlia kūdikėlį, 
teka iš nosies snargliai, ir mama nušluosto gyvaplaukiais ap- 
žėlusią nosį, vaikelis padaro sisių, tada Iris pakeičia vystyklus, 
o kai prašo niamnia, ištraukia apsunkusią baltą krūtį, ir kūdikė- 
lis žinda, paskui atsirūgęs užmiega. Pabunda dažniausiai šlapia 
iki ausų, niekaip nepasisekė atpratinti nuo šio bjauraus įpročio, 
nepaisant visų senolių protestų, vėl šlapia toji mergiotė, dėl Die- 
vo, kada gi pagaliau išmoks prašytis, nes jau tikra kankynė nuo 
ryto iki vakaro skalbti vystyklus, kai ir be to dar laukia begalė 
darbų... taigi reikia kuo skubiau pervystyti, nes kitaip gali pašus- 
ti, O visos gerai žinome, kad nieko nėra blogiau už pašutimą. 
Iris praskečia Damianai kojas. Manęs nežeidžia atvirai de- 
monstruojama bjauri jos lytis. Atvirkščiai. Įrodymas, kad mes, 
tokios tyros ir kilmingos, nesigėdijame demonstruoti Muditui 
savo pavydžiai slepiamos kūno vietos, reiškia, jog priklausy- 
mas šešių senolių ratui ištrynė manąją lytį. Galiu ją išsaugoti. 
Išnyksiu labai pamažu. O mano vardas, pakartotas devynis tūks- 
tančius tris šimtus kartų šimte mano knygos egzempliorių, ku- 
riuos don Cheronimas saugo savo bibliotekoje tarp įvairių nie- 
kieno nevartomų bibliografinių įdomybių, išrikiuotų medinėse 
lentynose prie aksominių ramios spalvos fotelių dešinėje įėji- 
mo pusėje, jų spalva jau gerokai nublukusi. Pats to nesuvokda- 
mas, jis Mane saugo, su manimi bendrauja, man padeda, aš juo 
naudojuosi, kad saugotų mano vardą, kad paslėptų tuos skie- 
menis, ir daugiau niekas, išskyrus jį, neprisimintų, nes kartais 
aš užsimirštu, pranykstu, netenku balso, netenku lyties, esu sep- 
tintoji senolė. Praradau savo išmintį seniai, motinėlei Benitai 
padėdamas plauti ir šluoti, nugalėti nenugalima, ką daryti su 
Karmen Moros kulnais, ji taip šlubuoja, liko tik Žirniai, o seno- 

lės reikalauja pupelių ir šilumos, Muditai, jau visai nebeturim 
anglių, geriausiai būtų pereiti per žemesniųjų aukštų kamba- 
rius ir pririnkti medgalių, kurių pilnos grindys, sulūžusių langų 
rėmų ir sijų nuolaužų, juk vis tiek viską nugriaus, šluoti, plauti, 
kartais uždegti ant altoriaus žvakių ir muštis sau į krūtinę, ir 
tilindžiuoti varpeliais patarnaujant mišiose, negirdžiu, negaliu 
kalbėti, ko dar iš manęs norite, su lytimi buvo sunkiausia, bet 
esu septintoji senolė, mano falas - tik odos ir mėsos gabalas — 
pamažu sunyko, panašiai kaip Damianos dziundzė. Kai nušvinta 
saulė ar pakyla vėjas, išdžiaustome Iris vaikelio vystyklus ap- 
dikėlis negali pasilikti be švarių drabužėlių. Pasišaukiame Ama- 
liją, klaidžiojančią po kitus kiemelius ir ieškančią piršto, kad 
nukabintų visus vystyklus. 

Damiana labai sumažėjo. Tapo apvalesnė ir lengvesnė. Kaip 
ir aš - prarado kalbą, sako tiktai noliu miego, niamnia, mamy- 
te, dal niamnia, agu agu, noliu kakų, ir švelniai žaidžia su Iris 
speneliais, glosto juos savo šiurkščiais pirštais, glamonėja, kram- 
to bedante burna, juokdamasi niurko, nes visas pasaulis sueina 
jai į šiuos du malonumo taškus, kurie įkalino Iris mūsų svajo- 
nėse, kad gautume iš jos tai, ko trokštame: jos sūnų, mūsų ste- 
buklingą vaiką, kuris nuvestų mus visas tiesiai į dangų, nes mir- 
ties akimirkos mes būtume linkusios išvengti; mano vaikas, don 
Cheronimo de Askoitijos vaikas, pratęs mūsų giminę. Mes pra- 
dedame kalbėtis apie mėnesinių gausumą, apie senovės patirtį, 
ruošiant kūdikių košeles, tepalėlius, apie šilkinius kaspinus, ne- 
peršlampamus patiesalus lovelei. Iris taip pat pasikeitė: perėju- 
si iš vieno įsikūnijimo į kitą, ankstesnįjį netruko galutinai už- 
miršti, tarytum jos atmintis būtų kokia slidi medžiaga, prie ku- 
rios nelimpa jokie prisiminimai. Ji jau nebe Gina, Brodvėjaus 
pantera ir Milžino mylimoji. Jo net neprisimena. Dabar ji visiš- 
kai pasinėrusi į Damianos mamos vaidmenį. Nė dalelės buvu- 
sios Iris nėra šiame žaidime, pakeitusiame ankstesnįjį. 

Mąstau, ką reikės daryti su Iris kiautu, kai atliks savo už- 
duotį - pagimdys kūdikį? Negaliu leisti, kad vėlesni persikūni- 
jimai išstumtų dabartinius, kol iš Iris galiausiai nieko neliks, 
išnyks išdalyta ir išnarstyta, jos dalis atrasime mirusių senolių 
ryšeliuose arba paslėptas po lovomis, man irgi patinka saugoti 
nereikalingus daiktus po lova, rankraščius, kurių niekada nei1š- 
leisiu, pastebėjimus ir pilnus sąsiuvinius rašliavos, kurią kita- 
dos vadindavome apmąstymais, mano kūrybą nagrinėjančius 
kritinius straipsnius, taip pat saugau savo vardą tarp sendaik- 
čių, susikaupusių po lova, esu ambicinga, nenoriu, kad kitos 
senolės vogtų iš manęs Iris kiauto dalis, noriu viską iki pasku- 
tinės dalelytės turėti viena. Todėl ir ruošiu šį namelį. Suradau jį 
tarp velionės Brigidos daiktų ir paslėpiau dar prieš pasirodant 
motinėlei Benitai, kad neįtartų, jog ką nors pasisavinau. Tai 
grojanti dėželė, medinis šveicariškas namelis. Pakėlus dangte- 
lį, laikomą dviejų vyrių, pasigirsta Venecijos karnavalo melo- 
dija - vienintelė skambanti dėželės melodija. Stumdant skar- 
dos plokšteles, pavyko ją suderinti. Viskas jau beveik paruošta. 
Šiltame rūsyje, kol Iris apnuoginusi krūtis maitina nepasotina- 
mą Damianą, aš užsiimu namelio fasado dažymu: netikras snie- 
gas ant langinių ir stogo, mediniai paukštukai, raudonos užuo- 
laidos, šonuose susegtos žaliomis sagtelėmis, tarp jų įklijavau 
veidrodžio šukelių, taip sustiprindamas įspūdį pažvelgus vidun. 
Reikia, kad Iris apsiprastų su namelio vidumi. Esu tvirtai nu- 
sprendęs pasisavinti tai, kas liks iš Iris po gimdymo, tegul tęsia 
savo egzistenciją kaip žaislas. Įkurdinsiu čia ir Damianą. Gi- 
mus tikram kūdikiui, Damiana prisišlies prie beverčio Iris kiau- 
to... galės miegoti susiglaudusios šveicariškoje trobelėje, gla- 
monėtis, nebenorės niekur eiti, bijos visko, kas laukia už šios 
mažutės erdvės, kur abi susietos savo žaidimu. Taip, Iris, būsi 
patenkinta savo namelyje su Damiana daug labiau nei lauke. 
Kartais, norėdamas pamatyti jus, pakelsiu dėžutės dangtelį ir 
pasigirs Venecijos karnavalo melodija. Ji tau labai patiks, pri- 

siekiu, jos bereikšmis skambėjimas patiks tau labiau nei tavo 
„jerks“ ir „frugs“, kuriuos šokdavai ant viršutinio aukšto palan- 
gės; nuolatos besikartojanti įkyri melodija šveicariškoje trobe- 
lėje užgoš visus tavo prisiminimus, užpildys tavo sielą, švarų 
kiautą, amžiams uždarytą paskutiniame nedidelės erdvės ribo- 
jamame įsikūnijime, nuolatos kartojantis Venecijos karnava- 
lui. Galiu prisiekti, kad netgi pavydžiu tau saugios egzistenci- 
jos muzikos dėžutėje. Saugosiu šį paskutinįjį įsikūnijimą, ne- 
leisiu tau iš jo pasprukti ir tapti kita, suvyniosiu tave į ryšelį, 
padėsiu po savo lova, šalia savo nereikalingos tvarkingai sudė- 
tos rašliavos, šalia kitų daiktų, kuriuos noriu išsaugoti ir išlai- 
kyti todėl, kad jie priklauso man, esu septintoji senolė, tavo 
begėdystė tai man kasdien patvirtina. 


Susiruošiau nulipti į rūsį, nes šiuo metu, pamaniau, tikriausiai 
būsi viena. Ketinau parodyti tau šveicarišką trobelę, kad im- 
tum prie jos pratintis: pasikviesiu tave, pažvelgsi pro veidrodi- 
nį langą, o aš tuo metu kaip įmanydamas liaupsinsiu viduje esan- 
čias grožybes, noriu, kad viską perpasakotum Damianai, ir abid- 
vi, mums, kitoms, nieko neįtariant, įkalbėtumėte mane leisti 
pažaisti šveicariškoje trobelėje, kuri pamažu įsiskverbs į jūsų 
„gyvenimus, vos tik įžengsite vidun pro veidrodines duris. 
Nenulipau rūsin. Likau šešėlyje, klausydamasis jūsų, stebė- 
damas tave ir tavo baisų kūdikį, kuris visai ne tavo kūdikis, juk 
nesako - miegelio, sisių, kakų, o sako - amerikiečiai apšaudė 
Hanojaus prieigas, Onasis pareiškia, Panagra - šių laikų žmo- 
gaus oro linijos, Aljendė atėjo į valdžią, mini sijonėliai išprašy- 
ti iš arkivyskupijos katedros, Fidelis Kastras primygtinai ragi- 
na intelektualus prisidėti nuimant šių metų cukranendrių der- 
lių, Fi-de-lis, Kas-tras, Kastras, gerai įsidėmėk raides, Iris: 

K-A-S-T-R-A-S, dabar parodyk man A iš žodžio „Kastras“, žo- 
dyje „Nikita“ , žinoma, šita ir yra a, matai, nesi visiška neiš- 
manėlė, ir tai visai nesunku, bet kodėl tave domina, už ką 
nuvertė Nikitą, jei dar net skaityti kaip reikiant nesugebi, ver- 
čiau dar luktelk ir nekvaršink sau galvos, kodėl atsitinka tas 
ar kitas dalykas, tai, kad aš jau moku skaityti, Damiana, gal- 
būt dar ne visai sklandžiai, bet jau beveik be klaidų, įsitikink 
pati: parduodama dešimties tūkstančių aromatų produkciją, 
dėl Dievo, ką jie veiks su dešimties tūkstančių kvapų gėlė- 
mis, kurios taip trumpai žydi, Panimavidos terminių šaltinių 
kurorte atostogauja Kristi Ramos, Palma Kristi, Kristi Kristi, 
Pjero de Bodueno Kristi šeimos... nieko sau, šitiek pusbro- 
lių... Belle Epogue kliūtys, nežinau, ką čia norėta pasakyti, 
Damiana, tai kita kalba, kurios aš nesuprantu. Jei Muditas ne- 
būtų užklijavęs ant viršaus kito laikraščio... pažvelk čionai, 
Iris, kaip gražu, atvaizdas šunelio Laikos, kurį nuskraidino į 
Mėnulį, pasakyk, kur yra a, teisingai, šita, atpažinai ją, nors 
parašyta buvo mažąja, argi nematai, kad čia daug įdomiau, 
nei ančiuko Donaldo kvailystės ir Korinos Tėjado išgalvotos 
istorijos, juk ten grynas melas, Iris, netikėk tuo nė per nago 
juodymą, čia todėl daug įdomiau skaityti, kad viskas nutinka 
iš tikrųjų, su tikrais žmonėmis, o ne išsidažiusioms beždžio- 
nėms; reikia skaityti laikraščius, nes iš laikraščių viską suži- 
nai, taip sužinojau ir apie tavo tėvą, taigi taigi, verk sau dabar, 
mat parūpo staiga jai, kad tėvas nuteistas mirties bausme, vė- 
lokai pradėjai dėl to jaudintis, ką padarysi, mažute, toks jau 
jo likimas... matai, turėsi išmokti skaityti, kad perskaitytum 
laikraščius ir neliktum kvaila neišmanėlė, kuri leidžiasi visų 
senolių mulkinama, įtikinėjama, kad aš esu tavo kūdikis, juk 
taip nėra, esu Damiana, dar įkals tau į galvą, kad mažius, kurį 
pagimdysi, Šventosios Dvasios apsireiškimas, kad tu esi ne- 
kalta mergelė, kaipgi tu gali būt nekalta, jei gulinėjai su tuo 
Romualdu, Milžino galvos savininku, kuris ir yra tavo kūdi- 

kio tėvas, reikia jį surasti, tegu ateina tavęs pasiimti ir veda, 
tuomet turėsi dirbantį ir tave išlaikantį vyrą, ir pati auginsi jo 
vaiką, o ne šitos senolės, privalai išmokti kovoti už save, to- 
dėl turi išmokti skaityti, nagi, kas čia parašyta, gana jau, ne- 
verk daugiau, kas parašyta šioje pastraipoje, hipių revoliuci- 
ja, bala Žino, kas tie hipiai, esu jau sena, bet tu gali sužinoti, 
žiūrėk, yra ir nuotrauka, panašūs į žydruosius, nes ilgi plau- 
kai, bet apsikabinę moteris, taigi ne Žydri, ir čia rašoma... pro 
atdarą langą ant dienraščiais išklijuotos sienos atsispindi di- 
džiulis Damianos šešėlis, žvitrios akių lėliukės nenustygsta 
priešais abi su Iris atsivėrusią erdvę, šitiek šviesos jų nuo tik- 
rovės apstulbusiuose veiduose, tokia kruopšti rašysena, jų skie- 
menyse, senės smiliaus tikslumas, žvakės šviesoje rodantis 
žodžius, frazes ir pavadinimus, Damiana šalia Iris lovos ryte 
ryja literatūrą, kurioje atsispindi buvusios dabarties agonija, 
žvakė seka iš vieno krašto į kitą, iš apačios į viršų, ieškodama 
daugiau naujienų, daugiau frazių, didelių, šmėstelėjusių lange. 

Daugiau negaliu palikti jų vienų. Turiu jas sekti kiekvieną 
akimirką todėl, kad Damiana mus apgaudinėjo, nori pavogti 
vaiką ir pranykti kokiam varganam nešvariam būste, kur jau 
niekas neatpažins valkatos drabužiais aprengto don Cheroni- 
mo de Askoitijos sūnaus. Kiekviena jų kartu praleista sekundė 
kelia grėsmę. Turiu kuo greičiau ką nors suregzti, kad atsikra- 
tyčiau Damianos, negaliu jų sekti, jos miega kartu, aš juk nega- 
liu miegoti kartu su jomis. Kai senolės susirenka į rūsį, Iris 
paima Damianą ant rankų, ir suglaudusios skruostus niūniuoja, 
kalbasi, aš numanau, apie ką kalbasi, planuoja pabėgimą, kad 
surastų Romualdą - tėvą, nesantį tėvu, nors turėtų juo būti; jau 
šiandien turiu pranešti don Cheronimui, kad ateitų išgelbėti sa- 
vo sūnų nuo purvo, į kurį Damiana nori jį įmurdyti, liovėsi ty- 
liai niūniavusios, nemeilikauja, spendžia spąstus, stebi, o tuo 
metu Dora mezga, Marija Benites maišo ant ugnies mišinį, Ro- 
sa Peres lygina, Rita nesėkmingai bando užmegzti šilko maz- 

gelį, Amalija žydroje taurelėje skalauja savo nesveiką akį, o 
Damiana, vėl mažutė, snūduriuoja ant Iris kelių, laukia galas 
žino kokios akimirkos, kokios galimybės, o išpampusi Iris krapš- 
to nosį ir žiovauja. Aš, septintoji senolė, įsitaisau kamputyje, 
piešiu ede/weis ant muzikos dėžutės ir stebiu. 

— Kada gi pagaliau gims? 

— Niekada negali nuspėti, kai gimimas stebuklingas. 

— Gaila, negalime jos paklausti, kada tai įvyko. 

— Kas kada įvyko? 

— Na, nuo kada pradėti skaičiuoti tuos devynis mėnesius... 

— Jokie devyni mėnesiai nieko nereiškia, kai įvyksta apsi- 
reiškimas, sakau tau, Amalija, nebūk kvaiša, kūdikis gims tuo- 
met, kai ateis laikas, ir baigta... reikia laukti... 

— O kaip Mergelė? 

— Kaip kaip"? 

— Juk Apreiškimo šventė, kai arkangelas Gabrielius su atkištu 
piršteliu pasirodė Mergelei Marijai, 0ji pasakė teesie man pagal 
"Tavo žodį, švenčiama kovo 25-ąją. O mūsų Viešpaties Jėzaus 
Kristaus gimimas - gruodžio 25-ąją, lygiai po devynių mėnesių. 

— Bet Iris - ne Mergelė Marija, čia paprastas stebuklingas 
gimimas, yra daug nekaltai prasidėjusių kūdikių, taigi nebūk 
įkyri, Amalija, tai negerai... 

— Nelabai suprantu. Ar kai vaikelis gims, Iris vis tiek bus 
nekalta? Juk visi vaikai pro ten išvysta pasaulį... 

— Ai, nežinau, pamatysim... 

— Tai ar liks Iris nekalta"? 

— Kaipgi kitaip, Amalija. Brigida taip sakė, o ir Marija Beni- 
tesją apžiūrėjo... Ar aš ne tiesą sakau, Marija? 

Marija nieko neatsako. 

— Ar girdi, Marija? 

Marija Benites liaujasi maišiusi savo kvapniuosius mišinius. 

— Nežinau... norėjau pasakyti jums... bet nebuvo tinkamos 
progos... 

— Ką? 

— Nagi, tądien, kai radome ją kiemelyje klejojančią ir tokią 
keistą. Pamaniau, ar tik kas nors nebuvo įsibrovęs į Namus? 

— Kaip? 

— Nežinau, tie vyrai - tikri paršai, 0 ji - tokia gražutė. Aš 
bijau... sako, kai moteris laukiasi kūdikio ir suartėja su vyru, 
kūdikis būna nepaprastas. Velionė Brigida pasakojo man nie- 
kada neprisileidusi vyro būdama nėščia. Žinom, kad visi jai 
gimę kūdikiai buvo negyvi, toks jau gyvenimas, matyt, Dievas 
šitaip norėjęs. Taigi, sako, kad gimsta neregėti vaikai, jei vyras 
perguli su besilaukiančia moterimi: pabaisos didžiulėmis gal- 
vomis, trumputėmis lyg pingvino sparneliai rankomis, rupūžės 
burnomis, plaukuotais ar žvynuotais kūnais, gali gimti be vo- 
kų, tuomet vargšai vaikeliai negali užmigti ir verkia verkia per 
visą naktį iš tos širdgėlos, kad jie pabaisos, dar ir todėl, kad 
neturi vokų ir negali sumerkti akių ir užmigti, turbūt baisu ne- 
galėti naktį užmigti, sako... 

Sako... sako... sako: visagalis žodis įžūliose senolių lūpose, 
skiemenys, į kuriuos sudėta visa vargetų išmintis... sako... sa- 
ko, kad Brigida buvo milijonierė, sako, kad plonytis šilkas ly- 
ginamas vos drungna laidyne, truputį papurškus vandeniu... sa- 
ko, kad šių Namų niekada nenugriaus... sako, kad įkišus žabelį 
į butelį, karštas vanduo nesusprogdins butelio... sako... sako, 
stebint metų, ar amžių, vingius, žodelio „sako“ kartojimas... 
kas žino, ką sako, kam sako, kada sako ir kaip sako, bet saky- 
damos tai, jos pabrėžia, kad sako... ir jos kartoja žodžio „sako“ 
tikrumą, kad jei vyras suvilioja besilaukiančią moterį, kūdikis 
gimsta pabaisa. Rūsio prieblandoje senolės - tarsi vos judan- 
tys skarmalų ryšuliai; Marija Benites vis pamaišo puodą ant įkai- 
tusių lankainių, ir kvapnūs pelyno, kuris, sako, gydo skrandžio 
sutrikimus, garai susitelkia išreikšdami nepaneigiamą tiesą apie 
don Cheronimo ir Iris išsigimėlį vaiką, kuris užsimezgė vieno- 
se įsčiose kažkam padėjus, kai pagaliau Ines pastojo, nenoriu 

liesti jos, nes bijau suluošinti savo vaiką, jis turi būti neprie- 
kaištingas ir, sako, jeigu myliesi su... kas žino, kada ir kur don 
Cheronimas išgirdo šitą sako, kuris galutinai pasmerkia visų 
giusių Iris, vaiką, taip pat ir visų po Milžino galva pasislėpusių 
generolų ir akademikų, tikrai, don Cheronimai, jūsų sūnus tik- 
rai bus nepakartojamas išsigimėlis, vertas vadintis Askoitija, 
aš, Penjalosa, nesugebėčiau pradėti tokio didingo išsigimėlio, 
tiktai bjaurų, nusilpusį ir alkaną kūdikį, kuris verkia, nes nori 
valgyti, o ne todėl, kad sapnuoja realybę tarytum nuostabius 
košmarus, kaip sapnuos tasai pabaisa, išnešiotas vaisingų Iris 
Matelunos įsčių, tęsk toliau, Marija, tu esi žiniuonė ir Žinai, kas 
sakoma, maišyk toliau savo puodą, iš kurio besiveržiantys ga- 
rai parodys tą deformuotą veidą, tą kuprotą kūną, kuris pakels 
iš fotelio gilumos Klube tingiai laikraštį skaitinėjantį don Che- 
ronimą, visiškai apleidusį savo garbingą verslą, savo galybės 
įrodymą, visus pašėlusius bandymus kaip kadaise, nes jam la- 
biau patinka auginti apdribusį pagurklį, primenantį mano pa- 
garbos vertą tėvą, neturite teisės jo nuvilti, don Cheronimai, 
niekada, jokiais būdais, kaip sakė Marija Benites, tebemai- 
šanti savo mišinių puodus ir bandanti prisišaukti pabaisą išgel- 
bėtoją, o ir tu, Amalija, patvirtink, jog išgirdai tą patį, neper- 
trauk jos, Dora, nė tu, Rita, patvirtink, kad tai neturi nieko 
bendra su Iris, nes vargšelė nėra nusidėjusi nei prieš tai, nei po 
to, nėra jokių vyrų, tas stebuklingas prasidėjimas - tai Brigidos 
išmislas, Brigida pradėjo Iris vaiką, tai ji - pabaisos motina, nes 
Brigida žinojo viską. Marija vis maišo užkaistą puodą, iš jo ga- 
rų man šypsosi suluošintas ir susisukęs Askoitija, noriu paimti 
jį ant rankų ir pasūpuoti, kol senolės kalbasi, svarsto, dėsto 
savo nuomones, šnabždasi, klausinėja Marijos Benites, žiniuo- 
nės, kuri, sako, išmano daugybę dalykų, na ne tiek, kiek išmanė 
Brigida, bet pakankamai daug išmano Marija Benites. 

— „pagalvojau, ir tiek. Neįsižeiskite, Rita... tą naktį, kai 

radome ją, tai yra, kai kažkoks įsibrovėlis bandė nuskriausti 
vargšelę, juk yra vyrų su labai piktais kėslais, kurie, sako, tik 
ir ieško tokių mergaičių kaip Iris ir išdarinėja su jomis bjau- 
rius dalykus, ir, žinoma, nuo to išgąsčio visi kūno jutimai lyg 
nuodais persismelkia... ir jeigu bus, kaip sakiau, jei vaikas ne- 
mirė, tai patikinu jus, tikrai gims pabaisa. 

— Tai kad nemiręs jis. 

— Vakar buvau uždėjusi ranką jai ant pilvo ir jaučiau judesius. 

— Galėjo būti sutrikęs virškinimas, gana vėlai suvalgė pusža- 
lį bananą... 

— Sako, kad bananas su alumi prieš miegą apsunkina skran- 
dį, o alaus tai jau Iris negėrė, iš kur galėtų jo gauti? 

— Tai reikia suprasti, kad gims pabaisa. 

Stebeilijom visos nežinodamos ką ir sakyti, kol pagaliau pra- 
bilo apsimiegojusi Damiana: 

— Arjums didelis skirtumas, koks tas vaikas gims? 

Nesumojom, ką jai atsakyti. Kalbėk toliau, Damiana, kalbėk! 

— Net būtų geriau. Niekas nenorės apsigimusio kūdikio ir tik- 
rai niekas nesibraus į namus reikalauti to vargšelio. Žmonės pri- 
sibijo pabaisų. Žinoma, būna atvejų, kai ateina daktarai ir išsine- 
ša apsigimusius vaikus į ligoninę ištirti, o paskui naudoja juos 
savo eksperimentams. Vargšelių kančios neapsakomos. Išsigi- 
mėliai yra labai vertingi, turi didelę paklausą, nes jų nėra daug. 
Pažinojau vieną tetulę, kuri pagimdė apsigimusį vaikelį. Dakta- 
rai pagrobė jį ir, sako, užkonservavo stiklinėje kolboje su spalvo- 
tuvandeniu, maitino jį per žarnelę, 0 toji mano pažįstama akyse 
daugiau neregėjo savo vaiko, nė penkinės už jį negavo. 

Suprantu, kodėl drąsini jas: tegu apsipranta su mintimi, kad 
Iris vaikas gims pabaisa, tegu apsiramina, kol tu ir Iris rezgate 
pinkles pasprukti, tokia dabar jūsų užduotis. Tu įsitikinusi, var- 
geta senole, kad Milžinas ir yra vaiko tėvas. Ir kad Romualdas — 
vienintelis nešiojęs Milžino galvą. Tavo pasenęs protas suvokia 
tik tiek, jog yra vienas tėvas ir būtina jį surasti, kad užkrau- 

tum jam vaiką. Nežinai galybės kitų dalykų, dešimčių kitų tė- 
vų, pabuvojusių po Milžino kauke, pasitarnavusia man anks- 
čiau, nei tu pradėsi pasakoti vargano gyvenimo istoriją: šeima, 
motina, tėvas, sūnus, namai, išlaikyti, išmaitinti, kentėti... ir 
toliau sveika tikėti šiais dalykais, Damiana, kurk savo prasčio- 
kiškos laimės, kasdienio liūdesio istoriją, 0 aš tuo metu iš kva- 
piųjų garų ausiu tą, kuris gims iš anarchinės laisvės, maitinan- 
čios senolių mintis, nes aš taip pat esu viena išjų. 

— Taip, bet mes nesame kvaišos. Nė nemanome atiduoti jo 
daktarams, nei kam kitam, net motinėlei Benitai ar tėvui Aso- 
karui. Dabar, kai jau esame beveik tikros, kad bus išsigimęs, 
turime būti dar atsargesnės, kad niekas nė nesuuostų apie jo 
buvimą. Ir laikyti jį po raktu tol, kol jis panorės kartu su mumis 
iškeliauti į dangų, lygiai tokia puikia karieta, kokia išvežė į pas- 
kutinę kelionę Brigidą, tiktai balta baltutėle, kinkyta ne juo- 
dais, o baltais sparnuotais arkliais, kurie pakels mus aukštyn į 
dangų, sningant gėlėmis ir skambant nežemiškai muzikai... 

— O, kad galėtų visa tai regėti vargšelė Brigida! 

— Tikiuosi, mes visos neišmirsime ? 

— Puošnios buvo Brigidos laidotuvės 

— Tikra teisybė. 

— Pačios gražiausios, kokių tik būta Namuose. 

Stebėtijas, Damianą ir Iris, ištisą dieną, kol pavakarieniausi- 
me ir skirstysimės miegoti. Kai tik sapnai mums sumigus savo 
kamarėlėse atėmė budrumą, Iris ir Damiana, sulaukusios vi- 
siškos tylos, atsikėlė. Reikia jas prižiūrėti. Reikia sekti. Kodėl 
aš baiminuosi, juk mano žinioje — visi namų raktai. Bet Damia- 
na yra tikra apžėlusi ir rėksminga į Namus įsiskverbusi grėsmė, 
kurios tikslas —- viską sugadinti. Naktį su Iris užlipa ant aukšto 
slapčia stebėti tviskančio miesto, oro uoste ir ant perdavimo 
bokštų mirgančių purpuro šviesų, neoninio stiklinių centro dan- 
goraižių mirgėjimo, skrodžiančių tamsą automobilių žibintų, 
kabinkis į šią juostą, Iris, imk ją dabar, kai švinta tiesiog prieš 

tave, paskui, kai apsisuks ratu, vėl įsikibk ir susiliek su ja; Iris 
ištiesia ranką ir, sučiupusi šviesos juostą, išnyksta. Pro mano 
atidarytą langą Damiana rodo Iris visą miestą, upę, aikštes, cen- 
trą, gatves, tik nepasiklysk taip gerai Damianos pažįstamų gat- 
vių raizgalynėje, dar dirbančią tarnaite ją vadino bastūne, tai- 
syklingai taria visus pavadinimų skiemenis, kad Iris įsidėmėtų 
ir nepasiklystų, vos palikęs namus pasiklysčiau tose gatvėse, 
Damiana pažįsta šias gatves, o aš- ne. 

Maniau, kad dar ką nors sugalvos stoviniuodamos prie lan- 
go, įsivaizdavau, kaip kantriai pjauna geležinius virbus ir nusi- 
vijusios iš paklodžių virves leidžiasi žemyn. Vis dėlto langą 
užvėrė. Nusileido į savo rūsį. Atsisveikino draugiškai pakštelė- 
jusios viena kitai į skruostą. Aš likau klaidžioti po skliautuotas 
galerijas, kombinezono kišenėje suspaudęs raktų ryšulėlį, nei- 
siu miegoti nei šią naktį, nei kitą, nes įsėlins į mano kamarėlę ir 
nejučia ištrauks iš po pagalvės raktus, nors ir paslėpčiau tarp 
savo rankraščių ar šveicariškoje trobelėje po lova, bėgdamos iš 
Namų jos pasigrobs viską, tikrai bėgs ryt ar poryt, reikia nedel- 
siant pranešti don Cheronimui, kas gali pasmerkti savo vaiką 
neapsakomiems vargams ir sunkumams, jau šiąnakt eisiu jį per- 
spėti, nes žinau, kad spendžia jam spąstus, mėgindamos atimti 
iš jo paskutinę galimybę dar kartą tapti didingu ir garbingu sa- 
vo išsigimusio sūnaus tėvu, negaliu gaišti, susimesiu trobelę, 
raktus ir rankraščius į skudurų ryšelį, nors gali pasigrobti tą 
ryšelį ir pabėgti su juo, barstyti po gatves gardenijų žiedus, sku- 
durus, skambančios trobelės nuolaužas, rankraščius su mano 
raidėmis ir vardu, galės paskui atiduoti viską nepažįstamiems 
žmonėms, galbūt Petai Ponsei, kuri šitaip suras mane, ar ki- 
tiems žmonėms be įsimintinų bruožų kaip mano tėvas, arba dak- 
taro Asulos aukoms, iš kurių grobiami jų organai, dokumentus, 
popierius, kurių nei jos, nei tie, kuriems jie paklius, neskaitys, 
nes yra beverčiai, išmes juos ant grindinio, kad sumaitotų au- 
tomobilių padangos, vaikai lankstytų laivelius, kol kada nors 

vienas iš jų paklius į Petos rankas, ir ji atbėgs čia, kad vėl pri- 
verstų mane mylėtis su ja, atgrasia, gašlia, nepasotinama sene, 
ne, niekur neisiu... 

Muditai. Muditai. Jos balsas vilioja mane iš šešėlio, kuriame 
slepiuosi, nors sugebu vaikščioti tylutėliai, lėkte lekiu tamsiais 
koridoriais, jei reikia paskubėti... vieną naktį, Muditai, Mudi- 
tai... atsargiai, Iris, čia yra slenkstis, nepargriūk, gali pakenkti 
kūdikiui, nors tu galbūt to tik ir nori, atkeršyti, nužudyti iš Ma- 
rijos Benites katiliuko garų suformuotą atvaizdą, tos raganos, 
kuri iš tiesų nėra ragana, o tik žiniuonė ir gydytoja, nes nė viena 
iš mūsų nėra ragana, esame tik senolės su išskirtinėmis senolių 
teisėmis. Mudai, Muditai, taip, Damiana dingo, argi nežinai, 
kad Damianos niekas, netgi tu nesulaikysi, ji sugeba išnykti, jai 
nereikia tavo raktų, šiuose namuose yra plyšių, pro kuriuos įei- 
na ir išeina tavo nepastebėti žmonės, Damiana dingo, dabar mes 
likome šešios senolės, duok man raktus, Muditai, noriu prisi- 
dėti prie Damianos... palauk, ji turi pasikviesti mane, nes tikrai 
pasikvies, kai tik suras Romualdą, kuris nešioja Milžino galvą 
ir yra mano vaiko tėvas, bėk, skubėk koridoriais, Muditai, ne- 
kelk triukšmo, Iris, gana, nebekartok jau Muditai, Muditai, Mu- 
ditai, Muditai, ir dar taip garsiai, tave gali išgirsti, juk tu beveik 
rėki, atrodo, negali be manęs nė sekundės apsieiti, nutilk, nu- 
tilk, mus gali išgirsti. O Damiana? Ar nelūkuriuoja manęs ko- 
kiame užkaboryje didžiulė, grėsminga, barzdota, su karabinu, 
besitaikanti paleisti į mane kulką? Muditai... Muditai... šikš- 
nosparniai ir žiurkės sprunka išgąsdinti mūsų žingsnių, drasko- 
me vorų nuaustas gijas, apraizgiusias koridorių, surandu tave 
tarp apelsinmedžių, apkibusių auksiniais vaisiais, pasislėpusi 
lūkuriuoji manęs, reikia prieiti prie vartų ir įsitikinti, kad raktas 
pasuktas du kartus. Šis koridorius neilgas: kažkas, gal netgi aš, 
nupiešė tolumą ant užklijuoto lango, gal Damiana paklydo toje 
netikroje tolumoje, paieškok jos tenai, ne, apsigauni, supranti, 
kad čia tik linijos ant netikros sienos, todėl sustoji ir pasuki 

kitu koridoriumi. Sunkiai alsuodamas kamputyje sustoju pail- 
sėti, tu esi jauna, 0 aš —- senas ir raišas, negirdžiu tavo žingsnių, 
reikia atsipūsti prie išėjimo ir skubintis perspėti don Cheroni- 
mą, kad dabar ateitų pasiimti tavęs ir tavo išsigimusio garų pa- 
vidalo kūdikio, esančio įsčiose, kol dar nepasiėmė tavęs kita; 
koridoriuose persekiojantis gundantis tavo alsavimas degina 
man sprandą lyg kvapas Žvėrių, ketinančių mane sudraskyti, 
atsipūsti, ramiai susigūžus pailsėti šiame kamputyje, kur nepra- 
sismelkia nė spindulėlis. 

Palieti mane. 

— Muditai. 

Po pažastimi spaudžiu šveicarišką trobelę. Raktų ryšulys pūp- 
so kombinezono kišenėje. Prabyli neatpažįstamu tyliu ir malo- 
niu balsu: 

— Noriu išeiti. 

Aš žinau, Iris. 

Jaučiu tavo kvapą nešvarumuose, senuose drabužiuose, tepa- 
luose, kuriais mes tave ištepėme. Šis tepalas gerai veikia bron- 
chus, Amalija, tu esi drūtesnė už mane, trinktelk jai per kuprą, o 
šis skystimėlis tinka patepti sutinusį kulną... papurtau galvą. Pa- 
imi mane užalkūnės. Paleidžiu raktus kombinezono kišenėje. 
Paimi mano rankas ir prisidedi sau prie krūtinės, kuri Žžindys išsi- 
gimėlį, visai ne Romualdo sūnų, nors jūs su Damiana esate tuo 
įsitikinusios, ne mano jisai sūnus, juk esu septintoji senolė, taigi 
esu belytė, Peta: prisiekiu tau, kad esu belytė, taigi nemanyk brau- 
tis į šiuos Namus. Tai Cheronimo de Askoitijos sūnus, kurį pra- 
dėjo pavydus mano žvilgsnis ir nusikaltėlio duktė. 

— Paliesk. 

Paliečiu. 

— Patinka? 

Nieko neatsakau. 

— Sugniaužk, kvaišeli. Manai, nesuprantu, kad nori padaryti 
su manimi nanai? Taigi pasimėgauk ir leisk man išeiti. 

Atitraukiu ranką nuo tavo krūtinės. Uždegu silpnutę šviesą 
ir parodau grojančią dėžutę, pakeliu dangtelį, pasigirsta Ve- 
necijos karnavalas, tavo akys suspindi, priversiu jas pažvelg- 
ti pro veidrodinius langelius ir duris: parodau dureles, noriu, 
kad įeitum, nedelsiant, tuoj pat trokštu sučiupti tave muzikos 
dėžutėje. 

— Gal manai, kad esu visai kvaila? Ką galima veikti su tokiu 
žaislų? 

Nežinau, ką atsakyti. 

— Atidaryk, sakau tau. 

Negirdžiu. Juk tu žinai, Iris, kad esu kurčnebylis, nesupran- 
tu, kodėl man tiek daug visko prišneki, jei Žinai, kad negirdžiu. 
Nesuprantu nieko, ką man kalbi, tačiau ir suprasdamas, ko iš 
manęs reikalauji, tau nepaklusčiau. 

— Melas. Grynas melas. Nesi nebylys. Iš karto supratau, kad 
viską girdi, tik apsimeti nebyliu, ir tiek. Todėl ir šaukdavau ta- 
ve koridoriuose, kad išgirstum mane ir leistum išeiti. Nei tu 
nebylys, nei kurčias. Kai žvanginai savo raktais kombinezono 
kišenėje, mėginai išgauti: Dievo Meilė Įstatymuose Mūsų, Mo- 
liai negali atkartoti melodijos, nes nieko negirdi, taigi bandei 
mane apmulkinti. Prieš pasprukdama iš namų, Damiana žadėjo 
įskųsti tave arkivyskupui, saugokis, gali sulaukti nemalonumų. 
Jei nenori, kad išduočiau tave ir motinėlei Benitai, turi leisti 
man išeiti. 

Tai tikrai pozityvus mąstymas, Iris, sveikinu tave, tavo mąs- 
tymas užtveria visus kelius ir nuginkluoja mane, turėsiu išsi- 
traukti iš palovės viską: savo balsą, gebėjimą girdėti, savo už- 
mirštą vardą, sustingusią lytį, savo nebaigtus rankraščius, vis- 
ką teks ištraukti į dienos šviesą ir naudoti, tik ką darysiu su 
savo nusižeminimu, kaipgi ne, senjora, būtinai užeikite, mano 
karutis - jūsų paslaugoms, nesu senolė, esu Umbertas Penjalo- 
sa, tavo vaiko tėvas, prasidėjimas iš Šventosios Dvasios - tik 

senolių, kurioms neleidi man priklausyti, prasimanymai, mėgi- 
ni atimti iš manęs šiltą prieglobstį, kad išlaužtum duris ir ding- 
tum kelyje, nes Damiana tave įtikino jį esantį tavo lemtim, bet 
netikėk tuo, Iris, žmogus turi ne vieną kelią, jis gali rinktis lais- 
va valia, o tas, kurį tau siūlo Damiana, yra jos žodžių darinys, 
jis varganas, beskonis ir skurdus. 

— Noriu išeiti. 

— Viena? 

- Žinoma. 

— Ar prisidėsi prie Damianos? 

— Ta sena kiaulė. 

— Kodėl? 

— Aš esu nėščia. Damiana paspruko pripasakojusi man, kad 
ieškos Romualdo, bet čia melas, neieškos jo, nes nori likti su 
manimi. O aš visai nenoriu gyventi su ta sena ragana Damiana 
kažkokios senjoros, kurią pažįsta iš anksčiau, namuose, ten 
žadėjo mane priglausti, kol surasime Romualdą, ten yra ir kitų 
mergiočių, nenoriu, noriu susirasti tą, nuo kurio pastojau, noriu 
gyventi su juo. 

— Tai ne Romualdas. 

— O kas tuomet? 

— Žinau, kas jis. 

— Ir aš žinau, tai buvo Milžinas. 

— Ne, tas, kuris buvo užsimovęs Milžino galvą. 

— Tai, Romualdas... 

— Ne, kitas ponas, džentelmenas... 

— Neskiesk miltais, leisk man išeiti. 

Tavo realią svajonę tikrai sunku išsklaidyti, įsikūnijimas, ku- 
rio nenori atsisakyti, priklauso tau, ir čia nėra vien tik svajonė, 
esi Romualdo pora, gerai tai žinai ir neleidi man sugriauti sa- 
vosios svajonės, nes įkvėpčiau tave svajoti kitaip. Svajonę apie 
Romualdą tu supranti, tą, kurią siūlau aš - ne visai, tau per 
sunku, bet aš galiu supaprastinti ją iki tavo suvokimo ribų, ga- 

liu pamažu tave prie jos pratinti. Nekantrauji, negali ištrūkti, iš- 
eiti, išeiti, štai ko dabar trokšti, negali atsikratyti minties išeiti. 

— Tu nusivilsi. 

— Man nesvarbu. 

— Neturėsi kur miegoti, badausi. 

Trukteli pečiais, ir dabar negandos baimė nėra man tokia 
baisi, nenoriu, kad pasiduotum, dabar turi laikytis savo, tiktai 
šiąnakt daryti tai, kas tau atrodo teisinga: aš su tavimi kalbuo- 
si, klausaisi manęs, aiškinu tau, kad viskas, ką prisimeni apie 
Milžiną, - gryniausia išdaiga, nes tikrasis tėvas slepiasi už Ro- 
mualdo, kuris yra tik kita jos akyse suniokoto Milžino kaukė, 
dabar būtina sunaikinti kartoninę Romualdo kaukę, kad viduje 
surastume tikrąjį tavo vaiko tėvą, gyvenantį stiklo 17 akmens 
rūmuose, gali pamatyti jį pro savo langą, tai vieni tų rūmų, ku- 
rie spindi šviesomis, o tu bandai pagauti spindulį rankomis, kad 
atsidurtum jo viduje, tau nereikės, Iris, skverbtis į spindulį, aš 
sunaikinsiu Romualdo kaukę ir atvesiu tau tikrąjį tėvą, lauk 
manęs čia, nes tamsiose gatvėse daug išalkusių barzdotų vyrų 
ir aštriais skalpeliais apsiginklavusių daktarų, kurie tik ir tyko- 
ja atimti tavo organus, o daktarų šunys persekioja naktinėmis 
gatvėmis be dokumentų klaidžiojančius benamius, gatvių tam- 
sa, Iris, visiškai kitokia nei šių namų tamsa, tai tamsa žmonių, 
kurie, kaip sakoma, net savo kapo neturi, kurie negali numirti, 
nes tamsa juos praryja, ir jie išnyksta klykdami ir niekada ne- 
nustoja klykti išnykdami, ir klykia klykia, ir krinta krinta, to- 
dėl, kad nėra dugno, vieniems dingsta balsas, o kiti dingsta be- 
galinėje gatvių, kurių pavadinimų net nežinai, raizgalynėje, jos 
pilnos iš tavęs besijuokiančių veidų, jie gyvena namuose, kur 
niekada tavęs neįsileis, tenai užsiima tau nesuprantamais daly- 
kais, neik arčiau, Iris, nejaudink manęs, ne, Umbertai, negali 
leisti, kad Iris tave jaudintų, nes sugadins tavo karnavalinius 
drabužius, jei nepaspruksi, vėl tapsi pačiu savimi, kurio išvaiz- 
dos ir vietos jau nepameni, tavo storos lūpos paliečia manąsias, 


JOSĖ DONOSO Iš TAMSUS NAKTIES PAUKŠTIS 123 


tavo šlaunys trinasi į mano plonas, drebančias kojas, neleisk 
jai paversti tavęs Umbertu Penjalosa, prislėgtą neišsklaidomo 
ilgesio naštos, bėk, kol tavo lyties dar nepažadino šių mėsin- 
gų plaštakų judesiai, kol tavo burnos dar neprarijo jos lūpos, 
kol tavo kūno nepažabojo jos krūtys ir klubai, nėra Umberto, 
nėra Mudito, yra tik septintoji senolė. Tavo ranka nieko neuž- 
čiuopia. 

— Iris... 

— Ką? 

— Aš surasiu tavo kūdikio tėvą. 

— Kur? 

- Žinau, kur jis gyvena. 

— Kur? 

— Žinau, kur jis gyvena. 

— Kur? 

— Tai geltonas priešais parką esantis kelių aukštų namas. 

— Eime. 

— Ne, palūkėk... 

— Kodėl? 

— Nežinau, ar yra namie. 

— Nesvarbu, kad nėra. 

— Žinai, ten yra keturi juodi pasiutę šunys, jeigu jo nėra, šu- 
nys sudrasko nepažįstamus Žmones, o tavęs jie nepažįsta... 

— O tavęs? 

— Manejie pažįsta. 

— Tavęs nesudraskys? 

— Mannieko nedarys. 

Galvoji. 

— Ar tas namas gražus? 

— Taip. 

— O tas šmikis ar labai didelis pisuoklis? 

Patvirtinau tau, kad Cheronimas de Askoitija tikrai neeilinis 
pisuoklis. 

— Nežinau... tie šunys... 

Todėl, aš nueisiu ir pasakysiu jam, kad atvažiuotų pasiimti 
tavęs automobiliu su vairuotoju, ne, nenoriu su vairuotoju, no- 
riu spalvingo, su pakeliamu viršumi, gerai, Iris, kaip pasakysi, 
perduosiu jam, kad atvažiuotų pasiimti tavęs spalvingu auto- 
mobiliu su pakeliamu viršumi, ir išsivežtų toli nuo šių Namų, 
nuo motinėlės Benitos, nuo Damianos ir manęs, nenoriu dau- 
giau tavęs matyti, sumažinsiu tave, kad tilptumei į mano švei- 
carišką trobelę, kaip atverti tau duris, kad įžengtum į apsnigtą 
namelį, paklausyk manęs, užeik, palauksi manęs grįžtančio su 
tavo vaiko tėvu, imk, pažaisi valandžiukę, kol pristatysiu jį pa- 
siimti mūsų vaiko, Iris, ne tam, kad taptų šios medinės trobelės 
šeimininku ir sergėtoju, o viso obels labirinto, kur noksta ne 
bėgantis laikas, o tėkmė, įstrigusi tarp niekad neišnyksiančių 
nedegtų plytų sienų. 

— Luktelėk manęs, Iris. 

— Gerai. Bet skubinkis, jei nenori būti įskųstas ir įkalintas, 
jei nepaskubėsi, pažadinsiu motinėlę Benitą ir viską jai papa- 
sakosiu. 

— Ką viską? 

Neatsako. 

— Kadaašeesu tėvas? 

— Taigi. 

— Ar pati tuo tiki? 

Nusikvatojo, sakydama, kad nė už ką. 

— Užgesink žiburį, Iris. | 

— Gerai. Lauksiu tavęs čia, prie įėjimo. 

— Einu. 

Ištraukiu kaištį, atveriu duris ir išeinu. Uždarau. Bet iš vi- 
daus tuoj pat kažkas užkiša kaištį... daužyti, daužyti, kad man 
atidarytų, esu ligotas, tokioje liūtyje, mane krečia drebulys, karš- 
čiuoju, motinėle Benita, maldauju jus, atidarykite, atleiskite 
man, kad išdrįsau išeiti iš Namų, atidarykite, atidarykite, neži- 

. nau, kas galėjo užremti duris, nieko nematau, negaliu daugiau 
rėkti, mane primušė karabinieriai, mane apdraskė šunys, karš- 
čiuoju, niekas manęs neatpažino, tik pasityčiojo iš manęs ir 1š- 
metė į parką, kur merkė ir merkė lietus, aš bėgu ir bėgu, ir rė- 
kiu, ir beldžiuosi, motinėle Benita, jau nebeturiu jėgų nei rėkti, 
nei belstis, motinėle Benita, apsaugokit mane, kad tik Peta Ponsė 
manęs nesurastų, įleiskit mane, atitrenkiau kumščius, dingo bal- 
sas, esu tik permirkusi žarna prie vienuolyno vartų, neatidaro, 
o šitaip lyja... 


Vandens. Dar vandens... šaltas rankšluostis ant kaktos, nepali- 
kite manęs, motinėle Benita, leiskite laikytis įsikibus jūsų ran- 
kos, kol visi išsiskirstys, nes turės išeiti, kai supras, kad jūs 
mane dabar globojate, kaip visą laiką globojote apgaubusi savo 
tyla, pasakykit jiems, kad nešdintųsi, išgrūskite juos lauk, sa- 
ko, kad jie tikri nedorėliai, kad karabinieriai kankindami pri- 
vers mus prisipažinti pavogus kokį šaliką ar duonos kepaliuką. 
Bet ką turėčiau prisipažinti, jei nesu nieko pavogęs? Karabi- 
nierius sugniaužia kumštį. Pažvelkite į tuos iš pykčio pabalu- 
sius krumplius, motinėle Benita, jis mane muš, neleiskite jam, 
stipriai laikykite mano ranką, kad iškentėčiau smūgį... štai ko- 
dėl mes bėgame ir bėgame, ir bėgame, kai mus vejasi karabi- 
nieriai, ir, dar nespėjus mūsų parblokšti, patys sau persirėžia- 
me pilvą štai čia, motinėle Benita, pažvelkit, kokios žaizdos, 
taigi persirėžiame sau pilvą aštriu peiliu, bet jis nuslysta pačiu 
paviršiumi, karabinieriai garsiai kvatosis radę mus besimur- 
dančius savo kraujo klane... mane nuveš į ligoninę, gerą ligoni- 
nę, joje nebus klastingo ir žiauraus daktaro Asulos, vis tykančio 
pavogti iš manęs gabalėlį odos ar kokią liauką, tikiuosi, kad 
ten, kur mane nuves, bus kokia nors jam nežinoma ligoninė, 
nes juk niekas, net ir jie, neišdrįs kankinti sužeistojo, juk sužeis- 
tieji yra nelyginant šventieji. Taigi būdamas sužeistas jaučiuosi 
saugiai, nes dabar jų eilė bijoti, neturiu jiems ko prisipažinti, 

tiktai jums, motinėle Benita, aš pasakysiu tiesą, iš tikrųjų aš kai 
"ką pavogiau iš don Cheronimo namų, ar matote šią mažutę knygą 
žalsva nugarėle, nieko daugiau, tik vieną knygą, nors labai no- 
rėjau pasiimti visus šimtą egzempliorių, bet neįstengiau, mane 
tarytum suparalyžiavo toje bibliotekoje: pilku aksomu apmušti 
foteliai, žemai kabančios lempos, židinyje spragsinčios mal- 
kos, ant grindų patiestas sodrių spalvų kilimas - mane apėmė 
baimė prasmegti skradžiai, būti prarytam šios prabangos... žūt- 
būt reikia gelbėti ką gali, ištiesiau ranką savo knygų, viso šimto 
egzempliorių, pašaipiai įspraustų tarp jo vertybių, link, tie šim- 
tas egzempliorių, kuriuos kilniaširdiškai nupirko, kad padėtų 
vienam vargetai studentėliui išleisti savo knygelę, kurios kiek- 
viename puslapyje kartojamas jo ir Ines vardas, Ines švelniai 
pažvelgė į jį, slėpdamasi už puokštės mėlynų gėlių, kurias dai- 
liai komponavo Laliko krištolo vazoje, Cheronimas de Askoi- 
tija, vilkėdamas kelionine eilute, nusileido laiptais, pasiruošęs 
vykti į Užkampį, Ines ir Peta šnabždėdamosi ruošė kraitelį sa- 
vo Bojui... o pačiame viršuje - mano vardas, kiekvieno pusla- 
pio viršuje, kairėje pusėje Umbertas Penjalosa, Umbertas Pen- 
jalosa, Umbertas Penjalosa, mano vardo kartojimas skirtas pa- 
smerkti jo begėdystę, paguosti mano tėvą, pašiepti mano moti- 
ną, tiesiog įtikinti mane, jog šitiek kartų išspausdintas mano 
vardas tikrai neleis niekam abejoti mano egzistavimu. Kiek kartų 
jis pasikartoja? Jūs, motinėle Benita, padėkite man suskaičiuo- 
ti, karštis atpalaidavo man liežuvį, tačiau negaliu susikaupti ir 
atlikti nors menkiausią aritmetikos veiksmą, kiekvienas egzem- 
pliorius turi šimtą aštuoniasdešimt puslapių, taigi devynias- 
dešimt Umbertų Penjalosų viename egzemplioriuje, dar po vieną 
ant viršelio, tituliniame puslapyje ir ant nugarėlės... sudėkime: 
mano vardas don Cheronimo de Askoitijos bibliotekoje išspaus- 
dintas devynis tūkstančius tris šimtus kartų. Kaip galėjau neišsi- 
gąsti šio skaičiaus? Ne, mano vardas pažymėtas tik devynis tūks- 
tančius du šimtus septynis kartus, nes sprukdamas aš vis dėlto 

pavogiau vieną egzempliorių. Kai pasveiksiu ir man nedrebės 
nuo karštinės rankos, nebesilies vaizdai, galbūt paskaitysiu jums 
už tai, kad esate, kad laikote mano ranką ir klausotės manęs, 
paskaitysiu vieną kitą naivaus rašytojo neskoningos prozos 
ištrauką, nepaprastai jausmingą, talentingo jauno poeto, ką tik 
sumosavusio sparnais, kad įkvėptų svaigaus šlovingos ateities 
oro ir tikrai taptų šalies literatūros pažiba; vėliau, kai jau per- 
skaičiau vieną kitą jo sukurtą pasakojimą apie moteris, kurias 
aprašinėdavo jų nepažindamas, tiesiog aš jas įsivaizduodavau 
skendinčias rytietiškų kvepalų migloje, nes tada visi kvepalai 
buvo rytietiški, pasidabinusias auksu siuvinėtomis tunikomis, 
mirtinai ramias, negailestingai koketuojančias ir linksmai 
daužančias širdis, ir visur šviesdavo pilnatis, pasaulis, pasikly- 
dęs kažkur tarp kitų kažkur pasiklydusių tarp dar kitų paklydu- 
sių pasaulių, išsisėmusi tobulybė, didelė kartoninė galva dide- 
lės kartoninės galvos viduje, viską apgaubė užmarštis, aš sava- 
noriškai puoliau jai į nasrus, nuslydau gerkle ir, norėdamas 
išnykti stemplėje, išnykau, taip, motinėle Benita, nors jūs ir lai- 
kote mano ranką ir sakote man paguodos žodžius, manęs jau 
nebėra. Gal geriausiai būtų mane pasveikusį įkišti tarp skarma- 
lų ryšulių po mano lova, kur laikau šveicarišką namelį ir savo 
rankraščius, taip išvengsiu smūgių, nes kietais savo kumščiais 
jie bandys priversti mane prabilti. Negaliu. Nenoriu prisipažin- 
ti, kodėl bėgte išbėgau iš don Cheronimo de Askoitijos namų, 
vieno nesugebėjusio manęs sučiupti karabinieriaus spyris - ir 
atsiduriu liūtyje tarp daugybės gatvėje susigrūdusių automobi- 
lių, vagis, vagis, sumaištis, pakvieskit daugiau karabinierių, o 
automobiliuose jie grįžta pasižiūrėti to naujo filmo su Žana Moro 
ir suvalgyti bitštekso su bulvių koše: mane pamato langų valy- 
tuvų išskleistoje vėduoklėje, stabdo, prakeikimas, vos neatsi- 
trenkiau, nieko nesimato per tokį lietų, šūdas, Dieve, kiek dar 
gali lyti šiemet, mane mato per metrą lietaus kapojamoje lem- 
pų šviesoje, paklydusį lietuje, bet valytuvai mane grąžina ir 

grąžina, ir grąžina, ir grąžina, ir grąžina, kad galėtų įžvelgti 
mano atvaizdą, vyrutis tarytum aklas, permerktais plaukais, vi- 
sas permirkęs, bėgantis apčiuopomis tarp jį persekiojančių au- 
tomobilių, ant šaligatvio - būrys piktai švilpiančių karabinie- 
rių, lyg vaiduokliška marionetė, šokanti raudonų šviesų ap- 
kandžiotomis blauzdomis, nardo tarp čiužinėjančių sitroenų, be- 
sidaužančių, signalizuojančių fordų, visiškas mėšlas, visai pa- 
lūžo, stabdyk, atsargiai, Ernanai, užmuši jį, man nusispjaut, per 
jį vos nesukūliau savo naujutėlio reno, pagaliau dingo tenai, už 
Moriso, parko lietuje, pradings, pasislėps upėje, bet aš nesu va- 
gis, motinėle Benita, juk negali pavogti savo vardo, nes turi 
teisę elgtis su juo kaip tinkamas, pasinaudojęs proga vieną trum- 
pą žiemos dieną sudeginsiu visą rašliavą, visus besikartojančius 
savo tikrinius vardus, nepaliksiu nė vieno, visus paleisiu nuo 
tilto, geležiniais turėklais įsirėmusio į grindinį, o keletą pasku- 
tinių uždegsiu savo atšalusioms rankoms sušildyti. Tos trum- 
putės šilumos akimirkos tikrai nepakaks. Reikia daugiau šilu- 
mos prijaukinti bauginančią tuštumą. Kiti rankraščiai, apmąs- 
tymai, vaizdeliai, savaitę rašytas ir nebaigtas dienoraštis, iš 
viešosios bibliotekos pasivogti tomai, kurie niekada niekam ne- 
buvo reikaling;, užrašų knygutės, išmargintos drebančia, bet įk- 
vėpimo pagauta ranka. Žiūrėkite, motinėle Benita, kaip plečia- 
si aplink mano kojas raudonas ratas, įsiklausykite, tai jie, be- 
veidžiai, besiartinantys po vieną prie mano liepsnos. Kažkas 
sušnara tarp medžių: kažkoks šuva mėgina sėlinti prie mano 
ugnies. Virš vandens paviršiaus iškyla kaugė, iš kurios veržiasi 
storos, atmatomis įmitusios žiurkės, ji didėja, įgauna formą. 
Granito sienos gabalas sudreba ir išgriūna: neišsigąskite, moti- 
nėle Benita, tai tik vaikas stryktelėjo iš kloakos nasrų. Dar kny- 
gų, dar rankraščių į ugnį, mano knygose ir rankraščiuose de- 
gantis mano vardas tartum išplečia kilnumu alsuojančią erd- 
vę, kurion pasišildyti veržiasi visi pasmerktieji, chirurginių ope- 
racijų ištrintais bruožais, ne, ne vien dėl to, bet atpažinti ir pri- 

imti mane kaip lygų į savo būrį, kai mano vardas visiškai išnyks. 
Todėl, kad jie yra privilegijuoti, tie, kurie nejaučia gėdos ar 
baimės, nes nei teisė, nei patyčios negali jų sužlugdyti, nes jie, 
mano kūrenamo laužo priviliotos būtybės, nieko neturi. Sute- 
mų sukeltas svaigulys pamažu atlėgsta, jie tarytum dumbliais 
apaugusios plikos uolos jau gerai įžiūrimi, aš atpažįstu juos po 
karnavaliniais drabužiais: rytų princas, turbanas, juoda barzda, 
apsiaustas, ilgi nagai, gašliai išsitiesia visu kūnu šalia mano 
ugnies ant savo pašukinio švarko, kuriame yra... nieko ypatin- 
go, niekniekių skiautės, kortelės, nieko ypatingo. Vaikų ir blu- 
somis aptekusių šunų virtinė susimetusi ant grindų lyg pabaisa: 
plikos, kreivos, sustirusios kojos, degančios akys, kerši priskretę 
kailiai, uodegos, atvėpusios apatinės lūpos, permatomos ausys, 
varvančios nosys, vis plaukia ir plaukia būtybės efemeriškais 
kostiumais, jei mes kuo nors nepersirengiame, tai ir liekame 
niekas, išsekusių vienuolių būrys, vos pridengtas virpančio mano 
liepsnos abito šešėlio, pažiūrėkit, toji senė, karpų nusėtomis 
rankomis, lygiai kaip Peta Ponsė prisiartino prie ugnies, jos oda 
tokia plona, kad mes galime įžvelgti trapius kaulelius po sku- 
durais apsigerbusia mėsa, jie dega mano ugnies karštyje. Ar 
neužuodžiate šylančių drėgnų skudurų kvapo, sudžiūvusios duo- 
nos kriaukšlės, kurią pasideda šalia mano raštų ugnies, kad tru- 
putį suminkštėtų, nuorūkų, pridegamų mano ugnimi? Kai Bo- 
jus galutinai atsikratys don Cheronimo, man sugrąžins visas 
mano khygas, devyniasdešimt devynis jam likusius egzemplio- 
rius, kad galėčiau pamaitinti tą nepasotinamą liepsną, prie ku- 
rios jie nepaliaujamai traukia, pažiūrėkit į juos, motinėle Beni- 
ta, iš kurjjų tiek, tamsiai geltonos vargo, pilkos jų nešvarumo ir 
puošnių skarmalų spalvos, dar daugiau veidų ir kuprų, ir rankų, 
ir žibančių akių, imperatoriškose klostėse slepiami peiliai, nu- 
tįsusios palaidinės - tai, kas likę iš senų naktinių marškinių, 
aplikacijos, virtusios lopais, plunksnų papuošalai plaukams, iš 
kurių pasidarė tikras kaltūnas, griūnu nusigalavęs su paskuti- 

niu paskutinio tomo puslapiu rankoje, ir ugnis pradeda gesti, 
nesjau neturiu kuo jos pasotinti. Dar luktelėkite, motinėle Be- 
nita, neišeikite, juk neturite tokių neatidėliotinų reikalų, kad 
mano pasakojimo neišklausytumėte iki galo; atidžiai įsižiūrė- 
kite į lėtą princus lydinčią procesiją su savo eunuchais ir ne- 
grais, patarnautojais ir vergais, favoritais ir atstumtaisiais, nuo- 
dėmklausiais ir vaikais, pažais su blusėtais šunimis ir alebardi- 
ninkais. Jums atrodo, kad čia tik persirengėliai. Jeigu nusimes- 
tų savo apdarus, liktų tokie pat žmogeliai kaip ir aš, beveidžiai, 
be savo bruožų, kuriems skirta raustis šiukšlynuose, rankioti 
maisto atliekas gatvėse, knistis palėpėse užmirštose dėžėse, kad 
vieną gražią dieną įsigytų kokį apdarą, kitą dieną - jau kitą, 
kad galėtų tapti kuo nors, nesvarbu, kad tik vieną akimirką. 
Neturi jokios kaukės. Nedaug yra gerų kaukių, užtat man pik- 
ta, kad Milžino kaukė suniokota. Nesuprantu jūsų, motinėle Be- 
nita, kaip galite tikėti savo šykštų Dievą, sukūrusį tiek mažai 
kaukių, juk mūsų, naršančių šen bei ten atliekose, tokia daugy- 
bė, norim pakeisti apvalkalą, tapti kuo nors, žymiais žmonė- 
mis, dienraštyje išspausdinta nuotrauka su apačioje pažymėtu 
vardu, čia mes visi pažįstami, iš tikrųjų visi esame tarsi gimi- 
nės, tapti kuo nors, Umbertai, štai kas svarbiausia, ir suvirpa 
lempos šviesa, susvyruoja stalas, kai alkūnėmis į jį pasiremia 
sesuo, laikanti smakrą taip, lyg paskutinėje Bertinio atvirutėje, 
mano sesers kaukė, Bertinio kaukė, nes jo veidas netiko, taip ir 
suvoki gerąsias persirengimų puses, jų kaitą ir kūrybiškumą, 
kai paskutinis pranyksta po naujesniu, pakanka languota skiau- 
te apmuturiuoti galvą, bulvių lupenomis pridengti žandus, nu- 
siskusti ūsus, mėnesį nesiprausus pakeisti odos spalvą ir pa- 
klaidžioti po buvusias egzistencijas, esi laisvas nebūti visada 
tuo pačiu asmeniu, juk ir drapanos esti skirtingos, viskas keičiasi, 
kuriama, šiandien aš esu aš, o rytoj - niekas, net ir aš pats savęs 
negaliu atrasti, nes kas nors esi tol, kol nepakeiti apdaro. Kar- 
tais tampu tokiu žmogumi kaip jūs, motinėle Benita, to paties 

veido ir vardo, tos pačios veiklos ir kategorijos vergu, lipniu 
veidu, rodos, jis niekada nesusidėvės, esate įkalinta belangėje 
nuosprendžio visuomet būti tokia pati. O šitie, kurie slenka pa- 
sišildyti prie mano ugnies, atvirkščiai, tokie nepastovūs, kaip 
liepsnos ir šešėliai, noriai priima mane į savo būrį dabar, kai 
galutinai sudeginau savo vardą, savo balso jau seniai esu nete- 
kęs, neturiu nei lyties, nes galiu būti dar viena senole tarp dau- 
gybės kitų, gyvenančių Namuose; deginu savo padriką rašlia- 
vą, įrodinėjančią, kad man yra skirta viena pastovi ir amžina 
kaukė, žinoma, ne viską sudeginu, ne visus tomus, dar tiek likę 
tenai, pilkais foteliais apstatytoje bibliotekoje, tačiau šito nie- 
kas nežino, mano, jog esu toks kaip ir jie, nes išmokau persi- 
renginėti palaikiais apdarais, kuriuos rankioju gatvėse ar šiukšly- 
nuose... vis tiek kada nors tapsiu vienu iš jų... eiti nepaliekant 
žymių... nekaukšėti einant... neperžengti kontūrų metamo šešėlio 
ribos... tiktai tuomet pavyks išsivaduoti nuo mane persekiojančio 
don Cheronimo, nes jam reikia manęs ir daiktų, kuriuos saugau 
ir kurių kol kas dar negaliu atsikratyti; ir nuo Petos Ponsės, kuri 
niekada nemirs, tarytum pradžių pradžios košmaro atgarsis pa- 
siekęs mane, neįstengiu apgauti jos savo apdarų kaita ar bent 
jauįšimaišyti į jų šešėlių, barzdų, bedančių burnų, maišus tem- 
piančių kuprų, skersgatvyje iš burnos iškritusio šiaudelio tarpą, 
norėčiau pakliūti į teismą, kuris vis dėlto baigtųsi... aš, drebanti 
auka, turinti trumpalaikę tapatybę, kaip ir jie virstu bejėgiu ne- 
liečiamu budeliu, nes neturime ko prarasti, nes neturime nieko, 
kas ko nors pavydėtų, ar trokštų... išeina... eime iš čia, motinėle 
Benita, sekim paskui juos, čia, šiame akmeniniame griovyje 
jau darosi šalta, ir karabinieriai ten, viršuje, tyko mūsų, nori 
mane sučiupti, nes pavogiau savo knygą, bet ne, ir karabinie- 
riai skirstosi, nes jau vėlu. Sekite paskui, motinėle Benita, įsi- 
maišykite į mirgančius šešėlius, nedaug trūksta ir aš išmoksiu 
būti vienu išjų... ir jūs galėtumėte, jei tik norėtumėte, galiu jus 
išmokyti, jau turite kai kuriuos išorinius požymius, kurie leidžia 

laikyti jus sava: jūsų sumaigyta kepuraitė, šiurkščios rankos, 
gaiži veido išraiška, ateikite, nestovėkite nuošaly, nepradin- 
kite, motinėle Benita, ir nepalikite manęs čionai vieno, dre- 
bančio ir karščiuojančio, be jūsų rankos savojoje, beginklio prieš 
tuos niekšus, mušančius mane, vagis, vagie, marš į nuovadą, 
spardausi ir priešinuosi, bet mane pažaboja, rėkiu, ojūs neatei- 
nate, paliekate mane vieną, motinėle Benita, paleidžiate mano 
ranką, nepalikite manęs, nepalikite manęs... nemuškite, juk aš 
nieko blogo nepadariau... 


Esi čia, sėdi šalia manęs. Girdžiu lauke krapnojantį lietų, visa 
užsispyrusių lašų šeimyna tekši pro išdaužytą stoglangį į stiklo 
indą. Kaip prastai sulopytas tavo veidas? Bevaisės daktaro Asu- 
los pastangos išlaisvinti tave. Šiam konkrečiam veidui reikia 
prisiūti ausis ten, kur jos turėtų būti, nulipdyti smakrą, kurio 
gamta pašykštėjo. Esi daug baisesnis, nei Marija Benites gąsdi- 
no mus, jeigu Iris susidės su vyru... bet jai nė į galvą nešautų, 
kad tavo motina susidėjo su visais kvartalo berniūkščiais, su 
Česterfildo dygsniuotos odos fotelis, rašomasis stalas, nukrau- 
tas daugybe dėžių, sukultas veidrodis, kurio mėnulio formos 
šukėse matau kažką panašaus į savo apgailėtiną veidą, tai vis- 
kas, ką galima išvysti šioje mažoje salytėje, į kurią mane atve- 
dė karabinieriai laukti tavęs. Uždegė gulbės kaklą primenančią 
žemą lempą, kurios šviesoje galėjau įžvelgti visus dirbtinai dak- 
taro Asulos suformuotus tavo bruožus, juk gimei beveidis, nors 
esi Askoitija, ir neįtikėtinai menku, suluošintu kūnu, nepaisant 
visų Basilijaus tau skirtų pratimų ir masažų, negelbėjo niekas. 
Nemanyk, kad esu nustebęs tave matydamas, tiek kartų mačiau 
tave po Cheronimo mirties, atkakliai sekiau, tu, žinoma, manęs 

nepameni, juk atsakingas už tavo auklėjimą Užkampyje tebu- 
vau, kol tau sukako ketveri metukai, valandų valandas tūnoda- 
vau prie siuvyklos, kurioje siūdavo drabužius tavo deformuo- 
tam kūnui. Vieną dieną visai netikėtai susidūriau su tavimi mi- 
nioje viename skersgatvyje ir pasijutau, tarsi laikyčiau tave ant 
rankų, kaip tuomet, kai dar buvai mis Doli vaikas, kai paduo- 
davo tave suvystytą, kad pasūpuočiau. Net nepažvelgei į mane. 
Ėjai savo keliu. Kad ir būtum pažvelgęs, juk vis tiek manęs 
nepažįsti. Ar stebina, kad šios nuovados viršininkas mandagiai 
tau aiškina, kad žino, jog esi senatoriaus sūnus ir nusipelnei 
pagarbos, nors esi išsigimėlis, kad kažkoks valkata naktį įsib- 
rovė į tavo namus pavogti šimto aštuoniasdešimties puslapių 
knygutės? Tai ta pati knygutė, kurią dabar vartai. Žinai, apie ką 
ji. Turi šimtą egzempliorių, beveik visą laiką praleidi bibliote- 
koje, tarytum mėgindamas susigrąžinti metus, kuriuos Melčio- 
ras, Imperatorė ir aš iš tavęs pavogėme. Aš, pasislėpęs parke už 
akacijų krūmo, stebėdavau tave skaitantį, vasarą prie praviro 
lango, žiemą — pro uždarytą, apskretusį langą, kaip klebekščiuoji 
laiptais, rausiesi tėvo knygose lyg ko ieškodamas, tikrini kiek- 
vieną knygą, net neišimi jos, tarsi taip sugebėtum išlaikyti bu- 
vusią don Cheronimo harmoniją, tačiau tu pats savo buvimu jai 
prieštarauji. Sunkiai vaikščioji, užkliūni už daiktų, garsiai šno- 
puoji, esi kvaišas, kuprotas ir kreivakojis. Tavo Užkampis pil- 
nas šešėlių ir labirintų, vien pamirštų užkaborių būtis, o tavo 
esybę laikas išgremžė sienoje. Vartai mano knygos lapus tarsi 
nesigilindamas, tau reikia eiti, grįžti į geltoną namą, stovintį 
priešais parką. Be to, juk visiškai tavęs nedominu. Esi kiek su- 
trikęs, kad tokiu metu turėjai eiti į nuovadą dėl kažkokių niekų. 
Tujau eisi. Nekreipi į mane jokio dėmesio. Paliksi mano knygą 
ir išeisi visiems laikams, taip ir nesužinojęs, kas aš esu, kam 
turėtum dėkoti už tai, kas esi ir kas nesi, neišeik, Bojau, neišeik, 
atpažink mane nors akimirką, atlygink už galimybę būti grąžin- 
damas tuos devyniasdešimt devynis tau likusius ir susidomėji- 

mo nekeliančius mano knygos egzempliorius, noriu sudeginti 
juos ir sugrįžti į bevardžių ir beveidžių pasaulį, nepalik manęs 
šitaip, tai mano paskutinė galimybė, ir iš baimės, kad gali vi- 
sam laikui pranykti, ant popieriaus skiautės pakeverzojau: Tūi 
aš parašiau šitą knygą. Paklusai man, nes ir vėl prisėdai. Dabar 
jau daug lėčiau sklaidai knygos puslapius. Ar tikrai? Kodėl tuo- 
met brovėtės į mano namusjos vogti? Kodėl naudojote mano 
vardą, mano tėvo ir motinos vardus tarsi išgalvotus? Iš kur mus 
pažįsta toksai žmogus kaip jūs? Negali patikėti, kad jūsų tipo 
žmogus parašytų tokią knygą... Negirdžiu tavęs. Ir tu tai Žinai. 
Areštinėje tau pasakė, kaip aš, paklaustas vardo, ženklais pa- 
rodžiau jiems į savo ausis ir burną, kad ne, nieko negirdžiu, esu 
kurčnebylis; juos nuginklavau savo bejėgiškumu, nepuolė ma- 
nęs talžyti kumščiais, nes būti kurčnebyliu - tas pat, kaip per- 
sirėžti pilvą: pakilusi smogti karininko ranka nusviro žemyn. 
Manęs nelietė. Gerai jau, ką su juo darysi, nuveskit į kabine- 
tą, tegu laukia ateinančio namo savininko, kuris patvirtins — 
buvo vagystė ar ne, manau, kad nebuvo, tas puskvaišis vel- 
nias tiesiog ieškojo prieglobsčio nuo lietaus, šitokia liūtis vi- 
są vakarą, tikrai jis kurčnebylis. Esu kurčnebylis. Juk karinin- 
kas tave įspėjo. 

Išdidžiai, o tai man labai primena tavo tėvą, klausi: koks 
ryšys?.. ką galėjote turėti su jais bendra?.. Negirdžiu tavęs. 
Verčiu tave pakartoti savo klausimus. Lėtai skiemenuoji savo 
žuvies pavidalo lūpomis, kad galėčiau suprasti. Nejau nesuvo- 

ki, jog tavo burna tokia deformuota, kad iš lūpų nieko neįma- 
noma įskaityti? Kaip galite įrodyti, jog iš tiesų esate šios kny- 
gos autorius, kur kalbama apie mane, mano tėvą ir mano moti- 
ną? Tebevartai puslapius. Staiga pakeli savo baisią galvą ir su- 
klapsi vokais, kurie nė iš tolo nepanašūs į žmogaus vokus, pa- 
matau kiaurai veriantį tavo tėvo akių mėlį, tą mėlį, kuris reika- 
lauja įrodymų, juk ponas, kurio gyslomis teka baskų kraujas, 
neprivalo tikėti pirmu pasitaikiusiu. Man šalta. Man lygiai taip 

pat karštligiškai dreba rankos, kaip ir dabar, kai paduodu jums, 
motinėle Benita, tomą žalsva nugarėle, kad ir jūs įsitikintumė- 
te, kad visa, ką sakau, yra tiesa. Drabužiai limpa prie kūno, nes 
vis dar šlapi ir apsunkę. Ant popieriaus skiautės iškeverzoju 
atsakymą: Kad patikėtumėte, jog sakau tiesą, galiu iš atminties 
parašyti bet kurį knygos skirsnį. 

Sutinki. Tu pats padedi popieriaus lapą ant rašomojo stalo, 
patogiai nukreipi lempos šviesą, duodi man savo parkerį auksi- 
ne plunksna, nes juk nugalėjau tave, tavo susidomėjimas dabar 
didesnis už norą grįžti namo, visa tai, kas vyksta šiame nuova- 
dos kabinete, turi kažkokią reikšmę, vertėjo išeiti į naktį per 
tokį lietų. Pradėsiu rašyti įžangą. Atsiverskite knygą, motinėle 
Benita, ji truputį drėgna nuo lietaus, negalėjau jos išsaugoti, 
kai slapsčiausi nuo karabinierių, kurie surado mane upėje, tačiau 
skaitykite, kad ir jūs patikėtumėte manimi. Atsisėdi veidu į ma- 
ne, nusisukęs nuo sieninio veidrodžio. Nematau tavęs. Bet nė 
minutėlę nenuleidi nuo manęs akių. 


Kai Cheronimas de Askoitija pagaliau ryžosi praskleisti lopšį 
dengiančią užuolaidėlę ir pažvelgė į savo atžalą, norėjo čia pat 
jį pribaigti: pasibaisėtinas, kupros prislėgtas susisukęs liemuo, 
išsiviepęs, su randais vietoj lūpų, veidas, nosis ir gomurys 
šleikščiai apnuogino kaulus ir raudonus audinius... tai buvo su- 
maištis, netvarka, kažkokia ypatinga, už mirtį baisesnė būtybė. 
Iki šiol jau apdžiūvęs Askoitijų šeimos genealoginis medis, ku- 
riame jis paskutinis turėjęs šią pavardę, vedė tik nepaprastus 
vaisius: dorus politikus, vyskupus ir arkivyskupus, vieną nere- 
gėto pasiaukojimo šventąją, ypatinguosius užsienio pasiunti- 
nius, akinamo grožio moteris, kilmingo kraujo karininkus ir net- 
gi visame žemyne garsų istoriką. Pagrįstai buvo tikimasi, kad 

Cheronimas nebus paskutinysis Askoitija, ši garsi pavardė išliks 
per jo sūnus ir vaikaičius, kad šaka vestų vis geresnius vaisius, 
ir taip bus iki amžių pabaigos. 

Bet Cheronimas nenužudė savo vaiko. Išgąstis tapti šios chao- 
tiškos būtybės tėvu keletą sekundžių tarytum atėmė jam žadą, 
tiktai nuo pirmo žvilgsnio iki veiksmo, ir Cheronimas de As- 
koitija jo nepribaigė. Tada ir jis pasiduotų chaosui, taptų jo au- 
ka. Savaičių savaites praleido jis naujagimio kambaryje, prie 
jo priprato, savo rankomis maitino, gerai supratau: šis žiaurus 
pasityčiojimas reiškė, kad jį apleidžia tradicinės vyriškos ga- 
lios, kuriomis jis ir jo protėviai buvo dosniai apdovanoti su są- 
lyga, kad sugebės tokie išlikti. Jų tvarka šioje žemėje. Taip pat 
jis pasijuto apleistas ir kitų, tamsesnių galių, su kuriomis susi- 
painiojo per Ines troškimą pratęsti giminę. Dabar šviesos ir tam- 
sybių jėgos kartu nusigręžė nuo jo. Liko vienas. Bet jam nieko 
daugiau ir nereikia. Jis atkaklus, jis atras ir išmėgins kitas di- 
mensijas, kitus kanonus, kitas formas pažaboti gėrį ir blogį, 
malonumą ir skausmą, grožį ir bjaurumą. Išsigimęs, lopšyje be- 
sispardantis naujagimis verkė, nes buvo išalkęs - tai ne tik me- 
diumo sąlygotas nevykęs kūrinys, bet ir įrodymas, kad jis, Che- 
ronimas de Askoitija, yra pats drąsiausias ir iškiliausias iš visų 
laikų Askoitijų, ką nesiliovė kartojęs jo sekretorius. 

Neatsikratė jo Cheronimas. Gyvenimas tekėjo beveik - be- 
veik - kaip ir anksčiau. Buvo vienas labiausiai trokštamų šalies 
vyrų. Trokštamų todėl, kad po žmonos gedulo tik keletas žmo- 
nių prisiminė Bojų, jo sūnų, gyvenantį Užkampyje, tolimame 
ūkyje, į kurį Cheronimas niekuomet nevykdavo, bet, nepaisant 
to, aprūpino jį visais patogumais, kurių galėjo - ir privalėjo - 
turėti jo sūnus. Keista, tačiau prisiminimai apie Bojų tarytum 
išsitrynė iš žmonių atminties. Žinoma, laikas buvo viena svar- 
biausių priežasčių. Bet ne vienintelė ir galutinė. Prisiminti jį — 
tai pripažinti, kad vienas šauniausių ir iškiliausių vyrų - don 
Cheronimas, kuris visur kur garsėjo kaip harmoninga asmeny- 

bė, slepia savyje išsigimimo krislą, taigi bendravimas su sena- 
toriumi taptų ne tik nepageidautinas, bet ir baisus. Galiausiai 
juk niekas, išskyrus jo sekretorių, nebuvo matęs Bojaus. Kas 
galėjo patvirtinti, kad Bojus iš tiesų egzistuoja? Piršosi mintis, 
kad šis įrodymų neturintis atvejis, neva džentelmenas galėjo 
pradėti išsigimusį vaiką, tėra dar viena tamsi legenda, nes apie 
iškilias asmenybes iš pavydo skleidžiamos nepagrįstos kalbos. 

Galbūt ir teisūs žmonės, sakydami, kad savo tylėjimu Che- 
ronimas padėjo išsklaidyti visas apkalbas, kurios jį tikriausiai 
nepaprastai žeidė. Tik vengdamas užuojautų galėjo išlaikyti šlo- 
vę stambaus žemvaldžio ir senatoriaus, ginančio savo kastos 
teises nuo praturtėjusių prasčiokų; salonuose, žirgų lenktynėse, 
susirinkimuose, klubuose ir gatvėse jo įspūdinga figūra trauk- 
davo žvilgsnius. Kai kurios moterys, prisidengusios susidomė- 
jimu politika, vykdavo į parlamentą pasiklausyti našlio kalbos, 
pasigėrėti jo tobulu kaklu ir karžygišku stotu: niekam nebuvo 
paslaptis ketinimai šių ponių, nutarusių užpildyti tuštumą, esą 
pastebimą jo didingoje išorėje ir kalboje. Tačiau niekas nieka- 
da nesugebėjo prasiskverbti pro šią išorę. Priešai apkaltino jį 
arogantiškumu, netgi pasipūtimu. Be abejo, buvo sąmoningai 
įvaldęs manieras ir suvokė savo ir kitų rafinuotumą. Galbūt juos 
labiausiai erzino jo aprangos stilius, amžinas savo šaknų ieško- 
jimas, neginčijamas ilgo buvimo Europoje ženklas, buvo pasa- 
kojama, kaip laisvai ir išlaidžiai su tenykščiais dabišiais leido 
savo jaunystę. Esmė yra ta, kad don Cheronimo buvimas - har- 
monijos pavyzdys, tačiau nepatogus tuo, kad negalėjai su juo 
varžytis šiose laukinėse platumose. Net paskutiniame, atsisvei- 
kinimo, pranešime, kai ruošėsi pasitraukti į savo ūkį, pritaikė 
momentus jam įprasto elgesio, tiesa, truputį kitokio, tačiau vy- 
riško ir sėkmingo. 

Triukšmingų aplodismentų audra palydėjo oratorių. Jo kal- 
ba buvo tokia įspūdinga, kad visi dienraščiai kitą rytą veda- 
muosiuose don Cheronimą de Askoitiją vadino būsimu kandi- 

datu į Respublikos Prezidento postą. Tačiau jis sveikinusiems 
bendraminčiams pasakė, kad nedėtų į jį vilčių, nes išeis ilgų 
atostogų pakeliauti, o gal ir nekeliaus, tačiau bet kokiu atveju 
buvo numatęs atostogas neapibrėžtam laikui. 

Taigi Cheronimas dingo iš sostinės nieko niekam nepaaiški- 
nęs, ryžtingai nutraukęs draugystes ir pažadus, perdavęs visus 
formalumus ir pareigas savo patikėtiniams. Pagaliau, nutarė 
viešoji nuomonė, jis žino ką daro. Jau ir metai pradėjo kristi į 
akis, o tradicinėje partijoje pasigirsdavo naujų balsų, skleidu- 
sių naujas idėjas. Be to - prisiminė prieš pamiršdami jį visam 
laikui, - ar jums nepasirodė, kad paskutiniu metu jis keistokai 
elgėsi, Žinia, toks visuomet būdavo, pripažino drąsiausieji, kai 
jau turėjo galimybę analizuoti tai iš laiko perspektyvos, vis dėl- 
to ar nepasirodė kitoks, išsiskiriantis? Ar nebus čia kaltas jo 
valdingumas, to neslepia net patys artimiausi jam žmonės, kad 
prisivertė užsidaryti tarp sienų, kur galėtų valdyti vienas pats, 
vienos neginčijamos tiesos šeimininkas ir viešpats, kurio pa- 
slapties niekas dar nėra atskleidęs? 

Tačiau praėjus keleriems metams žinia apie jo mirtį sukėlė 
tikrą liūdesį. Tuomet visa šalis prisiminė šio ypatingo žmogaus 
nuopelnus, pakasynas suruošė su visomis iškilmėmis: jo palai- 
kus į kapines gabeno nacionaline trispalve užtiestas lafetas. Gir- 
dėjosi nuomonių, kad neturėjo taip būti, juk Cheronimo de As- 
koitijos vaidmuo šalyje buvo daugiau politinis, nei istorinis, 
kadjo vardas išliks tik specialiuose tekstuose. Nepaisant dis- 
kusijų, verdančių po paskutinio velionio pagerbimo, minia žmo- 
nių suplūdo į jo laidotuves. Šalia šeimos mauzoliejaus - jo kū- 
nas buvo patalpintas specialioje marmuro nišoje su vardu, gi- 
mimo ir mirties metais, tarp kitų čia besiilsinčių Askoitijų — 
pasakytose kalbose buvo aukštinami jo nuopelnai, kaip pavyz- 
dys, rodantis kilmingos giminės pabaigą, kuriai šalis, nepai- 
sant besikeičiančio dabarties pasaulio, yra daug skolinga. Sun- 
ki geležinė grandinė surakino mauzoliejaus grotas, kur po ke- 

lių valandų nuvys gėlės, atsukę jam nugaras juodai apsitaisę 
džentelmenai lėtai patraukė vartų link, apgailestaudami dėl to- 
kios kilmingos giminės pabaigos. 


Matai? Žodis žodin. Rašydamas įžangą, nė sykį į tave nepažvel- 
giau. Tačiau tu neatitraukei nuo manęs akių: visą laiką jutau 
tiriančią tavo žvilgsnio jėgą. Netrikdoma beveik dviejų valan- 
dų ramybė mus susiejo. Padedu gale tašką. Bet nepakeliu akių 
nuo savo įžangos lapo, vienur padedu kablelį, kitur - tašką, 
patikrinu klaidas, tiesiog negaliu atitrūkti nuo to, ką parašiau, 
nors ir jaučiu tavo nekantrų muistymąsi prie veidrodžio sto- 
vinčiame fotelyje. Kai pagaliau pakeliu akis, pamatau tave lyg 
įrėmintą šiame neskaidriame veidrodyje, savo iškreiptą iš bai- 
mės veidą raibuliuojančiame vandenyje, kur ką tik nuskendo 
mano kaukė, tas atvaizdas niekada neleis man pasprukti, tai 
baidyklė, sėdinti šalia ir besijuokianti iš manęs, tu jau išėjai, 
Bojau, net akimis nepermetei mano įžangos, kurioje aprašau 
tavo gimimą, kad žinotum, kas esi; ir jie grįžta, tik šįkart be 
savo alkanų šunų, kad ištartų man, gerai, gali sau eiti, nešdin- 
kis, kad daugiau čia tavęs nematytume, tiek rūpesčių pridarei, 
tau pasisekė, paleidžiame, tas pamaiva negali čia prisistatyti, 
sakė apgailestaująs, bet nėra jokio reikalo, visai nesvarbu, kad 
per tokią audrą reikėtų eiti du kvartalus į nuovadą, dar nemačiau, 
kad šitaip lytų, atrodo, dangus griūva, taigi imk, čia tavo popie- 
riai, įsidėk juos į kišenę, jeigu nori, mums čia šiukšlių nereikia, 
pasiimk juos ir - lauk, eik lauk, sakau, mums visai nesvarbu, 
kad toks valkata kaip tu permirks, turbūt esi prie to pratęs, pa- 
sislėpsi kokio sodo pavėsinėje ar įsisprausi po bronzinės statu- 
los pilvu kokioje aikštėje iki liausis liję, gal paskui grįši prie 
upės, po tiltu renkasi tokie kaip tu, nagi, marš gatvėn ir nejuo- 

kauk, nelįsk į garbingų ponų namus, nors ir nieko ten nevagi, 
žiūrėk, kitą kartą geruoju nesibaigs... ir bėgu, motinėle Benita, 
parku per pliaupiantį lietų, šunys jau nepersekioja, bėgu klaidžio- 
damas gatvėse, panirdamas į tuštumą be krypties, nes lietus nu- 
plauna viską; Namai, kurgi tie Namai, kaip man sugrįžti, nesi- 
liaujantis lietus gali saminkštinti molinį statinį, senos nedegtos 
plytos sugrius, išnyks permirkę labirintai, tačiau ne, nesugrius, 
visos senolės, laukiančios ir suteikiančios prieglobstį, taip pat 
ir motinėlė Benita, laukia manęs, kad atvertų duris, įleistų, 
užtrenktų jas ir apsaugotų, kaipgi nesaugos ir nesirūpins mani- 
mi, kai rado gulintį be sąmonės ties durimis, kurios atsivers ir 
įleis mane į vidų. 

Durys atsivėrė. Pasitikusi savo malonia šypsena ji nusivedė jį 
per kiemelį, pilną abejingai lesiojančių balandžių, iki tolimesnio 
koridoriaus. Atsisėdęs patogiai atsirėmė į fotelio atlošą. Saus- 
medžių šešėlyje pynimo raštai atrodė labai viliojamai. Tarnaitė 
pasakė, kad jo dėdė dar negrįžęs, bet neilgai trukus turi parvykti. 
Cheronimas, gurkštelėjęs degtinės, padėkojo. Spragtelėjo pirš- 
tais išgąsdindamas balandžius, kurie netrukus vėl susibūrė po 
vertikaliais saulės spinduliais ir toliau monotoniškai kapsėjo sna- 
pais į grindinį, nesibaidydami net praeinančios tarnaitės. 
Vienintelis dalykas, kuris nenuvylė grįžus į tėvynę, buvo tai, 
kad penktadieniais jo dėdės dvasiškojo tėvo don Klementės de 
Askoitijos namuose vis dar būdavo patiekiami kvapnūs jūriniai 
unguriai. Jūriniai unguriai ir, žinoma, tai, kas būdavo pasiūlo- 
ma kartu sujjais: tyla, supanti kiemelius, kurių grubaus darbo 
nedegtų plytų architektūrą jis taip gerai pažinojo, ir jo dėdės 
plepėjimas, daugiau politinio, o ne bažnytinio pobūdžio, labiau 
pasaulietiškas nei mistiškas, pagardintas pikantiškais šeimos 
anekdotais, didelės šeimos, kuriai visi priklausė. Don Cheroni- 
mas taip ir pradėjo savo keliavimus po grįžimo tėvynėn, mė- 
gindamas išsiaiškinti, ar pavyks ir jam įteisinti save kuriame 
nors šios šeimos lygyje. Dabar, praėjus vos dviem mėnesiams, 
net ir sausmedis ar dėdės jūriniai unguriai nesukelia tokio ilge- 
sio, kaip noras grįžti, tikra kvailystė, tiesiai į Europos liepsnas. 

Pasilenkė padėti ant stalelio tuščią taurelę. Dabar jau balan- 
džiams užteko ir šio lengvo judesio, kad pakiltų nedarniu būriu 
ir savo plepėjimą tęstų sutūpę ant čerpių. Don Klementei vė- 
luoti nebuvo įprasta. Visuomet laukdavo pietų pakviestų prie- 
telių sėdėdamas šiame prieškambaryje su nuodugniai perskai- 
tytu dienraščiu. Svečius užgriūdavo išsami valdančiosios parti- 
jos veiklos kritika dar nespėjus pasiūlyti jiems prisėsti. Arki- 
vyskupas buvo atleidęs jį nuo kunigo prievolės, kad pelnytai 
grįžtų praleisti savo gyvenimo saulėlydžio kaip ir dera seny- 
vam didikui ir pasimirtų šiuose namuose, kuriuose ir jis, 1 don 
Cheronimas buvo gimę. Tačiau nei amžius, nei ligos nesumen- 
kino kunigo pomėgio bendrauti. Kiekvieną penktadienį savo 
valgomajame, už jūros gėrybėmis ir žuvimi nukrauto stalo, jis 
suburdavo margaspalvę vyrišką draugiją: svyravimų biržoje ir 
kabineto pasikeitimų Žinovus, giminystės ryšius išmanančiųjų 
grupelę, besidominčius gyvulių auginimo ir nuosavybės kaino- 
mis, įvairių komitetų įkūrėjus, priimančius užsienio pareigū- 
nus su jų vertingais patarimais ir dovanomis. Mieste sklandė 
gandai, kad šalies politiniams įvykiams įtakos turėjusi tokia Ma- 
rija Benites, visą gyvenimą dirbusi virėja pas don Klementę. 
Oligarchiją įkūnijanti karikatūra, kurioje ji vaizduojama sam- 
čiu maišanti puodą su šalies pavadinimu, turėjo pasirodyti vie- 
name įžūliame paskvilyje. Iš juoko leipstantis don Klementė 
tvirtino: 

— Betgi čia ne kas kita, kaip šeimyniniai pietūs. 

Tai buvo tikra tiesa, nes Askoitijų giminaičiai ar jų statyti- 
niai turėjo reikšmės visoms valdžios struktūroms. Pirmųjų pie- 
tų metu, užsirūkę don Klementės pasiūlytus havaniškus ciga- 
rus, džentelmenai, atsisegę vieną dvi liemenės sagas, jį meiliai 
pasveikino, prisimindami jo tėvą ir senelį, ir džiaugdamiesi, 
kad pagaliau po penkerių išvykos metų vėl visi yra drauge. 
Vienas linksmų plaučių ministras virto vėžio veidu kritikavo 
tradicinį tėvo valdžios perdavimą sūnui ir taip kalbėjo: 

— Tavo vieta yra čia, bičiuli. Kodėl veržiesi į Europą, pilną 
netikėlių ir niekšų, jeigu čia tikrai kuo nors būsi? Na, žinoma, 
moterys tenai kitokios... 

Pritariamas ao jas patvirtino nepasotinamą ministro ape- 
titą malonumams. Liovęsis stebėtis, iki dugno išgėrė taurę rau- 
donojo vyno ir, užtraukęs gardų Havanos cigaro dūmą, ėmėsi 
spėlionių apie don Cheronimo amžių: 

— Paskaičiuokime. Tavo tėvai susituokė pasibaigus šiaurinių 
provincijų atgavimo karams. Tai labai gerai pamenu, nes turė- 
jau likti pasienyje po taikos sudarymo, negalėjau dalyvauti ce- 
remonijoje. Tavo vargšas tėvas mirė kaip revoliucijos didvyris. 
Ašjau anuomet buvau ministras ir sakydavau laidotuvėse atsi- 
sveikinimo kalbas. Žiūriu dabar į tave: rimtas, visiems Askoiti- 
joms būdingais šiaudų spalvos plaukais, jau tuomet mokėjai 
vadovauti. Buvai turbūt aštuonerių metų. Visi aptarinėjome ta- 
vo subrendimą. Be jokios abejonės, tau lemta pateisinti anks- 
čiau laiko pasimirusio tėvo lūkesčius. Ir kaip galiu pamiršti, 
kad tau buvo apie... buvai dvidešimt šešerių, kai nutarei vykti į 
Europą, ir kaip paskutinę galimybę išlaikyti tave čia pasiūliau 
būti mano sekretoriumi. Turėsi apie trisdešimt? 

— Trisdešimt vienerius... 

Stengdamasis užbaigti šį nepalankų jo biografijos faktų dės- 
tymą šalies istorijos kontekste, Cheronimas paaiškino, kad grįžti 
jį privertęs karas. Džentelmenai padėję savo taures priėjo ar- 
čiau pasiteirauti apie Verduną... Tačiau susidomėjimas šiais 
klausimais greitai išblėso ir kalba pakrypo apie ką tik impor- 
tuotus vynuogienojus, kad prancūzų revoliucijos sukelta suiru- 
tė atvertų jiems kelius eksportuoti ir sutvirtintų partijos pozici- 
jas ateinančiuose rinkimuose. Tai buvo opi problema. Vienoje 
svarbiausių provincijų trūko liaudžiai patinkančio kandidato, 
sėkmės kūdikio, sugebančio papirkti nepaperkamuosius, realią 
valdžią reiškiančio vardo. Aptarinėdami politines ir giminystės 
ryšiais paremtas galimybes, Cheronimui vardijo negirdėtas as- 

menybes. Don Klementės balsas skardeno garsiau už kitus, tuo 
metu vienas iš teisėjų tylomis pritariamai linkčiojo pasitraukęs 
į atokesnį kampą, mat jau seniai besikartojančios diskusijos 
jam įkyrėjo, servetėle pridengtas jo pilvas buvo nusėtas trupi- 
niais. Dviejų tarpusavy nesutariančių partijos frakcijų nariai pie- 
tų metu neblogai apsižodžiavo. Vienas deputatas supykęs pali- 
ko valgomąjį ir išėjo su niekuo neatsisveikinęs. Jau vėliau, kai 
aistros pamažu atslūgo ir dalyviai skirstėsi popietės poilsio, mi- 
nistras, uždėjęs ranką don Cheronimui ant peties, ilgokai kratė 
jam dešinę: 

— Tavo vieta yra tarp mūsų. 

Kodėl balandžiai nenunešė jo žodžių ant kitų čerpių ir ne- 
pasiuntė išgirsti kitoms ausims? Atsistojęs Cheronimas vaikš- 
tinėjo pirmyn atgal šešėlyje skendinčiu koridoriumi tarsi ieš- 
kodamas patvirtinimo, kad jo vieta iš tikrųjų yra čia. Tačiau ši 
vieta jo nedomino, stimulas buvo labai menkas. Per penke- 
rius užjūryje praleistus metus suvokė savo prigimtinę teisę į 
aukštesniąją klasę ir daug gražesnius dalykus. Po šio suvoki- 
mo sunku buvo nusileisti iki grubių dėdės kunigo draugužių 
lygio. On dit gue Boy est le propriėtaire d'un pays exotigue 
guelgue part, je ne me rapelle plus le nom. Je crois gu'il Va 
inventė"... Taip kalbėjo draugės Paryžiuje. Ir tam tikra pras- 
me tai buvo tiesa. Išvykimo priežastis buvo karas. Tai tiesa. 
Tačiau svarbu ir tai, kad paskutiniu metu buvo stipriai pažeis- 
tas jo pasididžiavimas. Kad jo gyvenimas eitų tolygiai su prie- 
volėmis ir pareigomis, reikėjo ką nors daryti kitaip, pradėti 
viską iš pradžių, sustiprinti šaknis ir pažaboti valią. Tiktai lais- 
vės trūkumas apsprendžia pareigas. Ir štai dabar, perkopęs per 
trisdešimt, don Cheronimas suprato, kad tik pareigos gali at- 
nešti jam šlovę. Prasidėjus karui, jis suvokė pasiilgęs gimtųjų 


* Sakoma, kad Bojus yra kilęs iš kažkokios egzotiškos šalies, kurios vardo neprisimenu. 

vietų, esančių toli nuo šio chaoso. Jo dalyvavimas kare būtų 
traktuojamas tik kaip elegantiškas sportinis bandymas. Tačiau 
jau ne kartą buvo įsitikinęs, kad įrodyti sau elegantiškumą — 
buvo vien pretekstas, Cheronimas grįžo į savo grubų ir primi- 
tyvų amerikinį kraštą turėdamas viltį rasti pareigų, kurios su- 
teiktų jo laisvei šlovės. 

Tačiau kokia gali būti saviraiška pasaulyje, kurio aukščiau- 
sios skelbiamos tiesos baigiasi jūriniu unguriu marinate? Čia 
jis užuodė Marijos Benites gaminamos žuvies kvapą, sumišusį 
su sausmedžio skleidžiamu aromatu. Išgirdęs žingsnius skubiai 
išlenkė degtinės likutį. Taurelės dugne, pasiramstydamas savo 
lazda, pasirodė dvasininkas. Dar nespėjus Cheronimui kilstelė- 
ti nuo kėdės, senukas paaiškino: 

— Vėluoju todėl, kad rūpinuosi tavo reikalais. 

— Mano)? 

— Taigi tavo. Ar gera ši degtinė? 

Užuodė degtinės kvapą prieš tai, kai sūnėnas pasodino jį į 
pintą kėdę ant sulankstytos išsipešiojusios antklodės, kad ne- 
būtų taip kieta prakauliems senuko sėdmenims. Prakaituotas 
dvasininko veidas panėšėjo į rasotą, tačiau nuo laiko gerokai 
apvytusį rožės pumpurą: raukšle perskirtas smakras, laikyse- 
na, žydros, tačiau neskvarbios akys ir pernelyg šviesios blaks- 
tienos - trapi, tačiau nenuginčijama Cheronimo imitacija. 

— Kaip jums einasi, dėde? 

— Daugmaž neblogai, mielasis. Šitiek rūpesčių. Tačiau dėl 
manęs nesisielok, svarbiausia, kad tau dabar sektųsi. Turiu tau 
šiokį tokį pasiūlymą. 

Don Klementė nostalgiškai pauostė sūnėno taurelę: jo santū- 
rumas ir sveikata leido tik iš šalies pasimėgauti savo svečiams 
siūlomomis vaišėmis. Don Klementė tęsė toliau: 

— Grįžtu iš partijos susitikimo. Asamblėja patvirtino, kad tu 
esi kaip tik tas žmogus, kurio mums reikia, - kandidatas į de- 
putatus nuo mūsų provin... 

Cheronimas nesulaikė kvatojimo. Ar šitokios pagundos ti- 
kėjosi sulaukti iš savo šalies? Regėjo save bendraujantį su pro- 
vincijos vaistininkais ir kalnakasybos inžinieriais, besistengian- 
čiais sudominti jį paskutine griūvančio tilto rekonstrukcija. Kaip 
išaiškinti savo dėdei, kad ne tuo jis norėtų užsiimti, o kuo nors 
subtilesniu, kas jo sielą sugebėtų išlaikyti gimtojoje Ameriko- 
je. Taip tiesmuka, kad nesusilaikė nesikvatojęs, beje, tuo visiš- 
kai neužgaudamas don Klementės, kuris davė nurodymus at- 
nešti ir atkimšti ypatingo vyno butelį. 

— Juk šiandien turime atšvęsti. 

— Ką? 

— Tavo išrinkimą deputatu. 

— Bet politika manęs nedomina. 

— Žinojau, kad ožiuosiesi. Po tėvo mirties tavo motina dau- 
giau nieko neveikė, tik lepino tave. Kelionės, matau, prie gero 
neprivedė. Prikemša kvailysčių į jaunuolių galvas ir baigiasi 
tuo, kad veda užsienietes. Bojus! Na ir juokeliai! Kad netektų 
išgirsti, jog tavo draugužės prancūzės vadino tave šitaip, lyg 
būtum koks nepilnavertis, jeigu apie tai kas nors sužinos, tikrai 
pralaimėsi rinkimus. 

— Bet ašne... 

— Pasakiau savo bendrams, kad nekaip šiandien jaučiuosi ir 
nieko nekviečiu. Nenoriu, kad tavo — užsispyrusio vaiko - pais- 
talai užtrauktų man gėdą prieš tavimi pasitikinčius žmones. Mat 
kaip - nedomina šalies politika! Tokių nesąmonių dar neteko 
girdėti! Eime į valgomąjį, mielasis. 

Cheronimas tylomis nusekė paskui don Klementę. Migloti 
prisiminimai - šešėliais apgaubti pereinamų kambarių fragmen- 
tai - dar ne viskas, kad užmirštum, jog šių gremėzdiškų baldų 
ir sunkių užuolaidų, slepiančių vidinio kiemo netvarką, savi- 
ninkams svarbiausia yra tik tai, kas čia ir dabar. Bet nors ir... 
nors ir... vidinė dialektika galėjo lengvai sutriuškinti visa tai, 
kažkas savo, pažįstamo glūdėjo susiraizgiusiose chakarandos 

šakose ir capitonner" kėdėse. Jam buvo sunku išlaikyti tvirtą 
poziciją, kai tirštėjanti šviesa, o tiksliau, nuo nedegtų plytų 
tvoros krintantys šešėliai, kaip dabar valgomajame, nuo iš- 
minties šturmo apsaugojo viską, net prapjautą arbūzą ant si- 
dabrinio padėklo. 

— Dėde? 

— Ką? 

— Atėjau pranešti jums, kad grįžtu į Europą. 

— Negali palikti mūsų, Cheronimai. Paklausyk, sūneli, būk 
protingas. Nieko nebeliko, nieko, tik tu... kaip man šovė mintis 
tapti kunigu, tegul Dievas būna man gailestingas! Esi vieninte- 
lis, galintis išlaikyti mūsų pavardę. Neįsivaizduoji, kaip aš sva- 
joju, kad Askoitijos vėl atsirastų šalies visuomeniniame gyve- 
nime. Kaip nekantriai laukiau tavęs sugrįžtančio, kad po be- 
gėdysčių Paryžiuje įskiepyčiau tau šventas pareigas! Pagaliau 
esi čia. Nė už ką neleisiu tau išvykti. Kokia neskani šiandien 
špinatų sriubytė! Parodyk, su kuo tau Marija patiekė žuvį? 

— Su kaparėliais. Labai skani. 

— Kokia kvapni! 

— Dėde, aš apie politiką nieko nenutuokiu. 

— Draudžiu kalbėti, kad mūsų šalies gyvenimas tavęs nedomi- 
na. Čia šventvagiški žodžiai. Tai reiškia, kad leisi prasčiokiškos 
kilmės užsispyrėliams ir visokio plauko bedieviams radikalams 
žlugdyti visuomenės tvarką, kai Dievas yra mums suteikęs teisę ją 
saugoti. Teisingai Jo sutvarkyta: vargšai apdovanoti paprastais kas- 
dieniais džiaugsmais, o mums įsakyta atstovauti Jam žemėje. Įsa- 
kymai draudžia nesilaikyti Jo įstabios tvarkos. Ne ką kita, o sąmy- 
šį kelia tie nepažįstami žmogiūkščiai. Ar tu krikščionis? 

— Juk jūs pats mane krikštijote. 

— Tai neturi reikšmės. Praleidus Europoje penkerius metus, 
visko gali būti, abejoti dabar madinga. Tačiau šiais sumaišties 


* Capitonner (pranc.) - apmuštose. 


JOSĖ DONOSO E TAMSUS NAKTIES PAUKŠTIS 149 


laikais net ir abejoti yra keblu. Privalome apsiginti ir apginti 
"Dievą nuotų, kurie grasina Jo nustatytai tvarkai ir Jo viešpata- 
vimui. Apginti tau priklausančią nuosavybę užsiimant politi- 
ka - tai apginti Dievą. Lažinuosi, kad net nesivarginai aplan- 
kyti, nors tau derėjo. Ar buvai Namuose? 

— Užkampyje... 

— Ne, Dvasinės praktikos namuose Čimboje... 

— Nežinau, man viskas susipainiojo, visi jie panašūs. 

— Nesuprantu, kaip gali sakyti, kad neskiri jų. Užtat ir suabejo- 
jau, ar esi krikščionis, nes niekada nesivarginai pareikšti savo nuo- 
monės dėl mūsų giminaitės Ines de Askoitijos beatifikavimo. 

— Tuo metu nebuvau Romoje, o vėliau man išgaravo iš galvos. 

— Privalėjai nukeliauti, kad jau taip lengvai lakstei po visas 
šalis. Jei turėtume savo rankose jos įšventinimo raštą, o tai, 
neabejoju, būtų nušviesta visuose dienraščiuose, ir galėtume 
pagrasinti juo, kaip Dievo mums suteiktų galių simboliu, tai 
laimėti šiuos rinkimus tikrai būtų nesudėtinga. 

— Kam šovė į galvą pasiūlyti mano kandidatūrą? 

— Man. 

— Juk aš nepriklausau partijai. 

— Šiandien įtraukiau tave į jos narių sąrašą. Tau liko patvirtinti 
tai savo parašu, daugiau nieko, ką tau reiškia, juk pakeliui... 

Cheronimas pašoko ir sviedė servetėlę ant stalo. Don Kle- 
mentė užspringo trintų daržovių tyre. Ašarodamas nuo kosulio 
paklausė sūnėno: 

— Kur eini? 

Cheronimas buvo beatkertąs: sėsti į pirmą pasitaikiusį laivą, 
kuris nugabentų mane kuo toliau nuo jūsų ir nuo šio pasaulio, 
mėginančio įtikinti mane, kad esu tik gąsdinanti figūra, galbūt 
nykštukas, o gal kuprius arba tuščia ankštis, kuri pūdama pali- 
ko pėdsaką ant šių bjaurių apleistų molio sienų, esu kitoks, ma- 
no pasaulis daug skaidresnis, netgi kvailas sportinis bandymas 
paaukoti gyvenimą savo dabartiniams norams yra priimtines- 

nis, nei šis įkalinimas tarp uždarų kiemelių, kur lieka tik dau- 
gintis, į šį kalėjimą don Klementė nori uždaryti mane, kad pa- 
naudotų savo užmačioms, esu įsitikinęs, kad viską man išpjaus, 
mano kūno dalys suteiks jam galios, mane pavers lėle, vykdan- 
čia visus jo įsakymus; bet mano vargšas dėdė tebekosti, spjau- 
dydamas špinatus ant servetėlės, kosulys gali jį pribaigti. Užuot 
išėjęs, Cheronimas sugrįžo prie dėdės, atsargiai padavė jam stik- 
1ą vandens ir keletą kartų kaip vaikui lengvai plekštelėjo per 
nugarą, tarsi patvirtindamas, kad jis tikrai nemirtingas, turbūt 
visus juos pergyvens, kad Marija Benites ateis jam į pagalbą, 
kad taip nekosėtų, kad būtų ramus, jog nereikės pasimirti savo 
valgomajame užspringusiam daržovių gabaliukais. 

Kelionės, kuriomis Cheronimas de Askoitija pradėjo savo agi- 
tacinę rinkimų į deputatus kampaniją, atėmė tiek daug laiko, 
kad kitais dalykais rūpintis visai nebuvo kada. Be abejo, teko 
dalyvauti įvairiose šventėse, kurias tarp išvykų rengdavo gimi- 
naitės, mat visos norėjo pasididžiuoti juo kaip giminės pažiba. 
Ir atsitiko tai, kas ir turėjo atsitikti, ką galingesni už jį buvo 
numatę: Cheronimas įsimylėjo pačią gražiausią ir skaisčiausią 
merginą, savo tolimą pusseserę, su kuria teko šokti įvairiuose 
pobūviuose. 

Ines Santijana, kaip ir jis, didelio palikimo ir žemių paveldė- 
toja, buvo dar ir kerimai graži, grakšti kaip paukštelis, medaus 
spalvos oda. Šalia jos Cheronimas atrodė įspūdingai didelis. 
Ines akys buvo geltonos, kartais pilkšvos, kartais žalios, daž- 
niausiai žalios atrodydavo naktį, kai jaunimėlis duksliais fra- 
kais apsupęs ją spiečium maldaudavo šokio, ir ji juokaudama 
rinkdavosi, atstumdavo, atidėdavo. Cheronimo pasirodymas 
kaipmat išsklaidė visą pretendentų būrelį, nes tarp šių kvailokų 
vietos jauniklių nebuvo nė vieno, galinčio prilygti subrendu- 
siam ir turtingam vyrui, stuomeningam gražuoliui, išsipusčiu- 
siam pagal senojo kontinento, iš kurio neseniai buvo grįžęs, 
paskutinę madą. 

Ines širdis neatlaikė aistringo savo garbintojo atkaklumo. Tie- 
są sakant, ir nebuvo reikalo, nes pamilo jį iš pirmo žvilgsnio, 

tačiau prieš įteisinant abipusius jausmus šventais vedybų sai- 
tais - dėl to niekas neprieštaravo — tarp jų nieko nebuvo. Ra- 
miais vakarais Santijanų vasarnamyje Cheronimas patarinėjo 
savo būsimiems svainiams aukštuomenės klausimais, pasako- 
jo nuostabias istorijas mažesniesiems, prilaikydamas Ines mo- 
tinos vyniojamų siūlų kamuolėlį. Naktimis apšviestuose salo- 
nuose jaunimas sukosi šokio sūkury, damos, jau išmokusios ro- 
dyti savo jausmus, patenkintos dūsavo, kad tenka būti dviejų 
svarbių būtybių susitikimo liudininkėmis ir kalbėdavo visokius 
dalykus, kad Cheronimas pagaliau ryžtųsi, nes jo amžius jau 
leido taip elgtis. 

Paskutinį sekmadienį prieš numatytas vestuves kaimiškų pietų 
metu susiėjusios abidvi šeimos džiaugėsi viliojančiomis jauno- 
sios poros perspektyvomis, paskui moterys apspitusios Ines klau- 
sinėjo apie kraitį, tolėliau būrelis nuo saulės ir vyno įraudusių 
vyrų vėdindamiesi panamomis aptarinėjo rinkimų kampanijos 
niuansus, kai grįžęs po medaus mėnesio Cheronimas dalyvaus 
paskutiniame jos etape. Sužadėtinė stebėjo Cheronimą sėdėda- 
ma kitame stalo gale. Paskutiniais priešvedybiniais mėnesiais 
čionykščiai papročiai draudžia per didelį poros artumą. Ines 
sąmoningai suturėdavo įvairiais siuvimo, arbatėlių, dovanų ir 
kvietimų ritualais, likdavo tik pavakarės, kai šeimynykščiai su- 
pratingai palikdavo juos kelioms akimirkoms vienu du kolonų 
šešėlyje, tada jos lūpos ieškodavo Cheronimo lūpų. 

Ines palaukė, kol Cheronimas su atjaunėjusiu nuo tokių įvy- 
kių don Klemente išgers po stiklą portveino. Nekreipdama 
dėmesio į vyresniąsias, mėginančias ją sudrausti lyg mergai- 
čiukę, nusiviliojo savo sužadėtinį pasimėgauti persikų medžių 
pavėsiu. 

Ines nesugebėjo suvokti prieštaringumų, kuriais Cheronimas 
tiesiog mėgavosi. Taisyklės ir papročiai, įprastas, bet stilizuo- 
tas lyg heraldikos simboliai ritualas, kuris lydėjo sužadėtuvių 
eigą, įspaudė juose ženklą kaip akmeniniame medalione: šis 

medalionas buvo tik vienas etapas amžinos kaitos, sudarytos iš 
"daugelio medalionų, o jie - sužadėtiniai - tik akimirkų įsikūni- 
jimai, ne beribių vidinių pasaulių giluma. Nepaliestas Ines kū- 
nas ir siela laukė ir tikėjosi, kad jis padrąsins ir padės pereiti į 
kito medaliono karalystę. 

Cheronimas turėjo atsisakyti daugelio dalykų, kad pasiryžtų 
įžengti į tą pasaulį. Jo aistra Ines atvedė jį į taisyklių, papročių 
ir tradicijų žaidimo centrą. Tačiau įsitikinimas, kad būtų galė- 
jęs pasirinkti tobulesnių formų gyvenimą, suteikė jam galimy- 
bę ironiškai Žiūrėti į tą žaidimą iš šono. Tik stebėjo, kad abu su 
sužadėtine patvirtintų garsią legendą apie nuostabią porą. Ar 
verta aiškinti Ines, kad žmogus yra didis, kai laisva valia pasi- 
aukoja, kad yra galingas, kai sugeba savyje ką išsaugoti? 

— Ar sutinki? Pažadėjau jai atvesti tave. Mato tave, kai mus 
palieka vienu du galerijoje. Pasislėpusi už gėlyno žiūri į mus 
besibučiuojančius. Man sakė, kad esi jai panašus į princą, kad 
atrodai labai gražus... 

Cheronimo bučinys ją nutildė. Prie jo prigludusios iš susi- 
jaudinimo virpančios įsčios atsivers garantuodamos jam nemir- 
tingumą: medalionų kaita per jo sūnus ir vaikaičius vyks amži- 
nai. Šviesioje merginos odoje, jos balse buvo jausmingumo, 
kurio galios ji net nesuvokė: jis savaip jį įamžins. Cheronimas 
sušnabždėjo: 

— Mums jau nedaug liko laukti... 

— Mums dar ilgai liko laukti... 

Cheronimas priglaudė ją prie savęs ir vaikštinėjo susiėmę už 
parankių. 

— Mano vardas bus toks pat kaip ir jos. Argi ne keistas jaus- 
mas turėti šventosioš vardą? 

— Apie ką tu? 

— Nagi apie mano ir tavo anų laikų giminaitę, vardu Ines de 
Askoitija... Tą, iš Namų, sako, kad ji šventoji. 

— Niekada nesu apie ją girdėjęs. 

— Nes buvai dar vaikas, kai mirė tavo motina, o vyrai apie tai 
nekalba, čia moterų užsiėmimas. 

— Tavo motina irgi apie tai neužsiminė... 

— Bet aš žinau, kad ji buvo šventoji ir darė stebuklus. 

— Iš kurgi tu Žinai? 

— Peta man papasakojo šią istoriją. Kad buvę devyni broliai, 
ir kad šventosios mergaitės auklė padovanojusi jai kryželį iš 
tvirtai surištų šakelių ir, sako, tas pats auklės padarytas kryželis 
apsaugojęs namą per žemės drebėjimą. Tėgu Peta ir tau papa- 
sakoja. 

— Kokia Peta? 

— Kaip kokia? Peta Ponsė. Jau tiek laiko pasakoju apie ją, bet 
tu nekreipi jokio dėmesio, manai, kad sugebu tik pasakas sekti. 
Kai susituoksime, įsitikinsi, kad taip nėra. Ji tau turi dovaną... 

— Kas? 

— Nagi, Peta Ponsė, Cheronimai, kas gi daugiau. Tūkstantį 
kartų esu tau pasakojusi, kokia gera ji man buvo, kai sirgau. Ją 
atgabeno iš mano senelio Fermino ūkio, kad padėtų mamai ruošti 
vedybų kraitį, paskui pasiliko pas mus ir siuvo. Ji turi, kaip pati 
sakė, tavęs vertą dovaną. Eime pas ją. 

— Eime. 

Surado Petos lūšnelę kažkur už vištidžių ir tarnams skirtų 
patalpų, tenai skirtingų formų namai nepretenduoja į grožį: at- 
virkščia fasado pusė. Ines sustojo ties vienomis durimis. Atsiti- 
ko kažkas neįprasta, rodėsi, kad tos durys dabar jai svarbiau- 
sios pasaulyje. Atsisukusi ryžtingai tarė: 

— Aš išsivesiu ją. Mama leido. Sakė, kad galiu parsivesti, jei 
noriu, nes čia ji nieko doro neveikia. 

— Juk nesakiau tau, kad ne. 

— Kartais esi toks keistas. 

— Arji norės? 

— Peta Ponsė visada nori to, ko ir aš. Juk sutiksi, ar ne, mano 
mielasis? Ji tikrai netrukdys. Pamatysi. 

Ines stumtelėjo duris. Iš vidaus į Cheronimą tvokstelėjo ne- 
"maloni užeigos smarvė — sumišęs bulvių, ropių ir Žirnių, dobi- 
lų ir liucernos ryšelių, į kasas supintų svogūnų ir česnakų, ait- 
riosios paprikos ankščių, prikabinėtų palubėje, kvapas. Įėjus iš 
dienos šviesos ir karščio, buvo sunku orientuotis ir pajusti šios 
buveinės ribas. Cheronimas tyliai pašaukė Ines. Rodės, atsakys 
jam iš toli, kaip aidas, tačiau pajuto, kaip paėmė už rankos ir 
sušnabždėjo: 

- Čionai. 

Cheronimas, apeidamas dėžes, maišus ir ryšulius, akimis mė- 
gino išmatuoti balnais ir pakinktais nukabinėtų lubų aukštį. Ta- 
čiau priėjęs kažkokį paketą, užuodė užeigai nebūdingą kvapą, 
suardžiusį natūralių kvapų harmoniją: trenkė senais skudurais, 
ant krosnelės šildytu maistu ir dūmais. Per daiktus nutįso plo- 
nas šviesos ruoželis. Šiame kampe tarp pasieniais išdėliotų ry- 
šulių silpnutė žvakės šviesa leido kai ką įžiūrėti. Minkšti love- 
lės strypų šešėliai šokinėjo sienomis, nukabinėtomis išbluku- 
siais šventųjų paveikslais, laiminančiais senų kalendorių ir vie- 
nintelės laikrodžio rodyklės saugomą prabėgusį laiką. Kažko- 
kia susilenkusi būtybė maišė ant ugnies pukšinčią putrą. 

— Peta. 

— Atėjai! 

Skarmaliuota būtybė sujudo žmogaus balsu atsakyti į Ines 
šūksnį. Tarp senės ir merginos užsimezgė pokalbis, kuris Che- 
ronimui visai nepatiko. Ši scena netiko nė vienam amžinojo 
akmens medalionui. Reikėjo nedelsiant išsivesti Ines. Sutruk- 
dyti dalyvauti kitų medalionų pasaulyje, skirtame tarnauti, už- 
miršti ir numirti. Juk Ines buvo tik mergaitė, galinti bet kuo 
susitepti. 

—...1r atvedžiau tau Cheronimą, Peta. 

Senė priėjo prie Cheronimo ir ėmė jį apžiūrinėti. 

— „Ar jis nori, kad gyventum pas mus. 

— Ar nevaržysiu jūsų, šeimininke? 

Ines įsiterpė, Cheronimui nespėjus nė prasižioti: 

— Ne. Naujasis namas didelis. 

— Kaip pasakysi, dukrele. 

— Minėjai, kad Cheronimui turi dovaną. 

Senė pasirausė po lova suslėptuose ryšeliuose. Įgrūdo Che- 
ronimui į rankas baltą ryšuliuką. 

— Išvyniok. 

Cheronimas pakluso, mąstydamas, kaip nutraukti Ines ryšį 
su padugnių pasauliu, su jo išvirkščiąja puse, su tais dalykais, 
kuriems yra skirta amžinai slapstytis ir neregėti saulės šviesos. 
Ryšelyje rado tris baltutes ploniausio batisto nosinaites su nuo- 
stabiai išsiuvinėtais inicialais ir pagražinimais. Net sudrebėjo. 
Kaip šis stebuklas, kurį padavė karpotos rankos, galėjo atsiras- 
ti palovėje? Trys pačios puošniausios ir prašmatniausios nosi- 
naitės, kokias jam yra tekę matyti... jei kada ir norėjo įsigyti 
nosinių, tai tik šitokių —- plonų, švelnių ir glotnių, taip, tikrai 
svajojo apie tokias įstabias nosines, kurias dabar laikė ranko- 
se... senė įsibrovė į jo svajonę ir jas pavogė. Antraip iš kur jos 
varganame pasaulėlyje atsirado tokie sugebėjimai, kokias slap- 
tas jėgas Peta pasitelkė, kad sukurtų šiuos tris meno kūrinius? 
Susižavėjimo blyksnis sukliudė pripažinti Petą Ponsę galingiau- 
siu savo priešu. 

— Ačiū. Mes jau turime eiti. 

— Bet, Cheronimai... Argi nenorėjai, kad Peta papasakotų vie- 
nuolės istoriją? Ir apie Namus? Ji tokia sena, kad žino dalykų, 
kurių jau niekas neatsimena. 

— Aš nieko nenoriu žinoti. Eime. 

Ir paėmė ją už rankos. 

— Sudie. 

Išsivesdamas Ines, Cheronimas įspraudė senei į delną mone- 
tą: karpomis nusėtos rankos, virpančios, išsukinėtais pirštų 5ą- 
nariais, geltonais, aplūžinėjusiais nagais, rankos, turinčios vi- 
sokių galių, net kurti grožį, o to daryti neturėjo teisės, kurda- 

„mos grožį įsibrovė į jo sielą, nes jį žavėjo tų trijų nosinaičių 
grožis. Išėjusi laukan, Ines piktai atsigręžė: 

— Kodėl taip pasielgei? 

Ines ėjo verkdama, tempiama Cheronimo, kuris ją paleido 
už skalbyklos, kur ant lygiagrečiai ištemptų vielų džiūvo dvi 
ilgos baltos staltiesės ir servetėlių rinkinys. 

— O kaip pasielgiau? 

— Daveijai pinigų. 

— Nenoriu, kad daugiau su ja bendrautum. 

— Peta išgelbėjo man gyvybę. 

Prie skalbyklos buvo vėsu. Šykšti saulės šviesa, kūnu bėgio- 
jantys šiurpuliukai, lyg saulės zuikučiai šokinėjantys melsva- 
me kubilo vandenyje ir nuo ką tik padžiautų skalbinių prilašė- 
jusiuose klaneliuose. Nors Ines tebeverkė, Cheronimas veržės 
eiti iš Čia nė neatsisukdamas. Vaikiškos jo sužadėtinės rankos 
įsikibo į jį, kad suturėtų ir papasakotų: 

— Buvau dar visai maža. Kai mama laukėsi Fermino, labai 
blogai jautėsi, ir kad nereikėtų rūpintis, išsiuntė mane į „Čim- 
bos įsikūnijimo“ namus, pas vienuoles. Mane lydėjo Peta. 'Ie- 
nai man užėjo baisūs skausmai pilvo apačioje, štai čia, negalė- 
jau ilgiau tverti, rodėsi, kad plyšiu pusiau. Dar ir dabar, kai 
pagalvoju apie tuos skausmus, imu drebėti. Į Namus atsiuntė 
daktarų, tėvas kasdien mane lankydavo, nes labai gailėjosi taip 
toli išsiuntęs, 0 ir pasiimti atgal negalėjo, tokia buvau silpna. 
Daktarai nieko negalėjo paaiškinti. Traukė pečiais, ir tiek, nors 
buvau dar visai maža, supratau, kad man lemta tenai pasimirti. 
Aš merdėjau, Cheronimai, merdėjau nuo kažko, ko niekas ne- 
galėjo suprasti nei išgydyti. Kiekvienas skausmo priepuolis ga- 
lėjo būti paskutinis. Vieną naktį, kai dejavau kankinama siau- 
bingų skausmų, prabudo Peta. Dar ir dabar matau ją susigūžu- 
sią tamsoje, raminančią mane, aš nutilau, nors labai skaudėjo, 
ir išgirdau didžiulę tylą, kokia kartais juntama Namuose. Lei- 
dausi Petos nurengiama. Prigludusi lūpomis štai čia, Cheroni- 

mai, prie mano įsčių, prie to skausmo židinio, ji ėmė siurbti, 
siurbti, siurbti, kol įsčių skausmai sulig paskutiniu Petos siurb- 
telėjimu galutinai pranyko. Jutau toje vietoje kažką panašaus į 
tuštumą. Privertė mane prisiekti, kad niekada niekam to neiš- 
duosiu. Tu esi pirmas. Net mano motina nieko nežino. Tuomet 
atsitiko tokia keistenybė: vargšę Petą Ponsę pradėjo kankinti 
tie patys skausmai, kurie kankino mane. Peta visą gyvenimą 
kentė mano skausmus. 

— Ragana. Nė viena neturėjote išeiti iš tų prakeiktų Namų. Ji 
aptemdė tau protą, ir aš turėsiu iš peties padirbėti, kad jį pa- 
šviesinčiau. Iš pradžių pranešiu tavo motinai, kad draudžiu ma- 
tytis su Peta Ponse, paskui nedelsdamas užsiimsiu Namų nu- 
griovimu... 

— Tu neišdrįsi... 

Ines žengė Cheronimo link. Drėkstelėjo nagais veidą. Jis ne- 
spėjo apsiginti nuo penkių svetimų nagų ir, įsipainiojęs į vieną 
iš staltiesių, nutraukė vielą. Lipni ir drėgna medžiaga, uždribu- 
Si visu savo svoriu, pargriovė jį ant žemės. Kai Cheronimui 
pagaliau pavyko išsilaisvinti iš limpančių spąstų, Ines jau ne- 
buvo. Ranka, kuria palietė sau skruostą, susitepė raudonai: tiks- 
lūs, gilūs aštrių nagų rėžiai kėlė skausmą. Išsiėmė Petos nosi- 
nę, kad sustabdytų kraują. Slapčiomis, niekam nematant, pali- 
ko namą. Argi verta dabar aiškintis. Jau per vėlu žengti atgal. 
Po septynių dienų santuoka bus įteisinta. 

Ceremonijos rytą Cheronimas įžengė į Gailestingumo bazi- 
liką, o ant kairiojo skruosto raudonavo randai. Ėjo baltomis 
gėlėmis išpuoštu taku, lydimas pritariamų žvilgsnių, išdidus, 
aukštai iškėlęs galvą, nepalikdamas jokios galimybės klausti, 
iš kur tie randai ant jaunikio veido. 

Taisydamasi nėriniuotu ir standžiu lyg šarvai apdaru, Ines 
trumpai užmiršo baimę melagingai prisiekti nuolankumą savo 
vyrui. Viltingai stebint ir kvapnias žoleles smilkant auksu spin- 
dinčiais drabužiais pasipuošusiam don Klementei, išrinkusiam 

ją prieš Dievą, galingiausią iš čia esančiųjų, prisiekti, kad nepuo- 
selės nešvarių minčių. Ir prieš auksu tviskantį altorių, aidint gies- 
mėms ir šventiems žodžiams, Ines melagingai prisiekė, labai ge- 
rai žinodama, kam yra nusiteikusi. Kai prieš savaitę motina nu- 
vedė ją pas don Klementę, kad parengtų moterystei, dvasinin- 
kas, perspėdamas, jog nuodėmė drausti savo sutuoktiniui mė- 
gautis jos kūnu, nė nesuvokė, kad įdavė Ines ginklą. 

Gerai žinojo, kaip Cheronimas jos geidė. Todėl vestuvių naktį, 
pati jo geisdama, šaltai atsakė, užsitraukdama mirtiną nuodė- 
mę. Ir visą gyvenimą būtų galėjusi šitaip elgtis, jei ne spindin- 
tis jos kūno nuogumas, kaitinantis don Cheronimo aistrą. Ji nu- 
galėjo: ištraukė jo pasižadėjimą gauti viską, ko tik užsigeistų, 
ko tik paprašytų. Tada, nutaikiusi akimirką, kai jis jau nesuvo- 
kė, ką žada, privertė prisiekti, jog niekada, kad ir kas atsitiktų, 
neišskirs jos su Peta Ponse. Nuo tos nakties Cheronimas ir Ines 
nėra buvę vieni savo lovoje. Koks nors šešėlis - mano, Bojaus, 
vienuolės - visada būna kartu su jais. Pirmąją vedybų naktį 
tenai buvo Peta Ponsė ir don Klementė, varžydamiesi tarp sa- 
vęs ir kretėdami lyg kartoninės lėlės, linksmino jaunuosius. 


12 


Jo keturi juodi šunys urgzdami drasko šiltos, dar gyvos mėsos 
gabalą. Lodami valkioja žeme atplėštus kąsnius: seilėti snukiai 
aptaškyti krauju, gomuriai apėję spuogais, iltys, siauruose snu- 
kiuose žaižaruoja raudonos akys. Išdarkę mėsgalį pradeda šo- 
kinėti ir sukiotis aplinkui, prašosi glostomi: mano keturi juodi 
šunys kaip vilkai jaučia kraujo potraukį, jų stambios grobuonių 
letenos - gryniausios veislės požymis. Tiktai man, mėsos, ku- 
rią ėda, ir parko, kurį saugo, šeimininkui, jie paklūsta. 

— Mesk jiems dar gabalą. 

Ūkio darbininkas sviedžia garuojančius vidurius virš niršiai 
šokinėjančių padarų, kurie tarp savęs pešdamiesi nespėja jų su- 
gauti ore... pulkit, žvėrys, nežiopsokit, ar nematote, kad gelto- 
noji kalė tuoj nudžiaus jūsų mėsgalius, pulkit ją, sudraskykit tą 
gaišeną, šliaužiojančią apie mano grynaveislių šunų ėdalą; pa- 
sinaudojusi sąmyšiu dabar pavogė vidurius, štai ji, visu greičiu 
nukūrė tenai, susigūžusi ir pabrukusi uodegą tarp kojų, velka 
mėsą žeme, kol pradingsta už koplyčios. Kol mano keturi šu- 
nys neatsitokėjo, darbininkas sviedžia jiems kitą gabalą. Ar taip 
padarė, kad numaldytų juos ir apgintų pasprukusią vagilę? Ži- 
noma, rytdienos rinkimuose pareikalaus atlygio už savo balsą, 
vaišinsis mano mėsa, gers mano vyną, O galiausiai balsuos prieš 
mane, nes manęs nekenčia. 

— Ar ta gelsvakailė tavo? 

— Ne, šeimininke, ji niekieno. 

— Kaip niekieno? 

— Kartais matau ją virtuvėje tempiančią maisto likučius iš 
atliekų dėžės, taip pat esu pastebėjęs sliūkinančią parko link, 
kai išjojate lydimas keturių juodų šunų. 

— Tai kodėl jos neišvarote lauk? 

— Ponia neleidžia išvaryti. 

Pasisotinę mano šunys sugula ant šviežios pagriovio žolės. 
Visą rytą lakstė aplink tvartą, kur buvo skerdžiami jautukai 
atšvęsti mano pergalę rinkimuose. Tenai ir geltonoji kalė su- 
kiojusi ratus, laižiusi saulėje džiūstančius kailius iškruvintu snu- 
kiu, prie kurio lipte lipo nuo karščio paklaikusios musės, pas- 
kui matė ją kitoje ūkinių pastatų dalyje netoli kiaulidės, slam- 
pinėjančią aplink aptvarą su uždarytomis kiaulėmis. Geltonoji 
kalė - sulysęs, nukaršęs, išbadėjęs padaras, toks alkanas, kad 
galėtų suėsti bet ką, net patį šlykščiausią daiktą. Sukiojasi prie 
kinkytų arklių, urzgia ir vis taikosi įkąsti jiems į kojas. Pasiten- 
kina jų šlapimu ir šviežiai pridergtu mėšlu, tarytum tikėdama- 
si, kad ateityje jos laukia didesnės malonės. 

Reikia pasikalbėti su Ines apie geltonąją kalę, taip neturi 1l- 
giau tęstis, Ines negali priimti tokio nešvaraus padaro, nes pati 
nesirodo saulėje be skrybėlaitės ir šydo, o skindama gėlę užsi- 
mauna pirštinaites. 


Buvo jau vėlu, kai atsiguliau šalia jos verandoje. Užsiklojau ko- 
jas lamų vilnos ponču, ją užklojau kitu. Stebėjome keistus žvaigž- 
džių ženklus Užkampio parko medžius gaubiančiuose šešėliuo- 
se. Varlių kvarkimas atskyrė mūsų intymų pasaulį nuo pašalinių. 
— Ką galvoji? 
Ines vos krustelėjo. 

— Aš? Nieko... 

Kaip galima nieko negalvoti? Vis tiek ką nors galvoji, turi 
man atsakyti, nors tai būtų tik tiek: dėl Dievo, na ir baisi Lauros 
suknelės spalva, arba, atrodo, kad Karloso ir Blankitos santuo- 
ka eina šuniui ant uodegos. Gal tikrai nieko negalvoji, nors nie- 
ko negalvoti intymumo akimirkomis - tik gynimasis, Ines, bė- 
gimas, kuris padeda tau išlaikyti protą skaidrų, apsaugotą nuo 
jausmų, kad jame neįsirėžtų baimė ir neaiškumas... galvok apie 
ką nori, kol gali, ir man gali pasakyti, apie ką galvoji, net jeigu 
ir apie geltonąją kalę, apie kurią noriu su tavimi pasikalbėti, 
neįtikėtinai konkretaus, apie tą patį dalyką, ko negaliu išmesti 
iš galvos ir aš; vis dėlto akimirkos nenumaldomos aistros, ku- 
rią tau jaučiu, turėtų išsklaidyti tavo ir mano mintis, bet jos 
negali išsklaidyti tuštumos, kurią jaučiu tavyje ir kurios iš ta- 
vęs reikalauju, nieko kita ir neprivalai man duoti, nes kitkas 
nėra tiesa. Galėčiau išsižadėti tavęs. Ir nekęsti. Ir ieškoti kitoje 
to, ko tavo menstruacijų kraujas per visus penkerius santuokos 
metus man atkakliai nedavė. Bet aš negaliu. Viskas, tik ne lai- 
mės pilnatvė, sukeltų man baimę. 

Parko tankmėje sutviska ir išblėsta mėlynas deimantas, tolė- 
liau užsidega spindintis auksu, priartėja ir užgęsta, tamsioje aug- 
menijoje pasirodo daugiau šviesulių, kurie stebi mus, tave ir 
mane, išnyksta; perlai, žvaigždės, akys, spindesys lyg špagos, 
sublyksi jų daugiau, klaidžioja tamsiuose krūmuose ne mus sek- 
dami, bet sergėdami, nes tai akys mano šunų, šmirinėjančių tarp 
hortenzijų, dabar ramios, raudonos, rausvos, susikaupusios, O 
ten užgęsta anos dvi plienu spindinčios akys, kurios dabar suži- 
ba daug arčiau, čia, tarp krūmų, visai prie verandos, kur mudu 
gulime, sustingusios kibirkštys gryno aiškumo kelyje, lyg lapo 
šnabždesys, primenantis tavo tobulą profilį. Mano ranka lyg 
netyčia paliečia tavąją. Slepi savo profilį, nes žiūri į mane iš 
kitur, rodydama kitą savo veido pusę, kuri nieko negalvoja, nes 

jos nėra, bet auksu spindinčios akys, plienu žibančios akys, ža- 
lias ar melsvas tviskėjimas tarp tamsių lapų parke patvirtina 
man, kad Ines yra čia, nurimusios akys prigęsta, dar akimirką 
žiūri į mus ir dingsta, visur tamsa, ar suprantate, kad dabar tu- 
riu joje sunaikinti viską, kas nėra mūsų laimės įrodymas, iš- 
sklaidyti atsainiai sumurmėto žodžio baimę, nieko, nieko ne- 
galvoju, turiu laiko sunaikinti, nes vandens lašas virpa ant lapo, 
o tame laše yra vyzdys ir tas švytintis vyzdys stebi mus, kitos 
kibirkštys toliau, arčiau, aiškios, priblėsusios liudytojų akys, 
stebinčios mūsų laimę, saugančios, kad nakties tamsa nesudau- 
žytų šitos laimės. Negalime apvilti savo liudytojų, trokštančių 
matyti mūsų tobulą meilę. Vėl paliečiu tavo ranką. Pastebėjo- 
te, kaip Ines suvirpėjo? Nevalingai, tačiau suvirpėjo, šį virpte- 
lėjimą jūs galėjote tik pastebėti, bet nepajusti, jūs esate tik išal- 
kusios akys, kurioms mes tuojau įrodysime savo laimę, tuojau 
pat jums, liudytojams, įsakius, jei neįstengsiu dabar parodyti 
mūsų sugebėjimo mėgautis, jūs išnyksite, išsisklaidysite, nes 
jeigu nebus kam mūsų stebėti, viskas dings, 0 aš pavirsiu vienu 
tų mėsgalių, kuriais minta mano juodi šunys, jie neatpažins sa- 
vo šeimininko kraujo, sudraskys mane, jeigu čia ir dabar neįro- 
dysiu jiems, kad mūsų laimė yra absoliuti. Suspaudžiu Ines ran- 
ką. Ji šalta, tobula. Atsakydama tik spusteli man ranką, ir aš 
suspaudžiu smarkiau ir nusivedu ją lyg paaugę, ir pasislepiam 
tarp hortenzijų. 

— Cheronimai... ne... 

— Taip. 

— Namai tušti, ir prieš akis visa naktis... 

— Nesvarbu, noriu čia. 

— Aš bijau. 

— Ko? 

— Mus gali pamatyti. 

— Kas? 

— Nežinau. 

— Nebūk kvailutė. 

Į mus susminga žaižaruojantys žvilgsniai. Nesibaimink liu- 
dytojų, Ines. Pažiūrėk, koks gražus mėlynas jų akių blizgesys. 
Visos priklauso man. Leisk nurengti tave spindint jų žvilgs- 
niams, atsigulk į šitą lapų guolį. Grožėkitės ja, juk dėl to jus 
laikau, ir manimi, nes ir aš tuojau nusirengsiu, grožėkitės ir 
manimi: džiaukitės stangrėjančia mano galia, pavydėkite man, 
juk dėl tojus šeriu, žiūrėkite, kaip atsigulu šalia Ines į metalinį 
lapų šaltį, kaip priverčiu ją atmerkti tamsias žalias akis, kad 
kitos, spindinčios akys, džiaugtųsi, kaip mes didėjame, kaip ma- 
no rankos glosto tave, mano lūpos paliečia ir sušildo tavo vėsą, 
įkaitina, uždega, mano lytis priverčia tave dūsauti, dejuoti, pa- 
miršta, kad nieko negalvoji, aš užvaldau visą tuštumą, kurią 
nuo manęs slepi ir neatveri jau penkerius laimės metus, klausy- 
kit, kaip ji vaitoja, kaip trapus Ines drovumas išnyksta dar la- 
biau apnuogindamas ir tvirčiau prispausdamas ją prie manęs; 
šnabždėdama mano vardą suaimanuoja, kai įsiveržiu į ją, ga- 
liausiai suklykia, užsimiršusi, kad kas gali išgirsti ar pamatyti, 
kai triumfuoju joje ir krintu be žado į tą kibirkščiuojančių, gel- 
tonų, žalių, atšiaurių, blizgančių akių bedugnę, kurios čia įsi- 
žiebia, čia pradingsta, trokšdamos pamatyti viską iš naujo, vėl 
atgaunu jėgas, vos tik pastebiu žaižaruojančius žvilgsnius, ku- 
riuos, motinėle Benita, irgi slėpė nuo manęs, nes aš Užkampio 
parke sekdavau dvi į kibirkštis panašias akis, pačias godžiau- 
sias, įjaudrintas ir labiausiai sužeistas; tai buvo mano akys, mo- 
tinėle Benita, tos pačios akys, kurias jūs dabar matote apsiblau- 
susias nuo karščio, mėginate rankomis užmerkti vokus, kad pail- 
sėčiau, išsimiegočiau; miegok, Muditai, miegok, ilsėkis, užmerk 
akis, sakote man, užgesk, žvilgsni, jau pasitarnavai man, nu- 
leisk vokus ir užmik, tačiau negaliu užsimerkti, nes dega mano 
akių orbitos, kai stebiu juos mylintis lapuose, mano klausa įsi- 
tempusi seka jų žodžių nuotrupas ir kūnų garsus, mano uoslė 
uodžia meilės kvapus, o mano ranka, ta pati, kurią laikote savo 

delne, - jausmų ugnyje jie nė nepajuto, - ši ranka kartą kitą 
palietė savo laimę kuriančius jų kūnus, kol akys pačios užgeso, 
ir don Cheronimas ieškojo jų, kad prisipildytų spindinčios ener- 
gijos, kur jūs, kur jūs, jos dingo, Ines, jos dingo, likome ap- 
gaubti visiškos tamsos. Gal niekada nė nebuvo mus stebinčių 
akių, ir viskas tebuvo tik tamsa, ne, antai matau geltonas akis, 
tai vėl esu aš, dabar tavęs geidžiu labiau nei bet kada, nes tu esi 
nuvargusi ir aš esu nuvargęs, tos geltonos, traiškanotos akys 
mato, kaip įsiskverbiu į tave, kaip atgyji, traiškanotos akys jau 
visai šalia, dar ir dar, kol pagaliau Ines klyksmas apvainikuoja 
pabaigą, motinėle Benita, tai buvo ne vien aistros, bet ir siaubo 
klyksmas, nes vos atmerkusi akis, vietoj įsmeigtų Žaižaruojan- 
čių žvilgsnių šalia Cheronimo pamatė geltonąją kalę, kuri uos- 
dama prisiartino sulaižyti ant lapų ištekėjusias jų kūnų sultis: 
geltonoji kalė, apsiseilėjusi, švokščianti, nusėta karpomis ir 
spuogais, išbadėjusiomis akimis - ji valdo jėgą, provokuojantį 
klyksmą. 


Pasklidus žiniai, kad viename priekalnių kaime radikalai įtiki- 
no kalnakasius protestuoti, kažkas piktavališkai sukurstė rinki- 
mų dieną pavogti urnas, konservatorių galvos, palaikančios don 
Cheronimą de Askoitiją, nutarė, kad protingiausia būtų užšo- 
vus duris ir langus, užsibarikaduoti Visuomeniniame klube. Par- 
tija niekada nepuoselėjo vilčių, kad jos įtaka pasieks kalnaka- 
sių zoną. Ji buvo susitaikiusi, kad šis sektorius atiteks radika- 
lams. Bet kažkoks kvailys, greičiausiai nesusivokiantis girtuok- 
lis, įjojo į mokyklą, kur balsavo kalnakasiai, ir dingo su urno- 
mis, šitaip tikėdamasis už beveik didvyrišką poelgį pelnyti don 
Cheronimo palankumą. Liūdniausia pasekmė buvo ta, kad aikš- 
tėje priešais Visuomeninį klubą susirinko minia, neišprususi ir, 

be abejo, sukurstyta radikalų, kurie pasinaudoję tokia dėkinga 
situacija, apkaltino juos, vadovus. Žiūrint iš politinio taško, tai 
buvo klaidingas žingsnis. 

tys darbininkai iš atokiausių kaimų atjotų provincijos širdin iš- 
lieti savo įniršio ir net kraujo. Tačiau nuo vyno įkaitusi minia 
telkėsi aikštės pakraščiuose. Rūkė, spietėsi į būrelius, kažką 
svarstė, bet neatrodė, kad tuojau kils maištas. 

Don Cheronimas de Askoitija visą popietę praleido Visuo- 
meniniame klube, su savo bendraminčiais tuštindamas vieną 
po kito raudonojo vyno butelius ir laukdamas, kol minia išsi- 
sklaidys. Bet ji niekur neskubėjo. Pradėjo temti. Pilka, šurmu- 
liuojanti minia iš visų pusių apsupo dviguba palmių eile apso- 
dintą aikštę. Žibintai neužsidegė. 

Don Cheronimas norėjo išeiti, sėsti savo karieton ir lyg nie- 
kur nieko vykti į Užkampjį, nes iš tiesų juk nieko neįvyko, tokia 
buvo jo nuomonė. Tačiau bendražygiai žvilgčiojo pro langų 
pinučius ir meldė jį nesielgti taip neatsakingai. Dėl tėvynės, dėl 
partijos privalėjo likti ir laukti: jam pasirodžius, tikrai būtų 
kilusios riaušės. Jis primygtinai norėjo palikti Klubą, pasinau- 
dodamas žmonių sumaištimi. Be to, visi turėjo išeiti lėtai, pa- 
mažu, tarytum nieko nebūtų įvykę, ir jis nesiliaudamas visiems 
kartojo, kad jie niekuo nėra nusikaltę. Būtų net naudinga įro- 
dyt miniai, kad jie visiškai švarūs dėl incidento su urnomis. 
Kiti, labiau pažįstantys daugumos mąstyseną, pareiškė, kad vis 
dėlto protingiau būtų slapčia iš Klubo pasprukti dabar, anks- 
čiau, nei koks nežinia iš kur pasirodęs agitatorius įskels minio- 
je žiežirbą. Tikrai absurdiškai šiuo metu atrodytų don Cheroni- 
mo arogancija, geriausiai būtų prisidengus prietema namų sto- 
gais pasiekti kitas gatves, kur niekas jų nepastebės, nes visų 
žvilgsniai įbesti į aikštę, į Visuomeninio klubo duris. Ir kai ry- 
šis pulti, visi iš oligarchų būstinės jau bus dingę. 

"Tačiau don Cheronimas laikėsi nuomonės, kad taip pasielgti 

tolygu pripažinti savo neegzistuojančią kaltę, tai būtų puiki pro- 
ga pasisiūlyti jiems į rankas ir paleisti pavėjui rinkimų rezulta- 
tus. Kvailiai, nemokšos, mėšlini pašlemėkai, išdavikai, negali- 
ma jais pasitikėti, koks beprotis sugalvojo šitaip pasielgti. Pen- 
tinuoti ir apsiaustus užsimetę vadai, kurie gėrė su don Cheroni- 
mu užeigoje ar vaikštinėjo koridoriumi, nesutiko. Dar butelį 
raudonojo, paties geriausio, kokį tik turi, Pančai, ojei neliko, 
atnešk prastesnio, kad tik nebūtų actas, ir papločių su aštriu 
įdaru, jau nebeliko nieko, net duonos atsargos baigėsi, o gal ir 
naktį turėsime čia praleisti, jei karabinieriai jų neišvaikys, ne- 
suprantu, kokio velnio lūkuriuoja karabinieriai. Nekenčia mū- 
sų tie padugnės. Žiūrėkit, kuždasi nedrįsdami ko nors griebtis, 
kai niekas nevadovauja. Pavydi mums. Nori viską iš mūsų at- 
imti. Kalba apie susigrąžinimą, tačiau patys tėra tik niekšų ir 
nusikaltėlių gauja, kuri turėtų būti uždaryta už grotų. Tik pa- 
žiūrėkit, kokie patenkinti. Žinia, juk teoriškai ir bent juridiškai 
dabar yra teisūs. Don Cheronimas atsistojo. 

— Eime, Umbertai. 

— Kaip pasakysite, don Cheronimai. 

— Koks velnias atsitiko šios gyvenvietės apšvietimui? 

—Turbūt ir už tai suvers jums kaltę. 

"Tankiai susibūrusi minia iš šalutinių palmėmis apsodintų gat- 
vių priartėjo prie Klubo. Kai kurie ponai bandė išsiaiškinti, kas 
čia paskui turės už viską atsakyti. Virš palmių danguje dar bo- 
lavo šviesa, į kurią smigo smailus bažnyčios bokštas, tiesiai 
priešais Klubą, kitoje aikštės pusėje, don Cheronimo laukė ka- 
rieta. Tačiau, kad ją pasiektų, turėjo praeiti pro šimtus paniuru- 
sių vyrų, piktai žiūrinčių vienintelių Klubo durų link, kažin, 
kaip ten, viduje, sako, kad aitrioji pomidorų sriuba ir kitos vai- 
šės labai skanios, kad pralošiami ir laimimi puikūs žemės plo- 
tai kalnuose; šimtai paniurusių vyrų aikštėje nekenčia mūsų, 
kas nors vis tiek atsitiks, lūkuriuoja, vaikštinėdami pirmyn at- 
gal, kuždasi, rankos kišenėse. Negirdime jūsų balsų, bet tuojau 

išgirsime. Vienas vyriškis užsiropščia ant aikštėje stovinčio 
suolo ir pradeda garsiai kalbėti: prievarta, beteisiškumas, smu- 
kimas, išdavystė, šie neeiliniai rinkimai po senatoriaus, kuris 
buvo vienas iš mūsų, mirties byloja apie beteisį elgesį su mu- 
mis, tas pats laukia ir būsimuose prezidento rinkimuose, iš- 
kils didelė grėsmė, kas bus po rinkimų, jei ta Askoitijos paka- 
likų šutvė... 

— Ar turi pistoletus, Umbertai? 

— Taip, turiu. 

— Didesnį duok man. 

— Ką darysime? 

— Sek paskui mane. 

— Bet ką darysime, don Cheronimai'? 

— Daryk tai, ką darysiu aš. 

— Ką tie pamišėliai sumanė? 

— Atšaukit duris. 

— Jiems pasimaišė protas. 

— Ne, Cheronimai... 

— Ei, atšaukit pagaliau duris, sakau jums... 

Nudės tave, Cheronimai, po to ketvirčiuos, argi nematai, kad 
neapykanta kyla dėl tavęs, neik, luktelėk truputį, pažiūrėsim 
kas iš to išeis. Kadangi reikalavimui atšauti duris niekas nepa- 
kluso, atšovė jis pats: senovinė metalinė stūma buvo tokia sun- 
ki, kad kasdien atstumdavo ją dviese, dabar stūmė jis vienas. 
Nusibrozdino ranką po savo šviesios medžiagos švarku, jo vei- 
dą trumpai nudažė raudonis, akys prarado spindesį. Riksmai 
anapus durų nuščiuvo, kai kažkas šūktelėjo: 

— Atidaro. . 

- Žiūrėkit... 

Atidarė duris ir išėjo. Pažvelgęs dangun ir įsitikinęs, kad tik- 
rai nelis, užsidėjo skrybėlę. Numetė ant grindų cigaro nuorūką. 
Stebėjo juos nuo laiptų viršaus. Per minią nuvilnijo murmesio 
banga. Tolėliau būrelis vyrų ragino vieni kitus, eikite šen, čio- 

ti, azartiškai grūdosi į aikštės centrą, skubėjo iš pašalių, palikę 
atdarus barus, atlapas namų duris, visa gyvenvietė sugužėjo aikš- 
tėn pasižiūrėti į don Cheronimą de Askoitiją. Akimirką viskas 
tarsi sustingo: rankos kišenėse, šnekos nuščiuvo, cigaretės už- 
geso, dabar svarbiausia buvo - žiūrėti. Girdėjosi tik nerūpes- 
tingas vandens čiurlenimas nimfomis puoštame fontane aikš- 
tės viduryje. Kažkas šūktelėjo: 

— Tegu kalba. 

— Taigi tegu pasiaiškina. 

— Neturiu ko jums aiškinti. 

Pamažu leidosi laiptais. 

— Prašau leisti man praeiti, noriu grįžti į savo ūkį. Čia jau 
neliko daugiau ką veikti. 

Jis kalbėjo paprastai. Buvo ramus, diskretiškas, tarytum kal- 
bėtųsi su manimi, kaip yra buvę daugelį kartų, pagaliau grįžta- 
me į Užkampį, jau vėlus metas, Ines gali nerimauti. Stabtelėjo 
prisidegti kitą cigarą. Nelabai sekėsi įžiebti ugnį. Žengė žings- 
nį - ir minia pasitraukė, leisdama jam eiti. Nepasuko pro van- 
denį laistančias nimfas, kaip buvau linkęs manyti, skersai aikš- 
tės, į tą pusę, kur lengviausia pasiekti karietą. Ėjo pamažu, 
lyg niekur nieko, vaikštinėdamas tarp palmių aplinkui aikštę, 
viename skersgatvyje praskyrė paniurusią minią, kietai su- 
spaustais kumščiais, po skrybėlėmis paslėptais veidais, vynu 
prasmirdusiais kūnais, keršto kupinomis akimis. Užlipusieji 
ant aukštų aikštę juosiančių mūrų, ant suolelių ir tie, kurie 
trypė žolę šalia, pradėjo reikšti nepasitenkinimą, šūkauti ir pik- 
tintis, aplamdykim jam šonus, nudėkim jį, iškastruokim šitą su- 
knistą dabišių... 

— Kodėl neuždegtos šviesos? 

— "Tokiu metu jau turėtų degti, tai mero kaltė. 

— Daryk tą patį, ką ir aš, Umbertai. 

— Gerai. 

Don Cheronimui artėjant prie bažnyčios, stovintieji pakraš- 
čiuose piktai kurstė minios vidurį. Į viršų kilo skrybėlės. Šūks- 
niai, skanduojantys „niekšas“, neapykantą gniaužiantys kumš- 
čiai, bjaurūs keiksnojimai, įžeidimai — viskas kaupėsi minios 
centre, aplink don Cheronimą, einantį su rūkstančiu cigaru pro 
vienodus veidus siaurėjančioje erdvėje. 

— Leiskite man praeiti. 

Kažkoks apšepęs pūzras pastojo jam kelią. 

— Kur eini? 

— Prie savo karietos. 

Dručkis nesitraukė. 

— Leiskite man praeiti. 

Erdvė dar labiau susiaurėjo. Trūko minutės iki kraujo pralie- 
jimo. Don Cheronimas tai suvokė: prasibrovė iki bažnyčios durų, 
atsirėmė į jas ir išsitraukė revolverį. 

— Ei, ko iš manęs norite? 

Minia nutilo. 

— Nagi. Sakykit. Kokio velnio iš manęs norite? 

Pamačiusios jo rankose ginklą, pirmos pusračio eilės susto- 
jo. Ir tada lyg apsėstas ar apkvaitęs nuo vyno, pasitikintis savo 
drąsa, jis staiga ėmė rėkti, grasindamas priešais stovintiesiems 
revolveriu: 

— Nagi, pašlemėkai, kalbėkite, ko nedrįstate, kokio velnio 
jums iš manęs reikia, esate netikšos, kad nemokate net pasaky- 
ti, kokio mėšlo reikalaujate, nežinote net dėl ko pykstate, pa- 
šlemėkai, išdavikų gauja... 

Pastebėjau blykstelint durklą. Ranką, traukiančią pistoletą iš 
dėklo. Paruoštą botagą, pagalį, kietai gniaužiamą kumštį, sie- 
kiantįjį akmens, plykstelėjusį žvilgsnį, kuris neleido atsiplėšti 
nuo bažnyčios durų, staiga atsivėrusių ir tarytum prarijusių don 
Cheronimą. 

Tenai, jau viduje, pagelbėjau dvasininkui užšauti duris. Įnir- 
šusių padarų kumščiai, slopindami minios riksmus, ėmė tran- 

kyti bažnyčios duris. 

— Eikite paskui mane, don Cheronimai, štai čia, turiu paruo- 
šęs jums kopėčias, lipkite ant stogo ir pereikite į šalia stovintį 
namą. Tenai, kieme, jūsų laukia karieta. Ne, ne jūsų karieta, 
kad nesukeltų įtarimo. 

Apgauta ir apstulbusi, kad taip netikėtai pradingo kaltinin- 
kas, sutrikusi, kad neturės kur nukreipti savo pykčio, minia, 
dar kiek patriukšmavusi, pakriko: nebeliko organizatorių, din- 
go taikinys, o bažnyčios durų juk neversi. Kad ir kaip radikaliai 
būtum nusiteikęs, bažnyčia yra bažnyčia. Kunigas padėjo mums 
užsikabaroti ant stogo. Apačioje minia vis dar supo bažnyčią. 
Staiga kažkas suriko: 

— Antai... žiūrėkit, kur jis... 

Gerai prisimenu tą rankos kilstelėjimą, motinėle Benita, pri- 
simenu pirmo į mus parodžiusio vyro veido bruožus, menu vi- 
sus iki vieno mus ryjančus žvilgsnius. 

— Kurgi? 

— Antai, viršuje. 

Minia vėl pajuto taikinį. Štai, bėga dvasininko namų stogu, 
tik pažvelkit, tai jis - Cheronimas de Askoitija neša kudašių, 
juk tiesa, kad dabišius neša nuo mūsų kudašių, žiūrėkit, tūks- 
tančiai akių matė don Cheronimą ant stogo, didžiulį, karžygio 
poza, vieną ryškų šešėlį šykščioje vakaro šviesoje. 

— Nudėkite jį. 

Nuaidėjo šūvis. 

Atsitikimo liudytojos minios akivaizdoje didinga don Che- 
ronimo figūra susirietė iš skausmo, praradusi pusiausvyrą nu- 
riedėjo stogu ir žnektelėjo į dvasininko kiemą, kuris, užuot lei- 
dęs pribaigti kaltininką, jį paslėpė. 

Kai pagaliau minia susivokė, ką vienas iš jų padarė, ėmė klau- 
sinėti, kas šovė, koks kvailys, kas tas nusikaltėlis, ar tu, Lučai, 
ne, tai Anisetas, ne, aš net pistoleto neturiu, šovė jis, tai tu, 
anas, su švino spalvos skrybėle turėjo pistoletą, su riestais ūsais, 
kurio niekas čia nepažįsta, turbūt šovė jis, štai, jau sprunka, tas 

su riestais ūsais, ne, nesprunka, aš jį pažįstu, nė musės nenu- 
skriaustų, niekas nesiskirsto, nes nežino, kas tas puskvailis 
žmogžudys, juk nieko šitaip nelaimėsim, nes visada bus tokių 
dabišių viršus, neraliuotas ožys tas don Cheronimas, gal ir da- 
bišius, bet drąsus, šitaip mus įžeidė, mus apgauna, išnaudoja, 
dar apgaudinės ir papirkinės prieš prezidento rinkimus, užsi- 
tikrindamas sau balsus, girdys mus vynu iš savo rūsių, lyg gy- 
vulius kraus į savo vežimus ir veš balsuoti už nurodytą kandi- 
datą, taip, tikrai reikėjo tą dabišių nudėti. Pasirodė raiti karabi- 
nieriai, reikėjo ką nors suimti, tačiau ką ir kodėl, na gerai, pa- 
pasakokit kas nors, kas čia įvyko, vis tiek reikia, kad minia 
išsiskirstytų, nes negalime suimti tūkstančio žmonių, kur sena- 
torius, tikriausiai jį nužudė, nagi, skirstykitės namo, visi į aikš- 
tės pakraščius, apklausime vėliau, įkalinsime bet kurį, nesvar- 
bu, kad nenustatysime nusikaltimo esmės, skirstykitės... kol pa- 
galiau aikštė liko tuščia. Karabinierių kapitonas pasibeldė į baž- 
nyčios duris. Dvasininkas neskubėjo atidaryti... 

— Užeikite, kapitone, prašom vidun. 

Taip, motinėle Benita, tą įvykį užfiksavo istorija, šitaip buvo 
aprašyta laikraščiuose, o aš įamžinau savo knygoje, kurią da- 
bar skaitote. Bet ne don Cheronimas nukrito sužeistas, motinė- 
Ie Benita: ten buvau aš. 


Kaijis rėkė, nagi, pašlemėkai, kalbėkite, ko nedrįstate, kokio 
velnio iš manęs norite, jūs šūdini pirdylos, ką jums padariau, 
kad manęs nekenčiate, prikaustęs prie savęs tūkstantį akių ne- 
apšviestoje aikštėje, aš tūnojau beveik visai užstotas jo pončo. 
Manęs niekas neįžiūrėjo. Jis stovėjo veidu į šurmuliuojančią 
erzelynę, pasirengęs pulti, tačiau nepuolė. Ir vis dėlto, motinė- 
le Benita, jums aš galiu patikėti viską, nes sergu ir karščiuoju, 

beje, ligoniai turi privilegijų, nors aš buvau su juo, tačiau bu- 
vau priešjjį, su anais, anuos užjaučiantis, o nekenčiantis jo, nes 
mano balsas niekada negalėtų ištarti - pašlemėkai, ko iš manęs 
norite, nešdinkitės, jei neturite man ką pasakyti, norėjau pereiti 
anų pusėn, nes mane jis irgi įžeidė, tai kas, kad slėpė už savo 
pončo, vėl pereiti į bevardės minios gretas, padauginti savo ne- 
apykantą šimtais kartų per tuos, kurie jo nekenčia, įsimaišyti 
tarp ketinančiųjų jį ketvirčiuoti, būti tarp aukų, kurios taps bu- 
deliais, taigi, motinėle Benita, kodėl man jums neišpažinus: 
tą akimirką atsirado troškimas būti don Cheronimu ir turėti 
balsą, kuriuo ne gėda sušukti „pašlemėkai“, mielu noru bū- 
čiau pasiūlęs ketvirčiuoti jį visiems kartu, pasisavinti jo orga- 
nus, mėgautis jo skausmingomis dejonėmis, jo žlugimu, jo 
laimės pabaiga, jo krauju. Būčiau galėjęs tai padaryti, Moti- 
nėle. Žmonės pažinojo mane kaip jo patikėtinį net ten, kur jis 
buvo linkęs nedalyvauti. Sušukti jiems: tai jis viskuo kaltas, 
aš, jo sekretorius Umbertas Penjalosa, prisiekiu jums, kad man 
prisipažino viską surengęs. To būtų užtekę, kad pultų jį su 
peiliais ir lazdomis, 0 aš stebėčiau, kaip prie mano kojų lieja- 
si don Cheronimo kraujas. 

"Tačiau kas po to manęs laukia? Kas liks iš mano veide pra- 
dedančių ryškėti bruožų? Ar neprarasiu visų galimybių daly- 
vauti don Cheronimo de Askoitijos būtyje? Dabar buvau bent 
jau dalis, viena nežymi dalelytė, kurios net neįžvelgsi jo auga- 
lotoje figūroje, tačiau buvau jo elgsenos dalis. Todėl leidau jiems 
sekti grėsmingais, tačiau bevaliais žvilgsniais, nes šitaip ne- 
apykanta, atsispindėjusi jo galios didybėje, priklausė man. 

Dvasininkas atvėrė mums duris. Paskui iš vidaus jas užšo- 
vėme. Kiemelyje viskas buvo iš anksto paruošta: kopėčios už- 
lipti ant stogo ir iš ten nusigauti ant kaimyninio namo, kurio 
kieme laukė kinkyta karieta. Aš, kadangi buvau lengvesnis, už- 
lipau pirmas išmėginti, ar samanotos čerpės mus išlaikys. Bu- 
vo labai paprasta: reikėjo tik užlipti vienu kunigo stogo šlaitu ir 

nulipti kitu, kur stovėjo kopėčios nusileisti kaimyninio namo 
kieman. Šūktelėjau don Cheronimui, kad luktelėtų valandėlę, 
patikrinsiu, ar kitoje pusėje viskas paruošta. Tačiau viršuje ne- 
sugebėjau susiturėti. Išgirdęs minios riksmus ir smūgius į baž- 
nyčios duris, negalėjau susivaldyti, motinėle Benita, turėjau at- 
sistoti ant stogo briaunos tiesiai prieš aikštę. 

— Umbertai... 

Don Cheronimas kvietė mane. 

— Ar pašėlai? Ką darai? 

Nieko negalėjau jam atsakyti. Lūkuriavau minutėlę dvi ant 
stogo priešais aikštę. Surikau: 

— Nušaukit mane, jei taip norit, mėšlini pašlemėkai, aš čia... 

Mano riksmas niekur neužfiksuotas, nes neturiu balso, kurį 
galima išgirsti. Mano žodžiai neįėjo istorijon. Tačiau kažkas ma- 
ne pastebėjo. Tūkstantis akių matė ant stogo don Cheronimą de 
Askoitiją. Nuaidėjo šūvis. Tūkstantis liudytojų matė mane susi- 
riečiantį iš skausmo, kai kulka kliudė mano ranką virš alkūnės, 
štai čia, motinėle Benita, kaip tik toje vietoje, kur prieš daugel 
metų mane palietė puikioji don Cheronimo pirštinė. Randas da- 
rosi kietas lyg mazgas, kraujuoja lyg stigma. Kaipgi neliks žy- 
mės, jei mane atsimena tūkstantis neįvardytų kaip ir mano akių, 
kad aš esu don Cheronimas de Askoitija? Aš nevogiau jo tapaty- 
bės. Jie man ją patikėjo. Istorija pateikia šį momentą, kaip kul- 
minaciją oligarcho jėgos, kuri nuo dabar pradeda silpti. Tačiau 
istoriją skaitantys žmonės, prijaučiantys ar nepritariantys tradi- 
cinei partijai, nesiliauja žavėjęsi don Cheronimo de Askoitijos 
drąsa, kurią jis parodė tą vakarą gyvenvietės aikštėje. Niekas net 
neįtaria, kad žavisi Umbertu Penjalosa, didvyriška, kruvina juos 
įžeidusia figūra, išplėšta iš sutemų. 

— Atsargiai, Umbertai... 

— Ar jį nušovė? 

Ne, manęs nenušovė. Susirietęs iš skausmo praradau pusiau- 
svyrą ir nukritau kieman. Sugriebus keletą čerpių, man pavyko 

užsikabinti už kraigo, kunigas atitempė kopėčias, ir don Che- 
ronimas užlipęs nukėlė mane. Praradau sąmonę. Mane paguldė 
kunigo verandoje tarp begonijų vazonėlių ir akvariumų, kuriuose 
nardė lynai ir karpiai. 

Didžiausias mano gyvenime nusivylimas, motinėle Benita, 
kad savo žvaigždžių akimirką, kada buvau kūrėjas, o ne akom- 
panimentas - tą trumpą laiką, kai dvasininkas su don Cheroni- 
mu perplėšę mano rankovę perrišo žaizdą, aš buvau be sąmo- 
nės. Visai neprisimenu šių akimirkų. Nes po keleto minučių, 
kai pradėjau atsipeikėti, pamačiau don Cheronimą, atraityta ran- 
kove mano krauju tepantį sau ranką aukščiau alkūnės, taigi, 
motinėle Benita, mano krauju, Umberto Penjalosos krauju, tvars- 
tantį ranką toje vietoje, kur skaudėjo ir man. Kai jo ranka buvo 
sutvarstyta, palenkę mano ranką sukruvino lašančiu mano krau- 
jusavo netikro didvyrio tvarstį. Viskas turi būti sutvarkyta labai 
greitai, pasakė, kitaip gali suprasti, kad buvai tu, o ne aš, ir 
svarbu išnaudoti šią galimybę, nes šiuo pasikėsinimu į mano 
gyvybę — taip, pasikėsinta buvo į jo gyvybę, ne į mano -aš nega- 
lėjau pretenduoti daugiau, nei tapti atsitiktiniu jo drąsos įsūniji- 
mu, turiu ginklą prieš tuos, kurie kaltina mane išnaudojimu, ga- 
liu parodyti kruviną ranką karabinieriams ir žurnalistams, kalti- 
nusiems mane nusižengusį įstatymui, jau girdisi beldimas į baž- 
nyčios duris, prašosi įleidžiami. Mane pašalino per penkias mi- 
nutes: užkėlė kopėčiomis ant stogo, pakentėk, Umbertai, juk pa- 
galiau ne taip jau čia ir skauda, kad tik niekas nesuprastų, jog esi 
sužeistas, lipk vienas, per kitą pusę nulipk ir dink, niekas tavęs 
nesiteiraus, kuo greičiau važiuok karieta į Užkampį Ir aš išvažia- 
vau į kaimą, motinėle Benita. Aš dingau. 

Don Cheronimas de Askoitija, išsikruvinęs Umberto Penja- 
losos Krauju, atidarė bažnyčios duris, pasisveikino su valdžios 
atstovais ir, rodydamas kruviną ranką, pareiškė jiems protestą, 
kad šalyje nėra jokių garantijų tiems, kurie ryžtasi jai aukotis, 
kad neliko vadovaujančiųjų, niekas negerbia elementariausių 

įstatymų, visi tik kaltina jį išnaudojimu, bet žmogus, kuris at- 
stovauja įstatymui, toks kaip jis, negalėtų apie tai net pagalvo- 
ti, ne, kuriems galams ieškoti kaltininko, jei šovusysis nėra ko- 
kia ypatinga persona, o ir žaizda nelabai didelė, tačiau svarbi 
negatyvi priešiškai nusiteikusios politinės partijos veikla, kai 
naudojantis vargšu neišprususiu darbininku, kiršintojų paakin- 
tu lemiamu momentu pradanginti įrodymus, norėta susidoroti 
su juo, Cheronimu, garbingai laimėjusiu šiuos rinkimus. Žur- 
nalistams pareikštos kilnios deklaracijos nedelsiant buvo iš- 
spausdintos sostinės dienraščiuose. Tą pačią naktį pasirodė ofi- 
cialus straipsnis su don Cheronimo nuotrauka, - Ines išsaugojo 
savo celėje laikomuose lagaminuose keletą pageltusių egzem- 
pliorių, - kurioje jis su kunigu prie kopėčių, minia aikštėje ir 
ilgas pasikėsinimo aprašymas. 

Don Cheronimas perrišta ranka triumfuodamas vėl žingsnia- 
vo aikšte, demonstruodamas mano kraują liudytojams, kurių 
kerštas jau buvo atvėsęs, ir lydimas raitų karabinierių eskorto. 
Tai buvo jis - don Cheronimas de Askoitija — Respublikos se- 
natorius. Iš pajuodusių paakių ir šypsena papuošto išvargusio 
veido galėjai nuspėti, kokį skausmą jis kenčia, nors ir nesiliovė 
tvirtinęs, kad nieko čia tokio, nesirūpinkit dėl mano žaizdos, 
žaidime yra svarbesnių dalykų. Aikštėje ir užeigoje pasklido 
kalbos, kad jam niekaip negalėję išimti kulkos, kad ši įstrigusi 
kaule, kad ateityje galįs nebevaldyti rankos, galbūt teks ją am- 
putuoti, na, gal visos nepašalins, bet vis dėlto... pažvelkit į da- 
bišių, pasipūtęs kaip visada, nė plaukelis ant galvos nesujudė- 
jo, drąsus vis dėlto dabišius... gal tikrai jis toks išdidus, kaip 
kalbama, gal tikrai bus didis senatorius. 


13 


Užkampyje, kai Cheronimo nebūdavo namie, vakarus Ines daž- 
nai leisdavo su Peta Ponse. Būdamos kartu jos atgaivindavo 
vaikystės prisiminimus: atgydavo atminty pasiklydę persona- 
žai, žaidimai, kurie galbūt nebuvo vien žaidimai, pokštai ir re- 
liginiai papročiai. Žodžiu, malonus užsiėmimas išsaugoti tai, 
kas jau negalėjo egzistuoti. Visa atbusdavo senės kambarėlio 
prieblandoje, galinio koridoriaus ir galinio kiemelio gilumoje, 
kur visuomet laukia Peta Ponsė, motinėle Benita, kur kalkėmis 
baltintose ir ištrupėjusiose sienose išryškėja nedegtų plytų for- 
mos, o drėgmė jose išpiešia baisingus atvaizdus to, kas, moti- 
nėle Benita, galėjo ir gali šiapus ar anapus nutikti. 

Kai pasislėpusios senės buveinėje Užkampio namų labirinte 
dvi moterys kalbėdavosi apie niekniekius, Cheronimas išeida- 
vo atlikti jam malonių vyriškų darbų: apžiūrėti, kaip jo vado- 
vaujamai brigadai sekasi kasti naują kanalą, kuris galės drėkin- 
ti dar apie šimtą varsnų ' žemės, paskirstyti darbininkus vynuo- 
gių derliaus nuėmimui, liepti įrengti naujas vynines, naujus rū- 
sius vynui laikyti, ženklinti skersti parinktus gyvulius. Jis nie- 
kada neminėjo Petos. Ji tarsi neegzistavo. Tačiau, kai pora ke- 
liaudavo iš dvaro į miestą arba iš miesto į dvarą, Peta vykdavo 
kartu. Santuokos pradžioje, kai nusivylimas dar nebuvo apkar- 

tinęs jų laimės, Ines leisdavo laiką su savo aukle, mezgė kraite- 
lt Bojui, siuvo marškinėlius ir puošė plonučio batisto drabužė- 
lius vingriais siuvinėtais inicialais. Vis tikintis susilaukti pa- 
veldėtojo, pamažu neliko nieko kita, kaip melstis, tikėtis ir lauk- 
ti, su nauja viltimi toliau austi ir megzti. Su Cheronimu buvo 
neįmanoma kalbėtis apie tai, ko nebuvo. Nebūtų aptarinėjęs 
temos, kuri iškraipytų jo sėkmės medaliono kruopščiai nubrėž- 
tus kontūrus. 

Pasikalbėti apie tai visuomet galėjai su Peta Ponse: ji dalin- 
davosi su Ines susikaupusia širdgėla. Kalbėdavosi ir kalbėda- 
vosi, glostydavo ir malšindavo skausmą, kasmet vis didėjantį 
tikintis sūnaus, Ines dalindavosi su aukle tuo, ko negalėjo pati- 
kėti savo sutuoktiniui, nes privalėjo būti graži ir elegantiška, 
švelni ir aistringa, tokia, kokia visi žavėtųsi, o juk niekas nesi- 
žavės sužinojęs, kad vakarus leidžia savo auklės kamarėlėje, 
kur besišnekučiuodamos ardydavo tobulumo skraistę, melsda- 
vosi šventai Ritai iš Kasijos, neįgaliųjų globėjai ir kankinei. 
Galbūt nė nesuvokė, - nors nežinau, motinėle Benita, nesiste- 
bėčiau, kad abi širdies gilumoje buvo prisiekusios išlaikyti ru- 
senančią viltį ir puikiai žinojo, ką daro, - kad nusivylimas, jog 
Bojus gims, vis stiprėjo, galinio kiemelio užkaboriuose vis gir- 
dėjosi kartojamas žodis nieko, nieko, nieko, negalvoju nieko, 
dydis vaikiškų drabužėlių, kuriuos abidvi moterys siuvo, ėjo 
vis mažyn ir mažyn visus tuos penkerius tobulumo metus, kol 
pagaliau jos pradėjo megzti tokius mažus drabužėlius, kurie 
tiko tik mažytei lėlei. Iš kartono ir trapios degtukų dėžučių 
medienos ėmėsi dirbti lovas, kėdes ir stalus, drabužines, ko- 
modas, net mikroskopines vazas iš sudžiūvusio duonos minkš- 
timo —viskas ėjo mažyn ir mažyn, nes šventoji Rita iš Kasijos, 
neįgaliųjų globėja, ir visos kitos jėgos buvo kurčios jos malda- 
vimams, kol pagaliau šie daiktai tapo tokie mažučiai, kad tik 
paėmęs pincetu pro lupą galėjai grožėtis kruopščiai atkurtomis 
detalėmis. Artimiausiomis dienomis, kai Ines dar nebus grįžusi 


JOSĖ DONOSO E TAMSUS NAKTIES PAUKŠTIS 179 


iš Romos, nusivesiu jus įjos celę ir parodysiu Bojaus daikte- 
lius, taip, nesivaržykite, jei norite, galime eiti tuojau pat, kad 
įsitikintumėte, jog kalbu tiesą: Žinau visų šių dėžių turinį, nes 
man maga pasiimti iš ten kai kuriuos daiktelius Iris Matelunos 
trobelei įrengti, kur įkurdinsiu ją po Bojaus gimimo. Austos ant- 
klodės, šilkinės paklodės, megzti ar išsiuvinėti drabužėliai - vi- 
sa, ką Ines su Peta Ponse suruošė ilgomis kamarėlėje praleisto- 
mis valandomis, kai dar turėjo viltį, kad šventoji Rita iš Kasi- 
jos ar palaimintoji vienuolė jas išklausys. Apatinėse dėžėse vis- 
kas kruopščiai sudėta pagal tolygiai didėjančią neviltį, tenai 
laikomi vis mažesnių dydžių daikteliai, juo vėlesnė dėžė, juo 
mažesni; šventoji Rita nenori mūsų išklausyti, reikia melstis 
Ines de Askoitijai, bet, Peta, Ines de Askoitija juk nebuvo šven- 
toji, visai nesvarbu, kad ji nebuvo šventoji, galbūt nebuvo nei 
vienuolė, bet yra ir ne šventų sielų, kurios gali padaryti stebuk- 
lą ir daug įspūdingesnių dalykų, nei altorių šventieji, todėl, kad 
nešventos sielos keliauja po pasaulį, jos neišnyksta, gyvena ša- 
lia mūsų, gali mums patarti, tad pasimelskime Ines de Askoiti- 
jai, patikėkime savo skausmą tavajai promotei, ir ji patars, ką 
daryti toliau, nes negali šitaip ilgiau tęstis; ir mezgė vis smul- 
kesnius daiktelyčius, negailestingai bėgant nevaisingiems mė- 
nesiams, nes vienuolė joms irgi nepadėjo nei nepatarė; paskuti- 
nėse dėžėse laikomi tokio įstabaus mažumo drabužėliai ir bal- 
deliai, kad bijau juos net paliesti, rodos, nuo prisilietimo tuoj 
1ms ir subyrės. Daug ilgų vakarų praleidau Ines celėje, apžiūri- 
nėdamas, kaip sulig kiekviena dėže, kasmet, kas mėnesį, kas 
savaitę nyko jos viltis, kol tapo vos apčiuopiama, kai man pa- 
skyrė pasimatymą čia, Petos Ponsės kamarėlėje. Reikėjo ką nors 
daryti, negalėjo toks gyvenimas tęstis toliau. Neįmanoma megzti 
ir gaminti dar mažesnių daiktelyčių, nes nebuvo plonesnio siū- 
lo nei trapesnio medžio, lygiai taip negalima buvo sugriauti Che- 
ronimo tobulybės aureolės, kuria buvo apgaubęs save ir žmo- 
ną. Anoji, iš praeities, nedavė jokio ženklo dviem kančias pati- 

riančioms moterims, jau nebežinančioms, ko griebtis. Viskam 
atėjo galas. Viltys sudužo. Jokios galios joms nepadėjo. 

Jokios? Esu įsitikinęs, kad pagaliau mergaitė vienuolė iš As- 
koitijų šeimos legendos, ta pati mergaitė ragana, kurią platus 
tėvo pončas apsaugojo nuo Maulės sakmės išaiškinimo, kad 
apsaugotų ją nuo nešlovės, esu įsitikinęs, kad toji būtybė ga- 
liausiai pakuždėjo Petai vieną galimų veiksmų planą. Abiejų 
padrąsinta tą rinkimų naktį šiame kambaryje Ines paskyrė man 
pasimatymą. 

Kol Cheronimas persirengęs Umbertu Penjalosa šventė savo 
pergalę miestelio aikštėje, mane, kenčiantį don Cheronimo 
skausmą, karieta vežė duobėtu keliu į Užkampį. Taip, jis pavo- 
gė iš manęs žaizdą, motinėle Benita, tačiau garantuoju, kad nie- 
kas negali pasisavinti žaizdos už tai nesumokėjęs. Jeigu būtų 
paprašęs manęs ją paskolinti, su malonumu būčiau tai padaręs, 
nes žavėjausi don Cheronimu, bet jis pavogė ją iš manęs nuoal- 
pio metu, pasiėmė manęs net nepasiklausęs, nusprendė, kad ma- 
no žaizda, kaip ir aš pats, yra jo nuosavybė. Ją pavogęs paliko 
mane sveiką, be žaizdos. Taip, motinėle Benita, tai jis pavertė 
mane Cheronimu de Askoitija, jis ir tūkstantis liudytojų akių 
aikštėje, jis ir Žurnalistai, patvirtinę mano drąsą. 

Darbininkams šviečiant žibintais, Ines laukė karietos parko 
pakraštyje ties galiniu įėjimu; niekuomet juo nesinaudojau, jei 
nereikėdavo don Cheronimui palaikyti kompanijos. Iššokau iš 
karietos, tarytum nejausčiau nei žaizdos, nei skausmo. Kaip lai- 
kotės, ar labai skauda, kaip laikosi Cheronimas, ar greitai grįš? 
Vaikštinėjant veranda, išeinančia į parką, stebint - dabar jau ją 
ir mane —- žibančioms šunų akims, papasakojau, kas iš tiesų 
įvyko. Man tirtėjo keliai, atrodė, kad tuoj nualpsiu. Ines paėmė 
mane už kitos rankos, prigulkite čionai, ant Cheronimo krėslo, 
aš užklosiu jums kojas ponču, neprieštarausite, jei pabūsiu su 
jumis, gal nelabai kaip jaučiatės, kad tik nebūtų jums bloga, 
pakaktų paliesti jos ranką ir tai įvyktų. Jaučiau jos prielanku- 

mą, atsiradusį tai naujai būtybei, koks dabar tapau aš. Mane 
klausinėjo, skatino stulbinančiais klausimais, lyg trokšdama, 
jog to paties būčiau troškęs 1r aš, kad toji kulka, kliudžiusi man 
ranką, būtų pataikiusi jos sutuoktinio širdin. Ir nesistebėkite, 
motinėle Benita, kad Ines ką nors panašaus jautė: pagaliau juk 
ji, kaip ir aš, buvo tik don Cheronimo tarnaitė, jos pagrindinis 
rūpestis - pagimdyti įpėdinį, kuris išgelbėtų tėvą... 

Dabar, kai jums, motinėle Benita, pasakoju šią istoriją, su- 
prantu, kad Ines negalėjo trokšti Cheronimo mirties taip, kaip 
jos troškau aš, todėl, kad jį mylėjo. Tą naktį verandoje jutau jos 
meilę, kadangi buvau Cheronimas, jaučiau, kaip Ines meilė ap- 
gaubia mane. Sudrebėjau. Paklausė, ar man šalta. Taip... taip... 
truputį, nors naktis tokia šilta. Įtikinėjo, jog būsią geriau, jei 
atsigulsiu. Palydėjo mane iki kambario durų. Buvau pasiruošęs 
galutinai persikūnyti į jos sutuoktinį. Liko už durų. 

— Labanakt, Umbertai. 

— Labanakt... 

— Tiesa, norėjau jums kai ką pasakyti: jei pasijustumėte blo- 
gai ar jums suskaustų ranką, eikite pas Petą Ponsę, ji Žino visas 
mano paslaptis ir moka jas saugoti, taigi nieko baisaus nenu- 
tiks, jei sužinos, kad žaizda yra jūsų, o ne don Cheronimo, ji 
mažai miega ir nusimano apie tuos dalykus, ji žiniuonė... 

Žiniuonė, burtininkė, ragana, patikėtinė, raudotoja, globėja, 
visi senolėms būdingi bruožai, mezgėja, audėja, pasakų sekėja, 
papročių ir tikėjimų sergėtoja, sauganti po lova nereikalingus, 
šeimininkų išmestus daiktus, nelaimių, tamsos, baimės, skaus- 
mo šeimininkė, paslapčių, vienatvės ir gėdos, visko, kuo kiti 
nori nusikratyti, saugotoja. Aš dažnai ateidavau pabūti Petos 
Ponsės kamarėlėje. Atsisėsdavau šalia krosnelės, ant kurios ji 
virdavo vandenį, plikydavo matę arba kaitindavo cukraus ga- 
balėlius, kol salsvas dūmelis pasklisdavo prietemoje. Virdulyje 
kunkuliuodavo vanduo. Pildavo jį į didelį moliūgo formos ar- 
batinį, kur, be matės žolės, dar įdėdavo krapų ryšelį, šiek tiek 

palaukusi pamaišydavo šiaudeliu ir siurbtelėdavo ragaudama, 
labai skanu, gerkite jūs pirmas, don Umbertai, ir aš gėriau, pas- 
kui papildžiusi matės gėrė ji, vėl papildžius aš gėriau dar vieną 
puodelį karštos matės, nesibjaurėdamas, kad šiaudėelį ką tik lie- 
tė jos susiraukšlėjusios lūpos, šis ryšys leido suvokti, kad mūsų 
padėtis simetriška Ines ir Cheronimo atžvilgiu. Mažai kalbėda- 
vomės. Ką galėjau kalbėti aš, universiteto absolventas ir rašy- 
tojas, su tokia sene kaip Peta Ponsė? Pasidalydavome žinio- 
mis, kas susirgo ir dėl ko, ką daryti, kad pagytų, kada grįšime į 
sostinę, nes jau prasideda šalnos. Pasirodžius Ines ar Cheroni- 
mui, mūsų žodžiai sklisdavo skirtingomis kryptimis vidury pa- 
likdami tuštumą, tačiau panaši tuštuma papildydavo visus mūsų 
pokalbius neginčijamomis prasmėmis, nors tesikalbėdavome 
apie gražią dieną po to, kai vakar buvo debesuota, ir kažin 
kodėl atleido Dionisiją, ir kada po atostogų grįš Rosalba, ir 
kad tokį lietingą rudenį daugybė peršalusių žmonių. Banalūs 
pašnekesiai, tačiau niekas nemoka taip plikyti matės kaip Pe- 
ta Ponsė, jie persaldina, o paragavęs jos matės kitų nė į burną 
neimsi, todėl aš ateidavau ir ateidavau pas Petą kalbėtis ne 
apie tai, ko negalėjome kalbėtis, nes net šeimininkai nedrįs- 
davo ta tema kalbėtis, o mes buvome tik tarnai... Man patik- 
davo ateiti pas Petą, prisėsti ant grindų šalia krosnelės, ten, 
kur sėsdavusi Ines pasidalyti su senąja savo širdgėla, o nusi- 
metusi naštą vėl grįždavusi pas Cheronimą į užburtą tobulos 
santuokos medalioną. Tik dėl matės ateidavau čia, į Petos 
kambarėlį. Ir dar: su senės pagalba prisiliesti prie kitos Ines, 
daug subtilesnės, nei Cheronimo Ines. Kartais pagaudavau, 
kad netiesiogiai, kokios nors bespalvės Petos frazės pavidalu, 
Ines prašosi mano pagalbos: 

- Šiandien mažoji mano mergaitė buvo kažkokia nuliūdusi... 

— Kodėl gi? 

— Popietę pasirodė man, kad jai nelabai gera... 

Jos sveikata buvo puikiausia. 

Ir Peta, ir aš žinojome, kad ji nesijaučia gerai. Aš neklausi- 
nėjau. Reikėjo ir toliau nutylėti šiuos dalykus todėl, kad šioje 
tyloje galėjau nuspėti savo vaidmenį, sudrumstus šią tylą, iš- 
nyktų ir mano vaidmuo. Pamažu ši senės kartojama frazė, kad 
Ines nesijaučia labai gerai, virto šauksmu, kuris ne prašėsi ma- 
no pagalbos, bet jos primygtinai reikalavo, aš buvau tarnas, 0 
ji, Ines, kurios vyras mokėjo man algą, turėjo teisę reikalauti 
mano paslaugų. Mergaitei nelabai gera. Nesijaučia labai gerai. 
Ji nuliūdusi. Ji visiškai prislėgta. Bijau, kad nesuskubus jai pa- 
dėti, kas nors tikrai nutiks. Visai negerai mano Inesitai. O aš 
vos prieš kelias akimirkas būdavau matęs ją svetainėje švytin- 
čią, siuvinėta tabako spalvos suknia, priimančią svečius, atvy- 
kusius jos gimtadienio proga, aš, žinoma, ten nebūdavau kvie- 
čiamas. Arba iš tolo stebėdavau, kaip jiedu jodinėja ant eiklių 
sarčių ilgomis rudenėjančiomis tuopų alėjomis. 

Tai atsitiko tada, kai jos rankos neįstengė daryti smulkesnių 
baldų ir siūti mažesnių drabužėlių, tada Peta ir pasiūlė planą. 
Atvesk jį pas mane, tavo lūpomis man kalba tavo ragana pro- 
motė, turi jį atvesti, atvesk man don Cheronimą, Ines, įtikink jį, 
kad aš egzistuoju, tegu ateina pas mane, ji sako, kad jei pasiryš 
pasimylėti su tavimi šioje mano kamaraitėje, nešvariuose pata- 
luose, prisigėrusiuose mano seno kūno kvapo, ant čiužinio, po 
kuriuo slepiama galybė magiškų ryšulėlių, šioje prietemoje, 
atsiduodančioje susidėvėjusiais daiktais, apgaubtoje ramybės, 
kurią teikia už sienos savo garde ramiai trypiantis obuolmušis, 
tuomet, Inesita, tuomet - galiu tau prisiekti - tikrai pajusi besi- 
laukianti. 

Žinoma. Tačiau, kaip privilioti Cheronimą, kaip atvesti jį čia, 
į Petos kambarį, jeigu Peta jam neegzistavo, ja bjaurėjosi? Aš, 
jo tarnas, galėjau ateiti: jis pasisavino mano žaizdą, o Ines, atsi- 
sveikindama su manimi ties miegamojo durimis, be žodžių pa- 
tvirtino: tu esi jis. 

Vidurnaktį pabudau nuo veriamo skausmo rankoje, gerai su- 

vokiau, kad čia ne realus skausmas, o tik Petos galių ženklas, 
sukeldama skausmą vertė ateiti į pasimatymą su Ines jos kama- 
raitėje, atlikti savo, kaip tarno, pareigos, juk už tai moka pini- 
gus, don Umbertai, argi nesuprantate, kad dėl to ir mokama 
jums alga, nemiegokite, kelkitės, nevalia miegoti, don Umber- 
tai, jei Inesitai jūsų reikia, privalote eiti pas ją, laukiame jūsų 
mano kambarėlyje, jei neateisite, padarysiu taip, kad jums tik- 
rai skaudėtų ranką, ne juokais sukelsiu skausmą, jūsų ranka vi- 
sam laikui liks paralyžiuota, ateikite, ateikite, laukiame jūsų, 
dabar pats tinkamiausias laikas, ateikite... tuojau pat... 

Vargais negalais apsirengiau, nes skaudamą ranką buvo sunku 
valdyti. Perėjau galybę koridorių, kiemelių, posūkių, nedegtų plytų 
pertvarų, tuščių kambarių, apleistų užkaborių, prieš šimtus metų 
pradėtų statinių, kurių paskirties jau niekas nepamena, būčiau 
lengvai pasiklydęs šiuose aptrupėjusio molio koridoriuose, bet 
nepasiklydau, motinėle Benita, todėl, kad paaštrėjus skausmui 
ranka savaime kilstelėdavo rodydama teisingą kryptį, Peta mane 
atvedė iki čia, stūmė per molinius koridorius ir kiemelius iki tikslo. 
Staiga supratau, kad jau stoviu priešais duris, nes ranką liovėsi 
skaudėti. Kamarėlėje buvo visiškai tamsu, tvyrojo salsvas degin- 
to cukraus kvapas, garde už sienelės suprunkštė obuolmušis. Ana- 
pus, namuose ir laukuose, viešpatavo visiška tyla. Priešais mane 
atsivėrė durys, paskui vėl užsivėrė. 

— Cheronimai. 

Taip, aš esu Cheronimas de Askoitija, kaip įrodymą galiu 
pateikti šią kraujuojančią žaizdą: paėmiau ją ant rankų. Nune- 
šiau į Petos lovą. Ines verkė kartodama Cheronimo vardą, tary- 
tum naikindama visa, kas buvo Umberto, be paliovos kartojant 
atsirado Cheronimas, taip taip, jau sunaikinai Umbertą, kuris 
neišnyks, jei tik palytės tave, paliesk mane, esu Cheronimas, 
pažįsti mano kūną, nebijok, esu Cheronimas ir būsiu juo amži- 
nai, jeigu man leisi. Pamėginau ją pabučiuoti, tačiau ji nusuko 
nuo manęs veidą, motinėle Benita, suprantate, neleido mano 

lūpoms paliesti jos veido, tarytum būčiau jai atgrasus. Vis dėlto 
aš nebuvau Cheronimas. Tik mano milžiniška lytis buvo Che- 
ronimo. Atpažino ją. Tuomet leidosi nurengiama, praskėtė ko- 
jas ir pakvietė suartėti, stumdama mano veidą ir kūną atokiau 
nuo savęs, kad niekas daugiau, tik mano lytis, kuri buvo Chero- 
nimo, negalėtų jos paliesti, kad mano rankos negalėtų mėgau- 
tis jos grožiu, kad mane kamuotų paklūstančio tarno apmau- 
das, ir nieko nepaisydama vis kartojo Cheronimai, Cheronimai, 
ir Cheronimas įsiskverbė į vidų, motinėle Benita, ji atstūmė 
Umbertą, nuo to momento virtusį visišku kurčnebyliu, nes ne- 
panoro išgirsti mano balso, reikalaujančio, kad mane atpažin- 
tų. Priversk ją, Peta, leisti man bent paliesti jos ranką, juk tu 
gali ją priversti. Tačiau ji neleido net šito, nes jos rankos buvo 
užimtos - stengėsi atstumti mane toliau nuo savęs, išskyrus ma- 
no lytį. Umberto Penjalosos išorė jos nedomino. Todėl ir sau- 
gaują šiuose Namuose, užgrioztuose rakandais, senienomis, 
šiukšlėmis, atgrasiais ir šlykščiais daiktais. 


Verandoje užsidegė visos šviesos. Keturi juodi šunys skalyda- 
mi sukinėjasi apie don Cheronimą de Askoitiją, kol šis, paleis- 
damas karietą, duoda nurodymus paruošti ją septintą ryto, nes 
turi vėl grįžti į sostinę. O dabar - miegoti. Šunys stengiasi jį 
lyžtelėti reikalaudami dėmesio ir švelnumo. 

— Eikit sau, esu pavargęs. 

Ines vedasi jį į miegamąjį. Jis neturi jėgų nei atsakinėti, nei 
pasakoti, trokšta tik miegoti, jau labai vėlu, nuvargęs, šitiek 
rūpesčių, tiek visokių pasiruošimų, beliko vos keletas valandų 
miegui, mane veržia tvarsčiai, nuvyniok juos, Ines, labai pra- 
šau, taip, visus, ne, kas tau šovė į galvą, kad man gali skaudėti 
ranką, juk Umbertas turėjo tau viską papasakoti, kad žaizda ne 

mano, ojo, nuplauk Umberto kraują šiltu vandeniu, nėra šlykš- 
tesnio jausmo kaip pridžiūvęs ir dar svetimas kraujas, kempi- 
nėlę, muilą, tegu nuvalo visą tą nešvarumą, nors čia ir ne sveti- 
mas kraujas, Ines, aš jį nusipirkau, moku jam, kad man tarnau- 
tų, geras vyras tas Umbertas, paslaugus, juo galima visiškai pasi- 
tikėti, reikės gerai atsilyginti, juk yra protingas, nors nekeliavęs, 
bet puikiai išsilavinęs, nepaprastai įžvalgus, mudu dažnai pasi- 
šnekame apie dalykus, kurių tu nesupranti. Dabar nuplauk jo krau- 
ją nuo mano rankos. Jis man jau nereikalingas. Jau atliko savo 
vaidmenį, dabar tėra tik nereikalingi nešvarumai, kuriuos plauni 
šiltu vandeniu su kvepiančiu muilu, kad rytoj prieš išvažiuojant 
vėl aptvarstytum švariais tvarsčiais. Labanakt, Ines. Turiu išsi- 
miegoti, nes rytoj laukia sunki diena, nesvarbu, kad laimėjau. 
Kiekvienas atsigula į savo lovą. Užgesina šviesas. Praeina 
keletas, o gal ir daug minučių, Cheronimas nežino kiek, nes 
naktis išsiskleidžia ir jį apgaubia, ir jis užmerkia akis, atsimer- 
kia taip ir nesupratęs, ar buvo užmigęs, ar ne, nei po kiek laiko 
vėl nubudęs naktyje girdi ežero link skrendančių paukščių klyks- 
mus. Suklūsta: naktį valdų dydis kinta, mėnulis abejingai Žiūri 
į visus turtus, grįžta paukščių būrys, tas pats, o galbūt kitas, 
kažkoks Žirgas nežinoma kryptimi neša nežinomą raitelį, skali- 
ja šunys, vieni visiškai čia pat, kiti atitaria tolumoje, naktyje 
matuodami nesuskaičiuojamus laukų atstumus, skalijimas at- 
eina iš diendaržio, kitas - kažkur iš rytinės pusės, turbūt ūkve- 
džio šuva, o kitas, šalia aidintis lojimas, už gebenėmis apaugu- 
sio lango, taip arti, kad girdžiu tarp lapų šmirinėjančio kūno 
judesius, tarytum staugimas sklistų iš mano miegamojo, lyg čia 
būtų Ines; dabar nutilo, tik inkščia, nesiliauja inkštusi visai ša- 
lia mano lango, galiausiai šaižus staugimas perrėžia nakties ty- 
lą, po to pasigirsta švelnus kūkčiojimas, negaliu užmigti, ir vėl, 
dar kartą sustaugia pratisai ir taip garsiai, kad aidas atsimuša į 
mėnulį. Kodėl, kodėl šiandien, kai taip svarbu, kad pailsėčiau? 
Iš kur tas nesuprantamas apylinkės šunų poreikis staugti prieš 

mėnulį? Kodėl būtent šiandien ta kalė staugia tiesiai po jo lan- 
gu? Cheronimas pakyla. Eis prie lango ir ją nuvys. 

— Palik ją ramybėje. 

Tai pirmas Ines ištartas žodis per visą tą laiką. Ar žino, kodėl 
naktį staugia kalė, ką nori pranešti mėnuliui, kokią žinią, ką 
slepia pasidabruota prieblanda lauke, kur daiktai auga ir daugi- 
nasi, veikia priešingai savo prigimčiai? Kalė turi pagaliau liau- 
tis. Jis yra Cheronimas de Askoitija ir jam reikia išsimiegoti, 
kad rytoj rytą galėtų vykti į sostinę ir padaryti svarbius pareiš- 
kimus. Kalė vėl pradeda stūgauti. 

— Ia kalė trukdo man miegoti. 

Ines nieko neatsako. 

— Kodėl ta gelsvoji kalė šmirinėja po mūsų parką? 

Kilsteli. Tegu Ines atsako. 

— ...€e1Siu ir nuvysiu ją... 

— Ne. 

Cheronimas vėl griūva lovon. Gelsvoji kalė netrukdoma laks- 
to po parką, nebyliai kalbina mėnulį, inkščia, blaškosi pirmyn 
atgal, nenumaldomai kaukia po langais. Atsiveria apgaulinga 
tyla, kuri visai nėra tyla, nes vorai, termitai, skarabėjai jam pri- 
klausančiuose krūmuose ir medžiuose audžia savo gyvenimus: 
ropoja per lapus, laipioja nukritusiomis medžių šakelėmis, rau- 
sia duobutes, kurios prisipildo baltų seilių, akimirksniu daugi- 
nasi šimtais kartų, graužia medžių kamienuose galerijas - vis- 
ką girdžiu šioje tyloje, net kai ta gelsvoji kalė, ta šluba vagilė, 
grįžta po mano langu staugti mėnulio šviesoje. Cheronimas įsi- 
spiria į šlepetes. Ines vėl prataria: 

— Ne. 

— „eisiu ir nuvysiu ją... 

Ryžtingai susiveržia chalato diržą, tarsi suvokdamas, kaip 
turi elgtis: 

— Užmušiu ją. 

— Ne. 

— Ar tavo ta gelsvoji kalė? 

— Ne. 

— Tai kodėl prieštarauji? 

Ines stengiasi jį sulaikyti, kad neišeitų iš miegamojo, tačiau 
Cheronimas ją atstumia ir išeina. Koridoriuje stabteli ir sušvil- 
pia savo keturiems juodiems šunims... greičiausiai dėl jų ir ne- 
rimavo kalė, todėl kad jo keturi kilmingos veislės šunys užda- 
ryti snūduriavo apelsinmedžių kiemelyje. Atskuba prie jo pasi- 
šokinėdami. 

— Ramiai... ramiai... e1me.... 

Juodieji šunys paklūsta. Seka paskui tarytum šešėliai, tyliais 
žingsniais, sukąstomis iltimis. Štai tas krūmas. Tolėliau - pie- 
vutė. Lauro medžių siena ir šviesi aptašyto akmens plokštė: te- 
nai po langu kaukia kalė, nesupranta, jog kambary jo nėra, jau 
stovi po laurų medžiais pasiryžęs ją nubausti. 

Ištempusi kaklą, įsmeigusi smailų snukį į dangų, siunčia savo 
kauksmą nepriklausomai egzistuojančiai būčiai, kuri auga, sklei- 
džia garsus, kryžminasi ir dauginasi. Bevardžių mašalų dūzgi- 
mas gąsdina. Jo keturių juodų šunų priešė dar kartą pratisai su- 
kaukia, iš pradžių švelniai, lyg raudodama, siunčia nesupranta- 
mą žinią, reikia jai sutrukdyti. Cheronimas parodo į kalę. Sprag- 
teli pirštais, ir šunys liuokteli iš vietos, pakanka akimirkos - ir 
letenos, seilės, žemės ir kraujas susimaišo, per minutę, ne ilgiau, 
mano keturi juodi šunys tarytum vilkų šešėliai sudoroja ją, nu- 
traukdami jos dialogą su sąmokslininkėmis žvaigždėmis. 


Kitą dieną mudu su don Cheronimu išvykome į sostinę. Netu- 
rėjau laiko nueiti į parką apžiūrėti palaikų: turiu prisipažinti, 
kad man net į galvą nešovė to daryti, buvau įsitikinęs, kad tik- 
rai taip yra. 

Tik praėjus keliems mėnesiams, pasklido gandai apie šlo- 
vingą Ines de Askoitijos nėštumą, mes grįžome atsipūsti į 
Užkampį; tuomet neatsispyriau pagundai pasiklausti sodinin- 
kų, ar užkasė tarp lauro medžių ant aptašyto akmens plokštės 
rastus palaikus. Niekas neprisiminė radęs nei palaikų, nei kau- 
lų, anei kraujo dėmių, ir tai įrodo, kad benamės kalės, nususu- 
sios, apėjusios karpomis, lavonas - toks nevertas dėmesio da- 
prisiminti, nežinau, ponuli, gali būti, bet aš neprisimenu, kaip- 
gi mes atsiminsime, gelsva ji buvo ar ne, ir ar buvo ji sudrasky- 
ta ir negyva, jei net neprisimename, kad būtume radę kalės pa- 
laikus, be to, jau kokie trys mėnesiai praėjo nuo to laiko, kaip 
jūs, ponuli, sakote, tokie dalykai užsimiršta, juk šį didžiulį par- 
ką beveik kasdien valome, kiek jame visko prisikaupia. 

Ojeigu kalė nenudvėsė? Jeigu Ines neatėjo į sutartą pasima- 
tymą, kai kalė ją pridengė? Bojus sėkmingai auga jos įsčiose. 
Neliko jokių įrodymų Cheronimui tąnakt palikus savo miega- 
mąjį, kad Ines, pasinaudojusi savo auklės kruvinuoju alibi, ga- 
lėtų susijungti su manimi. Galbūt gelsvoji kalė nenudvėsė, kaip 
byloja Mersedes Baroso legenda, juk galėjo pasprukti, išlikti 
gyva ir sekti mus, galbūt ji atsiviliojo mane iki čia ir neleido 
pasitraukti, persirengė dar kitos senolės drabužiais, kad galėtų 
nuslėpti tai, ką reikėjo nuslėpti. Ar nepagalvojote, motinėle Be- 
nita, jog siaubingai įmanoma, kad tąnakt, kaip įprasta, Ines ir 
Cheronimas mylėjosi savo miegamajame, kad atsikratytų rin- 
kimų įtampos, o tuo metu svarbiausia vyko visai kitur? 

Senolės, tokios kaip Peta Ponsė, turi galių jaukti ir painioti 
laiką, jį dauginti ir dalyti, įvykiai jų karpomis nusėtose rankose 
nutrūksta, tarytum spindinčioje prizmėje, jos suskaldo nuosek- 
lų vyksmą į atkarpas, sustato jas lygiagrečiai, išlenkia, susuka į 
ovalo ar spiralės formas, siekdamos suteikti savo užmačioms 
reikalingas struktūras. Šiuo atveju Ines buvo gyvybiškai svarbu 
pagimdyti Cheronimui kūdikį. Reikėjo skubėti, kad viskas ne- 

žlugtų. Tai buvo beprotiškas momentas, kai iki katastrofos lie- 
ka vos kelios akimirkos, tik skubiai veikiant dar galima išgel- 
bėti padėtį: paaukoti bet ką ir bet kaip, nes viskas pernelyg 1lgai 
užsitęsė — iš kur galėjo gauti dar plonesnio siūlo, neegzistavo 
plonesnė mediena ar popierius, - pažeminti ir įskaudinti va- 
giant ir keičiant, kerštas sumišęs su meile ir laime, gėda - su 
šlove, užuojauta ir pasitenkinimu. 

Kas galėjo patvirtinti, kad Peta Ponsė surikiavo tos nakties 
įvykius, kaip ir kodėl surikiavo? Gal geltonoji kalė dar gyva? 
Gal aš nebuvau nė per nago juodymą prisilietęs prie Ines, bet... 

Neįtikėtini, neįtikėtini dalykai, motinėle Benita, turėjo nu- 
tikti, ir mano tėvo ilgesys galiausiai turėjo būti numalšintas, 
nes mano užsispyrimas pasiekė vienintelį visus Penjalosas ga- 
lintį nuraminti objektą, pagaliau nebebūsime vien grožio liu- 
dytojai, galėsime ir mes dalyvauti. Išniro iš tamsos. Pakėlęs 
nunešiau į lovą ir paėmiau ją, kaip jau esu jums sakęs. Kažkur 
toli už mus gaubusios tylos, manau, girdėjau aukos staugimą ir 
juodų ją draskančių šunų urzgimą. Vis dėlto tyla kamarėlėje 
buvo tokia gili, jog abejoju, kad girdėjau ką nors daugiau nei 
sunkų partnerės alsavimą lovoje. Negirdėjau kalės staugimo, 
nes Cheronimas ir Ines mylėjosi savo miegamajame, apsupti 
visiškai kitos tylos nei ta, kuri supo mus, tačiau ką ji supo, ką, 
motinėle Benita, galbūt patamsiuose aš mylėjausi ne su Ines, o 
su kita, gal tai buvo Peta, Peta Ponsė, kuri pakeitė Ines, kaip 
man pritinkanti pora, susidėvėjusi Peta, senė, surukusi, nešva- 
ri, mano didžiulis falas įsiskverbęs į jos sudūlėjusį kūną alpėjo 
iš malonumo, glostomas jos karpomis nusėtų rankų, jos traiš- 
kanomis aplipusių akių, aš dejavau iš pasitenkinimo, maldavau 
bučinio jos šiurkščių raukšlėtų lūpų, taip, tąnakt tamsoje tik 
obuolmušio akys pastebėjo nuo artėjančios mirties sukirmiju- 
sią senės lytį, kuri išniekino mano nuostabų jauną falą, ir tas 
pasenęs kūnas priėmė mane. 

Orgazmo metu ji sušuko: 

— Cheronimai. 

Ir aš sušukau: 

— Ines. 

Mudu su Peta nepatyrėme palaimos. Aš su ja, šešėlinė pora, 
pradėjome vaiką, kurio nesugebėjo pradėti šviesioji pora. Senė 
numatė viską: žaizdą rankoje, parke mus stebinčių liudytojų 
akis, kalės staugimą, mėnulio padėtį, šito ar bet kurio kito kam- 
bario tamsą, net manąją vienatvę, kartais viliuosi, kad Peta val- 
dė mano sapną, drįstu manyti, jog visa tebuvo tik sapnas, Petos 
suregztas taip gudriai, jog atrodė kaip tikrovė. Ko pakako, kad 
Ines pastotų? Nejaugi to, kad aš mylėjausi su Peta kaip ir jiedu 
tuo pačiu metu: ant nešvariomis paklodėmis užtiestos lovelės 
su kandžių išvarpytu čiužiniu, kur po apačia slepiami keisti ry- 
šulėliai, kokius visos senolės slepia po savo lovomis. Sodinin- 
kai nerado kalės palaikų, ir mane persekiojo košmariška nuo- 
jauta. Auka vėl sukiojasi aplink mane. Net būdamas Cheroni- 
mu negalėjau būti Ines pora. Mano kaip ir Petos lemtis - nepa- 
žinti meilės, o tik dalyvauti mechaniškame meilės akte: kai Ines 
puolė į pavargusias Cheronimo rankas, mes suteikėme joms 
jėgų, nes groteskiškos poros kamaraitės tamsoje mūsų skaus- 
mingi žvilgsniai ieškojo ir išvydo jųdviejų veidus ilgesio iš- 
kreiptuose mūsų veiduose, kai ant nešvarių paklodžių atlikome 
savo misiją. 

Klaiku, motinėle Benita, kad negaliu užmiršti paprasčiausių 
dalykų. Yra tūkstančiai pretekstų, jūs tai žinote, negali juk am- 
Žinai gyventi ties baimės riba, todėl jūs kalbate „Tėve mūsų“ ir 
„Sveika, Marija“, taigi, kad atsikratytumėte baimės, jūs paau- 
kojote savo gyvenimą šių Namų beprasmybei. Kai Ines nėštu- 
mas galutinai pasitvirtino, kurį laiką pasisekė užgniaužti savy- 
je baimę: apstulbau supratęs, jog, don Cheronimui pavogus iš 
manęs vaisingumą, aš pasisavinau jo pajėgumą. Jo nepasotina- 
ma lytis, atrodo, kiek nuvargo, virto gėdingu priekaru, mano 
lytis, atvirkščiai, sustiprėjo ir raudonavo lyg įkaitęs nuodėgu- 

lys. Kažkas panašaus atsitiko ir Petai: kadangi kruvini paauko- 
tos kalės palaikai be pėdsako dingo iš parko ir išsitrynė iš sodi- 
ninkų atminties, Peta Ponsė atgimė. Visi manė, jog naujos ener- 
gijos jai suteikė pasitenkinimas, kad jos mergaitė pagaliau tu- 
rės kūdikį. Deja. Esmė buvo visai kitur. Iš jos akies mirktelėji- 
mų, lūpų grimasų aš kasdien aiškiau suvokiau, kad toji baisi 
senė mane persekioja, kad tąnakt jos kamaraitės tamsumoje ma- 
met pagrobė iš Ines, mainais dovanodama jai džiaugsmą tapti 
don Cheronimo sūnaus motina. Toks patenkinimas sunaikino 
Ines potraukį, tačiau įkaitino senę, kuri nuolat mane persekio- 
ja, savo nubudusiu geidulingumu trokšdama pakartoti tos nak- 
ties aktą, bet aš nenoriu, motinėle Benita, atsakau jai, aš trokštu 
gražios, švelniaodės ir gyvomis krūtimis Ines, tų kūno linijų, 
kurias tebesapnuoja mano rankos, vešlių plaukų, jos gardžiai 
kvepiančių pažastų, sprando ir gaktos. Gana, Peta. Daugiau ma- 
nęs nepersekiok. Grožio išalkusi mano lytis jau pradėjo gesti 
nuo tavo sukirmijusio kūno, neieškok daugiau manęs, numirk 
pagaliau, atsisakyk minties, kad esu tavo bejėgiškumo ir niek- 
šingumo pora, prisiglaudžiau čia slėpdamasis nuo tavęs, aš jai 
nepriklausau, motinėle Benita, nors dėl šventos ramybės reikė- 
tų sakyti, kad priklausau, kad esu jos, bent jau kol gims Bojus, 
Ines tau pažadėjo, kad būsi pribuvėja, bet taip nebus, nes don 
Cheronimas sakęs, tegu sau svajoja, Umbertai, kodėl su ja gin- 
čijiesi, kaip tau galėjo ateiti į galvą mintis, jog leisiu nemokšai 
raganautojai priimti mano vaiką ir dalyvauti Ines gimdyme, nu- 
ramink jas, patvirtink, kad savo žodį tesėsiu, 0 aš tuo metu ieš- 
kosiu geriausių specialistų. Paskui aš ja atsikratysiu. Tėra tik 
žaislas, skarmalais apsitaisęs juokdarys, laikomas tam, kad pa- 
tenkintų Ines. Kol kas tegul sau siuva, mezga ir siuvinėja, pas- 
kui tuos skarmalus ištrenksime į šiukšlyną, neprasitark joms, 
Umbertai, tau galiu išsakyti šias savo mintis ir visas kitas, bai- 
mė, kurią jaučiu dabar mylėdamasis su vaiko besilaukiančia 

Ines, nesuteikia man pasitenkinimo, Umbertai, esu aistringas 
vyras, negaliu ilgai kęsti susilaikymo, eime, palydėk mane, kad 
jau negaliu liesti Ines, nes ir ji nenori būti liečiama, susikaupu- 
sią energiją turiu išlieti su kitomis moterimis, surask man mo- 
terų, einam į kokį viešnamį, nenoriu susidėti su viena moteri- 
mi, man reikia beveidžių, tu pažįsti kiekvieną miesto užkampjį, 
surask patikimą viešnamį, sumokėk sąvadautojai kiek ji pano- 
rės, kad tik parūpintų man jaunų moterų, tegul uždaro namus 
kitiems klientams, kad būtume tik mudu, sutvarkyk man tą rei- 
kalą, juk taip gerai man visuomet pagelbėdavai,eime kartu pas 
donją Florą, kuri siūlo man jaunų kūnų, žiūrėk, kaip nurengiu 
moterį, vardu Rosa, atsegu jos liemenėlę, įaudrinu savo glamo- 
nėmis, o šios vardas Ortensija, žaidžiu jos didelėmis krūtimis, 
ne, neišeik iš kambario, Umbertai, stebėk, kaip nusirengiu aš 
pats, kaip susijaudinu, būk čia, žiūrėk, kaip sugebu mylėtis, no- 
riu, kad žavėtumeisi mano vyriškumo galia, kurios tu neturi, 
mano išmone, kurią tu ignoruoji ir palydi pavydžiu žvilgsniu, 
žavėkis mano sugebėjimu nugalėti tariamą Violetos šaltumą, 
paskolink man savo pavydą, kad būčiau pajėgus, žiūrėk į mūsų 
susipynusius kūnus, įmink bučinių lydimus mūsų žodžius, mū- 
sų intymumo kvapą, paliesk mus ranka, kad oda tau nueitų pa- 
gaugais, nes esu puikus, nors su Ines nesu toks puikus, ir tu tai 
žinai, Umbertai, suprantu, kad baimė pakenkti vaikui, kurį ji 
nešioja savo įsčiose — tik bobučių pasakos, tačiau puikus patei- 
sinimas mano nepajėgumo po tos nakties, kai pradėjau Bojų; tu 
esi mano galybės šeimininkas, Umbertai, tu ją pasisavinai, kaip 
aš pasisavinau tavo žaizdą aukščiau alkūnės, niekuomet nega- 
lėsi manęs palikti, privalau jausti tavo pavydų žvilgsnį, kad iš- 
laikyčiau vyriškumą, jeigu ne, jis virs drungnu nugeibėliu tarp 
mano kojų, žiūrėk į mane; ir aš žiūrėjau į jį, motinėle Benita, 
nesilioviau žiūrėti, įskaudintas pavydžiai jį stebėjau, tačiau juo 
nesižavėjau, motinėle Benita. Žinokite tai. Kai lydimas prita- 
riamo mano žvilgsnio jis mylėdavosi su Violeta ar Rosa, Or- 

tensija ar Lila, aš ne tik stimuliuodavau jį ir per jį sueidavau su 
jo smaginama moterimi, bet mano jėga persmelkdavo jo kūną 
ir sumenkindavo vyriškumu trykštantį patiną, glostydamas 
žvilgsniu verčiau jį kaukti iš pasitenkinimo, nors jis manė, kad 
pasitenkinimą sukelia visai kas kita, keršijau savo šeimininkui 
versdamas jį žemintis, mano panieka augo ir deformavo jį, don 
Cheronimas jau pasidarė žeminančio mano žvilgsnio vergu, ga- 
liausiai niekas, išskyrus mano skvarbų žvilgsnį, negalėjo su- 
teikti jam pasitenkinimo, prašyk ko tik nori, ko pageidauji, tik 
niekada nenusisuk nuo manęs, Umbertai. Naktimis vienišas gu- 
lėdamas liudytojo lovoje — nes liudytojai visada vieniši guli 
lovose, - pajutau, kad palei mano kambarį vaikštinėja Peta 
Ponsė, kosčiodama ir krenkšdama, silpnais kaip ir kitų namų 
senolių Žžingsneliais, mačiau ją stebinčią mane pro medžius ar 
duris, pro pravirą langą, laukiančią manęs pasiduodant, bet aš 
niekuomet nepasidaviau, nenoriu pakartoti to veiksmo, nebuvo 
konkretaus veiksmo, tik košmariška pabaisos pradėjimo scena 
ir ji tęsiasi, nes Peta blaškosi po Namus, nesuprantu, kokiu bū- 
duji atspėjo, kad esu čia, galbūt Damiana pasakė, nors neži- 
nau, ar ji pažįsta Damianą, o Damiana nežino, kas esu aš, žinia, 
Damiana buvo garsi bastūnė, o gatvėse, sako, gali sužinoti viso- 
kių dalykų, skersgatviuose ar laukdamos savo eilės parduotuvė- 
se liežuviais plaka tarnaitės su duonos ir daržovių pilnais krep- 
šiais, gandai sklinda iš gatvės į gatvę, galbūt Peta Ponsė manęs 
dabar nė neatpažintų, kai daktaras Asula per operacijas pakeitė 
man veidą, tačiau mano žvilgsnio jam nepasisekė pakeisti, neat- 
ėmė iš manęs skausmo kupinų akių, tebeturiu jas, don Cheroni- 
mai, nepasiseks su daktaro Asulos pagalba jas iš manęs atimti, 
nes jos yra mano, vieriintelis man priklausantis dalykas. 

Tačiau kodėl tai turėjo rūpėti Bojui žengiant į šį pasaulį? 
Viskas buvo parengta. Cheronimui pagaliau pavyko perkelti 
Ines iš tobulos vedybinės laimės medaliono į kitą: galantiškai 
pasiūlęs jai savo ranką vedasi prisiimti naujų - tėvų prieder- 

mių. O tuo metu mudu su Peta, tariamos groteskiškos būty- 
bės, tarytum pora didingų heraldikos gyvūnų atlikome savo 
misiją — iš išorės simetriškai užtikrinti jųdviejų perėjimą į ki- 
tą gyvenimo etapą. 

"Tačiau kai don Cheronimas pagaliau praskleidė lopšio užuo- 
laidėles, kad pasigėrėtų savo ilgai laukta atžala, panoro čia pat 
ją užmušti: bjauriai apžėlęs ir susimetęs į kuprą kūnas, veidas 
su didžiule raukšle toje vietoje, kur turėtų būti lūpos, nuogi go- 
murio ir nosies kaulai, vietomis oda nepadengti šlapiuojantys 
audiniai... tai buvo kažkoks nesusipratimas, visiška sumaištis, 
kitokia, net už mirtį baisesnė egzistavimo forma. 


14 


Don Cheronimas įsakė iškraustyti iš visų Užkampio dvaro pa- 
talpų baldus, kilimus, knygas ir paveikslus, kuriuose atsispin- 
dėtų išorės pasaulis: tegul jo sūnaus nekamuoja liūdesys dėl to, 
ko niekada nepažins. Liepė užkalti visus langus ir laukan ve- 
dančias duris, išskyrus vienerias, kurių raktus pasiliko sau. Bu- 
veinė virto tuščiaviduriu, užantspauduotu kiautu, sudarytu iš 
negyvenamų patalpų, koridorių ir verandų, vienu tvoros kraštu 
juosiančių kiemelius, kuriuose įsakė iškirsti senuosius apelsin- 
medžius su auksaspalviais vaisiais, raganes, žydrąsias horten- 
zijas, vilkdalgių stiebus ir pakeisti juos augalais, kurie bus iš- 
genėti griežtomis geometrinėmis formomis, tai turėsią paslėpti 
jų natūralų vešlumą. Įsakė nugriauti visus priestatus, juosusius 
pagrindinius statinius: teišnyksta atgrasus galerijų, koridorių, 
kiemelių ir sandėlių labirintas, reikėjo suardyti voratinklių gi- 
jas, kurios metams bėgant viską apraizgė, užgožė jo sūnui skir- 
tus keturis kiemelius. Bojaus patarnautojus įkurdins atskiruose 
paviljonuose parke, kurio vaikui niekuomet neteks pamatyti. 
Nupjovė visus medžius, kurių šakos galėjo kyštelėti iš anapus. 
Be to, liepė šalia tvenkinio esantį diendaržį užtverti neįveikia- 
ma tvora ir stačiakampio formos tvenkinio gale pastatyti iš pilkš- 
vo akmens tašytą Medžiojančiąją Dianą: kuprotą, su didžiuliu 
atsikišusiu žandikauliu, kreivomis kojomis, kreiva šypsena ir 
pusmėnuliu ant raukšlėtos kaktos. Kitus kiemelius irgi papuo- 

šė akmeninėmis apsigimėlių figūromis: nuogas Apolonas de- 
monstravo kupriaus kūną ir paauglišką Bojaus atvaizdą ateity- 
je: gorgoniška nosis ir žandikaulis, nevienodo dydžio ausys, 
kiškio lūpa, persuktos rankos ir neregėto dydžio kabantis fa- 
las, jau nuo pat lopšio stebinęs medicinos seseris. Paaugęs 
Bojus turėjo atpažinti šiame Apolone savo tobulumą, o Me- 
džiojančioji Diana arba vėjaraupiais nusėtas ir neįtikėtinų for- 
mų celiulito sudarkytas Veneros užpakalis pažadinti jo lyti- 
nius instinktus. 

Don Cheronimas apgalvojo visas detales, kad Bojaus aplin- 
koje nebūtų nieko bjauraus, nieko vargano ar žemo. Bjaurumas 
yra vienas dalykas. Tačiau kitas dalykas, atvirkščias grožio su- 
vokimui, yra apsigimimas, taigi jis taip pat nusipelnė privilegi- 
jos būti įvertintas. Ir apsigimimas bus vienintelis dalykas, kurį 
don Cheronimas nuo pat lopšio galės pasiūlyti savo sūnui. 

Savo sekretorių išsiuntė pasižvalgyti po miestus, gyvenvie- 
tes, kaimus, uostus ir kasyklas, ieškoti gyventojų, tinkamų ap- 
sigyventi Bojaus pasaulyje. Pradžioje buvo sunku tokių rasti 
todėl, kad apsigimėliai linkę slapstytis, su savo negaliomis nuo 
gyvenimo atsiriboja varganose slėptuvėse. Tačiau Umbertas 
Penjalosa netruko įgyti apsigimėlių pasitikėjimą. Pavyzdžiui, 
viename provincijos vienuolyne jis rado tikintį brolį, silpną, 
bet išsilavinusį, subjaurotą nenusakomo dydžio kupros. Keletą 
kartų atvyko su juo susitikti, gundė puikiu uždarbiu ir gyveni- 
"mu tokiame pasaulyje, kur apsigimimas jokia anomalija, 0 pri- 
valumas, leisiantis jam laisvai reikštis: brolis Mateo paliko vie- 
nuolyną, kur daugelį metų nuolankumo abitu dangstė savo bai- 
mę. Viešnamiuose, mugėse, vargingų rajonų cirkuose Umber- 
tas kalbino galybes visokių neužaugų, didgalvių, raukšlėtais lyg 
pasenusios lėlės veidais, striukomis kojomis, godžių, pasipūtu- 
sių, inteligentiškų, turinčių neįprastus balsus. Surado Mis Doli, 
storiausią pasaulio moterį, apie kurią sklido gandai, apsigimu- 
sią įspūdingo storumo patelę, kuri įsispraudusi į bikinį su žir- 

niukais, drebindama šlaunis šokdavo viename cirke su savo vyru 
klounu Lariu - ilgakoju ir ilgarankiu, mažute lyg smeigtuko 
galva ant plonyčio kaklo. 

Naktimis, kada apsigimėliai išlenda iš savo migio, šukuoda- 
mas miesto pakraščius ir parkus Umbertas Penjalosa užtiko daug 
keistų būtybių, kurias, jei leisdavo jų protinis išsivystymas, sam- 
dydavo Bojaus patarnautojais. Pavyzdžiui, surado Bertą, ne- 
valdančią apatinės kūno dalies, su išsukinėtų rankų pagalba ji 
vilko savo kūną žeme lyg driežas uodegą: ją pažinojo lankyto- 
Jai pačių pigiausių rajono kino teatrų, kur išsitiesusi ant medi- 
nių suolų žvitriomis akimis gerte gėrė iš ekrano srūvančią 1š- 
mintį. Ir Melčiorą, ant šiukšlių krūvos skaitantį senus laikraš- 
čius ir žurnalus, jo veido bruožus darkė didžiulė gumbais išvir- 
tusi avietinės spalvos dėmė. Taigi Umbertui Penjalosai buvo 
garbės reikalas don Cheronimui pristatyti neįtikėtinas būtybes, 
neregėtus padarus su kreivais žandikauliais ir nosimis, be jo- 
kios tvarkos iš burnos styrančiais pageltusiais dantimis, didgal- 
vius milžinus, perregimus lyg bekraujės sielos albinosus, mer- 
ginas pingvino galūnėmis ir ausimis lyg šikšnosparnio sparnai, 
personažus, kurių defektai peržengė bjaurumo ribas ir buvo įver- 
tinti garbinga apsigimimo kategorija. 

Nors gyveno gana uždarai, garsas, kad vienas džentelmenas 
turi tiek ekstravagancijos, jog apsigimėliams už jų tarnystę siū- 
lo puikų užmokestį, netruko pasklisti tarp jų. Tad praėjus kiek 
laiko, Umbertui Penjalosai jau nebereikėjo naktimis klajoti po 
miestą ieškant apsigimėlių, jie patys niekieno nekviesti pradė- 
jo plūsti prie don Cheronimo namų, kategoriškai reikalaudavo 
priminti, prašydavo didelio užmokesčio už tai, kas lig šiol jiems 
buvo trūkumas, kaulydavo tarnybos, vietos šio pono sukurtame 
pasaulyje, kuriame nebuvo pažeminimo. Don Cheronimas gau- 
davo laiškų, telegramų, aprašymų, išsamių pasakojimų, foto- 
grafijų. Apsigimėliai plūdo iš visur, leidosi nuo kalnų, ėjo iš 
miškų, ropštėsi iš pusrūsių, radosi iš atokiausių vietų, net iš 

užsienio, maldaudami, kad jiems irgi būtų leista įžengti į don 
Cheronimo de Askoitijos kuriamą rojų. 

Šalia don Cheronimo bibliotekos esančiame kabinete Um- 
bertas Penjalosa priiminėdavo pretendentus, mėgaudamasis pa- 
siūlos įvairove. Į biblioteką įleisdavo tiktai ypatingus egzem- 
pliorius: ten, išklausinėjęs ir pasikalbėjęs, don Cheronimas pa- 
sirašydavo su jais sutartį arba išprašydavo lauk. Išprašytųjų, tiesą 
sakant, būta nedaug. Juk buvo svarbu ne tik sudaryti Bojui drau- 
giją, bet ir suformuoti monstrų klasę, kuri jai tarnautų: turėjo 
būti čia ir duonkepių, pienininkų, daržininkų, dailidžių, kalvių, 
ūkio darbininkų, kad pakaktų visko, normalus pasaulis liktų už- 
mirštas ir pagaliau visai išnyktų. 
vaizdoje don Cheronimas turėjo atlikti subtilią užduotį - įtikin- 
ti juos, kad nenormalus žmogus, fenomenas, žemesnė Žmogaus 
išsivystymo stadija, kurią kiti turėtų teisę niekinti ar gailėtis: 
tai, aiškino don Cheronimas, tik primityvi reakcija, slepianti 
dviprasmiškus tokių išskirtinių būtybių kaip jie, apsigimėliai, 
jausmus, labai artimus pavydui arba gėdingam erotiniam po- 
traukiui. Normalia save laikanti žmonija geba suvokti tik įpras- 
tą laipsniškumą, kuris prasideda grožiu ir baigiasi pasibjaurėji- 
mu, o šie galiausiai paaiškėja esantys to paties daikto atspalviai. 
Apsigimėlis, kuris don Cheronimą aistringai traukė savo mistiš- 
kumu, priklauso kitai, skirtingai rūšiai, privilegijuotai, su savo 
teisėmis ir kitokiais vertinimo kriterijais, kuriais suvokiamas gro- 
žis ir bjaurumas nėra vien paprastos kategorijos, nes iš esmės 
apsigimimas yra šių dviejų savybių aukščiausio laipsnio sintezė. 
Normalūs žmonės sutrinka prieš tai, kas neįprasta, todėl ir užda- 
ro juos įstaigose ar cirkų narvuose, niekina, kad palaužtų jų dva- 
sią. Tačiau jis, don Cheronimas de Askoitija, ruošėsi sugrąžinti 
jų teises dvigubai, šimtąkart gausiau. 

Šitaip nutaręs - atlygiu taps tarnystė jo sūnui Bojui, irgi ap- 
sigimėliui, tačiau skirtingai negu kitiems, jam niekuomet ne- 

teks patirti pažeminimo gyvenant nesupratingame pasaulyje — 
jis rengė Užkampio dvarą, kurio kiemeliuose ir rudenėjančiose 
alėjose laimingais laikais patyrė tokią tobulą meilę, kurios vai- 
sius —- Bojus. Berniukas turėjo augti pilkų, geometriškų formų 
kiemeliuose, nepažinti daugiau nieko, tik savo patarnautojus, kurie 
nuo pat pradžių kals jam į galvą, kad jis yra šios specialiai jam 
sukurtos kosmogonijos pradžia, pabaiga ir vidurys. Neturėjo įtarti, 
kadyra ir kitaip, jokiu būdu neturėjo patirti tos slegiančios malo- 
nių nostalgijos, kurią buvo pajutę jie, patarnautojai, nes gimė ir 
gyveno jiems nepritaikytame pasaulyje. 

Tačiau ar buvo verta, klausinėjo vieni kitų apsigimėliai, pa- 
tikėti fantazijomis, kad pasaulis, kuris, nelaimei, jau buvo pa- 
vertęs juos aukomis, išnyks? Kokią prasmę tada turės jų puikus 
užmokestis ir saldus pasitenkinimas, jog yra viršesni, jeigu jiems 
bus leidžiama laisvai judėti tik kiemeliuose ir patalpose, kur 
augs Bojus? Ne ne... supraskite, įtikinėjo don Cheronimas, be 
savo atlygio jūs gausite visą Užkampio dvarą, kuriame susikur- 
site savo pasaulį, su savo morale ir politika, su ekonomika ir 
papročiais, kokiais tik norite, su teisėmis ir laisvėmis, kokių tik 
įsigeisite, su džiaugsmais ir skausmais, kokius tik sugalvosite, 
jums bus suteikta visiška laisvė, kad įvestumėte savo tvarką ar 
netvarką, tokią, kokią jis sukūrė savo sūnui. Buvo tik viena są- 
lyga: Bojus niekuomet neturi suprasti, jog egzistuoja skausmas 
ir džiaugsmas, laimė ir vargas, visa tai liks anapus jam sukurto 
pasaulio sienų, kad nė iš tolo neišgirstų muzikos garsų. 

Ne visi suprato sudėtingus don Cheronimo išvedžiojimus. 
Vieni, išsigandę tokių reikalavimų, grįžo į savo slėptuves ap- 
leistose vietose, į gervuogių apraizgytus urvus, į savo vienuo- 
lynus ir cirkus. Bet kiti suprato ir pasiliko. Pavyzdžiui, Impera- 
torė, pateikusi don Cheronimui daug ir protingų klausimų. Ji 
buvo pirmoji naujakurė: tolima don Cheronimo giminaitė pa- 
gal vieną nuskurdusią šeimos liniją, tačiau įgijusi išsilavinimą, 
kurio sėmėsi iš žurnalų ir knygų, ji vadovavo nedidelei apati- 


JOSĖ DONOSO Iš TAMSUS NAKTIES PAUKŠTIS 201 


nių drabužių siuvyklai, nepaisant coliukės ūgio, didžiulės gal- 
vos, seilėto, su iltimis ir it bu/dogo snukis raukšlėto veido. Va- 
dovavo puikiai ir darbuotojos jos prisibijojo. Ji valdys herme- 
tišką Bojaus namą. Buvo vienintelė iš apsigimėlių, kuri su don 
Cheronimu elgėsi kaip su sau lygiu, ir kaip giminaitė, nors ir 
tolima, privačiais klausimais galėjo kreiptis tiesiogiai į jį, ap- 
lenkdama sekretoriaus kabinetą, esantį šalia bibliotekos. 

— O tasai Umbertas? 

— Ką nori sužinoti apie Umbertą? 

Ji prisidegė cigaretę ir užmetė koją ant kojos. 

— Na, kokią vietą jis užims tarp mūsų? 

— Jau esu tau minėjęs. Visa valdžia bus jo rankose. Turi pri- 
1mti jį ne kaip mano atstovą Užkampio dvare, bet kaip patį ma- 
kutinio mūsų susirinkimo, kuris įvyks ateinančią savaitę, jūs 
galėsite susižinoti su manimi tik per Umbertą. Bet koks bandy- 
mas tiesiogiai susisiekti su manimi jums baigsis išgujimu. 

— Nė man, kaip giminaitei, nepadarysi išimties? 

— Baik kvailioti, Imperatore: pamiršk giminystę, pagaliau mus 
sieja tik ta pati proprosenelė. Umbertas visapusiškai man atsto- 
vaus, Su manimi jam užteks susisiekti kartą per metus. 

Imperatorė pasimuistė tarp pilkų aksomo pagalvėlių. Jos ko- 
jos vos tesiekė krėslo kraštą, kaip kokios baisios Mitsuoko lėlės. 

— Tu neatsakei į mano klausimą, Cheronimai. 

— Kokį? 

— Tą, apie kurį dažnai pasikalbame, nes tai kelia mums neri- 
mą... Bertai, Melčiorui... 

— Ar tikrai? 

— Gerai, kad viskas būtų aišku, pasakysiu štai ką: Umbertas 
nėra apsigimėlis. Jis — normalus žmogus, niekuo neišsiskirian- 
tis ir paprastas, visai neįdomus ir nemielas. Tačiau turi sutikti 
su tuo, kad jo buvimas tarp mūsų yra gana dviprasmiškas. 

— Bet kodėl? 

— Todėl, kad jo buvimas šalia visuomet mums primins tai, 
kuo nesame. 

— Gal tu ir teisi. Tačiau Umberto vaidmuo tarp jūsų yra svar- 
bus mažiausiai dėl dviejų priežasčių. Viena yra ta, kad būda- 
mas normaliu žmogumi tarp apsigimėlių jis įgyja nenormalaus 
kategoriją, jus savaime paversdamas normaliais. Bojui jis bus 
apsigimimo pavyzdžiu. 

— Įdomu. Na, o kokia antra priežastis? 

— Umbertas yra labai talentingas rašytojas, kuris niekada ne- 
turėjo laiko ir galimybių atskleisti savo talento. Aš įpareigojau 
ji parengti Bojaus pasaulėlio kroniką, mano pasiryžimo savo 
vaiką apgyvendinti už įprasto gyvenimo ribų istoriją. 

Imperatorė išpūtė didžiulį dūmų debesį. 

— Umbertas - rašytojas? Nežinojau. Įdomu. Ir ypač tai įdo- 
mu Užkampio dvare... 


Įspūdingi avansai, kuriais, neskaitant ateities užmokesčių, vi- 
sus dosniai apdalijo don Cheronimas, leido jiems greičiau atsi- 
kratyti savo praeities įspūdžių, savo kuklių kostiumų, kuriuos 
vilkėdami tegalėjo stebinti savo neregėtais apsigimimais, savo 
įpročių iš pusrūsių su purvinais guoliais, cirkų, teatrų ar vieš- 
namių, taip palengvindamas jų persikėlimą į puikiai įrengtą Už- 
kampio dvarą. Berta atsigabeno keturis lagaminus, grūste pri- 
grūstus batelių: lakinių, gyvatės, krokodilo odos, auksaspalvių 
ir smailia pakulne vakarui, matinės spalvos ir be pakulnės, skirtų 
sportui, net vieną porą - apie tai gandai pasklido jau pačią pir- 
mą dieną — su sagtelėmis, puoštomis tikrais deimantais. Basili- 
jus, didžiule galva ir pasižymintis nežmoniška jėga, puikavosi 
marškinėliais su Supermeno, Merlin Monro, Če Gevaros at- 
vaizdais, mūvėjo šilkinėmis maudymosi glaudėmis, avėjo fut- 

bolo bateliais ir turėjo čempionų inicialais puoštus rankšluos- 
čius bei chalatus. Imperatorė, praėjus nuo jos atvykimo iš kai- 
mo vos pusvalandžiui, jau matavosi granato spalvos aksominį 
turbaną, iš jauno ėriuko kailio pasiūtas šlepetes, plačiakraštes 
skrybėles ir gobtuvus iš žydro tiulio, kurie užėmė bent dvyliką 
dėžių. O daktaras Asula, kurio ispaniškas akcentas jau nuo pat 
pradžių kėlė pagarbą, žvelgdamas vienintele pačiame veido vi- 
dury iš pasitenkinimo šviečiančia akimi, plėšraus paukščio ran- 
komis ant raudonmedžio pakabų pasikabino dešimt naujų an- 
gliško audinio eilučių, išsirinko sau mėlyną, nelabai tamsų leng- 
vos medžiagos kostiumą pačią pirmą atvykimo dieną pasivaikš- 
čioti parke ir pasigėrėti nuostabia Amerikos kalnų grandine, 
kur don Cheronimas de Askoitija pasikvietė už aukso kainai 
prilygstantį užmokestį rūpintis jo sūnumi. 

Paskui kilo sąmyšis, kai teko išsirinkti kambarius, kuriuos 
kiekvienas galėjo įsirengti pagal savo skonį, nekreipdamas dė- 
mesio į Bojaus kiemeliuose ir kambariuose dominuojančius 
pilkšvus atspalvius: vyriausybinio stiliaus kėdutės plonytėmis 
kojomis, Rosalbos Kareros akvarelė, tirštos sutemos virš deko- 
ratyvinių griuvėsių su Klodo Loreno parašu, Venecijos komo- 
dos, vienetiniai petits meubles“, šilkinės akvarele tapytos Že- 
nevos aksomo užuolaidos, Žui drobė, visa tai buvo parduota iš 
varžytynių tiems, kurie garsiausiai klykė ir stipriausiai stumdė- 
si. Basilijus patenkintas tokia niekniekių gausa išdidžiai šyp- 
sojosi; savo kambaryje jis pasitiesė puikiausią „Abercrombie 
and Fich“ pagamintą miegmaišį, sienas nukabinėjo futbolo ko- 
mandų ir muzikos grupių plakatais, o greta esančiame miega- 
majame pasikabino treniruotis punching-ball"“. 

Buvo vasaros metas. Cikados nuostabiojo parko kaitroje re- 
petavo savo koncertą. Apsigimėliai, kuriems dabar nereikėjo 


* baldeliai (pranc.). 
** bokso kriaušę (angl.). 

rūpintis Bojumi, su maudymosi kostiumais susirinko prie ba- 
seino. Berta, lyg šaknys išsikerojusiomis rankomis, tepė alieju- 
mi raudonus Melčioro gumbus, paskui jis tepė nejudrias Bertos 
kojas, net pėdas su violetiniais žirneliais išmargintomis šlepe- 
temis. Tylomis gulėdami vienas šalia kito, po tamsiais akiniais 
užmerkę akis, jie kaitinosi saulėje. Šešėlyje įsitaisiusi Impera- 
torė prasitarė Melisai, kad dėl blyškios odos negali per ilgai 
būti saulėje: 

— Pamatysite, atsitiks taip, kad bus triukšmingos vestuvės, 
Berta man sakė, kad galėsiu būti krikštamote, kaip tik turiu 
vieną tai progai tinkantį modeliuką su aigrettes". 

Tie, kurių neviliojo maudynės, gurkšnojo kokteilius po mar- 
gaspalviais skėčiais arba ant žolės žaidė kroketą ar futbolą. La- 
ris ir Mis Doli, užmigdę lopšyje Bojų ir baigę savo darbus, pri- 
sėdo verandoje. Taigi dėl skonio nesiginčijama, pašnabždomis 
tarė Berta, bet šitas Laris man atrodo atstumiantis, toks ilgšis, 
net bjauru, Imperatorė, šuns liežuviu kokteilio „Manhetenas“ 
taurėje graibydama vyšnią, pritarė: 

— Reikia turėti ypač prastą skonį! Koks atstumiantis tas Laris! 


* plunksniniu galvos apdangalu (pranc.). 

Mokslo požiūriu - tai patvirtino specialistai - Bojaus gimimas 
buvo tiesiog klaida: gorgoniškai sutrauktas jo kūnas, lyg kablys 
išriesta nosis ir žandikaulis, kiškio lūpa, pro kurią tarytum įpjau- 
to vaisiaus minkštimas žiojėjo gomurys... neįtikima, nepaaiš- 
kinama, gūžčiojo pečiais medikai, tokie vaikai teišgyvena vos 
keletą dienų, gal savaičių, toks luošumas iš tiesų negirdėtas, 
rodos, kad kūne sukaupti visi įmanomi defektai, ne, don Che- 
ronimai, turite susitaikyti su mintimi, kad jūsų sūnus mirs, gal 
taip net geriau, juk įsivaizduojate, kaip sunku tokiam žmogui 
kaip jis. 

— Jūs rūpinkitės tuo, kad jis išgyventų. O jau sūnaus likimas — 
mano reikalas. 

Jo agentai Europoje, Bilbao, surado vieną didžiausių šios 
srities specialistų - daktarą Krisoforą Asulą, kuris pats buvo 
kelių apsigimimų auka. Neįprastas apsigimimo atvejis jį su- 
domino. Jis suskato dar labiau, kai išgirdo apie įspūdingą už- 
mokestį, nors keliauti į Ameriką ir praleisti ten kelerius me- 
tus reiškė, kad teks atidėti pradėtus mokslo tyrimus. Tačiau 
tai nebuvo gyvybiškai svarbu. Jis grįš visapusiškai praturtė- 
js, nes Askoitijų atvejis tikrai unikalus, jo piniginė taip pat 
bus pastorėjusi — tai leis jam sėkmingai tęsti savo tyrimus... O 
galbūt net patenkinti savo ambicijas ir įkurti specializuotą kli- 
niką. 

Vos tik atvykęs kibo į darbą: Bojui reikėjo prisiūti vokus, šen 
bei ten sudursčius audinius suformuoti funkcionalią burną ir 
pašalinti kitas anatomines gamtos išdaigas, dėl kurių vaiko gy- 
vybei grėsė pavojus. Don Cheronimas skubino jį, kad viską at- 
liktų kuo greičiau, kol vaiko atminty dar gal neįsirėš fizinis 
skausmas, zondų ir fiziologinių tirpalų, injekcijų ir kraujo per- 
pylimo baimė, kol dar per mažas atsiminti priverstinius užmig- 
dymus, kurių metu daktaras Asula jį pjaustinėjo ir siuvo, siek- 
damas atkurti deformuoto kūno gyvybingumą ir veiklą. 

Don Cheronimas liepė daryti viską, kad tik Bojus išgyventų. 
Tačiau turėjo atsisakyti net menkiausios minties griebtis niek- 
šingų bandymų normalumo skraiste apgaubti tai, ko nebuvo, ir 
nesistengti pakeisti apsigimusio Bojaus siaubūniškumo. Eks- 
perimentas turėjo būti tik paviršinis, apimti tik odą ir audinius. 
Bet koks bandymas jo sūnui suteikti grožį reikštų užmaukšlinti 
jam pralaimėjimą slepiančią gėdos kaukę, kurią išvertus ir pa- 
žvelgus iš kitos pusės regėtųsi triumfas. 

Umbertas Penjalosa apsigyveno Užkampio dvaro bokšte, ku- 
ris don Cheronimo įsakymu buvo suręstas parke Ines nėštumo 
metu, kad vėliau čia apgyvendintas Bojus pro savo langus ar iš 
balkonų galėtų stebėti žvaigždynus. Viršum židinio pakabino 
puikią Klodo Loreno drobę. Pasistatė pilku aksomu aptrauktus 
krėslus - kaip matė pas don Cheronimą, lentynas užpildė kny- 
gomis, kurių visada taip troško turėti, ant grindų patiesė blyš- 
kesnių tonų kilimus. O šalia į parką žvelgiančio lango pastatė 
masyvų riešutmedžio rašomąjį stalą, kurį puošė „Olivetti“ ra- 
šyklinė su laikrodžiu, gulėjo rašomojo ir kopijavimui skirto po- 
pieriaus šūsnis, atsarginės spausdinimo juostelės, pieštukai, trin- 
tukai, sąvaržėlės —viskas parengta darbui. 

Iš pradžių Umbertas Penjalosa dažnokai važiuodavo į sosti- 
nę pasipuikuoti prieš buvusius anų laikų bičiulius savo stebuk- 
lingai aplankiusia sėkme, pasimėgauti pavydžiais žvilgsniais, 
slystančiais jo eilute ir apsiaustu ir verčiančiais jį pasijusti ge- 

rai apsitaisiusiu bohemos atstovu. Tačiau centre, aktorių ir ra- 
šytojų pamėgtose kavinėse, vynas buvo prastas. Jeigu toks ir 
nebuvo, gerti vis tiek negalėjo. Amžina problema. Jo skrandis. 
Prakeikimas! Visuomet imdavo mausti, vos prisėdus prie tokio 
mėgstamo darbo, kaip knygelės rašymas studijų laikais. Nega- 
lėdamas gerti, būdavo atstumtas. Vis dėlto kokie riboti tikrovę 
aprašinėjančių rašytojūkščių siekiai, kokie nuobodūs rungty- 
niaujantys tautinio mentaliteto dailininkėliai, kokie prasčiokiš- 
ki jų skoniai, kokiais primityviais juokeliais jie skaidrino savo 
kasdienybę! Jis, kadaise būdavęs susibūrimų siela, darėsi vis 
tylesnis ir nuošalesnis. Tiems, kurie prisivertė paklausti, kodėl 
jis toks tylus, atsakė, kad nauja tarnyba suryja ne tik visą jo 
laiką, bet ir išsunkia visas idėjas. 

Ir jis sakė tiesą. Pamažu atsitiko taip, kad visa, kas buvo už 
dvaro ribų, liovėsi jį dominę. Jo apsilankymai mieste darėsi vis 
trumpesni. Būdavo laimingas grįžęs į bokštą, į savo biblioteką 
su Klodo Loreno griuvėsiais, prie pasiplepėjimų su daktaru Asu- 
la ir Imperatore ar su broliu Mateo jo balkonėlyje. 

Brolis Mateo lyg koks viduramžių vienuolis savo celėje pai- 
šydavo smulkiausius anatominius piešinius, kuriuos vadovau- 
jant daktarui Asulai sugalvodavo Umbertas. Organų sandaros 
ir funkcijų schemos buvo atsakymai į būsimus Bojaus klausi- 
mus apie jo tobulumą. Ir kai vieną pavakarę brolis Mateo, sė- 
dėdamas prie ugnies, parodė savo sukurtus visatos žvaigždėla- 
pius ir žemėlapius, kuriuose buvo pavaizduota ne kas kitas, o 
jų kiemelių dangus ir žemė, visi jau vienu balsu pritarė nuomo- 
nei, kad jie nebus reikalingi, nes Bojus turėjo augti tikėdamas, 
jog daiktai gimsta ir atsiranda nuo jo žvilgsnio, o nustojus į 
juos žiūrėti - miršta, išnyksta, jie yra tik vaizdas, už kurio už- 
kliūva akis, kitos gyvybės ir mirties formos neegzistuoja, taip 
kaip ir svarbiausi žodžiai, kurių Bojus niekada nesužinos - pra- 
džia ir pabaiga. Jokių kodėl, kada, išorė, vidus, prieš tai, po to, 
išvykti, atvykti, jokių sistemų nė apibendrinimų. Paukštis tam 

tikru metu skrajojantis danguje, nėra paukštis, kuris skrajoja 
danguje fam tikru metu, jis niekur neskrido, nes kitos vietos 
nėra, kaip nėra ir kito laiko, tik dabartinis: Bojus turėjo gyventi 
užkerėtoje dabartyje, ties atsitiktinumo riba, tam tikromis ap- 
linkybėmis, nieko nežinodamas apie daikto ir laiko reikšmes, 
kurios galėtų paskatinti jį ieškoti kokių nors dėsnių ar taisyklių 
ir leistų suvokti tą begalinę tuštumą be atsakymų - jo tai tiesiog 
turėjo nedominti. Visi apsigimėliai buvo unikalūs. Jų nebuvo 
galima skirstyti nei pagal kilmę, nei pagal tipus. Pavyzdžiui, 
Bertos - dažnai įsitaisiusi Imperatorės boudoir skundėsi vargi- 
namu darbu —vaidmuo buvo šliaužioti po Bojaus koridorius, 
užsikvempti ant stalo ar susirangyti ant laiptų, prie apnuogin- 
tos krūtinės glaudžiant didgalvį katiną, Berta, tik Berta nuo pat 
pradžių šmėžavusi vaiko akyse, tapo išskirtinumo, ypatingumo 
ir didingumo simboliu. 

Nors buvo privilegijuotas, Umbertas nekantriai laukdavo kas- 
metinių pasimatymų su don Cheronimu: juk patirtis tampa šlo- 
vinga tik tuomet, kai ja pasidaliji su kitu, kuris nedalyvauja 
šiame apsigimėlių žaidime. O kur dar visi prisiminimai, įspū- 
džiai ir ilgi bendravimo metai... Kaip jautėsi Bojus? Ar dakta- 
ras Asula tikrai išmano savo darbą, kaip tikino jo agentai? Ar 
jaubaigė operacijas? Ar Bojus jau pradėjo vaikščioti, o kalbė- 
ti?.. Ne, vis dar ne, jis kiek atsilieka nuo sveikų vaikų, kita 
vertus, atlikęs galybę testų, daktaras Asula patikino, kad proti- 
nis Bojaus vystymasis bus puikus, nepaisant dabartinio sulėtė- 
jimo dėl daugybės operacijų. 

— To ir reikėjo tikėtis. 

- Žinoma. 

O kaipjis, Umbertas? Ar laimingas? Don Cheronimo domė- 
jimasis jo asmeniu nuramino Umbertą, jis vėl pajuto suradęs 
savo antrąją pusę ir tik šitaip kartą per metus galėjo būti visa- 
verčiu žmogumi. 

— Gal cigarą? 

— Ne, dėkui, don Cheronimai, ne... 

— Tai gal taurę konjako? 

— Nelabai galiu... 

— Ką gi, gaila. 

Tai daktaras Asula nesugebėjo apmalšinti jo skrandžio skaus- 
mų, spazmų, neutralizuoti rūgščių? Gaila... kantrybės. Ar Už- 
kampio dvaro kronika jau pradėta rašyti? Ne... ne, dėl rašymo 
tai dar ne, vos tik bandydavau popieriuje dėstyti savo mintis, 
įsisenėję spazmai sukliudydavo, skausmai nesiliaudavo dienų 
dienas... bet kūrinio struktūra, personažai, atsitikimai, juokin- 
gos detalės, keletas anekdotų sukosi galvoje net užgoždami vi- 
sa kita: didžiąją laiko dalį, - don Cheronimui sakė, kad nesi- 
liautų Žavėjęsis menininku, - nesuvokė, kur tikroji realybė — 
anapus ar šiapus, ar kūrė tai, ką sumanęs, ar tai, apie ką mąstė, 
buvo jo akių kūrinys. Tai buvo uždaras pasaulis, dusinantis, 
atrodo, lindėtum kokiame maiše, mėgindamas perkąsti džiutą 
ir pabėgti ar bent įsileisti gryno oro, 0 tuomet nuspręsti, ar čia 
vidus, ar išorė, ar dar kokia kita pusė, kur buvo jo likimas, įtrauk- 
ti gurkšnį gryno, įkyrių minčių nepritvinkusio oro, kur pradėjo 
būti savimi ir liovėsi buvęs kitais... štai iš kur tie skausmai, 
gyvybiškai būtina prakąsti skylę, kad išeitum ar įsileistum oro. 

— Gaila, Umbertai! 

— Pagaliau!.. 

Tai kodėl tuomet nedarė? Gal kokią operaciją galėtų patikėti 
subtilioms daktaro Asulos rankoms, atrodo, kad Umbertas juo 
pasitiki. Gal jis padėtų išeiti iš sunkios padėties. Ne ne, don 
Cheronimai, nieko rimta. Galbūt čia visai ne opa, gal tik dar 
vienas mano įkalintos vaizduotės vaisius... 

— Įkalintos"? | 

— Taip. 

— Užkampio dvare? 

— Jis labai pasikeitęs... 

— Bet daug gražesnis. 

— Nežinau, man trūksta kai kurių dalykų... senųjų kiemelių, 
kuriais mėgdavau klaidžioti, koridorių, kurių pasigendu... 


Imperatorė pasiuntė Basilijų pranešti Umbertui, kad po pietų 
skubiai kviečiamas gerti arbatos. Jo laukė savo boudoir. Pri- 
ėmė sėdėdama už mažučio antikvarinio stalelio, pagaminto aš- 
tuonioliktame šimtmetyje kokio nors markizo dukteriai. Um- 
bertui įėjus, kilstelėjo širdingai su juo pasisveikinti. Plaukai buvo 
surišti į kuodą ir papuošti dirbtiniu orchidėjos žiedu, antakiai 
ką tik išpešioti, o žydrai padažytų vokų kampučiuose blizgėjo 
sidabro dulkės, visai kaip merginos iš naujo Vogue viršelio; Um- 
bertas patraukė žurnalą palaisvindamas ant stalo vietos Basili- 
jaus atneštam padėklui su kvapnia Lapsang-Souchong arbata. 

— Gal pageidautumėte Jasmine? 

— Nene, ačiū. Ši labiau tinka mano skrandžiui. 

— Tai puikiausios rūšies Zwinings. 

— Taip, puikiausios. 

Imperatorė prisėdo šalia Umberto. Įpylė du puodelius arba- 
tos, paskui, užmetusi savo striukas kojas vieną ant kitos, na- 
riuotais tarytum sliekai pirštais paėmė vieną Marlboro King 
Size, laukdama, kol pašnekovas ją pridegs. Pasilenkęs jis pa- 
stebėjo; kad Imperatorės kakta, suraukta labiau nei paprastai, 
išsilygino vos išpūtė pirmąjį dūmą. Ji nusišypsojo taip, kad sei- 
lėtos iltys išlindo pro jos srėbtuvę. 

— Kas atsitiko, Imperatore? 

— Nieko. Negi negaliu pasikviesti jūsų puodelio arbatos tie- 
siog šiaip sau, be ypatingos priežasties? 

— Tačiau Basilijus sakė, kad labai skubu. 

— Basilijus visuomet visur skuba. Turbūt todėl, kad laisvu 
laiku su jaunuomene pažaistų futbolą. 

Umbertas neparodė, jog netiki, kad buvo pakviestas be jo- 
"kios priežasties, nei šiaip, nei taip, per patį popietės karštį, tik 
iš noro pabūti kartu... šitai jis, žinoma, palaikė ne tik noru, bet 
ir privilegija. Tik Basilijui palikus boudoir, Imperatorė vėl 
suraukė kaktą ir prisipažino, kad turi bėdą, bet niekas neturi 
žinoti, tik jiedu, todėl ir pasiuntusi ištikimąjį Basilijų, užuot 
paprasčiausiai paskambinusi telefonu. Telefonistė, kuri turė- 
jo didžiules lyg šikšnosparnio sparnai ausis, buvo tikra smal- 
suolė, todėl... 

— Kas atsitiko, Imperatore? 

— Bojus viduriuoja žaliomis išmatomis. 

— Reikia nedelsiant pasikonsultuoti su daktaru Asula. Impe- 
ratore, tai gali būti pavojinga. Pasiųskime ką nors jo pakviesti, 
šito negali būti, nagi, koks jo telefono numeris... 

— Luktelėkit... 

Jos krūtinė subangavo iš susijaudinimo dėl to, ką turėjo pa- 
sakyti, O gal tik dėl intymumo sėdint rožiniame boudoir taip 
arti jo. Daktaras Asula palauks. Pirmiausia jiedu turėjo pasitar- 
ti. Paskutiniu metu, kai nebereikia būtinų operacijų ir kasdie- 
nės slaugos, daktaro Asulos susidomėjimas Bojumi tarytum su- 
mažėjo. Jo misija, tiesą sakant, jau buvo baigta. Kodėl negrįžo 
prie savo tyrimų Bilbao institute, apie tai nepaliaudamas visą 
laiką kartodavo, ko delsė? Atrodo, gandai pasitvirtino, kad pra- 
ėjusiais metais turėjo meilės romaną su viena iš daugelio Už- 
kampio dvare gyvenančių storiausių pasaulio moterų. 

— Ir pagaliau, kai susipyko, Umbertai, su visomis iki vienos, 
net su Berta, kuri, jūs ir pats gerai žinote, nuo čia iki apačios 
nieko nejaučia, susidėjo su ja, kai vargšelė Berta pasigėrė per 
vakarėlį Mateo gimtadienio proga... 

— Aš nebuvau toje šventėje... 

— Taip, jūs nesilankote vakarėliuose. Sakau, kad ir aš liau- 
siuosi į juos ėjusi. Jūs ir aš turime išlaikyti šviesų protą, kai visi 
kiti Jį pameta. 

Jūs ir aš: Imperatorė įžvelgė baisią simetriją. Jau anksčiau 
mėgino tai parodyti, artindama sunkiai alsuojančią krūtinę, siū- 
lydama įvairių jam patinkančių dalykų, pavyzdžiui, Lapsang — 
Souchong arbatos, kurios gauti buvo gana sunku, gimtadienio 
proga padovanojusi jam 15-ąjį Lehnerio kvartetą, tą versiją, ku- 
rią jis labiausiai mėgo. Tačiau dabar buvo pirmas kartas, kai 
porą įvardijo šitaip: jūs ir aš. 

— Bet kokiu atveju, daktaras Asula, kai taip atsitiko... 

— Ne, Umbertai... 

Jis suprato, kur link suka Imperatorė, kad atsiribotų nuo kitų. 
Pradžioje tarp aukščiausios klasės apsigimėlių lyg ir buvo lygy- 
bė: jie šventė savo gimtadienius, rengė kaukių puotas, pliuške- 
nosi baseine, rengdavo iškylas su vaišėmis ir visi dalyvaudavo. 
Vėliau Imperatorės arbatėlių suburtas ėli/e vis mažėjo ir mažėjo, 
išstumdamas net Bertą ir Melčiorą, su kuriais dabar beveik ne- 
bendravo. Prieš keletą dienų kažką ne taip pasakęs brolis Mateo... 
dabar daktaras Asula. O paskui? Ar ir jis bus atstumtas? 

— Umbertai, reikia atsikratyti daktaro Asulos. Nors Bojui grei- 
tai sukaks ketveri metai, jis dar tik pradeda kalbėti, vystosi, 
kaip buvo numatyta, tačiau su kiekviena diena vis labiau atsi- 
lieka. Dabar suviduriavo. Kaltas daktaras Asula dėl nerūpes- 
tingos priežiūros, esu įsitikinusi, kad atsainiai subalansuota Bo- 
jaus mityba, neatsižvelgta į jo augimą. 

Kad liktų abejingas valgiui, nuo ankstyvos kūdikystės jis bu- 
vo maitinamas vien tyrėmis. Maistas, kaip ir dera, praturtintas 
baltymais, geležimi, kalciu, vitaminais, būdavo pagardinamas 
tuo pačiu įkyrėjusiu vanilės skoniu. Bojui niekada nebuvo su- 
trikęs virškinimas. Ir staiga - žalios išmatos... 

— Ar teiravotės apie Mis Doli? 

— Esu įsitikinusi, kad ji geriau nei daktaras Asula žinos, ką 
reikia duoti vaikui, kad jis pasveiktų. Jau atsigavo po gimdy- 
mo. Darbinga kaip niekad. Kad visos būtų tokios kaip ji... 

— Kas gimė? 

— Berniukas. 

— Na, apsigimęs ar normalus... 

— Ak, taip, vėl normalus, vargšelis. Irgi turėjom juo nusikra- 
tyti. Tai vienintelis Mis Doli trūkumas: kiekvienas jos gimdy- 
mas kas devyni mėnesiai palydimas ašarų upeliais, nes nė vie- 
nas jos naujagimis nepanašus į ją ar Larį. Būdama tokios iš- 
vaizdos Mis Doli galėtų turėti kuklumo ir kurį laiką nepastoti, 
kaip, pavyzdžiui, susilaiko dramblės, ir kas devyni mėnesiai 
neužkrauti mums šios naštos. 

Imperatorė nutilo, leisdama Basilijui išnešti arbatos padėklą. 
Žvilgsniu nusekė išeinantį didgalvį milžiną kiklopo liemeniu, plo- 
nomis kojomis, orangutango rankomis ir atsikišusiu žandikau- 
liu. Imperatorės meilužis? Kodėl gi ne? Sustumtas Imperatorės 
kūnas dvelkte dvelkė goslumu, kurį Umbertas juto tvyrant patal- 
poje. Basilijui užvėrus duris, Imperatorė kandžiai šyptelėjo: 

— Štai dar viena vaikščiojanti bėda... 

— Ar geraširdis Basilijus? 

— Pernelyg geraširdis. Ar matėte jį parke besitreniruojantį su 
paaugliais, savo draugeliais, nesuprantu, kaip tiek jų suburia iš 
antros, trečios, O gal net ketvirtos ar penktos kategorijos apsigi- 
mėlių? Ar matėte, kaip jis baseine craw/ treniruoja tą šviesiap- 
laukį kuprelį lėlytės veidu? 

— Imperatore, dėl Dievo! 

— Ak, Umbertai? Visa tai dvelkia kažkuo įtartinai graikišku. 
Žinoma, aš esu femme d tapettes“. 

— Gerai, Imperatore, tačiau šiuo metu turime svarbesnių rei- 
kalų. 

— Pavyzdžiui, žalsvos išmatos"? 

Umbertas nusikvatojo. Ir Imperatorė, pakėlusi žiedais ap- 
maustytą ranką, pasitaisė plaukuose dirbtinę orchidėją, rody- 
dama jam švarią, ką tik nuskustą pažastį. 


* moteris, plakanti liežuviu (pranc. ). 

Vasaros saulė buvo tokia kaitri, kad žydro tiulio skraiste pri- 
dengti Imperatorės pečiai, kojos, pilvas ir krūtys liepsnote lieps- 
nojo. Nors iš pradžių ją domino, ką Hakslis kalbėjo apie tą Bet- 
hoveno kvartetą, jai visai nesisekė susikaupti ir įsitraukti į po- 
kalbį, sukandusi dantis turėjo tramdyti beprotišką norą kasytis 
gaktą. Tiesiog vargino įsakymas, jog niekas į Bojaus aparta- 
mentus negalėjo įeiti apsirengęs: nuoga ji neatrodė įspūdingai, 
užtat su drabužiais pralenkdavo visus. Skraistė buvo viena iš 
jos privilegijų: tokia plati ir lengva. Jautėsi lyg apsėsta: vaikšti- 
nėdama su Umbertu palei Medžiojančiosios Dianos tvenkinį, 
nesugebėjo palaikyti pokalbio, nes galvojo tik apie vieną daly- 
ką, apie tai, ko dabar troško labiau už viską pasaulyje - iki iš- 
protėjimo kasytis savo gaktą. Tačiau niekaip negalėjo to daryti 
Umberto akivaizdoje, be to, šnekučiuojantis apie paskutinius 
Bethoveno kvartetus. 

Pagaliau pro gebenes šalia Dianos su savo medžiojančiais 
skalikais, tiesiog iš už tvoros, skiriančios galinį kiemelį, plūs- 
telėjo truputis vėsos. Sodininko pareigas einantis Laris nesi- 
vargino apgenėti žemyn tarytum krioklys svyrančių gebenės ša- 
kų, todėl šioje vietoje galėjai stabtelėti ir, jei Umbertą pavyks 
įkalbinti pašvilpiniuoti adagio, o jis švilpavo užsimerkęs, ji tu- 
rės progą truputėlį pasikasyti. 

Staiga Umbertas nutilo. Kažkas pasislėpęs netoliese, turbūt 
prie gebenių esančioje grotoje kalbėjo: 

— Tė... tė... 

— Ma... mama... 

— Mama. 

Vaiko veblenimas ir bučinio pakštelėjimas. Paskui viskas 
nutilo. Umbertas su Imperatore praskleidė gebenių šakas: il- 
ga Lario ranka kaip įstengdama laikė apglėbusi storą Mis Do- 
li kūną. Kitos rankos delnu prilaikydamas kabaliuojančią žmo- 

nos krūtį, siūlė ją Bojui, o gorgonišku vaiko veidu, kurio ran- 
"daijau nebebuvo tokie violetiniai, tekėjo milžinės pienas. Im- 
peratorė suklykė: 

- Štai iš kur žalsvos išmatos! 

— Imperatore! 

— Mis Doli, tu jį pribaigsi! 

Umbertas paklausė: 

— Kas jį išmokė tarti „tėtė“ ir „mama“? 

Mis Doli prisidengė vaiku savo milžiniškų krūtų nuogybę ir 
paskui Larį išėjo iš slėptuvės. Abudu vos nepravirko, kai Impe- 
ratorė ir Umbertas užkirto jiems kelią ir vienu balsu įsakė: 

— Atiduokit mums vaiką. 

Umbertas pridūrė: 

— Abudu atleisti. Neįtikėtina, kad sugriovėte mūsų pasitikė- 
jimą, kurį buvote įgiję, ypač tu, Mis Doli, i1r mus mulkinote. 
Atrodo, iš mūsų projekto nesupratote nė žodžio. Nesat verti 
būti nei antros, nei trečios kategorijos apsigimėliais, įsivaiZ- 
duojančiais, kad turite apsigimusį kaip ir jūs patys kūdikėlį, 
tačiau jis yra don Cheronimo de Askoitijos sūnus. Išvažiuosite 
šiąnakt, nedelsdami. 

Milžinė nusišluostė ašaras. Pažvelgė į jį iš padilbų ir pareiškė: 

— Mesjį išmokėme daugelio dalykų. 

— Kokių? 

Laris, pirštu rodydamas į Umbertą, paklausė: 

— Nagi, sūneli, pasakyk, koks yra don Umbertas? 

Sulopyta burna sušvokštė: 

— Bjaurus... bjaurus... 

Paleidęs dūdas, įbruko veidą į Mis Doli krūtis ir ištiesė ran- 
kas į Larį, kad jį apgintų, o Umbertas negalėjo susiturėti nepa- 
žvelgęs į savo atvaizdą vandenyje, bjaurus, varganas, nei apsi- 
gimęs, nei normalus, bereikšmis, žinoma, viskas priklauso nuo 
sąlygų, harmonijos, ir aš kuriu Bojui pasaulį, į kurį jis harmo- 
ningai įsilietų, tačiau aš nesudarau su juo harmonijos, nesu ap- 

sigimėlis, šiuo momentu būčiau atidavęs viską, kad tik juo tap- 
čiau, bjaurus, bjaurus kartojo Bojus ant Mis Doli rankų, bjau- 
rus, bjaurus, bjaurus, bjaurus, o Laris ir Imperatorė, ir Mis Doli 
išsiviepę kvatojo: visi trys drauge. Umbertas šiurkščiai pastvė- 
rė vaiką iš jo auklės. Trys apsigimėliai vis nesiliovė juoktis. 
Vaikas ant Umberto rankų ėmė bliauti dar smarkiau ir teko vėl 
jį sugrąžinti Mis Doli: 

— Nutildyk jį. 

Imperatorė pasinaudojo sąmyšiu ir su didžiausiu malonumu 
ėmė kasytis gaktą, kol palengvėjo. Be to, ji pyko ant Mis Doli, 
kuri prisėdusi prie Dianos tvenkinio ant rankų sūpavo vaiką. 
Nušluostė jam snarglius ir seiles, glostė jį, kol šis aprimo. La- 
ris, ilgomis kaip gervės kojomis, susilenkęs padėjo malšinti 
verksmą. Mis Doli ėmė niūniuoti: 


Senjora Santa Ana, 
kodel verkia vaikelis? 
Kad obuoliukas mažas 
prapuolė iš rankelių. 


Kadangi vaikas nesiliovė sriūbavęs, Laris uždainavo, tik dar 
švelnesniu balsu, iš aukštybių nuleidęs ranką ant Mis Doli 
peties. 


Mergėlė skalbė, 
Juozapas džiovė, 
vaikelis verkė, 
šaltukas užklojo. 


"Iupėdama Dianos šešėlyje susisupusi į savo skraistę Impe- 
ratorė murmėjo, kad pakaks jau tų niūnių, kad duotų vaiką jai, 
nes jos tikrai neišsigąsiąs, kodėl turėtų baimintis, juk pagaliau 
jiedu giminaičiai... Ir visos svitos priešaky, nuoga, su vaiku ant 

rankų, apsimuturiavusi violetine skraiste ir lydima Umberto, 
Lario ir Mis Doli pro tvenkinį pasuko kito kiemelio verandos 
link. Imperatorė jiems pasakė: 

— Eikit susikrauti savo daiktus, nes šiąnakt privalote išvykti. 

Umbertas juos sulaikė: 

— Ne, tegul iš čia kojos nekelia. Išeidami visiems išplepės, o 
jie — tikri melagiai, gali kilti sumaištis. Pakviesiu Melčiorą, kad 
per pusvalandį paruoštų mašiną. 

— Bet, Umbertai, jie negali vykti nuogi. Pagaliau juk turi ir 
daiktelių, kuriuos įsigijo už ketverių tarnybos metų algą. 

— Nenusipelnė nieko. Teeinie viena ranka prisidengę priekį, 
okita - užpakalį, taip, kaip ir atvyko. Jūs, Imperatore, nueikit ir 
atneškit jiems kelnes ir kokią suknią, daugiau nieko. Iš čia, iš 
šio kiemelio tegul eina tik stoties link. Te nesikalba su niekuo. 
Ašliksiu prižiūrėti Bojų. 

Imperatorė saldžiai nusišypsojo: 

— Tačiau pabudęs jis gali jūsų išsigąsti, nes jūs esate... kitoks. 

Spąstai. Kruvinas kablys. Jį sučiupo, sužvejojo, leidosi su- 
gaunamasvienos apsigimusios nykštukės, pareiškusios, kad vai- 
kas gali bijoti jo normalaus neišskirtinumo, jo gėdos įrodymo, 
liudytojai yra tie, kieno rankose jėga, ji irgi iš jo juokėsi su tais 
dviem apsigimėliais prie tvenkinio, ji laikė vaiką ant savo striukų 
rankų, laikė taip, kaip nurodo don Cheronimo ir mano žaidimo 
taisyklės, taip, aš pats sugalvojau šio žaidimo taisykles, pakliu- 
vau į savo spąstus ir dabar sužeistas kraujuoju. 

Kai tik automobilis, kuriuo išvežė Mis Doli ir jos vyrą, dingo iš 
akių, Umbertas suprato, kad jo pareiga don Cheronimui ir sau 
pačiam - rasti išeitį iš susidariusios padėties. Dar šiandien pava- 
kare sukvies visus pirmos klasės apsigimėlius į susirinkimą savo 
bokšto terasoje. Po vieną išsamiai išklausinėjęs išsiaiškins, ar buvo 
kokių nukrypimų nuo normų, ko jis galėjęs nepastebėti, ar ne, 
nes visus įvykius kontroliavo tik iš savo buveinės. 

Jis atskleis šį nusikaltimą, kaip nukrypimo nuo normų pa- 
vyzdį, taip, nusikaltimą, nes atsitikimas su žalsvomis išmato- 
mis sukėlė pavojų Bojaus gyvybei; štai prie ko privedė Mis 
Doli ir Lario neleistini veiksmai, išaiškėję šią popietę prie Me- 
džiojančiosios Dianos tvenkinio. 

Susirinkimas turėjo ir kitą tikslą: dar kartą pareikšti ir visam 
laikui įtvirtinti jo vadovavimą, nes jis buvo normalus. Nuo jo 
juos surado, o ne jie jį. Užkampio dvaras, Bojaus kiemeliai, 
struktūra, racionas, daktaras Asula, namo pertvarkymas, ūki- 
nių pastatų, kuriuose buvo taip lengva pasiklysti, išgriovimas, 
viskas buvo jo sumanyta. Jie patys ir jų triūsas irgi buvo jo 
sumanymas. Tegu liaujasi maištavę. Sužinos, kas už tai laukia: 
tas pats, kas nutiko Lariui su Mis Doli, jie bus ištremti iš šio 
patogaus pasaulio, kurį saugojo antros, trečios, ketvirtos ir penk- 
tos kategorijos apsigimėliai, patarnaudami aukštesniam luomui, 

į kurį vieną dieną ir patys tikėjosi patekti. Tą akimirką, kai ren- 
gėsi pakelti telefono ragelį ir paprašyti, kad operatorė po trisde- 
šimties minučių sukviestų visus į jo terasą, išgirdo iš tolo, net iš 
kitoje parko pusėje esančių pavėsinių aidinčią muziką ir... taip 
taip, tai buvo kvatojimas. Telefono ragelio taip ir nepakėlė. 

— Kokia čia velniava? 

Į taurę įsidėjo du kubelius ledo. Iki pusės pripildė gryno vis- 
kio. Su taure rankoje prisiartino prie terasos turėklų. Įsiklausė. 
"Taip, girdėjo grojant muziką... ir besaikį kvatojimą, tarytum 
būtų tikrai kas nors linksmo nutikę. Pauostė viskį: Net nupurtė! 
Bet kokia čia velniava, kodėl šiandien viskas vyksta ne taip, 
juk šitaip stengiuosi! Kaip nors reikėjo nuraminti nervus. Sriūb- 
telėjo didelį gurkšnį, nusipurtė, netrukus palengvėjo. Pastatė 
taurę ant atbrailos ir į ją abiem rankom atsirėmė. Įsiklausė į 
sutemose vilnijančių atgarsių aidą, į svirplius, vasarines varlių 
melodijas, balsus ir juoką, išsisklaidžiusius tarp guobų ir kaš- 
tonų, mėgindamas išgirsti minint savo vardą, lydimą kvatoji- 
mo, kuris būtų paskutinis jį pribaigęs dūris. 

Neprotingai pasielgė leisdamas Melčiorui nuvežti Mis Doli 
su Lariu į stotį. Kelias nebuvo tolimas, tačiau tų dešimties mi- 
nučių pakako, kad porelė išpasakotų prie tvenkinio nutikusį epi- 
zodą, kaipjis, Umbertas Penjalosa, normalus, eilinis, paprastas 
žmogus, į kurį gatvėje niekas net galvos nepasuks, tapo trijų 
apsigimėlių pajuokos objektu. Jo nesugadintas įvaizdis sukėlė 
baimę apsigimusiam vaikui. Juokai, kaip ir varlių melodijos 
temstant, ėjo vis garsyn: išsiviepusio roplio burna, gliti šliužo 
oda, pelėdos akys, šuns ar vabzdžio kojos, gyvulių, išgaišėlės 
kalės balsai, visi iš jo juokėsi. Buvo aišku, kad kažkokiu būdu 
pasklidusi žinia, jog Mis Doli, Laris ir Imperatorė pasityčiojo 
iš jo, kad savo išvaizda nugąsdino apsigimėlį, ir pats išsigandęs 
net pažvelgė į vandens veidrodį, sklandė po visą Užkampio dva- 
rą. Juokas sklido iš visų pusių. Tai buvo ne tik juokas, bet ir 
šnabždesiai, murmėjimas, apsigimėlių lakstymas nuo vienų durų 

prie kitų perduoti šią žinią, kvatojimasis iki nukritimo, centri- 
nis telefonas kaito nuo pranešimų, operatorė citavo ir įsiterp- 
dama taisė pokalbių versijas, atsižvelgdama į kalbančiojo kate- 
goriją ir simpatijas; patyčių skambučiai, griaunantys jo įvaizdį, 
sumišo su kvatojimu ir varlių melodijomis, šioje garsų kakofo- 
nijoje aiškiai girdėjo kažką pasakojant miknių Melčiorą... bet- 
gi ne, čia ne Melčioro mikčiojimas, ne, čia teniso aikštyne at- 
mušamo kamuoliuko dunksėjimas, kur Melčioras su Melisa žai- 
dė paskutinį kėlinį prieš naktį. Ne. Apsigimėliai nesibūriavo jo 
apkalbėti. Įsistebeilijo į jų bereikšmes akis: Melisa, dėl baltos 
teniso aprangos dar labiau pabalusi, prigulė hamake ruošdama- 
si megzti. O šalia stoviniuojanti Berta jau kelintąsyk pasakojo 
tragišką savo meilės istorijos pabaigą. Kuprelis Chosė Marija 
porceliano lėlytės veidu čia atsirasdavo, čia dingdavo už krū- 
mų atlikdamas kasdienes sprint treniruotes. Imperatorės apar- 
tamentuose priešais Umberto buveinę užsidegė šviesos. Nykštu- 
kė, nežinia kokia proga išsipusčiusi neįprastu robe d'intėrieur", 
kaip ir kiekvieną vakarą prisėdo prie apskaitos. Jo akims tikro- 
vė siuntė aiškius įrodymus, kad iš jo nebuvo šaipomasi. Gyve- 
nimas Užkampio dvare tekėjo įprasta vaga. Mis Doli ir Lario 
tikrai nebėra, tačiau tai neturėjo jokios reikšmės. Tarp apsigi- 
mėlių, vis dar besiprašančių priimti į Užkampio dvarą, atsirado 
kita milžinė, panašių, o gal ir didesnių apimčių nei Mis Doli ir 
švaresnė, ir kaip naujokė, pasižadėjo social climbing“. Nesirū- 
pink, nuramino jį Imperatorė, milžiniškas storumas - pati vul- 
gariausia apsigimimo forma, o juk vaikas yra dar visai mažas, 
todėl mums bus visai nesunku vieną milžinę pakeisti kita, jam 
to net nesumojus. Juk tarp vienos ir kitos storiausios pasaulio 
moters beveik nėra jokio skirtumo, jos panašios kaip negrai ar 
kinai. 


* kasdieniu drabužiu (pranc. ). 


** siekti aukštesnio socialinio statuso (angl. ). 


JOSĖ DONOSO E TAMSUS NAKTIES PAUKŠTIS 221 


Umbertas atsiduso. Norėjo išgerti dar vieną taurę viskio, ta- 
čiau to nepadarė: skrandį apėmęs aitrumas ir rūgštys pakilo iki 
pačios gerklės. Viskio likutį šliūkštelėjo ant žolės ir nuėjo į sa- 
vo biblioteką: geriausiai visus rūpesčius padėdavo išsklaidyti 
darbas. Kaip Imperatorė: kad primirštų savo meilę jam, visas 
pavakares pasinerdavo į Užkampio dvaro sąskaitas. Umbertas 
prisėdo prie mašinėlės. Pasikreipė šviestuvą, kad būtų geriau 
matyti. Puikiai žinojo, ką dabar parašys. Prieš save matė detalų 
vaizdo planą, visų personažų charakterius, visas situacijas, tin- 
kančius įterpti anekdotus, net įžangos paragrafą iki paskutinio 
kablelio, paragrafą trampliną, iš kurio aukštumų išsiverš viduje 
suturėtų dalykų krioklys. 

Kai don Cheronimas pagaliau praskleidė lopšio užuolaidė- 
les, kad pasigėrėtų savo ilgai laukta atžala, panoro čia pat ją 
užmušti: bjauriai apžėlęs ir susimetęs į kuprą kūnas, veidas su 
didžiule raukšle toje vietoje, kur turėtų būti lūpos, nuogi gomu- 
rio ir nosies kaulai, vietomis visai be odos šlapiuojantys audi- 
niai... tai buvo kažkoks nesusipratimas, visiška sumaištis, kito- 
kia, net už mirtį baisesnė egzistavimo forma. Tačiau don Che- 
ronimas neužmušė savo sūnaus. Išgąstis, kuris kelias sekundes 
suparalyžiavo jį įsisąmoninus, kad jis yra šios chaotiškos būty- 
bės tėvas, tetruko akimirką nuo pirmo įspūdžio iki veiksmo, jis 
susilaikė. Tai reiškė priimti, įsisukti į chaosą, tapti jo auka. La- 
bai gerai: vadinasi, tas negrabus pasityčiojimas reiškė, kad jį 
visam laikui apleido tos galios, kuriomis taip garsėjo jo protė- 
viai, mainais turėję išsaugoti Jo tvarką Žemėje... 

Ne. „Žemė“ reikia rašyti mažąja raide. Pagaliau. Viskas lai- 
koma mintyje, viskas. Vienas storas, šiurkštus, puikus origina- 
lo lapas: šitoks darbas teikė didelį malonumą. Ir toks gražus 
kalkinio popieriaus mėlis. Ir skaniai kvepiantis kopijuoti skirtas 
popierius, toks švelnus moteriškų balsų murmesys, šnibždesiai... 
tai buvo moteriški balsai. Ir vyriški. Ir ne šnibždėjosi, o juokė- 
si. Kvatojosi. Kvailys! Paliko atviras terasos duris, ir gaivus 

pavakarės vėjas atnešė Užkampio dvaro personažų murmėji- 
mą. Atsistojo ketindamas uždaryti duris. 

Užuot uždaręs, išėjo į terasą. Jau buvo sutemę. Kiek laiko 
praleido šitaip sėdėdamas prie „Olivetti“ neparašęs nė žodžio? 
Jei nebūtų gėręs to prakeikto viskio, tikrai būtų lengviau pavy- 
kę susikaupti! Atrodo, skrandžio spazmai jam neleis šiąnakt 
ramiai miegoti ir ryt rytą nubus toks išsekęs, kad nesugebės nė 
eilutės parašyti. Pasirėmęs į turėklus pastebėjo, kad Imperato- 
rės apartamentuose užuolaidos neužtrauktos, Basilijus su lie- 
mene ir baltomis pirštinėmis vaikščiojo pirmyn atgal su arba- 
tos padėklais... delikatesais, kuriais vaišino apsigimėlius, tik 
ne jį. Na, žinoma, daktaras Asula... Melisa... Rosarijus su savo 
ramentais... Berta... Melčioras... brolis Mateo, pasipuošęs wash- 
and-wear“ sutana, skirta taip smagiai prasidėjusiai vasarai, visi 
pirmarūšiai apsigimėliai šnekučiavosi, kažką aptarinėjo leip- 
dami juoku, nes jo nepakvietė į vakarėlį, kadangi jis niekada 
nesilankydavo apsigimėlių vakarėliuose ir stengėsi laikytis nuo- 
šaly, vienintelis normalus žmogus visame Užkampio dvare. 

Galbūt jie visada tyčiodavosi iš jo. Šios pašaipos buvo pir- 
mas jį kaustantis ratas. Todėl, kad milžinų, kuprių ir keisčiau- 
sių didgalvių su palmes primenančiomis rankomis ir kojomis 
gretos kasmet vis didėjo ir spietėsi aplink pirmą ratą, sudary- 
dami kitus ratus, jis, Umbertas, atsidūrė visų monstrų pašaipų 
centre, todėl, kad jis, o ne Bojus, tapo įkaitu, ne Bojų, 0 jį norė- 
jo įkalinti don Cheronimas, tegul visi iš šios pašaipų aukos juo- 
kiasi, langai aklinai užklijuoti ir sulig žmogaus ūgiu nudažyti 
ruda spalva, kad niekam nepavyktų žvilgtelėti laukan, grotos, 
strypai, kaustytos durys, klaidūs koridoriai, nesuskaičiuojama 
daugybė kiemelių ir pašaipūs apsigimėliai, ganantys kalnuose 
gyvulių bandas, didgalviai, sėjantys javus, kupriai, meškerio- 
jantys ežeruose ir medžiojantys miškuose, neūžaugos, žymin- 


* lengvai skalbiama ir dėvima (angl. ). 

tys gyvulius, - visi laukia, kada žemesniųjų kategorijų apsigi- 
mėliai dings ar išmirs, kad galėtų įžengti į kitą pasaulį, į mūsų 
besijuokiantį pasaulį, patekti į elitą kalinių, kuriems pavydima, 
o mes pavydime tik jam, don Umbertui, kuris nepavydi nie- 
kam, todėl, kad dusdamas negali niekam pavydėti, nors jums 
vertėtų Žinoti, kad aš pavydžiu, pavydžiu jam, kuris mane iš- 
galvojo ir nutrenkė čia, į patį pavydo centrą, kuriame dūstu. 
Nejaugi Imperatorė neturi nė lašelio užuojautos, kad surengė 
šventę tą patį vakarą, kai jos ir atleistosios poros juokas dar 
tebeaidėjo jo ausyse plėšdamas būgnelius ir žeisdamas jį? Im- 
peratorei rūpėjo tik šventės. Kasmet ji rengdavo kaukių balius 
kokia nors tema: „Kinų pagoda“, „Versalis“, „Nerono laikais“... 
prisiminė pernykštę: „Stebuklų dvaras", visi apsigimėliai per- 
sirengę valkatomis, vagimis ir nusikaltėliais, vienuolėmis, be- 
dantėmis senėmis ir raganomis, Imperatorės namuose šia pro- 
ga įrengta oro kondicionavimo sistema... sako, buvo labai įdo- 
mu, jis matė visus parengiamuosius darbus, net davė keletą nau- 
dingų patarimų: kaip ant sienų pavaizduoti drėgmės žymes ar- 
ba kaip keliomis linijomis ant drobėje nupieštos sienos sukurti 
niūrių kiemelių vaizdą. Ką galėjo padaryti apsigimėlių pora per 
tą pusvalandį, kai per savo kvailumą paliko juos kieme, kol 
pats rausėsi spintose ieškodamas marškinių ir kelnių? Impera- 
torė per tą pusvalandį galėjo labai pakenkti... 1r nekilo jokių 
abejonių, kad Imperatorė užsiėmė manipuliacijomis: pavyzdžiui, 
rezgė intrigas, kaip Bertą įstumti į glėbį daktaro Asulos, kuris 
patyręs nakties malonumus ją paliko, o ši, apsvaiginta iliuzijų, 
turėjo grįžti pas Melčiorą, kuris, beje, mielai ją sutiko, /nter- 
rmezzo Su Ingrid Bergman ir Lesli Hovard, tą filmą visi žiūrėjo 
privačioje Bertos kino salėje, pagaliau juk Melčioras buvo viso 
labo tik paprastas mechanikas, o Bertos vaidmuo Užkampio 
dvare buvo kilnus, dekoratyvus. Laimė, po šio atsitikimo Mel- 
čioras užsiplieskė pykčiu Imperatorei. Kas žino, ar užuojauta 
nykštukei galėjo jį priversti iškraipyti faktus apie tos popietės 

įvykius, kuriuos jam papasakojo ištremtoji porelė ir dėl kurių 
jis taip negerai pasijuto, skirtingai nei jo priešė Imperatorė, ku- 
ri turėjo likti kvailės vietoje. Tačiau būtent šią vilties akimirką 
Umbertas pastebėjo lange apšviestą siluetą Melčioro, keliančio 
šampano taurę su Imperatore. Ne. Melčioras viską papasakojo 
taip, kaip buvo iš tiesų. Girdėjau jį. Tai ne varlės kurkimas, tai 
mano vardas, mano nesėkmė, sklindanti iš pašaipių lūpų, visi 
prieš mane, visi šaiposi, O aš negaliu apsisaugoti nuo tų kraują 
stingdančių šypsenų, net jei prisėsčiau prie savo rašomosios ma- 
šinėlės ir rašyčiau toliau, ne, negaliu rašyti toliau, juk nesu net 
pradėjęs rašyti, tačiau verta įsidėmėti: vieną iš artimiausių po- 
piečių pagaliau prisėsiu ir pradėsiu rašyti, tuomet atsikratysiu 
dusinančių pašaipų, tarp kurių mane įkalino don Cheronimas. 
Dabar negaliu daryti nieko daugiau, turiu apmalšinti skaus- 
mą skrandyje. Nepakeliamas sunkumas viduriuose. Kairiaja- 
me šone. Ne, ne sunkumas, kažkoks nesiliaujantis kandimo 
skausmas, įsikirtę, paleisti nenorintys dantys, tarsi spąstai, ku- 
rie mane žaloja, taip, tai tos pačios, man pažįstamos kruvinos 
iltys, gerai Žinau, kieno jos. Viskis. Prakeiktas viskis. Kodėl jį 
gėriau? Nekenčiu jo... visuomet mieliau rinkdavausi raudonąjį 
vyną... žinoma, pasekmės visada tos pačios. Atsigulu į lovą. 
Visa mano esybė atsispindės kūne, kiekvienas skrodimo frag- 
mentas turės savo istoriją, visiškai svetimą manajai, nebeliks 
jokio Umberto, nebeliks nieko, tik pabaisos ir tironas, įkalinęs 
mane Užkampio dvare, kad jį sukurčiau, medaus spalvos Ines 
oda, Brigidos mirtis, beprotiškas Iris Matelunos nėštumas, vie- 
nuolė, taip ir netapusi šventąja, Umberto Penjalosos tėvas, pa- 
rodęs don Cheronimą, apsirengusi eiti į Arklių klubą, ir jūsų, 
motinėle Benita, gera švelni ranka, kuri nepaleidžia ir nepaleis 
manosios, ir įdėmus nebylio žodžių klausymasis, jūsų rožiniai, 
šie Namai - praeities, dabarties ir ateities Užkampio dvaras, 
bėgimas, nusikaltimas —viskas glūdi mano mintyse, Petos Pon- 
sės viską iškreipianti ir klaidinanti prizmė, vienalaikiai ir priešta- 

"ringi planai - negaliu to užrašyti popieriuje, nes nuolat girdžiu 
mane gaubiančius ir raizgančius balsus, žvelgiu į apšviestus Im- 
peratorės langus, į Basilijų, vaikštinėjantį ten ir šen su padėklais, 
galbūt apsigimėliai sumanys pašokti, man skauda štai čia, čia, 
kruvinų ilčių, kurios sminga vis giliau, padarytą žaizdą. Atsike- 
liu ir telefonu skambinu daktarui Asulai. Kur galėčiau jį rasti? 
Tai labai skubu. Telefonistė atsako: pas panelę Imperatorę. 


— Neįlendi? 

— Ar nematai, kadne? 

— Pasitaisei čia, Užkampio dvare. 

— Netiesa. Išskalbiau bikinį, ir jis susitraukė. 

— Kaip nepasitaisysi, Mis Doli, juk prisimeni, ką mes ten 
valgydavome! 

— O kaip tu sugebėjai išlikti toks pat? Sutinku, gal ir pri- 
augau kelis kilogramus. Dar geriau. Gal pasiseks lengviau rasti 
darbo. Žinoma, teks pasimokyti dabar madingų dainų ir šokių, 
juk viskas pasikeitę, nors klasikinės melodijos, kaip Babalū, 
visada išlieka, jos madingos visais laikais. Pats laikas ir tau 
susirūpinti, o ne verkšlenti čia iš ilgesio Bojui, kitaip teks man 
tave išlaikyti, pasakysiu tau štai ką: dabar cirkuose storiausia 
pasaulio moteris tikrai nėra retenybė. Atsirado daug storulių, 
sako, kad naujoji politika kalta, žmonės daug valgo, nors apie 
save negaliu pasakyti, kad prastai atrodau... 

— Manai esanti Tini Grifit? 

— Kad taip būtų! Nebent geriausiais Užkampio dvaro laikais. 
Nors dabar, kai mus meta lauk iš visų pensionų, nes neišgalime 
susimokėti, bijau, kad visai nesublogčiau. 

Prisėdusi ant lovos krašto, nosį pasibalnojusi akiniais, Mis 
Doli prisiuvo prie liemenėlės keletą atsilaisvinusių blizgučių. 

— Teks persiūti kai kuriuos blizgučius: išdėstysiu juos re- 
čiau, kad nepritrūktų. Imperatorė kalčiausia, kad neapgynė mū- 
sų. Na ir prišnekėjo mums per tą laiką, kol don Umbertas ieš- 
kojo drabužių: pažadėjo, kad leis grįžti, kai tik atsikratys don 
Umberto, ilgai netruksią, nes jis pametė protą iš meilės jai, ir 
kai tik pasiūlys už jo tekėti, visas Užkampio dvaras atsidurs jos 
rankose, ir liepsianti mus surasti... 

— Kažin, kaip laikosi vaikas? 

— Būtų gaila nepamatyti don Umberto ir Imperatorės vestu- 
vių. Man rodė drabužius, kuriuos vilkės ta proga. Įsivaizduoji, 
koks bus vakarėlis! 

Abudu nusižiovavo. 

— Galjau eime gulti? 

— Reikia jos sulaukti. 

— Kuri dabar valanda? 

— Vienuolikta. 

— Netrukus turėtų pasirodyti. 

Iki pusės dvyliktos laukė, naršydami po prastai išklijuotą pen- 
siono kambariūkštį, gretimoje patalpoje girdėjosi kūdikio verks- 
mas. Kažkas pabeldė į duris. 

— Taiji. Atidaryk. 

Mis Doli susisupo į kimono ir nuėjo atidarytų durų senei, 
kurios bruožai buvo sudarkyti galybės karpų - bjauri apsigimė- 
lė šiurkščiomis rankomis, perkreipta burna ir žvynuotomis atau- 
gomis aplipusiomis akimis. Laris pritemdė šviesą. Mis Doli pa- 
siūlė atsisėsti ant vienintelės kėdės. Abudu prisėdo ant lovos ir 
paklausė: 

— Tad ką sakė don Cheronimas? 

Senė atsikrenkštė. 

— Nusprendžiau su juo nesusitikti. Sugalvojau kitą dalyką, 
kuris turėtų geriau pavykti. 

— Kokį? 

— Pati vyksiu į Užkampio dvarą. 

— Ką tuo laimėsime? Yra šimtai tūkstančių apsigimėlių, net, 
sako, Siamo dvyniai, nors aš niekada jų nesu matęs, laukian- 
čių eilėje gauti nors menkiausią tarnybą, nemanau, kad į jus 
atkreiptų dėmesį, juk esate tik invalidė... 

— Visaip gali būti. Tačiau aš labai gerai pažįstu don Umbertą 
ir žinau jo silpnąsias vietas. Man nereikės net prisiartinti prie 
namų. Galiu pasislėpusi paskleisti gandus... apie atsitikimą prie 
tvenkinio... 

— O kokia iš to mums nauda? Dabar apie atsitikimą turbūt 
jau Žino visi ligi vieno, nes Melčiorui viską papasakojome. 

— Iš patikimų Užkampio dvaro Žmonių gerai Žinau, kad ne 
tik don Umbertas iki ausų įsimylėjęs Imperatorę, bet ir ji alpsta 
dėl don Umberto. Jiems nusprendus susituokti, neliks kam su- 
kelti apsigimėlių prieš tą nelemtą porelę, nes jie pamišę vienas 
dėl kito, žinau, kad kasnakt mylisi. Jis nepasotinamas. Tiesiog 
būtina atsikratyti tos porelės. Reikia, kad ji taptų don Umberto 
prieše. 

Tačiau, Peta, Imperatorė jau yra mano priešė! Kasnakt iki 
mano vilos atsklinda jos pašaipus juokas, ji nekenčia manęs, 
kokia bus nauda iš to, kad tu nuvyksi į Užkampio dvarą ir pa- 
skleisi jau įsiplieskusią neapykantą, tai tu nori mane užvaldy- 
ti, nesirodyk čia, tu nesi apsigimėlė, įsakysiu tavęs nejįleisti, 0 
jei įsibrausi, tave nudės, kam rūpės be asmens dokumentų 
valkatavusi, ligota, kaime pasimirusi senė, niekam, tegul pri- 
baigia tave anksčiau, nei vėl čia pasirodysi, negaliu galvoti apie 
nieką daugiau, kaip tik apie tuos iš manęs besityčiojančius apsi- 
gimėlius, kuriems don Cheronimas įsakė mane įkalinti ir viską 
atimti, motinėle Benita, štai ko jie siekia, pakliuvau į jų intrigų 
ir gudravimų pinkles, kurias pats pinu, kad uždusčiau, tarytum 
trokščiau uždusti, ir nenoriu, kad mane prarytų molis, truk- 
dantis galvoti apie kitus dalykus, mane drasko praėjusių laikų 
ilgesys, kai dar sugebėjau mąstyti apie kitus dalykus, pažvelgti 
anapus sienos, pro langą: šviesa, vėjas, veidai, lapai, knygos, 

pokalbiai — viskas taip tolima, dar prieš Užkampio dvarą, dar 
prieš tai, motinėle Benita, kai jūsų, besimeldžiančios šalia ma- 
no lovos ir glostančios mano ranką, nebuvo, prieš tai, kai dar 
nebuvo don Cheronimo, tą vasaros pavakarę, kai studijuoda- 
mas teisės tekstus ieškojau atgaivos, vaikštinėdamas Antropo- 
logijos muziejaus antro aukšto koridoriais, tuo metu, kai visur 
viešpatavo vasara, įgrisusi, kaip vienuoliui abitas. Mano na- 
muose mokytis buvo sunku. Tėvas buvo pernelyg smulkmeniš- 
kas, rūstavo, jei motinos puodai virtuvėje keldavo nors men- 
kiausią triukšmą. Sėdėdamas priešais mane kitoje stalo pusėje 
jis tvarkydavo mano raštus, tačiau galiausiai juos visai sumai- 
šydavo, arba reguliuodavo šviesą, man to visai neprašius, arba 
uždarinėdavo langus, kad manęs netrikdytų gatvės triukšmas, 
kad absoliučiai niekas netrikdytų. Pasprukau. Parkai. Tačiau 
parkai visuomet man kėlė baimę. Bažnyčiose buvo vėsu, bet 
jose tvyrojo prieblanda. O Antropologijos muziejus paprasto- 
mis savaitės dienomis būdavo tarsi iššluotas. Apsnūdęs apsau- 
ginis, neturėjęs laimės būti balzamuotu eksponatu, svyrančia 
galva kampe pamažu iro, laukdamas dienos, kai galiausiai bus 
išmestas į sąvartyną. Antro aukšto, primenančio didžiulį ova- 
lą, koridoriumi galėjai nueiti mylių mylias nerasdamas jokio 
kampo ir kaldamas į atmintį straipsnius. Nusprendęs pailsinti 
akis, iš viršaus matau pirmo aukšto salėje stūksantį nepapras- 
to didumo rekonstruotą didiko skeletą, kurio pasižiūrėti pa- 
prastomis dienomis neužsuka niekas, O ir švenčių dienomis 
ateina mažai žmonių. Ten viešpatavo ramybė, motinėle Beni- 
ta. Buvo visiškai saugu. Išlaikyti egzaminus, kad iš antro kur- 
SO pereičiau į trečią teisės studijų kursą, netrukdomas suksiu 
ratus aplink šį ovalą, gausiu licenciją, tai bus pirmasis mano 
laiptelis, paskui - daktaro laipsnis, tapęs teisėju arba notaru 
įgysiu savo veidą... šitaip man bevaikštinėjant antro aukšto 
ovaliu koridoriumi viskas rodėsi ranka pasiekiama. Sienose 
įmūrytose vitrinose buvo eksponuojami daiktai iš molio, gru- 

biai aptašyti akmenys, medgaliai su išgremžtomis skylėmis, 
kaulinės adatos, o vienoje didelėje, akvariumą primenančioje 
vitrinoje suverstos krūvon, susimaišiusios, nuogos, negimusio 
mis pėdomis iš kitos stiklo pusės man šypsojosi atakamiečių, 
senųjų Čilės gyventojų, mumijos. Stabteliu pasižiūrėti į jas. At- 
rodo pažįstamos. Jos yra mano draugės. Vitrinos stikle atsispin- 
dintis mano veidas tikrai primena kai kurių mumijų veidus. Jų 
šypsenos - tai mano šypsena, kuri atsiranda mirties akivaizdo- 
je, todėl, kad aš tapsiu tokiu didžiu advokatu, kad man neberei- 
kės tikėtis dykumos saulės pagalbos, kad išsaugočiau savo bruo- 
ŽuS, jų šypsenos apsaugos mane nuo visų pavojų, tik ne nuo 
pavojaus išvysti jį, apsirengusį šviesiai pilka eilute, stovintį ša- 
lia ir apžiūrinėjantį atakamiečių mumijas, tačiau jo veidas neat- 
sispindi nė vienoje jų šypsenoje. Atpažinau jį. Mane užkalbi- 
no. Stengiausi palaikyti pokalbį. Vaikštinėjome kartu korido- 
riumi, kuris ovalu juosia pirmo aukšto didiką. Aš studijuoju 
teisę. Kodėl? 

Štai kaip viskas atsitiko, motinėle Benita. Būčiau galėjęs iš- 
sigelbėti, jei būčiau stryktelėjęs į kitą aukštą ir į turėklus susi- 
knežinęs galvą. Būčiau galėjęs pasprukti, persirengti ant mane- 
keno pakabintu nublukusiu araukano' kostiumu ir apsimesti juo, 
tačiau nepasprukau. Pats negaliu suprasti, kodėl atsakiau don 
Cheronimui taip, kaip atsakiau. Ištariau: esu rašytojas. Kadan- 
gi turiu puikią atmintį, studijuoju nedaug, ir man pakanka. Lie- 
tingomis popietėmis eidavau šviestis į Nacionalinę biblioteką, 
daug skaičiau Nyčės, daug Helderlyno, daug Šekspyro, daug 
Gėtės, be to, dar studijavau Insuą ir Vargą Vilą, ir Garsiją San- 
čisą, ir Viljaespesą, ir Emiliją Karerę, taigi juos ir dar klasikus, 
nors mano stiliui didesnės įtakos turi Insua, ne Gėtė, dabar visi 
man atvėrė savo aklinai uždarytus langus, už kurių atsakyda- 

mas don Cheronimui tą prakeiktą vasaros popietę buvau įka- 
lintas šiuose namuose: pasakiau jam, kad esu rašytojas. Pasi- 
teiravo, kuo aš vardu. Raudonuodamas atsakiau: 

— Umbertas Penjalosa. 

— Lauksiu, kada pasirodys kita jūsų knyga. 

— Džiaugiuosi, kad jus domina. 

— Man įdomu viskas, kas susiję su jumis... 

— Ačiū. 

—... tarytum tai būtų mano... 

— Ačiū, Imperatore. 

— Nėra už ką man dėkoti, Umbertai. 

— Šitiek dėl manęs padarėte!.. 

— Kad gavau jums Lapsang-Souchong arbatos? 

Ji nuleido žemyn akis. Pabiro spindinčios žydros makiažo dul- 
kelės, o jai šypsantis buldogo snukio kraštuose matėsi tvirtos 1|- 
tys. Neužaugos kūnas jau nedvelkė tokiu plėšrumu kaip vasaros 
pradžioje: lygi oda, mažytės krūtys, visa buvo blizgančios rudos 
spalvos, ją suteikė „Guerlain“ balzamai, kuriais pradėjo teptis 
iškart po atsitikimo prie tvenkinio. Dar truputį pavaikštinėjo, lė- 
tai, beveik liesdami vienas kitą. Tolėliau buvo saugus užkampis. 
"Tenai čiups į glėbį pasibaisėtiną neūžaugą, pasimylės su ja, nes 
jos be galo troško, taip, ar verta slėpti, po minutės mylėsis, kai 
tik atsidurs šešėlyje, jo falas pakildavo vos tik jiems susilietus, ir 
tai negalėjo praslysti pro įkypas Imperatorės akis, troško šios pa- 
baisos, šito buožgalvio su šuns galva, kuris nepaleidžia, o dar 
tvirčiau įsikanda, uždusinti ją savo glėbyje, įsiskverbti į ją, kad 
įstūmęs savo didžiulį falą pribaigtų ją malonumu... 

Kelnėse pajuto drėgmę. Jo falas nusviro žemyn. Abiem al- 
kūnėm atsirėmęs į stalą su „Olivetti“ delnais užsidengė veidą. 
Kaip išsigelbėti? Kur dingti? Išnykti. Nieko netrokšti ir nebūti 
niekieno trokštamam. Mašinėlėje įdėtas popieriaus lapas visiš- 
kai baltas. Eiti susirasti Imperatorę. Apsukti jai galvą, kad jam 
atsiduotų. 

— Imperatore, prašau atleisti mano išsišokimus. Juk aš esu 
nieko vertas, tik apgailėtinas bohemos atstovas, kuris, ieško- 
damas vis pradingstančio idealo, klaidžioja sutemose, mano 
vienišos rankos niekada jo nepalies... Imperatore... tekėkit už 
manęs... 

Don Umberto galva nusviro ant rašomosios mašinėlės. Ran- 
ka stumtelėjo lempą nuo stalo. Kūnas, nuslydęs nuo kėdės ir 
žnektelėjęs ant žemės, virto atliekų krūva. 


*** 


Kojomis susiradau šlepetes. Apsisiaučiau chalatą, Imperatore, 
Imperatore, Imperatore, iki neūžaugos apartamentų tereikia per- 
bėgti pievą, bent jau nemirti vienišam, nors kas Žino, gal taip 
net geriau, bet ne, geriau numirti pasibjaurėjimą keliančios ne- 
užaugos glėby, o ne apleistam tylioje, tobulam žmogui pritai- 
kytoje viloje. 

Atidarėte. Ačiū, motinėle Benita, jūs visuomet atsirandate 
pačiu laiku ir reikiamu momentu atveriate man duris. Impera- 
torės boudoir visi nuogi, visi apsigimėliai supuola ant manęs. 
Melčioras, Basilijus, matau akis badančius jų apsigimimus, 
tartum jie visiškai to nesidrovėtų, nevaizduokite, kad jų nesi- 
varžote, jūs esate pasislėpę Užkampio dvare, kur puikiai Ži- 
note, kad niekas neatsigręš į jus ir nesišaipys, esate pabėgė- 
liai, jūs, įkalinti baimės rate, niekada neišeinate už dvaro ri- 
bų, o galėtumėte vos panorėję išeiti, jums leidžiama, bet nei- 
nate, negalite išeiti, kaip ir aš, turintis leidimą išeiti, tačiau 
negebantis, nors esu normalus žmogus, matote, kad esu nor- 
malus, kaip nematysite, jei guldote mane ant rožinio Impera- 
torės chaise-longue"... jūs, pabaisos, bijote išeiti, mes bijome 

išeiti, kad niekas mūsų nepastebėtų, todėl čia ir slepiamės, 
kaipgi daktaras Asula gali nebijoti kam nors pasirodyti, kai 
visas jo kūnas apaugęs žvynais, o rankos = lyg plėšraus paukš- 
čio nagai, kurie mane liečia, baksnoja, tikrina, tuo metu Im- 
peratorė nuvelka mano chalatą, lieku tik su naktiniais, paplekš- 
noja man per kaktą ir plekšnos tol, kol neišlaikęs susilietimo 
su neūžauga galutinai pasiduodu, atsileidžiu ir apsidergiu, 
skystos, juodos ir riebios išmatos drimba, tepliodamos gultą, 
Obusoną, petits meubles, užuolaidų šydus, nuogi apsigimėliai 
baltomis nosinaitėmis prisidengia veidus, neapsikentę sprunka 
tolyn užsikimšę nosis, esu pernelyg šlykštus, daktaras Asula 
parėiškia savo nuomonę, kad kraujuoju jau keletą dienų, tai 
labai pavojinga, teksią operuoti, nevalia operuoti, nes esu per- 
nelyg nusilpęs, praradau daug kraujo, pakelia man voką, bal- 
ta, būtina ištirti kraują, pamatuoti spaudimą, atneškit man in- 
strumentus, kraujo spaudimas vis krinta žemyn, krinta ir krin- 
ta, apsigimėliai iš pasibjaurėjimo manimi užsikimšę nosis, ta- 
čiau smalsumas laiko juos prikaustęs šalia, užsidengia veidus 
nosinėmis, nes aš tebedergiu, kraujo perpylimas, sako dakta- 
ras Asula, nieko nereikia bijoti, kai esi daktaro Asulos ranko- 
se. Kas don Umbertui nori duoti kraujo, aš, aš, aš, aš, visi nori 
duoti savo apsigimusio kraujo, tarytum trokšdami jo atsikra- 
tyti, visi apsirengę baltai, nori nuslėpti, kad užtikau juos ke- 
liančius orgijas, nuogi, tačiau baltais drabužiais, persirengę 
medicinos seserimis, su prijuostėmis ir kaukėmis, kurios ne- 
paslepia jų apsigimimų, tu esi Melisa, atpažįstu tave iš juodų 
akinių, tu — Basilijus, negi galėčiau tavęs nepažinti, o tu — 
Imperatorė, tu - Asula, o tu - Mateo, net ir telefonistė lyg 
šikšnosparnio sparnai ausimis paliko postą, kad persirengusi 
baltai galėtų dalyvauti, vieno paslaptingo ordino nariai, vie- 
nuoliai, pasipuošę baltais domino, rengiasi fantasmagoriškam 
šokiui, kur kaukei netaikomi griežti reikalavimai, nes kiek- 
vienas turi nuosavą, ir apsigimėliai baltais domino ir fantas- 

tiškomis kaukėmis atneša termometrus, zondus, injekcijoms 
skirtus švirkštus, voneles ir rentgeno aparatą, iš aukštai į ma- 
ne baigia sulašėti fiziologinio tirpalo maišelis. Raudonas kap- 
šas pripildo kitos mano rankos veną apsigimėlio kraujo, ir aš 
jaučiu, kaip jėgų kupinas Basilijaus kraujas išsivaikščioja po 
kūną, kaip pradeda augti rankos, atsikiša žandikaulis, mane 
visą išklaipo, Bertos kraujas paralyžiuoja kojas, kurias dabar 
lyg driežas tegalėsiu atsargiai vilkti, kadangi jų apsigimimai 
dabar pridengti baltais domino, negaliu suprasti, kas yra kas, 
nesvarbu, nes atskiriu juos pagal į mane pilamą kraują, tary- 
tum jie būtų skirtingų skonių, kuriuos atpažįstu, Imperatorės 
kraujas mane sutraukia, nuo Bojaus - išauga kupra, Melčioro — 
išmuša kūną spalvingais gumbais, primenančiais vieną mar- 
muro rūšį, įmaišius balzgano Melisos kraujo, prarandu savo 
formą, neturiu apibrėžtų kontūrų, esu tąsus, pulsuojantis, ta- 
rytum vandenyje atsispindintis atvaizdas, kurį keičia menkiau- 
sias judesys, kol aš jau nebesu aš, sutingusi sąmonė, pripildy- 
ta baltų figūrų, kurios prisiartina ir duria man į veną, koks 
raudonųjų kraujo kūnelių skaičius, jų beveik jau neliko, 
įšvirkščia vaistų, todėl, kad nejaustumėte skausmo, bet aš juk 
nejaučiu skausmo, jūs išgalvojote tą ligą, kodėl norite įtikinti 
mane, kad esu nusilpęs, jei nejaučiu jokio skausmo, ateina ir 
matuoja temperatūrą, ateina ir matuoja kraujo spaudimą, krai- 
po galva, prasti popieriai, pernelyg stipriai kraujuoja, teks su- 
pilti antra tiek kraujo, kažin kieno jis, susikaupiu, stengiuosi 
suprasti, kas tame kraujuje, koks svetimkūnis apsigimimas pa- 
kliuvo į mane, kuo praturtintas kraujas pakeis mano nereikš- 
mingą kraują, kieno šis karštis lašas po lašo kapsintis į mane 
ir bandantis išgelbėti man gyvybę. Tačiau kodėl reikia mane 
gelbėti? Kokių slaptų kėslų turi apsigimėliai, pasipuošę ga- 
lantiškais šešiolikto amžiaus domino, po kuriais gali pastebė- 
ti tik neregėtas kaukes? Kažkas sumurma: „Iš čia jau niekas 
nebėga“. Paleiskite mane, nenoriu uždusti tarp šių trupančių 

nedegtų plytų sienų, jūs esate nuo drėgmės atsiradusios dė- 
mės, išleiskite mane! Bent jau leiskite pereiti vos matomą li- 
niją, skiriančią tamsą nuo šviesos. To net nepastebėsiu. Kabu 
ant ribos. Bet man neleidžia žengti į tamsą, kur nejausčiau 
jokio nerimo, nori išlaikyti mane čia, sutemose, kur vaizdai 
neturi konkrečių formų, daiktai subyra, telefonistė primygti- 
nai siūlo savo kraujo, kurio visai nenoriu, užsikemšu ausis, 
prispaudžiu jas, kad daugiau neaugtų, nuplėšiu kremzlę, krau- 
jas nebėga, žinia, jau nebeturiu jo, ausys, mano dideliam nu- 
sivylimui, vis dėlto auga, be spenelių, kaip didžiuliai, viską 
girdintys skėčiai, savo krauju nori mane išgelbėti, liepsnoju 
nuo raudono Melčioro kraujo, stingstu į ledą nuo Melisos krau- 
jO, nežaiskite daugiau su manimi, leiskite man pereiti liniją, 
toliau niekas nebejuda, nieko nesimato, noriu tik ramiai nu- 
mirti, daugiau manęs nebadykite. Ne, daktare Asula, tikrai 
neiškęsiu šito pro nosį iki pat skrandžio įgrūsto zondo, šitas 
švirkštas, kuris litras po litro traukia mano, Umberto Penjalo- 
sos, kraują, kai dar buvau Umbertas Penjalosa, ankstesnį krau- 
ją, dar prieš tai, kai mano venas užteršė apsigimėlių kraujas, 
kai dar aš buvau aš, o ne kažkokia neregėta beformė būtybė, 
Krisoforas Asula nekenčia manęs, pavydi, nes Imperatorė yra 
mane įsimylėjusi, vagia mano kraują, kad pakeistų jį apsigi- 
mėlių krauju, kurio aš nenoriu, laiko mane prikaustytą prie 
šios lovos, 0 už mano kambario durų tykantys išsipustę apsi- 
gimėliai laukia mano seno, tačiau bent jau normalaus žmo- 
gaus kraujo, kurį jie geria, šaukdami iš manęs reikalauja dar 
kraujo, duokite šen dar Umberto Penjalosos kraujo, norime 
dar Umberto Penjalosos kraujo, girdžiu, kaip šurmuliuojanti 
minia beldžiasi į mano duris, supančiotas zondų negaliu net 
pajudėti, domino ir galantiškomis kaukėmis pasipuošusios pa- 
baisos vis klausinėja, kaip aš laikausi, susirūpinusiais veidais 
mane ramina, kad nesijaudinčiau, kad viskas bus gerai, tai tik 
įprasti pasiruošimai, ne, niekas mano sveikata nesidomėjo, 

šie medikai ir medicinos seserys sako, kad nežino mano var- 
do, klausinėja manęs, atneša užpildyti kažkokius blankus, nors 
viską Žino mintinai, tačiau dabar kažkodėl neigia, jie sakosi 
radę mane kruvinų išmatų klane, taigi iš kur jie galį žinoti, 
kuo aš vardu, iš manęs net atėmė asmenybę, esu galutinai ap- 
vogtas; Umbertas Penjalosa, Umbertas Penjalosa, Umbertas 
Penjalosa, rėkiu jiems visa gerkle, tačiau mano balso negir- 
dėti, todėl jie tik Žiūri į mane užjausdami ir linguoja galva, 
vargšas, vargšelis, ir išsineša tuos blankus, kuriuose atsisakė 
parašyti mano vardą. Motinėle Benita, jie tyčiojasi iš manęs, 
puikiai supranta, kad esu taip nusilpęs, jog net negaliu prisi- 
minti, kuo esu vardu, nesugebu pasakyti, kas aš esu, padėkite 
man jūs, tokia supratinga ir kantri, nors ir nenoriu žinoti, kas 
esu, be to, jau ir nesu tas, kas buvau anksčiau, jei buvo taip, 
kad esu kuo nors buvęs, neišeikite, motinėle Benita, nepaleis- 
kite mano rankos, neleiskite man vienatvėje numirti, nežinau, 
kaip jums pasisekė mane surasti. Ne. Geriau išeikite. Jūs ne 
motinėlė Benita. Jūs tik persirengusi motinėle Benita. Išeiki- 
te. Nesu čia svetimas, galiu pašaukti Imperatorę, kada tik pa- 
norėsiu, ji ne tik myli mane, kaip motinėlė Benita, bet geidžia 
manęs ir nori už manęs tekėti, ir esu pažadėjęs ją vesti, nes 
irgi ją myliu, galiu pasikviesti ją prisėsti šalia mano lovos, 
kad iškvepintu vatos gumulėliu nušluostytų prakaitą nuo ma- 
no rasojančios kaktos, kad paimtų mano ranką ir švelniai glos- 
tytų kalbėdama, kad nesijaudinčiau, kad ji yra šalia, kad nesi- 
baiminčiau, nes ji meldžiasi už mane, kadvisi Užkampio dvaro 
apsigimėliai apgailestauja dėl ištikusios nelaimės, litrais duoda 
man savo kraujo, milžinės storulės, ilgšiai, Siamo dvyniai, did- 
galviai, kupriai, albinosai, visų įmanomų rūšių neūžaugos, vi- 
sas šis kraujas dabar teka mano gyslomis, o daktaras Asula 
vis nuleidžia mano menkavertį kraują, įgrūdo pro nosį zondą 
ir sako, kad nesibaiminčiau, tai tik senas kraujas, jums plau- 
name skrandį, tačiau aš Žinau, jog yra ne taip. Tai vagystė. 

Žinau, kad mano kraujas tikrai yra geras. Taip, jis juodas, bet 
tik todėl, kad labai koncentruotas, ir jį išpilstys į mėgintuvė- 
lius, pažymės jiems žinomu vardu, kurį pasistengė išbraukti iš 
mano atminties, motinėle Benita, dabar aš esu kolekcija apsi- 
gimėlių, kurie atidavė savo bjaurumą, o patys pasisavino mano 


menkavertį kraują. 

Nejaugi esu ne tik nebylys, bet ir kurčius? O gal ir pusaklis, nes 
vos galiu atskirti neaiškias figūras ir baltus atspindžius, tai gali 
būti kėdės, vonelės, būtybės, užuolaidėlės, - viskas atsiranda ir 
vėl išnyksta, keičia savo vietą, išryškėja ir vėlei susilieja, sklan- 
do, staiga pusiaukelėje kažkur pradingsta? Negirdžiu jų Žings- 
nių. Nė vieno garso. Viskas tarytum iš vatos ir marlės, o vata 
neturi kontūrų, pernelyg minkšta, ją galima lengvai ištaršyti, 
netyčia galiu įsidurti pirštą į tą vatos gniužulą, kuris iš tikrųjų 
yra kažkoks Žmogysta, daktaras, medicinos sesuo, nesvarbu, 
arba savo rankomis apkabinti palubėje kabantį išsiplėtusį vatos 
ryšulį, vaizduojantį uždegtą lempą. Apsičiupinėju kūną. Ne- 
juntu jo formų, nei pavidalo, nes jis visas iš vatos, ir mano pirš- 
tai iš vatos, o vata juk negali čiupinėti, justi ar liesti, gali tik 
būti minkšta ir balta, kartais pasirodo koks nors veidas, pasi- 
lenkia prie manęs, kaukė praveria burną ir mėgina kažką pasa- 
kyti, bet aš nieko negirdžiu, minkšta ir balta materija praryja 
žmogaus prie mano lovos kontūrus, nes aš guliu lovoje - vie- 
nintelis ne vatinis daiktas - su keturiais baltais strypais mano 
kojūgaly, kur pakabintas grafikas su mano vardu žymėti dakta- 
ro, artėjančio su balta kaip sniegas sesele, stebėjimus. Įmurdau 
galvą į baltą pagalvės vatą. 
— Jis tuojau užmigs. 
— Tuo geriau jam. 

— Tada nepajus nieko. 

Ko neturėčiau pajusti? Prieina kitos medicinos seserys, jų 
veidai pridengti marlinėmis kaukėmis, dabar neįžvelgiu netjų 
kaukių, šnibždasi taisydamos mano patalus, pajudina baltoje 
palubėje kabantį kraujo kapšą, tikrina grafiką, kyšteli termo- 
metrą man į burną, kuždasi, šypsosi, visuomet šypsosi, net per 
daug, kai tikrai nėra dėl ko šypsotis, viena netgi švelniai, lyg 
gerai besielgiančiam vaikui, paplekšnoja man per ranką: 

— Miegokite. 

Tik šito jie ir siekia. Tačiau aš nemiegosiu. Kraujas, lašantis 
iš kapšo į mano veną, padeda užsikabinti už kai ko juodo, rau- 
dono, kad tik išsklaidyčiau mane apėmusį baltą snaudulį, taip 
galėsiu girdėti bent pokalbio nuotrupas neaiškių būtybių, ku- 
rios kuždasi, jog don Cheronimas liepęs negailėti nei išlaidų, 
nei pastangų mano operacijai ir priežiūrai, kad iš manęs paša- 
linta aštuoniasdešimt procentų, telikę dvidešimt, kad padėtis 
labai sudėtinga, mirtis beveik čia pat. 

Kažkieno šiurkščios rankos kilsteli mano apatinius, liepia at- 
sigulti šonu, nusmaukia žemyn šiurkščias pižamos kelnes, pa- 
juntu šiurkščios ir priešiškos adatos dūrį, net skystis, sušvirkš- 
tas į mano sėdmenis, yra šiurkštus, o ilgas ir šiurkštus būdravi- 
mas trukdo prisišaukti sapną. Sėdėdama šalia mano lovos triukš- 
mingai dėsto švirkštus ir adatas baltoje geležinėje inksto for- 
mos vonelėje su plonyčiu mėlynu apvadu viršuje. Kodėl nesi- 
stengia viską daryti atsargiau ir tyliau, jei don Cheronimas pri- 
toti, tačiau prikandu liežuvį, nes ją atpažįstu. Tai ji. Po balta 
kauke, pridengta kyku, stebi mane, tai ji judina mano kraujo 
kapšą, šiek tiek atleidžia kaištelį, paskui daugiau ir daugiau, 
galiausiai visą iki galo, ir aš užsidegu, paraustu ir liepsnoju, 
negalėdamas iškęsti visų mano žaizdų karščio ir ugnies, turiu 
nežinia kur skaudančias žaizdas, bet jos pribaigs mane, nes iš 
kapšo akimirksniu subėgęs kraujas užsiliepsnoja manyje, visas 

kruvinas, letenų sudraskytas ir ilčių suplėšytas, supjaustytas ant 
operacinės stalo, peilis, pašalinęs tris ketvirtadalius manęs, de- 
zinfekuojanti liepsna, besiveržiantis kraujas, aš jį sugeriu, esu 
šimteriopai padidintas ir raudonas, mano skausmas įraudęs ir 
šimteriopai padidėjęs, aš sudraskytas nagų, sudarkytas peilių ir 
dantų... pernelyg greitai teka kraujas, reikia sulėtinti srovę, dar 
truputį, dar, ir imu vėsti, šalti, ledėti, esu ledo gabalas, nuo ku- 
rio kapsi ir kapsi, kapsi iš mano nosies, kapsi iš kojų ir rankų, 
tik ledo gabalas, kuriam ištirpus nebeliks nieko. Atėjusios se- 
selės nutraukia apklotą, plepasi nė nesusimąstydamos, jog var- 
gina mane, rodydamos pasišlykštėjimą, nes esu nešvarus, ma- 
ne nurengia, ir po kurio laiko pasidarau dar nešvaresnis ir la- 
biau susmirdęs, ir joms šlykštu mane plauti, nors yra pratusios 
tai daryti, aš sukeliu joms pasibjaurėjimą, švari pižama, kuria 
esu aprengiamas, per grubi mano kūnui, parinko pačią seniau- 
sią ir labiausiai sulopytą, mane raičioja ketvertas seselių, keis- 
damos paklodę tuo pat metu rėksmingai kalbasi apie naują au- 
tomobilį pirkusį Pedrą Peresą, kuris su Fernandu Fernandesu 
išvažiavęs pasivažinėti, o šis atleistas iš darbo už vėlavimą, ta- 
čiau priekaištai pareikšti Gonsalui Gonsalesui, kad neturėję tei- 
sės šitaip pasielgti, ir šūkteli anapus durų besijuokiančiai sese- 
lei iš vaistinės atnešti dar vieną kapšą serumo, jau nepaiso ty- 
los, nekreipia į mane dėmesio, elgiasi su manimi ne kaip su 
don Cheronimo globojamu ligoniu, o kaip su kaliniu, manau, 
j0g tyčiojasi iš manęs todėl, kad man pašalinta aštuoniasdešimt 
procentų, kaip galima pagarbiai Žiūrėti į tą, kuris neteko aštuo- 
niasdešimties procentų... vandens, vandens, manau, jog išta- 
riau „vandens, vandens“, tačiau turbūt pasakiau ką kita, nes jos 
nepritardamos purto galvas, o juk niekam nevalia atsakyti stik- 
linės vandens, nors ir būtų pašalinta aštuoniasdešimt procentų. 
Kažkas labai konkretus nuteikė prieš mane seseles, mane kan- 
kins, dėl to jos čia ir susirinko, keturi geležiniai strypai mano 
kojūgaly visai ne geležiniai lovos kojūgalio strypai, o lango gro- 

tos, esu įkalintas čia, šiame kambaryje, kur visos seselės ir visi 
daktarai manęs nekenčia, to įrodymas - atsisakymas duoti man 
maisto ir vandens, kurio neduoti neturi teisės, ir dar raukosi po 
savo marlinėmis kaukėmis nuo mano skleidžiamos smarvės. 
Kad ir nedvokčiau, vis tiek šlykštėtųsi manimi, nes aš esu aš, 
pakliuvęs į don Cheronimo rankas, sąmokslas žlugo ir išaiškė- 
jo, kad viską suplanavau aš, pakliuvau į spąstus, galvą įkišau į 
kilpą, jau seniai rezgė pinkles, kad užbaigtų šitaip: laikytų ma- 
ne prikaustytą prie lovos grotuotoje vienutėje, apsvaigintą, ne- 
valiojantį nė krustelėti, supančiotą į nosį įkištų zondų ir gumi- 
nių žarnelių, pripiltą apsigimėlių kraujo, kad nenuleipčiau, šio 
mažyčio balto kambario kalinį, gulintį tiesiai priešais langą ir 
žvelgiantį į gatvę, namus, dirbtuves, kažką einantį šaligatviu, 
mechanikas mėlynu kombinezonu priklaupęs tikrina orą padan- 
gose automobilio, pirmo šį rytą automobilio, nes dar labai anksti, 
ir naujos pamainos seselės išbudino mane savo kvatojimu ko- 
ridoriuje ir skambučiais, taip, don Cheronimai, ką tik nubudo, 
suleidome jam dar vieną injekciją, viskas pavyks, nesijaudin- 
kite, turėtų pavykti, patikėkite mums visus savo ketinimus, ku- 
riuos tiek metų kruopščiai derinote, jis kaltas, privalo sumokėti 
už savo nutrūktgalviškumą, kai tą popietę Antropologijos mu- 
ziejuje prisistatė jums, kad ir jis yra šis tas, rašytojas, puiku, 
tegul sau rašo, tačiau nerašo nieko, tiktai kalba apie tai, ką ra- 
šys, jūsų biografiją, vienos giminės šventosios biografiją, ro- 
maną, filosofinį traktatą, kasdien vis ką kita, o gal tą pat, tik 
pateikia skirtingai, niekaip neapsisprendžia, negali pradėti, kas- 
kart prisėdęs prie rašomosios mašinėlės neišspausdina nė rai- 
dės, taip ir lieka į „Olivetti“ įdėtas baltas popieriaus lapas ir, jei 
gerai pamenate, don Cheronimai, mes drįsome jums tvirtinti, 
kad šis individas nesakė jums, kad norėtų tapti rašytoju, ži- 
nant, koks jis jausmingas berniokas, būtų visai suprantama, bet 
jis prisistatė jau esąs rašytojas, tarytum rašytoju būtų gimęs, 
suprantu, jūs, seselės, kurių išsimokslinimas yra ilgas ir bran- 

gus, nesuprasite, jog prisistatęs rašytoju aš visai nemelavau, bu- 
vau rašytojas, pajutęs, kad jo įsivaizduojama figūra didinges- 
nė, nei yra iš tikrųjų. Pasiryžau kompromisui. Garsiai, kaip nie- 
kam niekada nesu ištaręs, pasakiau jam: 

— Esu rašytojas. 

Pasiryžau tokiam kompromisui tik su jumis, don Cheroni- 
mai. Jau nebegalėjome išsiskirti, Užkampio dvaras, Ines, Peta, 
jūs, Namai, motinėlė Benita, šitos baltos figūros, prieš daugelį 
metų dalyvavusios Imperatorės kaukių puotoje, pavadintoje „Li- 
goninė“, mane supančiojo. Šis pareiškimas pakeitė varganą ma- 
no tėvo egzistenciją, teisės daktaras, sūnau, štai kas yra verty- 
bė, jei tapsi juo, tapsi kuo nors svarbiu, ir aš nieko nepasakoda- 
vau savo tėvui, net sau neprisipažindavau, kad naktimis rašy- 
davau eiles, kad niekas neįtartų, mūsų visuomet skirtinguose, 
visuomet vienoduose, visuomet mažuose namuose su balkonu, 
kad mano sesuo galėtų puoselėti savo svajones įsigyti pianiną, 
apkleistą Manilos skara. Kartais artėjant nakčiai sakydavau sa- 
vo tėvui: 

— Turiu eiti į partijos susirinkimą. 

Jis surišdavo man kaklaraiščio mazgą. Priėjęs skersgatvį at- 
laisvindavau kaklaraištį. Eidavau į „Heraklio“ barą, sėsdavausi 
už stalo kamputyje ir dirbdavau prie savo knygos. Rosita atneš- 
davo man sumuštinį ir didelę taurę raudonojo vyno: 

— Jei dabar neturite, sumokėsite vėliau. 

Laukdavau, kol ji uždarys barą. Lydėdavau iki namų: aš var- 
du Soila Blanka Rosa Lopes Ariagada, ištarusi tai nuraudo, nes 
suprato, kad man nuskambėjo lyg kalambūras, tačiau nesišai- 
piau, kai prisipažino esanti keturių brolių jaunylė, tad savo tė- 
vui pasirodė tokia graži, tokia balta, tokia rausva, kad ant krikšto 
pagalvėlės ją taip ir pavadino: Soila Blanka Rosa. Glostydavau 
jos rausvai rausvas rankas, paskolinau savo movą, nes jau buvo 
ruduo ir platanų medžiai metė lapus, staiga viskas tapo labai 
rimta, jaudinamai rimta, nors supratau, kad juokinga vadintis 

Soila Blanka Rosa. Taigi juokinga, bet rimta: tas kalambūras 
priklausė man, nereikėjo verstis per galvą, kad suvokčiau, jog 
visa tai priklauso man: mano nauji universiteto bičiuliai, tie 
Heraklio bare susirenkantys poetai džiovininkai, purvu aplipu- 
siais šlapiais batais, užsimaukšlinę kokios nors gretimos dirb- 
tuvės margaspalves kepuraites, žaidžiantys domino, kai kurie 
labai laisvamaniškų pažiūrų, kiti - dekadentai, visi vargšai, su- 
die raštams, aš savuosius jau buvau pardavęs, kad nusipirkčiau 
tabako, nebuvo nieko panašaus į tradicines partijas su kakla- 
raiščiais ir garsiomis pavardėmis, visi mano nesiskutę draugai 
beveik niekuomet nelankė paskaitų, jie rinkdavosi „Heraklio“ 
bare ir leisdavo laiką šaipydamiesi iš profesorių, atidarydavo 
kokį siuntinį, kurį ilgesio kamuojama kaimietė motina atsiųs- 
davo iš pietų provincijos papjovus paršelį, kad vaikas su savo 
draugais pasivaišintų vyniotiniu, kumpiais ir kraujine dešra, pi- 
nigų studijoms siųsdavo nedaug, tai nors aitriąja paprika ir ka- 
lendra kvepianti dėžė padės jam iškęsti žiemos šalčius, skardinė 
kavos suteiks žvalumo, įjaudrins nervų viršūnėles, draugai, bi- 
čiuliai, prasmirdę nuo vyno, kaklus apsivynioję šiltomis skaro- 
mis, nes Heraklyje ir pensionuose, kur gyveno, ir gatvėse, ku- 
riomis vaikštinėjo merkiami lietaus, buvo šalta, vieno bato vid- 
padis susidėvėjęs, skylė iš vidaus užkimšta kartonu, bet vis tiek 
avėjo, nes sentavus, skirtus tramvajaus bilietui, iškeisdavo į 
taurę raudonojo vyno bičiuliui pavaišinti; parduoti studijų teks- 
tus, užstatyti laikrodį... Umbertai, kas tau iš to rašymo, jei nė 
peso neturi jį publikuoti, o kad koks leidėjas tau pagelbėtų, 
reikia turėti pažinčių ar vardą, vardo tu neturi, nes jį nutrynė 
Nyčės studijos, apie tai dabar mes jau net nekalbame, nes 
čia - pirmo ir antro kurso buržuazijos atstovų ir kalnų ožkų 
vilnos blauzdines mūvinčių šūdžių dalykai, Luisas užsikosi 
ir kosėja tol, kol jį išgabena, nuo to karto daugiau apie jį 
niekas nieko negirdėjo. 
— Tikriausiai pasimirė. 

— Tikra laimė mirti jaunam. 

— Pavaišink mane dar viena taure vyno, Rosita. Pirmadienį 
sumokėsiu. 

— Tai ar žadi pagaliau publikuoti, Umbertai? 

Prenumerata, žinoma. Kalbėjausi su spaustuvės savininku. 
Pradiniam įnašui pinigų pakako. Vėliau, gavęs už parduotus 
egzempliorius, sumokėsiu likusią dalį, bet pradinis įnašas būti- 
nas. Taigi rašau norėdamas priminti jums mūsų susitikimą Ant- 
ropologijos muziejuje ir pasiūlyti mano parašytą, tačiau kol kas 
dėl padidėjusių pradinio įnašo įkainių neišleistą knygą. Po dau- 
gelio dienų tarp pašto siuntinių likučių radau jo nuoširdų laišką 
ir čekį su užsakymu ne vienam, bet visam šimtui iš penkių šim- 
tų tiražo egzempliorių. Pasiėmiau rankraštį bei pinigus ir nukū- 
riau pas leidėją. 

Kai pirmą kartą pasirodė mano vardas, kurio dabar jau nega- 
liu prisiminti, tačiau gerai Žinau, jog jis parašytas mano kojū- 
galyje kabančiame grafike, į kurį kartkartėmis dirsteli baltos 
kaukės kraipydamos galvas, ir jūs negalite jo Žinoti, motinėle 
Benita, nes jums aš esu ne kas kitas, o tik Muditas, kuris šluo- 
ja ir valo, gauna arbatpinigių, taiso vamzdžius ir užkala lan- 
gus, - tuomet mano tėvas apsiašarojo iš pasididžiavimo. „Be- 
siskleidžiantis talentas, kuris dar tik pradeda lįsti iš kokono, 
jau dabar žada gilaus ir įtikinančio vaizdavimo, rafinuotų jaus- 
mų, balansuojančių ties liguistumo riba, mėgavimosi kartais 
net dekadentiškų įvaizdžių prašmatnumu, rezultatus, negalime 
pamiršti šito vardo, nors dar visai naujas, jau paliko mūsų lite- 
ratūroje gilų pėdsaką, pasižymintį įtikinančio vaizdavimo sub- 
tilumu: tai Umbertas Penjalosa.“ Taigi, Motinėle, toks yra ma- 
no vardas: Umbertas Penjalosa. Visada žinojau, kad neužmir- 
šiu savo vardo, kad niekas iš manęs jo neatims, nes kokių galų 
baltai apsirengusioms seselėms — toms vatinėms figūroms - rei- 
kalingas šitas bjaurus vardas. Mano tėvas nesitikėjo... O ar ga- 
lėjo numanyti apie šiuos mano polinkius, kai visą laiką nuo jo 

slėpiau, jis būtų supratęs, juk rašytojo profesija irgi gali iš- 
aukštinti vyrus. Šitaip didelėmis raidėmis paties svarbiausio 
šalyje sekmadieninio literatūros laikraščio antraštėje parašy- 
tas mano vardas jau išgarsino šeimą, siūloma skaityti, tenai, 
dienraščio straipsnyje, labai aiškiai parašyta, Umbertas Pen- 
jalosa, tai buvo ir jo vardas, motinos paprašė paduoti jam Žir- 
kles, jomis nuožmiai drėkstelėjo popierių, norėdamas išsikirpti 
straipsnį. Pasakiau jam, kad jūs, don Cheronimai, kilniai iš- 
pirkote šimtą pirmojo tiražo egzempliorių, kad mano šimto 
aštuoniasdešimties puslapių knygelė bjauria samanų spalvos 
nugarėle išvystų dienos šviesą. 

— Don Cheronimas de Askoitija? Kaip tau, po velnių, pasise- 
kė su juo susipažinti"? 

— Čia mano reikalas. 

Liko sėdėti sumišęs, kol galiausiai išdrįso pasiteirauti: 

— Ar buvai nuėjęs jam padėkoti? 

— Ne. 

— Tai negirdėta. Tuojau pat apsirenk... tamsiu kostiumu, ge- 
riausiais marškiniais... jei neparuošti, tegul mama juos išlygina. 
Eisi pasimatyti su juo. Negaliu patikėti, kad tau stinga manda- 
gumo? Kad mano sūnus, kuris turi mano vardą... 

Tai buvo pirmas kartas, kai jis išdrįso kalbėti apie savo vardą. 

— „kuris turi mano vardą, elgtųsi lyg visiška padugnė... 

Surikau jam, jog mirštu nuo skausmo skrandyje, kurį sukėlė 
jūsų dūris žirklėmis, kad pasisavintumėte mano triumfą. Tegul 
kvaiša sesuo liaujasi klijavusi savo albume visus mane įvardi- 
jančius straipsnius ir puošti juos karpiniais bei gėlėmis, duok 
šen man tą albumą, noriu jį sudeginti, jei norite išgirsti tiesą, tai 
partijai aš jau nepriklausau, beveik kasnakt nusigeriu smuklėse 
su savo draugeliais, kurie iš tikrųjų džiaugiasi mano triumfu, 
nors čia visai ne triumfas, o tik menka sėkmė, jie tai supranta ir 
vertina teisingai, nei daugiau, nei mažiau, kaip iš tiesų yra, jau 
nebelankau mokyklos ir nenoriu tapti nei advokatu, nei notaru, 

nenoriu tapti niekuo, palikite mane ramybėje, neatimkite iš 
manęs to trupinėlio, kuris priklauso man, mano knyga... tai ne- 
pakeis tavo vedybų, dukra, tačiau tavo sutuoktinis didžiuosis 
jam padarytu gestu: dovanosi albumą, kuriame įrodinėjama, kad 
tavo brolis egzistuoja, kad šio to pasiekė ir turi vardą. 

— Negali šitaip išniekinti mano vardo. 

— Nuo kada tamsta turite vardą? 

Išėjau atsukęs jiems nugarą ir daugiau niekada negrįžau. Tą 
naktį, kai jūs, don Cheronimai, atėjote manęs ieškoti į „Herak- 
lį“, ašjau keletą mėnesių gyvenau su Rosita didele švara nepa- 
sižyminčiame kambarėlyje viršum skalbyklos. Jos gaivus ir 
smulkutis, tačiau visad svetingas ir naktimis prie manęs priglu- 
dęs kūnas padėjo man pamiršti savo tėvą ir jo reikalavimus, kol 
galiausiai spazmai skrandyje beveik liovėsi. Ji manęs neklaus- 
davo, apie ką aš rašydavau. Manieji universiteto draugeliai iš- 
sisklaidė po kitus barus ir susirado kitas draugijas, tačiau aš 
likau čia, jaučiausi patogiai, nes Rosita šypsodavosi man iš už 
kavos aparato kitoje baro pusėje... neapleidau jų, poetas džio- 
vininkas pasimirė taip, kaip ir reikėjo tikėtis, kažkokioje lūšne- 
lėje. Manolas gavo tarnybą Specialiųjų darbuotojų korpuse, šū- 
das, seni, ką galiu tau pasakyti, jau pavargau amžinai badauti, 0 
ir motina nesiliauja dejavusi, kad nieko ničnieko neturime, Ni- 
kanoras grįžo į lietaus merkiamą savo provinciją, ten vedė jau 
nuo vaikystės jam pripirštą nuotaką, nes puoselėjo viltis su- 
jungti nedidelius savo žemės plotelius... nors Nikanoras nie- 
kuomet mums neužsiminė apie savo paslaptingąją nuotaką, ir 
aš ramiai lošiau domino, kol vieną dieną jūs netikėtai išdygote 
tarpdury. Priėjęs prie Rositos pasiteiravo, ar aš esu. Savo ne- 
kaltu piršteliu parodei į salės vidurį, kur sėdėjau įsitaisęs prie 
menkai šildančios krosnelės, ir jūs pažvelgėte į mane pro su- 
smirdusių klientų minią, nušviestą gelsvos šviesos, tu, Rosita, 
parodei į mane ir įdavei don Cheronimui, surišdama man kojas 
ir rankas, nepajėgiantį išsipainioti. Pajutau skausmą štai čia, 

šioje vietoje, kuri dabar uždengta vatos sluoksniu ir marle bei 
plastiko audiniu, ir jums artėjant tarp išstumdytų stalų, jis darė- 
si vis labiau veriantis. Pasirėmęs alkūnėmis į marmurinį korto- 
mis nuklotą stalelio paviršių, mėginau susikaupti tolesniam ėji- 
mui, kai staiga mano kvėpavimą tarsi žirklėmis nukirpo, jūs — 
šalia manęs, tylus... kaip jums pasisekė suuosti, kur aš slaps- 
tausi, galbūt apsilankėte mano tėvo namuose, galbūt mano pa- 
slaugus ir meilikaujantis tėvas pakvietė jus užeiti į mūsų siau- 
bingą svetainę, su svyruojančiu stalu, nėriniuotu sesers aplan- 
ku, galbūt jums net parodė albumą, pristatydamas mano dis- 
kretišką, nepasitikinčią ir slapčia ironišką motiną... 

— Kuilio trejetukas. 

Don Cheronimo ranka metė kortą. Kilstelėjau žiūrėdamas 
jamįakis. 

— Kokių velnių čia kišiesi, nelemtas puošeiva? 

Jūs nusijuokėte. Ne, pirmiausia tik šyptelėjote. 

— Ar neatpažįstate manęs? 

Balsai prie kitų stalelių nejučia pritilo. Šeimininkas ir Rosita 
žvelgė į mus pro dūmus ir palubėje sukabinėtas dešras. Kažkas 
sukuždėjo: 

— Bus peštynės. 

Tadajūs jau iš tikrųjų nusikvatojote ir tarėte: 

— Ne, peštynių tikrai nebus. 

Ir apsisukęs išėjo. Mano varžovas, stebėjęs, kas vyko man už 
nugaros; pasakė, kad išeidamas puošeiva stabtelėjo minutėlę 
prie Rositos ir paliko jai raštelį. Tąsyk partiją išlošiau. 

— Ašjau trauksiu. 

— Dar tik ankstus vakaras. 

— Atsilošimas rytoj: 

Gerai Žinojau, kad rytojaus nebus. Apsivyniojau kaklą šali- 
ku. Priėjęs prie baro pasakiau Rositai: 

— Ašišeinu. 

— Kurgi?.. 

— Nekaip jaučiuosi, tas pilvas... 

Jau buvau prie pat durų, kai ji man šūktelėjo: 

— Paklausyk. 

— Ko? 

— Rytoj dešimtą ryto tas šūdžius tavęs laukia savo namuose. 

Vizitinė kortelė su jo adresu. Suplėšiau ją. 

— Tegul sau eina velniop. 

Žinoma, jo adreso man nereikėjo, puikiai žinojau gelsvą, par- 
ko medžių apsuptą jo namo fasadą, taigi vizitinės kortelės su- 
plėšymas buvo tik demonstratyvus gestas, kad Rosita neįtartų, 
jog nuo šio vakaro aš daugiau naktimis nebeglobsiu jos kūno. 


18 


Be galo kantriai ir rūpestingai viskas buvo rezgama nuo pat 
pradžių, pradedant „Herakliu“, ne, dar prieš tai, nuo popietės 
Antropologijos muziejuje, o gal dar anksčiau, kai savo pirštine 
brūkštelėjote man per ranką, nuginklavo jo pasitikėjimas, pasi- 
dariau jo meilės liudininku ir kaliniu, per Ines užkibau ant jo 
meškerės, viešpatavimas apsigimėlių pasaulyje, kuriame turė- 
jau įsitvirtinti savo menku kūnu ir būti jo sūnaus tėvu, paskuti- 
nis gundymas, plonų ploniausias kabliukas, griebiau jį ir užki- 
bau, jau nebegaliu išsigelbėti, esu prikaustytas prie lovos, ku- 
rioje staiga užsiliepsnoju, po to suledėju, injekcija po injekci- 
jos, negaliu susikaupti, neneikite, tam jos ir skirtos, atimate iš 
manęs šviesą ir paliekate skendėti prieblandoje tarp mirties ir 
gyvenimo, kapšas po kapšo į mane pilamo kraujo neleidžia nu- 
sibaigti, neįstengiu surinkti likusios sąmonės trupinių; kam vi- 
sa tai, don Cheronimai, kam viso to reikia, ar tik ne dėl to, kad 
paverstumėte mane imbunče, jo taip trokšta gerosios senolės, 
tarp kurių aš gyvenu, tai visus nuramintų, užsiūti visi tikslūs 
daktaro Asulos pjūviai, susiūtas klausausi anapus aidinčių žings- 
nių, Ne, joms nereikia manęs pjaustyti, ateina manęs susiūti, 
nes jos geros, pro langus matau jas vaikštinėjančias ir lūkuriuo- 
jančias manęs skersgatvyje prie dirbtuvių, atrodo, kad čia Dora 
šypsosi man po langu, kodėl jų neįleidžia aplankyti manęs, vi- 
sose klinikose yra lankymo valandos, tik šioje viskas kitaip, 

nes čia ne klinika, o baltas karceris, ir todėl gerosios senolės — 
viena išjų esu aš- laukia manęs kvadratiniame lange, kad su- 
teiktų man ramybę, kad pasiimtų ir suvyniotų mane į ryšulėlį, 
kad nesužvarbčiau, todėl ir atsinešė savo maišus ir laukia, nie- 
ko joms iš manęs nereikia, jos kantrios, neskubėdamos lūku- 
riuoja, nes senolių laikas beribis, budi pakaitomis, ne, mes nie- 
kur neskubame, galime palūkėti, kol kraujo kapšas sutekės į 
Mudito veną. 

Lauke šalta. Pučia ledinis vėjas, kurio jau niekada nejausiu, 
kaip nejausiu ir vandens burnoje, todėl, kad man jo neduoda, 
tarytum vanduo galėtų kam nors pakenkti... nematau vėjo, nėra 
vėliavų nei plakatų, nei medžių, nesugebu įžiūrėti praeivių dra- 
bužių, rodos, nėra nei praeivių, nei mašinų, niekas nejuda šia- 
me miesto peizaže, kur lengvai jaučiamas žiemos šaltis. Aš vi- 
sam laikui uždarytas čia, pernelyg tvankiame šiltnamyje. 

Užsimerkiu, norėdamas išsklaidyti iš gatvės besiskverbiantį 
liūdesį. Pro vokus smelkiasi tikrumas: tave nori išlaikyti gyvą, 
niekada neleisti tau iš čia ištrūkti, nori pavogti tavo organus, 
jauti, kad aštuoniasdešimties procentų kūno jau netekai... Ži- 
noma! Taip ir bus. Taijau vyksta. Atsimerkiu: lango kvadrate 
niekas net nekrustelėjo. Pabandau atsisėsti. Negaliu. Kas žino, 
kiek laiko esu prikaustytas prie šitos lovos ir skendžiu drobulė- 
se. Aišku! Pradėjo kraujo perpylimu: savo akimis mačiau, kaip 
daktaras Asula švirkštas po švirkšto traukė iš mano pilvo krau- 
ją ir davė jį tai sopulingai miniai, laukiančiai mano išganingo 
kraujo. Nusiteikę eiti toliau: man pašalins sveikus organus ir 
jais pakeis netobulas apsigimėlių dalis, vakar jutau, lyg pjūklu 
džyruotų per kojas, kai aplink dešinį, o paskui ir kairįjį kulną 
buvo brėžiami raudoni apskritimai. Kai šįryt pabudau, kojos 
buvo labai didelės, su gelsvomis tarpupirščių plėvėmis lyg pal- 
mės lapai, manau, tas pats atsitiko ir rankoms, bijau net pa- 
žvelgti į jas, manąsias pagrobė ir pakeitė į kažkokias svetimas, 
kurių nenoriu matyti, todėl jas ir slepiu pataluose, kad nematy- 

čiau šlykščiomis plėvėmis sujungtų pirštų, aplipusių apsigi- 
mėlių mėsos voratinkliais. Turėtų būti koks nors Imperatorės 
kontroliuojamas eiliškumo sąrašas. Ne, Imperatorė nebuvo at- 
ėjusi, turbūt labai užsiėmusi prie priėmimų stalo, su balta, ne- 
priekaištingai iškrakmolyta kepuraite tvarko apsigimėlių už- 
sakymus dėl mano organų, reikia paisyti eilės, visų pirma — 
pirmos kategorijos apsigimėliai, paskui - antros, pasakykite, 
kuo jūs vardu, ko pageidaujate, naujo, visiškai lygaus veido, 
norėčiau pasikeisti deformuotąjį, tai sudėtinga, nes veidų pa- 
geidauja daugelis, visi nori naujų veidų, tačiau yra tik keletas, 
tai gana lėtas ir delikatus procesas, veidas yra svarbesnis nei, 
tarkime, koja. 

Paskui griebsis odos, ją nudirs ir padengs albinosės Melisos 
kūną, pabusiu po, dievai žino, kelių dienų apmarinimo, pavir- 
tęs balta dvasia su tamsiais akiniais... o mano nosis, inkstai, 
rankos ir skrandis, ne, jų aš jau nebeturiu, neturiu aštuoniasde- 
šimties procentų kūno, kepenys, plaučiai - puikiausi organai 
vargšams apsigimėliams, lūkuriuojantiems eilėje prie nepalen- 
kiamos, smulkmeniškos, skrupulingai atsižvelgiančios į porei- 
kius ir trūkumus, pavardes pasižyminčios tašku ar apibraukian- 
čios ratuku, - jei raudonu, vadinasi, skubu, - Imperatorės pri- 
ėmimų stalo, prieškambaris perpildytas mano savasties trokš- 
tančių apsigimėlių: mano ūgio pageidaujančių dėmėmis nuber- 
tų milžinų, kurie džiaugtųsi gavę mano blyškią odą, apsigimu- 
sius vaikus turinčių normalių motinų, prašančių kuo nors su- 
šelpti, tiks bet kokia dalis, kad tik pagytų vargšelis vaikas, nor- 
malių vaikų, vedinų apsigimusiais tėvais ir stebinčių, ar jų am- 
žiuje dar įmanoma kaip nors nuplauti gėdos dėmes, užverčia 
mane savo ydingais organais, iš jų formuojasi mano naujasis 
aš, kuris niekada nesiliaus formavęsis, įvairiausių apsigimimų 
mišinys, aš liksiu jame įkalintas, ieškodamas savęs šiame liū- 
liuojančiame liguistumo, sudarkymo, ironijos ir patyčių praga- 
re, o apsigimėliams persodinti mano organai tuo metu juos pa- 

mažu gydys, šalins jų apsigimimus, kol galiausiai pavers juos 

puikiausiais normaliais kaip ir aš žmonėmis, o mane laiko pri- 
kaustytą prie lovos, žvelgiu į užklijuoto lango kvadratą, laukiu, 
kol dar kartą būsiu apkvaitintas, kad galėtų pasisavinti kitą ma- 
no inkstą, kitą ausį, nagus, pakeisti juos plėšrūnų nagais, visi 
Užkampio dvaro apsigimėliai pasveiks, taps normalūs, niekuo 
neišsiskiriantys iš kitų ir nesvarbūs, pradės paprastą gyvenimą 
mieste ar kaime, turės kaimynų, susidraugaus, o aš liksiu čia, 
įkalintas... 

Tačiau to negali būti. Viskas turėtų būti kitaip. Visiškai ki- 
taip. Galų gale aš juk esu normalus žmogus. Turiu du plaučius, 
nosį, dvi ausis, trisdešimt du dantis, dvi rankas, dvi kojas... kai 
nežinia kurią dienos ar nakties valandą nubudau, nes mano lan- 
ge nepakito nei šviesa, nei šešėlis, suvokiau vieną keistą daly- 
ką: mano kojos ir rankos jau nepanėšėjo į palmės šakas, many- 
je atsiradę ligotų apsigimėlių organai vėl darosi sveiki. Štai ko- 
dėl reikia mane apkvaitinti. Užmigdytas jaučiu, kaip daktaras 
Asula skalpeliu mane pjaustinėja, sukeičia kaulus, perkerpa, 
susiuva randus, atplėšia, išlupa mano kūno dalis, kurios nėra 
mano, tačiau persodintos man, atgauna pradinę formą ir pa- 
sveiksta; miegu, bet nujaučiu, kad iš šio kalėjimo manęs nie- 
kuomet nepaleis, nes esu organų veislynas ir sveikų kūno dalių 
fabrikas, štai kodėl don Cheronimas neleidžia man numirti, štai 
dėl ko sukurtas šitas fabrikas, kuriame tik aš vienas dirbu, ga- 
mina tik mano kūnas. Kad nesuvokčiau piktnaudžiavimo, ma- 
no sąmonę nugramzdina į tamsą, įleidžia šiek tiek oro, visiškai 
nedaug, kad pakaktų gyvybei palaikyti, dėl organų kaitos mano 
laikas ilgėja, kadangi jau nebebūsiu Žmogus, o tik dirva auginti 
kitų žmonių dalis, niekuomet nemirsiu, visam laikui aptemdy- 
siu savo sąmonę, egzistuosiu nuolat apkvaitęs ir kraujuodamas, 
mano gyvybės kibirkštį palaikys tik noriai tiekiamas apsigimė- 
lių kraujas, nieko neįvyks, viskas liks po senovei, skirtumas 
tarp miego ir būdravimo visai nežymus, ne, don Cheronimai, 

neleiskite man numirti, norite manimi prisivilioti visus pasau- 

lio apsigimėlius ir nušluoti juos nuo žemės paviršiaus, man už- 
krauti jų apsigimimus. Iš anapus durų esančių koridorių ir kie- 
melių girdžiu sklindančias dejones: man reikia ausies, didįjį 
dešinės kojos pirštą - man, ne, reikia dešinės, o ne kairės kojos 
nykščio, gerai, tuomet teks luktelėti, nes dešinės kojos nykštys 
jau buvo anksčiau užsakytas... keturios pamainos, kas pasakys, 
kiek laiko truks, kartais nykščiai auga labai lėtai, voko, odos 
gabalėlio, penktojo piršto neišsivysčiusiai keturpirštei rankai, 
kai užaugs ir vėl man juos amputuos, pakeis kitais, nupjaus 
nosį ir prisiūs kitą... laikas, kuriam aš esu svetimas, nepaprastai 
prailgsta, niekas nekinta, niekas mano lange įsispraudusioje 
gatvėje nesikeičia, nei diena, nei naktis, nei šaltis, nei karštis, 
nesiliaujanti organų kaita, neturiu teisės numirti, statiškas ir tam- 
prus laikas, vienodi daiktai, nei siūlo, nei atsako vandens, vis- 
kas balta, viskas skendi prietemoje, prislopinti balsai, laikrodis 
be rodyklių, nebeplakanti širdis, absoliutus alkio nejutimas, kai 
esi alkanas, nes neturiu skrandžio, jį pasisavino, aštuoniasde- 
šimt procentų, o kartais ir daugiau, šiose sutemose sustojo lai- 
kas, iš manęs atimta teisė net į orgazmą. 


Mano, kad miegu. Kalbasi visai patyliukais. Daktaras Asula 
nagrinėja grafiką... Mano temperatūra? Mano arterinis spaudi- 
mas? Raudonųjų kraujo kūnelių skaičiaus padidėjimas ar su- 
mažėjimas? Rodo jį don Cheronimui. Aptaria rezultatus, klau- 
sinėja aplink juos sustojusių seselių, taip, tvirtina jos, tikrai taip, 
ir daktaras Asula pakabina grafiką į vietą. Aš neatsimerkiu, ta- 
čiau man yra prisiuvę permatomus vokus, galiu viską stebėti. 
"Tegul sau mano, jog miegu. Nesu nusiteikęs, kad don Cheroni- 
mas mane kalbintų ar draugiškai su manimi elgtųsi, tarytum 

nieko nebūtų įvykę. Jis yra mano priešas. Visi čia yra mano 
priešai. Neatmerksiu akių. 

— Jis jaučiasi labai gerai, don Cheronimai. 

— Arjo būklė tinkama didžiajai operacijai? 

— Tai dvi lygiagrečiai atliekamos operacijos, don Cheroni- 
mai. Jūs abu būsite užmigdyti vienu metu, tik ant skirtingų sta- 
lų, iš pradžių atversiu jus ir paruošiu persodinimo operacijai, 
tada išimsiu Umberto organus ir persodinsiu juos į jūsų kūną... 

— Tik su ta sąlyga, kad viskas puikiai pavyks. Su mano geni- 
talijomis galite elgtis kaip tinkamas, net išmesti lauk. Kai šis 
mėšlinas šūdžius ir apgavikas savo intrigomis susuko man gal- 
vą, likau niekam tikęs, kad aš... mylėčiausi... su šlykščia sene, 
kurios suskretęs tarpkojis užkerėjo ir visam laikui numarino 
mano pasididžiavimą. O jis atrodė toks nusižeminęs Ines aki- 
vaizdoje! Ne, velniai rautų, ne! Ines irgi nežinojo, jog mylisi su 
Umbertu, manė tai daranti su manimi! Negaliu atleisti tam su- 
mautam šikniui, kad lytėjo mano moterį, kad turėjo drąsos prie 
jos prisiartinti, kai tokiems žmonėms kaip jis visuomet yra drau- 
džiama, jis gimė neturėdamas teisės jos paliesti. Reikia jį nu- 
bausti. Atimti iš jo lytį. Persodinkite ją man, o manąją galite 
išmesti lauk, tik nieku būdu neduokite jam. 

Atsimerkiau tik jiems išėjus iš kambario. Pažvelgiau pro lan- 
gą, begalinė gatvė, statiška lyg kokia nuotrauka, prasta ir ne- 
įdomi, šiaip sau, be jokio tikslo padaryta nuotrauka, galbūt baigti 
juostelei, kurioje buvo svarbūs visi kiti kadrai, tik ne ši varga- 
nos gatvės, kurioje niekas nekinta, perspektyva. Mane užplūdo 
begalinė ramybė, kai žiūrėjau į priklijuotą prie sienos fotogra- 
finę erdvę, kurioje tarp šio kambario sienų begalinių transtfor- 
macijų lydimas tekės mano gyvenimas. Ramybė ir džiaugsmas. 
Argi ne? Don Cheronimas patvirtino: tąnakt aš Petos Ponsės 
kambarėlyje mylėjausi su Ines. Prisiliečiau prie jos grožybių. 
Tai negi dabar svarbu, kad man draudžiama mirti? Ar gauti 
vandens? Ar nugrimzti į gilų miegą, arba pasiekti visišką bud- 

rumą? Nejausiu ramybės žiūrėdamas į šią tolyje dingstančią gat- 
vę, dabar mano gyvenimas bus monotoniškas. Ar reikės dabar 
man genitalijų? Tegu pasiima, tegu numeta šunims suėsti! Aš 
peržengiau ribą. Prisiliečiau prie užginto vaisiaus: Ines. Taigi don 
Cheronimas negali nė nutuokti apie paskutinįjį mano triumfą, jis 
nori pasisavinti mano lyties organus, kaip pasisavino ir mano 
žaizdą, bet, don Cheronimai, aš jums tiesiog juos dovanoju, man 
jųjau nereikia. Pasiimkite, jie - jūsų. Tegul daktaras Asula pa- 
šalina. Pagaliau suradau ramybę. Pažįstamos figūros gatvėje 
pradeda judėti. Girdžiu žingsnius. Man šypsosi eidamos šali- 
gatviu, iš pradžių vogčiomis, lūkuriuodamos manęs skersgat- 
vyje, dabar mirkčioja man akimis, ateikit pas mus, pas mus, 
Rita pasižada atverti man vartus, Dora tikina priimsianti mane, 
Brigida kviesdama ateiti moja ranka, išgirstu Frei Andresito 
varpinėje skambinančius varpus, ketvirta valanda po pietų, sau- 
lėta, dabar Žiema, tačiau saulėta, lauke gaivus oras, palaukite 
manęs, ženklais joms rodau, kad truputėlį luktelėtų, šiandien 
negalėsiu ateitį į susitikimą, galbūt rytoj, tačiau poryt - tai tik- 
rai, nes tuomet operacija jau bus baigta. Eik šen, eik šen, Mudi- 
tai, kodėl, Muditai, neprisiuvo tau kitos gerklės ir palikai neby- 
lys, neįdėjo kitos klausos ir palikai kurčias, ateik, laukiame ta- 
vęs ir norime tau pagelbėti, nieko iš tavęs nereikalausime, tik 
norime pasirūpinti tavimi, būti tau geros, pažvelk į šiuos mai- 
šus, atsinešėme, kad tave suvyniotume ir nepastebimai iš čia 
išgabentume, mums visiškai nesvarbu, kad jau nebeturi lyties, 
nes mes esame tokios senos ir suskretusios, jog, rodos, pačios 
niekuomet jos ir nebuvome turėjusios, galime ir kitaip džiaug- 
tis gyvenimu, pamatysi daug sudėtingesnių dalykų, kuriuos ma- 
tai atvirkščiai, išmokysime jais naudotis, nes tu, kaip ir mes, 
esi visko atsikratęs ir turi galią atstumtiems ir vargšams, se- 
niems ir apleistiems, ateik su mumis pažaisti, ne, tai tik nekalti 
žaidimai, nieko daugiau, bet pats pamatysi, kas nutinka, kai 
daiktus paimame savo valdžion. Mūsų drėgnuose koridoriuose 

tarp apgriuvusių sienų ir apleistų kiemelių seksas neegzistuoja, 
taigi nesijausi kokiu sudžiūvusiu impotentu, būsi toks pat kaip 
ir mes, dar viena sunkų jungą iškentusi senolė, pasijuok iš don 
Cheronimo, tu esi jį pavergęs, nes atidavei jam tai, ką turi, o ryt 
ar poryt jau nebeturėsi ir būsi laisvas, galėsi ateiti ir gyventi su 
mumis, šlavinėtis, tvarkytis, parengti Žmones mirčiai, kalbėti 
poterius ir juoktis iš Mersedes Baroso anekdotų bei Iris Mate- 
lunos šokių, kol ji dar nesusilaukė išganingojo kūdikio, nes da- 
bar turbūt įtaria, jog yra nėščia, tad šoka labai retai, galėsi gerti 
matę, kosėti, keiksnoti mus pamiršusius nedėkingus šeiminin- 
kus po to, kai tiek dėl jų esame padariusios, dar kartą sukalbėti 
rožinį, nes, sako, vakar naktį vėl girdėjusios vaikštinėjant don 
Klementę... ša ša, nutilkite pagaliau, tarškalės, nešnekėkite tiek 
daug, nešūkaukite, nevadinkite manęs taip, nurimkite ir tylėki- 
te, jus gali išgirsti, kai man šaukiate: 

— Ateik, Muditai. 

— Ateik. 

— Laukiam tavęs. 

— Nesišaipysim iš tavęs. 

Susiburia ant priešais esančio šaligatvio, kviečia mane, ges- 
tikuliuoja rankomis, mojuoja nosinaitėmis, moterėlės, būkite 
geros, nurimkite, netrukus eisiu su jumis, man leis išeiti pakvė- 
puoti grynu oru, leis jums mane pasiimti, kad viskas būtų taip, 
kaip ir turi būti. 


**x* 


Ir jūs ką nors mezgate Bojui? Kas vertė jus prisidėti prie septy- 
nių raganų sąmokslo? Turbūt tai įvyko, kai buvau ligoninėje, 
kur man pašalino aštuoniasdešimt procentų kūno. Nebeatpa- 
žįstu jūsų, motinėle Benita, ilsitės, tarytum jums priklausytų 
visa amžinybė, lygiai kaip ir aš, apsiblausęs, susitraukęs, ne- 

jaučiantis ramaus nykimo, nei lango stiklo vėsos. Ar aš pririš- 
tas? Jūs, motinėle Benita, matote, kad negaliu pajudėti. O gal 
manęs nematote? Tikrai sunku tokioje didelėje lovoje kaip ši 
įžiūrėti iš manęs likusius dvidešimt procentų - tiek esu suma- 
žintas. Tačiau, matyt, aš taisausi, nes kitaip jūs susirūpinusi 
vaikštinėtumėte pirmyn atgal, pasiryžusi kaip nors man pagel- 
bėti, ojūs rami sėdite šalimais ir kažką mezgate, tai galėtų būti 
baltas šalikas, todėl, kad viskas čia yra balta. Bojui. Šio saulė- 
lydžio ramybė yra begalinė, ir jūs tai žinote kaip ir aš, jo paskir- 
tis— niekuomet nesibaigti, jus traukia prieblanda nereikšmin- 
gos gatvės, kuri atsispindi mano lange ir kur niekas niekada 
nepasikeis. Laikote mano ranką, nes žinote, kad aš bijau nenu- 
mirti, tačiau ne visą laiką bijau, motinėle Benita, kartais mane 
apima nuojauta, kad mano laikas šioje gatvėje tęsis be pradžios 
ir pabaigos, ir tai yra kitoks rojaus, žibintų, šaligatvių, grindi- 
nio, langų, durų, nudžiūvusio medžio, antenų ir laidų variantas, 
todėl, kad iš čia yra jūsų apsaugotas; visa tai - ne kita pragaro 
versija, kai pasprukus iš Užkampio dvaro teko ištverti tamsių 
akligatvių raizgalynę. Supratau, kad tikslas buvo ne susiburti 
prie Bojaus, bet sučiupti mane ir užspeisti į kampą. Pasprukau 
vienas, šaltyje, be savo bruožų, nes daktaras Asula paliko iš 
manęs vos dvidešimt procentų, persirengiau valkata, būgštau- 
damas, jog kas nors gali atpažinti mano žvilgsnį, o šaltis, ba- 
das, pažeminimas ir neišvengiamas vargas persekiojo gatvėse, 
kur mane ištrenkdavo pensionų savininkai, kai nesumokėda- 
vau, juk neturėjau kuo, klaidžiojau po man atsivėrusią glotnią 
laiko tėkmę: dieną ir naktį, naktį ir dieną, ne parkais su raiti- 
ninkų skulptūromis, pavėsinėmis ir tvenkiniais, o kitur - prie- 
miesčių užkaboriuose, vidurys tarp parko ir tvarto, niekieno ne- 
saugomoje žemėje, todėl naktimis mes ją apgyvendindavome, 
užkurdavome mažutėlius lauželius, šildydavomės rankas ar vir- 
davome arbatą, slėpdavome liepsnos šviesą, kad niekas mūsų 
nepastebėtų, nei mes kitus pastebėtume, nes galėjome vieni ki- 

tus užmušti. Dabar, kai iš manęs belikę vos dvidešimt procen- 
tų, gatvėmis bastausi be jokios baimės būti atpažintas Petos, 
sukiojuosi apleistuose parkuose, tačiau nuo jos nesislapstau, 
tiesiog noriu patikinti ją, kad nesu tas, kurio ji ieško. Kada gi 
pagaliau vargana senė supras, kad neverta dėti šitiek pastangų, 
nes ne mane, 0jį turi persekioti, jis turi viską, Peta, tai jis buvo 
į tave įsiskverbęs ir privertė klykti iš malonumo vienintelio or- 
gazmo metu, kurio tavo gyvenimas ieškojo amžių glūdumoje, 
pradedant pradžios košmarų, iš kurio visi atėjome, tai jis tąnakt 
lovoje slėgė tave savo kūnu, ne aš, aš mylėjausi su Ines, štai 
kodėl jis atėmė iš manęs kūno dalis, kuriomis buvau prie jos 
prisilietęs, štai už ką atsidūriau gatvėje, kurią dabar matau pro 
savo langą, kur nieko nevyksta, remonto dirbtuvė ištuštėjusi, 
gatvė nusidriekia, baigiasi ir vėlei driekiasi, dvejinasi statiška- 
me laike, luošys ir barzdotas valkata, apsigerbęs skarmalais, 
dažnai matomas prašantis išmaldos šalia bažnyčių, nes vargše- 
lis yra kurčnebylis, klaidžioja gatvėmis, dingsta iš akių, tary- 
tum vėjo nuneštas, traukia į parką, kur daug tokių priklydėlių 
kaip ir jis, tačiau jis, motinėle Benita, nesislapsto, prisiekiu jums, 
susikuria griovyje lauželį iš šiukšlių ir užsnūsta su viltimi, kad 
ateis Peta ir rausis jo kelnėse, dėdamasi, kad nori apvogti, bet, 
motinėle Benita, Peta nenori manęs apvogti, ji tik ieško to, ko 
visuomet ieškodavusi. Aš nepabusiu, ir tada Peta liks nieko ne- 
pešusi. Iš įniršio prasiveržęs riaumojimas prasmegs nakties gel- 
mėse, aš jo neišgirsiu, užsegusi mano kelnes išsinešdins ieškoti 
kitur... nors ką gali žinoti, motinėle Benita, nesu visai tikras, 
kartais mane kamuoja baimė, aš nežinau, kokiame daktaro Asu- 
los keitimo ir persodinimo proceso etape esu, gali būti, kad jo- 
kie keitimai dar nė neįvykę, kad tai tik paruošiamieji darbai, 
taigi nėra valkatos, kurį matau pro langą, nei senolių, jos išvy- 
ko, grįžo į Namus, o kaip norėčiau sugrįžti į Namus, vaikštinėti 
naktimis koridoriais, stebėti Dorą ir Ritą, tačiau jų nebėra ma- 
no lange besidriekiančioje gatvėje, žiūriu į jį gulėdamas lovo- 

je, kokia šalta mano lova, šaltas ir langas, šalta gatvė be maši- 
nų, dirbtuvių ir darbininkų, šaligatviai be praeivių, be vėjo, drai- 
kančio medžių lapus ir džiovinančio skalbinius, viskas statiš- 
ka, apmirę vienoje neįtikėtinai prailgusioje akimirkoje, o jūs — 
šalia, slaugote mane, tylutėliai meldžiatės saugodama mane, 
po puošniu balto šilko domino, kuriuo prisidengusi lyg seselė 
mėgini pas mane prasmukti, prieš grįždama į savo fantazijos 
šventę, kur tavo apsimestiniu palaikytas bjaurumas nusipelnys 
premijos, tu atsiduri prie mano lovos. Prisėdi ir niekur nedings- 
ti. Kažką būsi atradusi. Nesitrauki nuo manęs nė per žingsnį, 
laikas bėga, o tu vis dar čia, saugai mane, laikai, kad nepa- 
sprukčiau ir ištesėčiau pažadą tave vesti. Tu apsirengusi ne slau- 
gės drabužiu. Ir tai ne puošnus šešiolikto amžiaus domino. Čia 
pasibaisėtinas jaunosios rūbas, kurį visuomet svajojai vilkėti: 
nėriniuotas, nusagstytas žėrinčiais akmenimis, ilgų ilgiausias 
šleifas driekiasi grindimis, baltas, vos veidą dengiantis šydas 
plevena nuo tavo kvėpavimo, jaunosios drabužio nenusivelki 
nei dieną, nei naktį, kad nepraleistum tinkamo momento, lauki 
manęs nubundant ir tykai prigriebti, kykas iš kuodelių, garbanų 
ir pasidabruotų kasyčių, serginčių tavo akių įdubimai padengti 
blizgesiu, švytinčių akmenų diadema prilaiko vualį, po kuriuo 
plevena ceremonijai pasiruošusi nekaltybė, nepaspruksiu, tai 
tavo vienintelė galimybė - būti dieną ir naktį pasirengusiai, ser- 
gėti, kad tik aš nepasprukčiau. 

"Tačiau... tau reikia žinoti, todėl ir lauki atsidėjusi: manęs dar 
neoperavo, esu dar nekastruotas, jam dar nepersodino Ines ma- 
loninusių Umberto Penjalosos organų, esu sveikas, todėl tykai 
manęs čia, o Peta Ponsė anapus, parke, nežinia kur, gal nepali- 
ko manęs, kai nieko nerado, o apsvaiginusi užkeiktu matės gė- 
rimu mylėjosi su manimi. Kursto savyje aistrą man. Lūkuriuo- 
ja manęs parke. Manęs dar neoperavo. Don Cheronimas labai 
užsiėmęs valstybės reikalais: tegu lukteli sutemose, tegu pabū- 

na šešėliuose, laikas neilgėja, jis amžinas, tegu palūkėja ir žvel- 
gia sau pro langą, o Imperatorė tegu jį sergi, tačiau Imperatorė 
niekuomet niekam netarnavo, ji pati sau šeimininkė, o kadangi 
manęs vis dar neoperavo, todėl esu sveikas ir pavojingas, todėl 
lyg pamėklė klaidžioja koridoriais ir laukia manęs nubundant, 
apkvaitusi iš nekantrumo, kaip baltas povas baltais klinikos ko- 
ridoriais paskui save vilkdama jaunosios rūbo šleifą, žibančia 
diadema, suraukta kakta, raukšlėtais, iš baimės virpančiais 
skruostais, kad don Cheronimas išplėš mane jai iš rankų, mano 
ranka jos rankoje, vualis pamažu nuslysta ir atidengia jos bai- 
sų, skausmo perkreiptą veidą; seselės, tai ji šalia mano guolio, 
griežta ir gašli, seselės, negaliu atsikratyti šio veido, įleiskite 
man dar vaistų, kad nejausčiau ūmėjančių skausmų, jūs tokios 
gailestingos, prisiekiu, Imperatore, kad vesiu tave, tik pasirū- 
pink, kad apmalšintų tą žudantį skausmą, prisiekiu, vesiu tave 
tiesiog čia, lovoje, švytinčią nėriniuotu šleifu ir diadema, jei 
įtikinsi sušvirkšti man dar šiek tiek, kad tavo pabaisiškas vei- 
das išsitrintų iš mano atminties, tačiau iš akių matau, jog abejo- 
ji, štai kodėl vaikštinėji pirmyn atgal, nes abejoji, kad esu vy- 
ras, galbūt mane jau iškastravo, man persodino Petos apnuody- 
tą, minkštą ir niekam tikusią lytį, tau nepasisekė jos rasti po 
mano pižama, vaikštinėji, jaučiu, kaip tau sukantis koridorių 
šluoja prašmatnus šleifas. Prisėdi visai šalia manęs. Paimi ma- 
no ranką. Viskas uždengta baltu šydu, taip, Imperatore, aš ga- 
liu, patikėk, nors Umbertas Penjalosa ir yra Petos sugulovas, 
jis gali padaryti tave laimingą, noriu įrodyti tau, jog turiu lytį, 
todėl pasikeliu apatinius, noriu įtikinti tave, jog esu šio to ver- 
tas, tuomet paprašai dar vienos injekcijos, kad tavo siaubūniš- 
kas veidas pranyktų, prasegu nuotakos apdarą, noriu išprievar- 
tauti, juk tu to nori, Imperatore, nesigink, nemėgink perkalbėti 
ir apsimestinai priešintis mano rankoms, mėginančioms įsibrauti 
pro iškirptę prie tavos senos, raukšlėtos neūžaugos krūtinės, 
mano pirštams, mėginantiems sujaudinti tavo lytį, nors ji ir taip 

visuomet drėgna ir susijaudinusi, neišeik, neišeik, nepalik ma- 
nęs vieno, nepabėk, neklyk, jog noriu tave išprievartauti, ne- 
bėk, užkliūsi už nuotakos šleifo, nesipriešink, tu nusipelnei, kad 
tiesiog čia tave pamylėčiau, o štai dabar palieki mane šiame 
rūsyje be jokios išeities, burbuliuojantys mėgintuvėliai ir vamz- 
deliai, fiziologinio tirpalo ir kraujo zondai, be galo daug siūlų, 
nežinau, kam jie ir kodėl mane pririšę, noriu pasprukti, taip, 
turiu pasprukti, kad manęs neuždusintų, atverti langą ir įkvėpti 
gryno, ne požemio oro, tačiau langas nėra langas, dabar aš su- 
pratau, jog čia tik apgaulė, tai priklijuotas prie sienos fotografi- 
nis lango vaizdas su apgaulingos šviesos ir erdvės efektais, kad 
norėčiau jį atverti, prisiliesti prie stiklo, kuris visai nešaltas, 
nes tai ne stiklas, o plonas, ant molinių sienų pritvirtintas po- 
pierius, fotografija, apgaulė, nėra jokio lango, nėra nei durų, 
nėra išeities, nėra kur eiti, plėšiu fotografijos skiautes nuo sie- 
nos, braižau, draskau, plėšau neegzistuojančią fotografijos erd- 
vę į skutelius, tikėdamasis iš tiesų rasti kokį plyšį, užgelia na- 
gus, bet toliau plėšau ir draskau, ne, nieko nėra, net šviesos 
nėra tame ankštame lyg karstas kambaryje, nuplėšiu visą foto- 
grafiją, nieko nėra, tik siena, nedegto molio siena, apklijuota 
senais laikraščiais su gąsdinančiomis naujienomis, kurios da- 
barjau niekam nerūpi: potvyniai Yang-Iše-Kiang, žemės dre- 
bėjimas Skopjėje, badas Brazilijos šiaurės rytuose, viena po ki- 
tos atsiveria naujienos, kurios jau nebėra naujienos, suplėšiau 
langą su jo netikra šviesa, su nuobodžios gatvės oru ir vėju, pro 
jį senolių vedamas galėjau išeiti, jos mane kvietė, nieko, pase- 
nušios šviežienos, šiandienos ir visų laikų išsekusių temų, be- 
vaisių diskusijų kapas, čia net ne kambarys, čia žemė, jau ne- 
beliko popieriaus nei molio, tiktai skylė, neišraustas kurmio 
urvas, kurį rausiu perdžiūvusiame molyje, pačiame žemės cen- 
tre mane įkalinusi ir paženklinusi belangė, nors plyšoju iš visos 
gerklės, nepavyksta prisišaukti pagalbos, Imperatore, Impera- 
tore, padėk man, dingo balsas, daktaras Asula pašalino man 

gerklę, nenoriu nei kalbėti, nei šaukti, nes niekam nelemta ma- 
nęs išgirsti, esu vienišas tarp nebylių rūsio sienų pačiame že- 
mės centre, mane slegia uolos, lentos, žemė, kaulai, tebekasu, 
lupdamas nagais ir draskydamas dantimis tą apgaulų langą kaip 
įrodymą, kad išorė egzistuoja, rausdamas kruvinomis ranko- 
mis turėsiu prie ko nors viršuje ar apačioje - nėra jokios kryp- 
ties - prisikasti, nes nėra išorės, nors turėtų būti, nes menu kai 
ką daugiau, šiek tiek daugiau, nei ši uždara celė, kurioje vos 
išsitenka mano kūnas, baigiu išeikvoti orą, kad išeičiau, išsiur- 
biu žemėje tunelius ir galerijas, kiemelius ir verandas, kad tu- 
rėčiau kur klajoti, sukuriu kambarius ir koridorius, nors kokia 
erdvė, tik ne šis įkalinimas, kandžioju dantimis, draskau ir plė- 
šau, bet viskas veltui, mano erdvė siaurėja, aš dūstu, nes lango 
juk niekada ir nebuvo, kadangi pro jį nieko nematyti, gryno oro 
gūsis tebuvo iliuzija, grioveliu čiurlenančio vandens man ne- 
leidžiama gerti nei ant savo veido pajusti apelsinmedžius dras- 
kantį išdykėlį vėjūkštį, būtinai reikia sušluoti pageltusių laik- 
raščių draiskanas, sušluok viską, Muditai, tegu visur būna šva- 
ru, aptvarkyk, kad nesimatytų purvo, gerai, Dora, neskubinkit 
manęs, jaučiuosi nuvargęs, argi nematote, kad šluojuosi, o jūs 
tuo metu slepiate veidą po šaliku, kad iš to, ką jums Rita sako, 
pasijuoktumėte, o paskui atidengiate savo bedantę skylę, čia 
nera nieko su pridengtu veidu, nėra nei antveidžių, nei kaukių, 
ne, čia visi turi savo veidus, kaip ir dera yrantiesiems laike, ir 
Muditas sušluoja dar vieną šūsnį baltinto gipso nuolaužų ir se- 
nų laikraščių, šitokia gausybė laikraščių, Namuose yra daugy- 
bė kambarių, kimšte prikimštų senų laikraščių, šūsnys nereika- 
lingų popierių, kuriuos mums siunčia arkivyskupas. Motinėlė 
Benita ir misijė Rakelė Ruis valandų valandas be perstojo vaikš- 
tinėjo koridoriais, kalbėdamosi apie viską, tačiau daugiausia 
aptarinėjo misijė Ines parvykimą, sako, dabar vargšė jaučiasi 
visiškai sugniužusi, nes kairioji spauda tik ir siekianti ją ap- 
juokti dėl tos palaimintosios. Tik pamanykit, kokia beprotybė, 

turint šitiek milijonų, priimti neturto įžadus? Aišku viena, tai 
daro tik iš piktumo, nes don Cheronimas nepasitarė su ja dėl 
Namų perdavimo dokumentų, pasinaudėjo jos išvyka į Europą, 
nors esu beveik tikra, kad don Cheronimas niekuomet nėra dėl 
ko nors su Ines taręsis, parvykusi turbūt jau ras Namus išpar- 
duotus varžytynėse, mūro sienas išgriautas, o senutes - kitose 
prieglaudose... štai apie ką vis sukdamos ratus kalbėjosi, kai 
Muditas šlavinėjo, Dora su Rita stūmė laiką raudamos ridikė- 
lius, dėjo juos ant seno laikraščio ir vyniojo, kad progai pasitai- 
kius suvalgytų, visai jaunučiai ridikėliai. Eime, Rita, kviečia ją 
motinėlė Benita, misijė Rakelei jau laikas vykti, eime, atidary- 
si mums vartus, eisiu su ja atsisveikinti... greit sugrįšiu, per- 
skaitau jūsų akyse, luktelėk, Muditai, greitai grįšiu, o tu šluok, 
kad viskas liktų taip pat, kol aš palydėjusi iki vartų misijė Ra- 
kelę grįšiu į apelsinmedžių kiemelį, sako, kad viskas bus nu- 
griauta, bet tas pačias kalbas girdžiu jau nuo vaikystės, motinė- 
le Benita, kai ateidavote čionai į tikybos pamokas, pati matote, 
jokių griovimų nebuvo, čia niekas nepasikeitė, besišlavinėjan- 
tis Muditas, prie savo ridikėlių palinkusi Dora, tyrinėjanti rau- 
donus lyg kruvini strampai šakniagumbius, kuriuos senolės su- 
valgys. 


19 


Kam tas trikdantis jausmų demonstravimas, motinėle Benita? 
Metu savo šluotą ir prisistatau, vos tik mane nekviesdama pa- 
kviečiate. Išlydėjusi misijė Rakelę grįžote į apelsinmedžių kie- 
melį ir žvalgotės iš vienos pusės į kitą, tarytum ieškodama prie- 
globsčio, bet nieko nereikalaudama, nesvarbu, aš suprasiu, jei 
manęs ko prašytų, eime, Muditai, taria ji man, nejau reikės mal- 
dauti, kad eitum su manimi, sek paskui mane į šventyklą ve- 
dančiais koridoriais. Tik malda padės išsklaidyti baimę, aprie- 
tusią jos nešvarų kyką, eik su manimi, Muditai, labiau už viską 
dabar noriu likti viena, o tu sugebi būti su manimi ir netrikdyti 
mano vienatvės koplyčioje, kur jau seniai niekas neaukoja mi- 
šių: tai tik rūsys su nedegtų plytų sienomis, suolais, altoriumi, 
šventaisiais iš gipso, klausyklomis, klauptais, apeigų, kurios jau 
nebevyksta, reikmenimis, tačiau senolės vis tiek čia apsilanko 
vakarais, laikydamosi viena kitos drabužių patyliukais sliūkina 
koridoriais sukalbėti rožinį toje koplyčioje, kuri jau nėra kop- 
lyčia. Laimei, šią pavakarę čia nėra jokios senolės, kuri savo 
kuždesiu ir dejonėmis trukdytų mano apmąstymams 1r troški- 
mui, tau, o mano Dieve, pasimelsti šioje pasmerktoje vietoje, 
kur jau prieš dvidešimt dvejus, ne, dvidešimt trejus metus mė- 
ginau tave atrasti. Iš pradžių vyriausioji man sakydavusi, taip, 
tikrai ieškau tau kokios nors aktyvesnės veiklos, tokia išsilavi- 
nusi tikinčioji kaip tu negali gaišti laiko šiuose Namuose, todėl 

esu įsitikinusi, kad ateinančiais metais galėsiu tave pasiųsti į... 
jau negaliu prisiminti kur. Taigi, dukra, turėk kantrybės. Ięsk 
savo darbus su tuo nuolankiu nusižeminimu, kurį visuomet ro- 
dei... bet, Motinėle, man reikia pagalbos, ne, ne tik pinigais, 
atsiųskite man daugiau aktyvių jaunų vienuolių, tos dvi, ku- 
rioms vadovauju, motinėlė Anselma ir motinėlė Chulija, jau 
prapuolė tarp mane supančių apleistų senolių, šios tarsi prarijo 
dvi seseris, turėjusias man pagelbėti, dabar visos dalijasi savo 
skarmalais, persiima viena kitos įpročiais ir prietarais, jau ne- 
beatskiriu motinėlės Anselmos ir motinėlės Chulijos nuo kitų 
senolių. Tiktai Muditą. Ar tebesi su manimi, apgaubtas klau- 
syklos šešėlio, Muditai? Ar jūs, motinėle Benita, esate čia, sė- 
dite paskutiniame suole, norite melstis, bet negalite susikaup- 
ti? Vyriausioji vis sakydavusi, dar šiek tiek palūkėk. Laukiau. 
Kartu su Muditu mes skendėjome beprasmiškuose darbuose, 
kad Namai bent kiek būtų panašūs į garbingus ir tvarkingus, be 
Mudito nebūtų buvę įmanoma susidoroti su griuvimu, metams 
bėgant mūsų pasipriešinimas silpnėjo, na, o dabar jau esame 
beveik susitaikiusios, nežinau, ką ten šiandien šlavinėjai kie- 
melyje, vėl kokias nors aptrupėjusias sienų nuolaužas, nagi, rei- 
kia ko nors griebtis, taip, motinėle Benita, reikia ko nors imtis, 
o vyriausioji motinėlei Benitai sakydavusi, luktelėk, dukra, at- 
einančiais metais pasižadu rekomenduoti tave kokios nors mo- 
kyklos vadove, tu su savo išsilavinimu ir veiklumu šiuose Na- 
muose tiesiog veltui švaistai gabumus, tačiau toji vyriausioji 
buvo išsiųsta į Romą ar pasimirė, o naujoji nieko nežinojo apie 
motinėlės Benitos triūsą, taigi kartodavusi jai tą patį, luktelėk, 
turiu geriau tave pažinti, kad įvertinčiau sugebėjimus, niekas 
nėra palikęs apie tavo darbus jokių atsiliepimų, sako... sako... 
gana jau tų paskalų, noriu pati savo akimis įsitikinti, dėl Dievo, 
Motinėle, šiuose Namuose aš mirštu iš nuobodulio, neturiu su 
kuo net pasikalbėti, aš apmirštu iš baimės vien pagalvojusi, kad 
tas senolių būrys praris mane lygiai taip kaip ir kitas vienuoles, 

aš dūstu pakvaišimo ir nevalyvumo apsuptyje, man jau ketu- 
riasdešimt aštuoneri, penkiasdešimt, penkiasdešimt ketveri, pen- 
kiasdešimt aštuoneri, palūkėk, dukra, tačiau vėliau jau nebesa- 
kė palūkėk, o tik susitaikyk, patikėk savo likimą Dievui ir užsi- 
tarnausi dangaus karalystę, nes ikdama Namuose tu didžiai pa- 
siaukoji, pagalvok, juk jeigu tavęs netektume, šie Namai tikrai 
sugriūtų, o dabar Namai vis tiek sugrius, nors ir esu juose, mi- 
sijė Rakelė man patvirtino, kad atvyks antstoliai ir surašys visą 
šlamštą: medinius suolus, šventuosius iš gipso, kuklią Merge- 
lės su kūdikiu litografiją, koplyčios jau nebėra: arkivyskupo 
pasirašytas dokumentas ją pasmerkė. Bet tavo buvimas plūsta 
iš Švenčiausiojo lempelės. Vėliau atsiras ekskavatoriai, kūjai 
ir sunkvežimiai, darbininkai su kirtikliais... kur mes dėsimės, 
Muditai... ką darysime, motinėle Benita, misijė Rakelės pro- 
jektas tėra dar viena užmačia prilyginti mus senolėms, todėl aš 
ir stebeilijau į jus, besikalbančią su misijė Rakele ir vaikštinė- 
jančią po verandą, supančią apelsinmedžių kiemelį, stebėjau 
jus apgaubtas šešėlio, nevyko nieko ypatinga, Karmela sukinė- 
josi ir niūniavo „Ateikit ir eime visi“, aš šlavinėjausi, Rita su 
Dora traukė kruvinus strampus, taip, misijė Rakele, tėvas Aso- 
karas patikino mane, jog tapsiu Vaiko miesto ekonome, bet vos 
paminėjus tėvą Asokarą, jūs baisiausiai susinervinate, ak, mo- 
tinėle Benita, nors jau pagyvenusi, bet esate tokia naivi, tai ap- 
gavikas, kunigas politikuotojas, tikra tiesa, kad viską sulygins 
su žeme, tačiau nebus jokio Vaiko miesto, todėl, kad visus pini- 
gus jis susižers sau į kišenę, o šis žemės sklypas bus išvaržytas 
ar parduotas, o pinigai išleisti savo kandidatų politinėms kam- 
panijoms remti, tiesiog kiaurai jį permatau, todėl taip skubotai 
priimtas sprendimas griauti, juk ne už kalnų rinkimai, tegu man 
pasakų neseka tas balažin iš kur išlindęs kunigas Asokaras, ne- 
bus jokio Vaiko miesto, o jūs būsit pamirštos, ką aš žinau, kur 
jus padės... aišku, jums, motinėle Benita, kai ką galiu pasiūly- 
ti... Šį tą geresnio... šį tą nuostabaus... Švenčiausiojo švieselė 

virpčioja ir plevena, kai jūsų įtikinėjantis šešėlis klaidžioja pa- 
lei altorių, sudaužydamas mano viltį vieną gražią dieną 1šsiva- 
duoti nuo senolių ir pradėti darbuotis sujaunais žmonėmis pa- 
talpose su plačiais langais, kalba ir elgiasi taip, lyg pranašautų, 
nuo galinio koplyčios suolo girdžiu ją sakant, kad turi man pa- 
siūlyti kai ką nuostabaus. 

— Ką gi? 

— Jeigu jums suteikčiau galimybę kurti kitą įstaigą senolėms 
apgyvendinti, ar sutiktumėte jai vadovauti? 

— Bet, misijė Rakele, tokios galimybės mes neturime. Ne- 
bent įvyktų koks nors stebuklas. Sudariau visų apgyvendintųjų 
sąrašą su asmens bylomis, faktais, kuriuos jos prisimena ar no- 
rėjusios man papasakoti. Daugelis iš jų jau turėtų būti ligoninė- 
je. Kitas jau reikėtų apgyvendinti beprotnamyje... pavyzdžiui, 
vargšelę Amaliją, tikriausiai pamenate ją, toji viena akimi akla 
moterėlė, kuri patarnavo Brigidai, vaikštinėja apsiašarojusi, ap- 
imta liūdesio, mat sakosi negalinti surasti piršto, bet niekas, net 
ji pati negali pasakyti, kokio piršto ieškanti, o ieško visur, nors 
nežino nė kaipjjis atrodo, manau, nėra jo mačiusi, bet apie tai 
tik ir kalba... o tos pagarsėjusios pamestinukės... 

— Na, o Brigida? 

— Bet, misijė Rakele? Kaip keistai jūs kalbate... juk pati prieš 
metus ją palaidojote, argi nepamenate... 

— Žinoma, pamenu... 

— Na, ir?.. 

— Ivarkau Brigidos palikimą. 

— Aš nelabai suprantu, kuo ji čia dėta... negali būti, kad jūs, 
misijė Rakele, nuo altoriaus man visa tai rėkte išrėkiate, taip 
jūs aprėkiate tik savo vaikaičius, kurie iš jūsų nukniaukia kokį 
saldumyną, tai Brigida šmirinėja apie altorių, kažką ten krebž- 
dena, galbūt tvarkosi ar valo kaip anksčiau, ado, lopo, bet ne, 
ne Brigida, nes apsitaisiusi juodai, o Brigida nekentė juodos 
spalvos, čia tikriausiai būsite jūs, kuri man pasakojate, kaip pen- 

„ kiasdešimt metų jums tarnavusi Brigida sutaupė viską lig pas- 
kutinio sentavo. Net nenujautėte, kad niekuomet nė sentavo ir 
neišleis. Niekur neišeidavusi, neturėjo šeimos, našle tapo dar 
visai jaunutė, jos vyras dirbo sodininku mano mamos namuo- 
se, aš jai visko dovanodavau: patalynės, lovą, radiją, batus, ko 
tik panorėdavo, na, ir mano drabužiai jai visai pritiko, nes kūno 
sudėjimu panėšėjome viena į kitą. Savo pinigus laikė užsiuvusi 
čiužinyje. Prieš mums išvykstant atostogų, visuomet atnešdavo 
į maišelį sudėtas savo santaupas ir atiduodavo mano vyrui, kad 
jas panaudotų akcijoms už geras palūkanas pirkti, nes, Mudi- 
tai, nežinau, ar tau yra tekę girdėti, kad misijė Rakelės vyras 
yra vienas garsiausių ir turtingiausių biržos maklerių, o kaipgi, 
aišku, žinau, juk su don Cheronimu buvo draugai, kartu lošda- 
vo „Union“ klube kortomis ar prisidengę dienraščių lapais snū- 
duriuodavo giliuose bibliotekos krėsluose. Metams bėgant Bri- 
gidos pinigai mano vyro dėka padidėjo šimtą kartų. Mano vy- 
ras labai gerbė Brigidą. Kartais jis mielu noru ateidavo į Na- 
musjos aplankyti ir papasakoti apie investicijų padėtį. Ilgokai 
su ja kalbėdavosi, o paskui sakydavo man: 

— Keistas dalykas, toji moterėlė, kuri niekur neina ir nežino 
nieko daugiau, tik savo rožinius ir psalmes, turi geresnių idėjų 
investuoti pinigus nei aš. Neįsivaizduoji, kaip Brigida man pa- 
dėjo savo patarimais. Ar gali patikėti, Muditai'? Negali būti. 
Taip, aš tikiu jumis, motinėle Benita, nes Brigida turėjo uoslę, 
1r dar kokią. Vienu metu Brigida tikrai atrodė labai susirūpinu- 
si: vieną rytą staiga paskambino mano vyrui į biurą ir, jam vi- 
saip priešinantis, įtikino parduoti visas akcijas, 0 už tą sumą 
nupirkti aukso. Mano vyras pamanė, kad Brigidai galvoje pasi- 
maišė. Tačiau vien dėl to, kad auksas niekuomet nebuvo prasta 
investicija, jos paklausė. Po šio atsitikimo pastebėjau, kad ma- 
no vyras vaikščioja sunerimęs ir uždaras... galiausiai vieną rytą 
atsikėlė ir, nepaisydamas, jog kiti makleriai manė jį visiškai 
susipykus su protu, atsiėmė visas savo akcijas bei čekius, par- 

davė juos ir nupirko aukso, kaip buvo sakiusi Brigida. Niekuo- 
met nesugebėjo paaiškinti, kodėl taip pasielgęs. Tik aš galiu pa- 
sakyti, kad čia nebuvo vien maklerio nuojauta, kuri jį išgelbėjo, 
kaip pats sakė, o po kelių dienų įvykus didžiuliam kryčiui tarp- 
tautinėje biržoje daugybė žmonių viską prarado ir net nusižudė... 
mes išsaugojome viską ir paskui, kai buvo pusvelčiui pardavinė- 
jami vertingiausi daiktai, įsigijome juos už labai gerą kainą. 

— Misijė Rakele, jeigu norite padaryti kokią piniginę dovaną, 
tai kodėl negalite dovanoti jos Vaiko miestui... 

— Jūs tikrai daug paprastesnė, nei atrodote, Motinėle Benita. 
Tačiau leiskite man tęsti: kai prieš penkiolika metų tapau naš- 
le, Brigida niekam neleido liesti jos pinigų, kuriuos mano vy- 
ras buvo investavęs į privačią nuosavybę mieste, kai po kryčio 
biržoje buvo pigiai išpardavinėjama. Viską tvarkė mano vyro 
biuras. Nepasitikėjo niekuo daugiau, tik juo. Ir manimi. Taigi, 
mirus mano vyrui, Brigida pasiėmė visas savo santaupas ir pa- 
dėjo mano vardu, taip pat užrašė visus savo namus ir butus, ji 
man sakydavusi: 

— Aš, misijė Rakele, juk nemoku nei skaityti, nei rašyti, ne- 
sugebu net savo parašo suraityti, tad viskas turi būti jūsų vardu. 
Matote, motinėle Benita, silpnieji karaliauja, užuot kankinęsi 
kalėjimuose, vaikėzai kvatojasi susiėmę už perrėžtų pilvų, kurč- 
nebylis atlaiko policininkų kumščių smūgius, po daktaro Asu- 
los operacijos esu saugus, kam dabar iš manęs gali ko prireik- 
ti... paklausykime, ką prie altoriaus kalba ta būtybė, tas Šven- 
čiausiojo lempelės raudonio nutviekstas siluetas: štai tuomet 
aš ir sutikau tvarkyti Brigidos reikalus. UŽ pajamas, kurias kaupė 
savo čiužinyje, pirkdavau jai vis naujus namus ir butus. Kadan- 
gijai nepatikdavo s/lampinėti gatvėmis kaip kitoms tarnaitėms 
ir jas už tai smerkdavusi, man tekdavo užsiimti visais jos reika- 
lais: apžiūrinėdavau parduodamus namus, jų būklę, apibūdin- 
davau vietoves, o Brigida prašydavo leisti jai pagalvoti ir kitą 
rytą, kai atnešdavau jai į lovą pusryčius, man tardavo: 

— Pirkite. 

— Ir, užuot ramiai lovoje varčiusi žurnalą ar plepėjusi telefo- 
nu su savo marčiomis, turėdavau anksti keltis ir bėgti tvarkyti 
vieną ar kitą Brigidos pavedimą, namo ar žemės sklypo pirki- 
mo reikalus. Motinėle Benita, man įgaliojimą net pas notarą 
patvirtino, baisu, kai esi apkraunama kitų reikalais. Ji nemėgo 
ginčų ir visuomet murmėdavo: sako, kad Žmonės dabar visai 
suįžūlėję; todėl mane siųsdavo pas nuomininkus rinkti mokes- 
čių, pasirašinėdavau už ją kvitus, savo vardu sudarinėdavau pir- 
kimo-pardavimo dokumentus, lakstydavau pas notarus, ieško- 
davau patikimų meistrų, kurie sutvarkytų kokį nuomininkų su- 
gadintą daiktą, - žodžiu, rūpindavausi viskuo. Vis dėlto man 
patikdavo tvarkyti Brigidos reikalus, motinėle Benita, neslėp- 
siu, kad patiko, ir kad tie jos beverčiai pinigai, kaupti be jokio 
tikslo, iš tikrųjų yra labiau mano, nei tai, ką paveldėjau. Pati 
suprantate, kad tokios moters, kurios vaikai jau suaugę ir sava- 
rankiški, gyvenimas yra pakankamai nuobodus. Tuomet, kai 
mano draugės leisdavo laiką žaisdamos bridžą, aš spendžiau 
pinkles nereikalingai ir abejotinai sėkmei, beprasmei ir betiks- 
lei, leidau tarpti jai tarsi vėžiui. Tai buvo lyg žaidimas. Tik ne 
aš žaidžiau, o žaidė su manimi, nes niekaip negalėjau baigti 
žaidimo, pakliuvau į jo žabangas, bėgiojau iš vieno buto į kitą, 
tūžau dėl išdaužyto lango, skersvėjų košiamuose Brigidos na- 
mų koridoriuose ne kartą esu susigavusi bronchitą, pamažu nu- 
tolau nuo savo draugių, pamiršau savo vaikaičius, kurie manęs 
nedomino taip kaip šis žaidimas, iki užkimimo rėkdavau ant 
kokio mokėti nenorinčio ar negalinčio nuomininko, o ji, Brigi- 
da, tuomet laukdavo manęs šiltuose mano namuose, visada ra- 
mi ir korektiška, su savo pilku, tokiu soignėe' plaukų kuodeliu. 
Atsiklaupusi ant kelių nuaudavo man purvinus batus, nes būda- 
vau perlėkusi visą gyvenvietę, sako, kai kurie nuomininkai per- 

nuomoja kambarius, o man nepatinka, kai su mano namais ši- 
taip elgiamasi. Vakarais kaip negyva krisdavau į lovą išsekinta 
žaidimo, kuriame mane įkalino Brigida, 0 ji vaišindavo mane 
puodeliu arbatos ir plonyčiais traškiais sausainiais, kuriuos aš 
labai mėgau, ir šalia mano lovos pagarbiai sunėrusi rankas im- 
davo mane tardyti: ar ne per brangiai sumokėjusi už tapetus 
Rikelmės butui išklijuoti, sako, San Isidre yra fabrikėlis, kur 
galima gauti labai gražių ir nebrangių tapetų, sako... sako... ne- 
žinau, kaip ją pasiekdavę tie sakymai, tačiau jų genama, vėl 
karštligiškai puldavau į betikslį žaidimą Brigidos pinigais. Kai 
išdrįsau pasakyti jai, kad būtų gerai surašyti testamentą, bai- 
siausiai apsiverkė, suprantama, po šitiek tarnystės metų, jau ne- 
norėjau turėti reikalų su jos pinigais... kai jai atsakiau, visai 
sugniužo, norėjau paaiškinti, kad nėra jokios būtinybės likti ma- 
no darbininke, juk dabar ji turtinga moteris, gyventų sau viena- 
me iš tų butų su kokia tarnaite... kad ir su Iris Mateluna, pavyz- 
džiui, su savo pajamomis galėtų gyventi kaip karalienė... Oi! 
Matytumėte, kaip ji verkė, tai jūs jau norite manimi nusikraty- 
ti, dabar, kai pasenau, išmesite laukan lyg šiukšlę. Kadangi Bri- 
gida buvo pagiežinga ir niekuomet neatleido man už pasiūlymą 
apsigyventi viename iš savo butų, pasikalbėjusi su Ines persi- 
kėlė į Namus, pareiškusi, kad jai nėra reikalo likti su manimi, 
vis tiek jau nesanti man reikalinga. Pasirodo, gyventi Namuose 
jai labai patikę, manau, jau vien todėl, kad man reikdavę vykti 
pas ją iš kito miesto galo, na, gal ne kiekvieną dieną, tačiau 
visuomet informuodavau ją apie jos verslo padėtį. Taip ir pasi- 
mirė nepalikusi testamento. Visas palikimas yra mano vardu. 
Jau baigiu viską suskaičiuoti... net nežinau, ką veikti su tiek 
pinigų, vis dar gaunu nuompinigius, vis dar sudarinėju sklypų 
pardavimo sutartis, tarytum Brigida būtų gyva... sako, kad Ma- 
tadero rajone... sako, kad dujinės viryklės... bet nebegaliu il- 
giau priklausyti nuo Brigidos pinigų, negaliu daugiau klausytis 
šito „sako“, noriu ja atsikratyti, pavargau, noriu nusimesti nuo 

kupros Brigidą ir ramiai nugyventi likusį gyvenimą... žinoma, 
turbūt jo nedaug belikę... 

Apsigerbusi juodais drabužiais, mindžikuoja netoli altoriaus. 
Jei būtų kiek šviesiau, galėčiau geriau įžvelgti jos veido išraiš- 
ką, atskirti judesius ir gestus. Atrodė labai papilnėjusi. Mudi- 
tai, eik, uždegsi keletą žvakių ir pasižiūrėsi, ką ji ten veikia, 
padėk jai pastumti tą paauksuotą kėdutę, manau, kad noriją 
pastumti, ir kam reikia stumti, palūkėk, Muditai, ji vis labiau 
panašėja į Mersedes Baroso, tokia didelė ir stora, juodai apsi- 
gerbusi, stabteli prie manęs ir pradeda kalbą apie tai, ko ji ne- 
galinti žinoti: 

— Štai todėl ir atėjau su jumis pasitarti. Dabar, kai viskas pa- 
galiau baigsis, čia tik savaičių klausimas, ir jūs tai žinote, tėvas 
Asokaras pasiuntęs viską aprašyti, nors telikusios vien šiukš- 
lės, bet gal dar tikisi ką nors atrasti, o jums reikės persikelti kur 
kitur, tik kad neturite kur... pamaniau, motinėle Benita, kad su 
Brigidos pinigais... galėtume įsirengti kokią tinkamą modernią 
įstaigą su kvalifikuotais medikais, na o jūs viskam vadovautu- 
mėte. „Brigidos... Brigidos prieglauda...“ Ar galite patikėti, kad 
neatmenu net jos pavardės? 

"Tūnodamas šešėlyje tyrinėju būtybę, siūlančią motinėlei Be- 
nitai planą mus visas apgyvendinti sterilioje ligoninėje, kur pri- 
žiūrėtų baltas kaukes dėvinčios seselės. Bet, motinėle Benita, 
per daug geraiją pažįstu ir Žinau, kad jūs pasakysite ne, jokiais 
būdais, nors ji ir įtikinės nupirkti naują ir patogų sodo, o gal par- 
ko apsuptą namą, mėgina jus paveikti, tačiau jūs Apreiškimo kop- 
lyčioje, kuri jau nėra koplyčia, menkos šviesos apgaubtai būty- 
bei mėginate išaiškinti, jog senolių šitokia daugybė... 

— Tačiau jų vis mažės. Šių dienų žmonės neturi, kaip kitados, 
tarnaičių, kuriomis reikia rūpintis visą gyvenimą. Jeigu atvirai, 
norėjau pasiūlyti jums daugiau senolių nepriimti. Pakaks ir ši- 
tų, jos pamažu išmirs, kol galiausiai neliks nė vienos. Turėda- 
ma šitiek patirties puikiausiai galėtumėte vadovauti naujiems, 


7, 


| 3 
ITT 


212 


gražiems ir baltiems Namams... Izgu likusios senolės pagyvena 
iš Brigidos: su Žiemos sodu, centriniu šildymu, medikų prižiūri- 
mos, tegu turi mikroautobusų kelionėms prie jūros ar į kaimą, 
šitaip panaudodamos visą nereikalingą Brigidos palikimą, nega- 
lėdama jo atsikratyti jaučiu, kaip tie pinigai slegia mano pečius... 

— Ne... ne... daugiau senolių nenoriu... jos niekada neatsisa- 
kys savo krosnelių, nors ir įrengsime joms šildymą, narvelių su 
strazdais ir palovėse laikomų ryšelių... ne... 

Figūra puošniais juodais drabužiais tempiasi paauksuotą kė- 
dutę Švenčiausiojo link, ne, Menče, nelipk, esi pernelyg stora 
ir sena, pernelyg kvaila, prasta medinė kėdutė tavęs neišlai- 
kys, nelipk... 

— Ne, misijė Rakele, atsikratykite savo Brigida kaip nors ki- 
taip. Neužkraukite viso to man. Jau dvidešimt metų mano gy- 
venimas apsuptas karšaties. Gal tėvas Asokaras ir yra toks, kaip 
jūs sakote, bet jam geriau matyti, kaip pasielgti. 

— ...sudeginsiu tas kupiūras. Juk tai tik popierius, sutrūnijęs 
laikraštinis popierius, netinkantis niekam daugiau, tik sudegin- 
ti, nemanau, kad Brigida prieštarautų, kad jį sudeginsiu... 

Vargšelė Mersedes Baroso, ji nori užlipti ant kėdės ir išvogti 
Švenčiausiojo lempelę! Tai viskas, kas šiuose Namuose yra ver- 
tingo, visa kita - šlamštas, motinėle Benita, ji reikalinga mels- 
tis Viešpačiui, kurį greitai atidengsime, o ši lempelė — nuosta- 
bus kolonijinio laikotarpio darbas, reikia tik apgailestauti, kad 
jiužsimetusi čia, Namuose. Pasiimti Menčės atvažiavo furgo- 
nas, ne visai juodas, kaip dera, o mes turėjome padėti jai puokštę 
dulkėtų geranijų, paskintų tiesiog prie įėjimo, kad neliktų be 
gėlių vargšelė Menčė, kuri buvo tikra linksmuolė, tik visiškai 
nuskurdusi... nieko panašaus nebuvo per Brigidos laidotuves, 
šitos tai jau išties buvo prašmatnios laidotuvės, kurias jūs, mi- 
sijė Rakele, tokia dosni ir gera, apmokėjote, žinokite, motinėle 
Benita, Brigida buvo daug paslaptingesnė, savo sieloje turėjo 
daugiau užkaborių nei šie Namai: Brigidos laidotuvės nebuvo 

mano dovana. Nors Brigidą baugino mintis apie mirtį, kai kal- 
bėdavomės apie testamentą, ji niekuomet nesibaimindavo fan- 
tazuoti apie prašmatnias laidotuvių apeigas. Jos pomėgis buvo 
iki smulkiausių detalių susiplanuoti ištaigingas savo laidotuves 
ir neleisti tuo rūpintis niekam kitam. Dar prieš atsikraustydama 
čia ji begalę laiko praleisdavo skambindama į laidojimo agen- 
tūras, domėjosi kainomis, karstų rūšimis, - turbūt suprantate, 
jog aš turėjau vykti tenai, viską apžiūrėti ir papasakoti jai smul- 
kmenas: kokiu metalu jie apkalti, kokia aksomo ar šilko koky- 
bė, kiek arklių kinkinyje, ar karietos su aukso ženklais, ar žva- 
kidėse gryno vaško žvakės, o ne elektrinės, šiuolaikiškos. Nė 
už ką pasaulyje nenorėjo, kad kitos Namų senolės sužinotų, jog 
ji pati padengsianti savo laidotuvių išlaidas. Šiomis laidotuvė- 
mis, O ne turtais norėjo įgyvendinti savo svajonę - nušluostyti 
nosį visoms kitoms tarnaitėms: niekada nepavyko smulkiai iš- 
dėstyti jai tą didžiulio pinigų kiekio, kurį ji turėjo, sampratą, 
galėjo suvokti savo sėkmės detales, bet ne visumą. Užvis Ia- 
biausiai troško jas nustebinti tuo, jog turėjo mylinčią globėją, 
kuri pagerbė ją tokiomis gražiomis laidotuvėmis: paversdama 
mane meilės baubu, kokia iš tikrųjų nebuvau, ji savo lemties 
dėka nusipirko prašmatnias laidotuves. Aišku, aš bet kuriuo at- 
veju būčiau apmokėjusi visas jos išlaidas, su Brigida buvome 
labai artimos, tačiau nei savo, nei savo vaikų laidotuvėms tik- 
rai neišleisčiau tokių absurdiškai didelių sumų. Ar galite įsi- 
vaizduoti, kad ji man yra davusi pinigų atskiruose vokeliuose, 
kad už juos nupirkčiau vainikų nuo visų mūsų šeimos narių. 
Juk vis tiek jie būtų atsiuntę gėlių, tik ne tokių brangių, kokias 
ji buvo užsakiusi nupirkti man... 

Pakviesk ją, Muditai, maldaujate mane, tačiau, Motinėle, tam- 
soje ji neišgirs mano balso. Pakviesk tą priešais altorių stovintį 
siluetą, kartu pasimelsime, tegu siela sugrįžta į Skaistyklą, at- 
eik čionai, Menče, ką ten priešais altorių veiki, pasimelskime, 
Dievo palaimintoji Karaliene ir Motina, Gailestingumo Kanki- 

ne, Mūsų Saldybe, Gyvenime ir Viltie, Tavęs šaukiamės šioje 
Ašarų Pakalnėje... Figūros kontūrai atrodo, lyg sukurti Šven- 
čiausiojo liepsnelės plevenimo... ne, aišku, tai ne misijė Rakelė, 
tai Menčė, kuri iš skurdo kėsinasi išvogti tabernakulį, neatida- 
ryk jo, Menče, tai šventvagystė, tik kunigas gali jį atverti, kai 
Viešpats yra viduje, bet Menčė jį atidaro ir pasilenkusi virš bal- 
tos staltiesės meldžiasi... man pažįstamas judesys, kaip pasilen- 
kia, Muditai, pažįstamu gestu atveria tabernakulio dureles, įki- 
ša ranką, išsiima apvalią dėželę su ostija ir paslepia ją tarp savo 
sutanos klosčių, nes tai sutana, ne Menčė, o kažkoks storas 
išsipustęs kaip Menčė kunigas klaupia ir atsistoja... tai jis. At- 
pažįstu, kai pasisuka šonu ir stebi viršuje pakabintą raudoną 
lempelę: plaukai lyg guminiai, atrodė, jog rytą jam kažkas buvo 
kius antakius, tamsias dideles šilko akis, pernelyg išriestas blaks- 
tienas ir pernelyg mėsingus vokus. Muditai, kodėl nepaklūsti 
man, nepašauki jo ir neduodi ženklo, jog mes čia, ant paskuti- 
nio suolo, iš tamsos jį stebime, kad nedarytų nieko, ko mums 
nedera matyti? Tikriausiai čia mano košmariškas sapnas apie 
tai, kaip tėvas Asokaras stebi Švenčiausiojo lempelę, stabteli 
ties ja, ištiesia ranką jos link, kaip Iris Mateluna kyšteli pirštą 
sau į burną ir mąsto. Paskui vėl ištiesia ranką ir strykteli: vis 
tiek lempelės pasiekti nepavyksta. "Iai senjoras Asokaras mėgi- 
na pavogti Švenčiausiojo lempelę! Koks baisus košmaras, Die- 
ve mano, sapnuoti, kad tėvas. Asokaras atėjo užgesinti Šven- 
čiausiojo lempelės, sustabdyti Namų širdies! Arkivyskupas už- 
traukė prakeiksmą, bet veiksmas tik dabar prasideda... užge- 
sinti Apsireiškimą... pasisavinti lempelę... ir ostiją. Dabar trina 
savo putlias baltas, juodais gyvaplaukiais apžėlusias rankas. Ap- 
žiūrinėja lempelę. Tai mirtina nuodėmė - sapnuoti, kad vienas 
geras prelatas, - taip, jis yra geras, - kad pažįstamas, tik labai 
storas prelatas šnopuodamas tempia kėdutę ton vieton, viršum 
kurios plevena Švenčiausiojo šviesa lempelėje. Regis, nori ją 

nusikabinti ir pasisavinti. Mane buvo įspėję, bet tik ne tai, tėve 
Asokarai, juk tai šventvagystė... tegul sau ima, Muditai, tu sto- 
vi šalia klausyklos, padėk jam užgesinti Švenčiausiojo lempelę 
ir palikti mus be jo Malonės. Luktelėk... žiūrėk... jis rengiasi 
lipti, ketina užsiropšti ant klibančios paauksuotos kėdutės, ne- 
lipkite, Tėve, nelipkite, jūs toks nerangus ir storas, Muditas 
labai vikrus, pasiųsiu jį atnešti kopėčių, tegu jis nukabins Šven- 
čiausiojo lempelę, kad jau taip norite ją turėti, maldauju, ne- 
verskite manęs stebėti jus paikai elgiantis. Kėdutė visa braš- 
kanti, palaikė kaip mano stalai ir mediniai klauptai su marmu- 
ro imitacijos paviršiais, nusidėvėjęs linoleumas ir prasto me- 
džio suolai, ji palaikė, tikrai luš, jei ant jos atsistosite, juk esate 
toks sunkus. Labai prašau jus manęs paklausyti. Tu irgi, Mudi- 
tai, nestypsok čia žiopsodamas į mano košmarą ir be atsako 
klausydamasis mano balso. Eik, sulaikyk jį, kad nesiropštų ant 
krėsliuko, jau pasikaišęs sutaną kelia vieną savo storą koją, se- 
kundę tiesiais pirštų galiukais ją suturi ore, tarytum būtų ko- 
kios šokėjos koja, ir nuleidžia atgal, nes užlipti ant krėsliuko 
nepajėgia. Šnopuodamas kilsteli kitą koją, bejėgiškai ją nulei- 
džia. Nežino, ką daryti. Prisėda ant krėsliuko. Stebeilija į lem- 
pelę. Atsistoja ir ima šokinėti mėgindamas pasiekti lempelę, 
negali, tepajėgia ją grybštelėti, ši susvyruoja ir, liepsnelei suvir- 
pėjus, visi šešėliai - mano, jo, Mudito ir šventųjų — ima suktis ir 
šokti. Dabar jau priklaupia ant tamsiai raudonu damastu aptrauk- 
to krėsliuko ir laikydamasis atkaltės mėgina kilstelėti visu savo 
kūnu, atsargiai, tėve Asokarai, atkaltė vos laikosi, aš žinau... jū- 
sų gašlios kojos... jūsų keliaraiščiai... Dieve, Dieve, neleisk man 
keršyti tėvui Asokarui, žinančiam, kad šiuose Namuose nėra nieko 
vertingo, viskas šlamštas, ir mes esame šlamštas, neleisk man 
šiuo sapnu jam keršyti, nekenčiu jo, nes buvo žadėjęs išgelbėti 
mane nuo senolių, tačiau pažado neįvykdys, todėl jo ir nekenčiu, 
noriu suvaldyti savo sapną, bet negaliu. Užsikabarojęs pasikelia 
ant vos jį išlaikančio krėsliuko, nekrutėkite, Tėve, nes nusi- 

versite, ramiai, bet jūs iškeliate rankas, paliečiate lempelę, ir 
kėdė staiga susvyruoja, supratęs grėsmę jis rankomis bando iš- 
laikyti pusiausvyrą, lyg tas cirko artistas, vaikščiojantis lynu... 
viskas susvyruoja, mes visi svyruojame, ir nieku gyvu neišeina 
nukabinti trokštamos lempos. Kėdutė vėl susvyruoja. Dabar jau 
išsigąsta. Ima gailėtis čia užsikoręs. Nori lipti žemyn. Vėl pasi- 
kaišo sutaną ir atsargiai nuleidžia vieną koją, lyg vaikas pirštų 
galais palietęs vandenį vėl ją atitraukia, nes vanduo pernelyg 
šaltas... žemaugis storulis ištiestomis rankomis daro sukinius 
ant paauksuotos kėdutės... Tėve, jūs nukrisite, antai ateina Mu- 
ditas, jis jums pagelbės, kilsteli kitą koją, ištiesia pirštus, ant 
kitos šiek tiek pritupia, girdžiu jį šnopuojant, jūs toks storas ir 
išsigandęs, padėk jam, Muditai, pagalvok apie mano nuodėmę 
sapnuoti tokį skandalingą sapną, paimk mane iš čia, Muditai, 
nenoriu daugiau nusidėti sapnuodama, bet negaliu jo atsikratyti, 
nes jis mane masina, ir motinėlė Benita, kad nepravirktų iš bai- 
mės, kumščiu užspaudžia sau burną, Brigida turi mane išgelbėti, 
ji visoms padės, misijė Rakelė man pažadėjo, laiko prispaudusi 
kumštį prie burnos, kad nepravirktų iš baimės, nes tėvas Asoka- 
ras tebesisukioja šokėjo judesiais ant svyruojančio krėsliuko, del- 
nu pridengta burna nuryja raudą, kuri su skausmu kyla mano kri- 
tine, jaučiu savo ašaras, mano krūtinė kilnojasi ir kažkas, o Die- 
ve, vis kyla ir kyla, nebegaliu suvaldyti pykinimo, neleiski man, 
Viešpatie, taip elgtis, neapleisk manęs, ir kai ore ištiesta tėvo 
Asokaro koja tūoj tuoj nužengs, koplyčioje pasigirsta begėdiš- 
kas motinėlės Benitos kvatojimas, čia jau niekuomet nebus kop- 
lyčios, nes mano kvatojimasis galutinai ją išniekino... prelatas 
neišlaikė ir nuvirto. 

- Šūdas... 

Motinėlė Benita išnyra iš šešėlio mėgindama sutramdyti sa- 
vo kvatojimą, mudu skuodžiame altoriaus link, kad pagelbėtu- 
me pūkščiančiam, šnopuojančiam ir tuo pat metu keiksnojan- 
čiam kunigui atsikelti. 

— Ajajai, 0jojoj... 

Motinėlė Benita kartu su Muditu padeda jam atsistoti ant 
kojų. Vėl sudrimba ir pūkšdamas keliasi, purtosi dulkėtą suta- 
ną, rankomis persibraukia plaukus, kad suguldytų šaunų netik- 
rą juodumą. Staiga pasikeičia jo kvėpavimo ritmas. 

— Kodėl, motinėle Benita, nedavėte suprasti, jog čia esate? 

Jūs negalite atsakyti: buvau įmigusi. Geriau jau nieko nesa- 
kyti, nepasakoti, kad kalbėjausi su misijė Rakele, kuri man šį tą 
atskleidė, taigi geriau bus, jeigu ji pati jums tai pasakys... jūs 
galite kaip nors paveikti misiję Rakelę, kad ji mums pagelbėtų, 
o galarkivyskupas, nežinau kas, mums reikalinga prieglauda, 
nes čia - tik dienų klausimas... tačiau negaliu. Iylomis paklus- 
ti, kaip visuomet esu tylėjusi ir paklususi. 

— Kodėl nepasakėte Muditui, kad ateitų man padėti? 

TIVlėti. Tylėti. 

— Nežinau, ar prisimenate, bet aš skambinau jums ir prašiau 
paruošti man šitą lempą, nes noriu ją pasiimti... prieš tai, kai 
pasirodys antstoliai ir prieš nugriaunant surengs varžytynes... 

— Taigi,taigi... 

— Išsaugoti šį unikalų daiktą... 

— Taip, tėve Asokarai, juk visa kita - grynas šlamštas, su- 
prantu tai ir sutinku, buldozeriai sulygins viską su žeme, ant 
kurios ir buvo pastatyti šie Namai. O mes? Kaipgi aš, Mudi- 
tas ir senolės? Ar mus irgi nušluosite nuo Žemės paviršiaus? 
Iš jo suakmenėjusio tamsių akių žvilgsnio tampa aišku, kad 
Vaiko miesto ekonome man tikrai neteks būti. Mano kvatoji- 
mas mane sukaustė. Ne. Visos jau seniai čia esame įkalintos, 
nes jūš, tėve Asokarai, visai mus pamiršote, nei šelpiate, nei 
rodote menkiausią gailestį, todėl, kad niekam mes nerūpime, 
esame jau beveik ne Žmonės, o tik atliekos, taip taip, ir nesi- 
ginkite, jog taip nėra, mus žeidžia, kad mūsų likimai, kaip ir 
visas likęs Namų šlamštas, niekam nerūpi... kaip galite ma- 
nęs prašyti, jog taip nemanyčiau, jeigu jūs ir arkivyskupas metų 

metus palikote mus alkanas, pasiligojusias ir nuskurdusias li- 
kimo valiai... ne, Tėve... 

— Nurimk, dukra! 

— Prašote mane nurimti, o kodėl nepasakote, kaip man nusi- 
raminti“? 

"Tėvas Asokaras persimaino: dabar tampa didžiulis, juodas, 
visas pasidabinęs, tviskantis atlasu - neginčijama galia, savimi 
pasitikintis balsas, baltas pirštas griežtai grūmoja, grasinimai 
bus įvykdyti, nes jis pats tuo pasirūpins. 

— Tikrų tikriausia disciplinos stoka, motinėle Benita, ir ne- 
galiu su tuo taikstytis. Teks pasikalbėti su jūsų vyriausiąja, ši- 
taip toliau tęstis negali. 

— Jau šeštas mėnuo, kai apie ją nieko negirdėti. Taip užsiė- 
musi, kad net jai paskambinus nesivargina prieiti... 

— Geraijau, gerai, baikim... rytoj pasiųsiu ką nors pasiimti 
lempelės, palikite man ją priemenėje pas Ritą. Dabar pasiim- 
siu smilkalus, paskui, kai lempa bus nukelta, tegul Muditas 
užkala visas koplyčios duris. Jas atidarysite tik atvykus sura- 
šyti inventoriaus. 

Jau pasiruošęs dingti iš koplyčios. Pasisuka altoriaus pusėn. 
Buvo besižegnojąs, bet atsiminė, kad ostijos tabernakulyje jau 
nebera, kad taijau ne tabernakulis, kad jis, tėvas Asokaras, gar- 
bus prelatas, laiko ją po sutana, sau prie krūtinės, visai prie 
širdies. Vėl grįžteli į vienuolę. 

— Su Dievu, Motinėle. 

— Su Dievu, Tėve. 

- Šitą... 

Senjoro Asokaro veido išraiška sušvelnėja. Akimirką jo akys 
vėl apsigaubia atlaso švelnumu. Vienuolė atlaiko jo žvilgsnį. 

— Taip, Tėve? 

— ...tikiuosi, niekam apie tai nepasakosite... 

Dabar jau padėties šeimininke tapote jūs, motinėle Benita, 
dabar jau jūs nenudelbiate akių, nes puikiai žinote, kad ne jūsų 

konvulsiškas kvatojimas išniekino koplyčią, o nešvankus žo- 
dis, kunigui nuvirtus nuo kėdės. 

— Apie ką niekam nepasakoti? 

Klausiate griežtai, kaip ir dera, nors supratote: niekam nepa- 
sakoti, kaip juokingai jis atrodė šokčiodamas ant girgždančios 
kėdutės, niekam nepakartoti nešvankaus kunigo ištarto žodžio. 
Tačiau jums reikia, kad šitas kunigas, šitas jus žeminęs Žmogus 
maldautų, kad šitaip pasakęs, pats prisipažintų save pažemi- 
nęs. Taip. Tegu dvigubai sušvelnina savo atlasinį žvilgsnį ir pri- 
deda pompastiškų žodžių, kad ji liktų diskretiška jo atžvilgiu. 

— Nieko, motinėle Benita... nesvarbu... 

Tik spalvota liepsnelė, vis dar gyva, skausminga lyg stram- 
pas, kybantis šalia altoriaus. Beliko užgesinti ir nukabinti šį 
juvelyrinį dirbinį, jau nesvarbu, kas jo viduje, nes tėvas Asoka- 
ras išsinešė ostiją, tik talpykla dabar svarbu, nes yra vertinga, 
tai unikalus dirbinys, Motinėle. Nors liepsnelė tebedega, dabar 
čia tik dar viena tuščia Namų patalpa. Kaip ir kituose kamba- 
riuose, jaučiame plyšiuose švilpiantį vėją. Langas, išdaužtais 
stiklais, gal net du ar trys, reikia saugoti vitražus. Viename kam- 
pe nenustoja kažką graužusios žiurkės, tarytum stengdamosi 
pasislėpti nedegtų plytų sienos gilumoje. Aš vis dar galiu mels- 
tis tame tuščiame kiaute. Raudonoji liepsnelė - tai mano susi- 
taikymas... kas mūsų laukia, o mano Dieve, kai nugrius šitos 
molio sienos. Nenoriu apie tai galvoti. Užmerkia akis. 

— Mano Viešpatie Jėzau Kristau, Tikrasis Dieve ir Žmogau... 

Atmerkusi akis suvokė ir vėl užsnūdusi. Ar ir vėl, Muditai? 
O galčia tik to paties sapno kita dalis? Nebylusis Muditai, ne- 
palik manęs vienos, kur tu, nujaučiu žlugimą... mano grasini- 
mai nieko negąsdina, mano maldos taip ir lieka nesukalbėtos, 
nes aš nuvargusi užsnūstu... eisiu prigulti, nes esu jau sena, ne- 
galiu atskirti, kada būdrauju, o kada snūduriuoju... uždek žva- 
kę, Muditai, pašviesk kelią mano celės link, kad savo lovoje 
surasčiau prieglobstį. 

Antstoliai atrakino koplyčią ir viską iškraustė, koridoriuose 
sukrovė visus iš varžytynių parduodamus daiktus, prie kiek- 
vieno buvo prikabinta kortelė su numeriu: kirvarpų išgrauž- 
tos klausyklos, daugybė paauksuotų, klibančių kėdučių, ap- 
trauktų nublukusiu, dėmėmis išmargintu ir skylėtu damastu, 
mediniai suolai, paminos su marmuro imitacijomis, dulkėto 
aksomo klauptai girgždančiomis spyruoklėmis. Antstoliai mo- 
tinėlę Benitą perspėjo: 

— Visa tai padengs gal tik išlaidas už anglis. 

— Pasakykit apie tai ir tėvui Asokarui. 

— Gerai, tegu per daug nesitiki. 

— Nemanau, kad labai ko tikėtųsi. Jau seniausiai išsigabeno 
viską, kas buvo vertingesnio. 

Antstoliai pasiėmė ir vienintelį koplyčios pasididžiavimą ir 
puošmeną: keturis didelius šio šimtmečio pradžios vitražus, 
vaizduojančius keturis Namų geradarių būrelius; apsigobusios 
juodomis skepetomis, palinkusios virš maldai sunertų rankų, 
jos klūpo, o jų taurūs vardai švyti kiekvieno vitražo apačioje, 
pirmasis būrelis pusračiu supa piršteliu mosuojantį arkangelą 
Gabrielių ir Mergelę nekaltomis akimis, antrasis vitražas vaiz- 
duoja Nekaltą Prasidėjimą, trečiajame vitraže - šventoji Ona 
priimanti be nuodėmės pastojusią Mergelę, ketvirtasis būrelis 
apsupęs Mergelę, lankančią šventąją Izabelę, kurios įsčiose 

džiaugiasi jau pradėtas šventas Jonas Krikštytojas, nes šis ap- 
"kabinimas jį taip pat gelbsti nuo gimtosios nuodėmės. Vitražai 
buvo Katalonijos meistrų darbo, pasak kai kurių žinovų, labai 
meniški, įdomūs, rodantys to meto skonį. Nukėlę nuo langų, 
juos atrėmė į skliautuotos galerijos kolonas, kad varžytynių die- 
ną apšviestų saulės spinduliai, - spalvos iš tiesų buvo nepa- 
prastai gražios, krašteliai ir puošmenos priminė kiniškas ger- 
ves, lotosus ir kažkokius varliagyvius, ir potencialūs pirkėjai 
bent kiek už juos sumokėtų, nors kokiems velniams gali reikėti 
šių vitražų, šitos skaistaveidės juodai apsitaisiusios senjoros, 
kurių vardai jau niekam nieko nepriminė, meno kūriniui vertės 
nepridėjo, nors gal ir buvo šio to vertos. Koplyčios su kryžmai 
užkaltomis durimis sienose liko Žiojėti keturios didžiulės sky- 
lės. Kadangi varžytynės buvo atidėliojamos, tuose plyšiuose ke- 
letas paukščių pradėjo sukti lizdus, o vorai meistravo savo efe- 
meriškus vitražus, kuriuos išpustydavo vėjo gūsiai, naktį blaš- 
kantys senolių uždegtų žvakių liepsną - iš lauko menkutės švie- 
sos nesimatė. Pasodinta aukso ir raudono damasto soste, pasta- 
tytame tiesiog priešais altorių, kuris dabar buvo viso labo tik 
medinė pakyla, Iris Mateluna nusičiaudėjo. Dora pridūrė: 

— Sveika, Marija Nekalčiausioji. 

Vaikas, gulintis Iris sterblėj, irgi nusičiaudėjo. 

— Tu pastojai nuo Šventosios Dvasios. 

— Apsisiausk skara, Iris, ir gerai apgobk vaiką, nes šiuo metų 
laiku kaipmat gausi bronchitą, sako, jau ir gripas siaučia apy- 
linkėje. 

Iris kilsteli nėštumą slepiančio kavos spalvos apsiausto apy- 
kaklę, tą neramų, varginantį, varžantį nėštumą, visų nuogąsta- 
vimui tebesitęsiantį mėnesių mėnesius, kartojame sau, kad tai 
stebuklas, stebuklas, Brigida taip sakė, oji tuos dalykus išma- 
no, kai pastojama stebuklingai, nėštumas gali būti trumpas ar- 
ba daug ilgesnis nei įprasta, kai pats kūdikėlis nuspręs, kad jau 
atėjo tinkamas momentas mums kartu su juo keliauti dangun, 

tuomet ir užgims, gerai būtų greičiau, kol dar Namų su žeme 
nesulygino, nes niekas nežino, kas tada mūsų laukia, kur mus 
pasiųs, visos nerimauja, ir kaip gali būti ramus, bet nereikia 
bijoti, o tiktai pasitikėti kūdikėliu, viskas išsispręs, kai tik jis to 
panorės, kol kas mes turime rūpintis Iris, klastinga pasidarė ši 
mergiotė, pikčiurna, tačiau reikia jai paklusti, garbinti maldo- 
mis, giesmėmis ir degančiomis žvakėmis. Vaikas dar kartą nu- 
sičiaudėjo. 

— Saugok jį, Iris... 

Šioji nusižiovavo. 

— Gerai jau, gerai. Vakarykštė šventė buvo baisiai nuobodi. 
Pasižiūrėkit, kaip kūdikis sloguoja. Jeigu rytoj nesurengsite įdo- 
mesnės šventės, įskųsiu jus visas motinėlei Benitai. Na, gerai. 
Jau nusibodo ištisai čia sėdėti su kūdikiu ant rankų, eime vi- 
dun. Noriu miego. Noriu prigulti. Kūdikis visas šlapias, todėl ir 
čiaudi. 

- Šlapimas neatšąla, jis laiko šilumą. 

— Tačiau tik tuo atveju, Amalija, jeigu jo kelnytės neperšlam- 
pamos, o mes tokių neužmovėme... 

— Ak, šit kaip? Nežinojau. 

— Ar tamsta, Amalija, apskritai ką nors žinote"? 

Prieš mėnesį, kai antstoliai prisistatė ruošti daiktus varžyty- 
nėms, tėvas Asokaras įsakė išnešti visas šventųjų statulas. Se- 
nolės nuliūdo, kad jų koplyčia liko tuštutėlė, nors ir žinojo, kad 
nėra čia daugiau koplyčios, ji pasmerkta. Bet Muditas sakęs 
joms nebūti kvaišoms ir nelieti ašarų, tegul eina į jo kiemelį, 
tenai ir suras gipso gabalų nuolaužų, mantijų, šermuonėlių kai- 
liukų, brangakmenių, kažkokios kankinės kumštį, mušantį sau 
į krūtinę, aureolių, karūnų, nublukusių akių ir galvos gabalų su 
smegenų likučiais; suvešėjusioje žolėje tarp piktžolių reikia at- 
rasti piktąsias gyvates be liežuvių, palaidotus veidus, skaudulių 
išklaipytas kojas, rožinį narstančius ir gipsinę knygą vartančius 
pirštus. Muditas įtikino jas galėsiančias susikurti kitus šven- 

tuosius, jeigu arkivyskupas šituos iš jų atims, negirdėtas daly- 
kas palikti koplyčią lyg kokį baraką. Senolės didžiavosi savo 
žygiais ir savo kūriniais. Daug laiko praleido šitaip besisma- 
gindamos, net pamiršo Iris su kūdikėliu, todėl, kad kurti naujas 
būtybes, savavališkai dėlioti kitus asmenis, jungti daugiau ar 
mažiau tinkančias dalis virto tarytum žaidimu, ir ką gali žinoti, 
gal iš tų gabalų tikrai išeis koks šventasis, tačiau ar tai svarbu, 
juk yra Muditas, dabar jis negali sunkiai dirbti, todėl vargiai 
įdomesnius gabalus, ko gal jos nepastebėjusios, Iris tarp kiaul- 
pienių dėlioja šventųjų figūras, Dora - šalia gervuogių krūmo, iš 
po į Joną Krikštytoją panašaus šventojo išrauna su šaknimis kra- 
po stiebelį, reikės iškasus duobutę persodinti kitur; sparnas su 
moters veidu, Magdalenos šukuosena ir ugnim nesispjaudantys 
slibino nasrai, trupučiu dažų reikia paslėpti liniją ant sprando, 
prie kurio lipdysime šitam kūnui nepriklausančią galvą, neslėp- 
kite jos, čia palaimintoji Ines de Askoitija, ji visą gyvenimą ant 
kaklo turėjo randą, todėl dėvėjo kyką, ir šie Namai pastatyti jai 
įkalinti ir paslėpti. Amalija sako: 

— Bet jos garbinti negalėsime, nes beatifikacija nepatvirtin- 
ta. Vargšelė misijė Ines. 

— Bet 11 neatmesta. Sako, į Romą nugabens visus dokumen- 
tus, tenykščiai advokatai ir ambasadorius tuo klausimu pasirū- 
pins, nors kalbama, kad ambasadorius prie Šventojo Sosto yra 
komunistas, todėl beatifikacija ir nepatvirtinta. Dabar svarbu 
sulaukti, kada pasikeis valdžia ir pasiųs tinkamesnį ambasado- 
rių tam reikalui įgyvendinti. 

Kiek pagalvojusi Amalija taria: 

— Vadinasi, dar blogiau išeina. Šventosios Ines de Askoitijos 
statulos negalime statyti. Sako, jog valdžia, sužinojusi, kad dar 
prieš Romai kanonizavus šventojo kultą, jo statula jau garbinama, 
paskelbs jį stabu, tuomet kardinolai sutartinai papurtys galvomis 
ir pasakys ne, čia viena iš pagrindinių beatifikacijos sąlygų. 

— Iš kur ji tiek visko išmano? 

— Kodėljos paisote, jeigu ji nieko neišmano? 

— Amalija, argi nesuprantate, kad čia tik bobučių pasakos? Ir 
neverkšlenkite dėl niekų... 

— Ašvisai neverkšlenu, tik mano nesveika akis ašaroja. Ne- 
pasisekė rasti švento arkangelo Gabrieliaus pirštelio... 

— Nagi, pažvelkit, šitas šventuolėlis man puikiai pavyko. 

— Keistokas, striukomis kojomis... 

— Ir didžiagalvis... 

— Nesvarbu, jis bus šventasis, nes sudėjau iš kitų šventųjų 
dalių. Na, Muditai, kaip jį pavadinsime? 

Senolės apspinta mane tarp žolių, gipso gabalų, turi apsi- 
spręsti, ir mano teptuku ant savo anarchiškų kūrinių pjedestalo 
užrašo šventųjų vardus. Pirmoji - šventoji Brigida, plonais pirš- 
tais, neišvaizdi, jausminga veido išraiška. Šventasis Fidelis, pa- 
gal barzdą, jam dar pripiešiau trijų dalių perpetę su šoviniais. Ir 
šventasis Cheronimas, varpomis puošta galva, toks patenkin- 
tas, aš visą rytą praleidau saulėje, suklaupusioms ir murman- 
čioms aplink mane senolėms ieškant skaistaus mano akių mė- 
lio. Palaimintoji Ines de Askoitija su giliai paukščio perrėžtu 
kaklu ir atlėpusiomis ausimis jau nuo pat pradžių buvo viena 
populiariausių šventųjų. Šventoji Peta Ponsė gašliu žvilgsniu ir 
šventasis daktaras Asula, kuris, vienu balsu nusprendėme, la- 
bai panašus į Amaliją, jo nesveika akis vis ašarojo ir ašarojo... 

— Bet, Amalija, ar taip svarbu, kad šventam Gabrieliui trūks- 
ta pirštelio"? 

— Labai svarbu. 

— Jau beveik baigei jį surinkti. Leisk mums įkelti į Mudito 
karutį ir nugabenti į koplyčią, ten jis puikiai atrodys. 

— Nenoriu. Gal tuomet, kai rasiu pirštą. 

— Ir ko toji kvaiša taip jaudinasi dėl kažkokio piršto? 

Ašarodama Amalija šliaužioja tarp gervuogių atvašų ir to- 
liau ieško. 

— Nekreipkit įją dėmesio, kraustosi iš proto. 

— Po vargšelės Brigidos mirties jai kažkas pasidarė. 

— Niekuomet nesu mačiusi švento Gabrieliaus pirštelio. 

— Neilgai jau bus Amalija su mumis. 

— Neilgai. 

Gabena savo kūrinius Mudito karučiu, kad užpildytų koply- 
čios tuštumą, stato juos aplink soste įsitaisiusią Iris Mateluną 
su vaiku ant rankų, pro keturis langų plyšius skverbiasi vėjas. 

Jau ne tik jų septynetas žino paslaptį. Po Namus kažkokiu 
būdu pasklido gandai... sako, kad koplyčioje... sako, kad Iris 
Mateluna... sako, kad ją supa degančios žvakės, pati apkaišyta 
gėlėmis ir puokštėmis, sako, kad ji daro stebuklus, sako, sako... 
šnabždamasi net pačių atokiausių kiemelių kertėse, girdisi sėli- 
nantys žingsniai, senolės šnipinėja, piktai šnairuoja viena į kitą 
virtuvėje, ant liežuvio galo sukasi gudrūs klausimai... sako, 
kad... žingsniai, šešėliai, kuždesiai, prie pertvarų priglaustos 
ausys, kaip nepasklis gandai, kai kalbama apie stebuklą, sup- 
rantama, kad gandai sklando, taig; į slaptąjį ratelį priimti reikė- 
jo vis daugiau ir daugiau senolių, nes jeigu jas pavysim, gali 
mums pakenkti, kaip toji, kuri gyvena skalbimo kiemelyje, tik- 
ra liežuvautoja, visos jos pavyduolės, įsibrovėlės, įkyrios peš- 
tukės, ir ką padarysi, kad Iris nėštumas taip ilgai užsitęsė, rei- 
kia melstis, būrelis senučių naktimis koplyčioje kalba vieną ro- 
žinį po kito, susibūrusios aplink soste įsitaisiusią Iris su kūdi- 
kio ryšeliu ant kelių, su savo lėlyte, kurios už nieką pasaulyje 
nepaleistų iš rankų, kalba poterius ir psalmes, kad ši nuobo- 
džiaujanti mergiotė lengvai, be komplikacijų pagimdytų, kad 
galiausiai gimtų tikras kūdikis ir nereikėtų terliotis su šiuo pa- 
kaitalu, reikalingu pikčiurnai mergiotei nuraminti, tegu paga- 
liau užgimsta vaikelis be nuodėmės pradėtas, kad ir jos prieš 
mirtį dar gautų pasūpuoti jį savo glėbiuose, jei kartais vaikas 
nepasiimtų jų prieš mirtį į dangų. Nekreipdamos dėmesio į kop- 
lyčios kampuose ūžiantį vėją, kosulį, čiaudulį, plaučių uždegi- 

mo baimę ir snaudulį, kuris tai vieną, tai kitą pakerta vidury 
psalmės, senolės meldžiasi ir meldžiasi, lankstosi Iris, ir tas jai 
patinka, nes kelia juoką, smilko ją kvepiančiais dūmeliais, net 
mis, klaupiasi prieš ją ant kelių, tegu užgimsta pagaliau vai- 
kelis, jos jau pasiruošusios žengti su juo į dangų, nes tai Bri- 
gida joms yra pažadėjusi, pasiėmė tik po keletą daiktelių, tiek, 
kiek galima surišti į ryšelį: žadintuvą, šaliką, kortų kaladę lošti 
„briską“, nes tenai šiukštu nevalia lošti „banko“, argi nežino- 
te, kad tai velnio žaidimas, arbatinuką, o gal net ir šių daiktų 
mums nereikės imti, nes, sako, kad danguje viskuo aprūpina, 
1r, be to, - viskas nauja. 

Įsisupusi į apsiaustą Iris eina vis storyn ir storyn. Jos akys 
padažytos. Suskaičiavau, šiandien ji nusičiaudėjo aštuonis kar- 
tus. Na, bet šiandien ypač šalta naktis. Ir aš panašiai tiek nusi- 
čiaudėjau. Kadangi iš nuobodulio snūduriuoja savo soste, man 
net nenuvalo snarglių. Atgabena mano karutį. Pačiu laiku. Iris 
atsisėda ant pakylos. Mane padeda jai ant kelių. Ji gera mama, 
todėl primygtinai reikalauja užmauti man vaikišką vilnonę ke- 
purę su bumbulu, kad neperšalčiau. Senolės užkala lentomis 
koplyčią, kaip buvau užkalęs aš, tarytum čia po antstolių nie- 
kas nebūtų nė kojos įkėlęs. Dvi senolės su laikraščio gniužu- 
luose įstatytomis žvakėmis klibikščiuoja pačiame priešakyje, 
iš paskos dardena mane ir ant pakylos sėdinčią Iris, paskui seka 
virtinė sąvadautojų ir apsiskarmaliavusių pribuvėjų, žolelėmis 
kvepiančių žiniuonių, būrėjų, raudotojų, auklių, žemesnio ran- 
go raganų, net neįtariančių, kad yra raganos, besimeldžiančių, 
kosinčių, liežuvaujančių ir šniurksinčių. 

Nuo tada, kai daktaras Asula atliko man operaciją, pasikeitė 
ne tik mano veido bruožai, liko plokščia kaukė be jokių bruo- 
žų, irjų niekas nepasirūpino nupiešti. Mane sumažino iki da- 
bartinio dydžio, pasisavindami aštuoniasdešimt procentų ir pa- 
likdami tik dvidešimt, mažytis ir paliegęs, aš sutelktas aplink 

savo žvilgsnį. Senolės nuneša mane į rūsį ir paguldo į vieną iš 
lovų. Staiga senolių būrys pagausėjo, o rūsio patalpa nėra dide- 
lė, moterys, dėl Dievo, nebūkit įkyrios, kitą dieną ir tave įleisi- 
me, Liusi, dabar nesutilpsime visos norinčios pasižiūrėti, kaip 
Iris keičia savo lėlytei vystyklus, norime padėti, visos netilpsi- 
me, mums kliudysite, o darbo tikrai yra daug, kai prireiks, tuo- 
jau pakviesime. Nagi, Iris, leisk mums tave nurengti, apsivilk 
naktinius marškinius ir gulkis, jau vėlu, laikas meldžiantis kop- 
lyčioje taip greit prabėgo, Iris pati nori pervystyti savo kūdikį, 
tačiau nori, kad ir mes jai pagelbėtume, ne juokas vienai per- 
vystyti tokią didelę lėlę kaip ši. Išlaisvina mane iš vystyklų. 

- Ši lėlė ne tokia mižnė kaip Damiana. 

Jų akys spokso į mano sušalusią lytį. Jos mano, kad čia Mu- 
dito falas, bet ne, jis tiktai apsimetęs paklusniu Mudito falu, 
nors, Iris paprašius, man jį apskuto, kad falas liktų glotnus lyg 
berniuko, tai jūsiškis, don Cheronimai, tai jis lietė jūsų žmoną, 
kadangi man pavyko pasprukti anksčiau, nei daktaras Asula jį 
pakeitė. Paima mano falą ranka ir plauna jį kempine, šneku- 
čiuojasi, koks šlykštus daiktas, nežinia, kodėl kai kurios mote- 
rys gali būti tokios gašlios, barsto jį talku tarytum ledinuką, 
kurį ruošiasi praryti, kad išnyktų, kaip išnyko ir užkrėstas don 
Cheronimo falas, jau metų metus neliečiantis Ines, nes aš ne- 
noriu, kad ją liestų, todėl savo pajėgų falą slepiu po berniuko 
falu, dėl Dievo, kada gi pagaliau gims tikrasis kūdikis, kad ne- 
bereikėtų daugiau su Muditu daryti kiaulysčių, nes vaikui visa 
tai daryti nėra bjauru, aš jau netenku kantrybės, kiekvieną kar- 
tą, kai ateina eilė prausti Muditą, man norisi vemti, prausk jį 
pati, Iris, čia tavo lėlė, palieki mums visa kas sunkiausia, o pati 
1siesi, kai mes plūkiamės, kiek dar versi mus laukti to kūdikio, 
pasakysiu tau, kad kai kurios jau ima abejoti, nemanyk, kad 
visi kuždesiai yra geranoriški, daugelis dvejoja, kitos - papras- 
čiausiai išgąsdintos, sako, kad tai neteisėta ar kas nors pana- 
šaus, vieną dieną girdėjau kalbant, kad yra tokia senolė, iš Pal- 

mės kiemelio, taigi ji sako, kad čia - tikras nusikaltimas ir ji 
praneš policijai, nes visos esame beprotės, beveik visos gyve- 
nančios prieglaudoje žino, kad čia kažkas vyksta, nujaučia, kad 
mūsų slaptais pokalbiais kas nors dangstoma, mes pačios jau 
imame dvejoti, matai Amaliją, dieną naktį vaikštinėja ieškoda- 
ma švento Gabrieliaus pirštelio, čia jau nė neužsuka, paskubėk 
tad, Iris, dėl Dievo, ką reikės daryti, jei dar prieš vaikui gims- 
tant nugriaus Namus, mus išmes į gatvę išmaldos prašyti, mie- 
goti tarpuvartėse ir parkuose, ne, nebūkit kvaišos, nieko neiš- 
mes, nors ir griaus, tai bus vienas svarbiausių gimusio kūdikio 
padarytų stebuklų, o kol kas žaiskime su Muditu, kuris leidžia 
su juo elgtis kaip tinkamoms, nes vargšelis kažkoks apkvaitęs, 
apsnūdęs, atrodo nei gyvas, nei miręs. Motinėle Benita, kas ga- 
lėjo nutikti tam vargo vyručiui? Jūs sakote neišmananti, ką. su 
juo daryti. Jau visiškai jums nepadeda. Kartais pasislepia, o 
Namuose jis puikiausiai orientuojasi, nes apsigyveno čia anks- 
čiau nei mes visos ir pati motinėlė Benita, tarsi kiaurai žemę 
prasmenga, mums būreliais tenka eiti jo ieškoti po galerijas, 
koridorius, kiemelius, palėpes, iki surandame, nes Iris baisiau- 
siai ant mūsų tūžta, siunta ir draskosi arba čaižo mus variniais 
strypais, kad nedelsiant surastume ir atneštume jos lėlytę, ki- 
taip ji puls nuo laiptų ir pribaigs stebuklingą kūdikį, tada nebus 
ir jokio stebuklo, o mes visos liksim kvailių vietoje ir grauši- 
mės nagus, pažiūrėsiu, ką tuomet darysite, nebus stebuklo, jo- 
kio stebuklo, visos senos ir nukaršusios išmirs, taigi greičiau 
suraskite mano lėlytę, o jei ne, visas jus įskųsiu motinėlei Be- 
nitai, kad nubaustų, ir tėvui Asokarui, kad išmestų gatvėn, aš 
mintinai žinau arkivyskupo telefono numerį, paskambinsiu ir 
viską jam išklosiu, jei tik nesurasite mano lėlytės, jau dvi die- 
nos, kaip mano kūdikėlis kažkur bastosi paklydęs, ir mes šlub- 
čiodamos, beveik aklomis, - nes man iškilo didžiulis miežis, o 
tai mane labai vargina, ir aš bučiuoju savo škaplierius, kad mū- 
sų paieška būtų sėkminga, - apgaubtos niekad neprašvintan- 

čios tamsos turime išsisklaidyti po visus Namus, koridorius, 
kuriais niekada nėra tekę vaikščioti, po kiemelius, kuriuose 
striuoksi triušiai, pažvelk, Rosarija, šiame kiemelyje užsiveisė 
zuikių šeimyna, nupilkim vieną, koks skanus ištroškintas čes- 
nakų padaže, dabar su maistu visai riesta, atsiminkite, kad zui- 
kius radome tenai, vidiniame kiemelyje, iš kur jau čia zuikiai, 
Karmela, nebūk kvaiša, moteriške, triušiai, ir tiek, bet triušiai 
irgi tinka maistui, tai net ne triušis, tai kujis', iš kur šiame 
kiemelyje galėjo atsirasti kujų šeimyna, aš negaliu pasakyti. Mu- 
dito niekur negalime rasti. Iris klykia, kad visas mus įduos, stovi 
įsitvėrusi laiptų turėklo, pasiruošusi užmušti savo vaiką, jei neat- 
nešime jai lėlės, staiga Rita šūkteli, jog jis čia, suradau jį, sėdi ant 
žemės rankomis apglėbęs kojas, veidą įspraudęs tarp kelių, nuri- 
męs, gerutis tas Muditas, nesipriešindamas leidžiasi pakeliamas 
ir nuvedamas pamaitinti, bet tik truputėlį, nes dabar beveik ne- 
valgo... kai vėl nuklysta, viskas būna kitaip, nes kai jį aptinkame 
ir jis sumoja, kad tuojau bus nutvertas, puola bėgti kaip pašėlęs, 
kol pagaliau - Iris kartais tenka užrakinti jos kambaryje, kad ne- 
pasidarytų sau ko blogo, tiek nerėktų ir nečaižytų mus strypais — 
surandame Muditą, stypsantį kokioje patalpoje, kur laikomi seni 
žurnalai, laikraščiai ir knygos, lindynėse, kurias įsirengia iš gau- 
sybės nereikalingo popieriaus, žurnalų šūsnių, žiurkių apgraužtų 
knygų, laikraščių ryšių, sudraskytų enciklopedijų, dėmėmis iš- 
margintų knygų prašmatniais aptaisais, kurių dažai ilgainiui iš- 
bluko, kartais atrandame jį skaitantį, sako, kad Muditas yra per- 
skaitęs visus iki vieno Namuose laikomus dienraščius, žurnalus 
bei knygas, todėl dabar yra toks nusilpęs, be to, kai jį aptinkame 
tose landynėse pasislėpusį bereikšmių raidžių olose, jis vėl sprun- 
ka nuo mūsų, laipioja laikraščių kupetomis, kartais vos ne iki 
dangaus, bet mes, įbaugintos Iris grasinimų, nors jau mūsų kau- 
lai ir braška, dejuodamos ropščiamės šūsnimis sukrautų Zigzag, 

La Esfera ir Je Sais Tout, jų išdėstymą puikiausiai atsimenu, 
medžiodamos mane nelyginant žvėrį, kviesdamos į pagalbą dar 
daugiau senolių, iki užspeičia mane kampe, Muditai, Muditai, 
nekvailiok, pasiduok, kodėl priešiniesi, mes tave mylime, nie- 
kuomet nenuskriaustume, tenorime paprašyti tavęs palinksminti 
Iris, kol vaikelis užgims. 

Imasi mane vystyti, vynioja į skarmalų vystyklus, pėdos tvir- 
tai suveržtos, paskui apvynioja kojas, kad nevaliočiau pajudėti. 
Kai pasiekia mano falą, apvyturiuoja lyg grėslų gyvulį, tarsi 
nujausdamos, kad po vaikišku apvalkalu gebu jį kontroliuoti, 
nė nenumanote, ką slepiu, ir mano falą pritvirtinusios prie šlau- 
nies standžiai suvysto, kad galutinai nukenksmintų. Paskui įki- 
ša mane į maišą primenantį daiktą, prieš tai rankas pritvirtinu- 
sios prie kūno, galiausiai tampu panašus į kukurūzo lape įvy- 
niotą masę, tik mano galva kyšo. Esu paguldomas į lovą šalia 
Iris, šito ji reikalavo, kad apramintų savo pyktį: kad mane kaip 
reikiant suvystytų ir jos lėlytę paguldytų lovoje šalimais, po 
antklode, nes jai labai patinka miegoti kartu su savo kūdikėliu, 
kaip ir jos tėvas su motina miegodavę su ja vienoje lovoje ir, jai 
užmigus, darydavę nanai, kol pagaliau atėjo rytas, nuo kurio 
Iris daugiau nieko neatmena, ir viskas išsitrynė, liko dabartis 
su lėle šalia jos, lovoje, kad galėtų žaisti. 

— Antai tavo mažylis, Iris. 

— Dabar jau miegok. 

- Ir jiš tegul užmiega. 

— Laimei, ši būtybė nėra tokia aikštinga kaip Damiana, už- 
miega akimirksniu, be jokių verksmų. Bet, Iris, nesileisk, kad 
kiauliškai su tavimi elgtųsi, kad tavęs neliestų, o jo pypelis ne- 
sistotų, stipriai jį suvystėme, tegul miega su tavimi, kaip tikra 
lėlytė, Muditas iš tiesų yra beveik kaip lėlytė, liks neįgalus, 
geras tasai vargšelis, galintis būti ir šventuoju, pamenate jo veido 
išraišką, kai užtikome skaitantį kažkokią į Bibliją panašią kny- 
gą paauksuotais viršeliais, o storos knygos juk paprastai būna 

Biblijos, kai kas yra matęs jį rašinėjantį tokius dalykus, kuriuos 
kiti vadina apmąstymais, O juos irgi šventieji rašo, taigi nėra 
jokios baimės, kad miega šalia Iris, kuri yra pateptoji, bet sako- 
ma, kad šventąjį ir šventąją skiria tik dvasingumo siena, taigi 
geriau imtis priemonių, pagaliau juk ir dalis vyro vis tiek lieka 
vyru, O tie vyrai — tikri paršai, tik ir ieškantys progų pasimėgau- 
ti mergiotėmis, reikia suvystyti jį, kad savo purvinomis vyriš- 
komis rankomis jos nepaliestų, nes savo godžiu kūnu, kurį rei- 
kia palaidoti, jeigu kartais ją paliestų, gali sukelti vargšelei blo- 
gų minčių, 0 tai yra nuodėmė, tuomet Iris jau nebebus pateptoji 
ir nekalta, o jeigu nebebus išskirtinė ir nekalta, tuomet stebuk- 
las neįvyks, nebebus ir vaiko, reikėjo pasakyti jai, kad laukiasi, 
gal nebūtų šitaip su mumis elgusis, viskas visai ne taip, kaip 
prie Brigidos, viskas pasikeitė, o jeigu nesulauksime stebuklin- 
gojo kūdikio, būsime pasmerktos likti šioje ašarų pakalnėje ir 
laukti giltinės, vieną siaubingą naktį ateisiančios mūsų pasiim- 
ti, miglotai įžvelgsime jos veidą, šitie Namai, sako, bus nušluo- 
ti nuo žemės paviršiaus, tegu misijė Ines ir atvažiuos iš Romos, 
kas laukia mūsų, kai Namus nugriaus, visi, net Viešpats, mus 
apleido, tik vaikelis ne, jis užgims mūsų išgelbėti, neleis išvež- 
ti mūsų valstybinės labdaros įstaigos furgonu, kaip tai atsitiko 
vargšelei Mersedes Baroso, sumesti mus visas pūti į bendrą ka- 
pą, juk, Žinoma, nė viena nesipriešintume tokioms laidotuvėms, 
kokias misijė Rakelė ištaisė Brigidai, tokių šeimininkių kaip ji 
daugiau nesurasi, visai kas kita būti palaidotai gerame karste, 
nekeltų tokios baimės, tikro balto marmuro nišoje, su išgravi- 
ruotu vardu, datomis ir visu kitu, ir visa šeima už ją meldėsi, iš 
visko buvo matyti, kaip jiems skaudu, kad vargšelė Brigida pa- 
simirė, tačiau tokių laimingųjų, kokia buvo Brigida, daugiau 
nėra, todėl mes turime labai saugoti Iris, nes tikimės kūdikio, 
kuris padarys stebuklą ir išvaikys juodas dėžes nešančius blo- 
gus vyrus, O savo šventu piršteliu palies mus dangun gabenan- 
čias karietas ir arklius, šie pavirs baltais, tuomet jau nebijosi- 

me, todėl, kad mes tikime baltų daiktų nepavojingumu, štai ko- 
dėl Brigida niekuomet nesigobdavo senjoritos Malu gimtadie- 
nio proga jai dovanota juoda skraiste ir šioji paliko naujutėlė... 
kas žino, kam ji kliuvo... galbūt ją nubalino ir ji tapo balta, nes 
stebuklai gali prasidėti bet kurią dieną, todėl reikia suskubti 
ruoštis ryšulėlius su būtiniausiais daiktais, kuriuos gabensimės, 
arbatinuką, žadintuvą, šiltas kojines, nes gali kilti didelis vėjas, 
bet kokios spalvos skraistę... 


Užgesina šviesas. Išeina. Palieka tik vieną senolę budėti kitoje 
rūsio lovoje. Girdžiu, kaip ji vartosi pataluose. Per tvarsčius ir 
skudurus, kurie varžo visus mano judesius, jaučiuosi apgaub- 
tas Iris kūno šilumos. Senolė užsnūdo. Kažką per miegus veb- 
lena. Miega net pasičepsėdama. Tu ir aš gulime vienas šalia 
kito jau išmokę suprasti, kada neritmingas senolių kvėpavimas 
pereina į miego stadiją, kai jos irgi atsiduria maišuose, kurie 
varžo judesius ir atima budrumą. 

Tu manęs nelieti. 

Ir nekalbini, reikia palaukti, kada ne tik budinčią senolę nu- 
sineš sapnas, bet ir akimirkos, kai viskas nutirps ir taps nepa- 
kenčiama, tada išdrįsiu pasiskųsti ir tavęs maldauti. "Tu pati jas 
išmokei mane standžiai vystyti, kad nė krustelėti negalėčiau, 
pasakei, prisibijau aš tos lėlytės, ir jos tavęs klauso, nes yra 
tavo įsčių vergės, tegul mane paguldo šalia tavęs taip, kad ne- 
judrumas mane paralyžiuotų, pradėtų gelti suveržtą nugarą ir 
norėčiau pakeisti padėtį, kad bent kiek palengvėtų, tik tu ma- 
nęs negelbsti, atsisakai mane pasukti, o pats aš pasisukti nega- 
liu, tuomet esu priverstas maldauti tavęs, Iris, Iris, tu viską su- 
manei, esu tavo galioje, žinau, pašnibždomis sakau tau: mal- 
dauju pajudinti mane nors truputį, man jau viskas nutirpo, ne- 

galiu ilgiau tverti, turbūt šia nepatogia ir skausminga poza lik- 
siu šiame rūsyje amžiams, turbūt išaušus, kai senolės išvynios 
mane iš skarmalų, nesugebėsiu nei žingsnio žengti, nei piršto 
ištiesti. 

Tavo kvėpavimas kitoks nei miegančių senolių. Daugiau ken- 
tėti nebegaliu. Nujaučiu, kad tuoj pat imsiu stingti. Imu mal- 
dauti: 

— Iris. 

Neatsakai man, kad vėlei turėčiau kaulyti. 

— Pasuk mane truputį į šoną. 

— Nenoriu. 

— Maldauju, Iris. 

Ir nė pirštu manęs nelieti. 

Nejudrus, beviltiškai statiškas, kaip visuomet, pajuntu kel- 
ties sausgyslės spazmus, jie plinta, ir skausmas apima kulkšnį, 
sukaustytą nejudrios padėties ir apmuturiuotą tvarsčiais, ir mėš- 
lungis plinta mano nutirpusių kojų sausgyslėmis, ir aš nepajė- 
giu pasipriešinti skausmui, O pasipriešinimui pakaktų menkiau- 
sio judesio, tačiau tu pasirūpinai, kad tysočiau kaip ilgas, mėš- 
lungis kyla aukštyn, stiprėja, apima visą mano kairįjį šoną iki 
pat rankos, iki raktikaulio, nebegaliu pasipriešinti net judinda- 
mas kaklo sausgysles, neturiu galimybės padaryti nė menkiau- 
sio judesio, galinčio apsaugoti nuo sąstingio, atėmei iš manęs 

galimybę judėti, nori paversti mane lėle, puikiai Žinai, kad ši- 
taip įvyniotas visai sustingsiu, o skausmas suries mane į ragą, 
turėsiu rėkti, bet nerėkiu, o tik vėl tylutėliai sušnabždu: 

— Iris. 

Tu neatsiliepi. 

— Tik truputėlį. 

— Ne. 

— Mirštu iš skausmo. 

— Pats prisiprašei. 

— Iris. 

— Ar tau labai skauda? 

— Aha. 

— Norėtum, kad apversčiau? 

— Aha... 

— Ir kaip man užtai atsilyginsi? 

— Tik pasakyk, ko nori. 

- Šūdinas melagis. 

— Ne, Iris... jau nebeištversiu daugiau... 

— Viskuo kaltos tavo melagystės. Kiek kartų esu siuntusi ta- 
ve, kad atvestum man vaiką užtaisiusį gaidį? Ir nieko. Vis pri- 
kuri istorijų, naujienų... kad kažkas tau sakęs... nė menkiausios 
žinutės apie gaidį, štai kaip tu elgiesi. Artimiausiomis dieno- 
mis turiu gimdyti. Gal jau ir pernešiojau, nelabai pamenu datą, 
čia, viduje, visos dienos panašios viena į kitą, bet nujaučiu, kad 
netrukus tai įvyks, taigi tas gaidys turi skubiai ateiti manęs pa- 
siimti ir pripažinti savo vaiką. Nenoriu, kad gimtų benkartas... 
jeigu užgims čia, Namuose, kažin ką pasakys motinėlė Benita? 
Jei nepristatysi to gaidžio dar prieš gimdymą, tave viskuo ap- 
kaltinsiu... 

Šnabždu: 

— Paklausyk, Iris... 

— Jokių derybų. 

— Turiu pasiūlymą. 

— Mane jau užkniso tavo pasiūlymai. 

— Šitas tikrai neblogas. 

— Netikiu nė per nago juodymą. 

— Paversk mane truputėlį. 

— Ne... | 

— Tai kaip įsakysi su tavimi kalbėtis? 

Iris paverčia mane į kitą padėtį lovoje, padeda atlaisvinti ir 
ištiesti kojas, jaučiu, lyg būčiau įkišęs jas į šaltą vandenį ap- 
malšinti sąstingį ir nuraminti skausmą. Aš Žinau. Iris leis man 

šitaip būti, kol išgaus, ko jai iš manęs reikia, tada vėl imsiu 
pamažu stingti, žinau, vėl su manimi kalbėsis, aš jai vėl ką nors 
žadėsiu už tai, kad mane apvers, ir skausmas nurims ar bent jau 
bus apmalšintas. Tyliai kalbu jai į ausį, kad nenubustų senolė: 

- Iris, turi suprasti, kad jo jau nebėra. Tavo vaiko tėvas pa- 
spruko išgirdęs, kad aš visur jo ieškau, galutinai pamečiau jį iš 
akiračio. Vos išgirsta, kad yra ieškomas, pakeičia namą ar rajo- 
ną, taip jo ir nesurandu, matytum, kaip turiu apsimetinėti ir per- 
sirenginėti, kad neįtartų, jog aš vis sekioju paskui... jis įsibai- 
minęs, nes yra persekiojamas, o tai labai baugina, kai ką nors 
persekioja, o kažkas kuria istorijas, kupinas įvykių, kurių nie- 
kuomet nebuvo, ir tik todėl, kad pateisintų tą baimę... 

— Jau nesuprantu tavęs... kalbėk aiškiau... 

— Kai naktimis išlaisvini mane iš tvarsčių senolei užmigus, 
priverti mane rengtis, išgini mane lauk kaip šunį ir atėmusi iš 
manęs raktus iki saulėtekio lūkuriuoji manęs slapstydamasi už 
vartų, Iris, tuo metu aš klajoju po miestą, koks baisus tasai mies- 
tas, nesuprantu, kodėl nori iš čia išeiti, juk esi viskuo aprūpin- 
ta, mane jau pažįsta baruose, viešnamiuose, mugėse, cirkuose, 
vietos teatrų galerijose, apstatytose lygiai tokiais pat mediniais 
suolais, kokiais anksčiau būdavo apstatyta koplyčia, jo ieškau 
visur, prisiekiu tau, bet visuomet išgirstu, jog jau kuris laikas 
čia nesilanko, jam kažkas pasakęs, kad kai kas jo ieško norėda- 
mas atkeršyti, tai jis pabūgęs patraukė kitu keliu, viena aišku, 
niekas net neįtaria, kad galiu būti keršto įrankiu, taigi ramia 
širdimi man viską pasakoja. 

Klausaisi manęs, tarytum pasakočiau kokį serialą. 

— Paklausyk manęs, Iris... 

— Sutinku, bet šiuose suknistuose Namuose negaliu pasilikti 
visam laikui. 

— Leidžiu tau išeiti, kada tik panori. 

— Ir kas iš to? Ar nesi minėjęs, kad Damiana suka ratus ap- 
link? Nenoriu daugiau regėti tos suskretusios senės. Išeisiu vie- 

na, juk būtent ji man sakė, kad gimdyti teksią ligoninėje, o te- 
nai su mergiotėmis prastai elgiamasi. Taip, aš irgi naktimis kar- 
tais girdžiu Damianą šmirinėjant apie Namus, ji švilpčioja, kad 
lipčiau per balkoną, bet aš nelipu, nenoriu su ja eiti. Geriau jau 
palūkėsiu, kol jis pats ateis manęs pasiimti, Žžaisiu su senolėmis 
stebuklo laukimą, kad jei kartais nesurastum gaidžio, senolės 
padėtų man pagimdyti ir auginti kūdikį. Neturiu jokio noro kla- 
joti gatvėmis su kūdikiu ant rankų ir prašyti išmaldos. Jei nesu- 
rasi gaidžio, privalai man gauti pinigų. 

— Apie tai ir noriu su tavimi pasikalbėti. 

— Apie ką? 

- Atlaisvink šiek tiek mano tvarsčius. 

— Visuomet šitaip mane apmulkini. 

— Atpalaiduok ir kai ką tau pasakysiu... 

Po patalais Iris stengiasi sugraibyti ryšuliu mane pavertu- 
sius raiščius ir skarmalus. Pagaliau galiu judėti. Turiu rankas ir 
kojas, nepaisant mėšlungio keliamo skausmo, atsparias prie- 
vartai ir amžino ryšulio diskomfortui, Iris, Iris, atlaisvink mane 
dar truputėlį ir aš atskleisiu dar kokį nors tave mulkinantį pla- 
ną, tarsi fotosesija šaunių nesąmonių virtinę, kad ja patikėtum 
ir tave joje įkalinčiau nelyginant muzikinėje dėžutėje, dar la- 
biau mane atpalaiduoji, man sakė, jog visiems prisiekinėja vien 
tave mylįs... dar laisviau... tik nieko negalėjęs tau duoti, nes 
pats buvo skurdžius... dar... kad nebuvo tavęs vertas... dabar 
anuos raiščius... kas iš to, kad ateis tavęs pasiimti, net išsimoks- 
linimo tavo vaikui užtikrinti negalės... priglundu visai arti tavo 
ausies, šiąnakt įtikinsiu tave liautis jo ieškojus, nėra prasmės, 
juk bet kuriuo momentu gali prasidėti gimdymas, be to, Romu- 
aldas buvo toks bėdžius, net Milžino galva, kurios dėka užtaisė 
tau pilvą, jam nepriklausė, tiesiog išgaravo tas Romualdas, ne- 
paliko nė ženklo, tarsi suniokoję Milžino galvą būtų sunaikinę 
ir patį Romualdą, geriau pamiršk apie tą kvailį, Iris, būk protin- 
ga, aš irgi noriu dingti iš šių Namų, nors ir labai mane gatvės 

baugina, kartais net geriau gulėti šalia tavęs suvyniotam ir visą 
naktį kęsti traukulių skausmus, kol išeisiu klajoti, tačiau dabar, 
kai mane išlaisvini, ištrenki iš Namų ir užsirakini iš vidaus, 
neleisi man net įeiti, jei ko nors tau nepranešiu apie Romualdą, 
per visas klajonių ir ieškojimų naktis mačiau daugybę namų, 
spoksojau pro langus ir dabar jau Žinau, iš kur gauti pinigų. 
Daug pinigų. 

— Niekingas vagišius. 

— Kodėl? 

— Gal aš ir kekšė, bet ne vagilė. 

— Kas tau sakė, jog esi kekšė? 

— Taigi Damiana. 

Nesi tu kekšė, Iris, esi nekalta išrinktoji, aš Žinau ir prisie- 
kiu, jog tai tiesa. Ir tylos apgaubtą naktį rūsyje audžiu tau prie 
ausies pasakos giją, kad išlaisvintum mane ir paleistum, kitaip 
skausmas mane pribaigs, taigi kuriu ir improvizuoju atsižvelg- 
damas į tavo reakciją: viename dideliame geltoname name, prie- 
šais seną ūksmingą parką kitapus upės, meluosiu ir pasakosiu 
tau apie tame geltoname name gyvenančius turtingus Žmones, 
už visą savo turtą ir galią, kurią jie turi, skolingus man, taigi 
nebus jokios vagystės, Iris, aš esu vargšas ir paliegęs, nes jie 
viską iš manęs pavogė, nesumokėjo nieko, ką turėjo sumokėti, 
nes jie neegzistuotų, jei manęs nebūtų, tai aš viską jiems sutei- 
kiau, apdovanojau grožiu, galia ir didybe, be manęs jie būtų 
tiesiog niekas, supranti, jų turtas, jų brangenybės ir visa, ką 
turi, priklauso man: rūsio patamsyje dega nauju melu susižavė- 
jusios tavo akys, kuriu, nes tave reikia apgauti, kad manęs ne- 
pribaigtum skausmu, taigi jei tiktai nori, galiu keliauti ir parei- 
kalauti turto, nevogti, tas turtas geltonai dažytame parko name 
priklauso man, nėra nieko lengviau, kaip tą turtą pasiimti, ka- 
dangi gerai pažįstu už pralobimą man skolingus žmones, ka- 
dangi puikiai atsimenu seifo kodą, paslėptą tarp knygų žalio- 
mis nugarėlėmis, jį laiko bibliotekoje, įėjus pakyli laiptais aukš- 

tyn ir pasuki į kairę. Kartais jis atsidaro savo seifą ir skaičiuoja 
milijonus. Aš galiu išnešti iš ten visą turtą, Iris, taip, Iris, taip, 
atlaisvink mane, atlaisvink dar truputėlį, dar, mes suskubsime, 
patikėk manimi dar kartą, ir tuos pinigus išleisime taip, kaip tik 
tu panorėsi. 

— Bet su tavimi gyventi aš visai nenoriu. 

— Gerai. Per pusę, kad galėtum daryti, ką nori. 

Mąstai. 

— Ne. Nesutinku. Esu nepilnametė. Geriau jau liksiu čia. Kaip 
atrodys, jei ateisiu į kliniką gimdyti kūdikio šitaip, kaip stoviu, 
be dokumentų? 

Tada sumurmu: 

— Susituokime. 

— Tik per mano lavoną! 

- Siūlau susituokti vien tam, kad galėtum daryti, ką norėsi, ir 
viskas. Su pinigais, kuriuos tau duosiu, ir santuokos dokumen- 
tais galėsi gyventi vargo nematydama, ir niekas nieko tavęs ne- 
klausinės. Tau būtų pravartu susituokti dar ir tam, kad tavo vai- 
kas neliktų benkartas, kad nors šitaip gautų pavardę... 

— Kokią pavardę? 

— Taigi mano. 

— Kokia ji? 

Neversk mane ją ištarti. 

— Dabar nesvarbu, paskui tau viską papasakosiu... 

Man kalbant, Iris rankos narpliojo raiščius, apsvaigusi lyg 
ekstazėje ji klausėsi realybę iškraipančios istorijos, kol paga- 
liau mane išlaisvino: nuogas, apskustom genitalijom, bet lais- 
vas, guliu šalia jos kaip vyras šalia moters. Galėčiau išprievar- 
tauti tave, Iris, tiesiog čia, senolei nieko nenutuokiant, ir tu pati 
nelabai tą suvoktum, bet ne, nedarysiu to, nes neturiu falo, ir 
noriu, kad visos senolės žinotų, kad aš tikrai jo neturiu, tegul 
perduoda šį gandą Petai Ponsei, tegul ji apsiramina ir galiausiai 
suvokia, kad laikas mirti, kad aš- ne kas kitas, kaip dar viena 

paeiliui tave sergstinti senolė, galbūt šiąnakt pagaliau prasidės 
gimdymas. Tu sakai: 

— Neturiu jokių dokumentų. 

— Aširgi. 

— Tai ką manai?.. 

Nesvarbu kaip, Iris, nesirūpink, visų pirma reikia gauti pini- 
gų, ojauužpinigus viską gali gauti, taip sako žinovai. Kai pini- 
gai bus mūsų rankose, matysim, kaip elgtis, nebūk kvaila, sa- 
kau tau, kad čia ne vagystė, su tais žmonėmis galiu elgtis kaip 
tinkamas, uždaryti juos muzikinėje dėžutėje, kad išsikraustytų 
iš proto nuo amžino Venecijos karnavalo motyvo, įtaisysime 
juos trobelėje su išpieštais paukščiais ir edelweiss. Paduok man 
po lova paslėptus marškinius ir kelnes. Leisk man gulint šalia 
tavęs po patalais apsirengti, kad senolė neišgirstų, nagi, kelia- 
mės, užsimesk apsiaustą ant naktinių marškinių, paklausyk, lei- 
siuosi tavęs vedamas, tarsi šuo su antkakliu tursensiu korido- 
riais iki pat vartų, dabar raktai tavo rankose, tu vadovauji, tu 
įsakinėji, verti mane eiti gatvėn, kur geraširdės kvanktelėjusios 
senolės neegzistuoja, ir stumtelėjusi mane lauk užrakini duris. 
Atvesk jį čia. Šiandien privalai atvesti. Jei neatvesi Romualdo, 
pasiskųsiu senjorai Ritai, kad kėsinaisi iškrėsti man kiaulystę, 
tegu rytoj tave dar stipriau suveržia, daug stipriau nei šiandien, 
kad nei pirštelio negalėtum pajudinti, nei ko kito, kad tave pri- 
baigtų skausmas ir mėšlungis, tu prakeiktas Muditai, o aš, gu- 
lėdama šalia, nė pirštu nepriliesiu, neapversiu tavęs, kad ir kaip 
prašytum ar maldautum, taigi žinau, kad tu gali pasislėpti Na- 
mų viduje, savo Namuose, bet po tiek paieškų ir persekiojimų 
rūsiuose ir palėpėse, požeminėse galerijose ir pastogėse viskas 
tapo lyg ir kokiu žaidimu, kaip plėšikai ar slėpynės, tik daug 
įdomiau, Namus jau pažįstame beveik taip pat gerai kaip tu, 
todėl sučiupti tave gana lengva, paklausykite, senjora Rita, pa- 
sakysiu jai rytojaus dieną, šitas berniukas toks negeras, netikša 
mano lėlė, pasakysiu jai, nes naktimis jam pasistoja pypelis, 

kodėl mes jo nenupjauname, kad daugiau nesistotų, aš, senjora 
Rita, nežinau kam tas pypelis reikalingas, tai gal geriau mes jį 
nupjaukime, nes mane jis vargina ir neleidžia miegoti, taip ir 
žinok, jei šiąnakt, mėšlinas nebyly, neįvykdysi savo pažado, pri- 
siekiu tau, kad pasieksiu savo, ir senolės nupjaus tau pypelį. 

— Gerai. 

— Lauksiu tavęs prie įėjimo. 

— Gerai. 

— Atnešk gerą sumelę. 

— Gerai. 

Atrakini. Trypčioju prie slenksčio. Kaip ir kitais kartais, 
stumteli mane lauk ir užtrenki duris. Lieku gatvėje vienas, mer- 
kia lietus, o aš nežinau, ko griebtis, kokią istoriją sukurpti, kad 
rytojaus rytą, man triskart pabeldus, atvertum Namų duris, tuo 
tarpu aš užliūliuosiu tave į tiesą panašia pasaka, ieškosiu stik- 
liukų, spalvotų šratų, rožinio karoliukų, to pakaks, pasakysiu 
tau, kad jie, pavyzdžiui, nuo suknelių ir kas nors tau juos siun- 
čia išsirinkti, ir apie tuos karoliukus kurpsiu pasaką, kuri tave 
apsvaigins... ir tuomet įsmuksiu vidun. 

Esu viduje, laisvas. Nenumarintas. Vėl apsuptas nedegtų ply- 
tų mūro. Pasinaudojęs Iris nuostaba, spruksiu nuo jos pykčio ir 
pasislėpsiu klaidžiuose Namuose. Jūs įsitikinusios, kad visus 
juos gerai pažįstate. Tačiau klystate. Visuomet lieka užkaborių, 
užmirštų dėžių, tirštų sutemų, kuriose orientuotis gali tik ap- 
čiuopomis, tik aš galiu jas peržengti, nors sugrįžti atgal neįma- 
noma, prisiekiu tau, kad šįsyk manęs tikrai nesuras, galiu lažin- 
tis, kad joms nepavyks. Arba suras mane tik tuomet, kai aš pa- 
norėsiu, kai kažkas naujo tarsi sraigės ragai kyštelės iš manęs ir 
nujausiu reikiamą momentą, kai tau ir senolėms reikės mane 
atrasti, kad vėlei suvystytumėte, apraišiotumėte ir supakuotu- 
mėte, šitaip vėl tapsiu į skudurus įvyniota lėle, su kuria žais 
vienas iš žemvaldžio dukters įsikūnijimų... ir laukti, kol pasi- 
taikius momentui vėl išstumsi mane į gatvės pragaištį. 

Lagaminai, dėžės, kopėčios ir maišai... slapstausi maišų krūvoje, 
nežinia kaip čia atsirado plūgas ir žemas krėslas su ranktūriu, 
eikš, Muditai, spiečius seka paskui mane ligi palėpės, eikš, ateik, 
nebijok, dabar mes nežaidžiame, baimintis galėtum nebent tik 
mūsų žaidimų, ateik, motinėlė Benita liepė mums tave atvesti, 
reikia su tavimi pasikalbėti. Aš pasikeliu lovoje, vėlei esu Mudi- 
tas, arba tai, kas iš jo belikę, manęs kasdien vis mažiau, dėl 
Dievo, ką darysime su tuo vyručiu, visai iš veido išėjęs, sako 
motinėlė Benita, kasdien atrodo vis labiau paliegęs, vis mažes- 
nis, bet jus siuntė pakviesti manęs, kad skubėčiau prie įėjimo 
sužinoti naujienos, juk iš Šveicarijos atėjo telegrama, norėtų, 
kad ir aš ją perskaityčiau. Randu ją sėdinčią ant suolo šalia 
telefono būdelės, rankos sudėtos ant prijuostės, šalia guli popier- 
galis. Senolės rinkosi išgirsti naujienos, skaitant telegramą, 
murmesys vis augo: PRIĖMUSI NETURTO ĮŽADĄ PASKU- 
TINES SAVO GYVENIMO DIENAS PRALEISIU MAN PRI- 
KLAUSANČCIUOSE NAMUOSE TAŠKAS PRAŠAU JŪSŲ 
NUSTATYTI KURIAME KIEMELYJE GYVENO PALAI- 
MINTOJI TENAI ĮRUOŠKITE MAN CELE IR VONIĄ 
TAŠKAS NURODYMŲ SĄRAŠAS TAŠKAS LINKĖJIMAI 
TAŠKAS INES ASKOITIJA 

Jūs ilgai kalbatės telefonu su misijė Rakele, todėl, kad 
neišdrįstate ir niekuomet nedrįsdavote pasikalbėti su don 

Cheronimu, kaip jis gali su jumis kalbėtis, jeigu jus, kaip ir 
jūsų Namus ir visus mus čia esančius, ignoruoja. Misijė Rakelė 
garantuoja, kad teisingai elgiatės, jog neskambinate don Che- 
ronimui, juk Ines pažįstu kaip savo penkis pirštus, neturto įžadas, 
kai pati tokia puošeiva, ar nesu jums minėjusi, motinėle Benita, 
kad Ines nori įgelti don Cheronimui už tai, kad šis perleido Na- 
mus arkivyskupijai, grasinosi jam atkeršyti... matote, koks 
kerštas, Ines niekuomet nekeršija atvirai, o dar Cheronimui, ne- 
įmanoma Cheronimui keršyti atvirai, juk jis niekada neatsisuka, 
lyg neturėtų veido ar būtų pernelyg aukštai, nepasiekiamas, taigi 
Ines ir atvyks į Namus keršyti jam iš pasalų, ji nutuokia, kad jei 
čia įsikurs, arkivyskupas nedrįs nė pirštu Namų paliesti. Po to, 
kai įveikė tiek kliūčių ir Bažnyčią, Ines į viską Žiūri rimtai, 
motinėle Benita, ir greičiausiai yra be galo įtūžusi, kad palaimin- 
tosios reikalas žlugo, ką mes iš karto nujautėme ir ją įspėjome, 
tačiau ji mūsų nesiklausė ir visi ligi vieno, net ir Cheronimas, iš 
jos šaipėsi, kurgi ne, o dabar ji apsistoja čia, arkivyskupas neiš- 
drįs čia šeimininkauti, o jeigu ne, ji tiesiog perrašys testamentą 
pirmam pasitaikiusiajam, - kol kas viskas užrašyta vyskupijai, — 
kad ir Gyvūnų apsaugos draugijai ar panašiai, 0 ir vyskupija 
nerizikuos paleisti iš rankų Askoitijų turto, ar galite įsivaizduoti, 
tėvui Asokarui tai būtų tarsi spyris į užpakalį, taigi geriau jau 
neskambinti jam, motinėle Benita, tebūnie staigmena, paklau- 
sykite, Motinėle, ir kuo greičiau imkimės išklijuoti celę, Ines 
negali pakęsti plikų sienų, sako, drėgmė jai gali sukelti reumatą, 
jei norite, galiu jums padėti parinkti tapetus, jos skonį gerai 
pažįstu, o San Isidro gatvėje yra toks fabrikėlis, kur galima iš- 
sirinkti labai gražių ir nebrangių tapetų, vis dėlto geriausia būtų 
atlikti darbus pasitelkus šeimą: misijė Rakelė pati susisiekė su 
savo vaikaitės Malu vyru, jaunu elegantišku architektu ilgų plau- 
kų kupeta ir laisvai krintančiomis kelnėmis, žaisti, kaip jis pats 
pasakė, šito kiemelių labirinto mįslių spėjimą, negali būti, kad 
neišliko jokių archyvinių duomenų, kurie mums padėtų nustatyti 

atskirų pastatų datas, nors jie neturi jokios architektūrinės vertės, 
tai, kas išoriškai atrodo vientisa, iš tiesų tėra visiškas kratinys, 
motinėle Benita, nekeliantis jokio žavesio, žinoma, misijė 
Rakelė nesupranta, ji piktinasi, negirdėtas dalykas, kad vy- 
riausybė, kuri sakosi randanti lėšų visokiausiems niekalams, 
neatsižvelgia į būtinumą išgelbėti vieną iš nedaugelio mums 
likusių senovinių pastatų, negalima teigti, kad pastatas iš tiesų 
yra senovinis, Motinėle, seniena, ir tiek, aišku, dabar, prireikus 
nustatyti tikslias datas, galbūt drįsčiau teigti, jog šitas kiemelis, 
kurį jūs vadinate Palmės kiemeliu, yra pats seniausias: matote, 
dar nėra puošmenų ant akmeninių suolų, į kuriuos remiasi aplink 
kiemelį išsirikiavusios keturkampės galerijos kolonos, mažos 
celės ir grubios nedegtos plytos, koridorius siaurutis lyg kalėji- 
mo, o svarbiausia - jo viduryje auga palmė, kuriai apie šimtą 
penkiasdešimt metų... gaila, kad tokių palmių jau beveik neiš- 
likę, atrodo, čia kitados buvusi ištisa palmių giraitė, pasku- 
tiniąsias palmes turbūt išnaikino amerikietiškus dekoravimo 
žurnalus vartančios ponios, juose perskaitė, kad palmės dabar 
nėra madingos, duok Dieve, kad Vaiko mieste liktų bent ši vie- 
nintelė saugotina palmė, kiemeliui su banguotu apsamanojusiu 
stogu ji suteikia nepakartojamo žavesio, tačiau nėra jokios kon- 
krečios žymės, motinėle Benita, kad būtent šis kiemelis yra 
pirmutinis, jis yra pats primityviausias, tačiau kas įrodys, ar 
tikrai, galbūt... 

Tikrumas? Kas pretenduoja į abejotino ir neaiškaus dalyko 
tikrumą? Kaip galima paaiškinti, pavyzdžiui, kad Ines savo tele- 
gramoje parašė palaimintoji, kai Vatikanas jau prieš daugelį 
mėnesių visiems laikams atmetė šį klausimą, taip, apgailestauju, 
Ines, tačiau atmetė jį visiems laikams, aiškiai pasakydamas ne. 
Ši telegrama - tai maištavimas prieš pačią aukščiausią bažnyčios 
valdžią, tikra atskalūnystė, kaip pupelių sriuba su raganavimo 
prieskoniu... nieko kitiems nereiškianti atskalūnystė, Ines, todėl, 
kad atskleidžia tavo trūkumus: nesugebėjai savo vyrui pagimdyti 

sūnaus, O štai dabar įrodei, kad nepasisekė sureikšminti giminės 
palaimintosios kultu, tarytum ji palaimintų giminę, kurios tavo 
nevaisingoms įsčioms nepavyko pratęsti. Nekreipdama dėmesio 
į faktą, kad Vatikanas atmetė tavo prašymą pradėti beatifikacijos 
bylą, ji net nebuvo pradėta, tu tebekalbi apie palaimintąją. Kokių 
baisingų pastangų tau prisireiks, kad ši niekuomet įžadų neda- 
vusi ir aštuoniolikto amžiaus pabaigoje Namuose pasimirusi 
tikinčioji galutinai nemirtų kartu su tavimi, 0 jai mirus neatro- 
dytų, jog nei ji, nei tu niekada neegzistavote? 

Ines niekada neturėjo nė mažiausios galimybės siekti palaimi- 
nimo. Visi įrodymai yra tokie netikslūs, kaip pagrindas imama 
tai, kas kalbama, žinomas tik žmogaus, kuris girdėjo kalbant, 
vardas, o ne žmogus, kuris pasakė, kas kalbama... tai, kad kažkas 
nesančioje gatvėje nesančio namo nesančiame kambaryje kaž- 
kam kažką pasakojęs, - dabar ši gatvė jau turi kitą pavadinimą, 
kitą kryptį, tačiau nežinia kodėl vis dėlto yra ta pati gatvė, žo- 
džiai, kuriuos Ines yra kartojusi motina ar senelė, o gal Peta 
Ponsė ar vargšės tetulės, kurių pasididžiavimas rėmėsi gandais, 
nors yra pluoštelis mažai ką sakančių laiškų, gimimo ir mirties 
liudijimų ir viena kita ankstesnius laikus atspindinti kronika, 
kurios pašnabždomis skleidžiami nutikimai galėtų vadintis 
stebuklingais. Tvirtai ir dokumentais teisiškai patvirtintas tik 
bažnyčios įkūrimas: aštuoniolikto šimtmečio pabaigoje vienas 
turtingas baskų kilmės žemvaldys, našlys, devynių sūnų ir duk- 
ters tėvas, atvyko iš savo ūkio, įsikūrusio į pietus nuo Maulės 
upės, atiduoti šešiolikmetės dukters uždaro gyvenimo būdo vie- 
nuolėms kapucinėms, kurioms vadovavo vyresnioji žemvaldžio 
sesuo. Dėl kronikose, deja, nenurodomų priežasčių mergaitė 
nepriėmusi kapucinių įžadų, tarsi tai būtų visai suprantama. 
Tačiau per nesibaigiančius pokalbius išmintingoji vyriausioji 
įtikino savo brolį, kad šiuo atveju geriausia būtų pastatyti baž- 
nyčią, tiesiogiai susiesiančią šeimą su Dievu, patikint Aukščiau- 
siajam būtinybę ją sergėti. Ar tik jos brolis neišgirdo, kad „Įsikū- 

nijimo“ vienuolės neturi savo Namų? Kodėl gi nepastačius joms 
Namų, kad juose būtų pasirūpinta Ines iki jos gyvenimo pabai- 
gos, nes apie tai ir buvo kalbama? Taip ir padarė. Vos tik baigė 
čios ir globojančios Ines. Bažnyčia buvo visko pertekusi, apdo- 
vanota derlingiausiomis Čimbos žemėmis, kas tų laikų žmonėms 
davė peno įvairioms kalboms, kol nepriklausomybės karai su- 
trukdė domėtis šventais dalykais ir dosnumu. Tuomet kalbėta 
vien apie ugnį, kraują ir iš visų pusių grasinantį priešą. Ines de 
Askoitija, apgaubta šventumo, pasimirė šiuose Namuose būda- 
ma dvidešimties. 

Tai liudija istorija. Iki šių dienų atsklinda aprašymuose užfik- 
suotų vėlesnių gandų aidas apie jos pamaldumą, apie tai, kas 
patylomis buvo kalbama visose šalies šeimose, ir net minimas 
neįtikėtinas stebuklas: per vieną baisiausių aštuoniolikto am- 
žiaus pabaigos žemės drebėjimų, sunaikinusį daugelį sostinę 
supančių kaimų, „Čimbos įsikūnijimo“ namai liko nepaliesti, 
nepaisant to, jog kaip ir visi ano meto statiniai buvo iš nedegtų 
plytų ir lentų. Dar prieš žemei skiriantis, Ines de Askoitija — 
verta paminėti labai įdomų faktą, kad, nors ir dėvėjo „Įsikū- 
nijimo“ abitą, niekuomet nebuvo davusi įžadų šiam ordinui — 
puolė ant kelių kiemelio vidury vienuolių akivaizdoje. Taigi 
kai požeminiai smūgiai ir kaimus purtę drebėjimai kėsinosi 
išgriauti Namų sienas, Ines sudėjo rankas kryžiumi, tarsi šių 
nežmoniškų pastangų dėka aukotų save, kad tik išlaikytų tas 
sienas nepaliestas, ir Namai nenugriuvo. Baimės pagautos vie- 
nuolės negalėjo pabėgti, nes tai prieštaravo įžadams. Vis dėlto 
kalnus nutvieskusių žaibų šviesoje jos spėjo pastebėti rankas 
išgelbėtojas, iš pasiaukojimo virtusias sausomis šakomis ar Žžaga- 
rais, senas, nusėtas karpomis. Ines visada valgydavo viena savo 
celėje, niekada nedalyvavo bendruomenės gyvenime, tik išeida- 
vo į koplyčią pasimelsti ar vienumoje tyliai pasivaikščioti galeri- 
ja, o po abito prikyšte sunertose rankose laikė iš sausų šakų 

kruopščiai surištą kryžių, savo vargšės auklės dovaną Pirmosios 
komunijos proga, vienintelį iš savo namų slapčiomis pavykusį 
ar panorėtą atsivežti daiktą. . 

Po žemės drebėjimo vienuolės ėmė lyg užburtos stebėti ste- 
buklingas Ines rankas: taip, tikra tiesa, apreiškimo paliesta, pasi- 
nėrusi į save, ji meldėsi koplyčioje, o gal bendravo su kažkuo 
kitame būties lygmenyje, kurio vienuolės negalėjo suvokti, jos 
abito klosčių šešėliuose pirštai rodės susipynę su nučiupinėto- 
mis, perdžiūvusiomis ir nuo laiko pajuodusiomis kryželio vy- 
telėmis, jos rankos virsdavo sausomis medžių šakomis, vienuo- 
lės persigandusios pagarbiai apleisdavo koplyčią, kai Ines 
šakomis persimainiusios rankos raizgydavosi ir skverbdavosi 
pro drabužių rankoves, ir taip iki užgęstant paskutinei žvakei; 
sustingusiu žvilgsniu į Skaisčiausiąją, maldai ištiestomis ranko- 
mis, Ines buvo panaši į persenusio medžio kamieną, kurio 
atplaišos ir gumbai laikė sopulingą senolės veidą, slepiantį skais- 
čios jaunuolės bruožus, kol brėkštanti rytmečio aušra savo men- 
kute šviesa iš tamsos išplėšdavo žemvaldžio dukters atvaizdą... 

Jos pamaldumą liudijanti legenda pasklido už galerijos ribų, 
pasiekė kitą vienuolyną, galiausiai pagarsėjo sostinėje. Askoi- 
tijos, be galybės didvyrių, didžiavosi turėsią dar ir šventąją, ar 
bent jau visų apkalbėtą palaimintąją, kuri savo uoliu pamaldumu 
papuoš šeimos genealoginį medį. 

Tačiau atėjo sumaišties laikai, visai nepalankūs puoselėti 
dvasingumą. Labiau rūpėjo nedelsiant pasiekti pergalę, kurstyti 
neapykantą, nepasotinamą kerštą, pavojus, kuriuos įveikti buvo 
galima nebent paaukojus savo gyvenimą... paskui - tolimos ir 
mažos respublikos steigimas, įstatymų kūrimas, reikėjo formuoti 
klases, senas privilegijas pakeisti naujomis... po Ines mirties 
praėjo keli dešimtmečiai, kol galerijose klaidžioję gandai, kurie 
vis dėlto pasklido po apylinkes, oficialaus pasiūlymo forma 
pasirašyti vienuolyno vyriausiosios, pasiekė arkivyskupą: ver- 
tėtų pradėti beatifikacjos procedūrą. Reikėjo skubiai ekshumuoti 

palaikus. Ines tikina, kad jos šeimoje iš kartos į kartą buvo 
pasakojama, jog atidengęs karstą arkivyskupas aptiko vėsų, šva- 
rų ir naują atlasą, tarytum joks kūnas niekada į jį nebuvo 
paguldytas. Aišku, nieko panašaus nenutikę - kitaip būtų sudo- 
minę Vatikaną — ir neužfiksuota jokiuose dokumentuose. Tik- 
riausiai laikas bus ištrynęs ženklus, kur galėjusi būti palaidota 
palaimintoji mergaitė, dingusi ir nepalikusi jokių kitų ženklų, 
tik šiuos Namus, jai atstojusius kalėjimą, kurisvis augo ir plėtėsi 
kartu su legenda apie pirmąją, jau iš atminties išdilusią, kalinę. 


Beveik viskas apie palaimintosios mergaitės gyvenimą ir ste- 
buklus tėra prielaidos arba gandai. Tačiau man neatrodo pernelyg 
drąsu remtis hipoteze, kad Ines de Askoitijai, anuomet dažnai 
siautusio maro aukai, išmintingoji vienuolių kapucinių vyriau- 
sioji, kurios sąžinę slėgė brolio prieš mirtį jai patikėta paslaptis, 
viską buvo sutvarkiusi taip diskretiškai, kad moteris, nors ir 
labai artima jos ar bet kurio kito Askoitijos giminaitė, dėl savo 
raganiškos šlovės nebūtų palaidota šventintoje žemėje: todėl ir 
nepriėmė jos į angeliškų sielų būrį, todėl Ines ir nedavė įžadų 
nei būdama pas kapucines, nei „Įsikūnijimo“ namuose. Todėl 
arkivyskupas nerado palaikų šeimos kape: karsto nei palaikų 
nebuvimas įrodo, kad Askoitijos ir jų tarnai pusantro šimto metų 
realybę dangstė legenda apie nesuteptą atlasą karste, kurio niekas 
niekada nėra matęs. 

Tikriausiai Ines yra girdėjusi padavimo apie savo šventąją 
promotę smulkmenas, pasakotas Petos Ponsės, ir įvairiausias 
versijas, aptartas ilgomis vaikystės popietėmis, kai sėdėdama 
šalia senolės krosnelės, mokydavosi siuvimo ir nėrimo. Bet vos 
tik Peta Ponsė prie ko nors prisiliečia, viskas tampa netikra ir 
nesvaru, laikas tarsi išnyksta, dingsta pradžia ir pabaiga, ir kas 

gali pasakyti, kokią laiko dalį užima menama dabartis... Peta 
tikriausiai pasekė Ines pasaką apie mergelę raganą. Ši pasaka 
tokia daugiareikšmė, ir kas žino, gal vienas Petos papasakotų 
variantų susiliejo su padavimu ir virto legenda apie mergelę 
šventąją, šitaip abiem grąžindamas visą jų galią. 

Reikia pripažinti, kad ir literatūriniu požiūriu mergelės raganos 
pasaka yra stebėtinai netiksli. Pasakojimo pradžioje mūsų dė- 
mesį prikausto pagrindinė figūra - graži, jau nuo lopšio gar- 
binama žemvaldžio duktė. Tačiau plačiai išskleistas tėvo pončas, 
kad paslėptų tai, kas vyko dukters miegamajame, tapo gestu, 
kuris pasakojimą pasuko kita linkme ir padalijo į dvi dalis. 
Vienoje, labiau mėgstamoje nemarioje dalyje, kurią dar daugelį 
amžių pasakos senės, nuvargusios darbininkės ir vaikai, žem- 
valdys nepastebimai pašalina savo dukterį iš pasakojimo, pakeis- 
damasją karpota sene, kurios asmenybė niekam neįdomi, kuri 
iškentė tai, ką abidvi moterys turėjusios iškęsti kartu, jei iki 
šiolei buvusi pagrindinė herojė nebūtų be pėdsakų išnykusi iš 
pasakojimo. Kitas variantas - tyras ir aristokratiškas padavimas 
šventai saugomas vienos prie išnykimo ribos atsidūrusios giminės: 
nekalta mergelė patiria mistinę ekstazę. Aš mačiau, kaip don 
Cheronimas kilstelėjo ranką kartu su lamų vilnos pončo klostė- 
mis, lygiai kaip žemvaldys, rodydamas, jog nieko neįvyko, čia 
tik draudžiama teritorija, o gestas reiškia jo ketinimą išplėšti iš 
viso kūrinio gabalą, kurį norįs parodyti. Akivaizdu, kad savo 
pončą don Cheronimas išskleidė priešais Ines trokšdamas atskirti 
intriguojančią buitine mistika sakmės apie mergelę šventąją dalį 
nuo nepaaiškinamo liaudies pasakos amžinumo, norėdamas abu 
pasakojimus nutraukti, suardyti, kad nebūtų įmanomas joks de- 
rinys: Cheronimui pavyko iš Ines sąmonės išguiti pasaką apie 
mergelę raganą. Tai, ko Cheronimas nenumatė, buvo slepiantis 
jorankos gestas, metęs ant Ines mirties baimės šešėlį, - anksčiau 
ji niekuomet to nejuto, tik patyrė iš išorės, per savo meilę Chero- 
nimui, kurį apvylė nesugebėjusi pagimdyti kūdikio, - baimės, 

paskatinusios ją keliauti į Romą, daryti viską, kad tik būtų įtei- 
sinta pasaka apie mergelę šventąją, per kurią ji ir Askoitijos jos 
dėka liktų gyvi ilgiau už kitus. Todėl netvarkingas jos mąstymas 
aklai susitelkė prie garbingos užmaršties klostėmis dangstomos 
visumos, kad savo promotę pakeltų į šventąsias, ir už tai ji būtų 
garbinama ateinančių kartų. Bet, pasirodo, kad ji yra Petos 
Ponsės promotė: Cheronimo bandymas atskirti, panaikinti didin- 
gumu pažymėtą realybės faktą, pradėjo kitą neaiškumo fazę. 

Tačiau neaiškumas atsirado ne dabar. Jis visuomet egzistavo. 
Ką slėpė žemvaldžio rankos, tarpdury paslaptingai išskleidusios 
pončą? Ar tuo metu užkerėta tamsiojo paukščio galva kaklą 
juosiančia siūle jungėsi su mergelės kūnu, o ausys tarytum platūs 
šikšnosparnio sparnai liko visam laikui, todėl nedelsiant, kuo 
skubiausiai reikėjo viską paslėpti po baltu „Įsikūnijimo“ kyku? 
Ar gali būti, kad tėvo žvilgsnis sustabdė procesą, kurio metu į 
jo dukters rankas buvo besugrįžtanti jaunystė ir jos visam laikui 
paliko ataugomis, lyg juodi gumbų ir išdrožų sudarkyti med- 
galiai, supleišėjusios ir perdžiūvusios šakos, kurias nedelsiant, 
kuo skubiausiai reikėjo paslėpti po kokio nors ordino prikyšte? 
O gal dviejų moterų lyg per miglą susiliejančių, besikeičiančių, 
mirguliuojančių bei kintančių siluetų akivaizdoje išsigandęs, 
kad duktė galutinai neišnyktų, tuojau uždarė ją kur pakliuvo: 
jos kambaryje, pas kapucines, Namuose, pastatytuose tam, jog 
lyg tinklu pagautų bet kokį, kad ir pakitusį ar sklaidų savo my- 
limos dukters įsikūnijimą ? 

Galimas daiktas. Įsikišus Petai Ponsei visko gali būti. Negaliu 
liautis savęs klausinėjęs, ar visa tai skirta Petai nugalėti, mėginu 
nustatyti, koks iš tiesų buvo grubus realybės faktas, padėjęs atsi- 
rasti šiai daugiaveidei pabaisai, begalybės klaidinančių variantų 
galimiems junginiams, kurie nėra reikšmingi, tačiau neabejotinai 
kaip nors susiję. Kas gi įvyko iš tikrųjų? Aštuoniolikto šimtme- 
čio pabaigoje turtingas baskų kilmės žemvaldys, dukters ir devy- 
nių sūnų tėvas, palikęs į pietus nuo Maulės upės plytinčias že- 

mes, uždarė savo dukterį į vienuolyną, davusį pradžią Askoiti- 
joms priklausančiai parapijai: tai patvirtina istorija. Tačiau kodėl 
našlys ir jau nebe pirmos jaunystės mylintis tėvas turėjo uždaryti 
vienuolyne savo vienintelę dukterį? Kam reikėjo bausti ją už 
raganavimą, jeigu raganų nėra, kaip nėra imbunčių, tamsių 
pamėkliškų paukščių ar apžavų? Ar auklę nubaudėęs, kad liaudis 
ir toliau tikėtų baimę keliančiais padarais? Kokiam galui statyti 
specialios paskirties Namus savo dukteriai įkalinti, jeigu ją 
apimdavusios paslaptingos ekstazės, o tai - šventosios savybė, 
kuri galėjo ir turėjo būti paviešinta? 

Ines de Askoitija nebuvo nei ragana, nei šventoji. Esu tikras, 
jog atsitiko paprasčiausias dalykas: vieniša paauglė, apsupta 
aštuoniolikto šimtmečio nuošalaus kaimo gyvenimo, kai laukuo- 
se dar nebuvo takų nei kelių, o juose gyveno tik storžieviai 
žmonės ir gyvuliai, įsimylėjo vaikinuką, galbūt gražesnį ar man- 
dagesnį, 0 gal tiesiog valyvesnį nei jos tėvas ir broliai. Po savo 
auklės sąvadautojos priedanga paslapčiomis susitikinėdavo su 
senės kviečiamu vaikinu. Tai galėjo būti koks kaimynas, pa- 
meistrys arba arklininkas, nesvarbu kas. Kažin ar tik ne savo 
dukters gimdymą slėpė tarpdury plačiai išskleistas tėvo pončas? 
Ar savo padienių darbininkų pykčio nenukreipė į senę, kad ją 
pribaigtų, nes ji vienintelė žinojo paslaptį? Ar neišplėšė savo 
dukters iš gyvenimo, kad uždaryta Namuose išpirktų baisiąją 
nuodėmę, duodama pradžią legendai vietoj pavainikio? 

O pavainikis? O pavainikio tėvas? 

Žinoma, reikėjo jais abiem atsikratyti. Tėvo pakako neieškoti. 
Lyg jo nė nebūtų. Čia nieko neįvyko. Mano mylima kilminga ir 
skaisti duktė duos įžadus tikinčiųjų ordine, įteiks Aukščiau- 
siajam savo nepaliestos skaistybės dovaną už restauruotą bažny- 
čią. Dėmės nebeliko. Vaiko nėra, niekada nebuvo ir nebus. O 
kad vaiko nėra, tai nėra nei tėvo, ir nekeršysi tėvui, kurio nėra. 
Visiškas žemvaldžio tylėjimas - paslaptimi nepasidalijo net su 
sūnumis, nes jie nesuprastų tokio subtilaus keršto - nekeršyti, — 

sunaikino vargšą nedrąsų tėvą, dingusį anksčiau, nei tie devyni 
pašėlę eržilai būtų jį nugalabiję, bet jo nenugalabijo, nes neieš- 
kojo, nes jo ir nėra, nėra tėvo, nėra sūnaus, mano duktė Ines 
duos įžadus tikinčiųjų ordine, ji kilminga ir skaisti, čia visai 
nieko neįvyko... 

Žemvaldys atsikratė savo vaikaičiu, palikdamas jį vieno 
darbininko namuose kitame jam priklausančiame ūkyje pakeliui 
į sostinę. Pavainikis augo lyg benkartas be vardo ir šaknų, 
augintas kieno tik pakliūva, apsisnargliavęs ir peralkęs jis su- 
simaišė su kitais apsisnargliavusiais ir peralkusiais darbininkų 
vaikiūkščiais. Greičiausiai, tapęs vyru, jis irgi turėjo apsisnarg- 
liavusių ir peralkusių vaikų, kurie paskleidė Askoitijų kraują 
po visą apylinkę, sumaišę jį su kaimiečių iš pietinio Maulės 
upės kranto. Kai džentelmenas turi pavainikių su savo valdų 
moterimis, jo vaikai su tam tikru pasididžiavimu išlaiko nesan- 
tuokinio šeimininko vaiko ženklą, ir neva dangstomas pasidi- 
džiavimas išryškina pavainikyje tėvo bruožus, kuriuos visi, 
išskyrus teisėtus tėvus, pastebi ir atpažįsta. Tačiau kilmingai 
moteriai pagimdžius pavainikį, vaikas kaipmat praranda visas 
savo asmens žymes, nutrinami visi jo išskirtinės kilmės pėdsa- 
kai: šiuo atveju tai ne tik juodas brūkšnys, jungiantis giminių 
ženklus ir netemdantis herbų, - tai tamsi dėmė, kuri juos priden- 
gia, kad niekas neatpažintų, kadangi jokio vaiko čia nebūta, 
nieko neįvyko... 

Peta Ponsė gimė viename iš Askoitijų ūkių pietiniame Maulės 
upės krante, jos kilmė tamsi ir neaiški, tėvai lyg ir buvo tolimi 
kilmingos šeimos giminaičiai, dirbo jų žemes ir prižiūrėjo na- 
mus, dorojo kukurūzų derlių, ganė jų avis ir spaudė iš vynuogių 
vyną. Pasakojama, kad Petos motina garsėjo neregėto didumo 
užpakaliu, todėl uodų antpuolio metu ją naktimis visiškai nuogą 
guldydavo šalia lovos, kurioje miegodavusi Ines senelė, kad 
mašalai prisisiurbtų prie riebių šlaunų ir ramybėje paliktų švarią 
ir glotnią miegančios damos odą. 

Esu tikras, kad tąnakt Petos kambaryje, kai Užkampyje nu- 
sibaigė geltonoji kalė, ojos palaikų taip ir nepavyko rasti, patikė- 
jau, kad po manimi iš malonumo vaitojo Ines, todėl, kad Peta 
turi kitos Ines de Askoitijos kraujo ir yra tos pačios kilmės, 
nors ir daug pažemintų protėvių kartų giliai paslėpė kerėtojos 
metisės veide visus kilmingos rasės pėdsakus... galbūt pati mer- 
gelė šventoji, pati mergelė ragana įsikūnijo tą naktį, kad gautų 
iš manęs tai, kas pradėjo pabaisą. Taip, savo meilės tamsybėse 
įžvelgiu promotės veidą. Paskui įsistebeilijau į sudūlėjusius 
bruožus, kad galėčiau įdėmiai apžiūrėti Petą, kartais man pa- 
vykdavę išgirsti tarsi iš nežinomybės atsklidusį vargdienių kartų 
aidą, menkus kilnių šeimos bruožų ženklus, iš Ines raganos ir 
Ines šventosios įsikūnijusius Petoje, kuri mane persekioja, norė- 
dama perimti mano jėgas ir įrodyti priklausanti giminei, turinti 
savo šaknis, turėjusi motiną ir tėvą, seneles ir proseneles, bent 
viena išjų tai tikrai buvo šventoji ir ragana. 

Nori man tai įrodyti, kad iš manęs pasityčiotų, juk žino, kad 
esu be kilmės, o jei atvirai, tai daktaras Asula pašalino aštuo- 
niasdešimt penkis procentus to, kas buvo Umbertas Penjalosa 
rašytojas, Umbertas Penjalosa didžiavyrio sekretorius, Umbertas 
Penjalosa, su skrybėle ir apsiaustu smuklėse deklamuojantis 
eiles ir Umbertas Penjalosa, pradinės mokyklos mokytojo sūnus, 
traukinio mašinisto vaikaitis. Taip, net ir šias kuklias šaknis 
atėmė iš manęs daktaras Asula, palikęs tik varganus dvidešimt 
procentų. Šiuose Namuose senolės pasakoja įvairius dalykus. 
Dabar, kai antstoliai koridoriuose sukrovė galybę daiktų, tikra 
tiesa, kad kuždasi mažiau, nes joms patinka atsisėdusioms ant 
aštuonių čiužinių krūvos šokinėti lyg bedančiams vaikams, klau- 
syk, Sunilda, štai koks turi būti dangus, tačiau apkalboms laiko 
jos visuomet suranda, sako, kitą savaitę parvyksta misijė Ines, 
sako, ji jau parvykusi, tik nesirodo, 0 gal ir visai neateis, ne, 
sako, kad tai netiesa, ji dar neparvykusi, lankanti šventas vietas 
ir nukakusi į Fatimą, vėliau aplankys ir Lurdą, sako, kai misijė 

Rakelė motinėlei Benitai įteikė raktą nuo Ines celės, motinėlė 
Benita nutaisiusi kankinės veidą paklausė, ką gi darysime su 
visais tais daiktais, tarsi misijė Rakelė visiškai neturėtų vertingų 
daiktų, geroji misijė Rakelė, kaip motinėlė Anselma ir motinėlė 
Chulija, kada visa tai pagaliau baigsis, antai net Muditas sunega- 
lavo, vos ant kojų bepastovi, o dar kaldamas duris nusivertė 
nuo laiptų, tai pamestinukėms pati turėjau pagelbėti, vargšelis 
Muditas, ir iš kur jis toks atsirado... kuždasi, apkalbinėja, metų 
metus senolės šnabždasi, 0 jų šnabždesiai susigeria į sienas, bet 
senolės gyvena trumpai, prislėgtos metų naštos numiršta, atsiran- 
da kitos senolės, prisiklauso kuždesių, iškreiptų gandų, kuriuos 
perduoda naujoms senolėms, kurios pasimirs truputį vėliau nei 
priešjas atvykusios, kai perduos nemokšiškumo palikimą ir gau- 
sybę Namuose nugirstų gandų savo paveldėtojoms... sako... są- 
ko, kad Muditas yra gimęs čia, Namuose, tai aišku, Klementina, 
vargšelis tas Muditas, juk per visą gyvenimą nėra net gatvėn 
išėjęs, nes klaikiai bijo automobilių signalų, kaip suprasti, Mer- 
sedes, - kita, ne Mersedes Baroso, ją išvežė labdaros furgonu, 
kaip ir mus beveik visas taip išveš, - kaip jis gali bijoti signalų, 
jei yra kurčnebylis... galbūt, tačiau visada būdavo čia, sako, 
kad dar anksčiau, nei atvyko motinėlė Benita, kai čia dar gyveno 
daug vienuolių, ne taip kaip dabar, taigi sako, kad viena jauna 
mergaitė atsiradusi prie Namų slenksčio, 0 gerosios vienuolės, 
ne tokios pikčiurnos ir įsakinėtojos kaip motinėlė Benita, neži- 
nia, kodėl ji taip elgiasi, įsivedusios mergaitę vidun į kiemelį 
ir, sako, ten pat mergaitė pagimdžiusi septynių mėnesių kūdikį, 
kurį visos kartu išgelbėjusios nuo mirties ir išauginusios, tik va 
klausos nei balso jam nepavykę išsaugoti, ir, sako, todėl, kad 
gimęs septynių mėnesių, Muditas yra toks mažiukas ir toliau 
vis mažėja, be to, sako, jis puskvailis, na jau, iš kur gali spręsti, 
koks jis paskutiniu metu keistas, labai keistas vargšelis Muditas, 
beveik nejuda, bėdžius vyrutis, atrodo lyg suvystytas. Kūną jam 

niežti nuo nešvarumų, po galvą utėlės šmirinėja, tačiau kasytis 
aš negaliu, rankos visai bejėgės, visą dieną praleidau saulėje, 
vos tik ji prašvinta, sėdžiu ant gotikinio stiliaus sosto, kai Namus 
jau ruošiamasi griauti, viena senjora dabar atėjusi į savo celę 
pasirinkti daiktų, kuriuos turėtų išsigabenti, bet nusprendė, kad 
neverta, pernelyg jų daug, kurgi aš juos dėsiu, dovanoju moti- 
nėlei Benitai, ir kai motinėlė Benita ištarė jai dėkui, bet ką gi aš 
veiksiu su tokio didumo baldu, ypač dabar, kai viskas iškraus- 
toma, aš irgi nežinau ką su juo veikti, jis netilps į mano šiuolai- 
kišką butą, be to, pasak House and Garden, gotikinio stiliaus 
baldai išėję iš mados, aišku, žurnalas liaupsina paikystes, tačiau 
aš turiu savo skonį, kad įsirengčiau savo namus taip kaip mano 
draugės, taigi jūsų pasakymas mane truputį žeidžia, kad šis sostas 
jums nereikalingas, kaipgi taip, jis puikus, iš riešutmedžio, mano 
motinos namuose Aštuonioliktoje gatvėje jis stovėjo hole, o 
tai, kad Namus griaus - gryniausi prasimanymai, nes Ines apsi- 
gyvens čia... sako, ji davė neturto įžadus... su jos milijonais... 
kažkas ją matęs Romoje ar Šveicarijoje pasakojo, kad ji labai 
pasikeitusi, sako, net plaukų nebedažanti, sako, jos plaukai dabar 
bjauriai žili, sako, kad Muditas vienuolių ir prieglaudos gyven- 
tojų augintas zakristijonu, todėl jis tokio gero būdo, vargšelis 
atrodo nugeibęs ir nusikamavęs, lyg nieko nė nemato, netiesa, aš 
viską matau, žiūriu, mano ilgesingas žvilgsnis — vienintelis gyvas 
likęs jutimas to, kas visuomet egzistavo ir siejo mane su ištakomis, 
sako... sako, kad skalbyklos kiemelyje anksčiau gyvenusi senjora 
girdėjo vieną moterėlę - ji jau seniai mirusi — sakant, o ši — 
kitai, kuri mane pažinojusi, kad aš buvau labai gražus vaikas, 
smulkaus veidelio ir blyškios odos, tokią turi ligoti vaikai, tačiau 
didžiulių ir labai liūdnų akių, tarsi bet kurią akimirką pra- 
pliupčiau verkti, ir viena apylinkės išmaldos prašytoja kartą rado 
mane nuogą prie savo durų, tą pačią ilgąją naktį, kai Iris veja 
eiti jo ieškoti, tačiau tik aš galiu stovėti lauke prie lango ir žiūrėti 
vidun lyjant lietui, ir matau, kaip bibliotekoje su pilkais krėslais, 

atitraukiama bibliotekos užuolaida, kur visai nėra šimto vienos 
žalios knygos tomų su mano vardu ant nugarėlės, jos tik 
nupieštos, tik vienos durys skiria mane nuo bibliotekos archyvo, 
kas jame —- man visai neįdomu, tik rūpi dabar kuo greičiau 
sugrįžti į Namus, vienu procentu sumažėjau, nes žinau, kad 
mano vardas egzistuoja tik šimte išgalvotų knygų nugarėlių, 
galbūt ir mano vardas išgalvotas, laukiu, kol Iris leis man įeiti, 
laukiu, nesibaigiančiai nakčiai alsuojant šalčiu. Niekas nežinojo, 
kas mano motina ir - kam dar sakyti - tėvas, juk šito niekada 
negali žinoti, beveik niekas neturi tėvo, nebent kokį trumparegį 
pradinės mokyklos mokytoją, amžinai kreida išbaltintu kostiu- 
mu. Turėjau tokį širdį veriantį žvilgsnį, - kupinas liūdesio, jis 
vėliau suteiks man visokeriopų jėgų, - kad mane radusi valkata 
manęs neapleido, kas būtų visai atleistina, nes aš buvau papildo- 
ma burna, o laikai ne patys geriausi... sako, kad toji senė eidavo 
į gatves ar prie bažnyčios durų prašyti išmaldos, kai minia skirs- 
tydavosi po sumos, nors ir šaltu oru, mane ji suvystydavo men- 
kai, kad oda nuo šalčio pameldavo. Pajutusi, kad tikintieji pradės 
eiti iš bažnyčios, imdavo mane žnaibyti, kad pravirkčiau. Mano 
pasirodymas būdavo toks skausmingas, mano verksmas toks 
graudus, kad gailestingieji žmonės apsupdavo senę ratu pasido- 
mėti, kas čia taip verkia, ir pripildavo jos rankas monetų... sako, 
ta senė, kad nesustorėčiau ir būčiau bet kuriuo metu pasiruošęs 
žliumbti, niekuomet sočiai manęs nevalgydindavo, buvau peral- 
kęs, išblyškęs, kad mano prekinė vertė būtų geresnė... sako, 
įsidėmėk, Liusi, pikti liežuviai plaka, kad ta senė apsirgusi ir 
jau nebeturi sveikatos klajoti ir prašyti išmaldos su manimi ant 
rankų, juk, nors ir pusalkanis, vis tiek augau, jau nebuvau 
lengvutis, kadangi ji jau nebeeidavo elgetauti, o garsas apie mane 
pasklido po visą miestą, mane išnuomodavo kitoms senėms, 
jos imdavusios mane, alkaną ir sriūbaujantį, ant rankų ir grau- 
dindavo praeivius, kad jas sušelptų; senės, tos, kurioms buvau 
išnuomojamas, irgi mane žnaibydavo, kad tik verkčiau, vėliau, 

žmonėms plūstelėjus po mišių, taip pat mane glamonėdavo, ypač 
jei mus apspisdavo sušelpti ketinantys lengvatikiai, dėl Dievo, 
branguti, neverk, mano gražuolėlis, toks gražutis vargšelis, tik 
paklausykit, kaip jis rauda, o kaipgi, jo plaučiai nesveiki, varg- 
šelis, jis mano vienintelis vaikaitis, o duktė - ligoninėje, na, o 
kur tėvas - galai žino, kur bastosi, žinote tokius tipus, pamylėjo 
ir pametė, 0 aš, patys matote, vargana senė invalidė, nepajėgiu 
dirbti, kad jam nors pienelio šlakelį, duonos kąsnelį nupirkčiau, 
kad tik ši būtybė aprimtų, bet kai neverkia - dar blogiau, nes jo 
akių išraiška... 1r sunkiai vilkdama kojas takeliu pasuka kaimo 
link, kad nereikėtų mokėti už autobusiuką, skarmalų klostėse 
paslėptoje storoje piniginėje skimbčioja monetos, mane grąžins 
senei, kuri man nei motina, nei senelė, o tik netrukus pasimir- 
sianti šeimininkė, kuri paliko mane kitai, o toji dar kitai... kol, 
sako, įsidėmėk, Melanija, į Namus atsigabeno viena iš pirmųjų 
prieglaudos gyventojų, sako, buvusi labai tyli ir geraširdė mote- 
riškė, vardu Peta Ponsė, taigi ir šeimininkė Mudito, kuris jau 
buvo per didelis, kad elgetautų su juo ant rankų, tačiau toji mote- 
riškė jau buvo labai sena ir, sako, vieną dieną išėjusi pasivaikš- 
čioti po Namus, kurių ilgus koridorius anksti apgaubia tamsa, o 
kur-dar galybė kiemelių, pusrūsių ir galerijų, nežinau, ar teko 
pastebėti, kokia krūva čiužinių sukrauta ano kiemelio galerijoje, 
čiužinių, pūkinių antklodžių ir pagalvių, nueik pasižiūrėti, Mela- 
nija, tikrai verta pasižiūrėti, yra visai neblogų daiktų, taigi, kaip 
jau minėjau, toji moteriškė vieną gražią dieną išėjo pasivaikš- 
čioti koridoriais ir pasiklydo, dingo Namuose ir jau niekada jos 
nesurado, tarsi gelmėn prasmego, ieškojo po visus rūsius ir aukš- 
tus, bet nieko nepešė, net ir jos mirtis jokiuose dokumentuose 
neužfiksuota, taigi neaišku, kur ji prapuolė... 

— Dabar ir elektrą išjungė. 

— Bjauru, ar ne? 

— Ir kodėl išjungė? 

— Todėl, kad griaus. 

— O galir negriaus. 

— Kaip negriaus? 

— O kaip griaus, jeigu parvyksta misijė Ines? 

— Kas tau sakė, Amalija? 

- Šneka... 

— Negalės gyventi be elektros... 

— Ją tik trumpam išjungė... 

— Kodėl? 

— Tvarko laidus misijė Ines celėje. 

— Bet mes tai jau nevaikščiokime koridoriais, kad nepasi- 
klystume kaip toji moteriškė, kuri, girdėjau kalbant, čia pasikly- 
do, kuo gi ji vardu, ne, ne Peta Ponsė, o Peta Arsė ji vadinosi, o 
gal Peta Peres Arsė, žinoma, ir visai ne ji čionai atgabeno Mu- 
ditą, nes Muditą atsinešė kita ponia... girdėjau šnekant, kad visai 
jis nebuvo kieno atneštas, o vieną lietingą dieną atėjo pats ir... 

Ines celei išklijuoti Misijė Rakelė išrinko labai šviesų, beveik 
permatomą ochros spalvos popierių su pieštomis lyromis, pa- 
našiomis į tas, kuriomis groja angelai danguje, vienos buvo 
baltos spalvos, kitos - tamsesnės ochros. Labai santūrūs, la- 
bai elegantiški, nepretenzingi, kaip tik davusiojo neturto įža- 
dus kambariui. Tačiau po švelniu santūraus piešinio popieriu- 
mi nedegtų plytų sieną išklijavau laikraščiais, kaip ir senolių 
būstuose, kad naują popierių apsaugočiau nuo šiurkštaus mū- 
ro; Išsivadėjusios, tačiau baimę keliančios naujienos, tūkstan- 
čiai dar prieš trisdešimt metų kalėjimuose pamirštų politinių 
kalinių, tūkstančiai Yang-Tše-Kiang potvynių metu pražuvu- 
sių gyvenimų, vatusių žudynės, badmetis šiaurrytinėse Brazi- 
lijos provincijose, užpuolikų ir aukų veidai, rankos, karo ir 
žemės drebėjimų nusiaubtų miestų griuvėsiuose meldžiančios 
gelbėti nuo neišvengiamai užgriuvusio siaubo, nuo to, kas 
vyksta, maldaujančios akys, atstumo ir laiko prislopinti bal- 
sai, nes iš konteksto išplėšta baimė yra dar baisesnė, o dar 
šiurpiau, kad visa tai virsta gąsdinančiomis mįslėmis laikraš- 
tiniame popieriuje, kurį naudoju lyginti paviršiui po viską den- 
giančiais tapetais. 

— Gražu. 

Pravėrė ant lovos padėtą lagaminą. 

— Tikrai, ar ne? 

Nusimetė juodą suknelę ir apsiaustą, įsispyrė į šlepetes ir 
apsisupo geltoną chalatą. 

— Kokia jūs elegantiška, misijė Rakele! Daug kartų teko gir- 
dėti, kad šiuolaikiški italų gamybos daiktai tikrai puikūs... 

— Jie šveicariški. Tai vieninteliai Europoje pirkti daiktai, be 
pustuzinio juodų suknelių, kurios man tarnaus ligi numirsiu. 

Motinėlė Benita padeda jai sukabinti į spintą vilčių nepatei- 
sinusias juodas sukneles ir sako maniusi, jog beatifikacijos pro- 
cesas pajudėjo į priekį, kad ji tiek užtrukusi Europoje. O spin- 
tos apačioje išsirikiuoja eilė juodų batų su kurpaliais. 

— Ne, gydžiausi sanatorijoje Šveicarij oje, mane ištiko šokas, 
kai kardinolai ištarė ne... 

Ir papurto galvą turbūt taip tiksliai, kaip purtė kardinolai sa- 
kydami ne, tavo šventoji — visai ne šventoji, nesugebėjai pagim- 
dyti sūnaus ir pratęsti giminės, manai ją įamžinsi, išknisusi iš 
senienų dėžės šventąją ir tavo šlovė papuoš šeimos medį... purtai 
galvą, žiūri į veidrodžio pusmėnulį, palieti plaukus ir tęsi: 

— ...taip pat atsiauginau plaukus, kad vėl tapčiau žila, juk 
pamenate, prieš išvykdama juos kiek pašviesindavau, jauna bū- 
dama tokius turėjau. Norėjau parvykti su paprastu kuodeliu, be 
jokių pretenzijų, lygiai kaip tokius susisuka čia gyvenančios 
senolės. O kaip laikotės jūs, motinėle Benita? 

— Užsivertusi darbais, o dar ta inventorizacija prieš varžytynes. 

— Nebus jokių varžytynių. 

— Kalbėjotės su arkivyskupu? 

— Ar nesu jums sakiusi, kad dar išvis su niekuo nesikalbė- 
jau? Tiesiog iš lėktuvo sėdau į taksi, pasiėmiau tik vieną laga- 
miną, o kitus antruoju taksi pasiunčiau į namus. Nagi, tegu tik 
rytoj prisistato tie antstoliai... pakviesite mane... aprėkusi juos 
priversiu išsinešdinti, ir tegu perduoda tai Cheronimui. 

Motinėlė Benita užveria šalines duris. Pasilenkusi stumteli 
Ines lagaminą po lova. Atsistojusi pamato ją įdėmiai apžiūrinė- 
jančią lyras, tarsi žvilgsniu mėgintų perskrosti jas ir atgyvenu- 

sias naujienas, įsiskverbti į nedegtų plytų mūrą ir atskleisti jų 
paslaptį, kurios jūs, motinėle Benita, nežinote. Neatitraukda- 
ma akių nuo sienos ir neatsigręžusi motinėlės Benitos klausia: 

— Na, o durininkė? Kuoji vardu? 

— Rita. 

— Kaipjai sekasi? 

— Puikiai. 

— Ar neturi kokios Žinutės man? 

— Nieko man nepranešė. 

— Kaip ir reikėjo tikėtis, Cheronimas man neskambino. Ma- 
tyt, dar nežino, kad grįžau. Taksi vežęs mano daiktus atvyko 
jam būnant Klube, jis iki vėlumos nesužinos, kad jau parvažia- 
vau. Jeigu paskambins, tegu Rita perduoda, kad meldžiuosi kop- 
lyčioje ir manęs nevalia trukdyti. Parvykau čionai melstis ir 
atlikti atgailą. 

— Bet, misijė Ines! 

— Ką? 

— Ar neteko girdėti? 

— Ne... 

— Ar niekas jums nepasakojo, kad pirmiausia jie prakeikė 
koplyčią, ir jau keletą mėnesių jos durys užkaltos, o vitražai ir 
visa kita išgrobstyta? 

Ines užsidengia veidą rankomis. 

— Kodėljie taip Žiauriai pasielgė? 

— Tėvas Asokaras labai skubino surengti varžytynes ir pra- 
dėti griauti... viskas nenumatytai užsitęsė. Jau nė mišių neau- 
koja... 

Ines atitraukia nuo veido rankas: tai buvo visiškai kitas, jus, 
motinėle Benita, nugąsdinęs veidas, atrodė, kad vienas po lyro- 
mis paslėptų veidų su savo nerimastimi prasiskverbė pro ap- 
mušalus ir sustingo celės vidury. 

— Cheronimas paliko mane net be mišių ? 

— Nekalbėkite šitaip... 

— Jūs nežinote jo būdo... 

— Ne... 

— Nepažįstate jo... 

— Ne... 

— Atvykau į šiuos Namus, kad bent mišias galėčiau išklausy- 
ti. Įsakysiu iš mano namų atgabenti klauptą. Galėsime pastatyti 
jį gretimoje patalpoje. Ir jei dar tėvas Asokaras bent kiek paiso 
savo pareigų, tegul atsiunčia kokį kunigėlį, kuris aukotų man 
mišias ir kasdien duotų man komuniją... pagaliau rytoj aš vis- 
kuo pasirūpinsiu. Dabar labai noriu miego... eisiu prigulti... 

— Ak, kaip gaila! Visos gyventojos susirinkusios virtuvėje 
laukia, kol galės jus pasveikinti... 

— Tik ne šįvakar... esu labai išvargusi... rytoj. Taigi neužmirš- 
kite, motinėle Benita, tegu ir Rita nepamiršta, jei Cheronimas 
man paskambintų, kalbėti su juo negaliu... jei ateitų, ne, jis ne- 
ateis... nebus ramybės, jei nuolat man skambins. Visuomet jam 
sakykite, jog esu užsiėmusi. 

— Suprantu jus. 

— Ačiū. 

— Ar pageidausite dar ko nors, misijė Ines? 

Sukinėjasi po celę, pirštų galiukais paliečia lyras. Atitrau- 
kia rankas tarsi nudegusi, susikiša į geltono chalato kišenes. 
Žvilgteli vienuolės pusėn. 

— Nežinau, motinėle Benita... 

— Gerai, tuomet jau eisiu... 

— Kur miegate jūs? 

— Kitame kiemelyje, tolėliau. 

— Kokie dideli šitie Namai! 

— Didžiuliai. 

— Jie tarsi išaugo, kol buvau išvykusi. 

— Niekada negali pažinti jų iki galo. 

— Sako, kad vienintelis Muditas skersai išilgai juos išvaikš- 
čiojęs. Ar tiesa? 

— Šitaip kalbama. Tačiau kalbama tiek įvairiausių dalykų... 
gali būti... visaip čia, Namuose, gali būti... 
— Dėl Dievo, Motinėle, nekalbėkite šitaip. 
Prisėda ant lovos. 
— Štai varpelis, skambinkite man, jei ko prireiktų. 
— Ačiū. 
— Nėraužką. 

— Motinėle... 

— Taip?.. 

— Ar išgirs, jeigu šauksiu? 

— O kodėljūs šauksite? 

— Labai bijau vorų. 

— Bet mesviską kruopščiai iššluostėme. 

— Na, aš... 

Motinėlė Benita savo švelniomis rankomis suėmė tavo pe- 
čius. Stovėdama tiesiai priešais tave akimis gaudė tavo žvilgs- 
nį, norėdama padrąsinti, tačiau tu jį nusukai. 

— Kas jums, misijė Ines? Galite man išsipasakoti... 

Nepakeli į ją akių. 

— Supraskite, Motinėle, nuo tada, kai beatifikacijos planas 
žlugo, mane kankina nemiga. Net Šveicarijoje negalėjau nuo 
jos išsigydyti, dėl to ir buvau ten nuvykusi. O tomis retomis 
akimirkomis, kai pasiseka užsnūsti, matytumėte mano sapnus, 
jie tarsi kalėjimai, iš kurių niekuomet neišsivaduosiu, amžinai 
paliksiu gyventi košmare, galybę kartų mėginau susivokti, ar 
esu jame, ar ne... 

— Nesuvokiate, ar miegate, ar ne... kaip baisu... 

— Iš kur Žinote? 

— Esu tai patyrusi... 

— Tačiau ne taip stipriai kaip aš, ir tai mane gąsdina. Gal man 
vertėtų savo celėje įsivesti telefoną dėl viso pikta... 

— Dėl ko pikto, misijė Ines? 

— Užuodžiu cemento kvapą. 

— Nejaučiu... 

— Ar tik nevyksta kokie statybos darbai? 

— Juk ruošiamasi griauti. 

— Šie Namai anksčiau nebuvo tokie dideli. 

— Rodos, nepadidėjo. 

— Vis dėlto tokie dideli nebuvo. 

— Ką norite pasakyti, misijė Ines? 

Tik peržengusi Namų slenkstį pastebėjai net pati to nesu- 
vokdama: cementu ir plytomis užmūrijau duris, nes kambarius 
ir galerijas būtina užmūryti, kad juose nepasiklystum, ir aš už 
tai atsakingas, užklijavau langus, kad neišdaužytų, ant viršaus, 
nei motinėlei Benitai, nei kam kitam nepastebėjus, užtepiau 
sluoksnį kalkių ir nutepliojau drėgmės ir senaties dėmėmis, kad 
niekas nė nejįtartų, jog užjų esti daugiau kambarių, galerijų, 
kiemelių ir koridorių. Niekas nieko nepastebi. Vien tik tu, su- 
pratusi, jog užmūrijus ir užklijavus Namai anaiptol nesumažė- 
ja, o tik prasiplečia, ir niekas niekuomet, nei antstoliai, nei grio- 
vėjai, nepaklius į uždaras vietas. 

— Ar išvietėje taip kliokia vanduo? 

— Ne, tai vandens čiaupas kiemelyje. 
— Jis trukdys man miegoti. 

— Paprašysiu, kad rytoj sutvarkytų. 

— Ne, dar šįvakar. Man reikia pailsėti. 
— Eisiu pasiteirauti. 

— Luktelėkite, dar neišeikite. 

— Ko nors pageidaujate? 

— Pati nežinau. 

— (Gerai, tuomet... 

— Motinėle Benita... 

— Taip? 

— Jūs tikite, ar ne? 

— Kuo? 

— Šventąja. 

— Na, aš... 

— „jaučiuosi visų apleista... 

— O jūsų vyras? 

— Jūs nepažįstate jo! 

Motinėlė Benita nieko nesupranta. Jai prisėdus šalia tavęs 
ant lovos, staiga pašoki žvilgčiodama į save veidrodžio ovale ir 
imi vaikštinėti pirmyn atgal, o galbūt stengiesi nuspėti po lyro- 
mis pasislėpusius ir aukštyn žemyn, aukštyn žemyn tavo celėje 
judančius veidus. 

— Tai jūs, motinėle Benita, norite pasakyti, jog reikia dar di- 
desnių įrodymų jos šventumui patvirtinti nei šių Namų buvi- 
mas? 

— Geriau atsigultumėte... 

— Pasakykite man, juk esate tikinti moteris. 

— Misijė Ines... 

— Pasakykite... 

— Ar kalbate apie tą garsųjį žemės drebėjimą?.. 

— Juk palaidota ji čia, Namuose, ir aš tuos palaikus iš po 
žemių iškasiu, nors ir nagais tektų rausti... pažvelkite į mano 
nagus. Ar pamenate, kokios išpuoselėtos anksčiau buvo mano 
rankos? Jomis taip didžiavausi. Na, o dabar... 

Ištrauki iš kišenių rankas ir atkiši: drebančias, atšerpetoju- 
siais, nulūžinėjusiais nagais. Motinėlė Benita suima jas ir su- 
deda lyg maldai, kad taip nedrebėtų, ir padeda atgal tau ant 
kelių. 

— Apgailestauju. 

- Žinote kodėl? 

— Nesirūpinate... tuštybės jau nedomina jūsų... 

— Ne, tiesiog naktim, per miegus, tomis retomis akimirko- 
mis, kai pavyksta užmigti, tarsi mėginčiau už ko nors užsika- 
binti, už bet kokio daikto, dreskiu paklodes, lovą, kas tik pa- 
kliūva... pamatytumėt, kas liko iš krėslo atkaltės Romos „Grand 
Hotel“ viešbutyje, pamenu, jog sapnavau, tik neprisimenu ką, 

ir iš visų jėgų bandžiau ko nors įsikibti, paskui, jau dieną, kad 
apmalšinčiau nagų skausmą, imu juos graužti, bet nuo to tik 
dar labiau skauda... todėl ir gydžiausi Šveicarijoje. Romoje pa- 
sijutau siaubingai. 

— Gal prigulsite"? 

— Ne. 

— Tai gal puodelį arbatos? 

— ...noriu sudeginti viską, štai kodėl parvykau, sudeginti vis- 
ką iki paskutinės smulkmenos, ką tik laikau paslėpusi savo ce- 
lėse. Nuo to ir pradėsiu. Tačiau noriu jus, motinėle Benita, įspėti 
dėl vieno dalyko: kol visko nuodugniai neapžiūrėsiu, nieko ne- 
deginsiu. Perskaitysiu visus iki vieno laiškus ir užrašus ant nuo- 
traukų, iškarpas ir sutartis. Išnaršysiu visas pakampes ir dėžes, 
kostiumų ir suknelių kišenes, net karnavalinius drabužius, ku- 
riuos vis dar saugau, juos gerokai išvarpė kandys, nors Muditas 
nemanykite, kad peržiūrėtus daiktus kam nors dovanosiu ar ati- 
duosiu labdarai, sudeginsiu juos visus ligi vieno, o Muditas man 
padės... 

— Ką norite rasti? 

— Ką nors, bent vieną daiktą, kuris nurodytų man kelią. Vis 
tiek ko nors būta. Kad liaučiausi per miegus draskytis nagais, 
jei tik aš miegu, nors nelabai tikiu, kad miegočiau. 

— Gal jums atnešti dar vieną pagalvę? 

— Ne. Noriu atlikti išpažintį. 

— Kadjau nusivilkote chalatą, tai ir gulkitės, nevaikščiokite 
pusnuogė, juk ši celė naujai išklijuota, dar juntama drėgmė. Po 
kelių dienų tikrai išdžius. 

— Ką ašjums pasakojau, motinėle Benita? 

— Norite rasti kažkokį daiktą. 

— Tai mane labiausiai jaudina. 

— Kas? 

— Kad niekas, ir aš pati, nieko nepamename. 

— Dabar jau gulkitės. Pailsėkite. Prieš mūsų akis dar begalė 
laiko pokalbiams. Nesijaudinkite. Mes visos jumis rūpinsimės, 
pamatysite... Ir galėsite būti čia tiek, kiek tik panorėsite. 

"Tavo sunkių lyg švininių plaukų kupeta nukritusi ant pečių, 
kojos basos, motinėlė Benita įtikinėja įsispirti į šlepetes, mal- 
dauja prigulti, nusiraminti, išgerti puodelį vandens. 

— Ką sau galvojate, sakydama, kad maloningai sutinkate, jog 
čia gyvenčiau kiek tik panorėjusi, juk Namai priklauso man, ir 
tik man vienai, niekam daugiau? Taip, Cheronimas galėjo pasi- 
rašyti kokius tik nori dokumentus, tačiau Namai yra mano, ne- 
noriu jų netekti, neleisiu jokiam griovėjui net pirštu paliesti šių 
sienų, Namai saugo paslaptį, kažką niūraus ir ilgesingo, ko nei 
aš, nei jūs, nei niekas negali suprasti, tačiau jie yra mano, nes 
žinau, kad juose slypi paslaptis, nors man gal niekuomet nepa- 
vyks jos atskleisti, galbūt toji paslaptis net pražudys mane, jie 
yra mano, nesvarbu, kad nuosavybė paveldima per vyriškąją 
liniją, tačiau tik mūsų, moterų, dėka Namai buvo išsaugoti. Esu 
įsitikinusi, kad Namai Askoitijoms taip ilgai neišslydo iš rankų 
tik todėl, kad dalis gailestingų, visų pamirštų moterų, kiekvie- 
na savaip, su savo troškimais, savo silpnybėmis, mažomis gud- 
rybėmis ir paslaptimis, kurių istorija neužfiksavo, trukdydavo 
savo vyrams atsikratyti šių Namų, jų motyvai visuomet būdavę 
perdėm neracionalūs ir subjektyvūs, neįmanoma atskleisti mo- 
tyvų, privertusių ne vieną Askoitijų moterų kartą regzti intrigų 
tinklą, kad apsaugotų Namus... nežinau, ko iš Namų tikimės... 
įsivaizduokite, kad vieną gražią dieną, kasdami duobę Liepos 
kiemelyje, pavyzdžiui, rasime šventosios palaikus... aš juos ap- 
siimsiu saugoti, nes ji yra mano, juk daugiau niekas, netgi jūs, 
netikite ja... ją aš saugosiu labai skrupulingai, nes daiktus rei- 
kia saugoti, nors jų išvaizda ir nekokia, paslėpsiu juos, suvy- 
niosiu, nes užtenka vienai ką nors ištraukti į dienos šviesą, kiti 
kaipmat pasisavina, tai mano, atiduok, tu nieko nenutuoki, eik 
sau siūti, eik ir lošk bridžą, paskambink savo pusseserei, o jie 


JOSĖ DONOSO E TAMSUS NAKTIES PAUKŠTIS 327 


tuo metu pasiims tai, ką atradai, jie supranta, ką tai reiškia, ir 
moka paaiškinti, ir taip išsamiai tau aiškins, kol daiktai visai 
neteks prasmės... nenoriu girdėti, kad tai neturi prasmės, turiu 
rasti ką nors, kas išvaduotų mane nuo naktinio draskymosi na- 
gais, kai miegu, jei tikrai miegu, niekada nežinau... ačiū, moti- 
nėle Benita, taip, antai mano kojūgaly padėtas šalikas, prašau 
apsupti juo, štai taip... 

— Ar norite, kad užgesinčiau šviesą ir palikčiau tik spingsulę? 

— Jokių šviesų negesinkite, miegosiu degant visoms šviesoms, 
ir tai koridoriaus gale, nesuprantu, kodėl reikia vėjais leisti pi- 
nigus dabar įrengiant Namuose apšvietimą, jei vis vien juos 
griaus... tokie dideli jie man šiąnakt atrodo... galbūt vėliau 
apsiprasiu... 

— Pati pamatysite, po kelių dienų pasijusite geriau nei savo 
klinikoje, ir košmarai liausis kamavę. 

Žinoma, motinėle Benita, kad niekas jos nekankins, nes aš 
valdysiu jos sapnus, vesiu ją tol, kol galutinai pasiklys korido- 
riuose ir susitiks su kuo aš panorėsiu ir kada panorėsiu. 

— Kaip gaila, kad nesusipratote įrengti man celės šalia jūsiš- 
kės, Motinėle. 

— Bet juk telegramoje buvo aiškiausiai parašyta: išrinkite pa- 
tį seniausią kiemelį... 

— Iš tikrųjų. 

— Nederėtų baimintis. 

— Ne. 

— Jukji saugo jus. 

— Jeigu tikrai egzistavo... 

— Melskite Dievą. 

— Dievui rūpi svarbesni dalykai. 

— Štai jūsų vanduo ir veronalis. 

— Dar nesiruošiu jo gerti. Ką galiu žinoti, kokie sapnai ap- 
lankys mane šiąnakt, pirmąją naktį Namuose, o jeigu susap- 
nuosiu ir vėliau pasitvirtins, kad miegant kažkas, nežinia kas 

ir kodėl, užmūrijo mano duris... ne veltui užuodžiu tą keistą 
kvapą... 

Žvalgaisi aplinkui. 

— Kažin kas vaikščioja... 

Tobula tavo klausa, - o gal tau reikia, kad būčiau šalia, — 
pajuto, kaip šmėstelėjau koridoriuje. Mirkteli akį motinėlei Be- 
nitai, kad prieitų arčiau, ir pakuždi jai į ausį: 

— Tą patvirtinantis dokumentas... 

— Kas ką patvirtinantis? 

— Dingo. 

— Negali būti. 

— Gali. Laikiau jį savo celėje. Esu tuo tikra. Tai Cheronimas 
bus įsakęs jį pradanginti, kad tik sužlugdytų šventosios įteisini- 
mo planą. 

— Bet, misijė Ines... 

— Dingsta visa, kas reikalinga. Lieka tik beverčiai dalykai. 
Gal čia ir ne Cheronimas kaltas... nežinia, dingo, ir tiek, nes 
daiktai kartais tiesiog dingsta, ir tik todėl, kad vyrams jie reika- 
lingi, jie naudojasi daiktais ir naudojasi tol, kol šie susidėvi ir 
dingsta... o mes, neišmanėlės moterys, nieko nežinančios ir ne- 
suprantančios, viskuo nusiviliame ir verkiame, todėl, kad netu- 
rime daugiau kuo užsiimti, kartais mes saugome tuos daiktus, 
slepiame juos, kad vyrai jų nesudėvėtų ir neišmestų, o tada grieb- 
tųsi kitų... mes slepiame juos, nes kalbėdamos telefonu aptari- 
nėjame ir paistome kvailystes, dalijamės paskalomis, tačiau to- 
se kvailystėse ir paskalose, kuriomis rytais dalijamės telefonu 
duonos skrebučių trupiniais nusėtoje lovoje, tose paskalose, re- 
gis, visiškai paikose, po paviršutinišku luobu perduodama kai 
kas svarbaus, ir kita moteris, kad ir pusseserė, kurią reikia ap- 
lankyti, paskambini telefonu, nes lankyti ją tiesiog nuobodu, 
paslepia tai, suvynioja, apsaugo ir perduoda toliau. Bet aš netu- 
riu daugiau kam pasakoti istorijos apie šventąją, niekas netiki 
net jos egzistavimu, juolab kad buvo šventoji... vargšelė... pa- 

"simirė pačioje jaunystėje... po mano mirties jau niekam ne- 
rūpės, kad ji mirė jauna. Jeigu šiąnakt gerai miegosiu ir pa- 
busiu kupina energijos, negaišdama pradėsiu deginti visus 
savo celėje esančius daiktus. Pasakykite Muditui, kad anksti 
rytą būtų pasiruošęs man padėti, tikrai, net jei neturės tiek 
jėgų kaip anksčiau, nors tėra menkas Žmogysta, nesvarbu, 
jis puikiai žino, kas mano celėje, pradėsime vos aušrai pra- 
brėškus, jaučiu, kad nė bluosto nesudėsiu per tą čiaupo klio- 
kimą, 0 maniau, jog tai išvietė... ir būtent dabar, po kelio- 
nės, kai reikia pailsėti. Nagi, Motinėle, duokit man to vero- 
nalio... ką gali žinoti, su kuo teks susitikti sapne, blogiausia, 
kad niekuomet nepamenu apie ką tie susapnuoti košmarai. 
Palūkėkite dar, Motinėle, tik kremą nuo veido nusivalysiu... 
paduokite veidrodėlį, jis spalvotame maišelyje juodoje ran- 
kinėje, kuri įdėta į plastikinį maišą, skyriuje su užtrauktuku 
lagamino, padėto po lova. Ačiū, motinėle Benita. 


Per visą dieną aš beveik nejudu, tik retkarčiais nuo sosto prie 
koridoriaus turėklų atsisėdu, veidą slepiu rankose, kai spau- 
džiant šalčiui traukiu virtuvės link ramstydamasis pasieniais, 
tu pastebi mane, kai praeini šnekučiuodamasi su Sunilda Toro, 
ir kraipai galvą viltingai dūsaudama, kad tik aš atsipeikėčiau, 
vargšelis Muditas, turi pagaliau jam ta negalia baigtis, Antonie- 
ta, kaip ilgai jo neapleidžia, laukiu nesulaukiu, kada jam page- 
rės, noriu panaršyti po rakandus savo celėje, nes viena nevalioju, 
jis moka man pagelbėti, žino, kas kur padėta, ką aš seniausiai esu 
pamiršusi, palūkėsiu dar keletą dienelių, kol Muditas atsigaus, ir 
pati prieš darbą pailsėsiu, bet vaikštinėji neturėdama ko veikti, 
Ines, tavo gailestingumas nepasiekia tikslo, nes tėvas Asokaras 
taip ir nepadarė tau išimties ir neįrengė klaupto greta esančiame 

kambaryje, nelengva melstis, kai keliai ištinsta nuo klūpoji- 
mo ant grindų. Jos sekioja paskui tave, kokia gera ta misijė 
Ines, gaila tik, kad dabar taip menkai savimi rūpinasi, būtų 
daug smagiau matyti ją grįžusią iš Europos prašmatniai apsi- 
rengusią, bet jeigu jau davė neturto įžadus... sako, ji tokia tur- 
tinga, jog nupirko Namus, kad galėtų juose gyventi, todėl var- 
žytynių nebus, atgabens jai klauptą ir altorėlį iš aukso, 0 vė- 
liau, sako, pamažu, vienas po kito Namuose atsiras jos baldai 
ir kiti daiktai, kad čia būtų jauku ir gražu, todėl tie svetimi 
vyrai, anksčiau visur landžioję ir rašę daiktus varžytynėms, 
daugiau čia nesilanko, net mūsų loveles panoro išardyti, kur- 
gi mums dingti, jei net mūsų buveines išdrasko, tokio am- 
žiaus jau negalime kraustytis, o jeigu dar viską nugriaus, argi 
ne tiesą sakome, misijė Ines... 

— Negriaus. 

— Negriaus, misijė Ines? 

— Kol aš būsiu gyva. 

— O sveikata jūsų puiki. 

— Ne tokia kaip mūsų, nuolat kosinčių. 

— Taip, bet jūsų nekankina nemiga taip kaip manęs. 

— Nemiga, misijė Ines? 

— Ašbeveik nemiegu. 

— Vargšelė! 

Vargšelė, kaip turi būti baisu kankintis be miego, tai ne mes, 
kurios tiek laiko praleidžiame miegodamos, jog kartais nesu- 
vokiame, kada miegame, o kada būdraujame, štai Antonieta, 
toji ilga kaip kartis, matėm anądien jus abi šnekučiuojantis, ji 
garsi tuo, kad sugeba užmigti stovėdama ir kalba sau toliau sto- 
vėdama ir miegodama. Žinoma, jūs neleidžiate laiko su šluota 
kaip mes, arba skusdama bulves, ir siuvimas bei siuvinėjimas 
jums ne prie širdies, o kryželiu labai nesunku ir malonu. 

— Anksčiau man patikdavo. 

— O dabarjau ne. 

— Neturiu kantrybės. 

— Tiesiog užmušinėkite laiką. 

— Kitą kartą... 

Trumpai nueisi prie durų pasimatyti su Rita. Neseniai Dora 
grįžo iš kasmetinės viešnagės savo šeimininkų namuose - artė- 
jant Šventos Teresės dienai, trumpai buvo nuvykusi priruošti 
saldumynų šeimininkės garbinamam šventajam, nes Dora ap- 
dovanota stebuklingomis rankomis gaminti tortus ir pyragus, 
ir visos trys sėdėjo Ritos kambaryje šalia laukujų durų, čia, be 
sieninio telefono, dar telpa stalelis užrašams, dvi kėdės ir kros- 
nelė. Ines irgi atnešė kėdę, vieną iš tų paauksuotų, raudonu da- 
mastu aptrauktų kėdučių, tegu senjora prisėda. Išdygo Dora su 
dviem ryšuliais rankose. Išvyniojo didesnįjį: pyragaičiai, tortų 
gabalai, sausainiai ir visa kita, misijė Ines, Dora apdovanota 
stebuklingomis rankomis saldumynams gaminti, kalbėjo Rita, 
nukeldama virdulį nuo lankainių, ir ėmėsi plikyti matę. 

— Paragaukite... 

Paragavai. 

— Koks skanus sausainis! 

— Žinai, Dora, vis dėlto man atrodo, kad mokos tortas ne 
toks geras kaip pernai, kaži kodėl? 

— Matyt, ne tiek įpyliau kavos. 

— Vis pamirštu jums pasakyti, misijė Ines... 

— Ką? 

— Tėvas Asokaras skambino. 

— Kodėl? 

— Kadrytrytą lygiai vienuoliktą bus čia. 

— A, greičiausiai pasirašyti privačios maldos vietos doku- 
mentų. 

— Taigi. 

— O iš mano namų ar niekas neskambino? 

— Don Cheronimas. 

— Ką sakė"? 

— Teiravosi, kada gi pagaliau sugrįšite namo. 

Nusikvatojai užvertusi galvą. Senolės nustebusios išpūtė akis, 
negali būti, kad gyvendama dviese, kaip pasakojama, tikruose 
rūmuose su tuzinu tarnų, ji persikelia gyventi čia ir dar kvatoja- 
si, kai sutuoktinis kviečia grįžti atgal, bet, misijė Ines, dėl Die- 
vo, norėtume ir mes, kad mumis, tokiomis apleistomis, kas nors 
taip rūpintųsi, niekas dėmesio į mus nekreipia, nepasidomi nei 
kaip mes laikomės, nei kas mums nutinka, na, išskyrus gal mo- 
tinėlę Benitą, mes tikrai nenorime, kad jūs išvyktumėte iš Na- 
mų, juos kaipmat nugriaus ir mus išmes į gatvę elgetauti, ta- 
čiau reikia elgetauti su kūdikiu, kad ką nors peštum, jei neturi 
kūdikio, žmonės nešelpia, o iš kur mes galim tą kūdikį paimti? 
Rita spiria po stalu Dorai į koją, kad neplepėtų ko nereikia to- 
kiems žmonėms kaip misijė Ines, ji gali užpykti ar nesuprasti, 
juk niekas mūsų nesupranta, tik tokios kaip mes, reikia būti 
viena iš mūsų, kad suprastum ir tikėtum Iris kūdikiu, kuris kan- 
kinasi miegodamas su ja, nes Iris jį galuojanti, kasnakt išstu- 
mia mane į nakties bedugnę ir neįsileidžia ligi pat aušros, nusi- 
galavęs ir bejėgis tysau koridoriuje, gotikiniame soste, kuris 
stovėjo mano motinos namų hole Aštuonioliktoje gatvėje, taip 
nėra jo kur dėti, Motinėle, o jeigu iš tiesų nėra kur dėti, tai 
parduokite iš varžytynių, gauti pinigai tebūnie mano įnašas į 
Vaiko miestą, su sąlyga, kad daugiau neateisite prašyti iš ma- 
nęs pinigų, neturėjau laiko pasimatyti su Ines, sako, jau parvy- 
ko išsipusčiusi, nekantrauju,; kaip noriu ją pamatyti, bet vos tik 
išgirsta aidint durų skambutį, slepiasi lyg Žiurkė, buvau atėjusi 
šią savaitę ir aną bent porą kartų, bet taip jos ir nepamačiau, 
mano draugės netiki, kai joms pasakoju tiesą, kad Ines slapsto- 
si ir sprunka, nelyginant kokia raupsuotoji, sako, gali būti, kad 
tokia ir pasidarė, dėl to Cheronimas uždarė ją tenai, aiškinda- 
mas, kad davusi neturto įžadus, kitą šunį tokiu kaulu gali ap- 
gauti, lyg nežinotume, kokia puošeiva buvusi Ines, nors girdė- 
jau kalbant, kad dabar jos plaukai visai Žili, apsitaisiusi juodai 

lyg kaimo kunigėlio pusseserė, ką pasakytų Cheronimas, tur- 
būt kristų negyvas, ateinančią savaitę vėl turiu vykti į Namus, 
išmatuosiu hamaką ir paprašysiu jos pasiūti keletą pagalvėlių, 
aišku, negirdėtas dalykas, kad Ines pasidarė tokia, reikia rūpin- 
tis savimi, pažvelk į mane, esu trejais, ne, dvejais metais užją 
vyresnė. Negalėjau tavęs pamatyti, nes pasislėpei vos išgirdusi 
skambutį. Jeigu niekas neskambina, popietes leidi su Rita šalia 
telefono. 

— O kas kitame ryšulyje, Dora? 

— Žaidimas „Šunų lenktynės“. Man jį padovanojo jaunylis. 

— Leisk žvilgtelėti. 

— Aš žinau, kaip reikia žaisti Žirgų lenktynes, bet šunų - ne. 
Galbūt taisyklės tokios pačios. 

- Jaunylis padovanojo „Šunų lenktynes“ todėl, kad pradan- 
gino tris šunis, ir tik šie trys belikę, jie plastikiniai, šitas mar- 
gas, šitas žydras ir šitas geltonas. 

— Kalė. 

— Ką sakote, misijė Ines'? 

— Kad čia kalė. 

— Iš ko sprendžiate? 

— Jos greitesnės. 

— Ar norite pažaisti, misijė Ines? 

— Nagi, pamėginkime. 

— Bet kaip? Vaikas padovanojo man „Šunų lenktynes“ dar ir 
dėl to, kad pametė kauliuką, o be kauliuko nei šunų, nei Žirgų 
lenktynių nepažaisi. 

— Girdėjau, kad Marija Benites turi kauliuką. 

— Kodėl mums iš jos nepasiskolinus, Dora? Nekantrauju pa- 
sižiūrėti, kaip bėgs mano geltonoji kalė ir kuo tai baigsis. 

Vos tik Dora išėjo, tu praskėtei kojas, pasirėmei alkūnėmis į 
kelius ir ištiesei rankas prieš ugnį. Paskui lyg nenorėdama pa- 
sakei Ritai, kad telefonu paskambintų į tavo namus, pakviestų 
Cheronimą, neišduotų, kad sėdi šalia, ir pasakytų, jog tu įparei- 

gojusi pranešti, kad rytoj atsiųstų kauliuką, šaškes, domino... 
galiausiai tegu atsiunčia visus žaidimus, kokius tiktai ras. Rita 
surinko numerį. Tu likai sėdėti šalia. 

— Neatsiliepia? 

— Ne. 

— Kaip keista! 

— Kodėl? 

— Todėl, kad šiuo metu įprastai jis būna namuose, prigulęs 
klausosi politinės apžvalgos per radiją, o telefonas ranka pasie- 
kiamas. Be to, visos tarnaitės... 

— Jau... Alio! 

"Rita ima linkčioti ir šypsotis, tarytum don Cheronimas per 
telefoną ją matytų, atsiprašinėja, būgštauja jį pažadinusi, ne, 
visai jo nepažadinusi, čia Rita, Namų durininkė skambinanti, ir 
don Cheronimas sveikinasi su ja sakydamas, jog atpažino, nes 
jiems paskutiniu metu tekę daug kartų kalbėtis, kaip laikosi Ines, 
išsigąsta, kad skambutis tokiu metu iš Namų greičiausiai reiš- 
kia, jog kažkas nutiko Ines, ne, senjore, kas jums šovė į galvą, 
senjora kuo puikiausiai laikosi, nusiraminusi ir patenkinta, Ines 
išplėšia ragelį Ritai iš rankų, norėdama išgirsti savo sutuokti- 
nio balsą, ir tuoj pat jį grąžina, kad Rita atsakytų, leidžia jiems 
dar truputį pasikalbėti, ir vėl griebia pasiklausyti balso, paskui 
atsisveikina ir deda ragelį. Įeina Dora su Marija Benites. Ketu- 
rios moterys vos telpa mažame kambarėlyje. Rita suraukia an- 
takius: 

— O šita ko čia atėjo? 

— Prikibo kaip smala. Neskolino kaulelio, kol nepasiėmiau ir 
jos drauge. Jau ir atsigulusi buvo. Turėjau laukti, kol atsikels ir 
apsirengs. | 

— Na ir kibi senė! 

— Dėl Dievo, misijė Ines! 

— Kas atsitiko? 

— Jūs kalbėjote Ritos balsu. 


JOSĖ DONOSO Iš TAMSUS NAKTIES PAUKŠTIS 335 


— Nagi, paklausykime dar kartą. 

— Kokia kibi senė. Užeik jau, užeik, nežinau, kas čia mėgina 
brautis į mano kambarėlį. Sakau, gal pyragų kvapas ką čionai 
atviliojo, ir pasitaiko nenuoramų... 

Sužavėtos klausosi, kaip tu mėgdžioji senės balsą ir kalbė- 
seną. Juokiasi, net prunkščia, tu pati irgi. Pasigiri joms, kad 
sugebi pamėgdžioti įvairiausius balsus. Doros. Ritos. Marijos 
Benites. Net Brigidos, kuri daugiau nei metai pasimirusi, ir jos 
balsą galėtum pamėgdžioti. Žaidžiate minkles. Rita išeina iš 
kambario ir durys užsidaro. Kitos dvi lieka, Ines ima kalbėti 
Marijos Benites balsu: Marija Benites, spėja Rita. Paskui išei- 
na Marija Benites. Ines kalba Doros balsu: čiagi Dora, spėja 
Marija, koks įdomus žaidimas, panašiai kaip cirke, vieną dieną 
galėsime pažaisti jį su daugiau senolių, su visomis senolėmis, 
kai po sekmadienio mišių susirinksime virtuvėje, ir su pames- 
tinukėmis, kurioms tikrai patiks šis naujas žaidimas, ir kiti Žai- 
dimai, kuriuos rytoj atveš don Cheronimo vairuotojas. Dora pa- 
kiša mintį: 

— Kertu lažybų, kad don Cheronimas supras, jog telefonu jis 
kalbasi ne su Rita. 

— Lažinuosi, kad ne. 

— Lažinuosi, kad taip. 

— Iš ko lažiniesi, Dora? 

— Iš „Šunų lenktynių“. 

— Gerai. O jeigu laimėsiu aš? Lažinuosi iš juodos suknelės. 

— Najau, misijė Ines, gal nereikia. 

— Juk turite viso labo tik šešias. 

— Statau šią šveicariškos vilnos suknelę, tau ji labai tiks, prieš 
tavo žaidimą, kurį gavai dovanų iš vaiko. 

— Sutarta. 

Surenki savo namų numerį. Truputį palauki. Tai jis. Kas yra, 
Rita, kodėl vėl man skambinate, man neramu, rodos, nujau- 
čiau, kad kažkas negero nutiko Ines, o jūs nieko man nesakote, 

ne, nieko blogo negalvokite, don Cheronimai, reikalas tas, kad 
jai šalta, taigi norėtų, kad atgabentumėte jos apsiaustus ir kaili- 
nius, bizono ir karakulio, taip pat jos dėželę su papuošalais, 
kurių visai nedaug, ir jie nėra ypatingi, tačiau misijė Ines sako 
pasidariusi tokia gailestinga, kad savo papuošalais padengs kaž- 
kokias skolas, juk dabar ji yra davusi neturto įžadus, o davusi 
šiuos įžadus negali turėti papuošalų, taip sakiusi senjora, don 
Cheronimai. Gal norite, kad jai ką nors perduočiau, don Chero- 
nimai? Ką, rytoj dvyliktą valandą? Jūs pats rytoj ateisite? Ji 
negalėsianti rytoj jūsų priimti, nes nori pailsėti, gal kada vė- 
liau, ateinančią savaitę ar dar kitą, dabar ne, kadangi nusiteiku- 
si daug melstis, nežinia už kokias nuodėmes tokia katalikė kaip 
misijė Ines gali atgailauti, taigi tegu rytoj, lygiai dvyliktą, su 
vairuotoju atsiunčia viską: žaidimus, apsiaustus ir papuošalų 
dėželę. Ačiū, būtinai, don Cheronimai, jūs irgi laikykitės. Ir dar 
kartą atsiprašau už trukdymą, senjore, tiesiog atlikau tai, kas 
misijė Ines buvo liepta. Padėjai ragelį: jūs, keturios senolės, 
kvatojote už pilvų susiėmusios, net ašaros jums tryško iš akių, 
tu nuėjai pasiimti Doros „Šunų lenktynių“. 

— Kauliukas priklauso Marijai Benites. 

—Imk jį, Marija. 

— Ačiū, senjora. 

— Ką su juo veikdavai? 

— Tiesiog seniai jį turėjau. 

— Loškime iš jo. 

— Kamijis jums? 

— Šunų lenktynėms. 

— Iš ko? 

— Iš ko tik nori. 

— Ar tasuknelė man tiktų? 

— Stataują, o tu savo kauliuką. 

— Gerai, Marija, tu esi marga kalė, o aš- geltona. Tik gaila, 
kad šie gyviai tokie prasti, iš plastiko, tai sužinojęs Cheroni- 

mas, esu tikra, rytoj man atsiųs kiniškus šachmatus ir moteriš- 
ką lentą iš dramblio kaulo ir juodmedžio, todėl, kad jis pasipū- 
lenta jau visai nučiurusi, visiškas šlamštas, ar nematai, ji jau 
plyšta čia, per vidurį, lenkimo linijos vietoje, „Šunų lenktynių“ 
lentos visuomet pradeda plyšti šiose vietose, atradusi laisvą mi- 
nutę būtinai ją sukabinsiu keletu dygsnių, kad galutinai nesu- 
plyštų. 

— Senjora, koks siaubas, nekalbėkite Brigidos balsu! 

— Nejau nuodėmė, ji juk mirė daugiau nei prieš metus! Net ir 
balsas darosi lyg senolės... 

— Ašir esu sena. 

— Betgi jūs nesate nei Marija, nei Dora, nei Rita, nei Brigida, 
jūs esate jūs. 

— Bet galiu būti Brigida. 

— Kaip? 

— Užgesinkite šviesas. 

— Verčiau numirsiu!.. 

— Amalija, brangute, nagi, nešk čionai vazą su sausainiais ir 
nueik pasakyti motinėlei Benitai, kad turėdama laisvą minutę 
užsuktų pas mane, nes turiu pranešti jai kai ką svarbaus, tik 
tegu nesivargina, kai turės laiko... 

Tuomet nusijuoki visai kaip Brigida, ir trys kampuose susi- 
spietusios senolės, žiūrėdamos į tavo bedantę, švebeldžiuojan- 
čią burną, į tavo visai kaip Brigidos rankų judesius su šiek tiek 
į viršų pakeltu mažuoju piršteliu, maldauja tavęs liautis, joms 
keli baimę, tuomet vėl pratrūksti juoktis ir sakai joms, gana 
jau, mergiotės, sustatykime kėdes žaisti, ne, vis dėlto aš Žaisiu 
tik su Marija Benites, nagi, didesnis skaičius pradeda. Mano — 
šeši. Tavo - keturi, pradedu aš: šeši, puiku, metu dar kartą: ke- 
turi, į vandenį, atgal. Marija, nekratyk pernelyg ilgai kauliuko 
savo sumedėjusiomis rankomis, mesk, pradeda tavo kalė, bė- 
ga, šuoliuoja, nutolsta, manoji nepaveja, vis krinta į vandenį, 

taip jai nesiseka, negaliu pasivyti, mano geltonoji kalė sena, 
nukaršusi, visai niekam tikusi, baikščiai gūžiasi, nebėga, vos 
pasivelka, vos kapanojasi vandenyje, o Marijos kalė nesunkiai 
pasiekia tikslą. 

— Marija laimėjo! 

— Laimėjai... 

— Todėl, kad čia šuo! 

Trenki plastikinį gyvulėlį į krosnelę, jis svyla, o tu piktai ste- 
bi jo nykimą, tavo akys laukia, kol šnypšdamas ant lankainių 
jis pavirs juodo dūmo siūle, koks bjaurus kvapas, turbūt siera, 
kokie tiršti dūmai, senolės nurengia tave tuose dūmuose ir pa- 
ima juodos vilnos suknelę, dabar ji priklauso Marijai, reikės 
šiek tiek ją pataisyti, mačiau tave dūmuose, Ines, tavo drebantį 
nuogą kūną, taip, mačiau jį, mačiau, dabar jau negalėsi paneig- 
ti, kad nesu matęs tavo kūno, pažinau jį, kai dabar, šaipydamo- 
si iš tavo pralaimėjimo, senolės tave išrengė, ir susigūžusi dėl 
pažeminimo išėjai nuleidusi galvą, o tarpdury tave lydėjo tąsus 
dūmas ir trys senolės, perspėjo, kad saugotumeisi skersvėjų, 
saldžių sapnų, misijė Ines. 

— Tikiuosi. 

— Labanaktis. 

— Labanaktis. 

Kol kas nenoriu, kad ką nors degintum. Sudeginsime viską, kai 
ateis laikas. Todėl sirguliuoju per dienas, susigūžęs savo goti- 
kiniame soste saulėje, stebiu tave laukiančią, kol atsigausiu ir 
galėsiu pagelbėti: sėdėdama su kažkokia apsiskarmaliavusia se- 
ne į virtuvę vedančiame koridoriuje, skuti į didelį puodą bul- 
ves, gal tai motinėlė Anselma, o kitos dvi pasakoja tau apie 
Brigidos laidotuves. Atsistoji. Sakai joms, kad turi prasišluoti 
savo kamarėlę, ne ne, misijė Inesita, nesivarginkite, aš jums 
pašluosiu, tikrai, aš išskalbsiu jūsų apatinius ir kojines, baltų 
drabužių juk negalima džiauti saulėje, labai pagelsta, juos rei- 
kia kabinti išvirkščius, nesvarbu, jau neturiu baltų apatinių ir 
noriu viską daryti pati, kad niekas už mane nedirbtų. Visai ne 
todėl, kad kas nors būtų man liepęs, tiesiog vieną gražią dieną 
pamačiau save šluojančią kambarį, klojančią lovą, skalbiančią 
savo drabužius, ir tai atrodė natūraliausias dalykas pasaulyje. 
Skutu bulves. Tegu nesiunčia man to asmeninio klaupto. Mel- 
džiuosi parklupusi ant grindų kaip visos kitos, o jeigu jos gali 
gyventi be sakramento, galėsiu ir aš. Ateina senjoros, mano drau- 
gės ar pažįstamos pasirausti po savo daiktus celėse ir motinėlę 
Benitą klausinėja: ar tikrai Ines de Askoitija čia gyvena? Ne- 
mačiau jos nuo to laiko, kai išvyko į Europą! Kaip ji laikosi? 
Kodėl nepranešate jai, kad norėčiau su ja šnektelėti? Nesupranta, 
kad stoviu kitame kiemelio gale, praeina pro mane neatpažinu- 

Sios ir susinervinusios išeina, nes iš smalsumo atėjo su manimi 
pasimatyti, ir še tau, nepavyko: sako, kad Ines dabar atrodo 
kaip kaliausė, įsivaizduok, su jos milijonais, taip apgailėtinai 
susenusi... tokia moteris, anksčiau buvusi viena iš pačių ele- 
gantiškiausių, nesuvokiama... tačiau grįždamos iš savo celių tos 
senjoros - anksčiau Pičė ir Olga, Rosa ir Terė, o dabar tik sen- 
joros — manęs neatpažįsta eidamos pro šalį, turėjo pasitenkinti 
kilimo ritiniu, kurį Iris Mateluna stumia Mudito karučiu, dabar 
jau Muditas nepajėgia jo pastumti, nes Muditui jau visai nekas, 
dienų dienas sėdi mediniais slibinais puoštame soste, 0 tu pri- 
eini, padedi savo laiminančią ranką ant mano peties ir klausi: 
kaip miegojai? 

Aš net galvos nepajudinu. Mano akys apsiblaususios. Pake- 
li ranką nuo tvarsčiu apmuturiuoto peties, naktinių klajonių iš- 
varginto mano kūno, jeigu tik žinotum, Ines, jei žinotum, ką aš 
žinau, bet nenoriu tau sakyti, negaliu tau pasakyti, nes visas esu 
apmuturiuotas ir išvargęs, štai kasvis labiau ir labiau mane kei- 
čia, esu jau toks mažytis, kad bet kuri senolė galėtų mane pa- 
kelti ant rankų, tačiau naktimis išspūdinu ir traukiu geltono na- 
mo link, priglundu prie lango ir girdžiu balsus, don Cheroni- 
mas kalbasi su misijė Rakele, šiandien ateis misijė Rakelė, ji 
tave gerbė, bet don Cheronimas ją įtikina, ir ji pasiduoda, ateis 
tau pasakyti, kad Cheronimui esi per daug Žiauri, Ines. 

— Tai ką turėčiau daryti? 

— Nežinau. 

— Turėčiau gultis su juo? 

— Kaip tau ateina į galvą tokia nešvankybė? 

— Manai? 

— Ką? 

— Kad tai nešvankybė? 

— Čia tik toks posakis... 

Tegu palieka mane ramybėje, ypač Cheronimas tegu duoda 
man ramybę. Kiekvienas darbuotojas turi teisę į pensiją, nesu- 

prantu, kodėl aš šios teisės neturiu, šešiasdešimt treji metai, dėl 
Dievo, jei būčiau turėjusi vaikų, dabar jau būčiau senelė, Che- 
ronimas tikrai duotų man ramybę. Ramybės nesitikėk, tu tai 
puikiai Žinai, jis turi atkeršyti tau, kad jam nepadovanojai taip 
trokštamo kūdikio, ir manęs nepaliks ramybėje, mintis apie Che- 
ronimo prisilietimą varo iš proto, negaliu to pakęsti... jūs apka- 
binate ją ir abidvi kartu raudate, prašote nusiraminti, sakote 
negalinti patikėti, kad Cheronimas, kurį laikėte tikru džentel- 
menu... tai tik tu taip manai, Rakele, tenai, lauke, jis stebi ma- 
ne, stebi ir laukia, ir neturėsiu ramybės tol, koljis mane stebės 
ir seks, vienintelis jausmas, užvaldęs mane, yra baimė, o vie- 
nintelė mano apsauga yra šios sienos, kurias jis nori išgriauti, 
štai kodėl noriu įsilieti į senolių būrį. 

— Ar žinojai, kad pasimirė Brigida? 

— Reikės užpirkti uŽją mišias. 

— Ačiū. Ji mylėjo tave. 

— Ašją irgi. 

— Štai kas įdomu, Ines... maniau, jog pasidarei šiurkšti, pikta, 
tarsi manęs jau nemylėtum, bet pajutusi, jog iš tikrųjų mylėjai 
Brigidą, jaučiu, kad tavo švelnumas pasiekia ir mane. Todėl, 
kad švelnumas tau būdingas, Ines, tik atrodo, jog kažkokios 
operacijos metu tau jį pašalino, aišku, klinika Šveicarijoje, jau 
visi apie tai girdėjo... tik pamanyk, sako, Ines buvo Šveicarijo- 
je... ir ko ji ten nemačiusi, juk turi geležinę sveikatą... sanatori- 

j0je... besiskundžiantiems nervais... gal ir ramino ji tuos savo 
nervus, tačiau yra dar kai kas, ko jūs nežinote: Ines Europon 
vyko visai ne dėl tos palaimintosios, čia buvo tik jos alibi, galė- 
jo tuos reikalus per dvi savaites sutvarkyti, o išbuvo visus me- 
tus. Visus formalumus galėjo tvarkyti paštu, sako don Chėroni- 
mas misijė Rakelei savo bibliotekoje su pilkais krėslais ir pa- 
teikia jai dossier, tikina suprantąs, kad tu Šveicarijoje išbuvai 
tiek, kiek tau reikėjo, kad atsipeikėtum po smūgio, - o dėl tos 
palaimintosios, tai ji - tikrų tikriausias Ines prasimanymas, pa- 

galiau nenoriu kištis, - tačiau don Cheronimas kažką pasakoja 
misijė Rakelei, bet mano klausos tie žodžiai nepasiekia, prava- 
žiuojančių automobilių triukšmas, išgąstis, kad kas nors gali 
pastebėti mane slampinėjant apie turtingo žmogaus langus, už 
tai gali areštuoti, todėl, vos tik kas eina pro šalį, tuojau slepiuo- 
si, negaliu girdėti viso pokalbio, kurį turiu girdėti, kad supras- 
čiau, nenugirstu, nes vėjo šuoras pasiglemžia galimybę girdėti, 
jūs abudu kalbatės apšviestoje bibliotekoje už stiklo, nutvieksti 
židinio ugnies, metų sutvirtinta draugystė, daugiau nei pusė am- 
žiaus, tolima giminystė, artumas, kurio niekuomet neteko pa- 
justi, išsipasakoja ir patiki paslaptis, kurių niekas už lango ne- 
gali išgirsti, nes triukšmas tiesiog nepakenčiamas, taigi pagau- 
nu tik šio svarbaus, viską paaiškinančio pokalbio nuotrupas, 
kol jūs dar nepasikalbėjote su Ines. 

— Ar buvai nukakusi į Fatimą ir Lurdą? 

— Taip. Tačiau į Europą keliavau ne dėl to, Rakele. 

— Žinau, dėl palaimintosios. 

— Ne, viskas daug sudėtingiau. Buvau išvykusi nusenti. Tai 
buvo vienintelė išeitis, kad mane paliktų ramybėje. 

— Nesuprantu... 

— Klinika Šveicarijoje... 

Daktaras Asula su savo vienintele ryžtu degančia akimi. Jo Žvy- 
nuotos rankos, naguotos letenos, iš kurių neįmanoma ištrūkti, pa- 
guldė tave į lovą, atvėrė tavo kūną, žaidė tavo vidaus organais, 
tyrinėjo juos, pertvarkė, išsirinko jį dominusius, ir kai jo pagalbi- 
ninkai, irgi apsigimėliai su kaukėmis, tave užsiuvo, nusimovė gu- 
mines pirštines. Imperatorė, išdidi su vyriausiosios sesers galvos 
apdangalu, pasirodė susidomėjusi operacijos rezultatais: 

— Turtingos moters kaprizas, ir tiek. 

— Kam reikia histerektomijos" , kai esi šešiasdešimt trejų me- 
tų? Nesuprantu. 


* histerektomija - gimdos pašalinimas. Vert. 


JOSĖ DONOSO Iš TAMSUS NAKTTIES PAUKŠTIS 343 


- Tai ir yra paslaptis, kurią norėtų sužinoti visos Čimbos na- 
mų senjoros, brangute. 

— O kokia paslaptis, Krisai? 

— Ogi kad atvyko pas mus ir paprašė pašalinti jai įsčias. 

— Suprantama, mūsų klinika - garsiausia Europoje, taigi nie- 
ko keista, kad Ines pasirinko mus... 

Daktaras Asula pažvelgė į ją vienintele švelnumo, meilės, 
supratimo, pasitenkinimo ir didybės kupina akimi. Uždėjo sa- 
vo naguotą leteną ant drūtos Imperatorės rankos. 

— Ką būčiau daręs be tavo veiklumo ir paskatų? Už viską tau 
esu skolingas... 

— Ar už viską... 

— Vergaučiau Bojui ir kasdien nusigerčiau iki žemės graiby- 
mo Užkampio dvare, jeigu tąnakt nebūtume laiku pasprukę iš 
kavinės miesto centre... 

Imperatorė susierzina. Metams bėgant Krisas darosi vis sen- 
timentalesnis. Pernelyg dažnai prisimena praėjusius laikus. 

— Taip, Krisai. Klausyk. Ar mes pasiliksime jos įsčias? 

— O kam? Aišku, ne. 

Žinoma, ne, jos bevertės. Prisėdi ant lovos krašto ir užsiden- 
gi veidą rankomis, o misijė Rakelė išsigandusi klausosi tavęs, 
nes tu išsigalvoji nebūtų dalykų, Ines, visuomet buvai melagė, 
turi senės polinkių, tereikia leisti senatvei įsitvirtinti ir tave už- 
valdyti, todėl misijė Rakelė, sėdėdama ant kėdės ir abiem ran- 
kom stipriai laikydama rankinę ant kelių, įsitempusi klausosi, 
nes neiji, nei kas kitas negali patikėti tavimi, juk net ir sulau- 
kusiai tokio amžiaus tau kas mėnesį reguliariai pasirodydavo 
nešvarus kraujas, tarsi tai būtų Dievo bausmė už kokią baisią 
mano nuodėmę, kurios negaliu prisiminti, kas mėnesį, įkyriai, 
ir nežinai, kiek aš meldžiausi, o ypač kai dar buvau jauna ir 
tikėjausi padovanoti Cheronimui sūnų, melsdavomės ir mels- 
davomės kartu su Peta Ponse, Iebūnie pagarbintas, Tėve mūsų 
iš pradžių ir Tėve mūsų iš kito galo, mūsų pačių sukurtas mal- 

das, prašydamos malonės tiems, kuriems labiausiai jos stinga, 
Peta siūdavo prie mano liemenėlės kažkokiais simboliais iš- 
margintus škaplierius, tu negali įsivaizduoti, kaip karštai mud- 
vi su ja melsdavomės, tikėdamos, kad šį mėnesį pagaliau krau- 
jas manęs nesuteps, pasidarysiu švari ir lauksiu Bojaus atsira- 
dimo, netikša, šešiasdešimt trejus metus savo kraujo vergė, ne- 
beverk jau, Ines, leisk misijė Rakelei tave nuraminti, nes tik 
verki ir verki, kas mėnesį blėsta viltis, jog šį mėnesį moteriš- 
kumas pagaliau dings, kad atrasi ramybę ir sensi kartu su ki- 
tais, bet ne, kas mėnesį kraujas, be atokvėpio... apsigimimas, 
Rakele, apsigimimas. Blogiausia, kad Cheronimą visada žavė- 
jo apsigimimai. 

— Taigi. Ar dar pameni tą sekretorių, kurį samdė prieš dauge- 
lį metų, pusiau neūžaugą su nevykusiai susiūta kiškio lūpa, toks 
kuprelis?.. tikra nelaimė. 

— Manau, kad taip. 

— Kuojis buvo vardu? 

— Taip, Žinau, ką turi galvoje... 

— Jo vardas... luktelėk... 

— Ne taip lengva prisiminti! 

— Kažkoks keistas. 

— Tačiau ne toks gąsdinantis kaip mano, Rakele, taip, prisi- 
pažink, juk tu esi tikra apsigimėlė, Ines, ir likai tokia, net ir po 
operacijos, nes ir vėlei įtikinėsi misijė Rakelę, kad Cheronimas 
neduodavęs ramybės iki pat išvykimo, kad iki šešiasdešimt tre- 
jų metų tavo irgi apsigimęs sutuoktinis versdavęs kasnakt my- 
lėtis, tarsi būtumėt kokie jaunikliai, prastai girdžiu, nes pro šalį 
važiuoja iškleręs tramvajus, sunkvežimis, iš kitos pusės - auto- 
mobiliai, gaisrinių signalai, ties slenksčiais kuždasi porelės, Ma- 
lonės varpinėje gaudžia varpai, neįstengiu suprasti, ką jūs aiš- 
kinate misijė Rakelei, ir jau turiu bėgte bėgti į Namus, kad ne- 
praleisčiau pro ausis, ką pasikūkčiodama išpažįsta Ines, suži- 
noti bent jau melą, jei negaliu sužinoti tiesos, kalbėjo Cheroni- 

mas labai supratingai, jo balsas kupinas švelnumo ir lipšnumo, 
kuriuo paskutiniu metu leidausi lepinama, o kodėl gi ne, nors 
mažai tebuvo likę kantrybės ir, atvirai kalbant, mieliau būčiau 
leidusi laiką narstydama rožinį ar skaitydama vakarinį laikraš- 
tį, tačiau jis man neleido. Vis labiau ir labiau manęs geisdavo, 
pati supranti, kai tokio amžiaus, lovoje neatrodai stulbinamai, 
taip pat ir vaikštinėdama Namų koridoriais, Ines, kai stabteli 
ties mano sostu persimesti keletu žodelių su slibinais, kaip lai- 
kaisi, Muditai, ką sapnavai, taip, tas vyrutis, atrodo, kasdien 
darosi vis baikštesnis, vargšelis, ir tolsti savo celės link, atsisė- 
dusi ant lovos krašto imi įtikinėti misijė Rakelę, kad su amžiu- 
mi pradedi drovėtis, nežinau, viskas suglebę, visiška griuvena, 
sau pačiai keliu pasidygėjimą, tik ne Cheronimui, tarsi visai to 
nepastebėtų ir nenorėtų taikstytis su mano amžiumi ir seno kū- 
no šaltumu, taigi pamažu, kasnakt, mano pavargusio, seno kū- 
no gelmėse žadino jauną moterį, kokia aš nebuvau ir nesu. Ga- 
lėjau abejingai jam atsiduoti, tai padaryti buvo paskutinė mano 
viltis, bet ne, neįmanoma, Cheronimas nepasitenkindavo dau- 
geliui moterų būdingu apsimetinėjimu, įveikdavo mane, Rake- 
le, koks siaubas, prikeldavo mirusiąją, jam pasisekdavo mane 
sugundyti, pamiršti savo šešiasdešimt trejus ir atsakyti tuo pa- 
čiu, jis tarsi užkraudavo man pasibaisėtiną jaunos ir džiugios 
Ines prisikėlimo naštą. Nenusakomai sunku kasnakt šitaip pri- 
sikelti. 
„"— Kokia nepagarba iš Cheronimo pusės! Kodėl jis nesusira- 

do kitos moters? 

— Ar nesuvoki, ko jis siekdavo? 

— Drįstu manyti, kad to paties kaip ir visi kiti vyrai. 

— Ne. | 

— Tai ko? 

— Juk sakiau tau, kad mėnesių mėnesiais kankinausi. 

Ak, štai kas kėlė jo susidomėjimą tavimi, Ines, juk neišsi- 
galvosi nebūtų dalykų, tavęs jis niekada nemylėjo, ir tu visuo- 

met tai žinojai ir dabar Žinai, todėl kerštaudama leidaisi dakta- 
ro Asulos suluošinama, taip, tik dėl to jį traukė prie tavęs, o ne 
prie kokios kitos moters. Cheronimas būtų galėjęs suvilioti ku- 
rią tik panorėjęs, sakai tu misijė Rakelei, stengdamasi įtikinti, 
kad čia ne melas, kad po tos nakties tavo sutuoktinis neliko 
apatiškas, sudegtum iš gėdos, jei tavo draugės sužinotų, kad 
Cheronimas tavęs nė pirštu nepalietė, nes aš jam neleidau, pa- 
sivogiau šį jo sugebėjimą ir saugau paslėpęs čia, kur senolės 
kasnakt mane aptūloja, norėdamos sunaikinti, ir aš leidžiuosi 
naikinamas, nes leisdamasis naikinamas, naikinu Cheronimą, 
štai ką derėtų papasakoti misijė Rakelei, o ne šias pasakas, aš 
papasakosiu jai, kaip mes eidavome į donjos Floros, Ortensi- 
jos, Rosos, Amapolos namus, kaip mano akyse, grąžindavusio- 
se jam potenciją, trindavosi su jomis, ne, tu nenori, kad kas 
nors sužinotų, tau gėda, nes po tos nakties Užkampio dvare jis 
galutinai tave paliko, o misijė Rakelei pasakoji meldusi Dievą, 
kad Cheronimas įsimylėtų kitą, kad paliktų tave ramybėje. Se- 
niai yra davęs tau ramybę. Pasakoji, kad kasnakt tau reikėdavę 
prisikelti, bet juk visuomet buvai tarsi lavonas. 

Pasislėpęs už lango staktos, nes pradėjo lynoti, beveik jį gir- 
džiu, jaučiu pro nertas užuolaidėles spiginantį jo akių mėlį, me- 
luodavusi man, sako jai Cheronimas, Ines man dažnai meluo- 
davusi, sakydavusi, kad šį mėnesį savaitę dvi susilaikę, ir aš 
neliečiau jos, kad nepakenkčiau savo vaikui. Dovanodavau jai 
papuošalus, gražius daiktus, audinių kailinius ir visa kita... pa- 
galiau, misijė Rakele, mano kantrybės taurė persipildė, negalė- 
jau toliau jo apgaudinėti, nepakėliau jo tuščių vilčių ir apsipy- 
lusi ašaromis prisipažinau jam, kad ne, ir šįkart ne, vėl pasiro- 
dęs kraujas. Negalėjau pakelti jo nevilties kančių, Rakele, ne- 
gali net įsivaizduoti, kaip toji moteris vertė mane kentėti, ta- 
čiau jūs, don Cheronimai, irgi meluojate, nes jau seniausiai lio- 
vėtės kentėjęs, tuomet, kai Užkampio dvare nušovėte geltonąją 
kalę ir visam laikui paskendote Klubo fotelyje ir Senato retori- 

koje... tik todėl, Rakele, kad nematyčiau jo kenčiančio, suti- 
kau, kad ir toliau kasnakt niekas nesikeistų, prisiekiu tau, kas- 
nakt sename kūne moters, kuri nori pailsėti ir atgailauti, mano 
sutuoktinis atgaivindavo karštą jam atsiduodantį jauną kūną, 
kuris nebuvo mano kūnas todėl, kad tai nebuvau aš, kūnas atsi- 
duodavo, nors bet ką būčiau atidavusi už tai, kad pasipriešin- 
tų... jis pažeidė mano teisę nebūti monstru. 

Taip kalbiesi su ant sosto išdrožinėtais slibinais, kurčiais, 
nebyliais, o galbūt ir aklais baimės įsikūnijimais, tuštumos tar- 
pininkais, siaubo, kad prieš tampant niekuo, virstama monst- 
ru... pažvelk į saulės užlietą kiemelį: senolės nuo karščio net 
pasiraitojusios palaidinių rankoves. Slibiniškos rankos. Slibi- 
niški delnai suima pajuodusią arbatinio rankeną. Viena sėdi ir 
žiovauja koridoriaus gale, atrodytų, kad viskas - mes, kiemas, 
saulė - prapuls nesibaigiančiame koridoriuje, kuris prasideda 
jos burnoje. Kita riša žurnalų krūvą. Praeina motinėlė Benita, 
šypsosi jai, sveikina, prašinėja šio bei to, ji visuomet labai užsi- 
ėmusi, todėl išeina ir užveria duris. Iš virtuvės pasklinda šlykš- 
tus valgio kvapas, pajuntu veidus, raukšlėmis susiliejančius į 
vieną visumą, ir tu prisipažįsti, kad tai tavo, kaip Cheronimo 
moters, žlugimas, tu nesugebėjai parūpinti jam promotės, kuri 
susietų jį su Dievu. 

— Tai senolių reikalai, Ines. 

— Galbut, Rakele, tačiau senės turi tokių galių ir išimtinių 
teisių, kurios jaunoms nesuvokiamos, tai anarchija, pateisinan- 
ti viską, nereikia tesėti pažadų, nes ar juos tesėsi, ar netesėsi, 
niekam nebus svarbu. Savo įkyrumu palaikydamas mano jau- 
nystę, Cheronimas atima iš manęs senės galias ir išimtines tei- 
ses. Tu pameni, kad aš dažnai užeidavau į Namus? 

— Tau būdingas senienų kaupimas... visuomet maniau, kad 
tai nenormalu. 

Labai klysti. Tai natūraliausias dalykas pasaulyje, senės kau- 
pia daiktus, mano ateidinėjimas čionai buvo toks pat natūralus, 

kaip ir senolių ligos, karšatis, kasdien vis didėjanti, niekieno 
nepastebima vienatvė, ruošimasis išnykti ir jų mirties pavydė- 
tinas paprastumas... aš pavydėdavau joms, tai tokia išsilaisvi- 
nimo forma, kurios negalėjau nusipirkti, buvau nuoseklumo, 
viltį atnaujinančio cikliškumo vergė, kol vienąkart neištvėrusi 
ir suradusi šventosios alibi išvykau Europon. 

Klausausi tavęs ir negaliu patikėti. Sumenkini ją iki alibi. 
Tai kodėl gi tu kasdien landžioji po celes, negi tik pasirausti po 
savo daiktus? Ko nors ieškoti? Ar tik naršyti po savo rakandus, 
kaip naršo visos senolės? Daktaras Asula išlaisvino tave nuo 
galimybės būti moterimi, jau nebegaliu, Rakele, jis nebegali, 
niekas negali, esu laisva, jau nebegalėčiau jausti, priklausau 
netikrai lyčiai, kokia yra senolių lytis. 

— Ar Cheronimas žino? 

— Aišku. 

— Iš kur? 

— Parašiau jam iš karto po operacijos. Maniau, gal bus ge- 
riau, kai sugrįšiu, tačiau gydydamasi sanatorijoje supratau, jog 
neišdrįsiu jam pasirodyti, neįmanoma žvelgiant jam į akis pri- 
sipažinti, ką padariau, kad išsilaisvinčiau... ne, nebuvau tam 
pasirengusi, tad nusprendžiau vieną kartą jam parašyti ir viską 
paaiškinti... 

— Tai tuometis ir atsikratė Namų? Visos pamanėme, kad čia 
vieno jam būdingų pykčio priepuolių padarinys, galtodėl, kad 
negrįžai, ar panašiai, tikrai, misijė Rakele, iš šalies žiūrėdamas 
nesuprasi, tačiau jis pajuto pyktį, baimę ir žūtbūtinį poreikį at- 
sikratyti visko, suprantama, kam gi saugoti tuos Namus, tarsi 
Namuose įsikūnijusi jo viltis... jų nebereikėjo, bet jie niekuo- 
met ir nebuvo reikalingi, Ines, štai ko tu nesupratai, tai baisiau- 
sia ir svarbiausia Namų lemtis, todėl mes čia, viduje ir uždary- 
tos, todėl ir užmūriju bei užklijuoju kambarius ir langus, kie- 
melius ir koridorius, kad niekas jais nesinaudotų, kad dingtų iš: 
atminties, nušluoti tuos Namus, kurie, Cheronimas tai puikiai 

žinojo, tau patiko... dabar štai netvarka, antstolių įsakymu pilni 
koridoriai varžytynėms sunešto šlamšto su mėlynais įrašais eti- 
ketėse, kraustymas baigėsi, šie daiktai taip ir pasiliks čia visam 
laikui, aš - savo soste, stirtos kandžių sukapotų čiužinių su nu- 
meriu 2013, ką gali užjuos gauti, ateis tik elgetos, nebus jokių 
varžytynių, Vaiko miesto irgi nebus, čia bus tik vis didėjantis 
senolių būrys, prasimanysime ritualų ir kruopščiai slepiamų 
įpročių, būsime nepakančios, slapčia klausysimės apie ką kuž- 
dasi dvi senės už pertvaros, kas turi truputį matės, Liusi iškilo 
miežis, geriausias vaistas nuo miežio - patepti jį musės tupė- 
siu, tuomet jis dingsta, tegu čia būna tavo pasaulis, tegu neina 
su tavimi matytis, jau uždarau duris, kad daugiau niekada ko- 
jos į Namus nekeltų, kad daugiau jo čia nepamatyčiau, noriu 
tapti dar ir aklas, kad tik jo nematyčiau. Noriu tave apsaugoti. 
Ne vaiko iš tavęs reikalauja, tas jo niekuomet nedomino. Ar 
tau nešiurpu žinoti, kad jam reikia būtent tavęs? Sukurpei ne- 
blogą istoriją su vaiku, palikusi don Cheronimą anapus mal- 
dauti naktyje. Bijai, kad neateitų tavęs liesti, ir beviltiškai nori 
liesti mane, tai būtų užvis blogiausia, nesuvaldoma, negaliu apie 
tai net galvoti... prikalbėjai daug keistų dalykų, Ines, tu jau nesi 
tokia kaip anksčiau, mano geriausia viso gyvenimo draugė, be- 
veik pusseserė, Ines ir Rakelės net vandeniu neperliesi, neatpa- 
žįstu tavęs ir neatstumiu, nors šiek tiek keli man pasibjaurėji- 
mą ir baimę. 

„— Kaipgi tu mane atpažinsi, jei aš pati negaliu savęs atpažin- 
ti? Tarsi kažkas kitas kalbėtų tai, ką kalbu aš, ir kitas jaustų tai, 
ką ašjaučiu. 

Suprantama, misijė Rakelė įsižiūri į tave ir suvokia, kad čia 
ne tu. Vienintelį kartą neapdairiai pasakai tiesą. Tai, ką dakta- 
ras Asula iš tavęs paliko, tikrai apgailėtinai mažai: plaukai, da- 
bar jau papilkėję, bet tie patys, nagai atšerpetoję nuo draskymo 
dėl vis tų pačių košmarų, nuo kurių gelbėdamosi nagais nakti- 
mis drasko visos Namų senolės, kad nesukluptų, kad neišvež- 

tų, kad neuždarytų, na ir, žinoma, tavo oda, dabar palikta be 
priežiūros ir dėmėta, tačiau ji tavo. Tu nežinai, tame maiše, 
kuris yra tavo oda, daktaras Asula ir Imperatorė pakeitė viską, 
manai, kad tau ką nors paliko, nieko jie nepaliko, tu įsivaizduo- 
ji, kad jie pasiėmė tik tavo įsčias, bet kam jų galėtų prireikti, 
jeigu jos bergždžios, juos domino svarbesni organai, sunkiau 
gaunami persodinti kitiems pacientams, kurie brangiau sumo- 
kės, o jie praturtės, kaip praturtėjo šie du iš klinikos Šveicarijo- 
je. Įžvalgi Asulos akis ir naguotos, rinktis gebančios letenos, 
baltas kykas, Imperatorės susikaupimas suvedant sąskaitas bal- 
tame kambaryje, kurį gerai pažįstu, už balto rašomojo stalo pri- 
ima interesantus, ją supa po baltomis puskaukėmis pasislėpu- 
sios seselės, tylutėliai vaikštinėjančios baltais guminiais bate- 
liais, kad, šiukštu, netrikdytų iš viso pasaulio čionai plaukian- 
tiems pacientams, kad šie du monstrai išimtų jiems tai, ko nori 
atsikratyti, ir persodintų tai, ko trokšta, suklastoja asmenis, žmo- 
gų padaro kitu ar net keliais, sukeičia, apverčia, sumaino, jų 
baltose laboratorijose įmanomi visokiausi keitimosi būdai, ten 
nėra pagarbos jokiam atskiram asmeniui, ir atšaldytoje baltoje 
salėje stiklinėse kolbose Imperatorės nustatytomis kainomis sau- 
gomi iš mūsų visų pavogti organai, kurie vėliau parduodami 
nepaprastai brangiai, juk galų gale tai pati garsiausia klinika 
visame pasaulyje, turinti stulbinamą pasisekimą, kas galėjo pa- 
manyti, kad turėsime tokį pasisekimą, kokį turime, Krisai, tau 
visuomet sunku buvo įsivaizduoti, nesu įsitikinusi, ar to norė- 
jai, turėjau įdėti daug pastangų, kad prikelčiau tave iš letargo 
Užkampio dvare, vieną kartą pagrobti tave ir įtikinti, sprun- 
kam, sprunkam iš čia, Krisai, palankus momentas, jeigu mes 
dabar nepabėgsime, don Cheronimas atkeršys mums, bėkime, 
nelikime čia, turiu paskubėti, jei nesuskubsiu, bus pernelyg vė- 
lų, todėl dar prieš dieną susikroviau savo lagaminus, nepamir- 
šau nė menkiausios detalės. Anksti rytą Basilijus įbogino juos į 
automobilį, slapta laukiantį ne per toliausiai nuo Užkampio dva- 

ro, netoli nuo gervuogių, kad Bojus jo nepastebėtų ir nepradėtų 
klausinėti. 

Belaukdama milžino grįžtant, kad panešiotų ją ant pečių, 
atliko paskutinius savo rytinio tualeto potėpius, vėlindamasi 
kaip visada, o šiandien ypač. Stengėsi tvarkytis kuo tyliausiai, 
kad nepažadintų Kriso, šnopuojančio vedybinėje lovoje. Buvo 
tikras miegalius. Jei atvirai, tai beveik visą laiką iki įsidienoda- 
vo nesibaigiančios siestos, kiaurą dieną tysodavo hamake be 
perstojo žiovaudamas. Nuobodulys, teisindavosi Krisas. Bet iš 
tikrųjų taip jausdavosi todėl, kad pernelyg daug gerdavo: iš jo 
burnos trenkiantis garas būtų užsiliepsnojęs vos prikišus deg- 
tuką. Vienintelė apsiblaususi, išsprogusi, krauju pasruvusi akis 
ir visuomet šalimais stovintis stiklas viskio. Suprantama, jis 
nuobodžiavo. Bet pats dėl to buvo kaltas: jau metų metus sėdė- 
jo be tikro darbo, na, prižiūrėjo Bojų, dabar jis jau sveikas ir 
ūgtelėjęs, vystosi kaip bet kuris kitas paauglys... jaudinasi dėl 
keleto spuogelių, kas žiemą vis kankina angina, kelio išniri- 
mas, nes jo kojos visuomet buvo silpnutės, tai tokie rūpesčiai. 

Ne kartą Imperatorei teko įkalbinėti, kad nebūtų kvailas ir 
neįkyrėtų jai su savo klinika, kad liautųsi pagaliau apgailesta- 
vęs dėl prabėgusių metų Užkampio dvare: tuščia vieta, nežadi- 
nusi jo užmirštų ambicijų priklausyti savo specialybės avan- 
gardui. Nutilk, šaukdavusi jam Imperatorė, silpnavali, štai kas 
esi, nors ir dediesi besidomįs savo moksliniais tyrimais, mie- 
liau renkiesi siestas, viskį ir meilės nuotykius su kokia nors 
storiausia pasaulio moterimi: vos tik Imperatorė pastebėdavu- 
si intrigą, leisdavo sotintis ja tol, kol dingdavo žavesys. Tekė- 
dama užjo, ji manė tekanti už to, kuris buvo šis tas, už tikro 
mokslininko... ir galiausiai paaiškėjo: už knarkiančio girtuok- 
lio. Iš pradžių, kai sutuoktinio apgailestavimus ji dar imdavo į 
širdį, sakydavusi jam gerai, jau netoli, jau susitaupėme sėkmei, 
kuri padėta Bangue de Genėve, jei tik nori, sprunkame ir įku- 
riame Šveicarijoje kliniką, aš padėsiu tau ją išgarsinti po visą 

pasaulį. Projektai, iš pradžių tokie viliojantys ir aiškūs, pamažu 
silpnėjo ir laikui bėgant liko tik šnipštas. Kai praeity liko tai, ką 
Krisas vadino žygdarbiu, - išgelbėti gyvybę apsigimėliui, kuris 
be tobulų rankų, irgi apsigimusių, būtų numiręs, - norėjo publi- 
kuoti studiją apie šį atvejį. Don Cheronimas griežtai uždraudė: 

— Daktare Asula, samdžiau jus prižiūrėti mano sūnų, o ne 
tam, kad pasinaudotumėte juo savo prestižui kelti. 

Tuo reikalas ir pasibaigė. Tą vakarą vietoj vieno išgėrė tris 
stiklus viskio. Paskui visi projektai, sumanymai baigdavosi taip 
pat. Krisas taip kalbėdavo savo moteriai: 

— Don Cheronimas pražudė mano dvasią. 

— Liaukis šniurkščiojęs. Esi panašus į Umbertą Penjalosą, de- 
juodavusį, kad don Cheronimas atėmęs iš jo laisvę rašyti savo įžy- 
miąją knygą, jis turėjo atsikratyti Cheronimo, kad atgautų jėgas. 

Imperatorė niekada nesusitaikė: ištekėjo už visiško nulio, 
už pono nieko. Kaltindavo jį už nesibaigiančias nesąmones, kai 
porelė buvo dar neseniai susituokusi, vyras išperdavo Impera- 
torei kailį, o paskui užsigardžiuodavę vedybinės lovos malonu- 
mais. Taip įsivyraudavusi taika. 

Po Umberto dingimo, Cheronimas įpareigojo juodu —vedu- 
siųjų porą, du protingus ir vieningus Žmones - vadovauti eks- 
perimentui Užkampio dvare ir sėkmingai jį baigti. Dabar vis- 
kas krito ant jos gležnų moteriškų pečių! Tikrų tikriausia kan- 
kynė buvo kasmetinė kelionė įteikti Cheronimui Užkampio dva- 
ro metinę ataskaitą, kurią sudarė melagystės, kad tik Cheroni- 
mas liktų patenkintas ir pačiam nereiktų jų lankyti, kartą ji vos 
išsisuko, kai paveikslą nupiešė pernelyg rausvomis spalvomis... 
taigi nebuvo lengva. Klaiki mintis, kad Cheronimas vieną gra- 
žią dieną apsilankys Užkampio dvare, Imperatorei atėmė žadą 
ir iš rankų iškritusi pudrinė barkštelėjo į coiffeuse" stiklą. Žio- 
vaudamas pakirdo Krisoforas. 


* tualetinio staliuko (pranc.). 

— Mano kava. 

— Labas rytas. 

— Kaip skauda galvą! 

— Kurgi ne, vakar atrodei kaip maišas. Reikėjo kviestis Basi- 
lijų, kad padėtų tave paguldyti. 

Jis dar kartą nusižiovavo. Surimtėjo. 

— Imperatore. 

— Ką? 

— Pasakyk man tiesą. 

— Apie ką? 

— Ar vakar aš tikrai gėriau „Chivas Regal“ viskį? 

Imperatorė, metams bėgant gerokai aptukusi, segėsi korsetą. 
Laimei, dabar, kai taisykles sudarydavo ji pati, jau nereikėjo 
tokių kvailysčių, kaip Umberto Penjalosos įvesta tvarka, kad 
Bojaus patarnautojai vaikščiotų nuogi. 

— Taip. 

— Meluoji. Tai buvo prastas, vietinės gamybos viskis. Apvaginė- 
ji mane pilstydama prastą viskį į tuščius „Chivas Regal“ butelius. 

Krisas apsisiautė itališko brokato chalatą. Imperatorė užsi- 
movė pirštines iš jaunos ožkytės odos. Puikiai žinojo, kad čia 
pradiniai audros simptomai, jos iškęsti dabar tikrai neturėjo kan- 
trybės, nekurstė jos, kaip ankstesniais laikais. Geriau jau grei- 
čiau išvykti, ypač kai Kriso nuotaika tokia subjurusi: viskas 
paruošta, kad per keturias savo viešnagės sostinėje dienas - pa- 
sinaudojusi proga apžvelgs keletą kolekcijų, kokį dar malonu- 
mą gali sau leisti su tokiu vyru - nesusidurtų su kliūtimis. 

— Gerai. Aš išvykstu. 

— Perduok nuo manęs linkėjimų don Cheronimui. 

— Su malonumu juos perduosiu, branguti. 

Žiovaudamas nužvelgė ją: 

— Kaip juokingai atrodai su pūkais nukarstyta suknele! Nei 

tavo metams, nei sprandui romantiški jabots" netinka. 


* žabo (pranc.). 

Vienas iš nedaugelio dalykų, kuriais Imperatorė tikėjo visa 
savo siela, buvo jos ypatingas mados supratimo skonis. Nuo to, 
kad šitas vyras, kuris buvo pati didžiausia Dievo bausmė, dar 
drįsta ją kritikuoti, staiga sukilo viskas, ką buvo pasiruošusi 
nutylėti: ką gi, puiku, jo rūpesčiai - tik „Chivas Regal“ ir dau- 
giau ar mažiau turėtų būti pūkelių, bet ji, taip, ji, vargšelė sil- 
pna moteris, vienintelė kasmetine išvyka narsiai sergėjo jųd- 
viejų rojų, tai ji turėjo regzti patvarų melagystės tinklą, supantį 
don Cheronimą lyg senos nedegtų plytų sienos, laikyti jį toli 
nuo Užkampio dvaro, užmūryti duris, metų metus tarp trečios 
ir ketvirtos kategorijos apsigimėlių buvo mūrijamos ir išlaiko- 
mos sienos, kurios saugodamos ėlite, don Cheronimą paliko 
išorėje. Kas, pavyzdžiui, atsitiktų jam, Krisui, ir visiems ki- 
tiems, jeigu ji šią popietę pilko aksomo krėslais apstatytoje bib- 
liotekoje papasakotų tiesą apie tai, kas metams bėgant vyko 
Užkampio dvare? Be abejo, tiesiog dingtų rojus, iš kurio nė 
vienas nedrįso išeiti, išorėje girdėtų skambantį juoką, kurio šia- 
me uždarame pasaulyje ne tik nesigirdėdavo - jis buvo pamirš- 
tas. Ji vieninteliu žodžiu galėjo tą pasaulį atverti, išversti duris: 
parkas su olimpiniu baseinu ir teniso aikštynais, spalvingais 
tentais ir kaimeliai, apgyvendinti trečios, ketvirtos, penktos ir 
šeštos kategorijos apsigimėliais, kurie visą dešimtmetį su vilti- 
mi plaukė į Užkampio dvarą, apsigyveno jo prieigose, išstūmė 
normalius vietos gyventojus, kad Užkampio dvaras būtų ap- 
suptas-būriais apsigimėlių, kuriuos iš viso pasaulio atviliojo Ie- 
genda, viltis kada nors patekti į pirmųjų kategoriją ir juos mėg- 
džiojant galbūt pritapti ėlite pasaulyje, kur visi vienas kitą pa- 
žinojo ir diktavo visiems privalomas taisykles, kitų net laiko- 
mas neginčijamomis, savo pavydu ir ambicijomis saugodami 
akinantį ėlite, vis labiau atsiskiriantį nuo tolimos normalių žmo- 
nių realybės... ji, Imperatorė, galėjo ištarti tik vieną frazę savo 
pusbroliui ir taip juos sunaikinti. Norėdama juos apsaugoti, au- 
kodavosi ir kasmet leisdavosi į pragarą. Nei jis, nei jie nejsi- 

vaizdavo, koks buvo pragaras: menki juokai ta kasmetinė ke- 
lionėlė. Jai širdis užvirdavo girdint pusseserių pasišaipymus, 
kad ji kada nors susižvejos sau vyrą, jos ir toliau šaipėsi, ne- 
paisant to, kad vyrą ji vis dėlto susirado, o jos ne... Ką saky- 
tum... tiksliau, ką darytum, Cheronimai, jeigu ji tau papasa- 
kotų, kas vyksta iš tikrųjų... ar seniai tai tęsiasi?.. Pasakyk 
man, Krisai, ar seniai? Nuo tada, kai išvyko Umbertas? Žino- 
ma. Ką pasakytų Cheronimas, jei pamatytų, kokius gardėsius 
ryja Bojus? Tortai lyg pilys iš pyragaičių ir ledų su spalvingo- 
mis vaisių mozaikomis. O banketai, į kuriuos sukviesdavo vi- 
sus apsigimėlius: vaisiais nukrauti stalai, sietynai su galybe 
lempų, kalakutai, kurapkos, paršelis su obuoliu burnoje ir pet- 
ražole akyje. O kaip geria, kaip valgo, kaip nusigeria! Padriki 
riksmai, gožiami neregėtų instrumentų muzikos, juos pagal 
senovinius pavyzdžius sukonstravo brolis Mateo, pats tą mu- 
ziką ir atlikdavo. Vieni kitus glėbesčiuoja ant kilimų ir čiuži- 
nių, krūvos neūžaugų rabždinasi prie storiausios pasaulio mo- 
ters krūtų, po du ar tris čiulpia jas, paskui milžinių kasomis 
nusliuogia žemyn, kupriai kandžioja Bertai užpakalį, Bojus 
talžo Imperatorę vynuogės keke, girtą miegantį Melčiorą barsto 
cukraus pudra, o Melisą laisto raudonuoju vynu, Rosarijus tu- 
rėjo šokti jam su ramentais. Ką pasakytų don Cheronimas su- 
žinojęs, kad nuo pat mažens Bojus persekiodavo visas mote- 
ris kratydamas savo didžiulį svambalą, ir pagal Imperatorės 
nustatytą griežtą tvarką bet kuri, - Berta, ji pati, Melisa, tele- 
fonistė su šikšnosparnio ausimis — visos leisdavosi Bojaus tru- 
putį pagainiojamos ir vėliau, po šiurpių klyksmų, atsiduoda- 
vo jam netoli krūmų? Ką pasakytų don Cheronimas? 

— Suprantama, nėra ką pasakyti. 

Ne. Niekas nepasakytų. Ilgus metus ji pranešdavo don Che- 
ronimui apie fiktyvų Bojaus vystymąsi, pakeisdama pagrindi- 
nio projekto gaires. Tai veikė, kol neprapuolė Umbertas. Che- 

ronimas, sužinojęs apie savo sekretoriaus pabėgimą, vos neap- 
vertė visko aukštyn kojom. Atvyko į Užkampio dvarą išsiaiškin- 
ti. Tačiau liko toks patenkintas penkiamečio Bojaus išsivysty- 
mu, kad visą tolesnį darbą patikėjo savo brangiajai pusseserei 
Imperatorei ir daktarui Asulai, tikrai gerų rezultatų pasieku- 
siam medikui. Tačiau vaikui įžengus į lytinio brendimo amžių, 
o paskui - į paauglystę, pasidarė aišku, kad tame rojaus priean- 
gyje išlaikyti jo nepavyks. Kaip išvengti dantų dygimo skaus- 
mo ir stebuklingos aspirino nuskausminimo galios? Kodėl man 
taip skauda ir kodėl leidžiate man kęsti, kas man darosi? Kaip 
nuo jo nuslėpti žiemos šaltį ir pavasario šilumą? Imperatorė 
nesiliovė kartojusi, kad buvo tikra, jog Umbertas paspruko su- 
pratęs, jog rojaus prieangis pasmerktas žlugti, kadangi Bojaus 
prigimtis buvo nenuspėjama, ir kad iš tikrųjų viskas buvo ne- 
nuspėjama. Arba nenuspėjama jam, nes, tiesą sakant, ji, Impe- 
ratorė, galėjo jį kontroliuoti, ir savo metodu - meluodama - 
kontroliavo ištisus dešimt metų. Dėl to, kad Bojaus kojos buvo 
neišsivysčiusios, Imperatorė privertė išnaikinti visas judėjimo 
priemones: automobilius, autobusus, vežimaičius, mulus, ar- 
klius, asilus, dviračius, karučius - viską, kas žmogui padėjo 
judėti. Bojui buvo leidžiama išeiti į parką ar kitur, kur jis norė- 
tų, tik įsitikinus, kad pasaulis, kurį norėtų pažinti, dėl jo nega- 
lios jau iš anksto jam buvo apribotas. Visi pasitikėjo Imperato- 
re. 

— Nesukite man galvos. Tai nebuvo Cheronimo idėja. Grei- 
čiausiai Umbertui bus tokios idėjos šovusios į galvą. Man atro- 
do, kad Umbertas norėjo turėti nuosavą cirką, tyčiotis iš mūsų 
ir tuo prisidengdamas, net pačiam Cheronimui nesuvokiant, jį 
irgi pavertė cirko personažu, nes, kita vertus, Cheronimas yra 
labiausiai apsigimęs iš mūsų visų. Galiausiai pagrindinis daly- 
kas: Bojus nežino, kad už vartų egzistuoja žiaurus ir kitoniškas 
žmonių pasaulis. Visa kita - paikystės. Umberto išmonės, o jis 
juk grynas melagis. 

Vienąkart, prieš daug metų, girtas Krisoforas Asula, dalyva- 
vęs vienoje iš Imperatorės išvykų miestan, visiems pirmos ka- 
tegorijos apsigimėliams šitaip aiškino: 

— Ar Umbertas melagis? 

— Umbertas. 

— Nagi tavo akis pasruvusi krauju. 

— Kieno? Ar mano? Iš kurgi tas kraujas atsiras? 

— Tau smogė į akį. 

— Man? 

Apsigimėliai tylėjo. 

— Aišku. Esi sakiusi, jog žadėjo tave vesti. Kodėl tuomet, jei 
meluoju, turėjai pasiruošusi visą savo kraitį, net nuotakos dra- 
bužį su nėriniuotu šleifu ir vualį, kai nusprendėme iš ryto susi- 
tuokti po garsiojo don Cheronimo apsilankymo? 

— Gailiuosi tos valandos... 

— Išdrįsk paneigti, kad buvai jį įsimylėjusi. 

Kad pirmos kategorijos monstrų tylėjimas nepaliktų ant jos 
gėdos žymės, Imperatorė griebė jautį už ragų. 

— Nekreipkite dėmesio į vargšelį Krisą, jis gerokai truktelė- 
jęs. Tiesa, aš flirtavau su Umbertu Penjalosa, kodėl turėčiau tą 
neigti. Tačiau vieną dalyką noriu paaiškinti: įsimylėjau jį tikrą- 
ja šio žodžio prasme, bet jo niekuomet nebuvau. Aš tik apsime- 
tinėjau, nes jau nuo pat pradžių buvau nusprendusi suimti va- 
džias į savo rankas. Stebėjau, kaip tas kompleksuotas tipas vy- 
nioja apie pirštą Cheronimą... kam nors reikėjo imtis jį gelbėti. 
Apibrėžta erdvė, nuolatinė ir nenutrūkstanti esatis. Neįmano- 
ma, kad žmogus, toks kaip Cheronimas, sugalvotų panašius da- 
lykus. Vargšelis protingumu negali pernelyg pasigirti. Jo žy- 
mioji kelionė į Europą nieko jam nedavė, išskyrus tai, kad ma- 
lėsi su kokotėmis kaip ir kiti vietos išverstakailiai tautiečiai, 
mokėję šokti tango: kas žino, kuri iš jų bus užkrėtusi bacila, 
lėmusia Bojui tapti tokiam, koks jis yra dabar, o mums suteikė 
šią privilegijuotą padėtį. Galų gale noriu, kad suprastumėte, jog 

Cheronimas yra geras, niekuo neišsiskiriantis senjoras, postrin- 
gaujantis nacionalinės politikos klausimais, ir visi jį pažįsta. 
Ramia sąžine galėjo išsiųsti Bojų į kokią sanatoriją: Visose šei- 
mose pasitaiko pamišėlių ar apsigimusių. Ne. Umbertas Pen- 
jalosa sumanė atsikeršyti don Cheronimui. Manote, kam nors 
buvo paslaptis, kad Cheronimo sekretorius, išgertuvių bendri- 
ninkas ir įgaliotas atlikti nors ir žeminančias paslaugas, visai 
nebuvo įsimylėjęs Ines, tik darė viską dėl to, kad atplėštų ją 
nuo patrono? Taigi aš, supratusi, jog Umberto neapykanta vis 
didėja ir darosi pavojinga, įsikišau, kad apginčiau savo neap- 
dairų giminaitį. Ir jeigu nori žinoti, Krisai, krėsdama juokus su 
Umbertu Penjalosa, puikiai leidau laiką. 

Metų metus Imperatorė grįžusi iš sostinės pranešdavo, kad 
Cheronimo susidomėjimas Bojumi, jais, Užkampio dvaru, vis 
didėjo. Jai pavyko įtikinti Cheronimą testamentu viską užrašy- 
ti Bojui, paliekant ją paskutinės valios vykdytoja, gerai, jeigu 
jis toks pakvaišęs, o jei dar šiais metais įvardys ją Bojaus glo- 
bėja, ir kuo skubiau, padidės jos uždarbis, ir banke smarkiai 
išaugs Užkampio dvarui išlaikyti skirta suma, kurią ji tvarkys. 

Jos raktai. Jos piniginė. Jos dokumentai. Basilijus jau lūku- 
riavo ant savo pečių nunešti ją iki paslėpto automobilio, kad 
Bojui nekiltų klausimų... jis dabar pasidarė tiesiog nepakenčia- 
mas, taip viskuo domisi. Paskutiniu metu vis sunkiau sekasi 
nukalbėti, sudominti žaidimais, netgi šventėmis, moterimis ar 
sportinėmis varžybomis, kurias Basilijus organizuodavo taip, 
kadjis visada laimėtų! Ne, žaidimų dabar nepakako, dabar vi- 
sa, kas jį domino, tai kodėl, kam, kaip, kada... baisiai sudėtin- 
ga. Revlono Coral Blush ar Dorotės Grei Flamingo passion? 
Coral Blush. Įsitikins, ar tikrai šiais metais madingesni tamses- 
ni skaistalų tonai: bjaurus dalykas, jie visai jai netiko. Daktaras 
Asula, rišdamasis chalato diržą, nusekė paskui Imperatorę iki 
stalelio, ant kurio garavo paruošta kava. 

— Atrodai labai elegantiškai. 

— Ar ką tik nepavadinai manęs juokinga? 

— Su kuo ruošiesi susitikti? 

— Su Cheronimu, suprantama. 

— Ketini sugundyti savo apdaru? 

Imperatorės akys susiaurėjo iš pykčio. 

— Ką čia kalbi? 

— Neatsakei, ar ketini su juo pasimatyti. 

— Su kuo? 

— Su Umbertu. 

Imperatorė atsiduso: 

— Nori duoti jo adresą? 

— Kieno? 

— Umberto. Pasimatyčiau su juo, jeigu Žinočiau, kur jis, nes 
jei tau labai knieti sužinoti tiesą, tiesiog degu iš noro jį pama- 
tyti. Mėginau išsiaiškinti, kur jį surasti ir kas jam nutikę, ma- 
no agentai ieško jo po visą šalį. Tačiau nepavyksta surasti. 
Pradingo. Tarsi skradžiai žemę prasmego nepalikęs jokio žen- 
klo. Lyg niekuomet nė neegzistavo. Retkarčiais manau... tik- 
rai, manau, kad aš pati jį išgalvojau, išgalvojau jį, kaip jis 
išgalvojo šį pasaulį, kurio belaisviai esame. Viskas buvo ki- 
taip, kai jis buvo čia. 

— Tikrai. Mes šauniai leisdavome laiką. 

— Ar dar pameni mano ruošiamas arbatėles? 

— O popietinius susirinkimus jo terasoje, tą vėsą, kai pokal- 
biai tapdavo... 

— Ir diskusijas apie jaunųjų prancūzų ir šiaurės amerikiečių 
režisierių eksperimentinius filmus, kurias Berta atnešdavo į sa- 
vo įkurtą kino salę. 

— Hmm... viskas būdavo kitaip... 

— Taigi. Jeigu jį suras, viskam ateis galas. 

— Ar išvyktum su juo? 

— Nežinau. Ar tau svarbu? 

Krisoforas Asula jau žinojo, kad prieš kelionę ir pasimaty- 

mą su Cheronimu Imperatorė visuomet jaudindavosi. Supran- 
tama. Vargšelė. Iš kur ji semdavosi tiek polėkio, tiek energijos, 
ir kam? Mestelėjęs ant stalo servetėlę, Krisas pasilenkė pabu- 
čiuoti į atsuktą Imperatorės skruostą. 

— Ar pageidauji, kad tau ką nors parvežčiau, Krisai? 

— Taip, butelį tikro „Chivas“. 

— Kvailys. 

— Geros kelionės. 

— Sudie, Krisai, elkis gražiai, meiluti. 

Sekmadienį anksti rytą Iris atvėrė jam duris: per ranką permes- 
ti karamelės spalvos audinės kailiniai, rankoje - odinė papuo- 
šalų dėžutė. Jai viską ir atidavė. Kad niekas nesusipurvintų, į 
mano karučio dugną įtiesė laikraštinio popieriaus ir sukrovė 
visus vairuotojo atgabentus daiktus. 

— Palūkėk. 

Iš automobilio grįžo nešinas įvairaus dydžio ryšuliais, dėžė- 
mis, prigrūstomis tarškančių kauliukų, nujaučiu, kad čia - šaš- 
kės, pasakė Rita, papurčiusi vieną dėželę prie pat Iris Matelu- 
nos ausies, o čia dabar kas, dėl Dievo, kokia gausybė žaidimų, 
kaip aprėpsime šitą gausybę, dabar tai jau tikrai nebebus laiko 
nuobodžiauti. 

— Kaip laikosi misijė Inesita? 

Iris nusišypsojo vairuotojui, labai gerai, esu tikra, kad net savo 
namuose taip gerai nesijautė, nors Namai irgi jai priklauso. 

— Perduok linkėjimų. Sakyk, kad tenai visi jos labai pasiilgo- 
me. 

Durys užsidaro. Rita panardino savo dėmėtas rankas į audi- 
nių kailinius, koks puikus švelnutis plaukas, kaipgi jis vadina- 
si, koks švelnus ir šiltas, todėl senjora ir prašiusi savo kailinių, 
vargšelė, čia, Namuose, nėra šildymo, o ji tikriausiai prie to 
nepratusi kaip mes, nagi, Iris, pasimatuok štai šį apsiaustą, ne, 
tik užsimesk ant pečių, ir tiek. Bet puikiojo manto neduosiu, 

nes jis tau nepriklauso, prabanga ne tau, nesiliesk prie jo, na, 
gana, čia misijė Inesitos daiktai, eisiu pranešti motinėlei Beni- 
tai, kad Iris viską nunešė vidun. 

Sekiau paskui Iris, stumiančią mano karutį, nes pats neturiu 
jėgų, perėjome įėjimo kiemelį, virtuvės kiemelio koridorių, kur 
turime išvaikyti senoles, susispietusias paspoksoti į tempiamus 
daiktus, tik pažvelk, Antonieta, kailiai, ir čiupinėja, naršo, pa- 
likite ramybėje, tai senjoros, ji gali supykti, kad imate jos ryšu- 
lius, kokia graži dėželė su paauksuotomis inkrustacijomis, ka- 
žin kokių daiktų čia esama, šitiek ryšulių, gražiai suvyniota, 
iškart matyti, kad iš parduotuvės, kiemelis, kur auga liepa, pra- 
einu pro koplyčią, ir praėjęs skliautuotą galeriją kiemelyje, kur 
auga palmė, pasiekiu tavo duris. Pabeldžiu. Atidarai man. Dė- 
mėtas smalkos chalatas nešvariais apvadais, trūksta vienos sa- 
gos. Ruošeisi šukuotis, nes plaukai susivėlę į kaltūną, ir pama- 
čiusi mane įsmeigi šukas į savo pilkas viršugalvio sruogas, ta- 
čiau nuo miego apsiblaususios tavo akys užkliūva ir įsistebeili- 
jaį mano atneštus daiktus: tegu Iris palieka man audinės, kara- 
kulio kailinius ir dėželę štai čia, tiesiog ant mano sujauktų pa- 
talų, visų mano ryšulių neverta nešti į celę, Muditai, padėk man 
ant chalato apsivilkti audinės kailinius, 0 tuos ryšulius nuneš- 
kime virtuvėn, senolės dabar tikriausiai pusryčiauja. Seku pas- 
kui tave ilgais koridoriais su žaidimų prikrautu karučiu, purpu- 
rinio chalato skvernais šluoji grindinį, plaukuose styro šukos, 
prašmatnios audinės apgaubusios tavo nugarą, kuri jau pradeda 
mestis į kuprą, rankose - mėlynos odos dėželė, puošta auksi- 
niais vilkdalgiais. 

Senolės susirinkusios virtuvėje stiprinasi pusryčiais: duona, 
tolėliau verda kava, čiauduliai, kuždesiai, aprūkusios virtuvės 
gilumoje degančių medgalių dūmai, figūros, kuriose pastebi- 
mas koks bruožas ar tik profilis su išsišokusia kupra, kretan- 
čios galvos ir žandikauliai, kažkieno rankos kontūras, kurį skar- 
maluose išryškina šviesa, pamiršusi apšviesti plaštaką, švino 

spalvos emaliuoti puodeliai, alkūnė šalia sutrupintos duonos 
ant nuplautos, nušveistos ir nusidėvėjusios stalo medienos, pa- 
driki žmonių siluetai suskumba atsistoti, juk šeimininkė įėjo, 
ryškiu raudoniu apsitaisiusi senjora, įsisupusi į kailinius, neši- 
na gėlėmis puošta dėžele, ją lydi dovanas dalijantis juokdarys, 
jas priima drebančios rankos, atšerpetoję nagai drasko vynioja- 
mąjį popierių, tirtantys pirštai atvožia dėželes, Žiūrėk, čiagi ru- 
letė, kiek jau laiko, kai nesu ja lošusi, štai čia - šaškės, čia — 
kryžiažodžiai, va šitoje - šachmatai, bet Žaisti šachmatais be 
galo sunku, tai veikiau vyriškas žaidimas, arklių, automobilių, 
šunų lenktynės, lentos juodais ir baltais kvadratais, su taške- 
liais, skylutėmis, pažvelk, Klementina, kas man kliuvo, kas čia 
galėtų būti, kažkoks keistas, domino primenantis daiktas, tai 
žaidimas, kuris vadinasi „,„mah-jong“, niekas nežino, kaip jį Žais- 
ti, bet jo labai gražūs kauliukai, kortos, daugybė kortų, tuzinai 
kaladžių, dabar tai jau tikrai nebus kada nuobodžiauti, nes turi- 
me įvairiausių žaidimų, jų mums pakaks iki gyvenimo pabai- 
gos, misijė Ines, tegu Dievas jums už tai atlygina, jūs iš tiesų 
esate gailestinga siela, tikra šventoji. Viena senolė bučiuoja jos 
ranką, kita priklaupia, kad pabučiuotų audinės kailinių krašte- 
lį, aplink lentas ir kortų kalades pradeda spiestis būreliai, Ines 
vaikštinėja tarp stalų stebėdama sumaištį, už lango srūvančioje 
silpnoje saulės šviesoje lesioja balandžiai, o viduje, dūmų de- 
besyje, figūros lenkiasi prie lentų, rankos prieblandoje knebi- 
nėja kortų kalades, vieną „vežimo“ partiją su naujutėlaitėmis 
kortomis supliekti — tai ne tas pat, kas Žaisti „vežimą“ mano 
apspurusiomis kortomis, reikia jas paslėpti, kai kurių trūksta, 
duok tu, Sunilda, tu sugebi nugvelbti, nenoriu žaisti su Ema, 
nes ji sukčiauja, ar matote šį stalelį, Iris, jei nori žaisti domino, 
aš tave išmokysiu, ne, tegu Iris ateina žaisti su mumis arklių 
lenktynes, tas žaidimas labiau tinka mergiotėms, tegu Eliana ar 
Mirėja su jumis žaidžia, jos pamiršta kunkuliuojančią kavą ir 
duoną, ir viryklės lankainius tarsi išplėstas akis, ir transliuoja- 

mas mišias, kurių ketino klausytis per Brigidos radiją, tėvas 
Asokaras sako, kad bus mums atlaidus, kadangi esame senos ir 
ligotos, mums sunku vaikščioti, tačiau šiandien mišių neklau- 
sysime, nes mūsų geradarė atnešė žaidimų ir vaikštinėdama ap- 
linkui stebi, kaip žaidžiame, ji šypsosi matydama mūsų ašaro- 
jančiose akyse džiaugsmą, klausosi kauliuko barškėjimo puo- 
delyje, tarsi paralyžiuotos rankos deda į krūveles žalius ir juo- 
dus žetonus žaidimo, kurio neišmano, išsprūsta ir krinta ant že- 
mės stiklo rutuliukai, viena senolė klaupiasi, kita po stalu pa- 
knopstomis ieško tarp kojų dingusio stiklinio rutuliuko, ropi- 
nėja tarp ištinusių, kiauromis šlepetėmis apautų kojų, venų, pri- 
dengtų nešvariomis kojinėmis, tačiau senolės su dėmėtais apa- 
tiniais sijonais ir išsišovusiais skruostikauliais net nenutuokia 
apie po stalu ropojančią senolę, nes man trūksta rutuliuko, jis 
buvo pieno spalvos, nagi, patrauk savo koją, Klemensija, koks 
skirtumas, kad trūksta tik vieno rutuliuko, imkime pagaliau lošti, 
„vežimą“, „asilą“, „durnių“, tik ne „pokerį“ ar „kalną“... ne ne, 
tik, gink Dieve, nežaiskite „kalno“, nes tai velnio žaidimas, jis 
net įstatymo uždraustas, nežinau, koks čia bus Žaidimas su to- 
kiais spalvingais žetonais ir gražia lenta, geriau patausokime 
ją, tegu Rita perskaito instrukciją, kitoje dėžutės pusėje parašy- 
ta, bet aš neįskaitau, nepatikėsite, bet neįskaitau ne todėl, kad 
nemoku skaityti, bet dėl mažučių raidžių, o mano rega visai 
prasta, čia ne domino taisyklės, Marija, jūs prigalvojate taisyk- 
lių, kokios tik jums patinka, ką čia pliauški, tu iškvaišusi boba, 
praėjo mišių transliacijos laikas, bet nesvarbu, nes dažnai jas 
transliuoja, o dar vėliau bus mišios su labai gražiomis giesmė- 
mis, tačiau ir jas mes pamiršime išklausyti, nes mūsų suskirdu- 
sios rankos krato puodukus su kauliukais, mūsų čiuplūs pirštai 
nugvelbia auksinį tūzą, per šešis tarpelius pastumia žydrą ar- 
kliuką ir nušluoja žetonus nuo lentos, kadangi Rosa Peres suk- 
čiavo, nebežaisiu daugiau su Rosa Peres, tegu sau eina prie kito 
stalo, mūsų įkritusios burnos švebeldžiuodamos ginčijasi apie 

negarbingus veiksmus, tuo tarpu ugnis gęsta, ir kava jau beveik 
ataušo, 0 misijė Ines vis vaikštinėja sau ir vaikštinėja, sekundę 
palaiko savo ranką ant Sunildos peties, ši nusišypso jai, vaikš- 
tinėja ir nieko nesako, pažvelk, tik paklausyk, vaikštinėja sau 
tarp stalų ant pečių užsimetusi karamelės spalvos audinės kai- 
linius, chalato apačia šluoja grindis tarp riedančių kauliukų, sku- 
bančių žirgų, kovojančių karalių, besikaupiančių juodų žetonų 
1r besibaigiančių baltų, nagi, misijė Ines, jūs pasakykite, ar čia 
ne sukčiavimas, jūs turite Žinoti, kaip žaidžiamos „Automobi- 
lių lenktynės“, ne, apie „Automobilių lenktynes“ nieko nenu- 
tuokiu, tačiau, kaip žaisti „Šunų lenktynes“, - Žinau. 

— Nagi, susispauskite. 

Atsisėdi ant suolo. Prie lentos pasidedi gėlėmis inkrustuotą 
papuošalų dėželę. Pareiški, jog tu būsi geltonoji kalė. Penkios 
žaidėjos pasirenka sau po šunį ir išrikiuoja juos palei starto li- 
niją. Pakratai puoduką. Apversdama dedi jį ant stalo, uždengi 
kauliuką prieš tai pasakiusi: 

— Gerai, bet kiekvienas žaidimas įdomus tuomet, kai yra iš 
ko lošti, jei tu nieko nelaimi ir nepraloši, neverta nė žaisti. Tu, 
Rita, ką statai? 

— Savo languotą skepetą. 

— Gerai. O tu, Antonieta? 

— Šitą gėlėtą prijuostę. 

— Ji1š perkelio. O Rosa Peres? 

— Nežinau... savo apavą... 

— Nagi? 

- Štai. 

— Jie gerokai nudrengti. Liusi? 

— Šį plaukų smeigtuką iš tikro vėžlio kiauto. 

— Nedidelis daiktelis. 

— Tuomet keturis tokius smeigtukus. 

Ištraukus juos iš kuodo, plaukai tarsi pelenai užkrinta jai ant 

Padedi Liusi smeigtukus šalia mėlynos dėželės. 

— Na, otu, Auristela? 

— Savo škaplierius. 

— Jie skuduriniai. 

— Bet dideli ir siuvinėti... jie man atiteko iš mamos. 

— Gerai. 

Jau atidengsi kauliuką, bet prieš tai po vieną nužvelgi seno- 
les. Vis dar neparodai. 

— Nepaklausite manęs, ką statau? 

— Ak, misijė Inesita, nesvarbu! 

— Musir taip dosniai apdovanojote. 

— Kaip galėjote pamanyti, misijė Ines! 

— Ne, senjora, nebūtina... 

Tavo ranka tebelaiko puoduką. Šunys ties starto linija ne- 
rimsta, nori pradėti lenktynes. Iš tavo santūrios veido išraiškos 
senolės nesusigaudo, kas čia dabar bus. 

— Ne, taip neįdomu, aš taip pat turiu rizikuoti ką nors praras- 
ti. Ar žinote, ką statysiu? Jei pralošiu, atiduosiu jums šiuos kai- 
linius, jie puikūs, iš audinės, labai gražūs, pažvelkite ir palies- 
kite, ar jums kada teko liesti ką nors švelnesnio, jie nuostabūs, 
visi man jų pavydėdavo. Bet dabar man jų nereikia. Kokiems 
galams man tokie daiktai, jei esu davusi neturto įžadus? Kiti 
kailiniai - karakulio. Mano deimantinė segė, kurią laikau štai 
šioje dėželėje, - trečias prizas, perlų auskarai - ketvirtas, penk- 
tas - apyrankė su safyrais. Štai čia sudėtos mano brangenybės. 
Norėtumėte jas pamatyti? Jis mane apipildavo dovanomis... bet 
dabar jos man nereikalingos. Ne. Niekam jų nerodysiu, kol ne- 
paaiškės, kas laimi. Tik tada atvošiu dangtelį. Ne anksčiau. 

Kai išvardiji visus prizus, laukimas prislopina balsus prie vi- 
sų stalelių, tik paskui kyla bruzdesys: stumdomos kėdės virsta, 
pažyra rutuliukai ir žetonai, senolės susiburia aplink tavo stale- 
lį susidomėjusios prašmatniais laimėjimais, prabanga dvelkian- 
čiais žodžiais - kailiai, perlai, deimantai, safyrai, senų kaip ne- 

degtos plytos veidų mūras, nuščiuvusios, mirksinčios akytės ir 
kretančios burnos, senolės godžiai spokso į joms nepasiekia- 
mus daiktus, riebaluotų ir murkšlinų skarmalų gniutulai apspinta 
šešias žaidėjas, tu lipšniai šypsaisi, visų akys įsmeigtos į puo- 
duką po tavo ranka, kuris vis dar nepradėjo žaidimo, senolės ir 
pamestinukės laukia net kvapą užgniaužusios, apstulbintos prieš 
jų akis atsiveriančios gausos. Kilsteli puoduką. 

— Keturi. Vienas, du, trys, keturi... 

Geltonoji kalė skuodžia vejama kitų šunų, persekiojama kerš- 
tu degančių raitelių, palikusių sidabrinėje nakties tamsoje tik 
dulkių debesį, ji slepiasi gervuogių krūmuose, braižančiuose 
jos niežtinčią odą, įveikia balas ir tvenkinius, amžius ir laiką, 
tik jai niekaip nepavyksta numalšinti jos žarnas draskančio al- 
kio, nes mėšlo, kuriuo ji minta, nepakanka, ir kaulų, kuriuos 
apgraužia, atliekų, kurias jai pasiseka nugvelbti ir nenubaustai 
pasprukti, juk visuomet ją bausdavo, ji skuodžia žvaigždės ben- 
drininkės rodoma kryptimi, perkopia kalvas, nusileidžia prie 
krioklių ir vis bėga ir bėga, kad atliktų tai, ką turi atlikti, tačiau 
niekuomet neatliks, slepiasi nuo grobuonių žvėrių, kad nesu- 
draskytų jos į skutelius, nekenčia jos už bjaurumą, liesumą ir 
rajumą, bet geltonoji kalė vis bėga ir bėga per kaimus ir dyk- 
vietes, per aštrias uolas ir dygliuotų brūzgynų pilnus miškus, 
tarsi augančius tik todėl, kad ją badytų, per gatves ir parkus 
naktį pamažu artėdama prie namų šniukštinėti aplinkui, galbūt 
ką suras, kalė visai paliegusi, susimetusi į kuprą, aptekusi blu- 
somis, ji visai neplėšri, niekuomet nepuola ir nekanda, nors ir 
labai to norėtų, tačiau, ketvertui juodų šunų užsižaidus, nepra- 
leidžia progos įsimaišyti tarp jų kojų ir nugvelbti ėdalą, o naktį 
parke jų kibirkščiuojančios akys sergi, kaip visada; kaukia prieš 
mėnulį, prašydama patarimo, burtažodžio, pranešdama tai, ko 
mėnulis dar nežino, prašo pagalbos, kad mėnulis ją priimtų, 
nes sodininkai nerado jos sudraskyto kūno palaikų, vis bėga ir 
bėga geltonoji kalė, silpna, tačiau bėga taip, kad kiti šunys ne- 

įstengia jos pavyti, visuomet priešakyje, nepaisydama nuovar- 
gio, poreikio pailsėti, per amžius miega miškuose, kur niekas 
jos neras, o nubudusi traukia ieškoti maisto, naršo po šiukšly- 
nus, berniūkščiai palydi spyriais, ei, nešdinkis, leisk mums ra- 
miai pasikrušti, prakeikta kale, kokio velnio į mus žiūri, nesu- 
plėšyk man kelnių, jei nenori, kad vienu spyriu sumalčiau tavo 
putralakę, tik pažiūrėk, atrodo, ji mane laižo, aš juokiuosi, ir tu 
juokiesi, ir man nusvyra, 0 tu užsimauni kelnaites, ir abudu lie- 
kame nepasismaginę, 0 ji, atrodo, taip, vėl pasileidžia bėgti, 
skuodžia lekia net uždususi, liežuvis iškištas, po savęs palieka 
tik dulkes ir skalijimą kitų šunų, kurie negali jos pavyti, visada 
peralkusi, tačiau gyvybinga, gyvybingesnė ir budresnė už kitus 
šunis, geltonoji kalė jau netoli finišo, senolės juokiasi, šūkčioja, 
lažinasi, kasosi pasmakres, piktinasi ir protestuoja, kadangi vi- 
sos nori, kad misijė Ines laimėtų, juk mums ji tokia gera, kad 
nelaimėtų margasis šuo, nei žaliasis, nei juodasis, nei mėlynasis, 
nei baltasis, o tik ta, kuri turi laimėti, nes geltonoji kalė laimi 
visuomet, galiausiai peršokusi balą ties šešiais, pakartoja dar sy- 
kį vienas, du, trys, keturi — ir nusikamavusi krinta ties finišu. 

— Bravo! 

— Tegyvuoja geltonoji kalė! 

— Laimėjau! 

— Misijė Ines laimėjo! 

— Bravo! 

- Šaunuolė misijė Ines! 

Senolėms aptarinėjant tavo pergalės niuansus, tu atsistoji. 
Ištrauki plaukuose styrančias šukeles, perbrauki kelis kartus jo- 
mis per plaukus, susuki kuodą ir susmeigi jį vėžlio kiauto smeig- 
tukais, kuriuos Liusi padėjo šalia tavo papuošalų dėžutės: vie- 
nas, du, trys, keturi. Keturi puikūs senoviniai vėžlio kiauto 
smeigtukai, tai ne dabartiniai: senolės tylomis stebi tave. Nusi- 
velki savo audinių kailinius ir atiduodi juos man, kad padėčiau 
į karutį. Net šito atlikti negaliu. Nutraukti nuo Ritos pečių išsi- 

pašiusią languotą skepetą ir ja apsisiausti. Nuščiuvusios stebi 

tave, tačiau supranta, kad taip jau turi būti. Antonieta visiškoje 
tyloje nusiriša savo prijuostę ir tu ją prisijuosi, paskui palenki 
galvą, kad Aunstela tau ant krūtinės tarsi laimėtojos apdovano- 
jimą užkabintų škaplierių. 

— (O Rosos Peres šlepetės? 

— Jos ne jūsų dydžio. 

— Nagi, parodyk. 

Senolė basomis lūkuriuoja, kol jūs matuojatės porą skylėtų 
šlepečių. 

— Taip, jos man didokos, bet nesvarbu. Užsimausiu keletą 
porų storų kojinių, tuomet bus kaip tik. 

— Atsivežėte storų kojinių, misijė Ines? 

— Ne. Betjūs turėtumėte turėti. Jeigu rytoj toliau žaisime „Šu- 
nų lenktynes“, lošite iš storų kojinių, kurių man labai trūksta. 

— Taigi. 

— Gerai. Aš išeinu. 

Iris ir aš su savo karučiu nusekame tau iš paskos. Kuo labiau 
mes tolstame koridoriais, tuo labiau slopsta senolių balsai vir- 
tuvėje. Eini palengvėle, susikūprinusi, skepeta užmesta ant nu- 
garos. Vienas vėžlio kiauto smeigtukas iškrinta tau 1š plaukų, 
pasilenki, pakeli jį ir vėl įsismeigi į išsitaršiusį kuodą. Atidarai 
savo buveinės duris, ženklu man rodydama, kad išprašyčiau Iris, 
eik sau, Iris, paskui pasikalbėsime, tačiau tau visai neįdomu 
nei žiūrėti, nei žinoti, ką tau pasakys, nes tu imi pamažu nykti, 
tu- tik mano karutį stumianti jėga, kadangi aš pats dabar nepa- 
jėgiu stumti, nes štai kas iš manęs beliko, misijė Ines, tačiau 
jėgos man vėl grįžta, kai dingsta Iris, o tu atveri savo dėželės 
turtus: išsiimi safyrus, deimantinę segę, perlus. Įsimeti papuo- 
šalus į Antonietos prijuostės kišenę ir užveri dėželės dangtį. 
Įduodi man karakulio kailinius, patiesiu juos šalia audinės ka- 
rutyje ir seku paskui tave koridoriumi tavo celių link. Atrakini 
pirmą. Ženklu prašai paduoti dvejus kailinius, atidarai spintą ir 

pakabini savo karakulį ir audinę tarp galybės senovinių apsiaus- 
tų, prieš tai išslapsčiusi kišenėse brangenybes. 

— Ar pakankamai naftalino padėjai spintoje, Muditai? 

Atsakau taip. Atrodai patenkinta. Spintą užrakini vienu rak- 
tu, o kitu - savo celės duris. Seku paskui tave koridoriais, ty- 
liais kiemeliais, galerijomis, tarp varžytynėms padėtų pjedes- 
talų dalių su etiketėje pažymėtu 388 numeriu, stalelių vazoni- 
nėms gėlėms su 883 numeriu, nesuskaičiuojamos paauksuotos 
kėdutės išsirikiavusios koridoriuje, apeinu tave šalia Lurdo gro- 
tos, tu persižegnoji, aš persižegnoju, ir prieiname prie durų. Ri- 
ta susitraukusi kamputyje dreba. 

— Moterie, juk tu visa pažaliavusi! 

— Man šalta. 

Ji ne pažaliavusi, ji išblyškusi, tęva, rodos, tuoj visai pra- 
nyks. Ines susisiaučia į skarą. Surenka savo namų telefono nu- 
merį ir trūkčiojančiu Ritos balsu pasiteirauja: 

— Ar čia don Cheronimo de Askoitijos namai? 

— Ar galėčiau su juo pasikalbėti? 

— Sakiusi man misijė Inesita prižadinti jį, nors ir miegotų, ji 
nori, kad asmeniškai pasakyčiau tai, ką ji liepia perduoti, ne, nie- 
kam daugiau, atleiskite man, čia ne mano sumanymas, senjora 
sako, kad tai skubu, taigi turiu kuo greičiau su juo pasikalbėti. 

Nusižiovauji. Nė nepažvelgi į moteriškę, kurios balsą pasi- 
savinai. Sekmadieniais Cheronimas miega iki pusiaudienio, tą 
puikiai Žinai, eina į dvyliktos valandos mišias, jeigu apskritai 
eina. Paskutiniu metu retai lankydavosi bažnyčioje. Tebelauki. 

— Ar čia don Cheronimas? 

— Sveiki, don Cheronimai, čia Rita, labai gerai, ačiū, esu jūsų 
paslaugoms, o kaip jūs laikotės? Apgailestauju, kad taip anksti 
šiandien skambinu, juk sekmadienis, tačiau misijė Ines, kuri pas- 

kutiniu metu, pasakysiu jums, tapo keista ir aikštinga, įsakė man 
"paskambinti jums būtent šią valandą, nors jūs ir miegotumėte. 
Prastai miegate? Apgailestauju... turbūt ilgitės jos. Ir kaip, dėl 
Dievo, nesilgėsite savo senjoros, don Cheronimai! Taip, ji lai- 
kosi gerai, tik perduoda, kad jeigu nebūtų didelio vargo, atsiųstu- 
mėte jai visus jos drabužius, taip, visus, sako, kuriuos tik rasite 
jos didelėje miegamojo closet', jų, sako, jai prireiksią, net ir puoš- 
nių suknelių. Buteliukus ir visus daiktelius nuo tualetinio stale- 
lio irgi malonėkite atgabenti, sako, ir patį tualetinį stalelį, nes jai 
reikalingas, nori čia jaustis patogiai, neverta palikti daiktų tenai, 
kai čia... taip, senjore, būtinai, senjore... sako, kad jai atgrasi ta 
lova, kurią gavo čia, Namuose, naktimis negalinti užmigti, neap- 
siprantanti, ji nesako, tačiau esu įsitikinusi, kad neužmiega to- 
dėl, jog ilgisi jūsų... ak, jūs tikras velnias, don Cheronimai, aš 
netekėjusi... kaip minėjau, senjora nori savo lovos su čiužiniu, 
pliušinio apkloto, patiesalo, antklodės, pagalvių, paklodžių, taip, 
visų lovos skalbinių su jos monograma, ji žino, kiek jų turinti, 
taigi reikia, kad atsiųstumėte juos visus, taip pat visus rankšluos- 
čius ir apatinius... ne, senjore, senjora gali supykti, viską reikia 
atlikti šiandien, ji supranta, kad šiandien sekmadienis ir sunku 
rasti transportą, juk niekas nenori dirbti sekmadieniais, tačiau ji 
sako, kadjūs viską sutvarkytumėte ir atgabentumėte šiandien... 
prašė perduoti jums, jog su jumis negalinti kalbėti, nes šiek tiek 
užkimusi, visos mes čia persišaldžiusios, mat rūkas nukrinta kaip 
tik mišių metu, keista, tokiu metų laiku, ką tai galėtų reikšti, sa- 
ko, kad dėl atominės bombos dabar keičiasi metų laikai, kokia iš 
jos nauda, jei turi įtakos tik tokiems dalykams, misijė Inesita sa- 
ko, kad galbūt kitą savaitę, pasijutusi geriau, paskambins, nes 
turi pasakyti jums daugybę dalykų, bet kol nepasveiks, sako, ge- 
riau ilsėsis, taigi greitai pervargsta vargšelė senjora, galbūt nusi- 
vylusi ar liūdna... atleiskite man, galbūt neturiu teisės kalbėti apie 

manęs neliečiančius dalykus, tačiau nesupykite, jeigu jums pa- 
sakysiu, kad tikriausiai keista ji pasidarė po tų kelionių dėl šven- 
tosios, taip, man atrodo, kad tik dėl to, na, ir dėl jos mylimų 
Namų griovimo... 

Senas tarnaitės balsas atsisveikina su tavo vyru. Pakabini ra- 
gelį. Nusišypsai Ritai, prieini arčiau ir paglostai jai plaukus. 

— Rita, ar tau šalta? 

— Nelabai. 

— Bet tu visa tirti. 

— Tai kad sena jau esu. 

— Prastas oras, kaip sakei mano vyrui... 

— Tikrai, keistas. 

— Gerai, rytoj jau nebekęsi šalčio. Pamatysi. Nė viena senolė 
nešals. Man atgabens visus drabužius, visus daiktus, ir aš su- 
teiksiu jums progą „Šunų lenktynėse“ juos išlošti, lošite tol, 
kol iš manęs išlošite viską, ir man nieko neliks, daugiau nega- 
liu pakęsti gyvenimo su tokia galybe daiktų, noriu jų visų atsi- 
kratyti, turiu puikiausių apsiaustų, Rita, pamatysi, tau tikrai pa- 
vyks kokį išlošti, juk negali geltonoji kalė visada laimėti, taigi 
jums pasiseks iš manęs išlošti galybę karališkų daiktų. 

Rita jai šypsosi iš laimės. 

— Puiku. Eisiu į savo kambarį. Padaryk man paslaugą, paprašyk 
Marijos Benites, kad užplikytų arbatos ir atneštų į miegamąjį? 

— Stiprios? 

— Ne, geriau silpnutės. 

— Brigida tai mėgo prieš miegą išgerti stiprios arbatos. Amali- 
ja visuomet jai plikydavo. Ir reikėjo išvežti ją į tą gydyklą, juk 
nei buvo sunegalavusi vargšelė, nei ką, tiesiog pernelyg verkavo 
dėl pirštelio, kurį prarado tas šventasis, jos vadintas arkangelu! 

— Vargšelė Amalija. 

— Nelaimėlė. Mes visos dabar ieškome piršto ir norime pa- 
siųsti jį Amalijai, gal nuo tojai pagerės. 

— Labanaktis, Rita. 

— Labanakt, senjora. 

Pastebėjau, kad pamažu nyksta plonos tarsi rėžiai skaisčiai rau- 
donos linijos, žyminčios tavo akių ir kaktos, ausų, vokų ir bur- 
nos kontūrus, net ir tuos, kuriuos mačiau ant tavo rankų aplink 
nagus, kaip įpjovų žymes, ir tavo riešus tarsi savižudybių liudi- 
ninkus, ir kiekvieno piršto pagalvėlę. Raukšlės... kodėl gi ne, 
jos dar tik formuojasi, o po kelių mėnesių visa bus raukšlėta: 
misijė Inesitos veidas taip greit susiraukšlėjo, šnabždasi trum- 
paregės senolės, lyg ir per jauna dar taip atrodyti, bet po neturto 
įžadų negali išlaikyti veido jaunatviškumo masažais, odos va- 
lymu ir raumenų tonusą skatinančiomis kaukėmis, o anksčiau 
tai atlikdavo kas savaitę. Taigi senolės teisios. Jau nebesi tokia 
kaip anksčiau. Pasirodė keletas gyvaplaukių pasmakrėje ir ant 
susitraukusios viršutinės lūpos, O pro nosies šnerves išlindo juo- 
di, kieti tarsi virvės vijos plaukai. Tačiau šių permainų tu ne- 
matai, nes tavo kambaryje dabar nėra veidrodžio. Visus savo 
toilette reikmenis: stalelį, kvepalų flakonus, sidabrines šukas, 
savo baldus, lovą, pliušinius užtiesalus, drabužius kasnakt azar- 
tiškai užstatai „Šunų lenktynių“ žaidime, ir geltonoji kalė vi- 
suomet laimi. Jai laimint, dingsta ir tavo daiktai: puošnius lai- 
mėtus daiktus karučiu gabename tavo celių link ir kruopščiai 
sudedame, kad visą amžinybę nenaudojami tęstų savo egzis- 
tenciją ir nesusidėvėtų. Tu miegi Sunildos Toro lovelėje, kuri 
pakeitė tavąją, su Emos naktiniais marškiniais, geri arbatą iš 

Marijos Benites puodelio, apsisiautusi Ritos skepeta, rankoje 
vietoj piniginės nešiojiesi galas Žino kieno nešvarų krepšiuką, 
mūvi Doros ir Auristelos praloštomis kojinėmis ir Liusi apati- 
niais, apsigerbusi skarmalais miegi ant šlapimu dvokiančio čiu- 
žinio, šukuojiesi pusiau bedantėmis šukomis, avi tik skylėtas 
Rosos Peres šlepetes. 

Vis dėlto kai įsižiūriu į tave iš arti, tau nepastebint, matau, 
kad plonyčiai randų brūkšneliai iki galo nepranykę. Gijimo pro- 
cesas vyksta iš lėto. Keletą mėnesių dar turėtum palūkėti. Nė 
nesuabejojau, kad čia daktaro Asulos darbas. Žymiausio pa- 
saulyje chirurgo stebuklai, kuriuos jis atlieka savo klinikoje Švei- 
carijoje, mirgėte mirga visuose dienraščiuose. Į jį besikreipian- 
tys pacientai kenčia nuo įvairiausių negalavimų, vis dėlto di- 
džioji dalis nori atjaunėti, jie trokšta naujų organų, funkcio- 
nuojančių geriau nei savi. Tu, priešingai, įtikinėjai misijė Ra- 
kelę, kad kreipeisi į daktaro Asulos kliniką norėdama visiškai 
susenti. Gerų organų atidavimas - paprasčiausias atvejis, nes 
daktaras Asula tikras pakeitimo ir persodinimo meistras. Rei- 
kia perspėti būsimus pacientus, kad jis vis taikosi nugvelbti ko- 
kią dalį ir paskui ją parduoti, kaip kad atsitiko man, tapau kaž- 
kokių man svetimų gabalų rinkiniu. 

Taip, Ines, tave įdėmiai stebiu, kai gabename į celes monog- 
ramomis puoštą patalynę ar lakuotą kėdutę: tavo operacijos ran- 
dai beveik pranyko. Dabar jau esu beveik įsitikinęs, kad į Švei- 
cariją keliavai tik todėl, kad taptumei Peta Ponse, kuri visuo- 
met troško įsikūnyti tavyje, o tu — joje, kai raudonų randų raiš- 
čiai galutinai virs dėmėtomis ir perdžiūvusios odos raukšlėmis, 
spuogais ir Karpomis, Peta ir tu pasieksite tai, ko jau šimtme- 
čius siekėte. Gyventi nesant tavo dalimi Petai Ponsei neįdomu. 
Parduoti savo bevertį kūną daktarui Asulai ji laikė vienintele 
galimybe, nes tu norėjai pakliūt į jo rankas. Chirurgas išnarstė 
senės kūną, jos organus sudėjo į specialias kolbas, saugomas 
tuo tikslu įrengtose kamerose, į kurias tiekiamas deguonis, va- 

rinėjantis kraują, serumą, vandenį, organus išpjovė aštriais skal- 

peliais, kad nesimatytų pjūvių, viską laikė dezinfekuotame bal- 
tu fajansu išklotame rūsyje, nei gyvybės, nei mirties būklės, 
laukiant tinkamos progos pasitarnauti kitiems. Tai atsitiko Švei- 
carijoje, tenai tavęs laukė ketvirčiuota Peta, bet tu buvai naivi, 
o gal ir žinojai, kad atkeliavai iš amžių glūdumos pratęsti savo 
šeimos tradicijų: įgyvendinti mergelės šventosios ir liaudyje po- 
puliarios mergelės raganos sintezės, atvykai ten, kur ir turėjai 
atvykti, į kliniką, kur daktaras Asula ir Imperatorė laikė pa- 
ruoštus senės organus, kad transtormuotų tave į ją, tą apgailėti- 
ną sustirėlę, pražilusiu kaltūnu, atšerpetojusiais nagais, su nuos- 
paudomis ir įdubusiais skruostais, karpotomis rankomis, kre- 
tančia galva, kuri pamažu įsismelkė ir visiškai panaikino tai, 
kas liko iš netobulos Ines, kuri į Europą išvyko dažytais plau- 
kais, kupranugario odos apsiaustu ir krokodilo odos aksesua- 
rais. 

Esi per daug naivi, Ines, nesuvoki, kad senatvė - pati pavo- 
jingiausia anarchijos forma, ji pamina po kojomis per amžius 
suformuotas elgesio taisykles ir įstatus, senės labai galingos, o 
ypač tokios vargdienės kaip Peta. Jau per vėlu apsiginti, bet 
geriau bus, jeigu sužinosi tai dar prieš išnykdama, nes vis tiek 
išnyks, nes Peta, nepaisydama nieko, užvaldo visa, kas dar yra 
iš tavęs likę, kasdieną tu tampi vis menkesnė, Ines, ir vis labiau 
panašėji į Petą, kuri tave naikina. Kartoju, Ines, esi sentimenta- 
li naivuolė, nesuprantanti, kad Petos užmačios siekė kur kas 
toliau, nei susijungti su tavimi: prisimink, kokią jėgą savyje 
turi vargdieniai, kokią neapykantą jaučia liudytojai, nesvarbu, 
kad ji kruopščiai slepiama po meilės ir dėmesio šydu, nepa- 
miršk pavydo pažemintųjų ir bjauriųjų, silpnųjų ir skurdžių, apie 
talismanus, pakištus po čiužiniais ar lovomis, apie kerštą tų, 
kurie yra tavo nusižengimų liudytojai, Peta pasislėpė leidusi 
taują pažeminti ir ja pasinaudoti, o dabar atsilygina įsismelk- 
dama į tave, tavo pavidalu apsigyvendama Namuose, nes šito 

Peta ir norėjo, Ines, tai buvo jos troškimas ir pagieža: išvilioti 
mane iš slėptuvės, kur gyvenau Mudito ar dar vienos senolės 
pavidalu, užvaldyti mane ir atgauti mano meilę, dabar, įgavusi 
jau savo ponios pavidalą, pakartoti aną Užkampio naktį, todėl, 
kad tavyje išliko deginantis Ines geidulys, o aš išlaikiau Chero- 
nimo jėgą, tu ateini pasiimti jos, dar kartą su ja susilieti, atsi- 
teisti su manimi už pasitenkinimą, kurio tau metų metus nega- 
lėjau suteikti. 

Suprantama, negalėjai žinoti, kad Petos geismas gyvybinges- 
nis užją pačią, manei, po persodinimo pavirsi bejėge senute, 
kuri nieko nenori ir nieko jai nereikia, tačiau netrukus suprasi, 
kad paskubėjai virsti ta, kuria esi dabar, kai ims funkcionuoti į 
tavo kūną įskiepyti organai, pamatysi, kaip skausminga yra jausti 
alkį seksualinio pasitenkinimo, kurio nė už ką negalėsiu.su- 
teikti, neįmanoma pamiršti tos nakties, kurią kartu praleidome 
tavo lovoje Užkampyje. Užspeisi mane čia, Namuose. Supra- 
tusi, kas esi ir kuo tave pavertė Krisotoras Asula, nepaliksi ma- 
nęs ramybėje. 

Taip turi būti, taip visuomet būdavo, Ines, Ines-Peta, Peta- 
Ines, Peta, Peta Ponsė, niekada nepavyko prisiliesti prie grožio, 
nes trokšdamas grožio, paverčiu jį pamėkliškomis pensiono gy- 
ventojomis, Imperatore, apsiseilėjusiu snukiu, šių Namų seno- 
lėmis, mane persekiojančiomis vargetomis, kai išdrįstu iškelti 
koją už vartų, nukaršusiais, mano vaizduotės kuriamais ir go- 
dulio naikinamais grožio pavidalais, išeik, palik mane ramybė- 
je, nesipainiok čia, kur dar šiek tiek likę jos ir šiek tiek likę 
manęs, tu skarmale, iš koridoriaus gilumos mįslingai artinasi 
prie manęs karpų sudarkytos tavo rankos, slėpdama savo pašai- 
pą ir jaudinantį bejėgiškumą, ateini vedama aiškaus tikslo — 
atsiimti manęs, savo daikto. Kam aš tau reikalingas? Leisk at- 
skleisti tau tiesą. Tą naktį su tavimi vedybiniame guolyje Už- 
kampyje praleidau ne aš, Peta, ten buvo don Cheronimas, taip, 
jis, tik jis trokšta tavo geidulio, Ines pasakojo misijė Rakelei 

apie nepasotinamą savo vyro potenciją, kurios reikia tavo gei- 
duliui, aš, Peta, nieko neturiu, galiu tau prisiekti, pažvelk į ma- 
no lytį, juk matai: ant Iris lovos senolės keičia man vystyklus, 
prisišlapinau, kad suteikčiau joms malonumą, žiūrėk, kaip pa- 
ima tą nejudrų mėsos gabalą į rankas ir žaidžia su juo, kažkas 
nešvankaus, niekam tikusio, gal tik susmirdusiems mižniams 
leisti į pasaulį, pasibjaurėtinas, sustiręs, juk matai, neturiu net 
plaukų ant gaktos, esu tik bejėgis kūdikis, palik mane, aš visai 
niekam tikęs. Nešdinkis iš Namų. Ieškok to, kuris patenkins 
tavo apetitą. Grąžink mane Namams, tegu senolės vysto, maiti- 
na saldumynais, tegu paverčia mane imbunče. Esu Muditas. 
Kartais būnu dar viena senole. Esu Iris lėlė. Manai, kad neišsi- 
kraustyčiau iš proto, jeigu turėčiau potencijos, juk kasnakt gu- 
liu šalia tos, kuri vaidina mamą, nors iš tikrųjų ji nėra mano 
mama, nes mamos aš niekada neturėjau, jos jaunas kūnas pri- 
glunda prie manojo ir verčia mane kentėti, o aš sakau jai ne, 
Iris, gali nesistengti, aš nieko neturiu, todėl ir nesugebu kentėti. 
Taigi labai apsigavai atėjusi ieškoti manęs į Namus. Tu esi tik 
dar viena senė iš nukaršusiųjų būrio, persekiojančių mane visą 
gyvenimą, senė Ines, bjaurioji Ines, tokia virtai tiesiog mano 
akyse, tačiau ne bjauriosios Ines, ne Ines-Petos aš noriu, o tik 
vienos, švytinčios, nesikeičiančios Ines, štai kokią Ines aš my- 
liu, tos, kuri įamžinta nuotraukose, paslėptose dėžėse, kurias 
saugai savo celėje: Ines šuoliuojanti ant arklio Užkampyje, Ines 
pasipuošusi virvelėmis siuvinėta tabako spalvos suknele, Ines 
su nusmukusia skrybėle, išryškinančia jos aptakų kaklą, Ines 
su kailiniu manto, Ines įsikibusi į parankę Cheronimui ir vaikš- 
tinėjanti po Arklių klubo paddock", Ines, vis-a-vis'" su misijė 
Rakele, kuri niekada nepasižymėjo grožiu, Ines... pagaliau ra- 
dau tave užrakintą giliai paslėptose dėžėse, tarp tavo dėvėtų ir 

šiuose Namuose saugomų drabužių, lietusių gražiosios Ines kū- 
ną, ir kuriuos dabar liečiu aš, tačiau ta Ines parke matė tik de- 
gančias mano akis, o po Krisoforo Asulos operacijų, manau, 
kad manęs suvis nemato, paimk už triūsą kelis pesus, Muditai, 
eime, padėsime šią krokodilo rankinę, porceliano lempą, Tab- 
riso kilimą, keletą ant aksomo spaustų miniatiūrų, nailoninį ry- 
tinį chalatą su pamušalu, jis labai šiltas ir visiškai naujas, eime 
paslėpsime šiuos daiktus mano celėje, juos šįvakar iš senolių 
išlošiau „Šunų lenktynėse“, negaliu, Peta, eitum sau jo pasi- 
ieškoti, išimtum jam vidurius, tai jo kaltė, kad mūsų likimai 
įgavo tokias išsigimėliškas formas, kad tik išgyventų... aš šluo- 
ju tavo miegamąjį, tu parklupusi ant kelių meldiesi priešais kry- 
žių, nupintą iš šakelių, anądien jį pasigaminai, norėdama var- 
žytis su savo promote, ne su Ines, kurios kambarį dabar šluoju 
ir kurią myliu, nes Peta - vienintelė moteris pasaulyje, kurią 
kada nors esu mylėjęs, tačiau nesu vertas daugiau, nei kelių 
pesų išmaldos, juk tėvas įtikino mane, kad neturiu savo veido, 
esu niekas, dar nuo vaikystės tai buvo įkalta į mano galvą, taigi 
man daugiau nieko neliko, tik tu, nors bjauri ir randuota po 
daktaro Asulos organų persodinimo operacijų, vis tiek liksi Ines, 
tavo dėka aš tapsiu galingas, ir prisiminimas apie tavo grožį 
priklausys man, pasinaudojęs jo likučiais, elgsiuosi su juo kaip 
tinkamas: nudirsiu tau kailį, kad visiems galėčiau parodyti tik- 
rąjį, sukruvintą geltonosios kalės kailį, tuomet jau nei tu, nei 
tu, nė viena iš judviejų neegzistuosit, abidvi prasmegsite paties 
klaidžiausio koridoriaus gilumoje, bėk, Peta, susirask sau kitą, 
kam tau reikalinga mano suglebusi lytis, palik mane ramybėje, 
leisk man išnykti, leisk mielaširdingoms senolėms suvystyti ma- 
ne, noriu tapti imbunče savo paties odos maiše, atsikratyti ge- 
bėjimo judėti ir geisti, girdėti, skaityti ir rašyti ar prisiminti, jei 
dar galėsiu ką prisiminti, klausytis tavo maldos, kai klūpai prie- 
šais iš šakelių nupintą kryželį, klausinėti savęs, kas gi toji mo- 
teris, kaip pasikeitė vargšelė misijė Inesita, ji tokia gera, tokia 

susibaigusi, tikra šventoji, ji viena iš labiausiai atgailaujančių 
ir šelpiančių senjorų, nesilakuoja nagų, nei rūko tarsi vyras, kaip 
misijė Rakelė, ji rūpinasi mumis, vargdienėmis ir ligotomis, 
tik ji viena prisimena mus ir užtaria, beveik prieš metus misijė 
Rakelė, pagerbdama Brigidos atminimą, kiekvieną sušelpė 1š- 
malda, ir, patys matote, nieko daugiau, ne, ji nėra bloga, ji tie- 
siog užsiėmusi kitais dalykais, tiek vaikų ir vaikaičių, o misijė 
Inesita net nesirengia madingai, ir narstai užmerktomis akimis 
nuo atlaidumo apsunkusį rožinį, nes pats Šventasis Tėvas jį pa- 
šventino. Neatsimerkdama ir nenutraukdama maldų, duodi man 
ženklą, tiesiog galvos linktelėjimu, kad jau laikas išeiti iš kam- 
bario ir palikti ją vieną. 


„„Tuomeeeeeeeeeet pasigirdo kaimo šunų skalijimas, karvių mū- 
kimas, bulių baubimas, arklių žvengimas, avių mekenimas, ir 
vienuoliukės ėmė baimintis, kas vyksta, kodėl gyvuliai tokie 
sunerimę, mes nežinome, kas vyksta nakties tamsoje, ką nori- 
ma mums pranešti, kieno čia pasiteiravus, kodėl ima siaubas 
nuo to, kas čia vyksta... ir štai tuomeeeeeeeeeet, tuomet tikrai 
prasidėjo pats baisumas: atsimušdami į kalnyną, dangų skrodė 
žaibai, griaudėjo kažkur po žeme, kuri drebėjo ir pleišėjo, vie- 
nuoliukės klykdamos lakstė nežinodamos kur prisiglausti, pus- 
gyvės iš baimės, kadangi drebėjo visi Namai, atrodė, kad jie 
tuoj tuoj nugrius... 1r tuomeeeeeeeeeet vienuoliukės pastebėjo 
ją, klūpančią kiemelio vidury, kryžiumi ištiestomis rankomis... 

Jau tūkstantį kartų nuo atvykimo teko pasakoti šią istoriją, 
sukiesi ir sukiesi apie pagrindinį siužetą, prigalvoji detalių ir 
pagražinimų, kad sujaudintum tavęs klausytis nepavargstančias 
pamestinukes, tarsi jos irgi kartu lauktų sakmių apie mergaitę 
raganą ir mergaitę šventąją sintezės baigties, joms labai patin- 

ka klausytis misijė Inesitos, kuri yra tokia gera, ji pamėgdžioja 
žvengimus, mūkimą ir skalijimą, kaip įtikinamai tai darote, mi- 
sijė Inesita, nagi, dar pakartokite, dabar kaip karvė... ir jos ver- 
šelis... joms baisiai smagu žiūrėti, kaip ji ištiesia kryžiumi ran- 
kas, kad išlaikytų griūvančias sienas, tačiau jos nenugriuvo, nes 
ji jas laikė. Labiausiai jos mėgsta stebėti, kaip misijė Inesita 
ima drebėti vaizduodama žemės drebėjimą: pažaiskime žemės 
drebėjimą, senjora, labai jūsų prašome, taip smagu čia sėdėti 
ant suolelio po palme ir žaisti, Eliana, Mirėja, Iris, Veronika ir 
Frosi apspitusios tave, drebančią ir pleišėjančią, jos irgi dreba 
iš baimės, įsivaizduodamos katastrofą, miršta iš juoko, jų ran- 
kos, kojos ir kūnai susipina su tavo dalimis, kai Eliana netyčia 
užmina Frosi, ei, tu, dručke, negaliu daugiau tavęs išlaikyti, 
susižeidžiau į Iris apsiausto žiogelį, man įdrėskei... gerai, mer- 
giotės, duokite jau man ramybę, esu visai nusikamavusi, ak, 
kokia tvankuma, dabar, pažaidusios žemės drebėjimą, visos kar- 
tu pasimelsime užijos sielą, kurią netikintys nori užmiršti, pra- 
šykime malonės, kad tiesa apie ją būtų atskleista... bent vieno 
apreiškimo... kokio nors ženklo... bet kokio dalyko, kurį regė- 
damos galėtume naktimis ramiai miegoti. Meldžiasi... akys už- 
merktos... rankos sudėtos... prislopinti balsai... seka tavo lanks- 
tymąsi, vedantį jas tavo pamaldumo vingiais... Telaimina tave 
Dievas, Karaliene ir Motina... Amen. Pabaigoje dar sukalbėki- 
me Tėve mūsų, gerai, misijė Ines, dabar žaisime kitą žaidimą, 
taip, paskui melsimės toliau, kada visai sutems, dieną visai ne- 
kyla noras melstis. Dabar pažaiskime. 

— Ką norite žaisti? 

— Rulete. 

- Ne, geriau šaškėmis... 

— Ne, persirengėlius... 

— Ne, lenktynes... 

— Ne, mergiotės, šiandien aš pamokysiu jus kito žaidimo. 

Atsistoji. Einate paskui mane prie įėjimo, geriau, kad mūsų 

niekas nepastebėtų, nes tas žaidimas labai pavojingas, Iris, eikš 
"su manimi, brangute, neatsilik nuo manęs... tavo žvilgsnis se- 
niokiškai paslaptingas, žvilgčioji traiškanotos akies krašteliu, 
susikūprini, tavo rankos virsta naguotomis letenomis, 0 pames- 
tinukės, mėgdžiodamos tave, kvatoja, oi, kaip baisu, kad tik 
niekas mūsų nepamatytų, galime užsidirbti pylos, prie įėjimo 
nieko nėra. Pamestinukės susėda ant suolelio... atidarai Ritos 
kambarėlio duris ir klausi: 

— Kas nori pradėti? 

— Aš pirmoji. 

— Ne, aš laimėjau, aš pirmoji. 

— Ne, geriau pradėkime nuo Iris. 

— Gerai. 

Iris atsistoja kambario vidury, o visos kitos patogiai įsitaisiu- 
sios laukia pasirodymo. Ji labai stora, nes netrukus turiu gimti 
aš. Klausosi senjoros nurodymų. 

— Šį žaidimą reikia žaisti taip: aš surinksiu vieno telefono 
numerį ir pradėsiu pokalbį. Tu privalai atsakinėti taip, tarsi bū- 
tum kitame laido gale, tačiau neklysti-ir atspėti, kas čia su kuo 
kalbasi. 

Išbalusiame tarsi tešla veide, dabar dar ir be dažų sluoksnio, 
nėra jokio susidomėjimo nei priešiškumo - nei taip, nei ne, tik 
mergiotės ant suolo nerimsta: 

— Šis žaidimas pernelyg sunkus! 

— Užtat smagus, pačios pamatysite. 

— Tai žaidimas suaugusiems. 

— Bet jus apdovanosiu. 

— Kuo? Kuo? Kuo? 

— Ak, pasakysiu paskui, laukia puiki premija... 

— Koks nors papuošalas... 

— Koks nors drabužis... 

— Pinigai... 

— „Šunų lenktynės“... 

Iris visiškai nedomina premijos, stovėdama vidury kamba- 
rio ji tikisi, kad ją pralinksmins, laimėti bus sunku, Iris, aš ro- 
dysiu tau kelią nuo pat Lurdo grotos be Mergelės ir Bernarde- 
tos ...vesiu tave, kaip jau daugybę kartų esu vedęs jus su Milži- 
nu pasivaikščioti po kvartalą, į tyrlaukį, į žurnalų krautuvėlę, 
nusipirkti kokakolos, pasimylėti su ambasadoriais ir genero- 
lais, akademikais ir profesoriais, Romualdu ir Cheronimu. Jei- 
gu manęs klausysi, būtinai laimėsi. Tik tu viena gali laimėti, 
kadangi tavęs nėra, nei Mirėja, nei Eliana, nei Frosi, nei Vero- 
nika negali laimėti, nes jos egzistuoja, tu, atvirkščiai, esi tik 
kiautas, taigi nesibijok, šypsokis Ines, sakyk jai, sutinku, labai 
gerai, premija bus tokia puiki ir didžiulė, kad drįstu priimti ją 
tik iš tavęs, apgailėtino asmens. Stebi, kaip rinkdama numerį 
senjora šypsosi... aparatas pypsi ir pypsi. Išgirdusi kitame laido 
gale balsą, suraukia antakius ir ima vaikštinėti po kambarį, tar- 
Si suprastų visa tai, kas jai kelia didžiulį susirūpinimą. Iris klau- 
SOSI ir supranta. 

— Alio... alio... taip, taip, su juo ir noriu pasikalbėti, laba 
diena, kaip laikotės, ir mes ne kažin kaip čia laikomės... ir 
kodėl turėčiau jums meluoti, daugiau neištversiu, nežinau nė 
ko griebtis... 

Ties durimis Iris stabteli ir, bejėgiškai skėstelėjusi storomis 
rankomis, klausia: 

— Dieve, kas dabar atsitiko? 

— Ogi-tas, kad jūs visiškai mus pamiršote, o šie šventi Na- 
mai virto apšiurusia landyne, čia jau nežaidžiama misijė Ines 
atgabentais žaidimais vien tik dėl pasilinksminimo, ne, taip 
buvo tik iš pradžių. Ar galite įsivaizduoti, kad dabar jau lošia- 
ma iš visko, ką tik turi: apsiaustų, patiesalų, sugedusių laikro- 
džių, kalendorių, gardų su žirgais ar be jų, sudriskusių skėčių, 
savo drabužių, arbatinukų, kojinių... jas tarsi kažkas apsėdo, 
užkeikė... 

— Tik neperdėkite... 

— Nežinau, tokios kalbos sklando, senolės labai atsargios, pati 
negalėjau tuo įsitikinti, slepia nuo manęs daiktus, kartais ap- 
ima nuojauta, kad nė pusės nežinau, kas Namuose vyksta... 

Nagi, Iris, išpūsk dabar žandus, rūsčiai surauk antakius, 
vaikščiok pirmyn atgal po visą kambarį rankas sudėjusi už nu- 
garos, su ilgu lyg sutana apsiaustu, tavo eigastis ori, bet vaizda- 
vimas susirūpinimą įgauna netikrumo atspalvį, kai vis kartoji, 
kad to negali būti, reikia skubiai viską išsiaiškinti, tuo tarpu 
mergiotės, sutūpusios ant suolelio, stebi Iris vaidybą. Toliau 
kalbi telefonu. Viena alkūne remiesi į sieną. Perkeli kūno svorį 
nuo vienos kojos ant kitos, nė akies krašteliu nepažvelgi į Iris, 
nes visas dėmesys sutelktas į tavo žodžius sugeriantį telefoną, 
perimi ragelį iš vienos rankos į kitą: 

— „„užvis blogiausia yra tai, ką jos šneka apie misijė Ines. 
Visa tai išgirdau per savo pertvarėlę, vos man įėjus į kambarį, 
kuždesiai staiga prityla: sako, misijė Ines laimi todėl, kad šven- 
toji ją globoja, Namuose dabar ypač daug apie ją kalbama. Per- 
nelyg daug. Ašjau negaliu daugiau šito pakęsti, jeigu man da- 
bar kas nors atvirai papasakotų visą tiesą, nesijausčiau tokia 
suglumusi, tačiau jų šypsenų ir žvilgčiojimų negaliu nepaste- 
bėti, esu apraizgyta melagysčių tinklo, tai tarsi kokie nemato- 
mi potvyniai ir atoslūgiai, kurių negali kontroliuoti, nes jie ne- 
matomi, jūs tik pamanykite, šnekama... šnekama... visur gir- 
džiu tą „šnekama“. Šnekama, kad misijė Ines per žaidimus ver- 
čia šventąją jai padėti, kol pagalba yra, Namuose gyvuos jos 
kultas, patikini ją, kad čia niekuomet nebus įkurtas Vaiko mies- 
tas, buvo ir paliks jos šventovė su bazilikomis, piligrimais ir 
visu kitu, įsivaizduokite, kai girdžiu jas besimeldžiančias, pri- 
simenu, kokios anksčiau atrodydavo nekaltos, dabar jos mane 
gąsdina. Kai pamatau jas skinančias mėlynuosius vilkdalgius, 
man kažkodėl topteli mintis, kad jie skirti šventosios atvaizdui 
puošti, kad turi jį 17 paslapčiomis garbina. 

Vilkdama tamsų apsiaustą grindimis, Iris staiga stabteli vi- 

dury kambario. Ji įtūžusi ir susinervinusi, išplėtusi savo gied- 
ras akis, pakelia aukštyn rankas, tarsi mėgindama kažką su- 
stabdyti ir sušunka: 

— Erezija! Tai tikrų tikriausia erezija! Kad tik ši šventvagiška 
istorija nepasklistų už Namų sienų!.. 

— ...1r atima iš jų viską, ką tik vargšės senutės užstato... nė 
vienai nelieka nei patiesalo, nei skepetos, nei arbatinuko, dre- 
bėdamos vaikščioja po galerijas, daugelis jau serga bronchitu, 
juk vaikšto pusnuogės, o Namų skersvėjai jums gerai žinomi... 

— Kąji veikia su tiek šlamšto? 

— Senutės stato niekniekius, o ji savo daiktus, visi jie tikrai 
labai gražūs: kailiniai, baldai, papuošalai, drabužiai, dailūs ba- 
teliai ir kiti vertingi daiktai, juos ji stato prieš visišką šlamštą, 
paskui padeda tai šventajai, sako, atrodo, lyg lauktų momento, 
kad kardinolai ją įšventintų... 

— Tai negi nesuprato, kad viskas galutinai žlugo jau daugiau 
nei prieš metus? 

— Nežinau. Miega ji tik ant prasto čiužinio, nes suslėpė baldus 
ir patalynę. Vaikščioja apsitaisiusi tarsi valkata. Jau neturi nieko 
vertingo. Lošia iš geriausių daiktų, kuriuos pralošė senolės, už- 
stato juos greta prastesnių, o kai laimi, visus savo daiktus vynio- 
jaį ryšulius, sako, šventajai... ir kažkur sudeda, 0 pati apsiauna 
ką tik išloštu apavu, dar labiau suplyšusiu, nei iki šiol dėvėjo, ir 
prastesnes kojines, ir dar labiau sudriskusius apatinius, nusiavusi 
iki tol nešiotą apavą suvynioja į ryšulius ir padeda... šventajai... 
jos miegamajame - tikras sąvartynas, apsikrovusi skudurais, ir 
aš matau, kad kasdieną ji keičia juos prastesniais, kiekvieną kar- 
tą, kai tik pamatau ją, man primena vis kitą senę, dar labiau su- 
skretusią ir varganą, sunku bepažinti, jos celės užverstos daiktais 
ir šiukšlėmis... išlošusi labiau nudėvėtų batų porą, nei apsiavusi, 
nusiauna juos ir apsiauna išloštuosius - dabar vaikščioja su ne- 
nusakomai bjauriomis šliurėmis... 

— Tiesiog negaliu patikėti! Šitiek šlamšto... 

Iris vaidina, išsipučia lyg supykęs kalakutas, jaučiasi asme- 
niškai įžeista dėl tokio aplaidumo ir purvo, pakelia savo suta- 

ną, kad nesivilktų abejotino švarumo grindimis, mergiotės plo- 
jimais palydi Iris suvaidintą komediją... pakabini ragelį... Iris 
iškvepia orą, vėl virsta stora mergiote su dryžuotu, jai aiškiai 
per dideliu, apsiaustu, žiūrėdama į Iris tu klausi, kas buvo tiedu 
kalbėjęsi personažai, tačiau purtai galvą ir atsakai, jog nežinai, 
nes vos prieš minutę švystelėjęs žinojimas išsisklaidė. Galėjai 
ir toliau tęsti pokalbį, jeigu sufleruočiau tau iš ten, kur dabar 
esu, galėjai iki begalybės tęsti savo pokalbį, o man ji sakosi, 
kad tuos daiktus jai senolės padovanojusios, tačiau ji, davusi 
neturto įžadus, turi tapti tokia kaip jos, vaikščioja utėlėta ir ap- 
sileidusi, anądien mačiau, kaip virtuvės kiemelyje saulės ato- 
kaitoje Ema su retomis šukomis šukavo jai iš plaukų glindas... 
ką čia ir bepridėsi. Atsakyk Ines, Iris. Tu juk Žinai, kas esi. 
Žinai, su kuo kalbėjaisi: 

— Nagi, Iris! 

Paklausyk manęs, taip tikrai laimėsi, atsakyk, nepalik manęs 
šešėliu tarp šių nutepliotų rožių, man reikia laimėti, turi laimėti 
premiją dėl manęs. 

— Motinėlė Asokar kalbėjosi su tėvu Benites... 

Prakeikimas! Tu suglumai... mergiotės net susiriesdamos kva- 
tojasi iš Iris kvailumo, tokia didelė nevykėlė, kada pagaliau įsi- 
minsi, pralaimėjo, Iris Mateluna pralaimėjo, misijė Inesita, da- 
bar mano eilė žaisti šį linksmą žaidimą, Iris pralaimėjo, nes 
pasakė kažkokią nesąmonę. Tu pasitaisai: 

— Motinėlė Benita kalbasi su tėvu Asokaru. 

— Na, dabar jau nesiskaito. 

Tu priverti jas nutilti: pakeli rankas. Nors dabar esi skarma- 
luota, utėlėta, dėmėmis nusėta oda, tavo rankos, kuriose dar 
išliko galia gerbiamos savininkės, senjoros, apsisiautusios au- 
dinės kailiniais, tarsi auką nešė aukso gėlėmis puoštą dėžutę. 
Viešpats negali likti abejingas tokiai dosniai aukai. 

— Ką gi, Iris. Suteiksiu tau paskutinę galimybę laimėti pre- 
miją. Pasakyk man telefono numerį, kurį buvau surinkusi. Koks 
buvo numeris? 

Nedvejok sakydama „aštuoni trys septyni du devyni vienas“, 
įkalu juos tau į buką galvą, kad tik laimėtumei premiją, kurios 
trokštu, ji man būtina, kraujas, kurį iš manęs pavogė daktaras 
Asula, vėl ims tekėti mano gyslomis, liausiuosi buvęs tik drėg- 
na dėme sienoje, atgaivinsi mane, ar ne, galbūt girdėdamas jos 
balsą taikiai pasiduosiu, iki visai išnyksiu. 

— 837291... 

— Labai gerai, Iris. Matote, mergiotės, Iris visai nėra kvaila? 
Nusipelnei premijos. 

— Kąjai duosite, misijė Inesita? 

— Po Iris noriu žaisti aš, kad laimėčiau kokį gražų daiktelį. 

Laukia tikėdamos, kad iš po savo skudurų išimsi kokį nieku- 
tį, akmenį, smulkių stikliukų vėrinį, papuošalą, bet ne, tu tik 
atlapoji Ritos salės duris. 

— Užeik. 

Iris paklūsta. 

— Surink skaičius 637684. 

Iris surenka, aparate pypsi, tu prieini, pamestinukės pasi- 
slenka padarydamos tau vietos, ir atsisėdi ant suolelio. Kitame 
laido gale pakelia ragelį. Stebuklas tuojau prasidės: išgirsiu jo 
balsą. Pasikalbėsime. 

— Alio... Ar galėčiau pasikalbėti su Cheronimu"? 

Truputį luktelėsime, jį pakvies, taip mums pasakė. 

— Dabar jau kalbės jis: klausytis jo balso - štai kokia tavo 
premija, Iris. 

Atsakinėji vyrišku balsu, sėdėdama ant suolelio, o pamesti- 
nukės stebeilija išpūtusios akis. 

— Alio, Cheronimai. Kaip laikaisi? 

— Ines. 

— Taip, Cheronimai, norėjau kai ką tau pasakyti... 

— Bent jau pasisveikintumei su manimi. Nesuteikei garbės 
išgirsti tavo balsą nuo tada, kai grįžai... 

— Liaukis niekus tauškęs. Turiu tau papasakoti kai ką svar- 
baus. Viską labai gerai apgalvojau per tas savaites, praleistas 
čia, Namuose. Nenoriu, kad arkivyskupas, nei tėvas Asokaras, 
nei kas nors kitas bent pirštu paliestų mano nuosavybę. Nu- 
sprendžiau įsivaikinti Iris Mateluną. Viską paveldės jinai. Tegu 
ji toliau rūpinasi įšventinimu, tegu ji neleidžia nugriauti Namų, 
ji liks užtai atsakinga... 

— Niekas nesirengia ką nors griauti, Ines, prašau nurimti. 

— Šie Namai, Cheronimai, yra kažkokie kraupūs, negaliu nu- 
rimti, nes kažkur čia yra palaidota ji, o aš noriu ją prikelti, kad 
neslėgtų žemės ar nedegtų plytų sienos. Matytum, kokie pa- 
mėkliški veidai skverbiasi pro sienas į mano celę. Reikės pasa- 
kyti motinėlei Benitai, kad mano miegamajame pastatytų dar 
vieną lovą Iris Matelunai, kad man būtų drąsiau, neįsivaizduo- 
ji, kokia aš vieniša... nesupranti, kaip nepatogu tris ar keturis 
kartus per naktį skambinti varpeliu, kad kas nors nubustų ir 
ateitų... arba žiūrėti į kankinės veidą, kai jas nakčia pažadinu ir 
paprašau užplikyti puodelį arbatos, tarsi tai būtų labai sunku, 
žinoma, čia reikia pradėti kūrenti anglimi, tačiau Namai ir se- 
nolės priklauso man... 

— Jas turbūt jau irgi išvedėei iš proto... 

Iris rūsčiai surinka: 

— Ką nori pasakyti tuo irgi? 

— Kad ir ašjau baigiu per tave išprotėti. 

— Nemeluok man. Ne tai norėjai pasakyti. Manai, kad jos 
irgi tokios pakvaišusios kaip aš. 

— Paklausyk, Ines; turime apie daug ką pasikalbėti... tiek mus 
siejančių intymių dalykų... kas nutiko... Išklausyk mane, Ines... 

Atsistoji ir ištiestomis rankomis eini Iris link, tarsi norėda- 
ma paliesti ją, galbūt paglostyti. Atiduotum jai bet ką, kad tik 
tave suprastų, tavo balsas švelnus kaip šilkas, žodžiai glosto 

lygiai kaip tavo rankos, virpantis balsas jaukus kaip tavo del- 
nai: neliesk manęs, Cheronimai, niekada daugiau prie manęs 
neprisiliesi, supratai? 

— Ines, man labai ilgu. 

— Kodėl tau taip ilgu? 

— Na, kad šitaip pamynei mano švelnumą, pasakysiu tau at- 
virai: tavo buvimas Namuose žlugdo Vaiko miesto projektą. 
Viskas beveik jau buvo paruošta, teliko surengti varžytynes, ir 
tada parvykai tu... 

— Taigi Namai užversti rakandais su pageltusiomis nuo laiko 
etiketėmis. 

— Rengiausi pasirašyti žemės pardavimo sutartį, na, tos, kuri 
tęsiasi už obels, taip tikėjausi padengti bent pusę statybų su- 
mos, nes ši žemė labai brangi, o likusią dalį padengtų arkivys- 
kupas. Kitą mėnesį įvyks paskutinis žeme suinteresuotų asme- 
nų susirinkimas, tuomet ir paskelbs galutinį sprendimą: ar san- 
dėris įvyks tuojau pat, ar neįvyks. Tai natūralu. Negali norėti, 
kad verslo žmonės lauktų. Bus statomas Vaiko miestas ar ne. 
Kol tu esi tenai, nieko negaliu padaryti. 

— Taip, Žinau. 

— Tai ko gi ten tūnai? 

— Dėl to paties ir dėl kitų dalykų. 

— Kokių dalykų? 

"Telefono ragelis išsprūsta Iris iš rankų ir lieka kyboti ant lai- 
do, pasisukusi veidu į Ines, ji piktai klausia: 

— Manai, leisiu tau parduoti tą šventą žemę? Tu esi, tu iš 
tiesų esi pamišęs, Cheronimai, jei tikiesi, kad po viso to, ką 
esi man padaręs, leisiu tau būti sąmokslo dalimi, kad išvilio- 
tum iš manęs žemę, kurioje palaidota šventoji vienuolė, judu 
kartu su tėvu Asokaru norite parduoti ją daugiausia siūlan- 
čiam pirkėjui. 

Iris veide - pasipiktinimas. Rankos ima drebėti, žaižaruo- 
jančių akių spalva keičiasi iš gelsvos į žalsvą, kol tampa pilkš- 

va, nes ir jos apsiaustas pilkas, tačiau pykčio užgniaužti nepa- 
vyksta, ji ima grūmoti kumščiais, rūstauja, užsidegusi tavo bū- 
simo gyvenimo gynyba. Ines atsitraukia ir pareiškia: 

— Turi palikti Namus, Ines. 

Abudu balsai prislopsta ir susipina. Iris ima kvatotis. Ines 
paklausia: 

— Ko gi juokiesi? 

— Jei manai, kad grįšiu gyventi su tavimi... 

Tau nusvyra rankos. Išgaruoja visa Cheronimo tvirtybė: jis 
maldauja, o žvilgsnyje atsispindi nepaprastas švelnumas, pa- 
lenkęs galvą švelniai klausia: 

— Ines... jei tik pasakysi, pats atvyksiu tavęs pasiimti. 

— Žadi, norėdamas apnarplioti mane savo melagystėmis, tu 
įsitikinusi, kad tavo vyras iš tikrųjų to nenori, tu puikiai Žinai, 
kad jis Namams jaučia baimę, pasibjaurėtina, sako jis, tačiau 
tai yra baimė, esi tikra, kad jis niekada neateis, jis siunčia čio- 
nai įkalinti savo priešus, tegu supūva paversti kosinčiomis ir 
„vežimą“ pliekiančiomis senolėmis, šie Namai perpildyti žmo- 
nių, kuriais Cheronimas norėjo atsikratyti, kurie per daug žino- 
jo apie jo gyvenimą, jo apgavystes, silpnybes, kurie trokšta su- 
naikinti jo galias... šnekama... šnekama, kad jau daugiau nei 
šimtmetį Askoitijos į šiuos Namus siunčia žmones, kurių gyva- 
vimas yra nepageidautinas. Kas žino, galbūt šventoji buvo tik 
nepaklusni mergaitė, kurios maištavimą reikėjo numalšinti... ir 
kaip tik todėl iškilo šios mūro sienos, kad būtų sutramdytas 
nepaklusnumas. Kas žino. Jei nori žinoti, Cheronimai, aš su- 
mečiau, kad esu tik dar viena tavo auka. 

— Kaip galėjai šitaip pagalvoti, Ines! 

Dėl aiškumo galima pridurti, kad tavo akys paplūdusios aša- 
romis, vos gali jas sulaikyti. Iris paliko Ritos kambarį, išsineš- 
dama visą mūsų baimę, visą neapykantą, visą pavydą bei nuo- 
stabą ir mūsų meilę, įsirėžusią jos putliuose bruožuose, tinka- 
muose bet kokiems modeliavimams. Esi visiškai įsitikinusi, kad 

tai sieja mus visas tris: tave, Iris Mateluną ir mane, mūsų vie- 
nintelis troškimas - pasiekti, kad tas vyras, besiginčijantis su 
tavimi, prasmegtų skradžiai, todėl, kad vienintelis būdas suras- 
ti ramybę yra sunaikinti Cheronimą, visos trys tai žinome, tai 
atsispindi susižavėjimo kupinose ir nesiliaujančiose tave ste- 
bėti Iris akyse, abidvi apsipilate ašaromis, kartu imate kūkčioti, 
ir mes surandame prieglobstį viena kitos glėbyje, apipilame vie- 
na kitą bučiniais, prisiekinėjame viskuo, niekuo, nežinau kuo, 
ištikimybe, kad viskas pagaliau kada nors baigsis, taip, viskas 
sugrįš į savo vietas, ir iš aukštai galėsime gėrėtis panorama, 
neverk, Iris, neverkite, misijė Ines, neverkite, don Cheronimai, 
neverk, Ines, pakaks. Pamestinukės ploja katučių ir giria, kokia 
gera buvusi Iris vaidyba, toji tai tikrai gimusi būti aktore, ir 
misijė Inesita, iš kur ji žino tiek novelių, koks įdomus žaidi- 
mas, dabar mano eilė, ne, mano, mano, senjora Inesita, visos 
pamestinukės užgulusios Iris ir tave, apsikabinusias ir kūkčio- 
jančias vidury kambario, o Ritos kambaryje linguoja ant laido 
kabantis ragelis ir išgirstu kažką sakant: 

— Alio... alio... Ar galėčiau pasikalbėti su Umbertu Penjalosa? 

Pokalbis su Umbertu Penjalosa neįvyko: vos išgirdęs savo var- 
dą jis spruko koridoriumi į Namų gilumą, Umbertas Penjalo- 
sa neegzistuoja, tai prasimanymas, tai ne žmogus, O tik perso- 
nažas, kas gali norėti su juo kalbėtis, turi žinoti, kad jis neby- 
lys. Nuošaliame kambaryje, tarp nuo drėgmės suminkštėjusių 
laikraščių ir žurnalų ryšulių rado prieglobstį jo pažeidžiamas 
šešėlis. Nebyly, Nebyliuk, neišeik, neišnyk, tu numirsi iš ba- 
do, ne, kur tu esi, Nebyly, Nebyliuk, kur esi, visai nusiplūkė- 
me tavęs beieškodamos, juk mes visai senos ir paliegusios, 
labai bijome skersvėjų, tik nenumirk iš bado, Muditai, Žiūrėk, 
nors tavęs ir nesuradome, tau palikome lėkštes su maistu ko- 
ridoriuose ir galerijose, kad užsimanęs valgyti pasistiprintum 
nelyginant šuva, tačiau šešėliai nevalgo, kol nepasiryžta kuo 
nors būti, ir šis bevardis šešėlis nori tapti tuo, kurį aprašo laik- 
raščiai, įsimaišyti į kitų kambaryje klaidžiojančių šešėlių bū- 
rį. Bevardis, alkio nejaučiantis šešėlis vis mąžta, stengdama- 
sis paslėpti savo baimę, kuri kliudo jam susitikti su kitais še- 
šėliais ir tapti dienraščio naujiena, suspausta pasenusių laik- 
raščių šūsnis, baimė susikoncentruoja jo mažume, apima ma- 
ne, paverčia pačiam sau nepakenčiamu, nejudančiu, nejau- 
čiančiu alkio, bebalsiu, kurčiu, beveik neregiu... beveik nere- 
giu, tačiau mano akyse dar vis rusena galia, o tebeturiu jos 
todėl, kad ta nedidukė žmogysta, kokia esu tapęs, nepajėgia 

daugiau kęsti baimės, kuri ją siaubingai slegia, ir suvokiu, kad 
jau atėjo metas. Atėjo laikas gimti. 

Vieną rytą nubudau Iris lovoje ir vos nėuždusau nuo jos kū- 
no karščio ir storų patalų, žiūrėkite, senolės, žiūrėkite, naktį 
galų gale gimė kūdikis, aš jau nestora, žiūrėkite, koks verkšle- 
nantis ir apsišlapinęs, nemaniau, kad taip lengva pagimdyti kū- 
dikėlį, anaiptol, visai nelengva, Iris, tačiau tavo atveju viskas 
lengvai pavyko todėl, kad tas kūdikis - stebuklingas, todėl tu 
netgi nepajutai nieko, pažvelkite į ją, kaip ji gerai atrodo, tur- 
būt ir svorio nedaug prarado, suprantama, jei kūdikiui atėjo lai- 
kas gimti, tai ir gimė, seniausiai jau tie devyni mėnesiai praėjo, 
čia juk stebuklas, nes kita nežinotų nei ko griebtis, nei ką gal- 
voti, kai kūdikis šitaip vėluoja, bet, Ema, apie kokius devynis 
mėnesius tu čia tauški, tai buvo nekaltas prasidėjimas, taigi ne- 
gali žinoti, nuo kada pradėti skaičiuoti devynis mėnesius, gryni 
paistalai tie devyni mėnesiai, ir tiek, su tais svaičiojimais apie 
devynis mėnesius tu visai kaip Amalija, kuri to niekada nesu- 
prato, o viskas prasidėjo nuo pirštelio paieškos, ir tave išga- 
bens į Pamišėlių namus, jei neužčiaupsi srėbtuvės apie devynis 
mėnesius, pati matai, kad vaikas jau gimė. Na ir liesutis bei 
paliegęs tavo kūdikis, Iris, liūdnų akių berniukas! Tačiau jis yra 
berniukas. Tuo esame visai tikros. Čia berniukas, Bojus, žiūrė- 
turi. Tuomet apgerbia mane šilkais ir tiuliais iš Ines skrynios, 
kur daugybė jų pridėta man. Visokių daiktelių aukštai sukrau- 
tose dėžėse. Taip, nes apačioje esančių dėžių daiktai man vis 
dar per maži. Man tolydžio mažėjant, Ines man juos dovanos, 
na, o kai tie man likę procentai dar labiau sumažės, atsisėsiu 
ant miniatiūrinių kėdučių, miegosiu paauksuoto kartono lovo- 
se šveicariškos trobelės viduje, tenai Iris mane ir augins. 
nant Iris lėle, man nebuvo leista laisvai elgtis. Man leidžia žįsti 
krūtis, norėčiau pažaisti su jomis rankomis, tačiau esu suvysty- 

tas, kaip kukurūzinis paplotėlis su įdaru, o Iris bučiuoja mane 
ir glosto. Ji oriai sėdi auksiniame raudonu damastu išmuštame 
soste, maloniai priimame piligrimų šlovinimus ir maldas, pa- 
šnibždomis tariamas bažnytines psalmes, kad kitos neišgirstų, 
nes visos tokios pavyduolės, uždega žvakes, apipila mus gėlė- 
mis, Ines įsimaišiusi tarp kitų senolių, maldaujančių pagalbos, 
kad liautųsi galų gale reumatiniai skausmai, kad kitą savaitę 
gautume ir pupelių, ne vien žirnių, kad Rafaelitą paleistų iš ka- 
lėjimo, kur sėdi už suktybes, kaip jis galėjo taip pasielgti, juk 
buvo toks geras vaikas, kai jį auginau, jo plaukučiai buvo ku- 
kurūzų spalvos, pažvelkite štai čia ir įsitikinsite, kad kalbu tie- 
są, juk tebesaugau kuokštelį, viena maldelė už motinėlę Beni- 
tą, kad mūsų neužkluptų, vienas „Tikiu“, kad vaikelis augtų 
šventas, vienas „Tėve mūsų“, kad niekuomet neišeitų iš šių Na- 
mų, senolės leidžia laiką šalia mūsų: meldžiasi, siuva ir gieda 
giesmes; lovą ir lopšį atgabenome į koplyčią, juk dabar mūsų 
tokia daugybė, kad visos į rūsį nė netilpsime, meldžiamės, taip 
pat žaidžiame šiuose pogrindiniuose lošimo namuose, įreng- 
tuose tarp perdažytų ir perdėliotų šventųjų, kuriems vadovau- 
jame mes su Iris: taigi maldos ir giesmės, bet kartu ir puodeliai, 
kuriuose kratomi kauliukai, žetonai paberti ant grindų, nes čia 
neturim stalo, tad jei jau norime žaisti, turime žaisti čia, nes 
motinėlė Benita neleis mums iki vėlumos žaisti virtuvėje, sa- 
ko, naudojame per daug šviesos, o arkivyskupas neskiria pini- 
gų skoloms padengti, tačiau misijė Ines tokia maloni ir tokia 
atsidavusi Iris, kuri, sako, vadinasi ne Iris, o šventoji Ines de 
Askoitija, ji apipils mus pinigais, kad išeitume apsisupusios sa- 
vo skepetomis, jei tik mums liko bent viena skepeta, juk misijė 
Inesita visas išlošusi „Šunų lenktynėse“, kad prisipirktume skin- 
tų gėlių puokščių, pačių brangiausių, ir žvakių, galybę žvakių 
ir kitų šventosios garbinimui reikalingų dalykų, juk ji išgyve- 
no, ir yra tam, kad visos mes, čia esančios, taptume laimingos, 
ir paliegęs vaikelis, kurį šventoji laiko ant rankų, aš maniau, 

kad šventi vaikai - baltapūkiai ir rubuiliai, kokie vaizduojami 
paveiksluose, tačiau šitas toks juodbruvas, koks skirtumas, svar- 
bu, kad šventas, nuodėme nesuteptas kūdikis, argi čia ne ste- 
buklas, niekam apie tai neprasitarsime, taip buvo patarusi Bri- 
gida ir ji buvo teisi, auginsime jį tiktai mes, kad nieko neiš- 
moktų, mes už jį viską atliksime: aš būsiu jo rankos, tu - jo 
burna, ji - kojos, tikrai, mano kūdikėlis toks gražutis, sako Iris, 
šventosios mergelės kūdikis tikras gražuolis, o anie iš Romos 
netiki, bet jūs pačios savo akimis įsitikinote, kad šventoji apdo- 
vanojo mus dar vienu stebuklu, o jos sūnus padarys patį di- 
džiausią stebuklą, išvaduos mus iš mirties akimirkos: jo valia 
nemirsime, tik jam panorėjus, visos, kurios jam tarnavome, pa- 
kilsime balta karieta, kinkyta trejetu porų arklių, papuoštų bal- 
tomis gūniomis, pavadžiais ir kuodeliais, pakilsime į dangų... 
dar pamatysite jūs, pavyduolės, ir eretikai Romos kunigai, vie- 
ną dieną mūsų nė vienos nerasite Namuose, todėl kad šventoji, 
su savo be vyro kiaulysčių pradėtu kūdikiu, pasiims mus dan- 
gun, nors aš, Rosa, manau, kad būtų smagiau, jei mus visi pa- 
matytų, ar jums taip neatrodo, misijė Inesita, kad būtų gražu, 
jei visos kitos pavyduolės, kurių kūdikėlis tikrai negelbės, ir 
tėvas Asokaras, ir motinėlė Benita, palydėtų mus su giesmėmis 
nuo pat Namų slenksčio, ir viską transliuotų per radiją kaip 
mišias ar futbolo rungtynes, o jau paūgėjęs vaikelis vestųsi bal- 
tus žirgus už baltų pavadžių, mes su savo maišais sulindusios į 
karietą, ji turi būti gana talpi, nes mūsų jau daug daugiau nei 
septynios, kaip buvo pradžioje, mes kylame ir kylame žiedla- 
pių lietui lyjant, su didele širdgėla atsisveikiname, tačiau visų 
jūsų negalime pasiimti, mergiotės, nėra Dievo valios, tiesiog 
karieton netelpa daugiau, tik mes. 

Tu esi aistringiausia įtikinėtoja: viskas tavo puikiai supla- 
nuota. Nugalabijus Cheronimą, sėkmė sugrįš į tavo rankas, ją 
tu aukosi šventajai Ines de Askoitijai, kad Namai būtų rekonst- 
ruoti, taip įsiamžins tavo vardas, žinojau, kad atėjęs gyventi 

čionai, galiausiai tave atrasiu, o kūdikis, kurį ji laiko ant rankų, 
įtikins Romą ir kvailio vietoje paliks ambasadorių prie Švento- 
jo Sosto, kuris yra komunistas, taip, aš esu pasiruošusi dar kar- 
tą vykti Romon, dėl šventosios ir kūdikio esu pasiruošusi atlik- 
ti bet ką. Po mano triumfuojančio grįžimo arkivyskupas niekur 
nedings, turės grąžinti Namus, nes juose derės įrengti šventovę 
su freskomis, tapytomis ant auksinio pagrindo, su vaizdais iš 
šventosios gyvenimo, ir galybė kanauninkų, kunigų ir moksli- 
ninkų aprašys šventosios stebuklą, kad visas pasaulis apie ją 
išgirstų, įrengsime kambarius, kuriuose galės gyventi kūdikė- 
lis, šventoji ir jūs, ak, ne, mums nieko nereikia, misijė Inesita, 
kad tik nieko nesugriautų, kad niekas nesikeistų, kol vaikelis 
paūgės, geriau, kad ir į Romą vyktumėte, kai vaikelis bus didė- 
lesnis, likite čia su mumis, visos kartu jį auginsime kaip dera, 
kad nejudėtų savo vystykluose, tvirtai surištas, kol nepadarys 
stebuklo ir nepasiims visų mūsų į dangų. Suprantama, teks pa- 
laukti, kol pasimirs Cheronimas, tada jau sėkmė — mano ranko- 
se. Reikia priversti jį išnykti, kad paliktų mane ramybėje, kad 
neskambintų telefonu misijė Rakelei, o toji neįtikinėtų manęs 
kalbėtis su juo, tarsi pasikalbėjus kas nors pasikeistų, tačiau jo 
buvimas netoliese visada sukelia pavojų mūsų prisikėlimui... 
pasitrauk, pasitrauk, Cheronimai, kad tavo valia mūsų neįveik- 
tų. Jis neturi tikėjimo. Sakau jums tai, kad manimi pasitikėtu- 
mėte. Jo menamas nuolankumas - apsimestinis, nieko daugiau, 
dėl šios priežasties turime palūkėti, iki Cheronimas išnyks, kad 
į sostą įžengtų Iris su savo kūdikėliu ant rankų, nors kardinolai 
ir prieštarautų, kodėl man turėtų rūpėti, juk savo rankose turė- 
siu Cheronimo sėkmę ir ji padės pastatyti šventovę, jamžinan- 
čią mano vardą, kurį jie norėję palaidoti, o jūs būkite ramios su 
manimi, ne, nemirsite, dar prieš jums numirštant vaikelis suge- 
bės padaryti stebuklą, ir visos pakliūsite į dangų, į vietą, labai 
primenančią šitą, tačiau reikės palūkėti, lauksime visos, melsi- 
mės ir giedosime, taip pat žaisime „Šunų lenktynes“, ir aš vi- 

siškai jus nustekensiu; senolės tirta koplyčioje nuo šalčio, ne- 
turi net batų, šalia savęs sudedu krūvą daiktų, paskui paslėpsiu 
juos vaikeliui, man nieko nereikia, viskas atiteks jam, dabar 
vystyklai, kvapnūs skysčiai, geriausias talkas, žvakės ir gėlės, 
paskui atsiras kitų reikmių, gali prireikti bet kurio iš šių daiktų, 
juos senolės pralošia, visada būsiu geltonoji kalė, negaliu jos 
atsikratyti, esu priversta ginti ją per kalnus, kelius ir kaimus, 
lakti iš pelkių ir ežerų, mano rankose ji atgyja, nereiškia, kad 
noriu atimti iš jūsų, vargšės senolės, viską, man nereikalingas 
jūsų šlamštas, nebent išsirinksiu labiausiai nudėvėtą bei utėlė- 
tą,kad pakeisčiau kitu audeklu, galbūt ne tokiu purvinu ir su- 
driskusiu, kokį dėvėjau, aš nenoriu laimėti, tai geltonoji kalė 
šuoliuodama verčia mane laimėti, vienas, du, trys, keturi, van- 
duo, atgal, du, trys, tu, Rita, tu, Rosa, dabar man, geltonosios 
kalės šešėlis ant mūro sienos toks didelis, virpa ir lekia iki žva- 
kėms užgęstant, ir išbaigia mano vaikui skirtų skarmalų krūvą, 
jie tik dėl visa ko, todėl, kad geltonoji kalė įsipareigojo mane 
kaskart padaryti ją laimėtoja, vis auga ir auga palaikių daiktų 
šūsnis, kurią verkdamos krauna man raganos, jų vargani talis- 
manai, kurių nė kiek netrokštu, jų reikia geltonajai kalei, šuo- 
liuojančiai per prakeiksmui pasmerktą koplyčią, kur soste sėdi 
Iris su vaiku ir verkia senolės, joms reikia lošti, jos kaip ir aš 
paklūsta kalei, esame godžios, mūsų rankos plėšia drabužius, 
pasisemia jėgų iš sugedusių laikrodžių, septynerių metų senu- 
mo kalendoriaus su paskutiniu lapeliu, iš batelių, kojinių, pa- 
metusių savo porą, aviečių spalvos maudymosi kepuraitės, lai- 
mėjau, laimėjau, geltonoji kalė ir šį kartą laimėjo, todėl, kad ji 
nenugalima, ir aš rėkdama atimu iš jų tai, ko jos maldauja ne- 
1mti, aš juk nenoriu senyvų moteriškių skriausti, nenoriu jų api- 
plėšti, bet geltonoji kalė to nori, aš paklūstu jai, kadangi ji bė- 
ga, loja ir kaukia prieš mėnulį, ir laka iš balų, vienas, du, trys, 
keturi, penki, šeši, man priklauso mesti dar kartą, matai, kokia 
sėkmė, misijė Inesita, jau prasidėjo, penki, vienas, du trys, keturi, 

penki, didelis didžiulis jos šešėlis ant sienos, senolės nemato, 
koks didelis ir gyvybingas tas šešėlis, jos mato tik mano lentą ir 
baimę, kad praras keletą strypų nuo seno lietsargio, nublukusią 
movą, štai ką jos mato, bėk, bėk, paskubėk, nagi, Iris, atiduok 
vaiką, kad pakeistų jam vystyklus, ateik su manimi palošti, kokį 
daiktą galėtumei man pasiūlyti, ką gi, man patinka tavo kavos 
spalvos apsiaustas, aš statau šlepetes, kurios anksčiau priklausė 
Rosai Peres, mesk tu pirmoji, keturi, vienas, du, trys, keturi, da- 
bar- baltoji kalė, vienas, du, nepasisekė, ir lenta pasileidžia šuo- 
liuoti mėlynoji kalė, ir pasileidžia skuosti margoji kalė, tačiau 
geltonoji kalė lekia ir lekia lenta iki kraujo nusidaužydama ko- 
jas, kad tik pirma atbėgtų prie finišo, tuomet aš stveriu nuo Iris 
pečių, jai graudžiai maldaujant, man šalta, kavos spalvos apsiaus- 
tą, tačiau man nesvarbu, tiesa, gaila, kad šventoji kentės šaltį, 
stengiuosi atimti jį jėga, nes to nori kalė, ar jau taip svarbu, kad 
sušalsi, Iris, juk kūdikėlis jau gimė, taigi jau nebesi stora, gerai, 
jeijau taip non, bet tik darydama tau paslaugą, kadangi esi šven- 
toji, rytoj suteiksiu galimybę atsilošti savo apsiaustą, kad nesu- 
šaltum, nors su savo mylimu kūdikiu lovoje tikrai nesušalsi, nes 
kūdikiai miegodami gerai šildo, jei su motina miega vienoje lo- 
voje, 0 aš neturiu kuo šildytis, mano seni kaulai vis labiau ir la- 
biau, labiau ir labiau stingsta, ir nežinau, kaip juos atgaivinti. 


**k 


Tiesą sakant, tik to ir bijausi: jei tavo kūnas ir kaulai galuti- 
nai atšals, tai ženklas, kad daktaro Asulos Šveicarijoje tau įso- 
dinti organai baigia priprasti ir prigyti prie tavo kūno. Tai reiš- 
kia, kad šis ištobulintas procesas tave visiškai sunaikins, išsunks 
iki paskutinio lašo tą šilumą, kurią Ines Santijanai de Askoitijai 
pavyko išlaikyti savo rankos delne, kad pakeistų jį karpotame 
Petos Ponsės kumštyje susikaupusiu atšiaurumu. Taigi mažai 

tau beliko dienų, Ines, nekas liko ir mums: pojūtis, kad neiš- 
vengiamas šaltis sukausto tavo kaulus tarsi plintančios piktžo- 
lės, kurios apauga griuvėsius - tai ženklas, kad pabaiga artėja, 
pranyksi visiems laikams, o aš amžiams liksiu Namuose su Pe- 
ta kitoje pusėje nepereinamų sienų, kuriomis senė apsups ma- 
ne, sakydama, pažvelk, štai aš ir atėjau, stoviu priešais tave, 
esu tau skirta, nes aš- tikra patyčia, sugrįžau pas tave dar kartą 
išgyventi Užkampyje praleistos nakties ir atsiimti iš tavęs man 
priklausančią meilę, pateksiu pas tave pro visus mūrus, nuta- 
riau pasilikti ketvirčiuota daktaro Asulos kolbose tarp gyveni- 
mo ir mirties, mano organai laikomi nikeliuotuose aparatuose, 
aprūpintuose deguonimi, kad nenustotų funkcionavę, kol ji at- 
eis pas mane, ir išvykai ieškoti Petos, Ines, daktare Asula, esu 
visiškai sugniužusi, noriu pasenti, parūpinkite man susidėvėju- 
sių organų ir odos, raganišką veido išraišką, pražilusį ir resvą 
kaltūną, kad nesivarginčiau su elegantiška šukuosena, 0 pasi- 
tenkinčiau paprastu kuodu. Taigi, ko norėjai, tą gavai. Vaikš- 
čioji skarmaluota ir susivėlusi. Baiminiesi skersvėjų. Tapai ly- 
giai tokia pat melagė kaip ir jos: manai, nežinau, kad visa, ką 
papasakojai misijė Rakelei, yra grynų gryniausias prasimany- 
mas, juk don Cheronimo vyriškumas dingo po Užkampyje pra- 
leistos nakties, po to, kai mano akys pasislėpė Namų gilumoje, 
kadjis daugiau negalėtų mėgautis mano pavydu, ir jo pajėgu- 
mą turiu aš, jis yra mano ir priklauso man, saugosiu jį kartu su 
savo rankraščiais dėžėje po savo lova. Be to, per misijė Rakelę 
su don Cheronimu sutarei dėl susitikimo ateinantį antradienį, 
šiandien antradienį, rytoj antradienį, visos savaitės antradienį, 
kartoja raganos, uždegdamos smilkalus, kitaip tariant, tu pa- 
mažu virsti ragana, antradienį pasirinkai diena, kai jis pirmą- 
kart peržengs Namų slenkstį: nežinau, ką blogo manai jam pa- 
daryti, jei tavo pasikeitimo procesas tądien baigsis, ir savo kau- 
lų šalčiu bei atšiaurumu jau būsi įgavusi senolių galios, kad 
Cheronimui atskleistum visą savo bjaurumą. 

Vaikas sukliudys don Cheronimui ateiti į Namus. Nė už ką 
negaliu leisti, kad jis čia apsilankytų, nei leisti, kad jo šviesiai 
pilka pirštinė švelniai paliestų man alkūnę, gali pasirodyti iš 
praeities vilkįs pilka liemene, pasiruošęs eiti į arklių lenktynes, 
o galbūt su raiščiu sužeistai rankai ir mano krauju aptaškytais 
tvarsčiais, tokia nuotrauka išspausdinta Mercurio, o iškarpą Ines 
saugo jau keturiasdešimt metų, nereikia į šiuos apleistus Na- 
mus įnešti vyro, žmogaus kuriam nieko netrūksta, arogancijos, 
todėl, kad man pašalino viską, teliko dvidešimt procentų, kurie 
ilgainiui senka, jausiu ilgesingą vidinį balsą, kuris įtikinės ma- 
ne: štai jis pas tave atėjo, Umbertitai, nusižemink, prašyk jo 
paslaugos ar ko nors kito, galiu garantuoti, kad tau neatsakys, 
jam nieko nereiškia įvykdyti tavo prašymą, juk jis toks menku- 
tis, maldauk, kad suteiktų lengvatų pirkti namą, kad sumažintų 
namo, kuriame dabar įsikūrei, nuomos kainą, kad surastų tau 
šiltą vietelę, kad aprūpintų rekomendacijomis, prašyk jo, mei- 
likauk jam, pavydėk jam, nes jis turi absoliučiai viską, O tu nie- 
ko neturi ir esi niekas, ir aš lyg įsiutęs alkanas Žvėris pulsiu jį, 
apsinuodysiu jo daiktais, draskysiu jį iki pasisotinsiu, taip taip, 
esu įsitikinęs, kad padarysiu jam ką nors baisaus, kas visus mus 
pražudytų, jei Namuose pasirodytų don Cheronimas, negalė- 
čiau susilaikyti nepamatęs, kas liko iš Ines, jei tektų atverti jam 
duris ir pakviesti vidun, slėpčiau savo akis, kurios jau nuo kū- 
dikystės kaime, kur, kalbama, viena senė mane radusi, gelbsti 
man gyvybę, dabar Namuose - irgi, kadangi esu kūdikis, kurio 
žvilgsnis toks liūdnas ir dvasingas, kad galėčiau būti šventuo- 
ju, sako man senolės, jums reikia jo, don Cheronimai, negalite 
to paneigti, neišsižadėkite mano žvilgsnio, bet prie Namų nesi- 
artinkite, jeigu čia pasirodysite, vėl turėsiu pulti į klaidžių gat- 
vių labirintą ieškoti jūsų, kad sunaikinčiau, kaip rasti bendra- 
minčių, kurie padėtų jus perkalbėti nė kojos čia nekelti; trečia- 
dieniai, ketvirtadieniai, dienos panašios į prieš tai buvusias, pro 
kelis dar neužmūrytus langus staiga įkrinta naktis lyg korta, 

netikėtai kažkieno ištraukta, ir matosi tik nugarėlė, tokia pat 
kaip likusių kaladėje kortų nugarėlės, o kitos senolės naktimis 
prie mano kojų koplyčioje lošia „Šunų lenktynes“ degant žva- 
kėms, apsupusios auksinį, vietoj altoriaus stovintį sostą, abidvi 
pasiskelbė priešėmis, Ines su Iris, suklupusios ant grindų iš skir- 
tingų lentos pusių, senolės užhipnotizuotos būsimo lošimo, su- 
laikiusios kvapą dėl kitų sėkmės, Iris pusnuogė, nes misijė Ines 
beveik viską iš jos išlošė, jai šalta, jos akyje - kraujosruva, ją 
šildo tiktai įsiūtis, juk neturi nei apsiausto, nei batelių, nei suk- 
nelės, net apatinių, visi jos drabužiai sumesti į krūvą šalia misi- 
jė Inesitos, ji tokia geraširdė ir turi laimingą ranką žaidimams, 
Iris dreba, pakrato kauliuką puodelyje, pro buvusių vitražų an- 
gas pūsteli vėjelis, kaukši dantimis, veide įsirėžęs įsiūtis, meta 
kauliukus ant lentos, pralaimi liemenėlę, nusisega, Ines deda ją 
į krūvą, nes nenuilstanti geltonoji kalė laimėjo ir dabar jai pri- 
klauso Iris liemenėlė, kas, kad Iris lieka plikomis tabaluojan- 
čiomis krūtimis, ir senolės jos prašo: neloški daugiau, Iris, tave 
apkerėjo Žaidimas, nebūk kvaiša, gerai sakoma, kad obuolys 
nuo obels netoli rieda, juk tavo tėvas net gyvybę pralošė, todėl 
ir tapo žudiku, niekada neteko tokios pasakos girdėti, nežinau, 
ar čia tiesa, bet taip kalbama... kalbama tiek įvairiausių dalykų, 
tu apkvaitai, Iris, neloški daugiau, mažoji, dėl Dievo, tu sublo- 
gai, vakar pralošei misijė Ines net savo Žirnių davinį, šiandien — 
be visų savo rūbų ir pasenusių žurnalų, be pasibaigusių rouge", 
dar ir savo pupelių porciją sų duona, toliau taip negali tęstis, 
mažoji, dėl Dievo, eik pas savo kūdikį, kuris nutįsusiais snar- 
gliais guli raudono damasto soste, tegu kitos sau lošia „Šunų 
lenktynėse“ ,tegu tampa geltonosios kalės aukomis, tegu mus 
kasnakt toliau nurenginėja, tačiau tau jau gana, pasižiūrėk, kas 
iš tavęs liko, deja, negaliu tau paskolinti savo skepetos, nors 
labai norėčiau, nors man gaila matyti tave nuogą, tirtančią nuo 

šalčio ir klūpančią šalia lošimo lentos, tačiau jos nepaskolin- 
siu, nes turiu saugotis, kenčiu nuo anginos, o mane surietęs reu- 
matas, o aš kenčiu kaklo slankstelio skausmą, be to, lošei kaip 
apdujusi, jau nuo pradžių misijė Inesitai jutai neapykantą, vos 
pradėjusi varžytis su ja „Šunų lenktynėse“, patikėk save bent 
vienam šventajam, priklaupk ties šia figūra, kuri vadinasi šven- 
toji Brigida, nors ji nė iš tolo neprimena tos, kurią išvežė juoda 
karieta, o mes turėsime perkelti ją balta karieta, melskis, tačiau 
Iris nesimeldžia. Ir Ines nesimeldžia. Anksčiau Iris buvo šven- 
toji, bet dabar ji - tik priešininkė, iš jos nori viską atimti, ko dar 
sieki, ką stengsis užstatyti mergiotė, kuriai jau neliko nieko, tik 
nešvarios apatinės kelnaitės. Geltonoji kalė visuomet laimi. 

— Gerai. Iš ko dabar lošime, Iris? 

Ne ne, priešinamės mes, senolės, maldaujame tave grįžti į 
protą, perkarusi ir sušalusi Iris, mūsų persigandę veidai susig- 
laudžia prieblandoje, ne, Iris, čia velnio žabangos, turi būti tvir- 
tesnė, neminėkite velnio, nes man baisu, tėra likusi vos viena 
virš lentos spingsinti žvakė, viename gale klūpo Iris, jos di- 
džiulės krūtys, kurias galiu Žįsti, apšviestos, man neleidžiama 
sujomis žaisti, kaip žaisdavo Damiana ar kiti kūdikiai su savo 
mamų krūtimis, apnuogintos krūtys, speneliai sukietėję nuo šal- 
čio, įkišk savo spenelius man į burną, sušildysiu juos, laižysiu 
šiurkščiu liežuviu, O ji, senjora šeimininkė - jos pečius gaubia 
languota skepeta, kuodas išsipašęs — suklupusi kitame gale, žvel- 
gia tiesiai į Iris ir pakartoja: 

“ — Nagi, ką užstatysi? 

— Savo kūdikį. 

Iš pradžių - trumpa apstulbimo tyla, paskui - garsūs pasipik- 
tinimo šūksniai: nėgali šitaip elgtis, Iris, esi puolusi kvaiša, už- 
statai savo vaiką, kuris yra šventasis, kur tavo geraširdiškumas, 
žiūrėk, kaip jis lieja ašaras, pamestas ant damastu aptrauktos 
kėdės, tau nerūpi, kad šiltai užklotas miegotų savo lovelėje, 
pažvelk, visas apsisnargliavęs, kokiu liūdnu žvilgsniu tave ly- 

di, nes šventi vaikai viską supranta, jis irgi supranta, kad mama 
lošia iš jo prieš geltonąją kalę ant misijė Inesitos lentos, senjora 
tokia gera ir dosni, tačiau čia, Namuose, tapusi lošėja labai pa- 
sikeitė, dabar ji visai kitokia nei anksčiau. 

Tu, Ines, žiūri į mane tarsi vertindama, lyg skaičiuodama, 
kiek esu vertas, ir svarstydama, ką statyti, kad galėtų prilygti 
Iris: statyk ką nors gražaus, maldauju tave, Ines, ką nors praš- 
matnaus, kaip tavo rudos spalvos audinės kailiniai, perlų aus- 
karai, noriu prisiliesti prie tavo kūno anksčiau, nei Peta Ponsė 
jį pasisavins, statyk ką nors, kas įtikintų mane, jog esu labai 
vertingas. 

- Sutinku. 

— Na, oką statysite jūs? 

Apsižvalgai aplinkui, grįžteli į skudurų krūvą, patapšnojiją, 
ne, šių daiktų tikrai ne, šypsaisi, pridedi ranką prie burnos, to- 
kiu judesiu kai kurios senolės slepia nesančius dantis, staiga 
ranka įsprūsta į burną giliau nei įprastai, tu išsiimi protezą, pa- 
dedi jį ant lentos krašto, lieki įdubusia, be dantų ertme, kaip ir 
tos, kurios aikčioja, mes tikrai nemanėme, misijė Ines, galvo- 
jome, kad jūsų tokie gražūs dantys, aptarinėdavome, gėrėjo- 
mėsjais, kalbėdavome, kad greičiausiai turėjo reikšmės nuo 
mažumės gera mityba, mums, kurios vargstame nuo kūdikys- 
tės, kurios kentėjo nuo avitaminozės, dantys išgedo vos sulau- 
kus penkiolikos, kaip dabar Iris. 

— Savo dantis. 

Veidai išsprūsta iš tamsos, subruzda. Rankas slepia skarma- 
luose, karštligiškai sublizga akys, buvusios daugelio lošimų liu- 
dininkėmis, o dabar dar ir šito, nuščiuvusių senolių ratas su- 
siaurėja aplink dvi, klūpančias prie mano auksinio sosto, kiek- 
viena savo pusėje, Ines yra geltonoji kalė, baltoji kalė —tai Iris. 
Kauliukai sutrinksi puodelyje. 

— Didesnis skaičius pradeda. 

Ines iškrinta dvejetukas, o Iris - ketvertukas. Iris pradeda. 

Vėl ketvertukas krinta baltajai kalei, vienas, du, trys, keturi: 
balta, plastikinė kalė, stovinti ant pakylos iš prastos medžia- 
gos, Iris rankos pakyla virš paprastos kartoninės lentos su šlykš- 
čiai pieštais namais, atšlaitėmis ir upėmis. Ines išmeta penke- 
tuką. Geltonoji kalė nerimsta, ji pasirengusi, puola šuoliuoti 
skalydama ant viso kaimo, vienas - dulkėtu keliu, du - pralekia 
laurų giraitę, trys - stabteli balos vidury, kur atsispindi mėnulio 
šviesa, palaka vandens ir ties keturiais lengvai liuokteli į ne- 
aukštą šlaitą, kad ties penkiais pasiektų sodybą, vis lekia ir le- 
kia, kalė iš balto plastiko atsilieka, o geltonoji kalė jau baigia 
pranykti iš akių, skuodžia taip greitai, kaip tik gali, nes labai 
trokšta manęs, vis tiek jai atiteksiu, geltonoji kalė to ir siekia — 
triuškinančia pergale laimėti mane, vienas, du, trys, keturi, penki, 
šeši, jus lydi sėkmė, misijė Inesita, žaiskite dar kartą, keturi, 
vienas, du, trys, keturi, atiteksiu Ines, nes geltonajai kalei pa- 
vyks įduoti mane į jos rankas kaip tik prieš joms virstant įdiržu- 
siais Petos gniaužtais, kurie mane surakins, sušvinkusi lytis uŽ- 
valdys mano lytį, ir ji sušvinks ten, viduje, kur pilna šliaužio- 
jančių kirminų, geltonoji kalė gelbsti mane nuo senės glėbio, 
bėk, skubėk, geltonoji kale, kaukianti prieš mėnulį ir traukianti 
jo taku, plastikinė kalė pasiliko kažkur toli, senolės spiegia, 
grąžo rankas ir kalba rožinį, pačios nesupranta, kurią nori ma- 
tyti laimėjusią, tačiau stato už misijė Ines, nors vargšelė Iris 
visai sužvarbusi, pagaliau aš būsiu tavo, nors esi tik Ines prisi- 
minimas, pernelyg tobulos, kad būtų kada nors egzistavusi, ta- 
čiau paklūstančios geltonajai kalei, kuri šniukštinėja tarp pa- 
krantės balos varliagyvių, slapstosi nuo dešimties nuožmių rai- 
telių, geltonosios kalės šešėlis sukausto kai kurių senolių vei- 
dus, akimirksniui atpalaiduoja kitus, vienas, du, trys, argi svar- 
bu, kad jums iškrito tik trejetukas, juk iki pergalės trūksta visai 
nedaug, o tu, Iris, pagaliau, liaukis kračiusi tą kauliuką, vienas, 
du, trys, keturi, penki, šeši, į šoną, tačiau jai priklauso žaisti dar 
kartą, kadangi iškrito šešetukas: trys, vienas, du, trys, tiksliai, 

laimėjo, valio, geltonoji kalė jau pasiekė finišą, Iris suklykia ir 
užsidengia veidą rankomis, tuo metu senolės sveikina misijė 
Inesitą, džiūgaudamos šokinėja aplink ją; o Iris virsta nereika- 
lingu luobu, ji jau nebe šventoji, dabar ji niekas, Ines atsistoja, 
atsivėdėjusi spiria savo dantų protezą, šis dingsta kažkuriame 
koplyčios kamputyje, aistringai stveria mane į glėbį, kurio 
minkštumą vis dar menu, ji tikrai yra šventoji, ji - stebuklada- 
rė, su manimi ant rankų išdidžiai užlipa į sostą, senolės suklau- 
pia, uždega daugiau žvakių, lyja žiedlapių lietus, pakvimpa smil- 
kalai, misijė Ines padarė stebuklą, ji - šventoji, ji - valdovė, jau 
rytoj bus įteisintas jos ir Bojaus kultas, garbinsime juos koply- 
čioje, tai nekalto prasidėjimo kūdikis, kurį turi šventoji Ines de 
Askoitija, o tie iš Romos ja nepatikėjo, jie - tikri eretikai, neti- 
kintys stebuklais, visi jie - komunistai, netiki taip karštai kaip 
ankstesnių laikų žmonės, tegul atsiveria koplyčios durys, tegul 
visos Namų senolės tai sužino, įsako šventoji, praneškite vi- 
soms iki vienos; ir ima iš visų pakampių gužėti senolės: basos 
ir apsisiautusios skepetomis, su degančiomis žvakėmis ranko- 
se, žeme velkasi flanelinių naktinių marškinių padurkai, kalba, 
jog misijė Ines padarė stebuklą, nors nebejauno amžiaus, 0 ir 
vyras nė vienas jos nelietė, ji šiąnakt koplyčioje pagimdė kūdi- 
kį, skubėdamos šleps:, kad tik nepražiopsotų reginio, būriai at- 
skuba iš kiemelių, koridorių ir verandų pagarbinti misijė Ines ir 
pasveikinti ją, padariusią stebuklą, ji yra šventoji Ines de As- 
koitija, kuri visas mus nuveš išsigelbėjimo link ne viena balta 
karieta, bet ištisu baltų karietų eskortu, galbūt kiekvienai seno- 
lei teks po vieną, juk misijė Ines - milijonierė, kalba, kad dai- 
nuodamos ir puikiai apsigerbusios iškeliausime į dangų, visos 
senolės džiaugiasi, juk mums nereikės mirti, tai mus šiurpinda- 
vo, dabar jau nebus ko baimintis niūrių koridorių ir erdvių, iš- 
tuštėjusių kambarių, kur tikriausiai pasiklydo Iris, dabar jos li- 
kimas niekam nerūpi, juk prieš akis - prabanga ir spindesys, ji 
svetima mūsų šventėje, tegu kalba, ką tik nori motinėlė Benita, 

tėvas Asokaras, net pats arkivyskupas, tačiau mes koplyčioje 
rengsime apeigas, kurias puoš šventoji auksiniame soste su kū- 
dikiu ant rankų, lygiai kaip šventuose tapybos paveiksluose. 
Atėjusiųjų skepetos plazdena koridorių skersvėjuose, tos, ku- 
rios nieko nežinojo, pagaliau išgirsta iš kitų senolių drebančių 
burnų, ką taip troško Žinoti, ir puola priešją ant kelių, jos ne- 
tenka žado susidūrusios su netikėtu skarmalais apsigerbusios 
šventosios stebuklu, ji be dantų ir tokiomis kaip jų išsipašiusio- 
mis žilomis sruogomis, dabar jau gieda visos, žegnojasi, atpa- 
žįstu motinėlę Chuliją, kakta mušančią žemę, balsų choras kal- 
ba mums rožinį, Elianą apėmusi ekstazė, į Tėve mūsų atsako 
Sveika Marija, ir galiausiai Ines ištaria - gana, aš jau pavargau, 
noriu pailsėti, jau turbūt vėlu. Kol aš atsigulsiu, jūs pasirūpin- 
kite vaiku, kaip rūpinasi turtingų žmonių auklės, kai vaikas į 
lovą atnešamas jau nupraustas, papudruotas ir iškvepintas, 0 
tuomet motina juo džiaugiasi ir glamonėja. Ne anksčiau. 

— Rodos, vaikelis jau snaudžia. 

— Greičiausiai jis visas šlapias. 

— Reikia jį pervystyti. 

— Reikia perrengti ir nunešti senjorai. 

— Taip, atneškite man į lovą. 

— Tai jau eisite gultis? 

— Taip, esu išvargusi. 

— Gerai, kaipmat jį sutvarkysime... 

— Pamėginsiu neužmigti. 

— Mes stengsimės greitai apsisukti. 

— Tereikia numazgoti jam užpakalį, ir tiek. 

— Arjis prisikrovęs? 

— Leisk man, pauostysiu... fu, tikrai... 

— Koks nešvankus mažylis. 

— Pagarbiau kalbėk apie vaiką, Rosa, labai tavęs prašau... 

— Gerai, labanakt, senjora. 

— Labanakt. 

Mane prausia, visos keturiasdešimt senolių dalyvauja cere- 
monijoje, nuskuta gaktos ir kiaušinėlių gyvaplaukius, be jokio 
pasibjaurėjimo varto mano lytį, žino, kad ji niekam tikusi, pa- 
guldykime vaiką ant balto čiužinio, užtiesto balta paklodėe, ir 
taip suvystytą nunešime senjorai į lovą, tai jai labai patiks, nes 
vaikai gerai šildo, taip, bet tada reikia jį visą nuskusti, plonytes 
kojas, smakrą, reikia saugoti jautrią odą tokios senjoros kaip 
misijė Inesita. 


Tavo kambaryje tamsu. Mūsų kambaryje. Mūsų lovoje, šalia 
manęs po patalais kvėpuoji giliai ir ritmingai, regėdama vero- 
nalio sapnus, negali liautis kas vakarą jo vartojusi, kad nugalė- 
tum nakties pabaisas. Tu nežinai, kad šią ramią naktį, tarp ne- 
degtų plytų sienų, tamsiame kambaryje ir šiltoje lovoje pajusi- 
me akimirkos stebuklą, kurį nuo amžių saugo šios sienos, kad 
jis pagaliau išsipildytų. Ines. Kaip tu vaikščiodavai Užkampio 
koridoriais. Ištakus tavo kaklas, duslus, bet visuomet malonus 
balsas, tavo ilgos kojos, mažutė galva, kaip tau iš rankų krisda- 
vo knyga, kai skaitydavai įsitaisiusi savo /itf-de-repos“... tavo 
įspūdinga figūra temstant dingo koridoriuose, ir niekaip nega- 
liu jos surasti, tavo medaus atspalvio odos, tavo pilkų, žalių, 
geltonų akių, kai kalbėdama su manimi galvą šiek tiek palenk- 
davai į šoną, kaip subtiliai šypsodavaisi, niekuomet neperženg- 
dama šypsenos ribų, tu esi čia, lovoje su manimi, tavyje įsikū- 
nijęs grožis, nesvarbu, kad jau nebesi graži, tačiau čia vis tiek 
tu, dar ne Peta, ji smelkiasi į tavo kūną, kuris dar priklauso 
Ines, ir kurį paliesiu anksčiau nei užvaldys Peta. Užuodžiu tavo 
karšaties ir senatvės kvapą, ir geismingą troškimą, kuris įveiks 

tavo kvapus, paliečiu tavo šiurkščią ranką ir tuojau atitraukiu 
nutvilkytas šiurkštumo, tačiau nieko nesakau, juk tebesi Ines, 
noriu likti po patalais su tavimi, nuo tavo šilumos manyje at- 
gims potencija, kurią turiu aš, o ne tavo vyras, leisk mano troš- 
kimui peržengti paneigtą tavos dabarties ribą, pasiguldyk mane 
nuogą šalia savęs, aš sunaikinsiu tavo bjaurumą, plėšrumą, se- 
natvę, beprotystę, paikumą, kvailus persirengėlių kostiumus, 
kurių taip ir neatsikratei, leisk suteikti tau šiek tiek lipšnumo, 
kad po pasibaisėtina nešvaria griuvena atrasčiau nepasikeitusią 
Ines, leisk prisiminti tave, kokia visada turėjai būti, kad mano 
potencija atpažintų tave šioje šilumoje, kuri glosto mano nuogą 
kūną. Miegi. Jaučiu, kad miegi. Tik gaila, kad knarki. Mūsų 
galvos ilsisi ant tos pačios pagalvės. Jei tik galėčiau nors trupu- 
tį tave pajauninti, sunaikinti daktaro Asulos darbus, tuomet, esu 
tikras, netektų tysoti šalia tavęs, mano kūnas galėtų geisti tavęs 
su tuo pačiu įkarščiu, kokiu geidžia mano vaizduotė, jei tavo 
oda būtų tokia švelni kaip Iris, krūtys stačios, o kojos tiesios, 
taip, don Cheronimai, jei Ines tebeturėtų tai, jūs suprastumėte, 
kad mano vyriškumas yra stipresnis nei jūsų, tačiau ne dabar, 
nenoriu žemintis dar kartą, noriu išsilaisvinti iš gniaužtų, noriu 
liesti grožį, kuris yra grožis, o ne aptrauktą raukšlėta oda ir su 
skretenų dėmėmis, žilais kuokštais, su atstumiančiu kūnu po 
neskalbtais naktiniais marškiniais. Tačiau čia vis dėlto esi tu. Ir 
to turėtų pakakti. Nenoriu tavęs liesti. Paliesk mane pirmoji. 
Pareikalauk. 

Paimu tavo suglebusią ranką ir ja perbraukiu savo kūną. Tu- 
ri atpažinti mane, Ines, bent dabar priimk mane tokį, koks esu, 
kad ir kas būčiau - Umbertas, Muditas, senolė, kūdikis, bepro- 
tis, besiplečianti drėgna dėmė sienoje, nubundu, nes kažkas ma- 
ne liečia. Naktis gamtoje tokia neaprėpiama. Prunkšdamas ir 
trypdamas savo garde mus stebi obuolmušis. Nubundu, kai ta- 
vo šiurkštūs, dar nekarpoti pirštai paliečia mano lytį, glosto man 
papilvę, per miegus pasisuki mano pusėn, tebesi Ines, priglun- 

di prie nuogo mano kūno, kuris po sekundės jau bus pasiruo- 
šęs, kai tik burna be dantų suras manąją ir nenusisuks. Mie- 
guistas tavo kūnas priglunda prie manęs; atsiguli ant nugaros, 
trauki mane, kad užgulčiau, tuomet prisiliečiu prie tavęs, mano 
rankos suima tavo krūtis, tokias suglebusias, ir aš sušunku: 

— Ines! 

Nubundi. 

— Cheronimai... 

Nepavadinai manęs Umbertu. Ištarei tą patį atgrasų žodį kaip 
Peta Ponsė tą naktį Užkampyje, ir tamsoje jis viską supainiojo, 
ir laiką, ir atspindžius, ir ketinimus, kurie vėl apsuko man gal- 
vą. Tie skiemenys vėl taikomi man. Tuomet aš irgi neprisipa- 
žinsiu, kad čia tu. Nežinau, kas esi, jau nebesi Ines. Paliečiau 
tave, ir mano stebuklinga lazdelė pavertė tave pabaisa be dan- 
tų, iš pačių tavo kūno gelmių senė visiškai užvaldė tavo išorę, 
iš auksinio horizonto grįžo prie rąsto pririšta ragana ir įsikūnijo 
į mergaitę, Imperatorės ir daktaro Asulos skiepai pagaliau davė 
vaisių, tu esi senė, esi Peta, brauniesi į mano išsigandusį kūną 
ir ten patogiai įsikuri, klykdama protestuoji, kai nepanoriu ta- 
vęs, Peta, keli man šleikštulį, keli baimę, visiškai užgožei Ines, 
sunaikinai ją, nenoriu liesti tavo kirmėlėto kūno, nors klyki iš 
įsiūčio, slapčia dingstu tamsoje, prapuolu koridorių sutemose, 
kur vis dusliau aidi tavo išgąstingi šauksmai, čia jau ne tavo, 0 
senės Petos balsas, ertmė be dantų šaukiasi pagalbos, tu bijai 
mirties, Ines jau nebėra, čia Peta, kuriai galiausiai pavyko, juk 
daktaras Asula perrengė ją Ines, Peta šaukia: padėkite, pagal- 
bos, dėl Dievo, motinėle Benita, negaliu užsidegti šviesos, ne- 
apsakomai bijausi tamsos, skambutis, tikrai, per visus Namus 
nuaidi skambutis, misijė Ines skambutis, kas galėjo nutikti šau- 
kiančiai pagalbos senjorai, ji taip rauda, jos net neįtaria, kad esi 
ne Ines, o Peta, todėl atskuba į pagalbą senjorai, kuri rauda ir 
šaukiasi pagalbos, motinėle Benita, maldauju, uždekite šviesą, 
nubundi apsipylusi ašaromis, pusnuogė sėdi ant lovos krašto, 

įtikinėji, kad tik prieš minutę tavo lovoje, tavo pataluose buvo 
vyriškis, mane tikriausiai išprievartavo, nebegaliu ilgiau tverti, 
aš net pasipriešinti negalėjau, kadangi veronalis užmigdo giliai 
ir ilgam, ji negalėjo, ji nesugebėjo. Ar tik nebus čia koks blogas 
sapnas, mėgina guosti ją motinėlė Benita. Ar tik ne ankstesnis 
košmaras? Ne, tai buvo iš tikrųjų, pažvelkite, motinėle Benita, 
štai jo pirštų ženklai ant mano krūties, kai jis skaudžiai ją su- 
spaudė, nubudau iš skausmo, ne, misijė Ines, jūs neprivalote 
man nieko rodyti, o jūs, senolės, palikite mus, geriau joms nie- 
ko apie tuos dalykus nežinoti, misijė Ines, žinote, kokios pa- 
skalų mėgėjos, eikite sau miegoti, čia tik senjorai prisisapna- 
vęs košmaras, taigi taigi, maldauju, motinėle Benita, liepkite 
senolėms išeiti, bet, tiesą sakant, misijė Ines, kaip galiu patikė- 
ti, kad kažkoks vyriškis, valkata ir nusikaltėlis nakčia įsėlino į 
jūsų lovą, juk Namuose nėra nė vieno vyro, nebešaukite, nu- 
rimkite pagaliau, išgerkite stiklą vandens, išgerkite... ne, neno- 
riu daugiau nieko gerti, negali Žinoti, ką geri, kartais tai gali 
baigtis liūdnai. Gerai, misijė Ines. Ar suprantate, kodėl jums 
taip atsitiko? Greičiausiai kalti migdomieji, kuriuos vartojate 
nuo nemigos, bet paskui jus lanko negeri sapnai. 

— Sapnai? 

— Kas gi daugiau? 

— Taijūs, motinėle Benita, drįstate teigti... 

— Košmarai. 

— Ne, ne taijūs mėginate man įrodyti. 

— Tuomet ką? 

— Kad aš išprotėjusi. 

— Misijė Ines... 

— Aišku. Jūs - tokia pat kaip ir kitos. Visos mano, jog esu 
beprotė, kadangi apsigyvenau čia. Tačiau dar šiąnakt aš palik- 
siu Namus, nebegaliu daugiau čia tverti, mane ima baimė, kad 
šventuose Namuose dedasi tokie dalykai, ir čia jūsų, motinėle 
Benita, kaltė, nedrįskite gintis, kad jūs niekuo dėta, juk apsau- 

ga čia tikrai menka, kad žinotumėte, kokių dalykų galėčiau pa- 
pasakoti ir papasakosiu, kai išeisiu iš čia, nemanykite, kad ne- 
padarysiu, kaip sakau, įsivaizduokite: nepažįstamas vyras to- 
kios kaip aš moters guolyje, kuri trokšta tik ramiai su maldo- 
mis praleisti savo paskutines dienas, džiugindama ir šelpdama 
globotines, kaip tik gali, atgailauti užjų nuodėmes, ir žiūrėkite, 
kas išeina, dabar jau imu prisiminti daugiau, ką tas nuogas vy- 
riškis veikė mano lovoje, taip, jis buvo nuogut nuogutėlis, ne- 
manykite, kad tamsa trukdė man jį įžiūrėti, kai sliūkino iš ma- 
no celės, nemanykite, kad nejutau jo šlaunų tarp savųjų, jo... aš 
net sudrebu, kai apie tai pagalvoju, aš ir vėl pakliuvau į pri- 
klausomybę, iš kurios, maniau, esu išsivadavusi visiems lai- 
kams, tas vyras norėjo išprievartauti mane ir kasnakt tai dary- 
davo visą mano gyvenimą, nes niekuomet nejutau nei švelnu- 
mo, nei aistros, nei meilės, motinėle Benita, tik prievarta, kiek- 
vieną naktį, pradedant vestuvių naktimi, tik nuožmumas, ir nie- 
ko, kas patiktų mums abiem, visada kažkoks svetimas asmuo, 
įsibrovęs pas mane į patalus, verčiantis jausti mane kažką kita, 
nei norėjau jausti... 

— Misijė Ines... 

— Ką? 

— Nepasakokite dalykų, dėl kurių vėliau tektų gailėtis, turiu 
omeny asmeninį gyvenimą... 

— Aš neturiu asmeninio gyvenimo. Mano asmeninis gyveni- 
mas buvo kito žmogaus. 

— Manau, kad geriausia, ką dabar galiu padaryti, tai paskam- 
binti don Cheronimui, kad atvažiuotų jūsų pasiimti. 

— Taip... Ne, jis Užkampyje. 

— Tai ką man tuomet daryti? 

— Nežinau... aš išvykstu... 

— Kaip? Kur? 

— Paskambinkite Rakelei. 

— Gerai, einu... 

— Tik nepalikite manęs vienos, jokiu būdu. 

— Jei norite, pakviesiu kurią nors iš globotinių. 

— Nėužką... 

— Tuomet pabūkite su Muditu... 

— Gerai, su Muditu sutinku, o jūs paskubėkite, susimesiu ke- 
letą daiktų į lagaminą, ir Muditas palydės mane prie išėjimo, 
ten ir palauksime Rakelės... 

Jūs, motinėle Benita, pasileidžiate bėgti koridoriumi, koks 
siaubas, Ines pamišo, negali būti ir kaip čia atsitiko, negali man 
užkrauti dar vieno rūpesčio, turiu jų galybę. Žinoma, paskam- 
bina misijė Rakelei, vargšelė Ines visada kentėjo nuo persekio- 
jimo manijos, aišku, tikrų tikriausias pamišimas, sako, jei don 
Cheronimas prisiartins prie jos, ji šoks pro langą ir užsimuš, 
paskambinsiu daktarui, kad nedelsdamas atskubėtų, motinėle 
Benita, reikia ją išgabenti į kokią sanatoriją, sako, Šveicarijoje 
gydėsi neblogoje, taigi, buvo vienoje šveicariškoje, Motinėle, 
tik nesigydė ji tenai nervų, nors, sprendžiant iš to, ką jūs čia ką 
tik man pasakojote, greičiausiai ten buvo beprotnamis, o Che- 
ronimas niekam nenorėjo šito atskleisti, pati žinote, koks jis 
išdidus, tačiau kaip suprasti, Motinėle, kad tokia moteris kaip 
Ines prasimanytų nešvankiausių dalykų, aš truputį užtruksiu, 
numanau, kad iš Labdaros įstaigos medikai atvyks anksčiau, ir 
Labdaros įstaigos medikai atvyko anksčiau, apsirengę baltai nuo 
galvos iki kojų, o Ines tuo metu su necessaire" apsiašarojusi 
lūkuriavo prie išėjimo, pamačiusi juos spiegdama puolė bėgti, 
ir tik visiems kartu su medikais ir jų asistentais pavyko ją su- 
čiupti, įgrūdome į burną piliulę, tačiau kaipmat ją išspjovė lauk, 
beprasmiška mėginti sušvirkšti vaistų, gali nulūžti adata, ir aš 
padėjau daktarui ir broliukams užvilkti Petai Ponsei tramdo- 
muosius marškinius, ji spardėsi ir spjaudėsi, visus kandžiojo, 
šaukdama, jog nėra beprotė, kad visos šių Namų senolės buvo 

beprotės, kad aš - tikras gašlūnas, nes lindau į jos lovą, ir su- 
veržėme tramdomuosius marškinius, 0 ji šaukė, kad nueitume 
nes toji moteris vapa, stebėjosi broliukai, 0 aš pritariamai kin- 
kavau galvą, motinėlė Benita meldėsi ašarų pilnomis akimis, 
kai visi kartu veržėme jos tramdomuosius marškinius, O ji spar- 
dėsi ir kandžiojosi, vargšelė senjora, vargšelė Peta Ponsė, abid- 
vi įkalintos Ines kūne, jus nuo amžių kankinantys persekioji- 
mai pasibaigs už beprotnamio grotų, toli nuo manęs, be meilės 
akto, kurio taip iš manęs norėjai, saugoma brutalios visada bal- 
tai apsirengusių broliukų jėgos, jie tave tramdys, taip, atvykusi 
į ligoninę tu jau būsi įsismelkusi į Ines kūną, paskui tenai abid- 
vi tikriausiai galynėsitės, arba ne, kartais būsi Peta, o kartais 
Ines, arba meiliai tame pačiame kūne susigyvensite; Asulos ste- 
buklas pavyko, Peta sunaikinta, Peta uždaryta kaip beprotė, nes 
tikrai niekas nepatikės tomis pasakomis, kad nuogas vyras naktį 
įsibrovė į tavo lovą, ir tai buvau aš, aš ir mano pajėgumas, ku- 
rio gailėjau tau, Peta, su tavimi juo nesidalinau, atkeršijau Ines, 
kuri atstūmė mano bučinius, tarsi būčiau nešvarus, ir tau, Peta, 
tave, persirengusia Ines kūnu, uždarys, kad daugiau neieško- 
tum mano lyties, jūs išnyksite drauge, įsitaisiusios viename kū- 
ne, man nereikės baimintis Petos ar geisti Ines, nes abidvi bus 
įkalintos beprotnamyje, savo vyriškumą paslėpsiu giliai dėžėje 
po savo lova, juk mes, senolės, tenai laikome galybes daiktų. 
Šiaip ne taip pavyko jai suleisti vaistų. Pamažėle nurimo. Ją 
paguldė į lovelę, Motinėle, nepaleiskite manęs vienos, palydė- 
kit mane, labai prašau, aš taip bijau, maldavai prieš užmigda- 
ma, ir jūs, Motinėle, vykdydama gailestingumo misiją, lipate į 
baltą greitosios pagalbos automobilį, kuris visas nugabena į be- 
protnamį, nubudusi pasijusi esanti baltame kambaryje su vienu 
vieninteliu langeliu, kuris iš tikrųjų visai ne langelis, o didelė 
nuotrauka, tik tu manysi ją esant tikru langu, nes su bepročiais 
elgiasi labai pagarbiai, mums pakabina nuotrauką, kad patikė- 

tume, jog kita pusė, laukujė, egzistuoja. Niekada iš ten neišeisi. 
Niekas nepatikės, kad tavo lovoje pabuvojo koks nors vyriškis, 
net aš, nė vienas vyriškis neis į lovą su tokia sene kaip tu, Peta, 
net aš, toks menkas, tik šiukšlė; šiukšlės, šiuose Namuose dau- 
giau nieko ir nėra, tik šiukšlės, sako tėvas Asokaras, tačiau te- 
ko patirti sunkią akimirką prieš tave išprievartaujant, kad tik 
tavęs atsikratyčiau. Ines dabar nesvarbi. Aš pats ją išgalvojau, 
kad prisiliesčiau prie grožio, tačiau jaunos Ines gelmėse buvai 
tu, jau seniai, nuo amžių amžinųjų, gyvybinga kaip laužas, be- 
sikeičianti lyg vanduo, laukei akimirkos, kad patikėčiau, jog 
laikau savo rankose grožį ir galiu jį nepastebimai paslėpti, kaip 
žemvaldys paslėpė mergelę raganą, o tave paliko jos vietoje, 
kad atkentėtumei jos bausmę, ir dabar per amžius mėgini viską 
pasukti priešinga linkme. Tačiau aš nugalėjau tave. Jei tu—ra- 
gana, kuo aš didžiai abejoju, greičiausiai esi tik paprasta varg- 
dienė senė, tai apgavau tave ir sėkmingai pašalinau. Ines tebu- 
vo mano jaukas. Tu kentėsi nelaisvėje, kai sužinosi, kad aš, 
tavo geismo objektas, esu toli ir tau nelemta manęs pasiekti, 
galėsi tik Žiūrėti pro aukštą šviesų langą, įtaisytą palubėje, kad 
nekiltų pagunda eiti manęs ieškoti, nei pulti gremžti nagais nuo- 
traukos. Taigi rytoj užmūrysiu visus langus, kurie dar liko Na- 
muose. Dabar jau nė vieno neatidarysim. Juos mūrijau taip 
kruopščiai, kad net ženklo nelikę, jog kadaise langai egzistavo, 
naktimis užsilipęs ant pastolių mėginu paryškinti baltintoje sie- 
noje plytų sandūras, plyšiuose pilna baltų glitėsių, kur veisiasi 
vorai, buvusių senovinių piešinių fragmentai, kad kiltų irimo 
įspūdis. Pamažu sunaikinau visus langus. Dabar turėsiu sunai- 
kinti jį. Tu susirūpinsi savo vargšės žmonos gerove, nenutuok- 
damas, kad ji - Peta Ponsė. Privalau tave sunaikinti. Mano vaiz- 
duotė - tavo valioje, kaip tavo valioje buvo Ines kūnas, tau rei- 
kia mano vaizduotės, kad galėtum egzistuoti, Ines ir aš - tavo 
tarnai, Ines ir aš- herbų gyvūnai, sugalvoti tam, kad palaikytų 
tavo stiprumo įvaizdį, kiekvienas iš savo pusės. Ją sunaikinau. 

Imi svyruoti. Dabar susinaikinsiu aš, kad tu sudužtum ir pažir- 
tum į tūkstančius dalelių, visas jas sušluotume į Mudito karutį, 
ir jis nusivežtų viską į savo kiemelį, kad lietus, piktžolės, laikas 
ir vėjas tave užgožtų ir sunaikintų. Turiu daugybę baltų pusla- 
pių, laukiančių, kol bus aprašyta tavo baigtis, turiu daugybę 
laiko, kad sugalvočiau kuo niekšiškesnę pabaigą, nes dabar Na- 
muose esu niekieno nevaržomas, šis vakaras liko be tvarkda- 
riško motinėlės Benitos vizito, gali visko atsitikti, mat senolės 
iškuopė koplyčią, nepaliko jokių mūsų buvimo pėdsakų ir nuė- 
jo miegoti. Ryt rytą nubudusi jų sąmonė vėl bus tarsi tuščias 
lapas, kad vėl iš naujo kurtų savo pasaulį, priversiu šokti jas už 
mano užmūrytų langų, visi Namai pradingę, be jokių angų įeiti 
ar išeiti, Namai - imbunčė, visi mes - imbunčės, mes jau nieko 
nebijome, aš jau nebijau Petos Ponsės, nes motinėlė Benita iš- 
sivežė ją baltu furgonu, surištą baltais tramdomaisiais marški- 
niais, ji klykė, tačiau klyksmas pamažu rimo, tarsi prasmego 
kažkuriame žemės plyšyje, ją išvežė baltame furgone, misijė 
Rakele, koks siaubingas dalykas nutiko misijė Inesitai, vargše- 
lė tokia gera, jau koks pusvalandis, kai visi išvažiavo, o ir misi- 
je Rakelė rengiasi aplankyti tave ligoninėje. Vos tik išeis misijė 
Rakelė, žinau, senolės užmigs, kad viską galutinai pamirštų. 
Aš pakeliu širmą, kur yra vienintelė iš Namų vedanti anga, at- 
veriu vartus, užrakinu ir išspūdinu gatvėn. 

Mersed bokšto laikrodis ką tik paskelbė vidurnaktį. Vasaros nak- 
tų karštis prakaitu permerkė marškinius ir apnuogino pečius, 
kurie tik akimirką suboluoja ir dingsta už kampo. Kavinių švie- 
sos centre vis negęsta, nors galėtų, nes visi staleliai jau tušti... 
tik vienas barzdotas jaunuolis nuobodžiauja su savo apsnūdu- 
sia lygiais plaukais drauguže, trys vyrai, visi trys mėlynomis 
eilutėmis ir pakirptais ūsais, tiesiog pasityčiojimas, kad uždar- 
bio dydis nesikeičia ir tebėra toks, koks visuomet, ir vyno bute- 
lis kaip visuomet, tie žmonės niekuomet netaps personažais, 
šilti, bespalviai, nesikeičiantys, nieko čia keista, nusprendžia 
Imperatorė, vingiuodama paskui daktarą Asulą tarp raudonuo- 
ju vynu aplaistytų stalelių, sumuštinių likučiai vilioja musių 
tuntą, suglamžytos popierinės servetėlės, fluorescencinis vamz- 
delis mirga, bet vis dar šviečia, kaip čia šlykštu, Krisai, nesvar- 
bu, mes neturime laiko, įsitaisykime prie ano stalelio ir pakvies- 
kime padavėją dėmėta liemene. 

— Du kapučino. 

Rolling Stones spiegia ant rėkiančiomis spalvomis nuteplio- 
tų kėdučių susėdusiai publikai, aptariančiai muzikos naujienas, 
savo lūkesčius ir nusivylimus. Kava. Būtina galutinai išsiaiš- 
kinti: reikia apsispręsti dabar ir čia, vulgarioje įstaigoje. 

— Nešdinamės iš čia, Imperatore. 

— Kur? 

— Į Europą. 

— Manai, kad Cheronimas panorėjęs atkeršyti tenai mūsų 
neras? Žinok, kad Europa dabar jau netaip toli kaip tavo lai- 
kais. 

— Kurgi ne, visi tie fly now pay later“... 

— Tikrai. O dabar, būk geras, paaiškink man, kodėl taip bijai 
Cheronimo? Ar mes jam kokie vergai? Kodėl turėtų mums ker- 
šyti, jei Bojus pratrūko? Kuo mes kalti? Galime pasitraukti iš 
jo tarnybos kada tik panorėję. Jei tik žinotum, kaip įgriso per 
tuos penkiolika metų šnekučiuotis su Berta. 

— Imperatore. 

— Ką? 

— Pasinaudokime proga ir sprukime. Šveicarijoje mums ga- 
rantuota sėkmė. Metams bėgant ji didėjo, ir dabar jau didžiulė. 

Daktaras Asula, priklaupęs parke prie akacijų priešais dide- 
lius geltonus apleistus namus, lūkuriavo kasmetinio susitikimo 
baigties. Stebėjo juos šnekančius ir besijuokiančius biblioteko- 
je, iš pilvotų taurių gurkšnojančius konjaką, rūkančius, tiksli- 
nančius svarbiausias išlaidas, gesinančius šviesą, kad galėtų per- 
žiūrėti bukoliško Užkampio gyvenimo slides". 

Išeidama ji savo pusbroliui pasakė ne, ačiū, būtų dėkinga, 
kad šiąnakt neatimtų iš jos malonumo pasimėgauti Mersed bokš- 
to varpų muzika, naktis tokia šilta, daug laiko praėjo, kai ne- 
vaikščiojusi miesto gatvėmis... ji norinti truputį paklaidžioti, 
aplankyti vieteles, kurias anksčiau taip gerai pažinojusi. 

— Labanakt, Cheronimai. 

— Labanakt, Imperatore. 

Kai tik ji nusileido į parką vedančiais laipteliais, iš už akaci- 
jų pasirodė Krisas. Pranešė jam dviem žodžiais: dingo Bojus. 
Kaip? Kada? Negali būti. Pasakok viską iš eilės. Ką dabar dary- 


* skrisk dabar - mokėk vėliau (angl). 


** skaidres (angl.). 

sime, dėl Dievo, ką darysime? Ar neliko kokių ženklų, pėdsakų? 
Visiškai nieko. Užkampyje kaltina vieni kitus. Basilijus vos ne- 
nudėjo Melčioro, kai šis neištvėręs užriko, žydrasai, tavo kaltė, 
per tave čia taip nutiko, berniukas negalėjo paeiti, tik tu nešioda- 
vai jį ant pečių, iškrypėli, tačiau Basilijus čia niekuo dėtas, nie- 
kas negali pasakyti, kieno čia kaltė, Užkampyje revoliucija, pir- 
mos kategorijos apsigimėliai susikrovę lagaminus tik laukia grįž- 
tančios Imperatorės su kasmetinėmis jų algomis, antros ir trečios 
kategorijos - rezga intrigas, siekdami užimti aukštesnes vietas, 
garsas pasklido po aplinkines neprivilegijuotų apsigimėlių gy- 
venvietes, šie ėmė stebėti įvykius, slapstėsi krūmynuose. Berta 
pareiškė, kad pinigai jai visai nerūpi ir ji nedelsiant išvykstanti, 
Krisas, gerai pažindamas Bertos charakterį, buvo tikras, kad šiuo 
metu ji jau kažkur mieste ir dievaižin ką veikia... kalbama, kad 
Užkampio apylinkėse įvykdytas nusikaltimas, prasidėjo ginkluoti 
užpuolimai, imta padeginėti, periferijos apsigimėliai, išgirdę apie 
Bojaus dingimą, ėmė skaidytis, nes lyg kažkas daržinėje paste- 
bėjęs normalų Žmogų, o gal normalieji, sužinoję, jog Bojus din- 
go, ėmė pulti, kad užgrobtų dalį ūkio su besikūrenančia ugnimi 
ir vištomis aptvare, viskas taip ir palikta, - šiaip ar taip, bet rojus 
ėmė griūti, reikėjo sprukti, kad nebūtume keršto objektas... išsi- 
sklaidymas, Imperatore, žlugimas... 

— O mano skrybėlės"? 

— Galvok apie tas, kurias galėsi nusipirkti Europoje. 

— Sako, kad amatai tenai jau toli gražu ne tokie kaip anksčiau. 

— Ir vis dėlto, Imperatore... 

— Nors kai pagalvoji... 

— Nėra kada galvoti, brangute, metas veikti... 

Ji droviai nuleido akis. 

— Brangute. 

Ji nieko neatsako. 

— Įsivaizduok, kaip puikiai tenai gyvensime būdami laisvi. 
Nesu per daug nutolęs nuo mokslinių šaltinių. Žmonės nepa- 

miršo, kiek esu nuveikęs dėl mokslo. Poilsio namai, elegantiška 
sanatorija Šveicarijoje apsigimusiems turtuolių vaikams, viena 
kita transplantacija, jei atvejis man pasirodo įdomus. Su tais pi- 
nigais, kuriuos susitaupėme per penkiolika pasiaukojimo metų... 

— Mis Fiat ką tik pagimdė... 

— Nepretenduoju į priešakines eiles, tačiau man pakaktų ži- 
nių sutelkti pažangią grupę... 

— Aš galėčiau atsipūsti... 

— Ne, mano meile, tu esi man reikalinga! Ar nesuvoki, kad 
esi mano kūrybinio gyvenimo dalis, kurios be tavęs tiesiog 
neliks? Be to, esi, buvai ir visuomet būsi veikli moteris, no- 
riu,kad taptum mano įstaigos direktore: tvarkyti finansus man 
tikrai stinga patirties, kaip ir telkti personalą... pasitikiu tik 
tavimi... 

— Ar tu sakai tiesą, Krisai? 

— Galiu prisiekti... 

— Tuomet, jei viskas sėkmingai klostysis ir neturėsime sun- 
kumų, galėsime leisti sau ilgų ilgiausias atostogas... 

— Nusipirksime vilą Marbeloje, mačiau galybę nuotraukų 
Vogue... 

— Ak, kaip puiku! Ten keliauja visi beautiful people": Odri 
Hepbern, Marisa Berenson, Penelopė Tri... Iš kur tu Žinai, kad 
dabar madinga ilsėtis Marbeloje? Ar tik ne tu pašiepdavai ma- 
no išprusimą, įgytą iš Vogue? | 

— Kartais tysodamas water"" pasklaidau jį... Ar gali įsivaiz- 
duoti Paryžiaus vernissages, sako, kad Marbeloje nuostabu. Ga- 
letum įsigyti Klaudijaus Bravo fotografuotą portretą... 

— Man labiau patiktų Leonoras Finis... jis labiau atitinka ma- 
no skonį... 

— Sutinku, Leonoras Finis. Tačiau grįžkime prie Ispanijos... 


* nuostabūs žmonės (angl). 


** vandenyje (angl.). 

Santijana del Mar, Santjago de Kompostela, tie žalumoje sken- 

"dintys baskų kaimeliai, iš kurių kilę mūsų protėviai... matyti 
viską drauge - tai lyg matyti viską pirmą kartą. 

Kalbančio su ja Kriso balsas. Jo vyriška, dygi ir sausa 
Kastilijos tarmė. 

— Svarbiausia — norėti. Pati man taip sakei. Mes juk ne 
Cheronimo vergai. 

Neūžauga akimirką patyli ir užmerkia akis. 

— Noriu, kad pasakytum man vieną dalyką, Krisai. 

— Kokį? | 

Jos užmerktos akys sudrėksta po dirbtinėmis blakstienomis, 
ištiesi ranką per stalą, stumteli į šalį cukrinę. Krisas sugriebia 
ją savo letenomis ir spusteli: klausimas ir atsakymas - nebylūs, 
trūksta tik atgailos gesto. 

— Imperatore, meile mano, kaip gali tuo abejoti. Nors turiu pa- 
kankamai savų silpnybių, prikrėčiau aibes kvailysčių, dėl kurių 
kaltinu tik neturėjimą ką veikti, tu esi ir visada liksi vienintelė 
mano gyvenimo moteris. Iškeliaukime rytoj pat, pirmu lėktuvu! 

Nušvitusi iš laimės, ji atmerkia akis, kad pažvelgtų į vienin- 
telę Kriso akį, ir pastebi, jog visi iki vieno stalai kavinėje užim- 
ti, tarpuose tarp stalelių prisigrūdę žmonių, visi juos stebi... jųd- 
viejų rankos atsiskiria, slepiasi, tačiau mes tebestovime priblokš- 
ti, be patyčių, nes nelabai susigaudome, spoksome į ją ir Krisą, 
kaip į mus panašias būtybes, savo nuostaba tvirtai prikaustę 
juos prie kėdžių, mes esame kitokie nei Imperatorė ar Krisas, 
bet ir vienodi, nes nesame paženklinti jokio apsigimimo, mūsų 
žvilgsniai neleidžia jiems net krustelėti... banko tarnautojėliai... 
detektyvai... ministerijų Žiurkės... protestuojantys pienburniai, 
kuriuos už revoliucines mintis ar seksualinę pakraipą derėtų 
uždaryt į karcerį... prostitutės... iš traukinio į traukinį keliau- 
jantys pardavėjai... neregys, elgeta, laisvai samdomas karabi- 
nierius, mūsų smalsumas juos sukaustė. Imperatorė įstengia su- 
murmėti: 

— Eime. 

— Gerai, eime. 

— Sumokėk, Krisai... 

— Kelneri! 

Prieina kelneris. 

— Kiek esu skolingas? 

— Šeimininkas liepė perduoti, kad nieko, ačiū... 

Imperatorė pakyla, susisupa į savo Emba Mutation Mink. 
Europoje - šinšilos kailis. Tikra tiesa, sako, kad Evas, Barselo- 
noje, don Karlas parduoda violetines šinšilas. Pamatysit, aš įsi- 
gysiu violetinį šinšilos kailio apsiaustą. Mano sudėjimo mote- 
riai neturėtų atsieiti pernelyg brangiai. 

— Bet kodėl"? 

— Na... tiesiog jūs traukiate dėmesį, gatvėje pasklidus gan- 
dui, kaip judu čia meilikaujate, žmonės bėgte subėgo jūsų pa- 
sižiūrėti... pažvelkite, visi staleliai užimti, daug užsakymų, 0 
kitose kavinėse dabar turbūt vien dvasios. Tai šeimininko do- 
vana... 

Imperatorė stveria rankinę ir nuseka paskui savo vyrą, kuris 
tarp Žioplių skinasi kelią, šie palydi išeinančiuosius aplodis- 
mentais, ne, Krisai, kur mes galime vykti, verčiau grįžkime į 
Užkampjį, ir kuo greičiau, tuo geriau, Cheronimas nenorės su 
mumis susidėti dar metams, o Bojus nė metų čia neištvers, atsi- 
prašau, leiskite eiti, neužstokite durų, ne, čia ne cirkas, kokių 
autografų norite iš mūsų, Imperatore, neatsilik, mano automo- 
bilis tik už poros kvartalų nuo čia. Žiopliai apgulę duris pasilie- 
ka stypsoti kavinėje, o porelė dingsta už skersgatvio. Kažkoks 
nevalyvas valkata spindinčiomis akimis ir iškalbingai mosuo- 
damas rankomis sekė paskui juos mėgindamas susikalbėti, jis 
kurčnebylis, pasakė Imperatorė, duok jam išmaldos, Krisai, ko- 
kie šlykštūs jo drabužiai, koks nusmurgęs, visai nusilpęs, mė- 
gina kažką mums pasakyti, artikuliuoju žodžius, kurių jie neiš- 
girsta, gestikuliuoju, aiškindamas, kad mums būtina atsikratyti 

Cheronimo, visiems būtų naudinga jį sunaikinti, todėl ir atėjau, 
išėjau iš Namų su jumis susitikti ir galutinai nuspręsti, ko tas 
vyrutis prikibo, kodėl neina sau ir nepalieka mūsų ramybėje, 
jis Visai nusiminęs, taip, esu nusiminęs, nes mums liko labai 
nedaug laiko, Cheronimas tuojau pradės veikti, tas valkata tik- 
riausiai alkanas, pažvelk, kaip varganai apsigerbęs, jo veidas 
peršviečiamas tarsi kokios dvasios, kojos tirta, stabteli ties Ži- 
bintu, lyg norėdami man pagelbėti, apsigimėliai rodo man savo 
gailestingumą, žvelgia į mano krutančias lūpas, stengiasi per- 
skaityti skiemenis bei žodžius, o paskui ir mintis iš mano neby- 
lių lūpų, supranta, palinkę įsiklauso, man jau nebereikia tiek 
daug gestikuliuoti, kalbamės, turime tiek daug visko pasakyti 
vieni kitiems, jūs ir aš, turite iki galo klausyti mano nurodymų, 
turite pažadėti man, kad nebeliks net jo buvimo pėdsakų. 


— Berta... 

Berta nieko neatsako. | 

— Kur tokia fizionomija keliauji? 

Berta tylomis vilkosi toliau. 

— Ar tau visai protas pasimaišė? 

Nuogut nuogutėlė ji traukė Bojaus kiemelių link: akys stik- 
linės, vangus žvilgsnis, nė žodžio nesako Imperatorei, kuri ne- 
siliauja aiškinusi: Berta, kokia gėda, na, oras čia pasibaisėti- 
nas, nemanyk, kad noriu pasakyti tau ką nors bloga, tačiau pa- 
galvok, nei tu, nei aš jau nesame tų metų, kad štai šitaip vaikš- 
tinėtume lyg kokios ėkshibicionistės... Berta... Berta... velkiesi 
nuoga kaip Umberto Penjalosos laikais: ji sekdavusi jos rengi- 
mosi stilių, buvo užsakiusi jai elektrinį vežimėlį, kuriuo, tik 
spustelėjus mygtukus, be didesnių pastangų ir su tam tikra ele- 
gancija galėjo judėti iš vienos vietos į kitą kada tik panorėjusi. 

Imperatorė nematė jos nuogos jau apie... dešimt... ne, dvylika 
metų. Kaip susibaigusi! Žinoma, falsies“ , net ir Krisas pastebė- 
j0, kad Bertos krūtys jau ne tokios stangrios kaip anksčiau, kai 
jis ją pažinojo... kad aiškiai, be užuolankų suvoktų karčią tiesą. 
Ji taip elgėsi, bandydama jos, Imperatorės, kantrybę, o daugel 
metų laikė ją drauge, vienintele savo drauge, atsakyk man, Berta, 
kaip tau šovė šitaip vaikštinėti, tavo rankos jau ne tokios stip- 
rios kaip anksčiau, tau sunkiai sekasi vilkti savo į šlaunis išėju- 
reaguoti. Berta neįsižeidė. Ji didelėmis rankomis kabinosi už 
žolės ir žvirgždo, paklausyk, Berta, stengiasi pakopomis užlip- 
ti iš sodo į verandą, tempia paskui savo uodegą, ir, kaip senais 
laikais, kakta triskart stukteli į duris, skiriančias Bojaus kieme- 
lį nuo kitų Užkampio patalpų. Gydytojas ir jo žmona žvelgda- 
mi vienas į kitą galvojo tą patį: šitoji tikrai iš proto išsikraustė. 

Durys atsivėrė. Juos įleido Basilijus, didelis, nuogas ir vis 
dar stiprus lyg gladiatorius, jie pateko į vestibiulį. Nežiūrėda- 
ma į Basilijų, Imperatorė spustelėjo pirmų pasitaikiusių durų 
rankeną, tačiau veltui. Jos buvo užrakintos. 

— Kas turi raktą? 

— Aš, senjora Imperatore. 

— Atrakinkite. 

— Jums nevalia ten užeiti. 

— Kaip - nevalia užeiti? Šiuose Namuose aš galiu eiti kur 
panorėjūsi. | 

— Užeikite jūs, senjora Berta... 

Didžiuliu raktu Basilijus atrakino duris ir Berta nušliaužė 
kiemelio pusėn, nereaguodama į Imperatorės šauksmus, Berta, 
Berta, sakyk man, kas čia vyksta, bet milžinas užtrenkė duris 
prieš pat jos nosį. Ant dilbio užsikabino didelį metalinį žiedą, 
tie kabantys raktai primena vergų apyrankės karulius. 


* apmaudu (angl). 

— Basilijau. 

— Senjora? 

— Ar galite paaiškinti, ką visa tai reiškia? 

— Nesuprantu, ką turėčiau paaiškinti, senjora. 

— Tu stuobrys netašytas. 

— Čia niekas nepasikeitė, senjora, aš - tarnyboje... 

Imperatorė, dydžio sulig varle, žvelgdama į jį suriko: 

— Duok šen raktus! 

Basilijus jų neatidavė. 

— Tai ar niekas čia nepasikeitė, Basilijau? 

Durys atsivėrė iš vidaus ir pasirodė nuogut nuogutėlis Bojus: 
tarp paliegusių kojų tabaluoja didžiulis svambalas, striukos ran- 
kos, įdubusi krūtinė, kupros svoris jo veidą tarsi išstūmė prie- 
kin, burna suspausta smakro ir nosies, kaktoje įsirėžusi sukty- 
bė, ausys ir lūpos visai nenusisekusios, primenančios gemalą, 
ir iš po driežo vokų blyksintis akių mėlis... 

Imperatorė pirmąkart pajuto, kad tas žvilgsnis apdegino ją, 
pelenais pavertė visą jos valią. Bojus pasveikino porelę. 

—"Iaip, Imperatore, čia tikrai niekas nepasikeitė. 

— Nesuprantu. 

— Abudu nusirenkite ir užeikite. Noriu trumpai su jumis pa- 
sikalbėti. 

— Lyg ir ankstoka nusirenginėti... ir... na, tiesą sakant, nela- 
bai esu pasirengusi. 

Gyvatės vokai, aptraukę akių mėlį, privertė juos paklusti. 
Imperatorė svarstė, geriau negalvoti apie blogesnius dalykus, 
skubėdama neatkreipė dėmesio, kokius apatinius dėvėjo, be to, 
po varginančios kelionės automobiliu nesijautė gaivi, o kur dar 
nepatogumas prieš ką nors apsinuoginti, anksčiau buvo visai 
kas kita, Bojus taip įdėmiai, kad ir koks geidulingas buvo, ne- 
stebėdavo jos, anksčiau ji visuomet vaikštinėdavo nuoga, ir Kri- 
sas, o Dieve, kokia išvaizda, jo pilvas ne per didžiausias, bet 
žemiau bambos žymu tik taškelis. Gerai dar, kad prieš daugelį 

metų liepė pašalinti iš vestibiulio nediskretiškas veidrodžio akis, 
šiandien neturi progos Žiūrėti įjg: nuoga ir suplota, ir didelė 
galva, ir stora, apdribusiais lašiniais. Bet savęs ji nematė... Bo- 
jus pavaikštinėjo aplink juos ir sustaugė: 

— Nelaimėliai! Esate tokie pasibaisėtini, kad jau net nebe- 
įdomūs, žiūrėdamas į jus tenoriu verkti, o ne juoktis. Ir pratin- 
kis prie minties, jog teks vaikštinėti nuogai, Imperatore, nes čia 
nieko nenutiko. Sekite paskui mane. 

Imperatorė kažin ką suniurnėjo. 

— Nesuprantu tavęs, Imperatore, verčiau kalbėk aiškiai. Tu- 
riu įspėti tave, kad čia paskutinis pokalbis, kurio metu mes ap- 
tarsime tam tikrus klausimus. Paskui plačiai apžvelgsime tavo 
dvylikos metų begėdystes... 

— Manobegėdystes!.. 

— Taigi tavo ir tavo vyro begėdystes, kaip jūs apgavote mano 
genialų tėvą ir išnaudojote mane... ak, tik neišsigąsk, Imperato- 
re, dabar supratau, ką reiškia turėti tėvą, Žinau, kas yra mano 
tėvas, Žinau, ką jis sumanė, ir žinau, kiek ir ko man priklausys, 
kai mano tėvas pasimirs, taip, dabar suprantu, ką reiškia pelny- 
ti moters palankumą ir kas yra mirtis... nesibaimink, nusira- 
mink, per penkias už Užkampio sienų praleistas dienas gali daug 
ko sužinoti. Kaip minėjau, apžvelgsime tavo begėdystes: čia 
jukniekoypatinga. Būsiu pakantus ir neįskųsiu tavęs tėvui. Ga- 
lėčiau šitaip pasielgti, tačiau susilaikysiu, juolab kad į mano 
planus tai neįeina. | 

Ir kokio velnio jie grįžo į Užkampį? Šveicarijos pasirinki- 
mas būtų buvęs paprastas ir patogus, ji gali keliauti su ispaniš- 
ku savo vyro pasu. Begarsiai kažkokio valkatos žodžiai priver- 
tę juos grįŽti į šį pragarą. 

— Nesulaukiu tavo pasiaiškinimo, Imperatore. 

Ir visi kavinėje į mus stebeilijantys veidai... 

— Visi kavinėje stebeilijantys veidai? 

— Iš kur Žinote? 

— Dabar ašjau viską Žinau. Anapus turiu sąjungininkų, kurie 
padės įvykdyti man ketinimus, dabar jau žinau, kas yra ketini- 

mai: mano sąjungininkai yra tie, kurie kentėjo kartu su mani- 
mi, kai visas penkias dienas basčiausi anapus, jie susitapatino 
su manimi, kai sumaniau tapti žmogumi, tai jie pranešė mano 
tėvui, jog pasprukau, ir jis ateis, Imperatore, jis pažadėjo, norės 
pamatyti, ar tikrai tu vykdai savo įsipareigojimus laikyti mane 
prie įkalinimo ribos. 

- Šiandien? 

— Nežinia, gal po keleto dienų, juk supranti, metams bėgant, 
mano tėvas aptingo... 

— Dėl Dievo, kodėl Cheronimas taip nusprendė? 

— Turėsi progą pamatyti. Noriu tave perspėti dėl vieno dalyko. 
Mano tėvas atvyks, tačiau jis nė neįtaria, kuo tavo piktadarystės 
pavertė pirminę idėją. Supraskite, kad jūsų buvimas Užkampyje 
būtinas... vienas vienintelis apsilankymas, ir aš su tavimi, nes tu 
man padėsi, pasieksime, kad tai tęstųsi ilgai ilgai... 

— Bet ką gi čia Cheronimui veikti? 

— Apie tai dar pagalvosime. Jeigu nenori, kad tave ir Asulą, 
ir visus kitus apsigimėlius išgrūsčiau lauk, kad žmonės sekiotų 
paskui jus ir badytų pirštais, kaip aną naktį jus apspito kavinė- 
je, ir kaip tyčiojosi iš manęs baruose, gatvėse ir viešnamiuose, 
kur neleido prisiliesti nė prie vienos normalios moters, sakė, 
apsigimėliai gimsta iš velnio ir neša nelaimes, ir kekšės ištren- 
kė mane gatvėn... jei nenorite taip pat būti išvyti ir prarasti šio 
rojaus, privalote Žaisti su manimi ir man paklusti. Visus kitus 
ašjau perspėjau. Aš panaikinsiu už tvoros egzistuojantį pasau- 
lį, jei nepaklusi man, pasakysiu Bertai, kad tavo skonis prastas, 
o to aristokratiško koledžo, apie kurį tiek pasakojai, net slenks- 
čio nesi peržengusi, kad Žinai apie visas pasaulio garsenybes, 
tačiau niekas nežino apie tave. 

— Numirsiu, jei Berta apie tai sužinos! 

— Gerai, pažadu daugelio dalykų neišplepėti, tačiau turi Žais- 

ti pagal mano taisykles, nes esi mano belaisvė. Turime ištrinti 
anapus esančio pasaulio vaizdą. Tu, Asula, operuosi mane iš nau- 
jo: šįkart tau teks pašalinti tą mano smegenų dalį, kurioje užfik- 
suoti penkių dienų, kurias praleidau anapus, įspūdžiai, o paskui 
užsiūsi, paliksi mane nerūpestingą ir nekaltą, kaip anksčiau. 

— Bus nelengva... 

— Bet įmanoma. 

— Taip, įmanoma. 

— Man svarbu tik mano kiemeliai. Visa kita lieka jums, dary- 
kite ten ką norite, man neįdomu, pasilik viską, Imperatore, do- 
vanoju Užkampjį ir visa kita, tu, Asula, ir pirmos kategorijos 
apsigimėliai po mano tėvo mirties su palikimu tegu elgiasi kaip 
išmano, tik leiskite man vėl tapti atsiskyrėliu. Paklaidžiojęs pen- 
kias dienas anapus nebenoriu daugiau gyventi. Vienas poetas 
yra pasakęs: „Gyventi? Gyventi? Ką tai reiškia? Leiskime mū- 
sų tarnams tai daryti už mus“. Jūs esate mano tarnai. Jūs patir- 
site tai, ko aš vengiu. Dabar, kai susipažinau su realybe, mane 
domina tik dirbtinumas. 

— O jis? 

— Kas - mano tėvas ar tas kitas? 

Prieš atsakydama Imperatorė susvyravo: 

— Cheronimas. 

— Jei būčiau turėjęs pabaisą sūnų, būčiau pasielgęs su juo 
lygiai taip, kaip jis pasielgė su manimi. Vieną rytą mačiau jį 
einantį gatve, apsirengusį šviesiai pilka eilute, rankoje nešėsi 
pirštinę, tam ir yra tavo skalpelis, Asula... tau siūlau viską, ką 
tik paveldėsiu, ir tau, Imperatore, jei tik man ištrinsi anas die- 
nas. Persodink jas kam nors kitam, tegu gyvena mano košmare. 
Paskui aš pasitrauksiu į savo kiemelius, o jūs palaikysite pradi- 
nę tvarką. 

— O Cheronimas? 

— Atvyks. Ir labai greitai. Mano patikėtiniai jau šnibžda jam 
į ausį, gundo pačia didžiausia iš visų pagundų... 


JOSĖ DONOSO Iš TAMSUS NAKTIES PAUKŠTIS 427 


— Kokia? 

— Kad aš turėsiu vaiką. Tokiu būdu, aplenkusi apsigimimo 
grandį, giminės kilmė apsivalys. Noriu, kad operaciją pradė- 
tum kaip galima greičiau, Asula. Viskas liks jums, jei laikysi- 
tės mano nurodymų. Norite išvykti ar liekate'? 

Jie tylomis susižvalgė. 

— Galite vykti, jeigu norite. 

Imperatorė buvo užsimerkusi, jos striukos rankytės sunertos 
ant kelių. Ji ir jos vyras sutartinai papurtė galvas. Bojus tarė: 

— Gerai. Tuomet laikas imtis ruošos. Tiesa, kuri man atsi- 
skleidė, taps tikra tiesa, ir mirtį pasitiksiu be jokios baimės, nes 
jau būsiu pamiršęs, kas yra numirti. Daugybė storiausių pasau- 
lio moterų, ir toliau dėl manęs jas penėk, Imperatore, nors vi- 
sos jos vienodos, mėsa, ir tiek, o tu, Asula, peržiūrėk visus re- 
ceptus su vanilės skoniu ir toliau penėk mane tuo maistu jau 
nuo šiandien, niekada daugiau nieko kita į burną neimsiu, ir 
storulės keisis taip, kaip skaniai pagamintos tyrelės: jų mais- 
tingumas užtikrins gerą mano organizmo funkcionavimą, ir aš 
nieko daugiau negeisiu. 

— Ir vis dėlto, Bojau! 

— Ką, Imperatore? 

— Ojis? 

— Kas? 

Neužauga užsimerkė ir pratisai skardžiai suklykė. Tačiau po 
sekundės nutilo. 

“ — Ar pajutai, Imperatore? 

— Ką? 

— Skausmą, kai nori paliesti ką nors, ko negalima liesti? 

— Arjis tau viską papasakojo? 

— Jis. 

— Pagaliau. Kada atvyks Cheronimas? 

— Nežinia. Tačiau atvykęs ras septyniolikmetį išsvajotą Bo- 
jų. Yra tik vienas „bet“: iki jis dings, juk aš būsiu operuojamas, 


a 


| 3 
£054N45 


428 


ir daktaras Asula ištrins man tas keturias dienas, visa tebus pra- 
simanymas, aš vaidinsiu, jūs - irgi. Kai Asula mane išoperuos, 
ir mano tėvas išnyks, aš jums viską padovanosiu, kad būdami 


anapus išsaugotumėte mano tiesą. 
Daktaras pakilo nuo kėdės. 
— Aš netapsiu nusikaltimo bendrininku. 
— Kas kalba apie nusikaltimą, Krisai? Nepaikiok, meiluti. 

— Arjis pats čia viską įrengė? 

— Pats... 

— Jo skonis pakankamai išlavėjo. Umbertas buvo labai ga- 
bus. Šis butas mane visiškai tenkina. Galima čia ir visą gyveni- 
mą nugyventi... 

— Štai miegamasis. 

— Tegu atneša čia mano lagaminus. 

— Maniau, kad apsigyvensite mano apartamentuose... 

— Nežinau, pamatęs juos, susigundžiau apsigyventi Umberto 
apartamentuose. Jūs... Kuo jūs vardu? 

— Basilijus, senjore. 

— Atneškite mano bagažą ir sukabinkite drabužius į spintą, o 
aš tuo metu pasirūpinsiu kitais dalykais. 

Jis išėjo į verandą, iš kur atsivėrė puikus pievelės, baseino 
su įvairiaspalviais skėčiais vaizdas, guobų, magnolijų, arauka- 
rijų ir eukaliptų parkas ir tolumoje boluojantys kalnagūbriai. 

— Jau buvau pamiršęs, kaip čia gražu. 

— Nepakartojama. Krisas dažnai man sako... 

— O čia? Biblioteka. Mano Klodas Loranas. Kiek metų nesu 
jo regėjęs! Tarsi po ilgo laiko susitikčiau su senu draugu ir gal- 
voje suktųsi vienintelis klausimas: kaip galėjau išgyventi be 
pokalbių su juo. Tai ne šiaip Klodas, jis nuostabus, dabar tokių 
vertingų Klodų jau nerasi... O čia jo riešutmedžio stalas, prie 
kurio atsisėdęs rašydavo... 

— Neką teparašė... 

— Tikrai gaila. Talento jam pakako. 

— Iš tiesų jis nieko neparašė, Cheronimai. Viską laikė savyje 
mąstydamas, apie ką rašys, mes kartkartėmis pavakariais susi- 
burdavome čia, būrelis pačių artimiausių, ir jis mums dėstyda- 
vo savo projektus. 

— Ką gi, galbūt taip net geriau. Viena iš blogų Umberto savy- 
bių buvo įsitikinimas, kad mano biografija - tai literatūrinė me- 
džiaga. 

— Tikrai, iš pradžių taip kalbėjo, tačiau pamažu viskas kom- 
plikavosi. Umbertui stigo vaizdavimo paprastumo. Jis jautė po- 
reikį iškreipti visa, kas normalu, tam tikra prievartos išraiška, 
turinčia tikslą atkeršyti ir sugriauti, - štai kas deformavo pradi- 
nį projektą, tarsi jis būtų pasiklydęs tame labirinte, kurį pats 
sukūrė, dar tamsesnį ir labiau gąsdinantį negu jis pats, o kiti jo 
personažai - dujų pavidalo ir besvoriai, niekada nebuvo kon- 
kretus žmogus, vis persirengėliai, aktoriai, keičiantys kaukes... 
taip, svarbiausia jam buvo jo aistros ir neapykanta, bet ne rea- 
lybė, kurią gebėjo tik neigti... 

— Labai įdomu, Imperatore, esi puiki literatūros kritikė... 

— Daugelį metų kartu su juo gyvenau. 

— Tu visiškai teisi. Vis dėlto aš manau, jog pagrindinė varg- 
šelio problema yra ta, kad stengėsi suteikti man antgamtiško 
stoto ir tvirtybės, kurios man stinga, ir todėl atsirado poreikis 
sukurpti mano biografiją, kurioje pats galutinai susipainiojo... 
ak, tai jūs, Asula, užeikite, užeikite, malonu vėl jus matyti, pri- 
sėskite, jūs, Basilijau, atneškite daktarui stiklą viskio. Koks jau- 
kus šis namas, ar ne? 

— Mano namai irgi jaukūs, pusbroli. 

— Taip, bet tavo geram skoniui, Imperatore, stinga polėkio. 
Tu visada gyvenai skurdžiai, o tavo motina, jei neklystu, buvo 
telefonų kompanijos tarnautoja... 

Imperatorė nuraudo: kad ir ką sakytum, jos motina buvusi 
tikra dama. 

— „tačiau tu turėjai kur pritaikyti savo gerą skonį. Umbertas, 
atvirkščiai, jo skonis taip ir liko vaizduotėje. Bet nekalbėkime 
daugiau apie jį, tu ir Asula pasilikote čia, kad viskas funkcio- 
nuotų kaip anksčiau. 

Viskas klostėsi taip, kaip jis ir planavęs, užtikrino jį Impera- 
torė, niekuo neteks nusivilti: eksperimento, už kurį ji buvo at- 
sakinga, rezultatai tikrai stebina. Pageidautumėte po kelionės 
pailsėti, ar tuojau pasimatyti su sūnumi? 

— Ne... esu ganėtinai išvargęs. Ir išalkęs... 

— Tai pasimatysite su juo iškart po pietų? 

Cheronimas sunkiai apsisprendė: gal ne, gal geriau ne šian- 
dien, atvirai kalbant, esąs visiškai nusiplūkęs, šiandien dar no- 
rėtų pasivaikščioti parku, kuris paliko jam tiek prisiminimų, 
susipažinti su aplinkiniais žmonėmis, siestos metu gal net nu- 
snūsti, ir tegu sutvarko jam terasą, kad likusią dienos dalį galė- 
tų praleisti tenai. Gal rytoj, taip, tikrai, rytojaus rytą... 

"Tačiau kitą rytą įsakė pakinkyti arklį. Išjojo norėdamas pa- 
sižvalgyti po savo dvaro tuopų giraitę, nendrėmis apaugusius 
tvenkinius, pasiklausyti būriais sklandančių paukščių, apsilan- 
kyti nuomojamose trobelėse, dabar ten gyvena trečios, ketvir- 
tos ir penktos kategorijos apsigimėliai... puikiai tvarkaisi, Im- 
peratore, turiu tave pasveikinti, man patiko sumanymas atskirti 
apsigimėlių namus juosta, puiki mintis, pasakė jai Cheronimas 
vakarienės metu, jo veidas jau spėjo įdegti saulėje, o palaimin- 
ga šypsena pastebimai sušvelnino jo bruožus. 

— Imperatore... 

— Ką? 

— Man toptelėjo viena mintis... prisimenu, kai buvau dar 
mažas... | 

— Apie ką tu? 

— Prisiminiau tokį baltą gardumyną, kurį čia, Užkampyje, 
savo ketaus puode gamindavusi Peta Ponsė, baltas, iš ką tik 
pamelžto karvės pieno daromas saldėsis. Senė ištisas popietes 

sukdavo ir sukdavo kažką savo puode, ir saldėsis įgaudavo 
šiek tiek juntamą dygliakrūmio dūmų kvapą, pienas truputį 
sutrauktas... staiga, nei iš Šio, nei iš tO, prisiminiau jį ir taip 
užsigeidžiau... 

— Mielas Cheronimai! Nėra nieko paprastesnio. Rytojaus ry- 
tą kaipmat įsakysiu jį pagaminti ir poryt per pusryčius jau galė- 
si mėgautis savo saldėsiu... 

Cheronimas kasdien atidėliojo apsilankymą Bojaus kieme- 
liuose. Leido laiką su linksmai nusiteikusiais, po baseiną besi- 
taškančiais apsigimėliais, šie jam demonstravo puts savo gre- 
ens', klausėsi Petulos Klark per „Transoceanics“, tepdamiesi 
kūnus Ambre Solaire, kad įgautų stipresnį įdegį, sklaidė pasku- 
tinį Paris Match, kad sužinotų, ką gi ves Giunteris Saksas, Che- 
ronimas atrodė atsipalaidavęs, ir Berta negalėjo atsispirti reikš- 
mingai jam nemirktelėjusi. Menkiausias daiktelis, koks nors 
didelių hortenzijų alėjos vingis, posūkis koridoriuose sukelda- 
vo jam prisiminimus apie savo moterį. Imperatorė nepailsda- 
ma klausinėjo jį apie Ines, apie jos papuošalus, kaip ji rengda- 
vusis... 

— Visi jos daiktai dabar saugiai padėti. 

— Kur? 

— „Čimbos įsikūnijimo“ dvasinės praktikos namuose... 

— Ak, tame šeimai priklausančiame vienuolyne. 

— Taip. Nežinia kiek celių kimšte prikimštos jos daiktų. Rei- 
kia manyti, kad jie smarkiai sukapoti kandžių. 

— Kaip gaila, kad viskas jau artėja prie pabaigos! 

— Artėja prie pabaigos? 

Didelis tarsi milžinas jis stabtelėjo šalia Imperatorės: ji ne- 
drįso net pažvelgti į jį, tokį gražų, Žili jo plaukai tebebuvo 
vešlūs. Būti šalia jo, žvelgti į jį buvo tas pats, kas staiga pa- 
justi, kad besišaipanti kavinės publika užgožia pačius inty- 


* smūgius golfo aikštelėje (angl). 

miausius kieno nors jausmus... pažvelgusi į jį iš apačios nykš- 
tukė pajuto svaigulį. 

— Niekas nesibaigs. 

— Sutinku, bet tu nesi amžinas... 

— Ne? 

— Taip manau... 

— Per šias maloniai Užkampyje praleistas savaites mąsčiau, 
kad visa tai neturi baigtis. Tegu Bojus veda, tada ir pabaigos 
nebus. Nežinau, gal Petos Ponsės skanėsto prisiminimas sukė- 
lė manyje norą turėti vaikaičių. 

— Pusbroli, o kaipgi mes? 

— Ar daugelį metų nemokėjau jums gero atlyginimo? Esu 
tikras, kad jums pavyks susitvarkyti. 

— Yra dalykų, kurių net uŽ pinigus negausi. 

— Čia tik juokinga klišė. 

— Nemanyk. 

— Ką nori pasakyti? 

— Mes irgi esame tavo aukos. 

Štai tas žodis, kurį taip magėjo ištarti. 

— Aukos, Imperatore? 

— Taip. Aukos. Mūsų išaugintas... mūsų apsigimimo apsuptas 
tavo sūnus yra karalius. O mes esame tik įrankiai: spalvota už- 
danga, dekoracijos, kartoninės galvos, kaukės. Jeigu viską paša- 
linsi, pagrindinis veikėjas, kurio vaidmuo - būti karaliumi, nu- 
garmės į prarają. Tavo sumanymą nebus lengva įvykdyti... 

— Mėgini apsidrausti. 

— Taip. Įsidėmėk, kad išeinu tik vienąkart per metus ir tas 
vienintelis išėjimas tik sustiprina manyje norą ir toliau priklau- 
syti spalvoto kartono dekoracijoms. Ar manai išsivežti jį, su- 
rasti jam nuotaką ir mus visus atleisti? 

— Nežinau, dar nieko negaliu pasakyti. Noriu pasimatyti su 
juo. Labai smalsu jį išvysti. Rytoj pat. 

Vos tik Cheronimas pasuko į Umberto bokštą miegoti, Impe- 

ratorė ir daktaras Asula, pasitarę su pirmos kategorijos apsigi- 
mėliais, nuskubėjo žadinti Bojaus. Nupasakojo jam tėvo pro- 
jekto esmę: apvesdinti jį su kokia bjauria pussesere, kad susi- 
lauktų vaikų ir vaikaičių, apgyvendinti mieste, kad pasiaukotų 
politikai, bizniui ir taptų „Union“ klubo nariu. Kad Užkampio 
laikai baigtųsi, štai ko jis nori. 

Bojus ilgai kvatojosi. Užkampio laikai nesibaigs. Jis tuo tikrai 
pasirūpins. Jeigu tik jie, apsigimėliai, jam padės, pasižada iš- 
saugoti jiems šį prieglobstį. Kai tik Cheronimas paklius į jo 
rankas, niekas negalės sužlugdyti Užkampio, kartoninis pasau- 
lis, kurį minėjo Imperatorė, pavirs realybe, o jos pačios niekuo- 
met niekas neprivers išeiti. Taip taip, kylant pavojui sugrįžti į 
užmirštą pasaulį, kurio jie nenorėtų net prisiminti, visi prisiekė 
Bojui besąlygiškai paklusti, būtina susivienyti ir pamiršti kivir- 
čus, kad išsaugotų savo pasaulį tokį, kokį patys sukūrė. Kad 
jam negrėstų joks pavojus. Cheronimas neturėjo į jį jokios tei- 
sės. Jie nesutiko būti jo įrankiais, nei tapti dalimi pasaulio, ku- 
ris prieš jį sušmėžavo, nes kažką prisiminė, kai valgė baltutėlį 
saldėsį, kai išsigando ar pajuto ilgesį... nes visi kiti žaidimai 
jam paprasčiausiai nusibodo, kaip žemesnio rango dievas, taip 
niekada ir neatsikratęs lengvabūdiškumo ir vaikiško užsispyri- 
mo, kad jo seni žaislai nuolat keičiami naujais, kitaip nuobodu- 
lys jį pasendins ir sunaikins... lyg koks aterosklerozės kamuo- 
jamas kvailystę iškrėtęs dievaitis, kuris sukūrė pasaulį, tačiau 
neapsiėmė jo ginti nuo jo paties sukurtų pavojų... ne ne, tai 
prievarta, jie nė už ką nesutinka, kad vieną gražią dieną visus 
padegtų tarsi krūvą senų kostiumų, žaislų, lošimo lentų bei kau- 
liukų, senų kaukių, nė už ką neleis jam versti juos grįžti ten, 
kas vadinama realybe, visus tuos metus, kai grįžo, Imperatorė 
porai dienų atguldavusi lovon, paskui pasakodavusi gluminan- 
čius dalykus, neturįs teisės išvyti jų į nežinią, kurios jie jau ne- 
prisiminė, mes nenorime išnykti, nenorime, kad sužlugtų Už- 
kampis: jie pritaria Bojui ir jam visapusiškai paklūsta. Tegu 

įsakinėja. Jie viskam pasirengę. Taps jo parankiniais, darbinin- 

kais, Jeigu tik pažadės apginti juos nuo prakeikto savo tėvo, 
pasišovusio juos išvaikyti. Kad tik vaikas apgintų juos nuo to 
senjoro, kuris manosi esantis pasaulio viešpats, nes visa tai su- 
kūrė! Taip, Bojus gali jais pasikliauti. 


Nepaisant garbaus amžiaus, Cheronimas išlaikė puikų stotą, pra- 
bėgę metai beveik nepaliko jame savo žymių. Pamačiusiai jį 
einant pirmojo Bojaus kiemelio link neūžaugai išsprūdo tikrai 
skausmingas šūksnis ir ji spruko, kad jo nematytų ir pati liktų 
nepastebėta, raudojo nepaklususi Cheronimui, kuris grasinda- 
vo, kad nepiktnaudžiautų savo vaidmeniu, 0 jo esmė - vaidinti 
baimę Bojaus akivaizdoje, o Bojus vis nesirodė. Tačiau nykš- 
tukė nuoga lėkė koridoriais klykdama, ragindama sprukti ir vi- 
sus kitus, saugotis, nes iš kažin kur nežinia kokiu būdu atsirado 
pasibaisėtina žmogysta. Berta, tarsi koks agonijos tampomas 
driežas, inkšdama rausėsi ties krūmokšniais nesėkmingai ieš- 
kodama kokios duobės pasislėpti, tačiau jos žvilgsnį prikaustė 
kieme pasirodžiusi būtybė, kuri artėjo draugiškai kviesdama. 
Melčioras pamėgino nubaidyti jį šakomis. Basilijus jam pavy- 
mui svaidė akmenis. Melisa pasislėpė už kuprotojo jaunuolio 
statulos, sušukusi Bojui, kad greičiau spruktų, gelbėtųsi, kol 
dar gali, nes vyksta kažkas nesuprantamo ir baisaus. Pastebėjęs 
Cheronimą koridoriaus gale, Bojus artėjo prie jo, kol tarp jų 
beliko koks dešimt žingsnių: suturėjęs širdį per minutę išsa- 
miai jį ištyrė, akys susiurbė į save kiekvieną atėjūno ląstelę... 
ne, negali būti, jis net užsidengė veidą, apsisuko ir spruko į 
namų gilumą šaukdamas nesavu iš baimės balsu, tegu nešdina- 
Si iš čia, nenoriu daugiau jo matyti, Imperatore, kas ši naujai 
pasirodžiusi būtybė, kuri privertė mane justi tai, ko niekuomet 

anksčiau nesu jutęs, ir tas jausmas nebuvo manyje užprogra- 
muotas, tai verčia mane raudoti iš siaubo, nors nežinau, kas yra 
siaubas, Melčiorai, Basilijau, paaiškinkite man, tai bjaurėjima- 
sis, senjore, tai pasišlykštėjimas, senjore, tai baimė, mes irgi tą 
patį jaučiame, tai išgąstis išvydus neregėtą Žmogystą, juk jis 
gali būti pavojingas, nusiraminkite, senjore, jūs pamažu pri- 
prasite, visi mes turime apsiprasti, be to, jis nepanašus į turintį- 
jį blogų kėslų, taip, jis greičiausiai blogas, jo blogio esmė yra 
ta, kad jis išskirtinis, ir tai gąsdina, nes neįtikėtina, nusiramin- 
kite, senjore... 

Tądien Bojus daugiau neprisiartino prie savo tėvo. 

Naktį, kai jaunuolis miegojo, Imperatorės valgomajame — 
kurapkos turbūt buvo skanesnės nei jo ragautos vaikystėje — 
Cheronimas pasveikino ją ir visus kitus už įtikinamai atliktą 
vaidmenį. Vienu momentu, pasakė jis, maniau, kad Basilijaus 
paleistas akmuo pataikys į nugarą. Imperatorė patikino jį, kad 
Basilijui taiklumu niekas neprilygs, komediją tikrai vertėjo nu- 
filmuoti, pareiškė Berta, suvaidinta buvo puikiai. 

— Mes nevisiškai vaidinome, pusbroli... 

— Nori man pasakyti, kad iš tiesų esu keistas? 

Svečiai nusikvatojo apšviesti violetinių žvakių šviesos. Sta- 
las padabintas alyvomis. Imperatorė pasipuošusi juodai, ant pe- 
čių užsimetusi lengvutį violetinės spalvos Birmos šaliką. 

— Įdomus pokštas, pusbroli! Nors, kita vertus... | 

— Kaip suprasti? 

— Šio pasaulio taisyklės, kurias tu pats įvedei, jau taip ilgai 
galioja, jog kai esame čia, kiemeliuose, mums nėra reikalo vai- 
dinti, bent jau man. 

Visi ėmė pritariamai linkčioti. 

— „r mums visai nereikia dirbtinai rodyti siaubo pamačius 
tavąjį apsigimimą, juk tenai, viduje, tu savaime virsti apsigi- 
mėliu. 

Cheronimas gurkštelėjo vyno iš savo taurės. 

— Nuostabu. Iš pradžių šiek tiek nejauku, tačiau ilgainiui aš 
tikrai apsiprasiu, tikiuosi, sulauksiu, kad ir jis pripras prie ma- 
nęs, nežinau, man tikrai maga susipažinti su juo ir pasikalbėti. 

— Truputį vėliau, kai suprasi jo kalbą. 

— Puiku. 

— Įveikti jo jausmingumą, suprasti jo keistą esybę, užaugusią 
pasaulyje, kur nieko keisto nebuvo, visa tai užsitęs... 

— Ką man patartumėte daryti? 

— „apsišarvuoti kantrybe. 

Kiekvieną dieną ir kasdien vis ilgiau nei vakar apsinuoginęs 
Cheronimas užeidavo į Bojaus kiemelius. Kiekvieną dieną tą 
pačią valandą apsinuoginusi Berta laipteliais užvilkdavo savo 
seną, nejudrų kūną ir, pasiremdama į koloną, šliauždavo take- 
liais tarp stačiakampiais apkarpytų krūmokšnių, iš paskos sek- 
davo jos didgalvis katinas. Kiekvieną dieną storiausia pasau- 
lio moteris ateidavo suteikti jaunuoliui malonumo dozę. Kiek- 
vieną rytą daktaras Asula egzaminuodavo Bojų, viskas virto 
ritualu. Tris kartus per dieną Imperatorė patiekdavo jam vanile 
pagardintą maistą... kasdieną Melčioras... kiekvieną dieną Basi- 
lijus... nustatyta dienotvarkė, tam tikros dozės... na, o dabar ne- 
žymiai, kasdien keletu minučių ilgiau, kad vaikas nepajustų, 
jog naujas elementas, Cheronimas, įsiterpia į jo dienotvarkę: 
nuogas jis vaikštinėdavo koridoriais, nekreipė dėmesio į persi- 
gandusias, nuo jo sprunkančias būtybes, vos tik prie jų prisiar- 
tindavo. Apsiprato netgi su tuo, jog kartkartėmis jį pasiekdavo 
koks Basilijaus mestas akmuo, ant veido likdavo Melčioro an- 
tausio ar Bertos nagų žymės, kuri, vos jam pasirodžius, pulda- 
vo į paniką ir nagais raižydavo jam šlaunis. Bojus stebėdavo jį 
iš tolo. Tačiau stebėdavo. Tai buvo žingsnis į priekį, aptarinėjo 
vakarais Imperatorės svetainėlėje, visi buvo patenkinti tėvo ir 
sūnaus santykių rezultatais. 

— Jis susidomėjęs manimi. 

— Nuostabu: tai pradžia. 

— Dabar svarbiausia, ką turėtume atlikti, tai priversti jį pri- 
siartinti, kad, susidomėjęs mano apsigimimu, jis susigundytų 
prieiti arčiau. 

Kitą dieną, kaip ir buvo tą vakarą suplanavę, senatorius dė- 
josi snūduriuojąs ant suolelio saulės atokaitoje, numanyda- 
mas, kad Bojus jį stebi pro langą. Brolio Mateo argumentai 
įtikino jaunuolį įveikti pasibjaurėjimą tėvu, geriau prieiti ar- 
čiau ir patyrinėti jį: brolis Mateo turėjo laikyti Bojų priešais 
Cheronimą ant savo galingų pečių. Bojus užsimerkė.Tačiau 
akies krašteliu vis tiek jį nužvelgė: skaudūs jo tėvo bruožai 
jau sroveno pro jo vokus. 

— Matote, senjore, ne toks jis jau bjaurus. 

— Ne, baisus, dar baisesnis, nei man pasirodė iš tolo. 

— Jei atidžiau į jį įsižiūrėsite, suprasite, kad jis greičiau juo- 
kingas... pažvelkite į pajuokos vertą jo proporcijų monotoniją, 
pavyzdžiui, jo tiesią nugarą ir javų spalvos plonytę odą, be jo- 
kio paviršiaus nelygumo ar keisto atspalvio... sutikite su mani- 
mi, juk tai juokinga, jis tarsi koks oro pripūstas balionas... 

Bojus garsiai nusikvatojo pažadindamas Cheronimą iš snau- 
dulio. Tampomas konvulsijų, ašarojančiomis akimis, jis kvato- 
jo susiėmęs už pilvo ir kreivu pirštu rodydamas į savo tėvą, 
tavo tiesa, Mateo, jis visai neplėšrus, tik pažiūrėk, kaip kenčia 
čaižomas rykšte, kaip juokinga išvelėti jam kailį, stokis ir eik, 
tik pamanyk, jis man paklūsta ir eina, Mateo, toks išdidus, Žings- 
niai vienodi, galva iškelta aukštyn, na, ir juokingas, štai kas iš 
tiesų yra verta pajuokos, ir juoktis man patinka, ne, dar neno- 
riu, kad išeitų, tegu niekur nepasprunka, noriu, kad tas apsigi- 
mėlis liktų čia, kad galėčiau juoktis vos tik jį išvydęs, dabar 
noriu, kad šokinėtų. Šok! Dar kartą! Dar! Dabar ant vienos 
kojos! Dabar tegu pasileidžia bėgti, oi, kaip jis lekia takeliu ir 
sunkiai alsuodamas grįžta, kaip smagu, atveskite man kokią sto- 
riausią pasaulio moterį, noriu suguldyti juodu abu lovon, pa- 

žiūrėsiu, ką jis darys, jei tik moka ar sugeba ką nors atlikti, ei, 
Imperatore, ei, Mateo, ei, Berta, Melisa, žiūrėkite, kaip šis ap- 
sigimėlis raičiojasi su storule, pažvelkite į jo susitraukusį ir 
raukšlėtą tarsi sena pirštinė svambalą, jis irgi turi jį ten pat kur 
aš, tik manasis sustandėja nuo menkiausio prisilietimo. 

— Pasijutau nejaukiai. 

Cheronimas gurkštelėjo daikirio, nuostabu, tik Imperatorei 
pavykdavo jį tokį sumaišyti. Sukrimto vieną pre/z/: delikatesi- 
nis šiaurės amerikiečių užkandis, o kaipg;, ji vaišindavo tik im- 
portiniais gardėsiais. 

— Bet kas nutiko, pusbroli'? 

— Visų pirma mano jau ne tas amžius, man per sunkūs tokie 
lakstymai, ir, jei atvirai, tai pamatęs mane apspitusius ir besi- 
šaipančius... ne kiekvienas tokiomis sąlygomis gali pakanka- 
mai susikaupti to make a good job ofif" ... 

Imperatorė vos nepaspringo iš juoko, patikinusi juos, kad tai, 
ką pasakė Cheronimas, - neįmanoma išversti, jie niekuomet ne- 
suvoks jos pusbrolio wif“" , kaip gaila, kad jis nedalyvaus jos gim- 
tadienio šventėje, neabejotinai taptų the life of the party“. 

— Kodėl turėčiau atsisakyti dalyvauti, jei primygtinai mane 
kvieti? 

— Umbertas niekuomet nedalyvaudavo mūsų rengiamose 
šventėse. 

— Na, taip darė jis... 

— Fantazijos šokiai. Kas metai juos rengiu. Negaliu garantuo- 
ti, kad tau patiks, kadangi pakviesime ne vien pirmos, bet ir ant- 
ros bei trečios kategorijos apsigimėlius, smagiau, kai salėje gau- 
su Žmonių... nežinau, ar tau priimtina tokia žmonių maišalynė. 

— Viską atpirks geras kostiumas. 


* geram darbui (angl.). 
** sąmojo (angl). 

— Vadinasi, tikėsimės tave išvysti? 

— Mielai ateisiu. 

Jį patikino, kad kasmetiniai Imperatorės rengiami kaukių 
baliai būdavo nepakartojami, visuomet kokia viena tema, pra- 
ėjusių metų tema, pavyzdžiui, buvusi „Šveicariška kalnų tro- 
belė“, ir visi pasidabinę tirolietiškais drabužiais, išpuošę Impe- 
ratorės namus, jos boudoir bei svetaines dirbtiniu sniegu ir edel- 
weiss languose. 

— Buvo be galo linksma. 

— Vertėjo pamatyti Basilijų odinėmis kelnėmis ir plunksno- 
mis puošta skrybėle... 

- Ir Melisą, kuri užyodeling* gavo premiją... 

Ankstesnis vadinosi „Alhambra“, pasakojo jam, paskui — 
nepamirštamasis „Ligoninės“ balius. Šiemet Imperatorė nutarė 
savo šventę pavadinti „Stebuklų dvaras“. Savo namus ir sodą 
nutarė dekoruoti tarsi vienuolyno griuvėsius, O jie persirengsią 
gašliomis ir apgavikėmis senėmis, išalkusiais valkatomis, luo- 
šiais ir zakristijonais, vagimis, vienuoliais ir vienuolėmis... vi- 
sa esmė, kad bus varžomasi dėl skudurų prašmatnumo bei ypa- 
tingo skurdo stilizavimo, reikės nupiešti drėgmės dėmes ant 
sienų, atplaišas, sukurti siauručių kiemelių įvaizdį, visi vaikšti- 
nės tarp apgriuvusių sienų ir apleistų koplyčių, galiausiai atsi- 
duos nevaržomoms orgijoms... stabdžiai nereikalingi, juk visi 
dėvės normalių žmonių, pakirstų ligos ar palaužtų nepriteklių, 
kaukes... niekas nieko neatpažins. 

Tąnakt, Cheronimui pasitraukus miegoti į Umberto Bokštą, 
pirmos kategorijos apsigimėliai susirinko pas Bojų. Rado jį vi- 
siškai sugniuždytą. Buvo akivaizdu, jog jis ką nors slėpė. Im- 
peratorė ėmė atsargiai jį kamantinėti, planai žlugs, jei šiuo me- 
tujis visko neatskleis. Bojus nenoriai pradėjo: 


* tirolietišką dainavimą (angl). 


** Maurų valdovų rūmų ansamblis Ispanijoje, netoli Granados. 

— Daktare Asula... 

— Klausau tavęs... 

— Noriu pasitarti su jumis. Jūs apsiėmėte ištrinti man tas pen- 
kias pasibaisėtinas mano gyvenimo dienas, kai aš visko išmo- 
kau. Ar ne taip? 

— Taip. 

— Aš noriu, kad ištrintumėte iš mano atminties ir mano tėvą. 
Ar galite padaryti tai, daktare Asula? 

Medikas valandėlę mąstė. 

— Labai gali būti, kad jo atvaizdas per daug giliai įsiskverbė 
Į jūsų sąmonę... tarsi plintantis, metastazes keliantis auglys... 
Negaliu pasakyti. Apsiėmęs tai atlikti turėčiau pašalinti ir dalį 
jūsų smegenų, na, tuomet, suprantama, jums teliktų tik menkas 
sąmonės šešėlis, gyventumėte sutemose, ant ribos su mirtimi, 
tačiau gyvas... 

Bojus užsidengė veidą rankomis. Pasigirdo inkštimas. Ap- 
sigimėliai susižvalgė. Kaip jį nuraminti? Niekas nė nekrustelė- 
j0. Nei cigaretės neprisidegė, nei kokį žodį ištarė, kol galiau- 
siai Bojus, dangstydamasis veidą, pareiškė: 

— Noriu tapti panašus į jį. Padėkite man, Asula... pašalinkite 
man smegenų tiek, kiek tik reikės, padarykite mane daržove, 
tačiau ištrinkite jį iš manęs... 

Kitą dieną Cheronimui buvo pranešta, kad Bojus išreiškė 
norą su juo bendrauti, ir tam reikėjo ne tik nustatytomis valan- 
domis lankytis jo kiemeliuose, bet ir persikelti pas jį gyventi. 
Bojus vis apie jį klausinėja. Būna, jog net naktimis nubunda 
šaukdamas, kad atvestų čionai jo apsigimėlį. Cheronimas, Ži- 
noma, sutiko: mintis, kad ateinančiomis dienomis galės pasi- 
kalbėti su savo sūnumi, jį nuteikė džiugiai, nors tai buvo ele- 
mentariausias dalykas, kaip vienas iš elementariausių dalykų 
buvo ir pats gimdymas. Suprantama, į Bojaus teritoriją derėjo 
įeiti nuogam. Basilijus pastebėjo jį nusirenginėjant prie durų, 
atidarė jam, Cheronimas įėjo, ir milžinas iš karto jas užtrenkė, 

dukart pasuko spynoje raktą ir uždėjo grandinėlę. Tą vakarą 
susirinkimas buvo perkeltas į Umberto terasą, apsigimėliai ap- 
spito Bojų. Reikėjo kaip nors viską paspartinti. 

— Imperatorė, ar jau turi paruošusi visus dokumentus? 

— Visus. 

— Duok šen.... ir kuo pasirašyti. Vienas, du, jų kopijos... kokia 
nuobodybė pasirašinėti šūsnį popierių... tie kiti jau nėra tokie 
svarbūs. Ak, taip, ir mano testamentą, visas mano geras telieka 
kooperatyvui ar bendrijai, kurios prezidente skiriama Impera- 
torė, įsipareigojanti saugoti ir plėsti Užkampio apribus, palie- 
kant skirtingus apsigimėlių lygius... 

Kitą dieną tarsi atsitiktinai susitiko ties Dianos tvenkiniu, 
jaunuolis leido tėvui ištarti porą žodžių: labai gerai, atsakė jam, 
su malonumu jo išklausysiąs, tik su viena sąlyga, tegu vaikš- 
čioja keturpėsčias tarsi koks gyvis, taigi šitaip, jei nori su juo 
kalbėtis, tai tik tokioje padėtyje, ir niekaip kitaip; Cheronimas 
pradėjo dėstyti jam, kad jis esąs jo tėvas, nors iš tiesų nežinąs, 
kas jo tikrasis tėvas, ir kad jo motina... kas toji motina... vaikui 
reikia viską aiškinti nuo pradžių ir viską štai tokioje padėtyje, 
sekiojant tarsi šuniui po visus koridorius, mėginti jam viską 
paaiškinti, tuo tarpu Bojus ne tik kad nieko nesuprato, bet šai- 
pėsi iš kiekvieno jo žodžio. Galiausiai, pasisukęs į tėvą, tik pa- 
žvelgė žemyn ir žiovaudamas pasišalino. 

Vos tik Bojus dingo iš akių, Cheronimas pašoko ant kojų. Ir 
puolė po visus koridorius ieškoti Imperatorės, norėdamas pa- 
pasakoti jai savo laimėjimus, nesvarbu, kad teko kęsti nepato- 
gumus, vis vien tai buvo postūmis į priekį. Pamačiusį jį arti- 
nantis nykštukė suriko: 

— Nešdinkis, keli man šleikštulį, neliesk manęs ir nesiartink, 
nežinia, kam pliurpei Bojui tas paikystes, kurios sukels jo gal- 
voje sumaištį. 

Imperatorė griežtai atsisakė jį išklausyti. Cheronimas suvo- 
kė, kad nykštukė tik nori jį išmėginti. Bet prisiminė, jog būda- 

mi savo kiemeliuose jie nevaidina, o tik reaguoja, pagal jo ir 
"Umberto prieš daugel metų įvestas taisykles jie jau nebuvo laisvi, 
jie priklausė nuo tam tikrų Cheronimą valdžiusių įvykių. Nu- 
sprendė, jog naktį jis tikrai išeis... ir ką jis čia veikė, pažemin- 
tas ir sugėdintas, juk jo laukė pilko aksomo krėslai geltonų na- 
mų bibliotekoje priešais parką... kilo mintis patikėti Bojų ko- 
kiai klinikai ar kitokiai panašiai įstaigai, taigi pasidomės tuo, ir 
išsisklaidys visos begėdiškos patyčios... arba kaukės... buvo pa- 
vargęs, staiga pajuto, kad labai pavargo nuo visko, nemalonu, 
kai tyčiojasi iš jo amžiaus žmogaus, kai verčia ropinėti keturio- 
mis, kai liepia mazgoti langus, šluoti koridorius ir ištuštėjusius 
kambarius, užkalinėti duris, baltinti sienas ir deginti persenu- 
sius dienraščius, valyti kirvarpų išgraužtą Veneros užpakalį, da- 
ryti piruetus, lėkti lyg paklaikusiam, genamam niežais apėjusių 
beuodegių šunų rujos: be ausų, spindinčiomis akimis, kruvino- 
mis pėdomis, didžiulėmis galvomis ir pavojingomis iltimis, ky- 
šančiomis iš jų snukių, paklusti bet kuriam iš šių pabaisų, bet 
galų gale, kodėl! aš jų bijau, jei kada tik panorėjęs galiu išsklai- 
dyti tą baimę... kasdien vis taikėsi pranešti Imperatorei, kad 
farsas jau pernelyg užsitęsė ir reikia visus juos atleisti, tačiau 
pasikalbėti su ja niekaip nepasisekdavo, nusiplūkęs krintu savo 
lovon, sapnuoju mane supančias pabaisas, o pabudęs juos re- 
giu, jau pats nebesuprantu, kurios pabaisos gyvena mano būd- 
ravimuose, o kurios - sapnuose: pasibaisėtini snukiai neregė- 
tomis nosimis ir plačiais žandikauliais, dantų prisėtomis bur- 
nomis, visi miršta iš juoko, kadangi aš čia esu pajuokos vertas 
monstras, dieną ir naktį man tai kala galvon, tą žodį girdžiu 
klaidžiuose kiemeliuose, kur atsiranda vis daugiau nepažįsta- 
mų apsigimėlių, dabar jau nė vieno apsigimėlio nepažįstu, taip 
norėtųsi sutikti bent vieną man pažįstamą snukį, bet ne... tai 
turbūt tik mano sapnas apie voratinklių apraizgytus koridorius, 
na, ojeigu sapnas, suprantama, kad mano draugai apsigimėliai, 
tie iš mano būdravimų, negali įsibrauti į mano sapną, kad man 

padėtų, išgelbėkit mane nuo ujimo, ant manęs rėkia, kad esu 
didžiausias pasaulio juokdarys, jau nė atsiminti nesugebu, kur 
yra išėjimas, neatpažįstu šių koridorių nei kiemelių, jie ką tik 
atsirado, jei tik man pasisektų rasti išėjimą, galbūt įtikinčiau 
Basilijų mane išleisti, tačiau Basilijaus čia nėra, vaikštinėja pa- 
našių į Basilijų Žmonių, bet Basilijaus nematyti, visokie pus- 
broliai, broliai, dėdės, tokie pat kaipjjis, bet jo ten nėra, kadan- 
gi nė vienas į mano prašymus neatsako kitaip nei blevyzgomis, 
Basilijau, išleisk mane, jei atidarysi duris, pažadu duoti tau ko 
tik panorėsi, čia ne Basilijus, nes į mane paleidžia akmenį ir 
sužeidžia krūtinę, vien tik kupros, perbalę albinosų veidai, bul- 
dogiškos galvos, tabaluodamos krūtimis mane persekioja pa- 
mėkliškos milžinės - tai vis mano paikystės, kurias buvau įvardi- 
jęs ir kalbėjausi su jomis, o jos man atsakydavusios, tačiau da- 
bar jos kurčios ir nebylios, vienintelis jų troškimas - gainioti 
mane, jog nuvargęs be jėgų krisčiau lovon miegoti ir netektų 
rimtai perspėti Imperatorės, kad jau gana, tegu liaujasi tie Žai- 
dimai, teisingumas viskuo pasirūpins, tačiau net ir naktimis esu 
persekiojamas, kad nesulaukčiau dienos, manyje nušluoja vis- 
ką, išskyrus vieną troškimą: prašyti malonės, bent jau trumpų 
paliaubų, bet man jų neduoda, rėkia ir klykia mušdami mane ir 
apstoję ratu iš manęs tyčiojasi, slepiu savo veidą rankose, mė- 
ginu pirštais apčiuopti savo bruožus, nors jie tėra išsigimėlio 
bruožai, taip, tai tiesa, imu prisiminti, jog Mano bruožai visuo- 
met buvo sudarkyti, viešai niekuomet neteko užimti svarbaus 
posto, manęs nėra mylėjusios gražuolės moterys... to vyro neli- 
kę nė žymės. Stabteliu apsipylęs prakaitu, šnopuoju ir kakto- 
muša susiduriu su elegantiškais apdarais pasipuošusių apsigi- 
mėlių minia: tailleur" ir aksesuarai iš krokodilo odos, didgal- 
vis atletas apsisiautęs spalvotu frotiniu chalatu, buldogiška galva 
pridengta vasariška baltų ir geltonų ramunių puokštelėmis iš- 

dabinta skrybėle, balta wash-and-wear sutana irgi pritaikyta 
šiam metų laikui, jis pasipuošė pilkojo perlo spalvos eilute, pil- 
ko tono kaklaraiščiu, o rankoje sugniaužtos pilkos pirštinės, vi- 
si išsikvepinę, pasirengę sugrįžti į savo įprasto gyvenimo tėk- 
mę, jei tik... nežinau kas... nenoriu apie tai galvoti... kas nors 
įvyktų ar neįvyktų. Esu vienintelis kitoks šiame comme i! faut" 
aukštuomenės susibūrime. Mano sūnus atrodo elegantiškiau- 
siai, jis prisiartina prie manęs. 

— Kaip drįstate kelti tokį skandalą? Ar jau visai proto nete- 
kote? Kasjums yra? 

— Ne, tai jums kažkas yra? Čia vyksta keisčiausi dalykai. Im- 
peratore, duokite man raktus, bet jie nesiklauso, kvatojasi, jų 
patyčios užpildo mano mintis, nuo kurių man tuojau sprogs gal- 
va, viena tavo pašaipa, skvarbi ir konkreti, masina patikrinti, ar 
aš ir vėl drįsiu įtikinėti jus, kad jūs esate nenormalūs, o ne aš, ir 
ištariu taip, ir Bojus pakviečia Basilijų, ateik, Basilijau, nuves- 
kime jį, tegu pats įsitikina, tuomet Basilijus ir kiti pabaisos pa- 
lydėdami smūgiais ir spyriais nutempia mane, aš priešinuosi, 
palikite mane ramybėje, tačiau vis tiek jie tempia mane prie 
Medžiojančiosios Dianos tvenkinio ir priverčia užlipti ant pa- 
ties krašto. Visi apsigimėliai pasipuošę tvido švarkais, tailleurs, 
skrybėlaitėmis, krokodilo odos rankinėmis ir bateliais, iš tolo 
stebi viską, kas vyksta prie tvenkinio, papuošto kuprota Diana 
su plačiais žandikauliais ir pusmėnuliu kaktoje. Basilijus laiko 
mane už parankės, Bojus tvirtai suspaudžia kitą mano ranką ir, 
stojus tylai, įsakmiai taria: 

— Pažvelk į save. 

Nudelbiu akis, kad išvysčiau, pats žinau, ką ten išvysiu, savo 
klasikines proporcijas, baltus plaukus, savo nepriekaištingus bruo- 
žus, žydrų akių žvilgsnį, truputį skeltą smakrą, tačiau kažkas svie- 
džia akmenį į vandens veidrodį, sudrumsčia atvaizdą, sujaukia 

mano veido bruožus, pajuntu neapsakomą skausmą, rėkiu ir stau- 
giu susirietęs, sužeistas, subjaurotais veido bruožais, nežemiško- 
mis pastangomis išsivaduoju iš mane laikančių gniaužtų ir sprunku 
tolyn, nagais mėgindamas nusiplėšti kaukę, kurios atsikratyti man 
nepavyksta, nors Žinau, kad čia tik kaukė, kadangi šiąnakt - Im- 
peratorės kaukių balius, ir aš esu čia persirengęs apsigimėliu, aš 
raižau savo veidą, kuris jau ima kraujuoti, ir kraujas įtikina ma- 
ne, kad vis dėlto čia ne kaukė, tada imu raižyti dar skaudžiau, 
žūtbūt turiu ją nusiplėšti, nors likčiau beveidis, taip aš atpažinau 
pabaisą iškraipytais bruožais tvenkinio vandenyje, jie, tie kiti - 
harmoningi, normalūs, rinktiniai žmonės, o aš - tik juokdarys 
šioje karaliaus dvaro personažų draugijoje, esu supančiotas jų 
puošnių drabužių, esu vienintelis nuogalius, niekaip negaliu su- 
rasti savo drabužių, kad prisidengčiau savo darkumą, gal tuomet 
jie liautųsi iš manęs tyčiotis. Juk aš turėjau drabužius. Imu ieško- 
ti išėjimo staiga ištuštėjusiuose kiemeliuose, mėginu rasti duris, 
tačiau jų nėra, visas užmūrijo besiruošdami Imperatorės baliui, 
apkabinėjo voratinkliais, išgremžė sienas ir netikromis perspek- 
tyvomis pailgino galerijas, daužau galvą mėgindamas jomis pa- 
bėgti, jie užmūrijo viską, kad mano apsigimėliškas atvaizdas lik- 
tų paslėptas čia, taip, čia tik atvaizdas, turiu dar vieną, dabar, kai 
visi dingo, galiu nevaržomas bėgti prie Dianos tvenkinio ir pasi- 
imti savąjį, kurio nepavyko rasti vandenyje, ten plūduriuoja tik 
susimaišiusių bruožų krūva, visiškas išsibarstymas, neproporcin- 
gai padidėjusios dalys, o kitos - nenatūraliai susitraukusios, siū- 
lės, randai, pečiai neatitinka kūno, prapuolęs kaklas, kintamo il- 
gio rankos, tai mano miglotas atvaizdas, tikiuosi išsisklaidyti va- 
karo šviesoje, prisidengti kuo nors, tačiau šviesa nieko neištrina, 
kadangi šiandien - mėnulio pilnaties naktis, ir pabėgti tiesiog 
negaliu, juk esu prisižadėjęs Imperatorei dalyvauti jos kaukių 
baliuje, todėl ir pasirinkau veidą, kuris kraujuoja todėl, kad ne- 
galiu jo nusiimti, suplyšusi kaukė negali nieko paslėpti, reikia 
surasti ką nors, kas man padėtų ir rodytų kelią, bėgti ujamam 

kačių, nenusakomo didumo galvomis, kurios patamsyje norėtų 
atimti iš manęs gyvastį, O čia - nors į akį durk, žiba tik jų vyz- 
džiai, ne, antai to menamo kiemelio gale girdisi balsai, gal tai 
mano draugai, gal muzikos garsai ar choro balsai, ei, čia aš, aš, 
palaukite manęs, aš visiškai nusilpęs, bet prasibrausiu į muziką 
ir Šviesą... suklumpu ir nugriūvu, nuo smūgio į grindis mano vei- 
das suyra, suklupęs gniaužiu tai, kas dar liko iš mano bruožų, 
lipdau kažką panašaus į veidą, tarsi čia būtų molis, jis minkštutė- 
lis, gal pasiseks atgauti buvusius veido bruožus, tik niekaip ne- 
galiu atsiminti, kokie jie buvo, šitaip mėginant komponuoti savo 
veidą, rankose lieka nereikalingų dalių, paknopstomis ropoju ar- 
čiau šviesos, galva tarsi šuns, atidarau duris, Imperatorės šokiai, 
jie apgavo mane, kad apsigerbčiau skarmaluotu išsigimėliu, blau- 
sioje šviesoje šoka pažįstami ir nepažįstami su nuostabiais lyg 
konditerijos gaminiai perukais, paauksuotais turbanais ir perlais 
nusagstytais žabo, opalais puoštomis puskaukėmis, brokato do- 
mino, šilkiniais aukštakulniais bateliais apautos kojos šoka me- 
nuetą, sukasi krinolinai, rankose - trikampės skrybėlės, švyti uni- 
formos, nuostabiausios kartoninės kaukės dengia apsigimusius 
veidus, koketiškos duobutės, porelės šokio sūkury delikačiai su- 
siliečia pirštais, geria iš skaidraus krištolo taurių, tuomet paslap- 
čia, niekieno nepastebėtas įropoju į salę, aš atėjau pasipuošęs 
kitokiam šokiui, šokiui su užmūrytomis durimis, klaidžiais kie- 
meliais ir bepročiais žmonėmis, saugomais nedegtų plytų sienų, 
ne šitam šokiui, kur viskas šviesu, puošnu ir lengva, mane tie- 
siog apgavo, reikia sprukti iš čia, kol dar markizės, kardinolai, 
princai ir alebardininkai neužbadė manęs pirštais, mane išspirs 
lauk, nes atėjau apsigerbęs monstru, ojie — ne, aš- taip, o jie — 
ne, tvenkinio vanduo pagelbės pasikeisti veidą, mėnulis vandeny 
iki menkiausios detalės išryškina mano plūduriuojančią kaukę, 
jei tik pavyktų ją išgriebti, panerti į vandenį, kur galbūt nebus 
taip skausminga atplėšti ją nuo kūno... aš tik priklaupsiu ant kraš- 
to... ištiesiu ranką ir nusiplėšiu baimės kaukę. 

Jau vėliau porelės, pasklidusios po sodą įkvėpti gaivaus oro, 
pastebėjo jį plūduriuojantį Dianos tvenkinyje. Į pagalbą! Pakvies- 
kite šen visus kitus, tegu gelbsti jį, Jeigu dar gyvas! Trenkia že- 
mėn savo vėduokles ir domino, kad padėtų gelbėtojams kabliais 
ir virvutėmis: iš vandens išgriebė kažkokią susisukusią, pamėk- 
lišką, apsigimusią žmogystą. Bojus, išsitiesęs visu savo ūgiu, metė 
žemyn veriantį mėlynų akių žvilgsnį ir jį atpažino: 

— Čia mano tėvas. 

Imperatorė patvirtino: 

— Taip, tai Cheronimas. 

Ir visi tie puikūs žmonės, priblokšti senatorių ištikusios ne- 
laimės, - atsižvelgiant į garbų amžių, jam vis dėlto nederėjo 
tiek gerti per kaukių balių, - pasirūpino viskuo, kas priklau- 
so, kad palaikai puošnioje urnoje būtų nusiųsti į sostinę. Taip 
pat pasirūpino, kad visa valdžia ir advokatai grįžtų į sostinę, 
daktaras Asula baigtų operuoti Bojų ir iš jo smegenų išplėštų 
pastarųjų penkių dienų, praleistų anapus sienų, įspūdžius ir 
tėvo atvaizdą. 

Žinia apie senatoriaus mirtį sostinėje sukėlė tikrą sąmyšį. Vi- 
sas kraštas tuomet prisiminė iškilaus valdžios vyro darbus ir 
pareiškė didžiausią pagarbą: į kapines palaikus atlydėjo ant la- 
feto, uždengto nacionaline vėliava. Kai kurie kalbėjo, kad to 
jau per daug, nes Cheronimo de Askoitijos vaidmuo buvo dau- 
giau politinio, o ne istorinio pobūdžio, ir jo vardas išliks tik kai 
kuriuose dokumentuose. Šeimos mauzoliejuje jo kūnas atgulė į 
nišą su vardo inicialais ir gimimo bei mirties datomis, čia jis 
susigretino su marmure besiilsinčiais kitais Askoitijomis. Kal- 
bėtojai liaupsino jo nuopelnus ir jo gyvenimą kėlė pavyzdžiu, 
tai buvo pabaiga giminės, kuriai, nepaisant šiuolaikinio pasau- 
lio pokyčių, šalis jautėsi skolinga. Sunki metalinė grandinė nu- 
leido mauzoliejaus vartus, už kurių netrukus ims vysti gėlės. 
Juodai apsitaisę ponai atsukę nugaras iš lėto tolo ir skirstėsi 
tarp kiparisų, apgailėdami šios kilmingos šeimos pabaigą. 

Tąnakt, vos grįžęs, pažadinau jas, po vieną įsiraususias savo 
skarmaluose, skubėjau pranešti, kad motinėlė Benita išsivežusi 
Ines. Kurgi ne, pareiškė savo nuomonę keletas jų, tai dėl šalčio, 
vargšelė senjora paprasčiausiai negalėjo čia apsiprasti, jai kau- 
lai stingo nuo šalčio, Namuose nerasi nė vieno šiltesnio kam- 
pelio, reikėjo kokiam nors koridoriaus gale susisukti iš skar- 
malų štai tokią gūžtą, kokias turime mes, jei tik Muditas būtų 
buvęs stipresnis, o ne toks pavargėlis kaip dabar, tikrai būtų 
pagelbėjęs vargšelei misijė Inesitai susiręsti tokią pat lūšnelę, 
kokiose slepiamės nuo šalčio mes, pratūnome jose kiaurą Žie- 
mą, ji tokia ilga, rodos, jau niekad nepasitrauks iš Namų, žino- 
ma, ponia pratusi prie patogumų su centriniu šildymu ir visu 
kitu, tokia dosni buvo misijė Inesita, taigi, tokia turtinga senjo- 
ra, kaipgį kitaip. 
— Ką pasiėmė su savimi? 

Nieko. Tik nėcessaire. Paliko viską: mūsų daiktelius, kurių 
trūkumą skaudžiai pajutome, ir dabar galėsime juos susigrą- 
žinti; vis didėjančio pulko šurmulys eina garsyn, senolės lenda 
iš savo skudurinių lūšnų ir visais koridoriais traukia koplyčios 
link, viena kita senolė nešasi į žvakides įstatytas žvakes, nori 
atgauti savo daiktus. Atveria duris ir uždega dar daugiau žva- 
kių: senolės puola prie dvokiančių purvinų daiktų, praloštų be- 
žaidžiant prakeiktas „Šunų lenktynes“, nesibara ir nesimuša dėl 

daiktų, atpažinusios savus išsidalija, ir tiek: štai gėlėto perkelio 
prijuostė - lygiai tokia pat, kokią turėjai tu, o štai šis daiktelis — 
mano, ir žiūrėk, ana tas, kitoje krūvoje - irgi tavo, minkštas ir 
nekintančias formas senolės tarsi pasižymėjusios, kad tai pri- 
klauso joms: nuplyšę batai, kojinės be porų, skepetos, žiūrėk, 
Rita, atradau tavo languotą skepetą, juk aną dieną girdėjau tave 
skundžiantis, kaip labai tau jos trūksta, užtiesalai, antklodės, 
vilnoniai sijonai, kiekvienas daiktas po neilgo, jokio ženklo ne- 
palikusio periodo grįžta pas šeimininkę: antai Auristelos škap- 
lierius, Rafaelito plaukų kuokštelis grįžta Klemensijai, šioji nie- 
kaip negalėjusi susitaikyti su praradimu, Liusi rožinis, ji sako, 
kad pats popiežius jį palaiminęs, tačiau ja niekas netiki, kieno 
tos kojinės iš švino spalvos vilnos, jei ties pirštų kauliukais yra 
skylių, tai mano, ir visi vargšelės Iris drabužiai, net jos kavos 
spalvos apsiaustas. 

Dabar Iris vilki juo kiaurą dieną. Kadangi trūksta kelių sa- 
gų, ji paprasčiausia susmeigia smeigtuku ties krūtine. Matosi 
bebro kailio apykaklės likučiai ir šiek tiek kailio ant rankovių, 
nes Brigidos dovanotas paltas Iris atrodo šiltas ir puošnus, ir 
kadangi mergiotė sustiro į ožio ragą, tai dabar jo net nenusivel- 
ka, pažvelkite, kokia baisi ją užpuolė sloga, vis nesiliauja va- 
liusi rankove nosies nuo šalčio suskirdusiomis rankomis. Jūs 
tik pasižiūrėkite. Tačiau jau niekas nekreipia dėmesio į Iris, net 
kitos pamestinukės, kurios, pasinaudojusios proga, jog Moti- 
nėlės nėra, leidžia laiką plepėdamos telefonu, Žaisdamos misi- 
jė Inesitos išmokytus žaidimus. 

Tik ašvienas stebiu Iris. Seku ją pasislėpęs už krūmokšnių ar 
pertvaros: jai patinka prisėsti koridoriuje, šalia išimtų vitražų, 
kuriuos antstoliai atrėmė į kolonas prie sienų. Čia ji valandų va- 
landas sėdi nuščiuvusi, užsisvajojusi, užlieta atsimušusių į stiklą 
saulės spindulių, nejudri materija, įgavusi gintaro spalvą, ir, sau- 
lei šiek tiek pasisukus, žydro dangaus kampas užlieja jos veidą, 
žvaigždė - ant jos lūpų, ant peties, išnyksta, Iris su nimfomis 

liūliuoja smaragdo žalsvumo vandens šviesoje, Iris pasislėpusi 

gaubiančios mantijos šešėlyje, Iris apnuoginta rožinio atšvaito, 
tik su švenčiausiosios tunika, ir aš ištisas valandas stebiu besi- 
keičiančią Iris, vakarėja, vėjas siūbuoja tikras šakas, kurios iš- 
sklaido šviesą, daiktai po vitražu pakrinka, Iris ištirpsta liūliuo- 
jančiuose, mirguliuojančiuose ežeruose, tačiau rankos atšvaitas 
išryškina jos veidą su dabar jau ryžtingu profiliu, dabar ant viršu- 
galvio ji visus plaukus riša gumele į uodegą, ir taip išryškėja jos 
kaulėti, tam tikro kilnumo paženklinti bruožai, jų užuomazgą aš 
netrunku pastebėti: juk čia tu, atpažįstu tave, pakrikštijo tave prieš 
išvežant ją į beprotnamį, Ines nuoga ir saulės nutvieksta tunika 
apsisiautusi Ines, skaisčioji Ines, dar nepažinusi Cheronimo, Ines 
nepažinusi Petos, Ines dar netapusi Ines, Ines, negirdėjusi apie 
šventąją ir raganą, Ines, nežinanti apie mane, tu tarsi sugėrei tu- 
nikos spalvą ir tebestovi švytinčių vitražų žaroje nesuvokdama 
kur esanti nei ką dabar daryti, nei kas tu esi, apsinuoginusi, ką tik 
nubudusi, rankas sudėjus lyg maldai, žvelgi į kiemelį, kur nusi- 
driekia šešėliai, jie tirštėja, todėl galiu slėptis juose, ir mano likę 
dvidešimt procentų sėlina tolyn jais prisidengę, visa, kas likę iš 
manęs, trokšta prisėlinti prie šviesos pluošto, kuris apnuogina 
tave po vitražais, norėčiau atsikratyti tų dvidešimties procentų ir 
pagaliau nurimti, tačiau negaliu, Ines, kadangi esi tu, kadangi 
įkalinau tave tarp šių neįveikiamų sienų, Ines, todėl, kad tu verti 
mane atitrūkti nuo savo aureolės ir kristi į geisti verčiančios eg- 
zistencijos pragarus, ir neleidi užsimiršti, kad vis dar alsuoju ir 
alsavau, tačiau niekuomet nealsavau laisvai, kad myliu ir visada 
mylėjau, tik niekuomet nepatenkinau nė vieno savo geismo, Ines, 
tu glostai savo katiną, besitrinantį tau į šviesos apnuogintą krūti- 
nę, šviesa susimokė su senovinio kiemelio tyla ir skubina mane, 
tu pasiruošusi, Ines, ir aš čionai, šešėlyje, pasiruošęs, tik per porą 
žingsnių nuo tavęs, lukteliu, kol tavo rankos paleidžia katiną dar 
prieš tamsai apvelkant tave, prisiartinu prie nuogos Ines ir su- 
šnabždu tau į ausį: 

— Ines. 
Nė kiek nesutrikusi paklausi: 
— Ką? 

Pasitenkinsiu ir be Petos kišimosi, ir be Cheronimo paskatų 
bei draudimų, nes jau nei Petos, nei Cheronimo nėra, jų užgai- 
dos išsisklaidė kaip dūmai, esu laisvas priešais laisvą moterį: 
pragaras. Neišnyk, Ines, nors šviesai išsisklaidžius tu vėl apsi- 
gerbei kažkokiais apdarais, laikau tave tvirtai prispaudęs prie 
savęs. Drebi. Tik ne nuo šalčio. Tavo akyse perskaitau, kad šal- 
tis čia niekuo dėtas, ir jauti tu ne visai tą patį ką aš, tai - baimė, 
nebijok manęs, Ines, leiski man vedžioti tavąją ranką vitražais 
tarsi po spalvotą palapinę, tavo ranka manojoje įsitempusi, vis 
dėlto man paklūsta, tavo akys kupinos baimės, plaukai išsidrai- 
kę ant stiklo padangės, tavo šlaunys ištrūksta man iš rankų, o 
lūpos kaip visuomet nuo pradžių pradžios atstumia manąsias, 
nes mano burna kelia pasidygėjimą, noriu atkeršyti jai, kad pa- 
niekina mano lūpas, jos tikrai doros, ir tavo pirštus priverčiu 
liesti mano lytį, paimi, suimi jį taip tvirtai, kaip tik galima su- 
imti mėsgalį, suleidi visus savo nagus ir vienu įsiūčio kupinu 
judesiu išrauni man jį su šaknimis: nervai, arterijos, venos, sėk- 
lidės, audiniai, mano kūnas išlaisvina kliokiantį ant tavęs krau- 
ją, žiūri į savo kruvinas rankas, pažvelk, kaip kojomis plūsta 
tavo kraujas, susitelkia baloje, kurioje išbalusi ir sutrikusi iste- 
riškai klyki, akys užmerktos, kraujo matyti nenori, jis merkia 
tave, inkšti, nieko negali suprasti, jei dabar prie tavęs priartė- 
čiau, manęs neatstumtum, kadangi pasisėmei jėgų iš mano pa- 
vojų keliančio įnagio, tarp kojų man palikai tik nepagydomą 
žaizdą, aš nerėkiu, šešėliai užgožė mane, tu rėki, šauki, kvieti, 
sustingusi tame kraujo klane, šaukiesi pagalbos, šviesos nepra- 
leidžiantis stiklas meta ant tavęs šešėlį, jau atkurna senolės, 
kas čia vyksta, kas gi nutiko tai mergiotei, ko ji taip klykia, 
nieko neatpažįsta ir susmunka kraujo klane. Tik sušnabžda: 

— Tai melas. 

— Kas melas? 

— Kad laukiausi vaiko... 

Apie kokį vaiką ji čia kalba? Muditas - tas vaikas, kurio 
ilgai laukėme, bet jis gimė taip seniai, kad jau niekas Namuose 
nepamena, kada jisai gimė, galybė senolių jį augino, paklusnus 
vaikas, nedaro nieko, tik tai, ką mes jam leidžiame daryti, tas 
vaikas yra šventas ir visuomet liks vaikas, ypač naktimis, kai dar 
būdavo motinėlė Benita, bet jos jau nebėra, ir visos mes persikė- 
lėm į koplyčią, vaikas visiems laikams liks vaikas, todėl mes jau 
susiruošėme savo krepšius ir ryšulius, visos būriu gyvename kop- 
lyčioje lyg po žemės drebėjimo arba karo, laukiame akimirkos, 
kai vaikas baltomis karietomis ir baltomis gūniomis užtiestais 
arkliais visas Namų senoles pasiims su savimi į dangų ir pasi- 
kvies kitus tokius pat šventus vaikus kaip ir jis, kad atgabentų 
girliandų ir pūstų trimitus, ir skambintų lyromis. Iris purto galvą. 
Ne, ne, ne... tu neigi mano šventumą, tave stingdo baimė, kad 
pasiekei savo ir įgavai galios, kurios taip norėjai. 

— ...Išpampau ir dar vos prieš keletą dieną baisiai skaudėjo 
štai čia... senjora Rita, ar netiesa, kad anksčiau man kas mėnesį 
pasirodydavo kraujas... sakau tik tam, kad nelaikytų manęs kvai- 
šele, kitos ožkos mokėjo skaityti... aš padariau bent tiek... 

Kam dabar tu rūpi, Iris, klausinėja senolės, ir kam turi rūpė- 
ti, kad tai pirmosios tavo menstruacijos, jei vaikelį mes jau tu- 
rime ir esame pasiruošusios kelionei? Iris lyg nesava pasakoja, 
kaip išeidavusi naktimis, o juk nė karto naktį nebuvo išėjusi, 
kalba apie Milžiną, tarsi milžinai egzistuotų, kūkčiodama įsi- 
kniaubia Ritai į sijoną, kad tik jos nežudytų, mus visas tas ištin- 
ka, gal išgersi šiek tiek „Evos“ druskos ir aspirino... gana jau, 
mergyt, neliek ašarų, kokias čia paikystes šneki, kam tu neatsi- 
davei, o tik leidaisi glostoma, ji ir tas Milžinas, kuris niekaip 
nuo liežuvio nenueina, juk Iris kliedi, darydavo nanai, tačiau 
niekada tuto, blogai yra daryti tuto, o nanai daryti - ne, ir iš 
baimės ėmusi pūstis ir slėptis po kavos spalvos apsiaustu... ko- 

kius melagystės tinklus bandai užmesti ant vaiko, užčiaupk geriau 
srėbtuvę, šneki, kad jis kasnakt išgrūsdavęs tave lauk, kad sangu- 
liautum su Milžinu, o parsiradusi pasakotum jam, ką veikę, kur jis 
tave lietęs ir kur tujį lietusi, jis tikras paršas ir pašlemėkas, mėgino 
daryti su manimi tuto, aš labai išsigandau, tuomet... 

— Ar reikia klausytis tavo blevyzgų ? 

— Juk jisai kurčias. 

— Ne, jis nekurčias. 

— Melagė. 

— Arjau visai gėdos neturi, Iris? 

— Ji viską tik įsivaizduoja. 

— Ne... jis tikrai privertė mane jį liesti... 

— Nepraustaburnė! 

— Negali būti, kad dar visai jaunutė mergiotė... 

— "Tai tiesa... ir vis klausinėdavęs manęs: kas dar... kas dar. 

— Jis nebylys. 

— Nieko negali klausti. 

— Jis nėra nebylys: jis tikrų tikriausias melagis. 

— Nedrįsk piktžodžiauti prieš kūdikį! 

— Prilupsime tave lazdomis, jei nesiliausi taip kalbėjusi... 

— Štai, turiu metalinį strypą. 

— Aš pasiimsiu batą. 

— Bet aš kalbu tiesą! 

— Kaip, jeigu jis šventas? 

— Ji turbūt nori atimti iš mūsų vaiką. 

- Ir išsigabenti. 

— Tu, Iris, su tuo vaiku neturi nieko bendra. 

— Vaikelis priklauso mums. 

— Mes paslėpsime jį. 

— Tikrai, geriausia bus, jeigu jį paslėpsime. 

— Vaikas gimė šiuose Namuose prieš daugel metų. 

— Niekas jau neatmena, kas buvo jo motina. 

— Nė tėvojis neturėjęs. 

— Ne, nes visi vyrai - kiaulės. 

— Ir negali pasakyti, kas buvo jo motina. 

— Suprantama, juk jis - nebylys. 

Iris pasikelia: jos rankos, kavos spalvos apsiaustas, net ko- 
jos viskas aptaškyta krauju. Pro bespalvio stiklo stogelį su- 
spindi tikros žvaigždės. Iris kupina įsiūčio. 

— Jis nėra nebylys. 

Dora trinkteli jai per nugarą. 

— Ir visai jis ne kūdikėlis. 

Liusi šmaukšteli metaliniu strypu jai per kojas. 

— Ir joks šventasis. 

Rita suima ir pešteli jos plaukus. 

— Kekšė! 

— Taip, kekšė! 

— Kliedėdama tu išpažinai visas savo nuodėmes... 

— Nieko mums nesakiusi bastydavaisi naktinėmis gatvėmis. 

— „ir neatgailauji... 

— Maža kekše! 

— Reikia ją nubausti. 

— Tikrai, parodykime jai. 

— Taip, už paleistuvystes. 

Atitempia tave į koplyčią. Rosa Peres ir Klemensija jau už- 
gydė mano žaizdą, kurią padarei tarpukojy. Tuščią vietą pri- 
dengė marle ir sutvarstė, suvystė mane taip stipriai ir storai, 
kad net gurgždėjau, tai dėl to, kad vaikas naktį neperšlaptų, ir 
nesudrėktų jo patalėliai, šiuo metų laiku be galo sunku džio- 
vinti patalus, ir nėra bjauresnio dalyko, negu kūdikio šlapimu 
dvokiantys patalai. Pamačiau tave įeinančią, tu artėjai prie ma- 
no lopšio, paskui stabtelėjai lyg kažką mąstydama, tarsi tu ir 
mąstyti sugebi, prisidengęs rankytėmis išsigandusį veidą 
verkšlendamas sakau: 

— Tu bloga! 

— Dabar matai? 

— Net kūdikėlis Žino, kas tu tokia. 

— Bloga. 

Tai pirmas kūdikio ištartas žodis. Jis pats pradeda kalbėti, 
nereikia jo nieko mokyti. Viskuo kalta toji kvaiša pasileidėlė 
Iris Mateluna, kokia turi būti kekšė, kad net šventas kūdikis, 
kuris nė kojos už Namų vartų nėra iškėlęs, jis - įsikūnijusi ne- 
kaltybė, ir tas suprato, kad ji - mėšlina kekšė, ji neverta gyventi 
šioje dievobaimingoje vietoje, apsupta vargdieniško ir senatvi- 
nio pamaldumo. 

— Išveskite ją! 

Jos apstulbusios žiūri į mane: kūdikėlio stebuklai prasideda, 
jis reiškia savo valią, įsakinėja mums žinodamas, jog paklusi- 
me jam, jis nori, kad tą šiukšlę išmestume lauk iš Namų, ku- 
riuose gyvena jis. Mums duoda suprasti, kaip gali būti, jog ne- 
įvyks joks stebuklas ir į dangų paimtos nebūsime, jei neapvaly- 
sime aplinkos. Reikia iškrapštyti tą kekšę lauk. Nagi... aprenki- 
me ją kaip kekšę. Paleidžia tau plaukus, jie nuvilnija lig pat 
juosmens. Nuvilkusios apsiaustą apvelka nertinį su didele iš- 
kirpte, o tu, Marija, pagarsėjusi pokštininke, paskolink savo ža- 
11ąjį sijoną, jai bus trumputis ir prigludęs, tuomet gerai išryškės 
jos užpakalis, ne tiktai krūtys, suodžiais paryškina jai antakius, 
patrupinusios šiek tiek anglies patamsina vokus, didelės ryš- 
kiai dažytos lūpos, kad iš tolo matytumeisi, nagi, pažiūrėsime, 
kaip tau seksis darbelis, Iris, ne, apsiausto nereikia, tai kas, kad 
tau šalta; apsivilkusi paltą, negalėsi demonstruoti savo kūno, o 
vyrams patinka, kai jie mato tokių kaip tu kekšių kūną. Rita ir 
Dora susisiaučia į savo skepetas ir, paklusdamos kūdikėliui, 
ištempia tave gatvėn: štai taip, iš šonų saugoma dviejų apsi- 
skarmaliavusių būtybių, Ines palieka Namus, įsikūnijusi dirbti- 
nėje išdažytoje lėlėje, visai kaip Milžinas. Eime pagaliau, ne- 
smaksok čia sustojusi kaip kvaiša, reikia dirbti ir surasti savo 
vietą gyvenime, senolės kumšteli ją ragindamos, ji paklūsta ma- 
no neatšaukiamam sprendimui visam laikui palikti Namus, vi- 


JOSĖ DONOSO Iš TAMSUS NAKTIES PAUKŠTIS 457 


sos patraukia ištuštėjusiomis gatviūkštėmis, praeina galybę aikš- 
tyčių, nėra nė vieno jas supančio medžio, tiktai galybė langų 
uždaromis langinėmis žvelgia į jų vidurį, tursena gatveliukė- 
mis be Žibintų, kad tik niekas jų neatpažintų, tarsi kas nors gali 
atpažinti porą senolių, visai tokių pat, kaip tūkstančiai vargdie- 
nių gatvėmis vaikštinėjančių senolių, galiausiai pasiekia tyr- 
laukius ir įžengia į gatvelę, kur šykščioje lempos šviesoje apsi- 
meta, jog tyrinėja kino teatro repertuarą. Žmonės įeina ir išeina 
iš kino salės, žmonės, nė nežvilgtelėję į jas, skuba gatve, Iris 
taip apdujusi, jog net nesuvokia, kad galų gale ji pakliuvo į 
kiną, artistai, šokiai, akis užmerkusios senjoritos, kai jas kas 
bučiuoja, nieko, esi tik luobas, eini tuštuma, seki paskui senes, 
einančias atokiau nuo tavęs, kad žmonės manytų, jog esi viena. 
Kažkoks senjoras tamsia eilute praeidamas sušvilpia tau, seno- 
lės susizgribusios stveria tave ir nugrūda prie įėjimo į menkai 
apšviestą kvartalą, matai, tas ponas seka paskui mus. Visos trys 
pasislepia už vartų. Ponas praeidamas dar sykį švilpteli, lieka 
stovėti kitoje gatvės pusėje ir grįždamas prapėdina visai arti, 
tuomet senolės tau sako, nagi, Iris, jadinkis, tuomet Iris imasi 
darbo, taigi tampa visiškai aišku, kad ji ir liks kekše, koks liki- 
mas gali laukti išsidažiusios lėlės kartonine galva ir tuščia sme- 
genine, na, jeigu jos nesudraskys į skutelius išbadėję vyrai, kaip 
ana tas, kuris dabar ją vedasi, pasiūlo jai cigaretę ir dingsta iš 
akių, lik sveika, Iris, nerūkyk, Iris, tu dar visai vaikas, tikrai, 
štai kurjos likimas, labai gali būti, jog tau bus gerai, sako, kek- 
šių gyvenimas patrauklus tuo, jog nereikia anksti keltis ir visa 
kita, o aš, trylikos metų kvaišelė, kai pasimirė mano tėvulis, 
nuėjau tarnauti į vienų turtuolių namus, reikėjo keltis vos išau- 
šus, mėnesinės tai ožkai prasidėjo gana vėlai, mergiotė - gry- 
nas velniūkštis, tik pažiūrėk, kaip mus apmovė savo storumu, 0 
mes ir patikėjome, kad čia nekaltas prasidėjimas... taigi, Rita, 
neverk, pamatysi, jai viskas gerai klosis, to pono veidas atrodė 
geraširdis ir nusivežė ją taksi, taigi negali jis būti blogas, gali 

būti, kad suras jai kokį kitą užsiėmimą, juk tikriausiai nėra la- 
bai smagu tratintis su nepažįstamais vyrais, nors jie tau ir mo- 
ka, kadangi Iris storulė, jai puikiai seksis, nes storules vyrai 
ypač mėgsta, taip, kalbasi jie tarpusavy, mums patinka tokios 
moterys, kurioms yra už ko paimti... ką norima tuo pasakyti, 
mes, senolės, nė tų vyrų kalbos gerai nesuprantame, kartais at- 
rodo, tarsi jie kalbėtų kinų kalba, o kai eini vis senyn ir senyn, 
vis menkiau supranti vyrų šnekas. Užtat ir nereikia kūdikėlio 
mokyti nė žodžio, reikia, kad užmirštų ir tuos, kuriuos jau žino, 
o mes žinome, kad kelis Žino, nes juos ištarė, pradėjęs nuo vie- 
no ar kito žodžio gali imti ir prašnekti apie negerus dalykus, 
kurių mes nesuprantame. 


**x* 


Gyvename koplyčioje. Tarsi pabėgėlės kokioje katastrofos nu- 
siaubtoje teritorijoje, tarp ryšulių krūvų miega senolės, pasitie- 
susios palaikius čiužinius ir pagalves, prisiglaudusios viena prie 
kitos, kad apsigintų nuo šalčio, kiekviena turi po krepšį su rei- 
kalingiausiais, širdžiai brangiais daiktais, kuriuos svajoja pasi- 
imti į dangų, kūrena palaikę skardinę krosnelę, būrys senolių 
tikina, kad Iris palikus Namus, jų kelionei jau nieks nesutruk- 
dys, kažkuri krenkščia, kitas būrelis ruošia kubilą, kuriame mane 
maudys: parafino bidone užkuriama ugnis vandeniui šildyti, jos 
plėšia sudūlėjusias pamato lentas ir meta į ugnį, ir grindų kloji- 
nį, ir durų staktas, ir atsipalaidavusius turėklus prie altoriaus, ir 
paauksuotą kėdutę, ir toliau samprotauja, kad visko tikrai nie- 
kada nenugriaus, nors jos pačios jau pamažu ėmėsi ardyti, po 
truputį naikina visus pėdsakus, jog čia būta koplyčios, kur su- 
kurtas mano kultas su primityviomis priežiūros, prausimo, mi- 
tybos, puošimo Bojaus drabužėliais apeigomis, aš naudojuosi 
visu jo kraiteliu, todėl, kad joms atidaviau visus raktus, jos at- 

vėrė Ines celes ir visą jos pasaulį, ir daug ką atnešė man, mane 
puošia ir lepina, kaip visuomet troškau būti lepinamas. Šiuo 
metų laiku dienos tokios trumpos. Jos beveik neišeina į dienos 
šviesą. Ir pamestinukėms uždraudė palikti koplyčią, kad kar- 
tais blogi vyrai nenusivestų jų, kaip nusivedė neklusnią ir me- 
lagę Iris Mateluną. Pamestinukės irgi mane lepina, jų aš ne- 
skiriu, jos supanašėjo su senolėmis: jų rankos tapo šiurkščios, 
jų sąmonė - aptemusi, žingsniai - lėti ir paslaptingi, kad tik 
niekas mūsų nepastebėtų ir neišgirstų, dar ateis blogi vyrai, 
kaip baisu. Bemaž visą laiką užkritusi naktis. Aš pamažu ta- 
pau kūdikiu. 

Naktimis senolės išeina iš Namų. Kažin, kaip laikosi moti- 
nėlė Benita? Jums, motinėle Anselma, nieko neteko apie ją gir- 
dėti? Ak, jūs visai ne motinėlė Anselma, jūs tik Karmela, ei, 
Karmela, ar suradai pagaliau arkangelo pirštelį, ak, juk visai ne 
tu ieškodavai to pirštelio, tai buvo Amalija, kažin kas nutiko 
Amalijai, ji išvyko viena pirmųjų, prisimenate, kaip ji laikosi ir 
kurją, vargšelę, laiko uždarytą, tai visai ne Karmela, tai Eliana, 
tiesiog šioji apsigobusi kandžių sukapota Karmelos skepeta, tai 
neatpažinau... ką tu čia paistai, kodėl motinėlė Benita neskam- 
bina, nes tu pasidarei kvailesnė negu kvaiša Iris, gaila, kad ne- 
turi moteriškų formų kūno, mes tau iškrėstume... Ar ne tiesa, 
Rita, juk mes galime... Negi nė viena iš pamestinukių neturi 
krūtų ar apvalaus užpakalio? Ne, nė viena, tuomet negalėsime 
išleisti jų gatvėn kaip Iris, kad uždirbtų porą pesetų, atneštų 
pinigo ar ką nupirktų skilviui pripildyti. Tačiau vis dėlto keista, 
kad motinėlė Benita taip nė karto ir nepaskambino, neįkyrėkite 
man su tuo savo ne,.ir dar keisčiau, jog išvyko net neatsisveiki- 
nusi su mumis, juk vis kartodavusi, kaip ji mus mylinti... kvai- 
lystė. O tėvas Asokaras, anksčiau skambinęs dėl menkiausio 
dalyko, ir tas tyli. Ir nesvarbu! Niekas nesvarbu, nes jau greitai 
vaikelis mus vesis su savimi, ir atėję jie ras tik tuščius Namus... 
taip jiems ir reikia, juk jie visiškai mus apleido, jau nebeturime 

maisto, nesvarbu, kad mes, senės, menkai tevalgome, tačiau ką 
norsvis tiek valgyti reikia... užtat aš ir pasiūliau Frosi perrengti 
moterimi, teeina gatvėn parsiduoti, bet ne, vyrai iškart sumes, 
kad čia tik vienuolikametė mergiotė, ir mes nieko nepešime... 
kad nors būtų ko atsigerti - arbatos, matės ar kavos, ar kokios 
makaronų sriubytės, bet ko, taip norisi, kur matyta mus šitaip 
apleisti, na, bet nesvarbu, jie brangiai už viską sumokės, pa- 
teiksime jiems siurprizą - atėję pamatys, kad Namuose jau tuš- 
čia. Vieną naktį Auristela išėjo elgetauti ir sugrįžo nešina žole- 
lėmis ir cukrumi. Paskui išėjo kitos, pačios drąsiausios, Rita ir 
Dora, susikibusios rankomis, Sunilda Toro, turinti smarkiai 
sniaukrojantį balsą, paskui jas iškiūtino ir kitos. Nuo Namų jos 
labai nenutolsta, nes greitai nuvargsta ir baiminasi pasiklysti. 
Tarsi koks dvokus svaigulys sutemus užplūdo kvartalą prašinė- 
tojų balsai, lėtai sekantys paskui ir ramybės neduodantys žings- 
niai, dvisus padėkos kvapas, ištiesta ranka, trokštama moneta 
tuojau slepiama nubrizgusios prikyštės kišenėje, minutę nušvin- 
tančios ir vėl užgęstančios akys. Viena senė neatstoja nuo kaž- 
kokio jaunuolio, kaulija įkyriai rypuojančiu balsu, kad šis bent 
kuo ją sušelptų, jaunuolis paspartina žingsnį, tačiau senė pasi- 
veja jį, O, neišdrįsęs paprasčiausiai pasprukti, jis paskubomis 
duoda jai išmaldą, kad tik šioji greičiau dingtų, paliktų jį ramy- 
bėje, ir duoda jai daug daugiau, nei derėtų. Vieną pavakarę 
būrelis senolių pargrįžo su krepšiais, pilnais daržovių ir maisto 
produktų: papasakojo, kaip jos sekusios paskui kažkokią sen- 
jorą, kuri kaip tik pilnais krepšiais grįžo iš parduotuvės, ir alka- 
nų verkšlenančių senolių būrio apsuptis buvusi tokia stipri, o 
gatvė tokia atoki, kad senjora staiga be galo išsigandusi kosėji- 
mų, verksmų ir atkaklumo, metusi savo krepšius ir sprukusi 
kuo greičiau šalin, kuo mes čia dėtos, samprotavo jos, sakoma, 
kad vargas vartus kilnoja. Būreliais ėmė vaikštinėti į užeigą, 
vienos ten leisdavo laiką pokštaudamos ir plepėdamos su šei- 
mininke ir kitomis parapijietėmis, 0 tuo metu kitos nukniauk- 

davo įvairiausių daiktų, kartais ir visai nereikalingų, tačiau vi- 
suomet stengdavosi nugvelbti sausainių, arbatos ir cukraus, kad 
nors šiek tiek pasotintų keturiasdešimt išalkusių senolių, kiek 
jau mums čia reikia, tik duonos gabalėlio, nors ir sužiedėjusio, 
nesvarbu, padėsime jį ant žarijų, likusių nuo anglių, juk kaiti- 
nome vandenį vaikeliui prausti. Vaiką paguldo šalia krosnelės, 
kad tik jam nebūtų šalta, kartais aš stačiai spirgu, tačiau nega- 
liu rėkti, nes neturiu balso, tikrai tos raganos nori perverti ma- 
ne strypu ir švelnią mano mėsą iškepti ant žarijų ir suėsti, vis 
dėlto ne, paguldo mane į lovą, saugok vaikelį kaip savo akies 
vyzdį, Auristela, tik pažvelk į jį, Terese, jau tos jo akelės, iš jų 
nujaučiu, kad nori pasakyti mums, jog dar truputėlį pakentėtu- 
me, ir jis padarys stebuklą, tik reikia turėti kantrybės, netrukus 
atvyks karietos, jau užsakytos jums, palūkėkit, moteriškės, dar 
luktelėkite, tik kaip mums palūkėti, jei imsime dvėsti badu. Ma- 
no rengimo, prausimo, avimo, vystymo apeigos priešais įsivaiZ- 
duojamą altorių, priešais sumišusių, užmirštų dievybių griuvė- 
sius, kurių gipsas minkštėja nuo drėgmės, žiūrėk, čia nukritusi 
ranka, tenai - drakono uodega pažyra ant grindų į smulkius 
gabalėlius, senolės mindžioja tuos gabalėlius, nes reikia pasi- 
tikti grįžtančiąsias iš gatvės, nagi, ką gero parsinešėte šiandien, 
mergiotės. Šios ima pasakoti, kaip užėjusios į vieną mėsinę, 
kur šeimininkui bekapojant mėsgalius žemažiūriui klientui... 
senolėms pasisekę nušvilpti, ei, tik pažiūrėkit, visą veršiuko 
šonkaulių gabalą, šventė, tai bus šventė, prisiplėšia dar daugiau 
lentų nuo grindų, išverčia duris, įkuria ugnį ir laukia, kol kros- 
nis pakankamai įkais, tuomet sudeda kepti šonkaulius, ir die- 
viškas kvapas užgauna mano uoslę: tąnakt, kai suklaupusios 
prie spragsinčių žarijų draskė mėsą nuo veršiuko šonkaulių, ma- 
ne įkišo į maišą, palikusios išorėje vien galvą kaip kokiam už- 
sispyrusiam kalakutui, kuo tvirčiausiai užsiuvo tą maišą, kad 
tik vaikelis nejudėtų, siūk dar vieną eilutę, va, štai toji adata 
maišams siūti, O gal geriau jį dar į vieną maišą įkišti, tu, Sunil- 

da, kad jau nebevalgai, 0 ir sveikatos turi, įkišk jį į dar vieną 
maišą ir tvirtai užsiūk, aš irgi norėčiau siūti, Žinau tokį dygsnį, 
kad niekas neišardys. Paguldo mane į lopšį. Jos švenčia sėk- 
mingą šonkaulių nugvelbimą, girdžiu, kaip dantų strampai grem- 
ryškėja jų veidai, aš springstu košele, kuria esu maitinamas, 
ištisas savaites nieko daugiau negaunu, ji man jau kelia šleikš- 
tulį, nebenoriu daugiau, o senolės rypuoja, kad vaikeliui dingo 
apetitas, kažin kas jam, vargšeliui, nutikę, gal vis dėlto neperšalo, 
tikriausiai teks įkišti į dar vieną maišą ir stipriai užsiūti, ei, Kar- 
mela, tu turi daugiau maišų. Karmela imasi siūti. Šiurkštus ir 
dvokiantis džiutas nutrina man kaklą iki kraujo, norėčiau pa- 
prašyti jų, kad šiek tiek atlaisvintų skylę, kur iškišta mano gal- 
va, tačiau kaip, juk aš nemoku kalbėti, gimiau nebylys, kaip 
kalba šiuose Namuose, o dabar jau neturiu nė rankų, kad galė- 
čiau bendrauti su jomis ženklais. Net mano akys jau praradusios 
galią maldauti pasigailėjimo, maitindamos mane košele, į akis 
jos nė nepažvelgia, ar kai skuduru valo man veidą, ar siuva 
papildomus dygsnius apsukui maišą, kol galiausiai pasiekia 
smakrą, nežiūri į mane, nes aš joms nerūpiu, manęs tiesiog nė- 
ra, esu tik pasyvi materija, iš kurios senolės audžia savo svajas, 
kūdikėlis Bojus, stebuklas, žindymo laikas, kaip gali būti, kad 
tu dar nepasiruošusi, Marija, minutėlę, nesugaišiu, vaikelis už- 
siverks iš alkio, tačiau aš nei verkiu, nei kalbu, nei sakau „noliu 
miegelio“ ar „sisių“. 

Kadangi dabar kasnakt visos išeina, koplyčioje aš lieku vie- 
nas. Galbūt kurioje nors pakampėje pasilieka kokia paliegusi 
ar ligota, smarvėje tūnanti, kosinti ir krenkščianti būtybė, tik- 
riausiai kuri nors agonijos apimta senolė, jų ašjau neskiriu, 0 ir 
visos kitos ligonės paprasčiausiai pamiršo, nes yra apimtos en- 
tuziazmo dėl savo naujos veiklos. Dabar su grobiu jos visada 
vėlai grįžta. Kalbama, kad šiame kvartale padažnėjo užpuoli- 
mų. Senos nusikaltėlės užklumpa praeivius tamsiuose skers- 

"gatviuose, įkyriai krenkščia prieš juos ir verkšlena, ir nė už ką 
neatstoja, seka paskui ir kaulija, kol žmogų užspeičia į kokį 
nuošalesnį kampą, tuomet iš tamsos išnyra dar šešios ar septy- 
nios senės, užpuola auką su virvelėmis ir pagaliais, kol atima 
viską: pinigus, ryšulius, drabužius. Kalbama, kad kvartale ran- 
dasi sumuštų nuogų žmonių. Priešaušriais dabar pavojinga 
vaikštinėti. Tai, kas patamsyje atrodo tarsi medžio kamienas, iš 
tikrųjų gali būti kretanti elgeta be dantų, su savo litanija ji nu- 
vilios jus vieną iki pat tyrlaukio, o ten užpuls kraujo ištroškę 
galvažudžiai... geriau nevaikščioti naktimis po šį kvartalą, ku- 
ris jau nebe toks saugus kaip senais gerais laikais, jame siautėja 
senės... bet tai panašu į absurdą... negali būti... niekas tuo neti- 
ki... tikra tiesa... kaip mes galime patikėti, kad nežinia iš kur 
atsiradusių elgetaujančių senių būrelis siaubia tokį ramų rajo- 
ną, kalbama, kad jau atsiranda žmonių, norinčių kraustytis į 
kitus rajonus, girdėjau šnekant, kad buvo užėjusios pas tą ožį, 
kuris verčiasi žurnalų pirkimu ir pardavimu, paprašė išmaldos, 
o kadangi šis buvęs vienas, tai visos šešios išsigabenusios jo 
seifą, geriau jau pasiieškoti kampelio kitoje prieglaudoje, to- 
liau nuo čia, naktimis čia darosi pavojinga, negali laisvai vaikš- 
tinėti, nes nei iš šio, nei iš to kokia būtybė išnyra naktyje ir ką 
nors užpuola, kad iškraustytų kišenes, nors jose tik niekniekiai, 
lėtai seka Žmogų, ir staiga tai, kas atrodė tik šešėlis, sujuda, 
pakeičia formą ir puola, štai kas vyksta, gali būti, kad senės, 
apie kurias šitiek kalbama mūsų kvartale, ne kas kita, kaip bai- 
mių šešėliai, tačiau senių tikrai daug... pagaliau nežinia ar jų 
tiek daug, tik, atrodo, kad senių šįkart buvo daugiau nei anks- 
čiau... išeina galvą apsimuturiavusi skepeta, vos vilkdama šliu- 
rėmis apautas kojas, iš vienatvės ramstydama sienas, tačiau būk 
tikras, pamatęs vieną, susikūprinusią ir apsnūdusią, žinok, kad 
už kampo jau lūkuriuoja ginkluotas būrys, taigi visa tai perpra- 
tęs žmogus pasuka į kitą, žibinto apšviestą kelio pusę, bet, savo 
nelaimei, pastebi dar vieną būrelį, besislepiantį už toliau esan- 

čio namo sienos, tenka eiti tik kelio viduriu, tačiau ir čia mato 
artėjančius neaiškius šešėlius, jei bandysi grįžti, - už tavęs vien 
belangė siena, todėl, kad visus langus esu užmūrijęs ir teptuku 
išvedžiojęs metų paliekamus pėdsakus, kad niekas neįtartų juos 
čia kadaise buvus, tik veidai, skarmalai, kartais užpuldinėja, 
kartais ne, čia sėkmės dalykas, juk negali baimintis senolių, 
išsibėgiojančių tarsi žiurkės, paskui vėlei susirenkančių koply- 
čioje pasidalinti grobio, užkrimsti šio bei to, šitą storosios sen- 
joros paltą padovanosiu Mersedes Baroso, o šį laikrodį su auk- 
sine apyranke - Brigidai, tai apsidžiaugs varguolėlė. 

— Mačiau Iris. 

— Kur? 

— Čia, netoliese. 

— Kaipji tau pasirodė? 

- Ėjo užsivožusi skrybėlę. 

— Kad skrybėlės dabar nemadingos. 

— Tačiau toji, kurią mačiau aš, ėjo su skrybėle ir žvelgė į 
mane. 

— Mano laikais skrybėlės buvo... 

— Kažin ar Iris nešaus į galvą atsibastyti čionai. 

— Žinai, ir man pasirodė, kad ji to norėtų. 

— Kurių galų? 

— Nežinia, dabar, kai ji praturtėjo... 

— Pasisavinti vaiką? 

— Atimti iš mūsų vaiką? 

— Dar prieš įvykstant stebuklui? 

— Ji negali... 

— Reikia akylai saugoti vaikelį. 

— Reikia jį paslėpti. 

— Tik taip, kad jis nepastebėtų, jog slepiame, nes gali išsigąsti. 

Kiekviena apsimeta, kad stengiasi atlikti savo kasdienius dar- 
bus arba iš tikrųjų juos atlieka: Marija Benites verda kažkokius 
virtinius, ei, kas minėjo anądien nugvelbęs iš krautuvės valgo- 

mųjų dažų, duokite man, šiek tiek įbersiu į puodą, nes nedažyti 
jie atrodo labai nuobodūs virtiniai ir nepanašūs į kalakutės 
sultinyje virtus virtinius, mačete pakapoja malkų iš grindų ir 
mesteli ant žaižaruojančios ugnies, siuva žvakės šviesoje, kui- 
čiasi savo dvokiančiuose maišuose. Keturios iš jų prisiartina 
prie manęs nešinos dideliu maišu: paima ant rankų, šnekinda- 
mos: mano gražuolėli, arururupėda, nesibaimink, mano vaike- 
li, mes jį saugosime, kad tai blogai ir išsidažiusiai moteriai ne- 
kiltų noras atsibelsti čionai ir kiauliškai su jumis, šventuoju, 
elgtis. Ir įgrūda mane į maišą. Visos keturios suklaupia aplink 
mane ir maišą užsiuva. Nieko nematau. Esu aklas. Dar keturios 
prieina su kitu maišu, užmauna ant manęs ir užsiuva karštai 
melsdamosi, jau vos galiu girdėti, kada būsianti jūsų valia, te 
įvyksta stebuklas, tik kiek vėliau, vėliau, todėl, kad pakampėje 
merdėja Ernestina Lopes, ji sunkiai serga, aimanuoja, dar ne- 
nori mirti, mane siuva, riša, ant galvos mauna dar daugiau mai- 
šų, prieina dar kitos, ir jaučiu, kaip vis labiau viskas tamsėja, o 
mane apgaubia dar vienas tylos sluoksnis, slopinantis balsus, 
kuriuos jau vos beatskiriu, kurčias, nebylus, aklas ir belytis ry- 
šulys, viskas užsiūta ir surišta virvėmis bei raišteliais, maišai 
ant maišų, jau vos gaudau orą džiuto žabangose, čia, viduje, 
taip šilta, net nereikia judėti, nieko nereikia, šiame ryšelyje su- 
tilpau visas, esu saugus, nuo nieko ir niekam nepriklausau, gir- 
džiu, kaip jos nuolankiai manęs prašo, maldauja, žinodamos, 
kad dabar aš tapau galingas, ir stebuklas netrukus įvyks. 


30 


— Jau metas, dukros mano... 

Stovėdamas ant pakylos Ritos menėje, tėvas Asokaras ap- 
žvelgė būrelį savo dukterų: trisdešimt septynios senolės, tris- 
dešimt septynių perbalusių, sulysusių, išsekusių, paliegusių ir 
nevalyvų gyvenimų nuosėdos, trisdešimt septynios, kaip savo 
sąraše nurodžiusi motinėlė Benita, tą sąrašą surasite dėžutėje 
ant jos rašomojo stalo, jau buvo ir pats suskaičiavęs, iš tiesų 
trisdešimt septynios senolės ir visos daugiau ar mažiau ligotos. 
Neilgai joms teks naujuose Namuose gyventi. 

— ..jau metas keliauti... 

Jos pačios tą puikiai žinojo. Visą rytmetį keturi jauni kuni- 
gėliai juodomis sutanomis - stačiai neįtikėtina Namuose maty- 
ti juodą spalvą, nes Namuose viskas virsta švino spalva - ap- 
žiūrėjo visus kiemelius, koridorius, skarmalų gūžtas ir celes, 
apsupo senoles, tarsi keturi geranoriškai nusiteikę juodi šunys 
savo grobį, ir nusivedę išėjimo link padėjo tempti jų nešulius, 
ryšelius, krepšius, lagaminus, dėžutes ir paketėlius, apraišiotus 
raišteliais ir virvėmis. Tėvas Asokaras, atsisėdęs prie Ritos sta- 
lo su telefonu, po vieną jas braukė iš sąrašo. Kai kurios dirste- 
lėjo gatvėn: tenai jau laukė jos - baltos, didžiulės, spindesiu 
atmušančios rytmetinės saulės spindulius, sustatytos tiesiog prie- 
šais Namus. Žinoma, ne karietos, karietomis dabar jau niekas 
nevažinėja, čia buvo mašinos: naujutėlaičiai, šiuolaikiški mik- 

„roautobusai su žalsvos spalvos langų stiklais, greičiausiai ap- 
šildomi, o tai yra puiku, nes kai kilsime, ligi pasieksime dangų, 
reikės pasišildyti. 

— Aukštutiniame kvartale, supamas sodo, jūsų laukia baltas 
namas, specialiai jums įrengtas. Miegamieji, koplyčia, vonios 
kambariai, puikiai įrengtos virtuvės, valgomasis, pačios įsiti- 
kinsite, ir jei mes kiek užtrukome ir neatėjome jūsų lankyti, tai 
tik todėl, kad norėjome užbaigti viską ligi galo, kad netrūktų nė 
menkiausio dalyko. Tie mikroautobusai, kuriuos matote ties Na- 
mų vartais, irgi skirti jums, kad gražiu oru vyktumėte į kelio- 
nes, o motinėlė Benita ieško galimybių jus visas vasarą nuvežti 
į paplūdimį... 

— Kaip laikosi motinėlė Benita? 

Tėvas pakraipė galvą šiek tiek apgailestaudamas: 

— Iš pradžių jai tikrai buvo nekas: nervinis išsekimas, nustatė 
daktarai, tačiau, savaitėlę gerai pailsėjusi, lyg iš naujo atgimė 
ir jūsų nekantriai laukia. Ji ir misijė Rakelė Ruis sutarė dėl viso 
Brigidos Ojarsės, nežinau, ar dar ją pamenate, paveldėjimo... 

— Kaipgi mes neprisiminsime vargšelės Brigidos! 

— Tai Brigidos pavardė buvo Ojarsė? 

— Ne,jos pavardė Rejes Ojarsė... 

Visos puolė aptarinėti Brigidos pavardes: Ojarsė - iš moti- 
nos pusės ir Rejes- iš tėvo, Rejes- iš motinos, Ojarsė — iš tėvo, 
ne, ne taip, Karmela, melagė tu, Ojarsė - tai jos vyro pavardė, 
štai taip, visai ne jos, misijė Rakelė turėtų žinoti, paklausime 
jos, ne, Auristela, nebuvai tu jai jokia draugė, tai ką čia dar 
plepi, kad apie ją Žinai daugiau nei aš, tik paklausykit tos senos 
melagės Liusi, tėve Asokarai, man rodos, kad Ojarsė nebuvo 
jos pavardė nei mergautinė, nei ištekėjusios moters, ji vadinosi 
Brigida Farijas Rejes de Kastro, jos rėkia, užkimusios kosti, 
tos, kurios vos prieš keletą minučių sakė nė užką nepaleisiančios 
iš rankų savo krepšių ar maišuose įvyniotų simbolių, meta vis- 
ką ant grindų ir stačia galva puola į kivirčą, tik ji viena žinanti, 

visos kitos klysta, Brigidos asmens tapatybė neaiški, variantų 
padaugėja, ojos vis ginčijasi, kad ją auginusi kažkokia Ojarsės 
šeima, tačiau pati ji buvusi Rejes, kad Rejeso šeima užauginusi 
Brigidą, pavarde Ojarsė, kad ji dar prieš misijė Rakelės namus 
tarnavusi Ojarsės šeimos namuose, tačiau kokie saitai sieja jos 
darbą ir pavardę, juk čia parašyta Ojarsė, o turėtų būti Ojarsuna 
ar bent jau Ojanedela. Tėvas Asokaras net amą prarado nuo 
tokių riksmų. Brigida tebuvo prasimanymas įteisinant paveldą, 
kurį dabar, kai nebeliko jokios galimybės išgelbėti Namų nuo 
griovimo, misijė Rakelė patikėjo tėvui Asokarui. Nuvargusi sva- 
jotoja motinėlė Benita leidosi įtikinama, kad dėl savo amžiaus 
jau nepajėgsianti pakelti tokios sunkios naštos - eiti Vaiko mies- 
to ekonomės pareigų, juk dirbti su modernia technika reikia 
geresnio pasirengimo ir išprusimo, taigi jai priimtiniausia būtų 
savo dienas užbaigti su kitomis senolėmis naujuose, už Brigi- 
dos pinigus įsigytuose Namuose: motinėlė Benita sutiko. Ta- 
čiau pridūrė: 

— Pabaiga. 

— Motinėle, nekalbėkite šitaip. 

— Mano metai. 

— Visus mus jie įveiks, Motinėle. 

— Aš maniau, kad manęs neįveiks. 

— O kaipgi? 

— ...ar kad įveiks kaip nors kitaip... 

— Nesuprantu jūsų. 

— Nesvarbu, Monsinjore. Palikite man bent tas privilegijas, 
kurias turi senolės, kalbėti tai, kas neturi jokios prasmės. Kada 
jau galėsime pradėti kurtis naujuose Namuose? 

Po ginčo apie Brigidos pavardes kimba viena kitai į gerklę 
už teisę vadintis geriausia Brigidos drauge, paskui - kam koks 
Brigidos daiktelis atiteko: žydras šilkinis užtiesalas, baterijo- 
mis veikiantis radijas po to, kai Amaliją išvežė nežinia kur, 
apreiškimo paveikslas, žirklutės, polissoir, avietinės spalvos 

maudymosi kepuraitė; Brigida gyva, labiau materiali nei kuri 
kita apsiskarmaliavusi būtybė, metų prislopintais balsais. Tė- 
vas Asokaras ketino papasakoti joms apie Brigidos sėkmės šal- 
tinį ir paveldą, įterpti trumpą Namų istorijos apžvalgą, pami- 
nėti Ines de Askoitiją ir didingus projektus, kurie netrukus įgaus 
pagreitį, kai po savaitės ims griauti... beviltiška, beviltiška, se- 
nolių sąmonė jau buvo apsiraizgiusi tokiais brūzgynais, į ku- 
riuos atsimušdavo bet koks mėginimas ką nors nuosekliai iš- 
dėstyti. Kišenėje į kamuoliuką suglamžė popierėlį, kuriame 
buvo trumpai apmetęs savo kalbą, kad brūzgynuose rastųsi 
kai kurios datos, ir sviedė jį ant grindų. Šis nusirito prie vie- 
nos senolės kojų, kuri nenutraukdama ginčo su savo kaimyne 
pakėlė jį, kruopščiai išlygino ir, net nesivargindama perskai- 
tyti, jeigu išvis mokėjo skaityti, sulankstė popierėlį ir įsikišo į 
kišenę: dėl viso pikto. Tėvas Asokaras viską stebėjo. Neįtikė- 
tina! Galima suprasti, kodėl motinėlė Benita troško greičiau 
atsikratyti to sugadintų protų ir kūnų pragaro. Verčiau jau nieko 
joms neaiškinti. Tegu sau mano, ką tik nori, nes argumentai ir 
kontrargumentai, priežastys ir pasekmės šioms anarchiškoms 
būtybėms negaliojo. Kad ir kaip ten būtų, geriausia, ko jis 
dabar gali imtis, tai išsivesti jas iš Namų ir susodinti į mikro- 
autobusiukus. Mostaguodamas rankomis ir susiruošusiųjų są- 
rašu jas nutildė. 

— Tėve Silva. 

— Taip, Tėve? 

— Kartu su tėvu Laranjaga nuneškite į mikroautobusą šią... 
šią senjorą, kuri sunkiai serga. Ją reikia guldyti į ligoninę. 
Pagaliau juk tenai mūsų laukia medikai, jau šiandien pat jie 
imsis visų apžiūros, tuomet ir nuspręs, ką daryti su šia... Kuo 
ji vardu? 

— Ernestina Lopes. 

— Ne, Liusi, Ernestina Rivas, Lopeso našlė. 

— Taigi tikrai: Ernestina Rivas, Lopeso našlė. 

Atidarė užpakalines duris ir ištraukė lovelę. Ant jos paguldė 
ligonę, o senolės susispietė palei langą stebėti, kaip ją gabens 
nuostabiu baltu automobiliu. Vargšelė senjora Ernestina taip 
stipriai pasiligojusi, beveik jau lavonas! Tačiau tėvui Laranja- 
gai užteko įtaisyti ją prie langelio su žalsvai tamsintu stiklu ir ji 
tarsi prisikėlė, o nušviesta saulės spindulio, kuris įšoko pro stog- 
langį, nusišypsojo savo draugėms ir rankomis rodė ženklus tar- 
si sakydama: paskubėkite, mergiotės, čia labai smagu. Užpaka- 
lines duris tvirtai uždarė. Tikrai paskubėkime, laikas keliauti. 
Senolės puolė prie savo ryšulėlių ir krepšių. Labai jūsų prašau, 
kuo mažiau daiktų, kartojo joms tėvas Asokaras, tenai jūs gau- 
site visa ką nauja... Ar jums, mergiotės, nesakiau, kad danguje 
kiekviena bus aprūpinta naujais daiktais? Taip, tačiau šventoji 
su drakono uodega man be galo patinka, negaliu jos palikti. Nė 
krepšio su savo daikteliais. Nei arkangelo šventojo Gabrieliaus. 
Argijis ne Amalijos? Aišku, bet aš pasiėmiau jį, kad sugrąžin- 
čiau jai, tikiuosi ten, kur mus dabar veža, susitiksime Amaliją, 
jau susiradusią pirštelį. Dukros, kuo mažiau, tik būtiniausius 
dalykus. Visą rytmetį praleido rūšiuodamos savo rakandus, da- 
bar ryšeliai tapo kiek mažesni, Karmela turi tikrų tikriausią la- 
gaminą ir deda į jį viską iš eilės. Krepšiai, palaikiai lengvai 
užsimetami ant pečių paprasti maišai, senolės šypsosi, nes da- 
bar iš tiesų keliausime, jauni kunigėliai irgi maloniai šypsosi, 
nes lydi šias vargdienes į kilniaširdiškai joms suteiktus namus, 
o šioje vietoje iškils tviskantis ateities projektas: sporto salės, 
dangoraižiai, teatrai, studijos, bibliotekos, tai privilios jaunuo- 
lius, kad nesišlaistytų gatvėmis, viską, kas čia, reikia nugriauti, 
ir tai nebus sunku, čia tik nedegtų plytų sienos, ateitis prasidės 
tuomet, kai pro duris iškeliaus visos senolės, patenkintos, ta- 
čiau apsiašarojusios nuo stiprių emocijų, mes irgi esame labai 
susijaudinę. Tėvas Asokaras dar kartą paprašo tylos. 

— Tėve Silva... 

— Taip, Tėve. 

— ...įsitaisykite prie užpakalinių durelių ir atidarysite, kai prieis 
mano paminėta globotinė. Pirmiausia - pamestinukės. Tėgu ei- 
na ligonių mikroautobuso link, jas nuvešime į Našlaičių prie- 
glaudą, paskui važiuosime į naujuosius Namus. Vairuotojui nu- 
rodymai duoti. Pamestinukių penkios. Taigi: Eliana Rikelmė. 

— Esu. 

— Veronika Gonsales. 

— Esu. 

— Mirėja Santander. 

— Esu. 

— Eufrosina Matus. 

— Esu. 

— Iris Mateluna. 

Niekas neatsiliepė. 

— Iris Mateluna? 

Senolės tik gūžčiojo pečiais, skėsčiojo rankomis, patem- 
pusios apatinę lūpą, suprask, ką mes galime žinoti, nenuma- 
nau, aš čia niekuo dėta, jei jau ieškote kaltų, nieko apie tą 
įvykį nenutuokiu, jeigu čia įvykis, tačiau Iris Mateluną reikė- 
jo pažinti, kažkas juk turėjo tėvui Asokarui pasakyti tiesą. Į 
priekį išėjo Rita. 

— Tėve. 

— Taip? 

- Iris pradingo prieš kokią savaitę. 

— Kaip suprasti - pradingo? 

— Arjums neteko girdėti? Matot, ji buvo užsispyrusi... 

— Kuo čia dėtas užsispyrimas? 

— Niekuo, tačiau jums reikėjo pamatyti, kokia ji negera. 

— Ne, Rita, ji tapo negera, prieš tai tokia nebuvo. 

— Kodėlji tapo negera, Rita? 

— Nežinau, Tėve, ėmė aikštytis ir visa kita... 

— Nuo kada? 

— Kaijūs mus apleidote. 

— Taip, Tėve, ji ėmė naktimis išeidinėti gatvėn. 

— Ir pradingo. 

— Dėl Dievo! Juk negali penkiolikmetė mergaitė imti ir pra- 
dingti. 

— Beveik šešiolikos. 

— Tačiau pradingo. 

Ką gi daryti, Tėve, juk čia ne mūsų kaltė, nebuvo kam ją 
sutramdyti, tai ji pakvaišo dėl vyrų, kelios kaimynės pasakojo 
mums, kad užlipdavusi į antrą aukštą, atsistodavusi ant palan- 
gės ir šūkčiodavusi praeinantiems vyriškiams, ir visas kvarta- 
las pažinojo ją dėl papiktinančio elgesio, o ji, kvaišelė, tą su- 
prato paskutinė, tuomet ir pradingo, mes tikrai niekuo dėtos, 
jūs apleidote mus, stimpančias iš bado, Iris tikriausiai paspru- 
ko iš Namų, nes badas prispyrė, o mes skambinome arkivysku- 
pui ir jums pačiam, tėve Asokarai, tačiau jūsų sekretoriai atsa- 
kydavo vis tą patį, kad dar keletą dienelių palūkėtume, o pa- 
sklidus gandui, kad mes jau čia, Namuose, paliktos pasimirti iš 
bado, juk jūs visi mus pamiršote, taigi sakau, kad iš baimės 
turbūt pasprukusi Iris Mateluna, kai tik pamatysime motinėlę 
Benitą, pasakysime jai, kad negirdėta, jog panašūs dalykai to- 
leruojami, aš esu labai ant jos supykusi ir nežinau, ar tenai, 
aukštai, dar norėsiu su ja pasimatyti... 

— Kur? 

— Ar nesakėte, kad ir ji bus aukštutiniame kvartale? 

— Taip, 1r ji. 

Taip jai atsakęs tėvas Asokaras, nes neradęs daugiau ką at- 
sakyti. Geriau dabar nesigilinti į Iris Matelunos problemą. Rei- 
kia kuo greičiau išsikraustyti iš Namų. Iris reikalu užsiims vė- 
liau. Galbūt ji dar pati atsiras. Pažiūrės, kaip toliau traktuoti jos 
dingimą, ar pabėgimą, ar... nesvarbu, dabar reikia skubiai neš- 
dintis iš šios teritorijos, kadangi senolės gali įleisti šaknis ir vėl 
užvaldyti Namus, kad jų negriautų. Paskui jau toji Iris Matelu- 
na. Tokia storulė, ta su nulūžusiu dantimi, staiga prisiminė su 

baime, ne ne, dabar reikia vykti ir negalvoti, ką dar čia gali 
atsivesti Iris. Jei ką nors ir atsives, tai į tuščius Namus. 

— Tėve, skambina į duris. 

Iris! Tai Iris grįžta, kad viską sužlugdytų, sudejavo tėvas Aso- 
karas. 

— Silva, prašau atidaryti. 

Tai ne Iris. Kažkoks jaunutis basakojis darbininkas, atraito- 
tomis kelnėmis, laikantis nematyto didumo moliūgą tvirta, gūb- 
rėta, neįprasta tarsi kokio priešistorinio gyvūno luoba. 

— Ar čia „Čimbos įsikūnijimo“ dvasinės praktikos namai? 

— Taigi, čia... 

Neištaręs daugiau nė žodžio patraukė tolyn senolėms prasi- 
skyrus atsiradusiu taku, praleiskime vyruką su tokiu įstabiu mo- 
liūgu. Stabtelėjęs prie kolonos pirmame kiemelyje paklausė: 

— Kur juos padėti? 

Dora atsakė: 

— "Tai čia ir dėk, koridoriuje. 

Padėjo jį čia pat ant lentų ir nukūrė atgal, apstulbusių seno- 
lių padaryto tako pusiaukelėje kaktomuša susidūrė su dar vienu 
darbininku, nešančiu ant pečių kitą moliūgą, ir tą dunkstelėjo 
šalia pirmojo ir kiek įkabindamas grįžo atgal, pusiaukelėje pra- 
silenkė su moliūgu ant pečių nešinu kitu darbininku, kuris pali- 
kęs moliūgą šalia kitų bėgte nubėgo atgal ir sutiko kitą, tas - 
dar kitą ir dar kitus, visi skubėte skuba pripildyti kiemelį šiais 
sidabraspalviais šarvais, šiais komiškai netaisyklingais kups- 
tais, kad niekas nė vienu žodžiu neprotestuotų prieš tokį kitos 
geologinės eros, praeities ar ateities būtybių įsiveržimą, jų skai- 
čius nenumaldomai augo, tarsi čia pat, koridoriuje, nevaldomu 
greičiu vyktų jų nepadorus dauginimasis, suprakaitavę darbi- 
ninkai nesustodami gabeno juos ant pečių, darbininkai buvo tik 
du, ne, trys, ne, penki, ne, du, kurie krovė nesuskaičiuojamus 
moliūgus iš moliūgų prikrauto sunkvežimio, stovinčio tiesiai 
priešais baltuosius mikroautobusiukus: moliūgai, jūs tik pažiū- 

rėkite, kiek moliūgų, puikumėlis, dabar, prasidėjus vasarai, galė- 
sime virti moliūgų uogienes ir, stojus žiemai, po truputį jas ska- 
nausime, ir moliūgų tortą Švento Jono dienai, viskas skanu, 
kad ir ką iš moliūgų darytum, net ir troškinta mėsa be moliūgo 
ne tokia skani, ana tie, pilka Žieve - pačios aukščiausios rū- 
šies, žinovo tonu, visus apmetusi žvilgsniu, tarė Marija Beni- 
tes; tėvas Asokaras pagaliau atsitokėjo iš apstulbimo ir po- 
pierių pilnomis rankomis išlindęs pro autobusiuko užpakali- 
nes duris sušuko: 

— Kas čia dabar? 

Darbininkas eidamas pro jį šnipštelėjo: 

— Moliūgai. 

— Suprantu, bet... 

Vairuotojas, kuris padavinėjo darbininkams ant pečių 
moliūgus, atsakė: 

— Jie iš Treuenkės ūkio, juos siunčia misijė Rakelė Ruis. Dau- 
giau nei prieš metus jau buvo davusi nurodymą atgabenti čia, į 
Namus, tai, kas atliks po derliaus nuėmimo, bet prievaizdui 
išdulkėjo iš galvos, taigi tik dabar pavyko atgabenti penkių šimtų 
moliūgų krovinį. 

— Penkių šimtų! 

— Iaip, eksportinis variantas. 

— Bet kur aš dėsiu penkis šimtus moliūgų? 

— Ak, Tėve, nežinau. Jūs jau ką nors sugalvokite. 

Kai tėvas Asokaras dar kartą peržengė Namų slenkstį, pamatė, 
kad visa jo vargais negalais įvesta tvarka galutinai pakriko: 
pamestinukės, išsirabždinusios atgal iš autobusiuko ir sumišu- 
sios su senolėmis maklinėjo apie moliūgus, Eliana užsilipusi 
ant jų šoko, kitos —- jojo, ei, ei, pirmyn, mano keršiuk, tik pirmyn, 
tikslas jau netoli, visai netoli, reikia pasakyti tėvui Asokarui, 
kad mes norime pasiimti į aukštutinį kvartalą visus šiuos moliū- 
gus, jie priklauso mums, misijė Rakelė tokia gera, ji visada tesi 
savo pažadus, spėjome tuo įsitikinti pamačiusios Brigidos lai- 

dotuves, mums siunčia šią penkių šimtų moliūgų išmaldą, ei, 
mergiotės, pažvelkite į Mirėją su Veronika, paleiskite tą sunkų 
moliūgą, o prakaituoti šnopuojantys vyrai juos vis neša ir neša, 
pasidabruoti luobai dunkso užplūdę visą koridorių, traukia 
senolių žvilgsnius, jos bando kaip nors prasibrauti pro tuos 
pabaisas, gana jau, Mirėja, padėk jį atgal, ir pamestinukės metė 
atgal moliūgą, o šis neatlaikęs smūgio skilo, atskleisdamas 
oranžinio aksomo puikumą savo viduje, iš jo kūno pažyra sei- 
lėtais raiščiais susietos sėklos, prakeiktos mergiotės, jau sukūlėt 
moliūgą, nežinot, kaip dabar brangiai turguje prašo už kilogramą 
moliūgo, o šitam moliūgui - jau galas, jisai supus, nemesk sėklų 
į kiemelį, žinai, kokie gajūs tie moliūgai, auga, kur tik sėkla 
nukrinta, po metų čia sužels ištisa ūglių ir lapų giraitė ir užgoš 
viską, paplis visur, skverbsis net į vidų ir sužydės geltonais Žie- 
dais, taip, gera bus matyti šitiek moliūgų, ką gi, jei norite, tuomet 
kodėl mums nepasiėmus šių moliūgo sėklų į aukštutinį kvar- 
talą, girdėjau, ten irgi yra sodas, galėsime pasisėti sėklas ir užau- 
ginti moliūgų derlių mėsos troškiniams ir traškučiams gaminti, 
tiesą sakai, Auristela, pripildykite kišenes sėklų, vešimės jas į 
aukštutinį kvartalą ir tenai pasėsime, dievulėliau, šitiek moliūgų, 
ir dar galo nesimato, atrodo, kad penki šimtai moliūgų - daug 
daugiau, nei kada esame įsivaizdavusios, jau net koridoriuje 
nesutelpa, tai dėl to, kadjie nepaprasti, eksportinis variantas, 
pamėginsiu juos suskaičiuoti, tikrai, suskaičiuokime, kol tėvas 
Asokaras perpykęs telefonu ginčijasi su misijė Rakele, greičiau- 
siai ūdija, kam dabar tuos moliūgus atgabeno, žinoma, jam visai 
nerūpi, kad kažkas kenčia iš bado, klausykite, kodėl gi mums 
kelių nepasiėmus į mašinas, kol jis prilipęs prie telefono, pamė- 
ginkime, galbūt šešios įstengsime jį pakelti, vairuotojai irgi joms 
padeda ir vieną šiaip ne taip įkelia į baltą automobilį: jaunučiai 
tėvai šaukia, mėgina atkurti pakrikusią seką, apsaugoti jas nuo 
grublėtų tarsi nelaikšis raganosis agurkinių šeimos apžavų. Tė- 
vas Asokaras pasitraukia nuo telefono aparato, keturis kartus 

šūkteli, ir senolės grįžta prie įėjimo. Įsako nedelsiant sustoti 
eilėn ir vorele po vieną eiti į mašinas, ne, jokie sąrašai dabar 
jau nesvarbu, tegul įsitaiso kur tik nori, kaip joms patogiau; 
visos nori sutilpti į vieną autobusą, nes girdėjo, kad tas, kuris 
gabens Ernestiną Lopes ir pamestinukes, pirmiausia užsuks 
kažkur kitur, o joms norisi kuo greičiau atvykti, tačiau įsakmių 
kunigėlių ir tėvo Asokaro balsų įbaugintos kai kurios išlipa 
užsikabinusios savo krepšius, kad galėtų kaip nors jas susodinti. 
Tėvas pasuka Namų durų raktą, neatrodo, kad viskas saugiai 
palikta, tačiau nesvarbu, kam čia kils mintis brautis, 0 ir vogti 
čia jau nėra ko, tik šlamštas, net varžytynių nerengsime, per 
kelias dienas viską iškraustysime ir imsimės griovimo darbų. 
Tėvas Asokaras padalina darbininkams arbatpinigių, ir tuščias 
sunkvežimis išbilda atgal į Treuenkę, kvartalo berniūkščiai, šali- 
mais esančios užeigos savininkė su vyru, senjora, mėgstanti 
šukuotis prie atdaro lango, - visi sugužėjo atsisveikinti su paten- 
kintomis ir patogiai savo sėdynėse įsitaisiusiomis senolėmis, 
klausykit, saulė šiandien tokia skaisti, o, sako, šildymas negerai 
veikia bronchus, tokiame amžiuje reikia vengti perkaitimo, ypač 
jei nesi prie to pratusi. Automobiliai pasiruošę judėti. Senolės 
atsisveikina ir apsiašarojusios mojuoja nosinaitėmis jas išly- 
dintiems žmonėms, kurių net nepažįsta, ir, kad nusiramintų, ima 
choru giedoti: 


Ateikit ir eime visi 
į Dangaus karaliją 
su gėlėmis ir meile 
pas motiną Mariją. 


Vėl prie tavęs mes sugrįžtam, 
saldžiausioji mūsų skaistuole, 
esi už mėnulį gražesnė - 
suklupom prie tavo mes kojų... 

Neliko nė gyvos dvasios. Visiškai atgavau sąmonę. Mėginu 
iš naujo surikiuoti savo mintis, kurios nugrimzta iki pat suvo- 
kimo gelmių, ir jų šviesa nutvieskia paskutines slaptas baimes 
ir neaiškumus: aš esu ryšulys. Esu paslėptas po maišų sluoks- 
niais, kuriais mane senolės pridusino, todėl pačiam man ryšulių 
ruošti nereikia, nieko nereikia daryti, nieko nejaučiu, negirdžiu 
ir nematau, nes man neegzistuoja nieko daugiau, tik ta skylė, 
kurioje esu. Pašukinis audeklas, tvirti mazgai, špagato dygsniai 
drasko man veidą. Nosies šnervės pilnos šerelių, gerklė - taip 
pat. Mano kūnas suveržtas taip stipriai, kaip maišų siūlės. Žinau, 
kad tai vienintelė būties forma, įdrėskimų peršulys, springimas 
šereliais, įveržimo skausmas, nes jei būtų kita egzistavimo 
forma, turėčiau dar praeitį ir ateitį, bet praeities neatmenu, 0 
apie ateitį nieko nenutuokiu, glūdžiu čia, palaimingos užmaršties 
atilsyje, nes viską užŽmiršau ir visi užmiršo mane. Vienintelė 
mano savybė: esu vienatvės bendras. Saugau ją, kad niekas ne- 
purtytų maišų, ginančių mane geriau nei nedegtų plytų sienos. 
Taip, sienas prisimenu. Tačiau nieko daugiau, o ateitis tęsis, iki 
jos nugrius. Trūksta tiek nedaug, kad viskas užsibaigtų taip, kaip 
ir turi užsibaigti: pakils didžiulis dulkių debesis, kai išbadėję 
mechaninių semtuvių nasrai sutrikdys nuo amžių tvyrančią sie- 
nų, kurios žymi pasaulį, ramybę, paskui - kūjų ir plentvolių 
veržlumas palauš žemės narsą, kuri laikė sienas ir koridorių 
labirintus, kad sugrąžintų ją į pradžią plyno lauko, sulyginto, 
kaip ir visos dirvos nusėto akmenukais, medžio nuolaužomis, 
lapais ir pūvančiais ar džiūvančiais žiedais, mėtosi vienas kitas 
gabalėlis dažyto gipso, kažkokia akis, drakono žandikaulis, 
skudurai, sudūlėję popieriai, maišai, kuriuose gali kas nors tūnoti 
ir šaukti ne, gelbėkit mane, nenoriu mirti, baimė, esu bejėgis, 
paralyžiuotas, išvestas iš rikiuotės, be lyties, be nieko, išlygintas, 
tačiau aš nerėksiu, nes kitų būties formų nėra, čia, iš kur nie- 
kuomet nesu išėjęs, jaučiuosi saugus, esu jos šeimininkas, nes 
mane gaubianti tuštuma yra mano šeimininkė. Sako, kad efe- 

meriškos galerijos egzistuoja, kaip ir užmiršti vidiniai kiemeliai, 
koridoriai su menamais toliais, kažin kokie daiktai, kurių pri- 
taikymo jau niekas nepamena, trūnėsių dėmės, tolygiai plečian- 
čios ant sienų savo piešinius, lengvas dulkių rūkas krinta nuo 
kirvarpų sugraužtos medienos, patalpos skendi tyloje, jos niekas 
niekada nėra sudrumstęs, nes niekuomet čia nėra buvę nė gyvos 
dvasios, nors kalbama, kad buvo, ir, galimas daiktas, yra iki 
šiol, tačiau aš tuo labai abejoju, kažkas kažkur anapus kruta, 
kažkas yra, yra anapus, be manojo, dar girdisi ir kitas kosulys, 
yra judesiai, kurių aš jau neturiu, jie lengvutėliai, primenantys 
šešėlių slinkimą, kai ima palengva be garso judėti, todėl, kad 
nėra kojų, kurių žingsnius gali išgirsti, tai ne katė, ne šuo, ne 
šeškas, nei ne višta, nei šikšnosparnis, nei triušis, ką girdžiu 
kvėpuojant ties mano ausimi, nors ir negaliu girdėti, kaip įma- 
noma turint tik šešėlio pavidalą taip bejėgiškai kosėti, turiu tai 
pamatyti, man reikia, man labai reikia, ir sulig tuo poreikiu 
įsismelkia baimė, poreikis pažvelgti į veidą šešėlio, kuris kvė- 
puoja ir kosti visai šalia manęs, noriu atgauti regą, ir skverbiuosi, 
draskau, dantimis plėšau mano burną užkimšusį maišą, graužiu 
ir graužiu, kad tik išvysčiau tos anapus esančios būtybės bruožus, 
kandžioju špagatą, mazgus, lopus, raiščius, plėšiu, tačiau nepa- 
kankamai, dar vienas maišas ir dar vienas, užtruks šimtmetį, 
iki pakaks jėgų jį įveikti, ir tūkstantmetį, kol išlįsiu, taip ir pasen- 
siu nepažinęs nieko kito, tik džiuto skonį burnoje, ir neišmokęs 
nieko kito, tik plėšyti tą siaurą ir drėgną nuo seilių angą, man 
ima klibėti dantys, tačiau negaliu liautis draskęs, juk yra kažkas 
anapus ir laukia manęs, norėdamas pranešti mano vardą, ir aš 
be galo noriu jį išgirsti, todėl kandžioju, kramtau ir plėšau, kan- 
džioju ir kramtau, mirčiai ar atgimimui plėšau paskutinį mane 
gaubusio maišo kiautą, tačiau nepajėgiu nei mirti, nei užgimti, 
nes atsiranda rankos, suima perplyšusią vietą ir didžiule adata 
maišams siūti užsiuva skylę, pro kurią rengiausi pažvelgti ir 
įkvėpti oro, gryno oro, tokio, kokį jauti atvėręs langą, jo man 


JOSĖ DONOSO E TAMSUS NAKTIES PAUKŠTIS 479 


neleido atverti, nes jis buvo simbolinis, tačiau pro skylę į mano 
atmintį įsirėžė akimirką trukęs vėjo dvelksmas, ir likau įkalintas 
čia tik su to vėjo ir to lango ilgesiu, ir negaliu tverti, nes čia 
mums abiem — mano ilgesiui ir man - neužteks vietos, čia liksiu 
tik aš, kadangi tariamo vėjo ilgesys erzinantį šerelių kutenimą 
nosyje ir bjaurų džiuto skonį burnoje daro nepakenčiamą, dar 
viena skylė, mano nasrai drasko apsauginius maišų sluoksnius, 
kad tik rastų pro kur išeiti, nagai lūžinėja, pirštai ima kraujuoti, 
pirštų galai perši, siūlės nusidažo kraujo spalva, kitas maišas, 
dar ir dar kitas, taip, pagaliau, dar viena skylė, tačiau anapus 
esančios rankos dygsnis po dygsnio ima siūti, užveria vartus, 
kad aš neišeičiau, o aš trokštu išsprūsti ir pažvelgti į tą veidą, 
taigi ištiesiu vieną koją, kulnu išvisų jėgų kaip galėdamas išspi- 
riu dar vieną angą, tačiau karpomis nusėtos rankos imasi ją siūti 
su tokiu kruopštumu, kaip sugeba tik jos vienos, smulkučiais 
dygsniukais, galybė kryžminių siūlių palieka ryškų pėdsaką 
maišo viršuje, negaliu ištrūkti, negaliu įkvėpti net menamo oro 
pro langą. Laukti. Ir per amžius laukiu susiformuojančio dar 
vieno geologinio sluoksnio su milijonų gyvybių, kurios, sako 
egzistuojančios, nuosėdomis, tegu sau palaidoja mano ilgesį 
dar kartą. Mano erdvė palengva mažėja sulig senės, kuri nepa- 
liaujamai'siuva, lopymu, kad tik aš nepasprukčiau, tai senė, kuri 
mane užsiuva, jai besiuvant, jutau jos maišus slegiančią karšatį, 
aš plėšau ir draskau dantimis, ji vėlei siuva ir siuva, mažina 
mano erdvę, jos rankos grįžta ten, kur pradėjusios, jei netyčia 
kokia nors skylutė liktų nepastebėta jos traiškanotų akių, ją su- 
randa ir kruopščiai užlopo, tarsi ant ploniausio batisto siuvinėtų 
inicialus, o ne lopytų pašukinį audeklą. Nepalieka nė plyšelio: 
ryšulėlis tampa mažytis ir nepriekaištingas. Adatą padeda į šalį. 
Iš kažkurio koplyčios kampo ištraukia dar vieną maišą ir įkiša 
ryšelį vidun, šalia cukraus maišelio, kelių porų šiltų vilnonių 
kojinių, balažin kokių popiergalių, žolių, skudurų ir šiukšlių. 
Sutelkusi visas jėgas užsikelia maišą sau ant pečių. Palieka kop- 

lyčią ir nugūrina per begalinių netikrų koridorių dykynę, per 
įprastus kiemelius, lėtai slenka palei tamsai ar purvui pasmerkto 
molio sieną, 0 jos minkštus ir atsargius žingsnius palydi vorai, 
žiurkės, jokio triukšmo nekeliantys šikšnosparniai, nerangios 
ir švelnios kandys, senutėliai iškaršę balandžiai, kurių taip niekas 
ir neišvirė... lėtai, metams ar šimtmečiams praslinkus, jai 
pavyksta ateiti į vidinį kiemelį prie pat įėjimo ir ji žengia Žingsnį 
į moliūgo virkščias ir kolonas apsivijusius lapus, nusvirę pako- 
pomis platūs horizontalūs lapai, žali, minkšti ir sulčių pritvinkę 
vaisiai, ryškiu geltoniu žėrintys žiedai, tankumynas, kur ji pra- 
siskynė sau kelią, vėl užsiveria ir apglėbia jos kaulus; kaulai, 
galėję likti ar nelikti tarp lapų, ir riesti ūgliai, košiantys saulės 
ir mėnulio šviesą, durys, raktą ištraukia kaip įprasta ir atidaro, 
vartai, juos irgi atveria ir iškiūtina į naktį su maišu ant nugaros, 
susikūprinusi šlepsi palei pat sieną, tarytum būgštaudama netekti 
šešėlių globos, praeina akligatvius, lėtai slenka kvartalų kvar- 
talais, dejuodama stabteli paprašyti išmaldos, gauna monetą, 
kyšteli ją į palaikės prikyštės kišenę, toliau eina savo keliu, gan- 
grina apšviestomis gatvėmis, įeina į parką, pro lapus numetusių 
platanų giraitę pasiekia tiltelį geležiniais turėklais. Turint galvoje 
jos amžių, jai puikiai sekasi, dar būdama mergaitė darė tai dau- 
gybę kartų sykiu su prie vorupės augančiais vaikais: lyg mergiotė 
ji perlipa turėklus ir šoka su maišu žemyn. Jie apspitę ugnį sėdi 
po tiltu. Prisiartina. Atsisėda ant žemės apšviestame rate. Šiąnakt 
jų nedaug. Liepsna šokčioja veidais, paskui aprimsta, ir visi 
prisiartina prie likusių ir jau pradėjusių žilti gesulų. Ji sako: 

— Liepsna visai silpnutė. 

Iš savo krepšio ištraukia popieriaus ir medžio nuolaužų ugniai 
atgaivinti. Pasilenkia prie jos. Atitursena kažkokia nukaršusi, 
piktšašiais apėjusi kalė, tikėdamasi švelnumo. Atsigula šalimais. 
Niekas neprataria nė žodžio. Virš jų - sausos platanų šakos žibu- 
rių nušviestoje miesto padangės mėlynėje primena rentgeno 
nuotrauką. Senė sriūbteli matės iš puodelio su vieline ąsele, pajuo- 

"dusia nuo per ilgo kaitinimo. Dar kartą kyšteli ranką į kišenę, 
suranda sausainio gabalėlį, pasiūlo, kažkas jį paima, o pati ištaria: 

— Laužas šiąnakt nekoks. 

— Nekoks. 

Senė ima raustis po krepšį, sugraibo dar popierių ir nuolaužų 
ir įmeta į ugnį, kuri akimirksniu įsiplieskia. Tačiau neilgai. Kaž- 
kas tarsteli, jog eis ieškoti prieglobsčio kitur, nes naktis žada 
būti audringa, ir daugelis pasišalina. Liepsna, pasiglemžusi po- 
pierius ir medienos atplaišas, pamažu gęsta. Sudie, neinate su 
mumis, juk naktį čia, po tiltu, labai ilgu ir negera, ne, aš liekuosi, 
pavargau, ir visi neatsisveikinę nueina. Kosti. Drūčiau susisiau- 
čia į skepetą. Prisiartina arčiau žarijų, nes kyla vėjas, kalė irgi 
dingsta. Kviečia ją: 

— Psssttt, psssttt... 

Tačiau kalė negrįžta. Senė atsistoja, pasiima maišą ir apvertusi 
viską iškrato į ugnį: atplaišos, kartono gabalėliai, kojinės, sku- 
durai, dienraščiai, popiergaliai, šiukšlės, argi svarbu kas dar, 
svarbiausia, kad liepsna vėl bent kiek įsidegtų ir netektų kęsti 
šalčio, argi svarbu svilėsių kvapas nuo sunkiai įsidegančių sku- 
durų ir popiergalių. Vėjas išsklaido dūmus ir kvapus, o senė 
susigūžia ant akmenų miegoti. Ugnis dar kiek šildo apleistą 
būtybę tarsi dar vieną skarmalų ryšulėlį, paskui ima palengva 
gesti, žarijos smilksta ir gęsta, virsdamos lengvučiais pelenais, 
kuriuos vėjas tuoj pat išnešioja. Per keletą minučių po tiltu nebe- 
lieka nė gyvos dvasios. Tik juoda dėmė, likusi ant akmenų užge- 
sus laužui, 1r suodžiais aprūkęs puodelis su vieline ąsele. Vėjas 
ridena jį, gena per akmenis ir įmeta upėn. 

 Josė Donoso (g. 1924), laikomas 
s aistrąs | garsiausiu Čilės rašytoju, priklauso 
ši kurgi, Vadinamajam „Lotynų Amerikos 
| a romanistų bumui“. Jo pasakojimui 

| <!" būdinga tendencija atskleisti žmogiškųjų 
santykių trapumą, jis tobulai kuria 
literatūrinius pasaulius, o dėl ypatingo 
| r kurios gebėjimo stebėti nukelia skaitytoja : 
A 2 pačias tamsiausias erdves, kur 
AE Žr S susigrumia prieštaringos jėgos. 
—— Šį užburiantį romaną Luisas Bunuelis 
pavadino šedevru, 
o Carlosas Fuentesas — vienu geriausių 
ne tik ispaniškosios Amerikos, bet ir 
apskritai mūsų laikų romanų. 
Tai pasakojimas apie paskutinį 
aristokratiškosios Askoitijų šeimos 
palikuonį — siaubingą mutantą, saugomą 
nuo žinojimo apie savo apsigimimą kitų 
siaubūnų aplinkoje. Balsas, pasakojantis 
„Tamsų nakties paukštį , nepaliaujamai 
srovena iš Mudito (Nebylio) lūpų. Tai 
sunkių vaizdų, bet magiškai traukiantis, 
mįslingas romanas, pritrenkiantis veikėjų 
santykių tragiškumu ir žaisme. Šiais 
TAB 2 standartų kulto laikais jis atrodo it 

A egzotiškas tolimo pasaulio žiedas. 

